
Cuvînt înainte 


Această istorie a ideilor filosofice, mai degrabă decît 
o istorie este o încercare de demonstraţie a existenţei 
valorice a istoriei filosofiei ca sistem al filosofiei. Fie şi 
în intenţie, nu e nici prima, nu e nici singura, iar cît 
răspunde proiectului, nu autorul ei poate să judece. 

Oricum, ea a fost scrisă pentru a face proba coparti¬ 
cipării istorici „trecute 14 la istoria „prezentă 14 şi a reali¬ 
tăţii sale autentice ca deschidere şi continuă resemnifi- 
care. Căci „istoria 44 , începînd cu datele ei elementari 
chiar (cu „faptele 44 sau „evenimentele 44 istorice), este de¬ 
venire în concret, ca totalitate. Trecutul, în urmare, nu¬ 
mai temporal nu ne aparţine ; valoric însă, el este în 
alcătuirea noastră, fiind o dimensiune (ontologică, de 
acuma) ă ceea ce sîntem (dacă nu, a ceea ce devenim). 

De aceea istoria (istoria filosofiei, în acest caz) este 
o cale, cealaltă, de a ne explica şi înţelege în structurile 
şi sensurile care ne dau individualitate, ca mod de a fi 
în lume şi ca mod de a gîndi (sau reconstitui) lumea. 

„Cunoaşterea istorică 44 , în genere, este nemijlocit 
ontologică (fireşte că în limitele ontologiei umanului). 
Iar aceea a istoriei noastre filosofice, adică a faptului de 
a fi iubire-de-înţelepciune, reflecţie asupra fiinţei noas¬ 
tre în dialog cu fiinţa lumii, aceea, deci, cu atît mai mult. 
Aşa fiind, istoria filosofiei este o reconstrucţie a umanului 
în această determinaţie, filosofică, a sa. 

Numind în prima sa întrebuinţare într-un text filo¬ 
sofic (fr. heraclitic 129), cercetarea naturii, prin extin¬ 
dere, istoria (historie) ca istorie a filosofiei este o ana¬ 
litică a modului nostru de a fi, ca filosofie. Nu doar şi 
nu mai întîi a gîndirii filosofice a lumii, pentru că exer- 

ciţiul filosofic face. parte din constituţia fiinţei noastre. 
Noi, deci, gîndim filosofic întrucît sîntem-devenim filo¬ 
sofic. Şi tot asemenea gîndim ştiinţific sau artistic pen¬ 
tru că, ontologic, sîntem-devenim ştiinţific şi artistic. 

Astfel că, mai mult decît o refacere a devenirii inte¬ 
rioare a filosofiei, a ştiinţelor, a artelor, istoria acestora 
apare ca o fenomenologie a umanului. A acestuia în de- 
terminaţie filosofică, în determinaţie ştiinţifică, în de- 
terminaţie artistică. 

Istoria reconstrucţiilor noastre, aşadar, este istoria 
fiinţei noastre. RezUltînd istoric, sîntem sinteză a istoriei 
ca un sistem de sisteme sau ca întreg care reproduce în 
sine şi pe orizontală (cartografic, parcă) totalitatea struc¬ 
turată „în succesiune 14 cu „elementele 11 dispuse pe ver¬ 
ticală. 

Sistem al istoriei sale şi altceva, ea însăşi, conştiinţa 
filosofică a oricărei epoci (deci şi conştiinţa noastră filo¬ 
sofică) se recunoaşte în trecut ca în conţinutul său. Ase¬ 
menea unui alt Narcis, ea se „oglindeşte 14 în apele tre¬ 
murătoare ale istoriei sale, dar numai interiorizîndu-şi-le. 
De aceea cînd se „scufundă 44 în trecut, ea se adînceşte 
în propria fiinţă. 

Ceea ce este, ceea ce trebuie să fie o istorie a ideilor 
încă se discută sau încă se „experimentează 44 . Faptul 
n-o pune însă sub semnul inutilităţii sau al imposibilităţii. 
Oricum, printr-o depăşire din principii a evenimenţialis- 
mului, ea are suficiente şanse de realitate şi garanţii 
de utilitate, dezvăluindu-se ca o istorie pentru contem¬ 
poraneitate, din perspectivă contemporană. Sau, mai 
exact, ca o reflexie asupra structurilor (a ideilor ca for¬ 
me, de la grecescul idea) filosofiei, în devenirea lor, din 
orizontul conştiinţei noastre şi în vederea acesteia, pen¬ 
tru a fi şi mai în măsură să răspundă aplicat întrebări¬ 
lor epocii. Parte a cunoaşterii, cunoaşterea istorică devine, 
în acest fel, cu atît mai mult argument pentru prezent şi, 
prin prezent, pentru viitor. De aceea, sau mai curînd şi 
de aceea, istoria filosofiei (ca istoriografie) este cu nece¬ 
sitate critică şi esenţializantă, accentuînd axiologic, pen¬ 
tru a zice astfel, după Lucian Blaga. 

Raportarea critică, în' conceptul său autentic (ceea ce 
înseamnă că lipsită de prejudecăţi), presupune opţiunea 
pentru valori. Nici respingerea mecanică, nici acceptarea 

nediferenţiată nu aparţin orizontului criticii, care, prin 
chiar natura ei, este intenţională în raport cu valorile, 
este selectivă, este integratoare. 

Intr-o istorie a ideilor, poate, faptul se impune în şi 
mai -mare- măsură, de îndată ce, aceasta, prin excelenţă 
este lectură critică, deci esenţial valorizatoare, resemni- 
ficantă şi deschizătoare * către noi întrebări, către noi 
răspunsuri. 



1. Fiinţă şi existenţă 


Poate că şi o anamneză, cartea I a Metafizicii aris¬ 
totelice este, cu siguranţă, prima reconstrucţie a siste¬ 
mului filosofiei cu mijloacele istoriei sale. După (numai) 
două secole de existenţă prea explozivă pentru a i se 
dibui năzuinţa către sistem şi, în acelaşi timp, parcă, 
îndeajuns de apolinică pentru a deruta cu polimorfis¬ 
mul ei, filosofia greacă ia cunoştinţă de sine în acelaşi 
mod, contradictoriu, care-i era, de bună seamă, co- 
natural. 

Ca istorie, ea pare mai curînd o succesiune de „eve¬ 
nimente 44 prea puţin comunicabile sau, oricum, nu în 
ordine esenţială, decît o mişcare continuă într-o orga- 
nicitate deschisă. Nimic, la prima vedere, nu leagă fap¬ 
tul care urmează de cel de dinainte, pe cel de aici cu cel 
de acolo. Ceea ce precede pare să stea (aproape) numai 
pentru sine, iar ceea ce, temporal, este ulterior, dă Im¬ 
presia de a relua totul de la început în ignorarea se¬ 
nină a tradiţiei, atît cîtă era. Pînă şi în interiorul unor 
„configuraţii 11 , fie ele „şcoli 44 (milesiană, pythagorică, 
eleată), fie ele „începuturi 14 (cel „ionian 44 , cel „italic 44 şi 
cel „atenian 44 ), nu unitatea pare a fi prima virtute. Cele 
trei ,începuturi 44 aduc mai degrabă cu tot atîtea tipuri 
istorice (şi sistematice) ale filosofiei (dacă nu chiar cu 
mereu alte modalităţi de înţelegere a filosofiei) decît 
cu „experimente 44 complementare. Fixate cum vor fi fost 
în identificarea „naturii primordiale 4 ! (physis), iniţiativele 
ionice (milesiană, heraclitică, anaxagoriană) decupează 
parcă o zonă distinctă într-o „geografie 44 a filosofiei în 
care „italicii 44 , la rîndul lor (eleaţii şi pythagoricii, adică), 
se circumscriu în alta, decis metafizică. 

Atenienii, apoi, cu primul lor filosof, cu Socrate, vor 
fi încercat cel de al treilea început, antroprocentrist, 
programatic socotit altul, dacă nu singurul autentic, de 
îndată ce nici „ionienii“, nici „italicii" n-au fost în mă¬ 
sură să evite relativismul ruinător. Printre cei care cer¬ 
cetează aşezările universului, va fi spus Socrate cu de¬ 
plina conştiinţă a celui ce săvîrşeşte o „tăietură episte¬ 
mologică", unii stabilesc „unitatea fiinţei", alţii, din con¬ 
tră, „multiplicitatea ei nesfîrşită", „unii admit mişca¬ 
rea veşnică a corpurilor, alţii inerţia lor absolută, într-o 
parte se pretinde că totul se naşte şi piere ; în alta că 
nimic nu s-a născut şi că nimic nu va pieri vreodată". 

Dar mai înainte de toate nu era nevoie ca omul să 
se explice pe sine, ca termen în faţa lumii ? Sau, ori¬ 
cum, dacă prirrjii filosofi se vor fi aplicat cercetării „na¬ 
turii tuturor lucrurilor", mai înainte de a persevera în 
reconstrucţia lumii, nu era nevoie de luarea în seamă 
a celor „din partea omenească" ? Nu trebuia adîncită 
cercetarea „cunoştinţelor omeneşti" în temeiul şi, deci, 
în garanţia de autenticitate a minţii noastre? (Xenofon, 
Amintiri despre Socrate, I, 1). 

Lucrurile însă nu prea stau altfel nici înlăuntrul 
aceluiaşi „început". Thales (640—550 î.e.n.), primul filo¬ 
sof al grecilor şi, prin tradiţie, întemeietorul „şcolii" din 
Milet, nu pare continuat de Anaximandros (? 610—546 
î.e.n.), nici acesta de Anaximenes (? 585—525 î.e.n.). Prin¬ 
cipiul ca apă (hydor), la primul, ca indeterminat (apei- 
ron) la cel de al doilea şi ca aer (pneuma), la Anaxime¬ 
nes, nu lasă să treacă în faţă unitatea resemnificărilor 
sale ; din contră, o maschează, dacă n-o va fi făcut im¬ 
posibilă. 

Pythagoric şi Hippasos (începutul secolului al V-lea 
î.e.n.), socotind că „numărul este prima paradigmă a 
creaţiei lumii" (fr. 11 Diels), el se individualizează, după 
cîte se pare, faţă cu Pythagoras (n. ? 580—575 i.e.n. — 
m. sfîrşitul secolului al Vl-lea, începutul secolului al 
V-lea) prin identificarea principiului cu focul : „Hippa- 
sos din Metapont şi Heraclit din Efes... afirmau că uni¬ 
versul e veşnic mişcător şi mărginit, iar drept, principiu 
au avut focul" (fr. 7 Diels). 

Melissos din Samos (? n. 480 î.e.n.), la rîndul său, 
deşi de şcoală eleată, se va fi despărţit de dascălul, său, 
de Parmenide (n. ? 540 î.e.n.), susţinînd că „veşnică, 

fiinţa trebuie să fie şi nemărginită 1 * (fr. 4 Diels). Tot ast¬ 
fel şi Democrit (460—370 î.e.n.), care, împărtăşindu-se 
prin Leucip din' învăţămîntul eleatic, nu va fi rămas 
la conceptul „deşcoală**' al Unului parmenidian: în co¬ 
respondenţă (formală) cu acesta, şi el nenăscut-nepieri- 
tor, etern dar strîns între marginile sale, atomul demo- 
critian, repetat la nesfîrşit, face loc vidului (nefiinţei),, 
motiv hotărît antieleatic. încă din antichitate, de aceea, 
„eleatismul** democritian este temperat prin aducerea 
în discuţie a lui Anaxagoras (? 500-496 — 428-427 
î.e.n.) : „el intră în legătură cu Leucip şi, după spusele 
unora, şi cu Anaxagoras**, ale cărui păreri „asupra cos- 
mogoniei şi raţiunii** le va fi „combătut**, „din cauză 
că... nu-1 primise ca discipol** (Diogenes Laertios, IX, 34, 
35). Interferenţa nu este exclusă, homoiomeriile anaxa- 
goriene şi atomii democritieni corespunzîndu-şi de îndată 
ce, deopotrivă, stau ca elemente ireductibile ale lumii. 
Numai că, spre deosebire de homoiomerii, determinate 
calitativ, atomii nu se deosebesc decît prin formă, or¬ 
dine şi poziţie. Prudenţa scriitorilor vechi în apropierea 
celor doi este, astfel, legitimă. Oricum vor fi stat însă 
lucrurile, Anaxagoras şi Democrit (întrucîtva şi Empe- 
docles, 484—424 î.e.n., care va fi socotit că focul, aerul,, 
apa şi pămîntul sînt alcătuite din „părticele foarte fine** ; 
Aristotel, Despre naştere şi distrugere, II, 7, 334 a 2 b) 
aparţin aceleiaşi ipoteze. Dar, totodată, pe cît se adună 
se şi despart, dacă nu în şi mai mare măsură. 

Platou (427—347 î.e.n.), apoi, într-un extraordinar 
efort de revalorizare a tradiţiei proba complementari¬ 
tatea şi convergenţa tuturor marilor ei direcţii, numai 
că reinterpretîndu-le şi absorbindu-le într-o reconstrucţie 
în care totul era luat de la început. Asemenea, în fine, 
şi Aristotel (384—322 î.e.n.), care, în plus, beneficia de 
prezenţa platonismului, această metafizică exemplară în 
latura sa programatică. Platonismul în aristotelism însă 
este un platonism aristotelicizat, aşa cum presocraticii 
şi Socrate în doctrina întemeietorului Academiei vor fi 
fost platonizaţi. 

Aceeaşi stare de lucruri, cel puţin la o primă eva¬ 
luare, poate fi identificată şi în alte spaţii de cultură, 
fie el chinez ori indian. în cel dintîi, bunăoară, dacă 
Yi jing („Cartea transformărilor**) pare să fi fost hotă- 
rîtoare, stabilind sau prestabilind „matricea stilistică** a 
gîndirii antice chineze, nici daoismul, nici confucianis- 

mul nu aveau să fie simple prelungiri ale ei. De Ia cele 
opt elemente (cerul —■ tian, pămîntul — hun, tunetul 
—■ zhen, muntele — găn, apa curgătoare : — kan,, vîntul 
-lemnul — shun, focul — li, lacul — dui) că „principii" 
ale lumii la dao, calea (temeiul) întregii firi din filoso- 
fia lui Lao zi (n. ? 604 î.e.n.), sau la metafizica cerului 
în confucianism (Kung Fuzi, ? 551 — ?470 î.e.n.), deose¬ 
birile sînt atît de mari, încît anulează, parcă, orice uni¬ 
tate sistematică sau continuitate istorică. 

In măi mare sau în mai mică măsură şi în vechea 
Indie filosofiile de „şcoală" dezvoltă motive tutelare din 
Vede sau din. Upanişade. însă atît „şcolile" „ortodoxe" 
(Vedanta, Mimamsa, Yoga, Samkhya,- Nyaya, Vaisesika), 
cit şi cele neortodoxe (Budismul, Jainismul, Lokayata) 
aveau să se individualizeze nu numai în raport cu tra¬ 
diţia, ci şi unele faţă cu altele. Lăsînd la o parte clasi¬ 
ficarea bipartită, venită prin tradiţie, pentru a fi conven¬ 
ţională şi a pune sub acelaşi semn „şcoli" cîteodată opuse 
(Budismul şi Lokayata, de pildă), chiar dacă Samkhya 
şi Vaisesika ori Vedanta şi Mimamsa se originează, de¬ 
opotrivă, în Vede, primele evoluau într-un orizont, to¬ 
tuşi, distinct. 

în alte culturi şi în alte configuraţii filosofice, în 
momente temporale diferite şi în varii modalităţi de 
conceptualizare, oriunde şi oricînd, prin urmare, faptele 
(evenimentele) istorice par a fi peste tot asemenea : in- 
■conrunicabile, prea lipite de timpul lor şi tocmai de aceea 
atemporale, chiar cu minimă şansă de adevăr. Ba, mai 
degrabă, ca „trepte" într-o stranie istorie a filosofiei 
ea înaintare în eroare, de vreme ce „numele" fiinţei nu 
ora nici apa, nici aerul, nici focul, nici apa, aerul, focul 
şi pămîntul, toate la un loc, nici numărul, nici atomul, 
nici idea sau forma, nici împreună materia şi forma 
aristotelice. 

:: O asemenea „lectură", „evenimenţialistă" şi „narati- 
•vistă", aşadar, pierde, : în cele din urmă, chiar sensul 
istoriei, dacă nu are a-i mai percepe „unitatea" şi ;,isto- 
ricitatea" (Cf. Paul Veyne, L’histoire conceptualisante, 
in Faire de l’histoire, t. I, p.' 69—70). 

: Or, întrucît este „deschis", faptul sau „evenimentul" 

■devine, el însuşi, iar prin aceasta îşi află „adevărul"- în 
ceea ce îi succede şi, deci, îl absoarbe. Paradoxal,: poate, 
dar evenimentul istoric îşi sporeşte individualitatea. nu- 

mai prin integrare într-un sistem, căci astfel devine el 
însuşi un sistem sau, zicînd după Hegel, înaintează în 
concret. Evenimentul apă, ca „principiu 14 , era mai ab¬ 
stract şi mai „neadevărat“ în timpul şi în locul său is¬ 
toric decît în cel următor, cînd era negat ca atare, pen¬ 
tru a fi afirmat în sensul lui autentic. In alte cuvinte, 
ca să-l înţelegem mai bine trebuie să ne, plasăm în ori¬ 
zontul evenimentului care îl suprimă pentru a se afirma 
(şi a-1 afirma). Chiar începînd cu relaţia elementară 
•dintre cel puţin două „evenimente 11 , mişcarea, în ordi¬ 
nea reconstrucţiei istoriei, este inversă : nu de la ante¬ 
rior, temporal, către ceea ce urmează, ci de la acesta 
către primul. Sau, oricum, mişcarea inversă este cea 
dinţii, pentru 'că de ea depind şansele de conceptuali¬ 
zare ale celeilalte, în succesiune temporală. Dacă „ul¬ 
tima filosofie a unei epoci este rezultatul... dezvoltării 
şi este adevărul în forma cea mai înaltă pe care şi-o dă 
despre sine conştiinţa de sine a spiritului", fiecare „ul¬ 
timă filosofie" va fi măsura celei sau celor de dinainte 
într-o istorie ca sistem, într-o istorie pentru sistem, în- 
tr-o istorie a filosofiei axiologică (G.W.F. Hegel, Pre¬ 
legeri de istorie a filosofiei, voi. II, p. 695). 

Thales, aşadar, este mai inteligibil prin Anaximandros 
decît prin sine ori prin ceea ce îi premerge în ordine 
protofilosofică (în aceea a „iubirii de mit", a filomythiei, 
numai în oarecare măsură filo-sofică, aşa-zicînd, după 
Aristotel), în timp ce o percepţie mai exactă a lui Ana¬ 
ximandros o avem prin Anaximenes. 

Poate să pară puţin stranie punerea celor doi în ase¬ 
menea termeni, cînd Anaximandros numea fiinţa apei- 
ron (indeterminatul), în schimb, Anaximenes, aer, deci 
cu un cuvînt mai curînd al limbajului comun. Apeiron, 
ce-i drept, trimite la ne-determinat, la ne-mărginit (de 
la alfa, privativ, şi to peras — peratos, limită, hotar), 
ca şi, într-o direcţie încă mai hotărît metafizică, la ceea 
ce nu este cuprins (sau dat) în experienţă, deci, prin 
contrar, la ceea ce este inteligibil ( [apeiria — apeiras, 
fără experienţă a ceva). 

Termen compus şi negativ, ca trans-cendere a sen¬ 
sibilului în non-sensibil (ca inteligibil), a limitatului in 
nelimitat, apeiron-ul servea nu numai ca mijloc de in¬ 
stituire metafizică, ci şi de legitimare a actului insti¬ 
tuirii. 

Thales nu putea să procedeze decît aşa cum a pro¬ 
cedat, dînd adică unui termen al limbajului comun, cu 
semnificaţie în ordinea sensibilului, sens trans-sensibil. 
Întrucîtva el însuşi mai înainte de a pune apa să nu¬ 
mească fiinţa îi lua (sau îi nega) semnificaţia directă, 
deci, oricum, operaţiunii de instituire (catafatică — po¬ 
zitivă) el făcea să-i premeargă cea negativă (apofatică), 
de îndreptăţire critică, numai că în forma nemijlocitu¬ 
lui şi a nemijlocirii. Anaximandros însă va fi recurs la 
un termen care, negativ fiind, conţinea justificarea me¬ 
tafizicului prin sine însuşi. Căci in-determinatul stătea, 
în faţa minţii, prin depăşirea şi ca depăşire gîndită a 
limitatului. Dacă „sarcina filosofiei“ este construcţia ab¬ 
solutului „pentru conştiinţă 14 , apeiron-ul era prima ei 
angajare, deopotrivă, materială şi formală (G.W.F. He- 
gel, Deosebirea dintre sistemul filosofic al lui Fichte şi 
sistemul filosofic al lui Schelling, în Studii filosofice, 
p. HI). 

Numai că după apeiron-ul anaximandrian ca termen 
pentru absolut (lat. absolutus, part. trec, de la ab-solvo, 
solvere, a dez-lega), revenirea la un cuvînt cu semnifi¬ 
caţie în ordinea nemijlocită, a sensibilului, părea ca o 
renunţare la prima mare izbîndă a filosofiei în delimi¬ 
tarea sa atît ca limbaj, cît şi ca explicaţie a lumii. Re¬ 
venirea lui Anaximenes la identificarea fiinţei lumii cu 
o calitate cosmologică (aerul), s-a spus nu o dată, ar fi 
totuna cu renunţarea la marea deschidere metafizică 
anaximandriană. Numai că lucrurile ar sta aşa într-o 
istorie banal-evoluţionistă, ceea ce înseamnă că „din¬ 
spre" mai înainte către după. Or, dacă privim „faptul" 
Anaxamindros din afară sau mai exact dintr-un „afară" 
care este şi temporal „după", în acest caz va fi lesne 
de constatat că, în cel de al doilea orizont al gîndirii 
greceşti, pentru subiectul ontologic stătea un atribut, 
adică indeterminatul. De aici şi caracterul său restrictiv. 

Anaximenes preia termenul, care era şi primul în 
limbajul specializat al filosofiei, dar îi schimbă locul în 
„sintaxa" ontologiei, de fapt îl aduce la cel ce-i era 
propriu. Astfel îneît în poziţia subiectului trece aerul, ca 
substituit pentru fiinţă, în timp ce apeiron-ul îi este atri¬ 
but : aerul este apeiron (nemărginit). 

După o interpretare antică, Anaximandros va fi fost 
„primul care a folosit acest termen (apeiron) pentru 
arche“ (Simplicius, Physica, 24, 13; A 9 Diels): Apeiron- 

ul, deci, stătea pentru principiu. Abia cel de al treilea 
milesian săvîrşeşte marea modificare în „sintaxă 11 şi, 
astfel, după „ocolul 11 anaximandrian, de importanţă is¬ 
torică, el însuşi face posibilă numirea fiinţei cu numele 
ei. Apeiron-u\ spunea doar cum este fiinţa, nu însă ceea 
ce este ea. Nu era răspunsul la întrebarea ei, aşa-zicînd 
după Heidegger. 

Aşezîndu-1 în locul său „natural 14 , Anaximenes dădea 
apeiron-ului un sens cu mult mai întregitor, sensul pro¬ 
priu, şi de aceea cu mult mai operaţional pentru înţe¬ 
legerea sistemului (istoric) al gîndirii greceşti. Căci fă- 
cînd deschiderea către Aristotel, Anaximenes mijlocea 
integrarea lui Thales şi a lui .Anaximandros în sistem. 
„Dinspre 11 aceasta, sau „dinspre 11 acesta în configuraţie 
aristotelică, Anaximandros şi Thales (în ordinea inversă), 
fără acest moment de mediere (Anaximenes), ar fi prea 
puţin (ori de loc) inteligibili. Ar lipsi ceva, acel ceva 
care asigură trecerea. 

Parmenidismul, apoi, are în mai mare măsură nevoie 
de „lectura 11 platonică (sau prin platonism) decît invers. 
Aceasta vrea să însemne că platonismul îşi este sufi¬ 
cient sieşi, în timp ce eleatismul nu. Platon„ deci, se 
va fi dezvăluit universal, în deosebire de Parmenide, care 
trebuie trecut în alt limbaj, dacă nu şi în alt nivel al 
logicii. „Paricidul 11 platonic din Sofistul, 241 d („trebuie 
supusă la caznă părerea părintelui’ nostru Parmenide — 
toii patros Parmenidou '■— probînd că, într-o oarecare 
măsură şi nefiinţa este şi fiinţa nu este“) aduce tocmai 
cu o reşemnificare esenţială a parmenidismului, cu tre¬ 
cerea lui în alt „limbaj“. 

Istoric, de bună seamă că platonismul, fie şi într-o 
parte a lui, este explicabil prin parmenidism. Fără „ca¬ 
nonul 11 ontologic din fr. 8 : „Dreptatea n-a lăsat (fiinţă) 
nici să se nască, nici să piară", „nici divizibilă (fiinţa) 
nu-i, pentru că e toată la fel : nici unde nU se află un 
mai mult ori un mai puţin în stare să-i împiedice con¬ 
tinuitatea, ci toată e plină de fiinţă : în lăuntru-i fiinţa 
se mărgineşte, cu fiinţa", fără această autentică teorie 
a fiinţei, aşadar, cea platonică din Symposion, 211 a-—c, 
bunăoară, va fi greu inteligibilă, cel puţin în ordine is¬ 
torică. Punînd doar fiinţa în locul frumosului, pasajul 
ne întoarce parcă la parmenidism : o fiinţă „ce trăieşte 
de-a pururea", ce nu se naşte şi nu piere, „ce nu creşte 

şi nu scade 11 ; ce nu-i într-o privinţă fiinţă şi in alta 

nefiinţă, „aici da, dincolo nu, pentru unii da, pentru 

alţii nu 44 , fiinţă „ce nu se-nfăţişează cu faţă, cu braţe 
sau cu alte întruchipări trupeşti 11 , fiinţă „ce nu-i cu¬ 
tare gind, cutare ştiinţă ; ce nu sălăşluieşte în altă fiinţă 
decît sine; nu rezidă într-un vieţuitor, pe pămînt, în 

cer, sau oriunde aiurea 44 ; fiinţă „din care se împărtă¬ 
şeşte 44 tot ce fiinţează, „fără ca prin apariţia şi dispa¬ 
riţia 44 celor ce apar şi dispar," ea „să sporească, să se 

micşoreze ori să îndure o cit de mică ştirbire 44 . 

Dar în timp ce, într-o „lectură 44 non-istorică, plato¬ 
nismul nu ne întoarce la parmenidism, parmenidismul 
ne trimite la platonism. Şi, ceea ce poate să pară mai 
ciudat, chiar la acela din Sofistul, în care este pus la 
grele cazne, la acela în care îşi pierdea forma, restrictivă, 
pentru a deveni tot, sens. 

La fel, din altă perspectivă, pentru că el însuşi este 
alt punct de vedere, şi heraclitismul. Poate mai înainte 
de „conversiunea 44 determinată de întîlnirea lui Socrat-e, 
auditor al lui Cratylos, prin acesta, Platon va fi luaţ 
cunoştinţă de heraclitism, uşor recognoscibil în „doc¬ 
trina 44 sa privitoare „la lucrurile sensibile 44 (Diogenes 
Laertios, III, 8). Prezumţia nu este imposibilă ca adevăr 
şi chiar dacă ar fi neîntemeiată', ea n-ar lua nimic din 
originalitatea lui Platon. Mai curînd decît necesar în 
explicaţia genezei platonismului, heraclitismul (ca şi, în 
felul lor, eleatismul, pythagorismul, chiar socratismul) 
este operaţional în înţelegerea „dinspre 44 istorie a filo¬ 
sofici întemeietorului Academiei. Dar cu o condiţie, anu¬ 
me ca, mai înainte, să facem mişcarea inversă, de la 
Platon înapoi. în alte cuvinte, pentru a înţelege mai 
exact geneza (istorică) a platonismului este nevoie de 
o „lectură 44 platonică („dinspre 44 configuraţia platonică 
a gîndirii greceşti) a reconstrucţiilor anterioare. Şi aceasta 
pentru mai exacta percepere a capacităţii lor de a se 
integra şi a locului lor într-un „sistem 44 mai „concret 44 , 
în consecinţă, dacă „dinspre 44 istorie putem vorbi de 
un Platon „heracliticul 44 , „parmenidianul 44 sau „pythago- 
ricul“ din perspectiva „sistemului 44 , Heraclit, Parmenide 
ori Pythagoras trebuie să devină (pentru noi) platonici, 
constitutivi adică acestui întreg (acestui concret) al con¬ 
ştiinţei filosofice în determinaţie platonică. 

Aceleaşi relaţii, în fine, şi între Aristotel şi tradiţie, 
iar în perspectivă sistematică, între ontologia greacă. 



în concept concret, deopotrivă aristotelică şi platonică, 
şi construcţiile anterioare. 

Deopotrivă aristotelică şi platonică, în condiţiile în 
care, la prima vedere cel puţin, pe Aristotel de Platon, 
dar şi pe Platon de Aristotel mai multe îi despart de- 
cît îi unesc. Dacă nu, platonismul şi aristotelismul sînt 
filosofii care în mai mare măsură se despart decît se 
unesc. 

Numai critica aristotelică a platonismului şi ar fi de- 
ajuns, uneori a şi fost socotită suficientă, pentru a face 
demonstraţia incongruenţei lor. Despărţite prin situare 
în orizont aristotelic, ele aveau să fie opuse şi prin miş¬ 
carea cealaltă, de supradimensionare a platonismului, 
la fel de abstractă însă, de vreme ce scopul era acelaşi, 
de instituire a unuia sau a celuilalt în modelul defini¬ 
toriu, în absolut, pentru conştiinţa filosofică greacă. 

Or, cu toate că atît de individualizate incit par în 
stare de indiferenţă, dacă nu de excluziune, platonismul 
şi aristotelismul sînt filosofii complementare : nu numai 
pentru că una premerge celeilalte şi o determină, nu 
numai că' cealaltă şi-o integrează pe prima şi în acest 
fel şi prin sine o face să participe la o nouă construcţie 
mai întregitoare. Platonismul şi aristotelismul se com¬ 
pletează presupunîndu-se reciproc. In istoria lor des¬ 
chisă, în locul şi în rolul Ion în constituţia şi devenirea 
conştiinţei filosofice, platonismul şi aristotelismul sînt 
ca forme-funcţii ale aceluiaşi întreg. Starea lor este opo¬ 
ziţia şi tocmai de aceea complementaritatea. 

Platonismul şi aristotelismul, prin urmare, nu se se¬ 
pară ca două elemente într-o serie. Ele reprezintă două 
stiluri de gîndire sau două „logici“, una a „posibilului 14 , 
alta a „actualului 11 , una predominant proiectivă (ori 
programatică), alta constructivă. 

Nici platonismul, nici aristotelismul, dacă mai e ne¬ 
voie să fie spus, nu stau doar intr-un fel sau în celă¬ 
lalt. Se înţelege că şi platonismul este constructiv, adică 
o năzuinţă către sistem, dar şi aristotelismul proiectiv 
şi critic. Dar, în timp ce într-unul predomină o logică, 
în celălalt predomină alta. Luînd încă mai multe mă¬ 
suri de precauţie pentru a nu pierde nici o nuanţă sau, 
în genere, nuanţele, ca şi în epoca modernă în altă „pe¬ 
reche 11 emblematică ; este vorba de Kant şi Hegel. 

Platon şi Kant, pe de o parte, Aristotel şi Hegel, pe 
de: alta, îşi corespund, primii prin „criticism 11 , ceilalţi 

prin pasiunea sistemului sau, din altă perspectiva, unii 
prin construcţie în forma programului, alţii prinţr-un 
program trecut în construcţie. Nici unii, nici ceilalţi 
nu sînt lipsiţi de valoarea care domină în „contrarul 1 * 
lor. Insă mai înainte de toate, Platon şi Kant par proiec¬ 
tivi zicînd după Canetti, „spirite care iluminează “, in 
timp ce Aristotel şi Hegel, sistematicieni, „spirite care 
fac ordine „Spiritul aparţinînd primului tip se asea¬ 
mănă cu fulgerul, mişcîndu-se cu rapiditate peste por- 
ţiupi întinse. Lasă totul la o parte şi nu ţinteşte decât 
spre un singur lucru, ce-i este lui însuşi necunoscut 
înainte de a-1 fi iluminat... Cele ce au fost luminate** 
sînt, apoi, „lăsate în seama spiritelor ordonate. Opera¬ 
ţiile lor sînt- tot pe atît de încete pe cît de rapide erau 
cele ale primilor ; sînt cartografii docului în care a izbit 
trăznetul în care nu se încred...“ (Provincia omului, p. 242). 

Comparaţia nu este, de bună seamă, un argument 
sau nu este decît în limitele puterii sale de a sugera. 
Particularizînd, şi spiritele „care fac ordine* 4 iluminează. 
Aristotel, bunăoară, nu va fi • fost doar conştiinţa sin¬ 
tetizatoare în univers grec, ci şi, dacă nu în primul rînd, 
marele reconstructor al filosofiei în concept generic. 
Altfel spus, el îi desluşeşte şi-i „desemnează 44 exact ori¬ 
zontul şi structurile într-o ordine formală. In urmare, 
el nu e atît capăt de drum, cît început, începutul celui¬ 
lalt drum al gîndirii greceşti, de după ea şi, totodată, 
în atemporalitatea desăvîrşirii sistematice. Or, dacă aşa 
stau lucrurile, aristotelismul nu este numai „punere în 
ordine 44 sau punere în sistem a unor elemente care se 
mişcau autonom, nu este deci încheierea unei istorii ca 
punct de convergenţă al tuturor marilor ei direcţii de 
dezvoltare. Aristotelismul determină o schimbare de 
planuri, orientînd verticalitatea istoriei către orizonta¬ 
litatea sistemului şi situind-o în „cercul 44 acesteia. De 
aceea este momentul crucial prin care istoria se trans¬ 
figurează în sistem. Sau, mai exact, prin care filosofia 
în această condiţie istorică trece în filosofie ca sistem. 

Spre aceasta, filosofia va fi năzuit de la începuturile 
ei, dar în orizontalitatea lui ea se aşeza numai odată 
cu iluminarea platonică şi, în acelaşi timp, cu punerea 
aristotelică în ordine. Cît venim dinspre istorie (pe fi¬ 
rul ei), Platon aduce cu momentul ce determină marea 
criaă a gîndirii greceşti, criză de reaşezare în cîmpul 

conştiinţei. Cit însă venim dinspre sistem, Aristotel este, 
pentru filosofia greacă, în genere, orizontul de situare. 
Pentru filosofia greacă dincolo de un timp determinat, 
aşadar, întrucît, din nou, aristotelismul transcende con¬ 
diţiei sale istorice, dîndu-i sistematicităte logică-episte- 
mologică. Sau, poate mai exact,/nu aristotelismul isto¬ 
ric, ci filosofia în această construcţie care este, deopo¬ 
trivă, platonică şi aristotelică, platonică în dimensiunea 
sa programatică, aristotelică în reconstrucţia sa formală. 

O istorie inversă, de aceea, va fi „dinspre 1 * cea mai 
„înaltă 14 , cum zicea lîegel, nu pentru că aceasta ar fi 
suma momentelor anterioare, ci transfigurarea lor sis¬ 
tematică. O „anti-istorie“ s-ar putea spune, dar, ori¬ 
cum, una care sporeşte comprehensiunea istorică, mai 
cu seamă „în zona începuturilor 44 , paradoxal, deci, în- 
tr-un „crono-top“ saturat de istoricitate. Paradoxal, pen¬ 
tru că „istoria inversă 44 este intens sistematizată, or, ma¬ 
teria căreia i se aplică este, parcă, istoric pură. Insă, 
din perspectiva ei, nu am avea suficiente şanse de a 
înţelege filosofia ca alt orizont epistemologic. 

După tradiţie, primul care îşi va fi zis filosof (filo- 
sofos) va fi fost Pythagoras. Herodot însă, împingînd 
puţin mai înapoi istoria cuvîntului, îl punea pe Cresus, 
regele Lydiei, să i se adreseze astfel lui Solon : „oaspete 
atenian, faima înţelepciunii tale şi aeşti despre călăto¬ 
riile ce le-ai făcut au ajuns pînă la noi; ni s-a spus că 
mereu dornic de a învăţa, hos filosof eon, ai străbătut 
ţinuturi întinse numai pentru a le cunoaşte 44 ( Istorii, I, 30). 

Tradiţia însă, cel puţin în ceea ce-1 priveşte pe Py¬ 
thagoras, este nesigură, iar filosofeo, din micul discurs 
al lui Cresus, este departe, totuşi, de a numi iubirea-de- 
înţelepciune altfel decît ca pe o năzuinţă individuală. 
Oricum, numind, în context, efortul de a deveni (in¬ 
struit), filosofeo pune accentul pe înţelepciune (sofia) sau, 
în măsura în care trimite şi la fileo (a căuta, a urmări, 
a iubi, a avea grijă de ceva, de cineva), încă nu semni¬ 
fică faptul de a cerceta sau cultiva o ştiinţă, o artă, de 
a reflecta cu metodă. Filosofeo, din informaţia herodo- 
ţiană, aşadar nu numeşte iubirea-de-înţelepciune ca pe 
im exerciţiu distinct, în care fileo să însemne aplecarea 
du metodă asupra înţelepciunii. Or, filosofia nu . va fi 
fost, în momentul de „tăietură 44 , chiar, totuna cu. iubi¬ 
rea (euătarea) înţelepciunii, ca dorinţă a ei şi năzuinţă 
Către ea. După cum, odată- cu intrarea în istorie, iubirea- 



cle-inţelepciune (filosofia) nu elimina iubirea de înţelep¬ 
ciune în care scopul era dobîndirea acesteia din urm-ă. 
Filosofia însă nu era din capul locului căutare (dobîri- 
dire) a înţelepciunii. Primul filosof al grecilor, Thales, 
adică, nu va fi fost filosof pentru a fi ştiut tot ce se 
putea şti în epocă. Astronom, „cel dintîi“, se va fi ocu¬ 
pat „cu precizarea eclipselor de soare şi fixarea solstiţii- 
lor“ ; geometru, „va fi înscris pentru prima oară un 
triunghi dreptunghic într-un cerc“ şi „este... primul care 
a ştiut şi a arătat că unghiurile de la baza oricărui 
triunghi sînt egale“; „inginer 14 priceput, va fi făcut:-în 
aşa fel încît apele fluviului Halys „să nu măi curgă 
doar prin stînga, ci şi prin dreapta lagărului (lui Cresus), 
procedînd în felul următor : mai la deal de tabără a pus 
să se înceapă săparea unui şanţ adînc, în formă de semi¬ 
lună, aşa ca fluviul s-o poată apuca pe la spatele aşe¬ 
zării acesteia, întors pe aici din vechea lui albie. După 
ce vor fi făcut înconjurul taberei; apele urmau să se îm- 
preune iarăşi cu albia veche. Aşa cum a fost împărţit 
fluviul, amîndouă braţele puteau fi lesne trecute prin- 
tr-un vad 44 (Diogenes Laertios, I, 22—24 ; Proclos, In 
Euclidem, 157, 10 ; Herodot, Istorii, I, 75). Va mai fi fost 
un moralist reputat pentru înţelepciune în această or¬ 
dine („fiind întrebat ce-i greu, răspunse : A se cunoaşte 
pe sine ; ce e uşor ? A da sfaturi altora... 44 ), consilier po¬ 
litic priceput („a dat soluţii foarte bune şi în problemele 
politice 44 ) şi, în fine, un economist clarvăzător : „Cum 
oamenii îl criticau... reproşîndu-i sărăcia şi spunîndu-i 
că filosofia este o îndeletnicire nefolositoare, Thales şi-a 
dat seama pe baza calculelor sale astrologice că se va 
produce o recoltă abundentă de măsline şi chiar din 
timpul iernii, dispunînd de o sumă de bani, a închiriat 
toate presele de ulei existente în Milet cît şi la Chios, 
fără ca nimeni să-l concureze. Cînd a sosit momentul 
recoltei şi cînd lumea căuta de zor prese, Thales le-a 
închiriat pe cele arvunite de el în condiţiile în care dorea. 
Realizînd o sumă mare de bani, a dovedit că pentru filo¬ 
sofi este uşor să se îmbogăţească dacă doresc acest lu¬ 
cru, dar că nu acesta e ţelul urmărit de ei 44 (Diogenes 
Laertios, I, 36, 25; Aristotel, Politica, I, 11, 1259 a 6). 

Şi cu toate acestea, el nu va fi fost filosof ca astro¬ 
nom, ca geometru, ca moralist, ca arhitect şi, deci, în- 
ceea ce ne-am obişnuit a numi filosofia sa nu vor fi 
intrat ca atare ştiinţa şi abilităţile lui practice. 

Ştiutori de multe vor fi fost şi cei şapte înţelepţi : pe 
lingă Thales, după una dintre liste *, Solon, Periandros, 
Cleobulos, Chilon, Bias şi Pittacos, fără ca aceştia şase 
să fie iubiteori-de-înţelepciune (filosofi). 

Dacă Thales n-ar fi trecut dincolo de condiţia înţe¬ 
leptului ar fi fost, cu siguranţă, consemnat ca primul 
geometru, primul astronom, ca moralist, ca arhitect, ca 
economist în istoriile corespunzătoare, nu însă şi în cea 
a filosofiei. 

Va fi ştiut multe, filosofia presupunînd, pe atunci, 
poate, omniscienţa, dar aceasta era numai o condiţie. 
„Mulţimea cunoştinţelor, avea să zică Heraclit, nu te 
învaţă să ai minte 14 (fr. 40), ceea ce ar putea să însemne 
filozofie, d^că efesianul trimitea la Hesiod şi Pithagoras, 
la Xenofan şi Hekataios. Dintre aceştia, numai Pythago- 
ras este filosof, deşi în tradiţie greacă, pînă la Aristotel 
chiar, faptul nu este dat ca prea sigur. 

Aşadar, în măsura în care va fi fost filosof, primul 
filosof al grecilor, Thales trebuie să fi delimitat în cu¬ 
prinsul ştiinţei lui un „domeniu 44 distinct sau să fi indi¬ 
vidualizat exerciţiul filosofic în raport cu celelalte. 

Ţinînd seama de faptul că Thales va fi căutat să iden¬ 
tifice principiul sau fiinţa lumii şi că, zicînd după He¬ 
raclit, „bărbaţii iubitori de ceea ce este înţelept 44 se in¬ 
formează „asupra unei sumedenii de lucruri 44 , dar pentru 
a trece mai departe, la aflarea „naturii lucrurilor 44 , în 
acest caz el va fi ştiut că iubirea-de-înţelepciune era, cu 
necesitate, altceva decît înţelepciunea. Fie în identitate 
cu aceasta, ca sumă a ei, fie ca o speţă anume a sa, ori¬ 
cum, filosofia nu se putea delimita şi, deci, întemeia. 

Nici o mărturie nu autorizează, ca atare, presupune¬ 
rea, în acest moment, thalesian, a conştiinţei filosofiei ca 
filosofie. Dar făcînd filosofie trebuie să fi avut conştiinţa 
săvîrşirii unei deschideri de alt tip epistemologic,' a „des¬ 
chiderii metafizice 44 (Werner Jaeger, A la naissance de la 
theologie, p. 28). 

Aceasta pe de o parte, pe de alta, Heraclit, în aceeaşi 
epocă, aurorală, are deja conceptul filosofiei (sau, altfel 
spus, în această determinaţie, heraclitică, filosofia greacă 
îşi are deja conceptul). 


* „Dacă se adună toate numele din diversele liste, ies vreo 
40, în loc de şapte..." (Aram M. Frenkian, in notă, 52, la Diogenes 
Laertios, p. 514). 

Hre găr eu mala pollon historas filosofous ândras 
einai kat’ Herăcleiton — „După Heraclit, bărbaţii iubitori 
de ceea ce este înţelept trebuie să se informeze asupra 
unei sumedenii de lucruri 41 , fragmentul (35) este pe de¬ 
plin concludent în acest sens. 

Chiar dacă numai prin extindere ăner philosophâ avea 
să însemne bărbat iubitor-de-înţelepciune, deci, într-un 
singur cuvînd, filosof, pentru că la Heraclit expresia stă 
pentru iubitor de ceea ce este înţelept (sofonJ, ea confirmă 
conştiinţa de sine a actului filosofării (Cf. M. Heidegger, 
Qu’est-se que la philosophie, p. 24 ; Anton Dumitriu, 
Aletheia, p. 112 şi urm.). Insă exacta sa identitate, oricît 
ar putea să pară că este perceptibilă numai printr-o 
„anabază 44 , la rigoare, rezultă catabazic, prin coborîre, în 
timp (şi totodată în fenomenologia conştiinţei). Căci ideea 
de filosofie, ea însăşi prin urmare ţine de rosturile filo¬ 
sof iei. Or, într-o perspectivă metafilosofică de acuma, ce 
alt concept al filosofiei decît acela aristotelic va fi ope¬ 
raţional ? Altminteri, presupunînd deci că ne putem plasa 
într-un început în stare pură al filosofiei, care va fi mă¬ 
sura conceptului ei ? Putem foarte bine să ne raportăm 
la ea ca la o continuă devenire (ceea ce şi este), dar tre¬ 
buie să ţinem seama că este devenire în conceptul ei, pe 
care ea însăşi ni-1 pune în faţă odată cu fixarea sa în 
sistem. 

Nici de data aceasta nu poate fi vorba de o aristote- 
lizare a gîndirii greceşti anterioare, pentru că aristote- 
lismul pare doar nume pentru o tendinţă, parcă, natu¬ 
rală, perceptibilă cu fiecare moment. Căci, de la Thales 
la Democrit, fiecare moment al filosofiei greceşti aduce 
cu o năzuinţă către organicitate. 

Fie şi numai într-o istorie a „numelui 44 şi năzuinţa 
lui Heraclit către Aristotel este de tot evidentă, dacă acel 
sofon trimitea, în lectură heideggeriană, către „natura 
lucrurilor 44 , căreia „îi place să rămînă ascunsă 44 (fr. 123). 
Or, filosofia, avea să spună Aristotel, este „ştiinţa teo¬ 
retică a primelor principii şi cauze 44 ( Metafizica, I, 1, 982 
b 5—10). Adică o cuprindere (o numire) a ceea ce nu 
poate fi cuprins în ordinea cunoaşterii, „a fiinţei fiinţîn- 
delor 44 . De aceea, Heidegger şi propunea ca interpretare 
la episteme teoretike, din textul aristotelic citat deja în 
traducere, ceea ce (filosofia) cuprinde sau ia în stăpînire 
(Ibidem, p. 30). 

Ştiinţă sau cuprindere a primelor principii şi cauze, 
filosofia, aşadar, are a se aplica în-sinelui, incognoscibil 
ca atare („fiinţa în sine nu poate fi cunoscută 14 , Metafi¬ 
zica, VII, 10, 10369), indeterminat şi incondiţionat, ceea 
ce nu se naşte şi nu piere, nu are limite şi este peste tot 
la fel, dar, paradoxal, poate fi gîndit şi numit. 

Aşa stînd lucrurile, cum este posibilă filosofia (sau, 
de ce nu, dacă este posibilă) ? Căci, la prima vedere, ceea 
ce stă ca obiect al ei rămîne ascuns, iar ceea ce e dezvă¬ 
luirea în-sine-lui nu intră în orizontul ei de aplicaţie. Nu 
cumva, fiind, fiinţa n-ar putea fi nici gîndită, nici ros¬ 
tită ? Şi deci, în urmarea avertismentului lui Gorgias, nu 
era sortită filosofia să ia seamă doar de neşansele sale? 
Ori, altfel spus, singura sa raţiune (dacă nu singura şan¬ 
să) nu era aceea de a se dovedi ca o antifilosofie ? 

Toate acestea erau întrebări (sau dificultăţi) ale filo¬ 
sof iei intr-un timp determinat al ei, dar şi ale condiţiei 
sale sub specie epistemologică. Şi, tot asemenea, răspun¬ 
sul care va ii decisiv pentru întemeierea şi îndreptăţirea 
filosofiei. Ca atare el este aristotelic, dar în principiul 
său aparţine filosofiei din prima ei mişcare. Este vorba 
de ceea ce poate fi identificat încă la Ţhales, însă capătă 
formă conceptuală în aristotelism : distincţia fundamen¬ 
tală dintre filosofia prima (filosofia prote) sau metafizica 
şi filosofia secundă (deutera filosofia) sau fizica. 

Şi una şi cealaltă au, în orizont aristotelic, atîtea de¬ 
finiţii incit par compromise. „Ştiinţă care studiază fiinţa 
ca fiinţă (td on he on) şi proprietăţile ei esenţiale 14 , ştiin¬ 
ţă a substanţei („obiectul cercetării noastre este sub¬ 
stanţa 44 ), a cauzelor, principiilor şi elementelor „substan¬ 
ţelor 44 , ştiinţă a genurilor supreme („adică a Unului şi a 
Fiinţei, căci acestea sînt mai ales genurile pe care le pu¬ 
tem socoti că cuprind toate lucrurile şi că seamănă mai 
mult a principii, deoarece ele sînt primele prin natura 
lor 44 ), filosofia primă — „ştiinţa unui anumit gen de lu¬ 
cruri, adică a acelui fel de substanţe care au în sine 
principiul mişcării şi repausului 44 , ori despre fiinţă „dar 
nu întrucît fiinţează, ci mai degrabă numai în măsura 
în care participă la mişcare 44 , „studiu al principiilor lu¬ 
crurilor şi descriere a celor două naturi 44 : forma şi ma¬ 
teria — şi filosofia secundă, ambele au sensuri şi funcţii 
prea numeroase şi distincte pentru a fi ideal de coerenţă 
şi rigoare (Metafizica, VI, 1, 1003 a 19 ; XII, 1, 1069 a 

18; XI, 1, 1059 b 22; VI, 1, 1025 b ; XI, 3, 4, 1061 b 6, 
1061 b 24 ; Fizica, II, 2, 194 a). 

Polimorfismul nu le dezavantajează însă, din contră, 
filosofia primă şi filosofia secundă cîştigă în ordine ope¬ 
raţională tocmai datorită ambiguităţii lor şi, mai cu sea¬ 
mă, datorită dinamicii numeroaselor sensuri pe care le 
poartă. Căci atît de diferite incit par autonome, multele 
„definiţii 11 ale metafizicii şi fizicii sint complementare, 
dezvăluind modul lor de a fi, care este unul, dar în mul¬ 
tiplu (Cf. Pierre Aubenque, Le probleme de l’Etre...,' p. 
14 şi urm.) 

Polisemice, ele sint centrate intr-un sens tare, or. 
acesta, totalizator, se realizează în varii modalităţi. 
De aceea, două „niveluri 11 cu două limbaje şi chiar cu 
două logici, filosofia primă şi filosofia secundă nu au a se 
face de prisos, cu toate că nu-şi „împart 11 fiinţa şi nu 
se subţiază „nominalist 14 schimbîndu-şi sensul în funcţie 
de context. Şi una şi alta filosof ie, se aplică întregului 
ca întreg, care nu poate fi decît acelaşi ; dar, totodată, 
sint : primă şi secundă. Strînse, apoi, în limitele concep¬ 
tului lor, ele sint însă într-atît de determinate, incit 
numeric par a fi fără de sfîrşit. 

De aici t şi aporetica sau starea lor aporetică numai 
în aparenţă precară ; în realitate, de graţie. Căci măreţia 
lor vine din tensiunea contrariilor. Aplicată absolutului, 
adică de-necuprinsului ca atare, cum putea fi filosofia 
ceea ce era menită a fi, numai afirmînd sau numai ne- 
gînd ? Starea ei, deci, trebuia să fie aporetică. Altminteri 
cădea din condiţia asumată de a fi numire şi gîndire a 
ceea ce poate fi numit şi gîndit fără-a fi cuprins. Or, 
filosofia urma a fi tocmai expresia acestui enorm para¬ 
dox existenţial, dacă e să-l determinăm exact, pentru 
că el numeşte modul nostru de a fi în faţa lumii. 

Filosofia, prin urmare, este paradoxală (sau, mai cu- 
rînd, într-o „logică a contradictoriului 44 ) ori riscă să nu 
mai fie. Primele sale concepte, cel al fiinţei în sine şi 
cel al fiinţei determinate, sînţ şi cele mai tari argumente 
ale existenţei sale paradoxale. Căci, metafizica mai întîi, 
deşi centrată în fiinţa în sine, nu este o descriere a aces¬ 
teia aşa cum ar rezulta din actul asumării cognitive, ci 
o instituire a sa. Răspunsul ei, prin urmare, nu este la 
„întrebarea fiinţei 44 , pentru a zice astfel după Heidegger, 
ci la aceea a conştiinţei: cum poate fi gîndit ceea ce nu 

se naşte şi nu piere, indeterminatul şi ilimitatul, pe scurt 
Unul absolut ? 

întrebarea ca şi răspunsul au a legitima, deopotrivă, 
fiinţa în faţa conştiinţei şi conştiinţa în faţa fiinţei, ceea 
ce înseamnă că filosofia primă (metafizica) stă, mai îna¬ 
inte de toate, ca o logică sau ca o critică a raţiunii înte¬ 
meietoare. Altfel spus, ea nu este o descriere a fiinţei 
în sine, ci o justificare a capacităţii noastre de a o prin¬ 
de în formele sale, fără a o limita. Iar, prin aceasta, 
şi o ontodicee, deci o în-dreptăţire a fiinţei, însă a 
fiinţei întrucît poate fi gîndită. Punerea ei în ter¬ 
meni negativi : este indeterminată, incondiţionată, ili- 
mitată, ţine tocmai de faptul de a fi al filosofiei prime, 
o justificare a fiinţei, adică. Insă, din nou, o justificare a 
ei numai în faţa conştiinţei şi nu în şinele ei. Din această 
perspectivă, ea este şi nu poate decît să fie, ceea ce pen¬ 
tru noi nu poate fi suficient. Fără a încerca s-o justifi¬ 
căm şi deci să ne justificăm ca limbaj şi gîndire în faţa 
ei, noi n-am fi în măsură nici s-o admitem, nici s-o ne¬ 
găm, de fapt am sta în ea ca o formă a ei, doar cu per¬ 
cepţia manifestărilor sale. 

In sine sau dinspre sine, aşadar, fiinţa n-ar putea fi 
nici gîndită, nici numită. Numirea şi gîndirea sînt posibile 
dinspre noi, fiind mijloacele prin care noi instituim fiinţa- 
în-sine-pentru-noi. însă fiinţa-în-sine-pentru-noi înseamnă 
o continuă eliberare a conştiinţei „de limitări 14 (G. W. F. 
Hegel, op. cit., (p. 140). Pentru a o numi şi gîndi, con¬ 
ştiinţa trebuia să se pună ea însăşi într-o condiţie simi¬ 
lară. Faptul însă nu era posibil decît prin mijlocirea aces¬ 
tei operaţiuni cu dublă şansă de de-limitare a sa, ceea 
ce vrea să spună că ea se defineşte (îşi recunoaşte limi-, 
tele) numai eliberîndu-se de ele. Aşadar, ea se delimitează 
tocmai printr-o depăşire a limitelor, ceea ce şi este ab¬ 
solutul. Insă acesta, instituit, întrucît este instituit, deci 
întrucît este termen în ontologie, justificat prin conştiinţă, 
prin aceasta justifică, la rîndul său, conştiinţa. Indeter- 
minarea, ilimitarea, incondiţionarea pe care le aplicăm 
fiinţei în sine sînt, deopotrivă, legitimări ale în-sinelui şi 
ale sale faţă cu noi. Sau, poate, mai curînd, formele prin 
care mintea noastră se deschide către, absolut pentru a 
şi-l face al său. Chiar fiinţa ca fiinţă — to on he 6n 
aristotelică, adică numele ei, dă seamă de conştiinţa 
care se de-fineşte numai prin instituirea absolutului şi 

de absolut ca de-limitare a conştiinţei. Căci fiinţa întru - 
cit este ea însăşi sau prin ea însăşi, fiinţa care se de-fi- 
neşte cu ea încă mai păstrează, chiar dacă transfigurată, 
negativitatea conştiinţei. 

Pentru a şi-o face a sa (pentru a o gîndi) şi în ace¬ 
laşi timp pentru a se recunoaşte în în-sinele ei, conştiinţa 
nu are a se raporta la fiinţă decît în mod negativ. Con¬ 
diţiile de inteligibilitate : indeterminarea, ilimitarea etc., 
prin urmare, trebuiau să fie în această formă, negativă, 
singura care indica modalitatea raportării conştiinţei la 
fiinţa în sine. Dar fiinţa în sine însăşi trebuia să se su¬ 
pună aceleiaşi logici, de vreme ce ea este ilimitată, in- 
determinată, incondiţionată, deci, cum zicea încă Parme- 
nides, ea nu se limitează decît cu sine. în consecinţă, ea 
nu poate fi definită decît prin sine, dar oricum, de-fi- 
nită. Prin aceasta n-o limităm, nici însă nu ne raportăm 
la ea ca la un sine de negîndit şi de nenumit. Dacă se 
poate spune aşa, pentru a o putea conceptualiza, noi, de 
acuma, o limităm dar prin ea însăşi. Cit îi luam în seamă 
„determinaţiile“, o făceam explicit apofatic : fiinţa este 
i-limitată, este in-condiţionată, adică este cum este prin 
opoziţie şi depăşirea contrariului (a limitatului sau a con- 
diţionatului). Cînd însă ne aplicăm ei ca întreg, nu mai 
avem dreptul de a recurge la contrariul său, care ar fi o. 
altă fiinţă. Or, marea bătălie pe care ontologia greacă o 
va fi pornit de la începuturile ei va fi fost pentru justi¬ 
ficarea unicităţii fiinţei. 

Neputînd-o defini în raport cu altceva, trebuind to¬ 
tuşi s-o gîndim în şinele ei, singura şansă era tautologia, 
ca un alt mod de a fi al procedurii apofatice. 

Definind-o prin sine, o recunoaştem în sine, dar, tot¬ 
odată, şi ca absolut „construit pentru conştiinţă 14 . întrucît 
o raportăm la sine, o numim (o „cuprindem 14 ), dar în 
„necuprinderea 44 sa ori ca „necuprindere 44 . Cu termenii 
negativi, în ordinea condiţiilor de inteligibilitate, şi, apoi, 
cu numele întregitor al fiinţei, filosofia putea să depă¬ 
şească o gravă dificultate a minţii noastre, parcă onto¬ 
logică : limitată, ea nu era şi limitativă, fiind în măsură 
să recunoască, deopotrivă, fiinţa ca fiinţă, în în-sinele ei, 
dar şi ca fiinţă numită. Aşa îşi şi explicau grecii, de la 
Parmenide ]a Aristotel, faptul că în sine (adică în inte¬ 
gralitatea sa ontologică), deşi „incognoscibilă 44 sau, mai 
curînd, necunoscută, ea poate fi descrisă în această or¬ 
dine, chiar. Noi ti determinăm, dar prin indeterminare, 

numind-o în sine, nenăscută şi nepieritoare, nelimitată 
şi necondiţionată. 

Filosofia primă sau metafizica (iar în sugestie hege¬ 
liană, ontologia formală) devine posibilă tocmai prin s'.a:- 
rea paradoxală a termenilor şi a primelor ei propoziţii. 
Căci numele ei, mai înainte de toate, este antinomic* prih 
urmare, ireductibil, fiinţa in sine presupunînd o tensiu¬ 
ne perpetuă, tensiunea esenţială a vieţii spiritului, aceea 
care dă sens omului în faţa absolutului, fără devaloriza¬ 
rea subiectivistă a acestuia. Şi încă, de acelaşi antinomic 
consubstanţial metafizicii depinde şi justificarea ca alt 
orizont ontologic a umanului. Formă în lume, cit „ne 
privim 14 dinspre fiinţa în sine noi aparţinem acesteia. 
Insă întrucît o „numim 44 , ne delimităm, căpătînd, deopo r 
trivă, conştiinţa fiinţei în sine şi a fiinţei noastre. De 
aceea filosofia primă şi este o ontodicee cu dublă deschi¬ 
dere : o justificare a fiinţei în sine şi a fiinţei umanului. 

Situaţie ciudată, deşi „descriere 44 a fiinţei ca fiinţă, 
nu ea este o reconstrucţie a acesteia, ci filosofia secunda 
ca ontologie materială (interpretată). 

Centrată în fiinţa în sine, ontologia formală este o 
îndreptăţire a acesteia ca şi ş conştiinţei ; numai ontolo¬ 
gia materială, aceea care lucrează cu conceptul existenţei 
este o descriere a fiinţei ca temei (sau ca în-temeiere). 

Fiinţă şi existenţă aparţin chiar modului nostru de 
raportare la „lume 44 . Distincţia, în consecinţă, este ca o 
regulă a metodei, dacă nu chiar ca o condiţie logico- 
lingvistică, poate că prima, a discursului de tip ontolo¬ 
gic,. venind, parcă, de mai de departe sau mai din 
adîncuri. N-o conţinea încă mitul pentru care lumea era 
o ontofanie şi n-o conţine limba însăşi ? 

Cînd se va fi hotărît „a să îndrăzni 44 la ctitorirea unui 
limbaj filosofic „prin hirişă (proprie, n.n.) limbă a noas¬ 
tră 44 , Dimitrie Cantemir avea să urmeze chiar învăţăturii 
acesteia. „Fizicul 44 (filosoful naturii), stabilea Cantemir, 
este „cela ce ştie ştiinţa firii 44 , în timp ce „metafizicul 44 
„are ştiinţa a celor peste fire 44 . Firea, aşadar, era nume 
pentru ceea ce apare (existenţă) : „firea cea omeniaseă 44 , 
„firea dobitocească 44 , „firea focului 44 , iar fiinţa (cea „peste 
fire 44 ), fiinţa cea ascunsă („a fiinţii celei ascunse), „fiinţa 
cea din lontru 44 (Istoria ieroglifică, I, p. 7, 24, 16 ; Divanul,. 
28 V, 39 V, 104 V, 129 V). 

Fiinţă ( to on, gr. ; ens, lat.) şi existenţă ( physis , gr. ; exis. 
tentia, lat.), prin urmare, vin din adîncurile limbii şi din 


28 



structurile prime ale gîndirii, izomorfe cu cele ale lumii. 
Examinaţi ca atare şi, în corespondenţă, cercetate epis¬ 
temologic sistemele lor : filosofia primă şi filosofia se¬ 
cundă de către Aristotel, termenii aparţin însă filosofiei 
din primul ei act. 

Explicit, încă Parmenides va fi făcut distincţia intre 
filosofia.rprimă şi cea secundă, chiar dacă abstract, accen- 
tuind adică numai pe deosebire, dar pierzîndu-le Unita¬ 
tea. Diogenes Laertios, de altminteri, avea să admită dis¬ 
tincţia ca parmenidiană : „despre filosofie (Parmenides) 
zicea că e de două feluri : după raţiune şi după părere 14 
(IX, 23), ceea ce nu era deloc prea mult spus. 

în aparenţă numai căi ale cunoaşterii, şi deci concep¬ 
te respective, în prima lor semnificaţie, însă, după raţiu¬ 
ne (kată ton logou) şi după părere sau după simţuri (katâ 
ten aistesin) ţin de ontologie, fiind două tipuri-de construc¬ 
ţie în orizontul ei. Avînd şi sens gnoseologic, ele nu stau 
în identitate absolută cu metafizicul şi fizicul. Dar mai 
înainte de toate (ţn ordine logică), după raţiune numeşte 
construcţia fiinţei care este şi nu poate decît să fie (ceea 
ce corespunde metafizicii sau ontologiei formale), în timp 
ce după părere trimite la existenţă, în care „a fi şi a nu 
fi 14 sînt „totuna 11 (fr. 6). După raţiune şi după opinie 
aplică „decupaje 14 ontologice distincte şi, deci, presupun 
logici distincte, de vreme ce într-o parte termenul cen¬ 
tral este al fiinţei ca fiinţă, iar în cealaltă al fiinţei de¬ 
terminate. 

Una, nenăscută şi nepieritoare, peste tot aceeaşi şi 
limitată numai de sine, fiinţa parmenidiană nu putea 
decît să fie. Prin toate determinaţiile sale ea era înce¬ 
putul ontologic, primul început, aşa-zicînd după Hegel, 
însă abstract, de îndată ce nu-1 presupunea pe cel de al 
doilea, devenirea, şi, deci, fiinţa determinată; Or, fiinţa 
eleatigă, intrucît este începutul, este şi temei, însă temei 
care nu în-temeiază, în-temeind, ea urma să poată jus¬ 
tifica prin sine contrariul său, adică nefiinţa. Dar dacă 
fiinţa este una şi peste tot aceeaşi, nefiinţa nu mai avea 
cum să fie, la rîndul ei. Alături de fiinţă nu poate sta, 
căci' ar fi fost alt principiu, ceea ce ontologia însăşi, ea 
ca logică, descuraja. Şi încă, presupunînd legitimitatea, 
îh” ordine formală, a două principii, acestea nu ar putea 
fi fiinţa şi nefiinţa. Dar dacă ele nu aveau a fi,-nici o 
illtă pereche nu mai avea şansă. Fiinţă şi nefiinţă nu 



puteau sta alături, paradoxal, nu pentru că se excludeau, 
ci întrucît se presupuneau. Ca să fie justificată ca prin¬ 
cipiu, nefiinţa trebuia să fie recunoscută ca fiinţînd. Nu¬ 
mai că a spune că este înseamnă a raporta nefiinţa la 
fiinţă. Nefiinţa nu conţine (analitic) fiinţa, ci, dacă ar fi 
principiu, s-ar conţine pe sine, ceea ce ar reveni la a 
spune că : nefiinţa nu este. Dar Parmenide nu demonstra 
altceva. 

Nefiinţa, prin urmare, este lipsită de legitimitate în 
interiorul orizontului metafizic. Nu este şi nici nu poate 
fi. Ce ar însemna să fie generată, pe orizontală (în ace¬ 
laşi plan, deci, alături de fiinţă), de fiinţa însăşi ? N-ar 
urma ca fiinţa să treacă în altceva, deci să se des-fiin- 
ţeze, ceea ce ar fi totuna cu nimicul metafizic determi¬ 
nat ? Cum însă nefiinţa nu poate fi, în ce altceva ar trece 
fiinţa ? Dacă în nimic (în nefiinţă) nu poate pentru că 
nefiinţa nu este şi dacă altceva ca altul al ei (contrariul 
ei) nu există, atunci fiinţa nu are decît a fi mereu una 
şi, ca atare, intransformabilă. 

Mergînd mai departe cu prezumţiile : dacă fiinţa ca 
fiinţă ar fi transformabilă, ea ar trece în întregimea ei 
în altceva, adică în contrariul său. Prin urmare, întrucît 
este, nu este transformabilă. Şi totuşi, ca fiinţă, fiinţa 
este întrucît întemeiază. Cum, totuşi ? In limitele par- 
menidismului, ■ răspunsul nu era posibil.' Ca fiinţa elea- 
tică să întemeieze, Parmenide, aşa-zicînd similiplatoni- 
cian, trebuia ucis. Trebuia, altfel spus, ca fiinţa într-o 
parte a ei să nu fie şi nefiinţa să fie. Ceea ce, de fapt, 
întrevăzuse Parmenide însuşi şi „experimentase 14 chiar 
în cîmpul celui de al doilea orizont ontoţogic, în acela 
al fiinţei determinate. 

„Convins că în afară de fiinţă nimic nu mai este, 
Parmenide va fi socotit că în mod necesar fiinţa e una 
şi eră altceva nu poate să existe. însă văzîndu-sc silit să 
ţină seama de real, a trebuit să admită deopotrivă uni¬ 
tatea după formă şi pluralitatea în ordinea sensibilului, 
ceea ce l-a făcut să presupună existenţa a două cauze 
şi a două principii : Caldul şi Recele sau, în alte cuvinte. 
Focul şi Pămîntul ; din acestea Caldul este raportat la 
fiinţă, în timp ce Recele, la nefiinţă 44 (Aristotel, Metafi¬ 
zica. I, 5, 986 b — 987 a). 

Nimic de obiectat, „experimentul 44 fiind crucial, mai 
cu seamă datorită punerii în corespondenţă a unui prin¬ 
cipiu (în ordine secundară) cu fiinţa şi a altuia cu ne- 

fiinţa. Ceea ce însă, deocamdată, rămîne obscură (de fapt 
ilegitimă) este întemeierea metafizică a celui de al doi¬ 
lea plan, fizic. Pentru că în logica parmenidiană chiar, 
altceva în raport cu fiinţa nu putea să aibă legitimitate. 
Or, fiinţa determinată, fie şi în plan secund, era, avea 
fiinţă. Ce era însă fiinţa ei ? Alta decît cea a fiinţei în 
sine ? Neapărat, dar cum ? Nimic n-o îndreptăţea. Exis¬ 
tenţă ? -Dar în acest caz trebuia să fie generată. Or, ge¬ 
nerarea presupunea că fiinţa este într-o parte a ei ne¬ 
fiinţă sau că trece în nefiinţă, ca focul heraclitic care 
se stinge. La Parmenide însă, cele două planuri coe¬ 
xistă numai întrucît nu comunică. La Heraclit, în schimb, 
numai întrucît comunică. *• 

Modele opuse, heraclitismul şi parmenidismul se pre¬ 
supun însă, fiind ca două „experimente 14 de care gîn- 
direa greacă avea în egală măsură nevoie. Pe scurt, ceea’ 
ce într-o parte stătea sub semnul separaţiei, în cealaltă, 
heraclitică, dominantă era identitatea concretă a celor 
doi termeni cu valoare fundamentală în construcţia on¬ 
tologică. 

„Lumea aceasta, aceeaşi pentru toate, n-a făurit-o 
nici vreunul dintre zei, nici vreunul dintre oameni. Ea 
a fost, este şi va fi un foc etern care după _ măsuri se 
aprinde şi după măsuri se stinge 14 , fragmentul heracli¬ 
tic (nr. 30), atît de cunoscut, este reprezentativ atît pen¬ 
tru structura generică a ontologiei, cît şi pentru un mod 
istoric-determinat. în ordine generică, fragmentul tri¬ 
mite la arhitectonica fiinţei aşa cum era configurată încă 
de milesieni şi cum avea să fie, în continuare, pînă la 
Aristotel : o construcţie cu doi termeni distincţi, dar co¬ 
relativi, cel al fiinţei în sine şi cel al fiinţei determinate. 

Ca apa, ca apeiron-ul, ca aerul, ca' unitatea (monâs) 
pythagorică sau ca fiinţa permenidiană focul este unul, 
nenăscut şi nepieritor, indeterminat şi nelimitat, deci 
intransformabil, ca atare. Şi, totuşi, „lumea aceasta 44 ' îi 
aparţine prin generare. 

în momentul thalesian, construcţia ontologică era 
centrată în afirmarea fiinţei : „propoziţia lui Thales că 
apa este absolut sau, cum spuneau anticii, că este prin¬ 
cipiul, e filosofică. Filosofia începe cu această propo¬ 
ziţie, fiindcă prin ea conştiinţa îşi dă seama că Unul 
este esenţă, este ceea ce e adevărat, că numai el este 
ceea-ce-fiinţează-în-sine-şi-pentru-sine“ (G.W. ,P. Hegel, 
Prelegeri de istorie a filosofiei, voi. I, p. 163). Dar nu- 

mai cu Anaximandros şi Anaximenes se trece la justi^ 
ficarea principiului ca temei şi deci ca în-temeierc. Şi 
numai cu ei îşi face intrarea în cîmpul conştiinţei filo¬ 
sofice fiinţa determinată. 

Thales, de bună seamă că se va fi raportat la ea cu 
lucrurile care se nasc din apă şi se întorc la ea : „Dintre 
toţi cei care s-au ocupat mai întîi de filosofie, cei mai 
mtilţi au fost încredinţaţi că principiile tuturor lucru¬ 
rilor se află în cauze de natura materiei. De unde există 
toate şi de unde provin mai întîi şi în ce sfîrşit îşi gă¬ 
sesc pieirea — în vreme ce substanţa persistă în ciuda 
schimbărilor suferite — aceasta, spun ei, este elemen¬ 
tul şi totodată principiul lucrurilor... Thales, întemeie¬ 
torul acestui mod de a filosof a susţine că (un asemenea 
element primordial) este apa, formulînd, desigur această 
ipoteză în urma observaţiei că hrana tuturor vieţui¬ 
toarelor este umedă..., că seminţele tuturor lucrurilor 
au o natură umedă...“ (Aristotel, Metafizica, I, 3, 485 b 6). 

Tot ce se poate ca o procedare inductivă să-l fi dus 
pe Thales la identificarea principiului cu apa şi chiar 
la ideea unei naturi unice sau, altfel spus, la fiinţa me¬ 
tafizică. (Aristotel este prudent însă şi mai adaugă : 
„există şi părerea că cei care au trăit foarte de demult, 
cu mult înaintea generaţiei noastre..., tot aceasta — apa 
— presupuneau că este substanţa t naturii. Ei îi făceau 
pe Okeanos şi pe Tethys părinţii naturii, iar jurămin¬ 
tele zeilor se făceau pe apă, şi anume pe v acea apă de¬ 
numită de poeţi Styx“, Ibidem). 

Indiferent însă cum se va fi săvîrşit această mare 
tăietură epistemologică, prin valorizarea unei „experienţe 44 
pozitive sau prin resemnificarea „sacrului 44 ori şi pe o 
cale şi pe alta, în prima ei expresie filosofia nu se pu¬ 
tea fixa decît asupra termenului cu cea mai mare încăr¬ 
cătură de „filosoficitate 44 , dacă se poate spune aşa. Or, 
acesta nu era altul, nu putea fi altul decît termenul 
fiinţei (nu importă numirea lui). In momentul „tăieturii 44 , 
filosofia nu avea şansă decît procedînd radical, ceea ce 
nu era posibil decît printr-un termen care, deopotrivă, 
săvîrşea „tăietura 44 şi beneficia de pe urma ei. De aceea, 
poate, în acest timp prim al ei (care este şi prima sa 
structură) filosofia trebuia să justifice un singur ter¬ 
men (şi să se justifice printr-unul singur). Celălalt, cel 
al fiinţei determinate, ar fi fost, în acest moment, re- 


32 



lativizat. Or, tocmai ca aceasta să devină posibil, tre¬ 
buia ca, mai întîi, să fie pus termenul fiinţei, doar el. 

Thales, aşadar, nu are „numele“ fiinţei determinate 
sau acest nume trebuia pus deocamdată „între paran- 
teze“, trebuia uitat, pentru a putea fi recuperat de fi- 
losofie. Căci dacă era „mirare“, cum o socoteau 'Platon şi 
Aristotel, filosofia era, aşa-zicînd, în sugestie heidegge- 
riană, dare înapoi din faţa existentului. Insă „uitarea 14 
ei era în vederea descoperirii în-temeierii sale. Anaxi- 
mandros, deci cel de al doilea filosof, dar nu atît în 
succesiune temporală, cît în decurgere logică, face de¬ 
monstraţia servindu-se de apeiron pentru a explica 
„lumea aceasta 14 (kosmon tonde), cum zice Heraclit. 

„De acolo de unde începe naşterea tuturor celor ce 
sînt le vine şi pieirea, după necesitate, va fi socotit el ; 
căci ele au a se supune unele altora, judecăţiPşi pedep¬ 
sei pentru nedreptate, potrivit cu rînduiala timpului 44 
(fr. 1, Diels). 

Nedeterminat (a-peiron), principiul nu are a produce 
prin trecere în altceva, tocmai pentru că este nedeter¬ 
minat. Trecerea în altceva ar fi echivalentă cu anularea 
condiţiei de indeterminare, ceea ce ar aduce cu sine că¬ 
derea şi din aceea de principiu. In consecinţă, apeiron- 
ul nu ar avea cum să întemeieze prin transformare : ar 
fi mişcare pe orizontală şi de trecere într-un „dincolo 
de 44 , alogic în plan metafizic. Rămîne s-o facă în sine, 
ceea ce nu este posibil decît printr-o mişcare dublă : 
de îndreptăţire şi nedreptăţire, în acelaşi timp. Căci pro- 
ducînd, în-dreptăţeşte (face să apară, trece în existenţă), 
dar şi ne-dreptăţeşte pe cele ţinute încă în in-determi- 
narea sa, care pentru „lume 44 este non-existenţa ei. Iar 
cind, dimpotrivă, le cjieamă pe cele în-dreptăţite la sine, 
cînd le ia existenţa, pentru a le aduce în fiinţa sa, prin 
acest act de dreptate („moartea pămîntului înseamnă 
naşterea apei, moartea apei înseamnă ivirea aerului 44 , 
avea să spună Heradit, fr. 76), care este totuna cu ge¬ 
nerarea altora, îndreptăţind, nedreptăţeşte. Apeiron- ul, 
prin urmare, îşi păstrează condiţia in-determinării şi, 
totuşi, generează contrariul său, determinatul, dar în 
sine sau, dacă lucrăm cu reprezentarea platonică a fiin¬ 
ţei şi existenţei (dispuse pe verticală), atunci, în sine 
şi, în acelaşi timp, în plan secund. în sine, pentru că 
fiinţa (apeiron-ul) este peste tot, iar în plan secund, 
îritrucît existenţa este, dar în fiinţă. In-determinatul 

(apeiron-ul), deci, se determină, adică, altfel spus, se 
des-fiinţează. Cum însă nu se determină printr-o miş¬ 
care pe orizontală, des-fiinţarea în sine este o în-fiinţare 
a lumii. Producerea ţine de jocul a două mişcări sau, 
poate, într-una singură dar cu dublu sens. Căci ea este 
negatiuă-şi-pozitivă privită dinspre fiinţă şi existenţă şi 
este pozitim-şi-negativă din cealaltă perspectivă. Este, 
mai întîi, negatiuă-şi-pozitivă întrucît, ca îndreptăţire 
(în-fiinţare) a lumii, presupune o desfiinţare în sine a 
fiinţei (o determinare în sine a in-determinatului) şi este, 
apoi, pozitiuă-şi-negativă prin aceea că în-fiinţarea (exis¬ 
tenţa) rezultă dintr-o des-fiinţare. 

Cînd, cu Anaximenes şi, mai cu seamă, cu Heraclit, 
se va face trecerea de la fiinţă ca indeterminatul la fiinţa 
indeterminată, jocul negativului şi pozitivului în legi¬ 
timarea metafizică a existenţei se va dezvălui în deplina 
sa esenţialitate. 

Focul heraclitic, unu, nenăscut, nepieritor, inde- 
terminat şi, ca atare, intransformabil este şi nu poate 
decît să fie asemenea fiinţei parmenidiene. Condiţia elea- 
tică de conceptualizare a fiinţei poate fi identificată şi 
în heraclitism, chiar dacă numai într-o modalitate im¬ 
plicită. Heraclit lucrează cu ea ca şi cum ar fi de la 
sine înţeleasă, ca dat elementar. Nu putem presupune 
că va fi gîndit în spiritul ei fără să aibă conştiinţa ei. 
Ar fi făcut, în acest caz, ontologie fără să ştie că face. 
Or, „nu poate face filosofie cineva care nu ştie că face 
filosofie“ (Constantin Noica, Trei introduceri la deveni¬ 
rea întru fiinţă, p. 55). 

Heraclit construieşte ceea ce construieşte şi cum nu¬ 
mai pentru că presupune ca dată condiţia identităţii 
de sine a fiinţei, dar Parmenides este cel ce o supune 
criticii filosofice. Conceptele de gîndire şi existenţă nu 
l-au aşteptat pe Descartes pentru a intra în fenomeno¬ 
logia conştiinţei filosofice. însă Descartes este cel ce le 
justifică în conduita lor de date ireductibile. 

Revenind, Heraclit are conceptul fiinţei în sine, dar 
nu el, ci Parmenides îi este criticul (sau analistul). De 
aici opunerea lor, dar în vederea întregului sau în întreg. 
Aplicat fiinţei în sine, Parmenides pierde, metodic, parcă, 
existenţa, în timp ce Heraclit, fixîndu-se în orizontul 
acesteia, nu se raportează la fiinţă decît pentru a jus¬ 
tifica în-temeierea. în mai mică măsură, aşadar, el mai 
ia în seamă „primul început 11 , pentru că, de acuma, era 

nevoie de valorizarea celui de al doilea. Aşa se face că 
sftcentul, în heraclitism, cade pe jocul celor două miş¬ 
cări şi deci pe kosmon tonde, pe existenţă, mereu alta 
fiind determinată. 

Unu în termen metafizic şi, de aceea, indeterminat 
şi intransformabil, focul nu poate să producă decît prin- 
tr-o mişcare negativă (stingerea), care însă, -faţă.cu „lu- 
mea“, este pozitivă. Invers, nici metafizicul, nici fizicul 
n-ar mai avea legitimitatea necesară, pentru că princi¬ 
piul s-ar transforma- ca principiu, ceea ce ar fi totuna 
cu nefiinţa, iar existenţa s-ar naşte din nefiinţa abso¬ 
lută. Oricum, şi în trecerea principiului ca principiu în 
nefiinţă şi în generarea lumii (a existenţei) din nefiinţa 
abstractă (ca principiu), aceeaşi alogicitate. 

Prin stingere însă, ca printr-un recul, focul se de¬ 
termină în sine : se determină în forma aerului, murind 
în aer, prin aer în apă, prin aer şi apă, în pămînt, iar 
prin toate acestea apare ca lume. Focul „trece“ mai în- 
tîi în elemente şi numai prin ele în lucruri. Dş aceea 
aerul, apa şi pămîntul îndeplinesc rolul de universalii 
care mediază în procesul de generare între principiu şi 
lume. Fără mediere (deci fără mediatorii ontologici) 
„trecerea 14 de la fiinţă în sine, una nenăscută, nepieri¬ 
toare, indeterminată, intransformabilă, nelimitată, la lu¬ 
cruri : multiple, coruptibile, determinate, limitate ar fi 
de neînţeles. Or, la Heraclit, ca şi, întrucîtva, la Ana- 
ximandros, toate cele patru elemente cosmologice asi¬ 
gură „trecerea 14 de la principiu, întrucît se raportează 
nemijlocit la acesta, la lucruri, a căror existenţă o 
mediază. Aerul, apa şi pămîntul sînt structuri univer¬ 
sale, acelea care fac ca „lumea, aceasta 44 ,şă fie „ordinea 44 
sau „rînduiala 44 aceasta, deci identitatea universalităţii 
(necesităţii) şi a particularităţii. Nemijlocit, fiinţa în sine 
n-ar avea cum să genereze fiinţa determinată. Sau dacă 
da, principiul n-ar avea cum să întemeieze, deopotrivă, 
formal (după formă) şi material (după natura materiei), 
cele două condiţii de tot necesar^ ale inteligibilităţii sale. 
Fără termeni mediatori, fiinţa în sine ori n-ar mai fi 
temei (sau ar fi fără să în-temeieze, la fel cum fiinţa 
determinată ar fi în-temeiată însă i-ar lipsi temeiul, 
situaţii absurde), ori, în cel mai bun caz, ar 'funcţiona 
doar ca model. Platonismul este deja previzibil. 

însă pînă ce va intra în istorie (şi în conştiinţa filo¬ 
sofică) mai trebuiau făcute cîteva „experimente 44 , după 

cele evocate deja, adică după cel milesian, eleat şi he- 
raclitic. 

Heraclit identifica în aer, apă şi pămînt media¬ 
torii prin care principiul indeterminat se determină 
în sine, fără ca operaţiunea să însemne transformarea 
lui. Focul nu trece în aer, mai întîi, ca în altceva, 
pentru că aerul apare ca lipsă a fiinţei (prin „stingerea 44 
focului). Şi, tot asemenea, mai departe apa şi pămîntul, 
care sînt apariţii ale focului (supleante ale lui) întrucît 
acesta se retrage şi „elementele 44 (universaliile sau me¬ 
diatorii) stau pentru el. Ele mediază deci întrucît îi „iau 44 
locul, fără ca, fireşte, să fie el însuşi. Nefiind princi¬ 
piul, dar stînd pentru principiu, ele pot să genereze lu¬ 
crurile în regimul, lor ontologic, distinct de cel al in-sine- 
lui. Şi, totodată, pentru că mediază producerea, tot ele 
sînt acelea care aduc lucrurile înapoi. Căci acestea, ase¬ 
menea celor din modelul anaximandrian, sînt chemate 
înapoi : şi „pe toate, focul, la venirea sa, le va judeca 
şi le va mistui 44 (fr. 65—66). 

Stingîndu-se în „universalii 44 şi revenind la sine prin 
ele, focul putea fi temeiul tuturor, fiind şi nefiind în 
toate, el „întregul, divizat şi nedivizat, muritor şi nemu¬ 
ritor, logos (ordinea aceasta, adică, n.n.) şi veşnicie, tată- 
fiu... 44 (fr. 50). 

Mediind, aerul, apa şi,pămîntul determină însă o de¬ 
părtare a fiinţei în sine (a focului) de fiinţa determinată 
(lumea aceasta). în urmare, principiul heraclitic trece 
întrucîtva alături de fiinţa parmenidiană, fiindcă re- 
trăgîndu-se, el, ca atare, nu poate fi imanent lumii, nici 
ca substanţă, nici ca model. Problema, aşadar, devenea 
acută, căci, integrîndu-şi ideea heraclitică. a medierii, 
ea trecea într-o nouă etapă a interogaţiei şi a construc¬ 
ţiei ontologice. Anume, prima sarcină a angajamentului 
ontologic al filosofiei greceşti, de acuma, era de a jus¬ 
tifica principiul în compartimente dintre cele mai greu 
de acordat : să fie şi să rămînă în sine dar să în-temeieze, 
să genereze mijlocit dar să fie imanent formal şi ma¬ 
terial fiinţei determinate. 

în acest „program 44 încape ipoteza „pluralistă 44 , cu 
multele ei ramificaţii, aceea care avea să facă trecerea 
de la momentele, sau nivelurile parmenidian şi heracli¬ 
tic la sinteza platonică-aristotelică (sau, cît procedăm in¬ 
vers, aristotelică-platonică). 

fie ea în formă pythagorică (cea a pythagorismului 
matur, de după Pythagoras deci), fie în construcţie ana- 
xagoriană sau în cea empedocleană, fie în sfîrşit, în 
modalitate „atomistă“ (democritiană), ipoteza avea a „ve- 
rifica“ (sau „experimenta") aceeaşi mare problemă. 

Modele şi substanţe ale lucrurilor, numerele pytha- 
gorice, homoiomeriile anaxagoriene, elementele empedo- 
cleene sau atomii democritieni sînt despărţite de multe, 
de la identitatea lor metafizică la valoarea explicativă, 
dar principalul, aici, nu este ceea ce le individualizează 
(ca ipoteze), ci, dimpotrivă, ceea ce le face să coparti- 
cipe la realizarea aceluiaşi program. 

Luate separat, fiecare în parte îşi revelă, poate, în 
mai mare măsură insuficienţele, dar nu acestea aşa cum 
apar într-o „lectură" din interior interesează. Pe scurt, 
nu -faptul că numărul pythagoric este în mai mare mă¬ 
sură model decît substanţă sau, cît este şi substanţă, 
funcţia cealaltă pierde din inteligibilitate, nici, apoi, că 
homoiomeriile anaxagoriene sau „părticelele foarte mici" 
din „elementele" empedocleene (focul, aerul, apa şi pă- 
mîntul) sînt determinate calitativ, nici că atomii demo¬ 
critieni, de acuma, pentru că sînt indeterminaţi (în ace¬ 
laşi sens) nu pot să întemeieze şi formal, nimic din toace 
acestea nu prezintă interes pentru reconstrucţia on¬ 
tologiei greceşti sau nu atîta cît are „lectura" întregi¬ 
toare. 

Eleatismul şi heraclitismul, deci, vor fi reprezentat 
cele două începuturi absolute : că „numai fiinţa este" şi 
că „fiinţa este totuna cu neantul", dar în sine (G.W.F. 
Hegel, Ştiinţa logicii, p. 76). Numai că, şi de o parte 
şi de alta, fiinţa rămînea în identitatea abstractă a în¬ 
ceputului, cînd ea este deopotrivă „substanţa formală 
( ousia ) sau quidditatea (ce este — to ti en einai ) u , cît şi 
„materia (hyle) sau substratul" (Aristotel, Metafizica, I, 
3, 983 a 20). 

Ipoteza „pluralistă" (pentru a' numi astfel toate mo¬ 
delele similare, de la cel pythagoric la cel democritian) 
este un răspuns (sau, poate, o întrebare) aici : cum fiinţa 
în sine este în toate fără ca, totuşi, să-şi piardă iden¬ 
titatea formală şi materială. Soluţia care se va fi între¬ 
văzut nu putea fi decît cea „pluralistă", adică multi¬ 
plicarea fiinţei, ca lucrurile să fie alcătuite de ea, fără 
ca ea să se trans-forme. Şi încă, lucrurile să fie ceea 
ce sînt printr-o „parte" a fiinţei, dar o „parte" care este 

totuna cu întregul. Căci numărul, homoiomeria sau ato¬ 
mul sînt, deopotrivă, parte şi întreg. Viitoarea întrebare 
platonică : participantul participă la o parte sau la în¬ 
treg şi răspunsul sînt deja prefigurate. Pînă la Demo- 
crit însă, „participarea" la întreg era „compromisă" de 
„determinarea" fiinţei multiplicate. De un fel sau altul, 
numerele sau homoiomeriile riscau pierderea unităţii 
fiinţei, care începea să fie o pluralitate de fiinţe. Demo- 
crit, însă, avea să ia fiinţei „parţiale" orice determinare 
tocmai pentru a o pune în condiţie de întreg. Ca „atomi", 
deci, părţi ireductibile şi nedeterminate calitativ, prin 
ireductibilitate şi indeterminare, nu se aşezau ca fiinţă 
(sau în fiinţă) nedeterminată şi unică ? 

Aristotel avea să pună atomii în analogie cu „fone¬ 
mele", care pot să se asocieze universal tocmai pentru că 
nu poartă o semnificaţie anume. 

Dar indeterminaţi fiind, indeterminaţi trebuind să fie, 
cum atomii generau sub specie universală ? Funcţia lor 
alcătuitoare apărea ca perfect legitimă, nu însă şi cea 
formală sau paradigmatică. în „lumea" democritiană, 
deci, stăruie o „enigmă" profund răscolitoare: ce sînt 
structurile universale, ce şi regulile de „ordonare" a 
atomilor ? Altceva decît fiinţa ? Dar nu „este decît ea. 
Generate de atomi ? Dar atomii sînt incomunicabili. 

Şi totuşi, universaliile trebuiau justificate ontologic, 
deci prin fiinţa însăşi. 

Heraclit deschisese drumul, numai că aerul, apa şi 
pămîntul depărtau existenţa de fiinţă. Or, existenţa tre¬ 
buia mijlocită de fiinţa ca fiinţă prin ea însăşi. Pentru 
aceasta însă trebuia să se renunţe la fiinţa parmenidiană 
abstractă pentru fiinţa parmenidiană con -cretă, adică 
multiplicată în sine, dar nu democritian multiplicată, ci 
platonic. Fiindcă, de acuma, fiinţa începe să apară ca 
una în toate, una şi, totuşi, multiplă. 

Cit o cercetăm „istoric", adică din perspectiva Consti¬ 
tuirii conceptului ei, pînă tîrziu, cînd întemeietorul Aca¬ 
demiei scria marile dialoguri de bătrîneţe : Parmenide, 
Sofistul, Timaios, fiinţa platonică pare mai curînd ca un 
pandant al celei democritiene, cu deosebirea doar că, în 
raport cu existenţa, una era transcendentă funcţionînd 
paradigmatic, în timp ce cealaltă, imanentă, întemeia 
numai în ordine materială. Altminteri, atomi democri- 

tieni şi idei platonice, oricum, erau nume pentru fiinţa 
multiplicată la nesfîrşit *. 

Cu Sofistul şi Timaios însă, în urma autorevizuirii din 
Parm'enide, în conceptul platonic al fiinţei intervin două 
mari modificări care fac ca modelul formal (aristotelic) 
al ontologiei să fie deja prefigurat. 

Mai întîi este vorba de motivul fiinţei totale (to pan- 
telos on), apoi, -de introducerea celei de a treia lumi şi, 
în urmarea faptului, de relativizarea poziţiilor primelor 
două. 

De la Euthyphron, primul dialog în care Platon afir¬ 
mă realitatea -esenţelor, şi pînă la doctrina nescrisă, deci 
aceea a învăţământului ultim, platonismul este o istorie 
întreagă extrem de dinamică şi rezistentă la orice sis¬ 
tematizare. Astfel că, în faţa platonismului, aceeaşi în¬ 
trebare — unde este cel autentic ?— stăruie de veacuri. 

Este, aşadar, autentic platonismul de pînă la Repu¬ 
blica VI sau cel din Republica VI, cel critic din dialogul 
Parmenide sau cel „pozitiv 14 , din prima construcţie 
post-critică (din Sofistul), cel din Timaios ori cel numai 
bănuit (din doctrina nescrisă) ? Ori este în toate şi ni¬ 
căieri ca atare ? 

Poate mai degrabă este peste tot, căci, deşi o istorie, 
platonismul este ca o înaintare într-un concept prede¬ 
terminat. De aici şi organicitatea filosofiei platonice, dar, 
încă o dată, a unui sistem care se constituie prin depă¬ 
şiri succesive. Mai multe la număr, poate tot atîtea cîte 
dialoguri, ele, ori cîte ar fi, se aşază de o parte şi de 
alta a marii „tăieturi 14 critice pe care o reprezintă dia¬ 
logul Parmenide. In consecinţă, s-ar putea admite un 
platonism ipotetic, acela care se încheie cu Republica 
VI, şi un platonism critic, diji Parmenide, în care intră 
şi cel post-critic, din Sofistul, din Philebos, din Timaios 
ori din doctrinele nescrise (agrafa dogmata). Sau, în alţi 
termeni, „prima structură a sistemului 44 şi „a doua 44 (I. 
Banu, Platon şi platonismul, în Platon, Opere, I, p. XXII, 
XXX). 


* Apropierea mai poate fi îndreptăţită şi de utilizarea ace¬ 
luiaşi nume pentru fiinţă, de îndată ce Democrit va fi numit 
jlinul (atomul, adică), formă (idea). Chiar va fi scris un tratat 
Peri ideon — Despre forme. 


39 



Reconstruit după Republica VI, primul platonism, în 
mare, oricît ar părea de ciudat, este reductibil la datele 
tradiţionale ale ontologiei greceşti, drept e că reihterpre- 
tate şi reorganizate. Nu este primejdios pentru o parte 
sau alta de pus în corespondenţă nici Inteligibilul platonic 
cu fiinţa metafizică multiplicată, nici sensibilul cu exis¬ 
tenţa, nici, în fine, participarea cu întemeierea, în ge¬ 
nere, în particular însă cu drumul în jos şi drumul în 
sus (stingerea şi aprinderea) heraclitice. Poate concep¬ 
tul central al platonismului, participarea nu pierde ni¬ 
mic din originalitatea sa cît este pusă în prelungirea 
unei tradiţii întregi. Mai întîi, chiar dacă în urmarea 
acesteia (şi, poate, mai cu deosebire a relaţiei heraclitice 
dintre fiinţa în sine şi fiinţa determinată, pentru că ase¬ 
menea acesteia şi participarea este mişcare cu dublu 
sens : dinspre inteligibil către sensibil, prin „iradiere 14 , 
şi, invers, ca împărtăşire a sensibilului din inteligibil), 
fie şi secvenţă într-o istorie, aşadar, participarea plato¬ 
nică n-ar pierde nimic din noutate, care nb e neapărat 
condiţionată de anterioritatea temporală. Participarea 
putea fi de invenţie preplatonică şi este (o sugerează 
încă „ontologia 14 mitică) totuşi, început de nouă 
istorie. In al doilea rînd, propriu-zis istoria majoră a 
participării platonice începe abia cu dialogul Parmenide, 
cînd, de altfel, apare şi termenul : metexis. Pînă la acesta, 
„participarea 44 este numită în felurite chipuri, reprezen¬ 
tative, dar nu definitorii : mixis — amestec, metalepsis 
— faptul de a lua parte, koinonia —laptul de a avea 
ceva comun, în comun, krăsia — actul de a amesteca, 
amestec, parousia — prezenţa a ceva. Dar ezitările nu 
sînt numai terminologice. 

Drept este că încă în Euthyphron, fie, Platon lu¬ 
crează cu conceptul „participării 44 : „doar ai spus că da¬ 
torită unui caracter unic faptele nelegiuite sînt nelegiuite, 
iar cele pioase, pioase... 44 . în Menon 72 c este şi mai exact : 
„aşa-i şi cu virtuţile : cît de multe ar fi, şi cît de felurite, 
toate au o însuşire, una şi aceeaşi. Numai printr-însa vir¬ 
tuţile sînt virtuţi 44 . în Phaidon, care este şi primul dialog 
„propriu-zis metafizic 44 , lucrurile încep să se complice însă 
(Jean Wahl, Platon, în Histoire de la philosophie, 1, p. 
472). Căci ducînd, parcă, metodic, la limită, consecinţele 
ideii de participare, într-o singură propoziţie, că toate 
cele ce sînt în lumea sensibilă sînt prin „participare 44 la 
inteligibil, Platon voia, parcă, să-i descopere şi dificul- 

tăţile. Dacă toate cele sensibile, prin urmare, sînt prin 
participare, în mod firesc, tot asemenea, trebuie să fie 
şi relaţiile. Focul şi zăpada, bunăoară, capătă existenţă 
prin împărtăşire de la fiinţă în sine. Problema e dacă se 
puAe. în aceiaşi termeni şi relaţia dintre foc şi zăpadă : 
„vei recunoaşte, cred, că zăpada, după ce a primit căl¬ 
dura... niciodată nu va mai fi zăpadă, cum era, şi caldă ; 
ci la apropierea căldurii, ori se retrage ori se nimiceşte 14 . 
„La fel şi focul ; cînd se apropie frigul, el trebuie sau să 
se retragă sau să fie nimicit ; căci din clipa în care a 
primit frigul nu va mai continua să rămînă ce era, foc şi 
rece 44 ( Phaidon , 103 d). 

Toate acestea în ordinea lucrurilor. Dar cum aceasta 
o reproduce pe cea a Formelor, nu va fi firesc că Frigul 
în sine să nimicească Focul şi tot asemenea Căldura, Ză¬ 
pada ? Ceea ce e absurd, Formele nedispărînd, căci nici 
nu apar. Şi, oricum, ele nu comunică în vreun fel, fiind 
ireductibile. Dar necomunicante, cum nu ele aveau a ex¬ 
plica relaţia sensibilă, nu rămînea decît să existe o idea 
(o formă) pentru relaţie. „O analiză mai atentă, va re¬ 
produce Aristotel îndoielile platonice, ne-ar sili să re¬ 
cunoaştem că există Forme şi pentru relaţii, pe care însă 
noi nu le admitem ca un gen de sine stătător 44 ( Metafi¬ 
zica, I, 9, 990 b). 

Dacă relaţia însăşi ar avea regimul fiinţei în sine, 
cum Formele nu pot comunica, ea ar urma să fie ca atare. 
Cum însă relaţia presupune relaţiile ca termeni ai săi, 
Formele n-ar mai fi începutul în ordine ontologică, pen¬ 
tru că dincolo de ele sau deasupră-le ar sta altceva. în 
consecinţă, relaţia ar fi fiinţa, însă o fiinţă dependentă 
de „elementele 44 ei, căci luîndu-i termenii între care stă, 
ea ar înceta să mai fie. Relaţia, de aceea, nu putea fi 
admisă în orizontul fiinţei şi, cu toate acestea, fără ea 
nu era posibilă participarea. Trebuia, deci, găsită o cale 
de „mijloc 44 , una care să lase neatinse unicitatea şi sim¬ 
plitatea Formelor, dar care să nu excludă „interpartici- 
parea 44 . Ce va fi aceasta, ce ar putea fi, deocamdată, 
Platon nu spune sau n-o face în mod expres. Interoga¬ 
tiv însă, de acuma chiar, el se gîndeşte la „participarea 
mutuală, 44 din Sofistul (Leon Robin, Platon, p. 109). Aici 
doctrina ideilor este modificată esenţial, ca de un anţi- 
platonic, pentru că „paricidul 44 masca, dacă se poate 
spune astfel, un „suicid 44 . Radicalismul de aici nu era 
surprinzător, în principiu] său, decît, poate, în proporţiile 

sale, căci urma acelei „revizuiri dramatice 14 a doctrinei 
ou „tratarea ca ipoteze 44 a propoziţiilor ei, din Parmenide 
(Clemence Ramnoux, Nouvelle rehabilitation des Sophistes, 
în „Revue de Methaphysique... 44 nr. 1, 1968, p. 2). 

Platon va. fi fost constructorul şi criticul, totodată, 
de la început, faptul fiind atestat chiar de continua 
autodepăşire, de la un dialog la altul, prin schimbarea 
de situare, ca şi, mai cu seamă, prin modificarea percep¬ 
ţiei şi interpretării. Dar în „etapa 44 ipotetică, pentru a o 
numi în continuare astfel, criticul trece în umbra con¬ 
structorului. „Ascunderea 44 însă este metodică, numai, 
construcţia fiind împinsă în faţă cu scop verificatoriu. 

Toate acestea pînă în momentul Parmenide, cînd cri¬ 
ticul îşi dezvăluie identitatea, aceea de a fi conştiinţa de 
sine a întregii „fenomenologii 44 a spiritului platonic. Pe 
măsură ce înainta în construcţie, Platon însuşi parcă se 
depărta cu prudenţă, punînd mereu între sine şi ea cîte 
o îndoială, cîte o nedumerire, cîte o întrebare. Citită prin 
critica din Parmenide, ca şi prin marea revizuire din 
Sofistul, doctrina ideilor aşa cum se încheia în „schema 44 
din Republica VI pare numai un mijloc de care Platon 
se va fi folosit în vederea expunerii unui program al 
ontologiei şi a verificării lui ulterioare din cîteva, două- 
trei puncte de vedere. Căci dialogul Parmenide este cu 
mult mai mult decît o autocritică şi chiar decît o critică 
a filosofiei anterioare ; este o critică a raţiunii filosofice 
şi, prin aceasta, un program centrat în cum este posibilă 
filosofia ? Iar Sofistul, Timaios, poate şi „doctrina ne¬ 
scrisă 44 , la rîndul lor, sînt primele „verificări 44 ale acestui 
program ca program deschis. Valoarea construcţiilor din 
Sofistul şi din Timaios stă mai cu seamă în ates¬ 
tarea dialogului Parmenide ca un program al ontologiei 
în condiţia ei formală. 

De altminteri atît în Parmenide, cît şi în Sofistul sau 
în Timaios, Platon dă impresia că se foloseşte de idei, de 
lucruri şi de participare numai ca de mijloace pentru 
expunerea (sau fixarea) unui program al ontologiei cu 
valabilitate universală, al unei ontologii ca o logică. Din 
întrebări, ele însele pe jumătate răspunsuri, şi din răs- 
punsuri-interogaţii, se configurează o logică a fiinţei, 
aceea la care visau primii filosofi şi pe care întreaga filo¬ 
sof ie post-platonică avea s-o utilizeze ca mijloc şi ca 
scop, deopotrivă. 

Sînt, oare, formele fără de număr ? Dacă da, ce mai 
este fiinţa în sine, dacă nu, cum de mai sînt posibile 
lucrurile, ca imagini (copii) ale unor modele ? Admi- 
ţîndu-le ca modele în sine, cum participă lucrurile la 
ele ? Participînd, lucrul se împărtăşeşte din totalitatea 
Formelor sau numai dintr-o „parte“ a lor ? Să presu¬ 
punem că participă la întreg : ce ar individualiza lucru¬ 
rile care seamănă între ele, „copii“ ale aceluiaşi model ? 
Or, participă la o parte ? Dar fiecare lucru este un în¬ 
treg. în acest caz, copia ce ar mai fi? Şi cum ar mai 
semăna cu modelul. Sau nu seamănă ? Nefiind asemenea 
modelului, acesta n-ar mai fi model. Fiind asemenea, 
ce anume ne dă garanţia că omul cutare este copia ideii 
de om ? Căci pentru a explica asemănarea a două lu¬ 
cruri noi spunem că ele sînt aşa cum sînt în măsura în 
care participă la acelaşi model. Cutare este asemănarea 
lui cutare om, de. pildă, pentru că participă la idea de 
om. Dar de unde ştim că omul, ca dat sensibil, seamănă 
cu omul, în condiţie inteligibilă ? Cum însă inteligibilul 
nu este termen ireductibil, nu mai poate fi totuna cu 
fiinţa în sine. Este deschisă ruinătoarea regresiune la ne- 
sfîrşit, „vezi, Socrate, imensa aporie în care ne încurcăm 
dacă înţelegem formele ca realităţi în şi prin sine ?“ 
(Parmenide, 132 d). 

Totuşi, formele nu pot fi decît în sine, paradoxal, toc¬ 
mai pentru a întemeia multiplele. Dar cum se face că 
formele sînt în identitate cu ele însele prin unicitatea 
formei, deci nenăscute şi nepieritoare, simple şi intrans- 
formabile în timp ce lucrurile (în-temeiatele) sînt mul¬ 
tiple şi pasagere, compuse şi corporale ? Să fie lucrurile 
care sînt-'întrucît participă la Forme, cum nu sînt aces¬ 
tea ? Ar trebui să admitem ceea ce e inadmisibil, anume 
că „lucrurile nu participă la idei prin asemănare 14 ( Ibi- 
dem, 133 a). Sau dacă participă prin asemănare, atunci 
fiinţa în sine urma să fie şi să nu fie una. 

în logica firească a ontologiei platonice, avea să ob¬ 
serve Aristotel, trebuiau să fie Idei atît pentru negaţii, 
cît şi pentru lucrurile dispărute. Dar nu erau (Metafizica, 
I, 9, 990 b). De altminteri, Platon însuşi semnala aporia 
şi se prindea, în Sofistul, în jocul teribil al justificării 
nefiinţei în ordinea metafizică, a fiinţei însăşi. în contra 
aşteptărilor, şansa instituirii sale, nefiinţa nu şi-o afla 
în fiinţa multiplicată (atomară), ci în fiinţa ca unu. Tre¬ 
cerea de la un număr ca şi nesfîrşit de idei (că numărul 

nu e nelimitat contînd mai puţin decît faptul ca atare 
de a fi mai multe) la cinci genuri, în Sofistul, era prima 
mişcare menită să facă posibilă legitimitatea metafizică 
a nefiinţei şi, totodată, să schimbe radical regimul fiinţei 
însăşi. 11 

S-ar putea obiecta că, fie şi mai puţine, tot sînt prea 
multe Idei. Numai că regimul genurilor supreme este 
întrucîtva altul, şi nu doar regimul, ci, mai cu seamă, 
raportul dintre ele. în număr de cinci : fiinţa (to on), 
repausul şi mişcarea (stâsis kai kinesis), acelaşi-ul şi di¬ 
feritul (tauton kai tăteron), genurile supreme nu au prin¬ 
tre ele nefiinţa. Dar tocmai pentru a nu fi fost, putea 
să fie. 

Alăturată fiinţei, ea nu numai că nu cîştiga nimic 
pentru sine, dar ruina şi conceptul aceleia. Căci alături 
însemna să fie ca alt principiu, contrar fiinţei. Or, pen¬ 
tru a obţine îndreptăţirea metafizică, nefiinţa trebuia să 
fie ne-fiinţă şi nu, ilicit, altă fiinţă. Dar ca ne-fiinţă, ea 
nu putea fi ca atare, ci răspîndită peste tot. 

Fiinţa, în schimb, numai în măsura în care era în 
toate era ea însăşi şi, invers, era ea însăşi fiind în toate. 
Una, în mod absolut, prin aceasta ea îşi recunoştea iden¬ 
titatea şi instituia paradigmatic identitatea. Şi tot astfel 
făcea posibil termenul corelativ al identităţii, căci o dată 
pusă aceasta, este pus şi contrariul ei, alteritatea sau 
diferitul. în final, aceeaşi „circulaţie 14 logică a fiinţei şi 
în repaus şi în mişcare, termeni determinativi faţă cu 
fiinţa, care este în toate, după cum toate sînt în ea, ca 
unul. 

Dacă cele cinci genuri platonice alcătuiesc primul 
sistem categorial (sau oricum un sistem, dacă „primul 44 
este mai degrabă heraclitic, aerul, apa şi pămîntul putînd 
fi date ale celui dintîi sistem categorial), ceea ce este 
admis' aproape îndeobşte, faptul urmează, interpretării 
fiinţei ca una dar în multiplul atributelor sale „infinite 44 , 
pentru a le zice astfel, după Spinoza. Fiinţa, deci, este 
şi nu poate decît să Tie, însă ca sistem al atributelor sale. 
Aşa se face că, asemenea substanţei în tabela aristotelică, 
fiinţa este categorie, fără a fi însă enunţată (kategorein) 
despre subiect. Ea este numai subiect şi nu poate să 
stea într-un subiect, dar, cu toate acestea, fiind una în 
toate, este categorie ca sistem al celorlalte. 

Ca sistem ea este şi în acelaşi timp nu este : este, 
întrucît „atributele 44 stau în ea şi prin ea, şi nu este da- 

torită aceluiaşi fapt. Ca „sistem 14 al „atributelor 44 sale, 
dar în sine, ca subiect, fiinţa este şi nu poate decît să 
fie ; ea şi numai ea. însă, subiect, hypo-keimenon, ceea 
ce stă sub ea „într-o anume privinţă nu există 44 (Sofis¬ 
tul, 241 d). Atîta deci cît, fie şi în sine, este altceva, adică 
fiecare atribut (infinit) în parte şi toate la un loc. 

Presupunînd identitatea şi diferitul, mişcarea şi repau¬ 
sul şi, în consecinţă, fiind într-o oarecare măsură ne-fţin- 
ţă (me on): „participînd la altul, ea trebuie să fie altfel 
decît restul genurilor, şi cum este alta decît toate genu¬ 
rile, nu este nici unul dintre ele, nici totalitatea lor, ci 
doar ea însăşi 44 ; întrucît este şi nefiinţă, fiinţa este ter¬ 
menul central, conceptul unic al reconstrucţiei, pantekis 
on, fiinţa totală către care ducea întreaga gîndire plato¬ 
nică ( Sofistul 259 a-b ; Cf. A. Dies, La definition de 
V Etre..., p. 65 şi urm. ; Ath. Joja, Studii de logică, II, p. 
322 şi urm.). 

A doua mare modificare după aceasta reprezentată de 
motivul pantelos on, apoi, este cea din Timaios, dialog în 
aparenţă tradiţionalist (platonic, tradiţionalist), dar în 
realitate unul dintre cele mai înnoitoare, într-un timp în 
care înnoirea devenise parcă un mod de a fi. La prima 
vedere, aşadar, Timaios pare o revenire la idea-lismul 
din Phaidon — Phaidros — Republica VI, fiind aplicat 
unei construcţii a ideilor în determinaţie tradiţională. 
Dar revenirea este în vederea refacerii ipotezei, de acuma, 
din altă perspectivă şi în alt context. 

Preocupat numai de Forme şi, prin ele, de participare 
numai în ordine formală (la paradigme), Platon lăsase 
deoparte cealaltă componentă a ei, sau altfel spus, a în¬ 
temeierii metafizice a fiinţei determinate. Este vorba de 
aceea pe care Aristotel avea s-o numească materiala ori 
după materie (kată ton hylen). 

în limbajul comun, nume pentru lemn (căzut sau 
tăiat, în particular, de foc sau în vederea construirii na¬ 
velor, la Homer, Herodot), material pentru construcţii : 
lemn, piatră (Xenofon, Tucidides, Platon, însuşi) hyle 
— materie, ca atîţia alţi termeni ai filosofiei, îşi cîştiga 
identitatea printr-o resemnificare totală. Primind deja 
un înţeles nou, prin fysiologişti, nu însă ca materie, ci 
doar ca de natura materiei (en hylen eidei), în discuţie 
intrînd cele patru elemente şi nu materia ca atare (Ross, 
Tricot), mai înaintea Stagiritului, hyle capătă sens pre¬ 
modern doar cu Platon. Filosofii naturalişti, de la Thales 

la Democrit, încă o ţineau în strînsoarea lui fysis, deci 
încă puneau materia să numească substanţa determinată 
(ca foc, aer, apă sau pămînt) a lucrurilor. Materia pla- 
toniciană din Timaios însă ( khora, „amplasamentul univer- 
sal“, traduce Robin, hypodehee, pandehes, locul : de pri¬ 
mire, care conţine totul), trece în altă condiţie decît în 
aceea ce o avea ca foc, aer, apă sau pămînt. 

Dar ca să-i facă loc şi, mai ales, ca să-i modifice sen¬ 
sul, Platon a trebuit să revină asupra arhitectonicii sis¬ 
temului său şi, de ce nu, a filosofiei însăşi, dacă separaţia 
dintre fiinţa în sine şi fiinţa determinată, fiind necesară, 
într-un moment anume al istoriei şi al construcţiei, nu 
era doar platonică. în consecinţă, Platon mai adaugă „lu¬ 
mii 1“ („una, inteligibilă şi întotdeauna aceeaşi") şi „lu¬ 
mii a II-a“ („supusă devenirii şi vizibilă", „copia acelui 
model") o „a treia specie" (sau o a treia lume), „dificilă 
şi obscură", „receptacol universal" sau „hrană * pentru 
orice se naşte" ( Timaios, 48 b). Natura receptacolului sau 
locului, a materiei („locul... este materia", avea s-o iden¬ 
tifice Aristotel, în Fizica, IV, 2, 209 b, evocînd „doctrina 
nescrisă" a dascălului său), natura şi rostul său în noua 
arhitectonică, aşadar, ar fi generatoare, într-o accepţie 
similibiologică. (De altminteri, în Timaios, Platon recurge 
la modelul biologic în aceeaşi măsură în care se folo¬ 
seşte de cel geometric). 

Receptivă, fiind nedeterminată (ca materia aristote¬ 
lică, este privaţiune de formă), „lumea a IlI-a" platonică 
are rol „material". Platon o şi compară cu „mama", în 
timp ce modelul ar fi tatăl, iar lumea lucrurilor, 
„natura intermediară", fiul. Ea primeşte „sămânţa" 
viitoarelor lucruri de la lumea în sine (tatăl), şi-i dă 
trup. Prin ea însăşi, fiinţa ca model (paradigmă) n-ar 
avea cum să apară, fiind formă pură. Nu-i rămîne decît 
să-şi asocieze „materia" ca principiu al individuaţiei. 
însă în timp ce materia este peste tot la fel, unde.e ne¬ 
determinată, formele nu sînt decît în întregul lor. Ele, 
în consecinţă, nu pot să se alăture ca atare materiei. 
Cum însă participantul trebuie să participe la întreg, 
dar cum întregul metafizic nu poate fi în şinele său în 
toate lucrurile, nu există o altă ieşire din înfundătură 
decît „atomizînd" forma, adică fiinţa metafizică. Una şi 


* Hypodehe, loc de primire, dar şi masă, banchet (Cf. şi 
Legile, 919 a). 

în identitate necondiţionată cu sine, fiinţa (ca forme) 
urma a mijloci între sine şi materie prin primele ei co¬ 
pii, obiectele matematice. 

Gîndul medierii prin obiectele matematice, Platon îl 
avusese încă în timpul Republicii VI. Dar, cu toate că 
le apropie de orizontala ce desparte cele două „lumi“ 
(inteligibilă şi sensibilă), cu toate că obiectele matema¬ 
tice „presează 14 linia despărţitoare într-atîta incit o sub¬ 
ţiază pînă aproape de aneantizare, aceasta continuă să 
existe şi ele nu trec dincolo de „frontiera 44 ontologică. 
In Timoios însă, obiectele matematice (triunghiurile şi, 
prin ele, „corpurile 44 solide : piramida, octaedrul, icosae- 
drul şi cubul) trec în „materie 44 , de unde iau „trup 44 . Ast¬ 
fel incit lucrurile urmează a fi un întreg sau o sinteză 
a două „principii 44 distincte : unul formal (obiectele ma¬ 
tematice) şi altul material (matricea). 

Fiinţa metafizică rămîne în continuare şi în identi¬ 
tate cu sine, deci începutul (principiul) absolut. Dar fiinţa 
determinată (fizică), pentru a fi conceptualizată, este pusă 
în termen de sinteză a două naturi sau principii : pen¬ 
tru a le zice mai exact, adică aristotelic, forma şi ma¬ 
teria. 

După fiinţa totală (to pantelos on) din Sofistul, care 
trimite la fiinţa ca fiinţă (to on he on) aristotelică, „fiin¬ 
ţa determinată 44 ca întreg, din Timaios, răspunde substan¬ 
ţei. Cele două mari concepte ale ontologiei aristotelice 
ca desăvîrşire a gîndirii greceşti intraseră deja în con¬ 
ştiinţa filosofică. 

în construcţie platonică par încă ipotetice sau, mai 
curînd, ta şi cum nu sînt prinse, ambele, în acelaşi sis¬ 
tem pentru a se verifica unul prin celălalt. Cînd, în So¬ 
fistul, se ia în seamă „fiinţa totală 44 , lumea sensibilă 
este între paranteze. Asemenea şi în Timaios, „lectura 44 
este orientată, numai că înspre lumile secunde. Relan¬ 
sarea motivului primar, al formelor ca paradigme, parcă 
în ignorarea totală a criticii (autocriticii) revizioniste din 
Parmenide, nedumereşte : nu cumva, indirect, Platon se 
despărţea de ipoteza fiinţei totale, ratînd o mare şansă, 
unica şansă ? Dar dacă revenea la motivul tradiţional 
ca la un artificiu „de calcul 44 menit, deci, să justifice 
sensibilul ca un întreg sau ca o sinteză a două principii 
sau naturi ? 

Mai degrabă acceptăm această soluţie, alegerea ei fiind 
sugerată de însăşi dialectica devenirii platonismului ca o 
filosofie programatică. 

Probabil că, în învăţămîntul nescris, Platon va fi în¬ 
cercat să pună faţă în faţă cele două concepte, astfel 
încît de o parte să stea Unul, „principiul formal al Fiin¬ 
ţei şi Formei, cel ce fixează devenirea, determină rela¬ 
ţia, opreşte mişcarea, limitează Ilimitatul, realizează po¬ 
sibilul şi echilibrează tendinţele opuse ; iar de alta, Diada 
Infinitului sau Diada marelui şi micului, principiul ma¬ 
terial. Ea este principiul devenirii şi instabilităţii, al 
mişcării şi schimbării, al creşterii şi descreşterii, cauză 
a ilimitării si a nefiinţei 14 (Jean Wahl, op. citi,, p. 
599—600). 

Reconstituită de Leon Robin (cf. La Theorie platoni¬ 
ciene des idees et des nombres d’apres Aristote) după 
mărturiile aristotelice * din Fizica, VI, 209 b, 10—15, în 
principal (dar şi după cele din Metafizica I, 9, 990 b 8, 
991 b 6, XII, 3, 1070 a 18), ea pune mari întrebări pri¬ 
vitoare la raportul dintre cele două mari filosofii. Aris- 
toteliciza oare Aristotel platonismul sau îşi platoniza 
propria filosofie ? Altfel spus, ultimul platonism, nescris, 
este platonism arisţotelizat sau aristotelism platonizat ? 
Ori, nici una, nici alta, ci întîlnirea ca pe un pămînt 
al nimănui a două filosofii, care, în acest spaţiu al „schim¬ 
bărilor la faţă 44 , se eliberau de condiţia lor istorică ? Un 
platonism aristotelizat şi un aristotelism platonizat nu 
înseamnă tocmai anularea deopotrivă a platonismului şi 
a aristotelismului şi depăşirea lor în faptul de a fi, ca 
o logică, a ontologiei ? 

Aristotel pare să-şi fi dat seama (sau aşa trebuie să 
ni-1 închipuim) că şansa filosofici stătea în acest joc, 
de de-platonizare prin aristotelism şi de de-aristotelizare 
prin platonism, pentru că numai în acest fel putea să 
scape de strînsoarea unei interpretări anume. în cele 
din urmă platonizarea, ca şi de-platonizarea filosofiei 
sale erau, pentru Aristotel, mişcări de eliberare a Filo¬ 
sofiei de propria filosofie. Căci, paradoxal, „aristoteli- 
cian 44 în locul în care se întîlnea cu Platon, el îşi depă¬ 
şea condiţia prin aceleaşi concepte care, în platonism, 

* Ca şi din altele, post-aristotelice : din Proclos, Comen¬ 
tariu la „Parmenide", 691, din Simplicius. Comentariu la „Fizica", 
453, 25—454, 7, Vd. P.M. Schuhl, L’Oeuvre de Platon, p. 195 şi 
urm-. 

se întrevedeau ca „aristotelice 1 *. Dar de îndată ce şi le 
face ale lui, le şi trece într-un spaţiu „alb“. Fiinţa to¬ 
tală şi sensibilul ca întreg, deja „aristotelice 44 , mai înainte 
de Aristotel, tocmai de aceea, cînd sînt prinse în inter¬ 
pretare aristotelică, se „luptă“ cu orice interpretare. In 
acest mom^lt, ele se află în ceasul lor „astral 14 , în acela 
de delimitare formală. 

Pînă acum fiinţa în sine şi fiinţa determinată erau 
încă prea „lipite 44 de interpretări ; cu această mişcare 
din momentul Platon-Aristotel însă cele două concepte 
îşi află „numele 44 lor. 

Ca mai înainte, în tradiţia greacă, de la Thales la 
Platon, Aristotel însuşi interpretează, adică dă sensuri 
determinate fiinţei în sine. Dar acest aristotelism de 
interpretare este numai mijloc pentru aristotelismul 
formal. Căci forma şi materia ca principii sau naturi sînt 
doar nume pentru părţile întregului, ale unui întreg 
care, dintr-un punct de vedere, este fiinţa în sine, fiinţa 
ca fiinţă, iar din altul substanţa. 

In ordine metafizică (sau dinspre metafizic), fiinţa 
în sine este unul ca materie şi ca formă, în timp ce sub¬ 
stanţa este alcătuită, ca întreg, din cele două naturi. 
Metafizicul şi fizicul se prind ca într-un romb, prin ur¬ 
mare, căci „deschiderea 44 „în jos 44 , prin materie şi formă, 
este în vederea „închiderii 44 în întregul substanţei. Ast¬ 
fel încît, dincolo de ceea ce este aristotelic (ca interpre¬ 
tare), trece formalul, adică o structură a fiinţei ca fiinţă, 
în care intră deopotrivă fiinţa în sine şi fiinţa determi¬ 
nată. 

Una, fiinţa în sine, una şi substanţa (fiinţa deter¬ 
minată), ambele stînd ca întreg, ele sînt şi nu sînt în 
identitate. Sînt, în măsura . în care substanţa este ca 
întreg prin „participare 44 la fiinţa în sine ca întreg, dar 
nu sînt datorită poziţiei, ca şi a „funcţiilor 44 diferite ale 
principiilor. într-o parte, acestea sînt două numai ca 
specificaţie, nu însă şi numeric: în cealaltă însă, mate¬ 
ria şi forma sînt şi numeric două, pentru a fi alcătui¬ 
toare. 

Dinspre * metafizic fiinţa în sine este, deopotrivă, 
principiu material şi formal, întrucît substanţa este al¬ 
cătuită din materie şi formă. Dinspre metafizic, deci, 
substanţa, celălalt întreg, pare să nu mai stea în acelaşi 
raport ontologic în care întregul stă cu părţile. Apar- 
ţinînd metafizicului, acestea din urmă trebuiau s? fie 

mai „adevărate 14 decît întregul lor. Dar cum puteau ma¬ 
teria şi forma să aibă mai multă realitate, şi deci mai 
mult adevăr (în ordinea adevărului ontologic de care 
Aristotel vorbeşte în Metafizica IX, 10) cînd nu ele sînt 
fiinţa : nici în separaţie (una ar fi nefiinţă), nici în re¬ 
laţie (în acest caz s-ar intercondiţiona, ceea^e înseamnă 
un al treilea principiu) ? Chiar dacă, în plan metafizic, 
materia şi forma nu aveau a sta decît în ceva şi nu, 
asemenea întregului, ca subiect, doar ca subiect, atri¬ 
bute infinite ale fiinţei, ele aparţineau, deci reazemul 
lor era subiectul absolut. în aceeaşi condiţie rămîn şi în 
ordinea cealaltă, fizică, deşi sînt alcătuitoare. Dacă şi-ar 
schimba regimul, trecînd din cel de atribut în cel de 
subiect, ar însemna să producă prin trans-formare, ceea 
ce nu se poate în urmarea infinităţii lor. De aceea, ma¬ 
terie şi formă trec doar din atribute, ale fiinţei în sine 
în „naturi 44 alcătuitoare ale celuilalt întreg. Alcătuitoare, 
însă, ca părţi şi, deci, ca atribuiri la un „subiect 44 . , 
Dinspre fizic, în consecinţă, fiinţa în sine ca întreg 
este deopotrivă modelul şi materia substanţei. Aceasta 
însă nu întrucît îi dă materia şi forma sau nu în primul 
rînd, pentru că fiinţa în sine este temei ca întreg. Dar 
acest întreg care întemeiază numai ca întreg nu va fi 
decît în toate şi peste tot. Nu ca homoiomeriile anaxa- 
goriene ori ca atomii democritieni, care sînt în toate 
însă în separaţie de ele (ca altceva decît ele). Or, fiinţa 
aristotelică (mai curînd fiinţa „ontologiei greceşti 44 în 
momentul ei de desăvîrşire) este peste tot şi nicăieri ca 
atare; ea este humai pentru că este în toate, care la 
rîndul lor sînt ceea ce sînt prin „participare 44 , în acelaşi 
timp, la „parte 44 şi la „întreg 44 . Dar la „parte 44 ca întreg 
şi la întreg ca parte. Depinde numai de punctul de ve¬ 
dere, căci ceea ce dinspre „fizic 44 este „parte 44 , dinspre 
metafizic este întreg. Faţă cu substanţa, deci, materia 
şi forma sînt părţi (naturi alcătuitoare), dar, în genul 
lor, rămîn neîmpărţite. Aşa se face că în fiecare indivi¬ 
dual fiinţa este ca întreg fără a fi în şinele ei. Ca întreg, 
întrucît pumai astfel ea întemeiază, iar fiinţa determi¬ 
nată este întemeiată ca fiinţă. Dar nu în în-sinele ei, 
pentru că este peste tot şi din ea se „împărtăşesc 44 toate 
cele ce sînt. Dacă ar trece cu în-sinele său, ar urma ca 
fiinţa să se transforme în altceva. în acest caz ar fi 
principiu al unui alt întreg, nu însă al „întregurilor 44 
întemeiate prin sine. Deci nu ar mai putea sta ca prin- 

cipid al individuaţiei. Or, ce ar mai fi fiinţa care nu 
în-fiinţează ? 

Ea este, dacă se poate spune aşa, termen corelativ 
prin chiar în-smele său şi în acesta, dacă întrucît e su¬ 
biectul absolut, presupune determinaţiile pe care si le 
produce şi prin care capătă sens. Căci n-ar mai fi su¬ 
biect (hypo-keimenon) dacă n-ar sta ca început ontologic. 

Termen corelativ, dar cu relaţia în sine, fiinţa este 
ea însăşi temei, şi altceva, în-temeiatul sau fiinţa de¬ 
terminată. Cele două niveluri de descriere, prim şi se¬ 
cund (metafizic-fizic), de aceea, nu au ca obiect de apli¬ 
caţie „secţiuni 14 distincte ale lumii, ci acelaşi întreg, nu¬ 
mai că altfel reconstruit. în ordine metafizică, recon¬ 
strucţia este a fiinţei-în^Sine ca temei, în timp ce fizica 
este reevaluarea ei ca în-temeiere. Una „priveşte 44 fiinţa 
în sine pentru fiinţa determinată, în timp ce cealaltă 
se raportează la aceasta din urmă pentru a-i afla te¬ 
meiul. Se întîmplă deci că metafizica este ca un „drum 
în jos 44 , iar fizica, „drumul în sus 44 . De aici, din mişcă¬ 
rile inverse, şi unitatea lor. Căci aplicate, metafizica 
fiinţei în sine, fizica fiinţei determinate, ele se strîng în 
acelaşi concept (sau sînt strînse de acelaşi concept), al 
fiinţei ca fiinţă. La construcţia acestuia, aşadar, contri¬ 
buie, deopotrivă, metafizica şi fizica. în absenţa uneia 
sau a alteia, a oricăreia, rezultatul ar fi acelaşi, un con¬ 
cept abstract al fiinţei. Ceea ce însemna căderea în pri- 
mult timp (totuna cu primul aşezămînt) al ontologiei, 
cel parmenidian, dacă nu chiar rămînerea în punctul 
de pornire, cam asemenea lui Achile din aporia lui Ze- 
non. Or, de la fiinţa parmenidiană la fiinţa aristotelică 
drumul este al unei fenomenologii a conştiinţei noastre 
în trecerea de la abstract la concret, ca sistem a nume¬ 
roase determinaţii. 

Aceştia, de altminteri, şi sînt termenii „polari 44 , dacă 
se poate spune aşa, în orice ontologie construită „fe¬ 
nomenologic 44 . După două milenii şi ceva, Hegel avea 
să încerce forţarea sau sporirea aceluiaşi orizont, în care 
ca puncte diametrale stăteau fiinţa parmenidiană' şi fiinţa 
aristotelică. 

2. Omul , „< celălalt “ absolut 


„Acest nume, anthropos, arată că, în vreme ce toate 
celelalte vieţuitoare nu cercetează, nu compară şi nu exa¬ 
minează (anathrei) nimic din ceea ce văd, omul, de în¬ 
dată ce a văzut (opope), aceasta înseamnă că a şi exa¬ 
minat şi judecat tot ce a .văzut (opopen). De aici, aşa¬ 
dar, numai omul dintre toate vieţuitoarele a fost în 
chip potrivit numit anthropos, întrucît el examinează 
ceea ce a văzut — anathron hă opope (Platon, Craty- 
los, 399 c). 

Controversată, etimologia platonică nu este şi con¬ 
testată ca o posibilă explicaţie a omului. 

Că limbajul este el însuşi o cunoaştere sau o recon¬ 
strucţie a lumii şi a fiinţei noastre nu se poate nici afir¬ 
ma, nici nega în absolut. Cît însă etimologia platonică 
a omului este posibilă ca adevăr, ipoteza mimologică, 
pentru a-i zice astfel după Gerard Genette, pare a fi 
operaţională. Căci, anthropos, ca acela care examinează 
ceea ce a văzut, este mai mult decît o descriere a mo¬ 
dului nostru de a exista ; este o definire ontologică. 

Omul, prin urmare, este ceea ce este şi devine ceea 
ce devine prin aducerea lumii-în-sine în lumea sa, pen¬ 
tru că şansa lui stă în cuprinderea lucrurilor, adică în 
umanizarea lor. Parte într-un întreg, cît se va fi pri¬ 
vit „dinspre 14 acesta, el se descoperea ca un alt „întreg 45 
în măsura în care lua seamă de sine ca fiinţă în stare 
să examineze ceea ce a văzut, deci a cuprins. înain- 
tînd în lume, aşadar, omul devenea în sine, deopotrivă, 
ca existenţă umană şi conştiinţă a modului său de a fi 
în lume. 

Ghilgameş, la străvechii sumerieni şi la asiro-babi- 
lonieni, , merge „pînă la marginea pămîntului 44 pentru 
a afla iarba nemuririi. Eşuînd, se întoarce însă în ce 
tatea sa victorios. Paradoxal, eroul ar fi fost înfrînt ob- 
ţinînd-o, căci ea era o garanţie a nemuririi în condiţie 
naturală. Or, Ghilgameş, după lunga sa călătorie, în 
timpul căreia „a văzut totul“, „a trăit şi a cîntărit to- 
tul“, „ceea ce-i ascuns el a văzut“, va fi pus să se în¬ 
scrie întreaga sa ştiinţă „pe o stelă“ şi înalţă „zidul 
împrejmuitului Uruk“ (Epopeea lui Ghilgameş, I, col. I, 
in Gîndirea asiro-babiloniană în texte). 

Ghilgameş povesteşte tot ceea ce a văzut ca să fie 
examinat de semenii săi, oamenii, şi înalţă zidul împre¬ 
jurul cetăţii, parcă simbolic, pentru o delimitare generică. 

Pao Shi, erou civilizator, în străvechea conştiinţă mi¬ 
tică chineză, inventează trigramele şi hexagramele ca 
semne omeneşti ale elementelor lumii, şi, deci, ca mo¬ 
dele pentru viaţa omenească. Bunăoară, hexagramei li, 
care semnifica, aproximativ, „ceea ce leagă“, îi era aso¬ 
ciată confecţionarea de curse şi plase pentru vînat şi 
pescuit; plugul, apoi, va fi fost modelat după hexagra- 
ma yi („capacitatea de pătrundere 14 , şi „mobilitatea 14 ) ; 
schimbul de mărfuri, la rîndul său, va fi stat sub sem¬ 
nul şâ huo („mişcarea sub soare 44 , deci, trecerea dintr-o 
zonă în alta). Cînd oamenii îşi vor fi descoperit goliciu¬ 
nea, se vor fi condus după hexagrama pi (forţă activă şi 
receptivitate, deopotrivă) pentru a se îmbrăca. Aşa se 
va fi întîmplat că veşmintele : pentru partea superioară 
a corpului erau albastre (ca cerul, forţa activă) şi galbe¬ 
ne (ca pămîntul, receptivitatea) pentru cealaltă jumă¬ 
tate. Vor fi domesticit boul şi calul urmînd hexagrama 
sui, care semnifica, în acelaşi timp, calmul, „rezolvarea 44 
si mobilitatea, îşi vor fi ridicat case conducîndu-se după 
semnul da quan — puterea celui mare, vor fi început 
să-şi îngroape morţii luînd ca model „preponderenţa 
celui mare 44 (da-guo) şi vor fi descoperit scrierea imitînd 
hexagrama kuai, pătrunderea şi calmitatea : cuvîntul 
rostit care capătă stabilitate prin în-semnare (Yi King, 
T. 30, 27, 21, 22, 20, 17, 28). 

Stăpîn al lumii, lumea însăşi („Te văd fără început, 
fără mijloc şi fără sfîrşit, putere nesfîrşită, braţe- ne- 
sfîrşite ; drept ochi Soarele şi Luna ; gura ţi-e rug aprins 
şi flacăra ei încinge lumea toată 44 ), Brahma, la vechii 
indieni, va fi prestabilit pînă şi succesiunea vîrstelor 



omenirii : krita, treta, dvapara şi kali. De la prima la 
ultima, omul ar fi pierdut din măreţia originară, cînd 
era aproape ca zeii : „nesupuşi bolilor 11 , trăiau „patru 
sute de ani“ în pacea dată de împlinirea „tuturor dorin- 
ţelor“. Prin compensaţie însă, în kali, deşi viaţa se scur¬ 
tează, omul devine mai vulnerabil, dorinţele nu . le mai 
sînt împlinite simplu, natural, se nasc virtuţile omeneşti, 
acelea care ne-ar măsura faptele şi cunoaşterea şi ne-ar 
da identitatea. ( Bha'gavadgita, XI, 39, în Filosof ia indiană 
in texte; Legile lui Mânu, I, 83, 86). 

Ulysse, în drumul de întoarcere de la Troia la Ithaca, 
mută sau converteşte „geografia 11 în „istorie 11 . Cunoaşte 
locuri şi oameni, pătimeşte şi învinge, uită cîteodată de 
calea liui, adesea este abătut de la ea, însă Ithaca îl 
cheamă mereu, din depărtare. întoarcerea era revenire 
la sine. 

- Ulysse trebuia să dea ocol lumii pentru a-şi regăsi 
lumea sa. Trebuia să se depărteze de sine, pentru a £e 
afla pe sine. „Nimeni fără aripi, avea să zică Holderlin, 
n-are puterea să atingă ceea ce-i aproape 11 . 

Ca să-şi poată desluşi natura şi sensul, ca să se de¬ 
limiteze, deci, omul trebuia să ia seamă de lumea care-1 
cuprinde. Drumul către sine era prin lucruri. 

Primii filosofi ai Greciei repetă gestul simbolic al 
lui Ulysse, interogînd lumea pentru a şti să se întrebe 
şi să-şi răspundă cu privire la om. Ei, de aceea, sînt 
filosofi ai naturii sau metafizicieni (care, cum vor fi 
fost), pentru om. Angajamentul antropologic al vechii 
filosofii greceşti (presocratice) este difuz, ascuns, dar 
intens, în contra aparenţelor sau, mai curînd, a unei 
reprezentări tradiţionale devenite, aproape, loc comun. 

Metafizicieni, cu situare fermă sau doar prin deschi¬ 
dere, primii filosofi ai Greciei presupun, în egală mă¬ 
sură, ambii termeni ai reconstrucţiei ontologice : fiinţa 
în sine şi fiinţa care gîndeşte. Dar tot ca metafizicieni, 
în acest moment care, zicînd după Hegel, coincide cu 
primul nivel al construcţiei, ei se aplică fiinţei în sine 
pentru a-i desluşi condiţiile de inteligibilitate şi deci de 
valabilitate sau, altfel spus, pentru a o justifica necon- 
tradictoriu. Găci nenăscută şi nepieritoare, peste tot la 
fel şi „neclintită 11 , luînd descrierea sa cea mai „tare“, 
parmenidiană, fiinţa în sine era una. Dar aşa fiind ea, 
ce.mai putea fi celălalt termen, dacă mai putea fi? 

Totuna cu ea, ce mai era, totuşi, ca altul ; parte, doar, 
ce şanse avea să fie gîndire a întregului ? Una, fiinţa în 
sine, tocmai pentru a fi gîndită necontradietoriu exclu¬ 
dea acceptarea alteia alături sau înlăuntrul ei. 

Metafizicieni, primii filozofi ai Greciei se situ¬ 
ează în orizontul fiinţei din care legitimitatea altuia 
era exclusă, „dinspre 1 * el (din perspectiva lui) alt orizont 
însemnînd altă fiinţă. Or, fiinţa metafizicii este una. 

Paradoxal, tocmai pentru a fi posibilă legitimarea 
ontologică a celuilalt termen ca şi justificarea fiinţei în 
sine, prima condiţie era postularea unicităţii acesteia 
din urmă. 

Este lesne de bănuit ce urmări putea să aibă presu¬ 
punerea' celor doi termeni în regim ontologic distinct 
(dacă faptul era posibil). Separaţi, deci în .stare de ineo- 
municabilitate, trecînd peste dificultăţile grave ale unui 
astfel de dualism într-o interpretare ontologică, fiinţa 
gîndirii nu mai avea cum să fie fiinţa gîndită. A gîndi 
este totuna cu a fi, această regulă fundamentală a con¬ 
strucţiei ontologice cădea din sensul şi din instrumen- 
talitatea sa. 

în prima etapă (şi în primul ,,cerc“) al ontologiei, fi¬ 
inţa umanului nu putea fi identificată decît pe fondul 
şi din perspectiva fiinţei în sine. Parte a lumii, dar cu 
altă ontologie, şi dintr-un motiv şi din celălalt, în ordi¬ 
nea legitimării metafizice, omul nu putea decît să ur¬ 
meze instituirii fiinţei ca fiinţă. 

Presocraticii, în consecinţă, decupează primul orizont 
într-o aparentă sau metodică ignorare a celui de al doi¬ 
lea. Metodică, pentru că umanul putea fi definit numai 
în întregul lumii. Ca să ştie ce este, omul trebuia să afle 
ce nu este, dar prin raportare la întreg şi înlăuntrul 
acestuia. Pentru a-şi delimita fiinţa sa, omul avea ne¬ 
voie de conceptul fiinţei în sine, al fiinţei ca fiinţă. 

De aici şi ezitarea (dacă nu, muţenia) presocraticilor 
în faţa ontologiei umanului. Dar, în acest timp şi nivel, 
totodată, al ontologiei, fiinţa noastră nu putea fi deslu¬ 
şită decît din perspectiva fiinţei în sine. Era, deci, ne¬ 
voie de Parmenides şi de Heraclit mai înainte ca Prota- 
goras şi Socrate să fie posibili. 

De Parmenides şi de Heraclit, deopotrivă, fiindcă un 
model al umanului la presocratici, formal vorbind, este 
parmenidian şi heraclitic (conjuncţia indicînd conver- 

genţa sau identitatea, ca într-un întreg, a celor două de¬ 
terminaţii). 

In aparenţă, eleatul însă este mai puţin sugestiv, de 
îndată ce, plasat în orizontul fiinţei în sine, pare a fi 
făcut o metafizică, parcă, în stare pură. In urmare, cît 
va fi lucrat cu fiinţa şi gîndirea ca termeni distincţi, el 
îi va fi separat pentru a^i uni. 

„Dinspre" fiinţă, aceasta era ordinea operaţiilor, aceasta 
trebuia să fie, instituirea aparţinînd metafizicului. Ceea 
ce însă, în aparenţă cel puţin, se cîştiga de o parte se 
pierdea de alta, prin depăşirea separaţiei în identitate. 
Dar fără această (aparentă) pierdere, în acest moment / 
nivel al reconstrucţiei ontologice, a gîndi (şi prin extin¬ 
dere, umanul) nu avea cum să-şi afle identitatea, pen¬ 
tru că mişcarea inversă, către o nouă separaţie, nu era 
posibilă. Or, o ontologie a umanului presupunea trece¬ 
rea de la identitate la deosebire, ceea ce, deocamdată, 
cu Parmenide şi' Heraclit, abia dacă se întrevede. 

Ca eleatul, Heraclit se situează în acelaşi orizont, 
metafizic, din care poate să justifice descrierea de tip 
ontologic. înţelepciunea „este separată de toate", altfel 
ar fi amestecată cu lucrurile. Or, ea înseamnă „să ai 
capacitatea de a cunoaşte" ceea ce „le cîrmuieşte pe 
toate" „prin mijlocirea tuturor" (fr. 108, 41). Separată, 
ea este altceva numai în întregul fiinţei (sau în unita¬ 
tea ei) şi nu, aşa cum se va întîmpla ceva mai tîrziu, ca 
termen cu ontologie distinctă. 

Gîndul că omul aparţine fiinţei ca fiinţă, dar că este 
şi altceva, îl va fi străfulgerat pe efesian. Numai că 
individualizarea ontologică a umanului încă este pusă 
(cît este pusă) în termenii metafizicii. Intr-un fel, deci, 
Heraclit vrea să justifice prin acest întreg, al fiinţei în 
sine, pe celălalt (al fiinţei umanului). 

Formă în lume, asemenea tuturor lucrurilor, omul 
este însă şi altceva, ontologic altceva. Dacă printr-o sui- 
generis participaţie platonică, avant la lettre, „legile ome¬ 
neşti sînt prin unica lege, divină ; aceasta, care are atîta 
putere cită vrea să aibă şi care ajunge pentru toate, 
fără să se epuizeze", ca suflet, omul se supune altui 
principiu : „Logos-ul propriu a! sufletului ; el se sporeşte 
pe sine însuşi" (fr. 114, 115). 

Fragmentul ultim poate să stea printre primele pro¬ 
poziţii ale ontologiei umanului, dacă nu este, poate, cea 
dintîi, aceea din care decurg, apoi, toate celelalte. Căci 


56 



ea numeşte chiar modul nostru de a fi, ca alt întreg 
(altă fiinţă) care n-o limitează pe cea a lumii şi nu 
este limitată de ea. Separîndu-se pe sine şi separîndu-se 
prin sine, fiinţa noastră se construieşte pe seama lumii, 
dar nu delimitîndu-se în ea, ca o zonă sau ca o parte 
distinctă şi nu îmbogăţindu-se substanţial, în modul de 
a fi al lucrului. Logos-ul propriu al sufletului stă în 
sporirea omenească, deci în alt registru ontologic. 

Dar, deocamdată, antropodiceea heraclitică vine din¬ 
spre fiinţa în sine : sîntem altceva, în orizontul acesteia. 
Ce, însă ? Nous, avea să răspundă, parcă la întrebarea 
venită pe filiera heraclitică, Anaxagoras. 

Logos şi nous comunică, fără îndoială, ambele fiind 
nume pentru raţionalitatea lumii şi, prin aceasta, pentru 
raţionalitatea omenească. Logos-ul însă e mai încărcat 
de naturalitate, în timp ce nous-ul, instituit în principiu 
metafizic prin analogie cu inteligenţa omenească ordo¬ 
natoare, pare mai potrivit pentru o explicaţie a umanului. 

Incîţitarea lui Platon (chiar dacă de scurtă durată), 
ca şi a lui Hegel, statornică, faţă de motivul anaxago- 
rian semnalează ceva mai mult decît un mod de recep¬ 
tare. Sau, în orice caz, nu percepţii circumstanţiate, pen¬ 
tru cauza proprie. 

Bănuind în nous „pricina tuturor“, acel ceva care „le 
rînduieşte pe toate 11 aşezînd fiecare lucru „în aşa chip 
încît să fie cît mai bine“, Platon (prin Socrate, încît, de 
ce nu, mai înainte, Socrate însuşi să fie trăit experienţa), 
prin urmare, entuziasmat de deschiderea pe care 
o întrevedea, se va fi legat de principiul anaxagorian ca 
de o „speranţă 14 . O va fi părăsit însă repede, văzînd că 
filosoful din Klazomenai mai adăuga încă o cauză, cu 
demnitate superioară (Phaidon 97 b). 

Platon (sau Socrate — Platon), avea să comenteze He¬ 
gel, va fi fost nemulţumit (poate, doar) de „felul defec¬ 
tuos în care el (Nous) este aplicat la natura concretă 44 , 
deci, de faptul că... „acest principiu rămînea în genere 
abstract înţeles 44 , lumea nefiind „sesizată ca o dezvoltare 44 
a lui sau ca „o întocmire generată de raţiune 44 . 

„Neştiinţa 44 lui Anaxagoras, care era a conştiinţei- în¬ 
săşi „în acel moment 44 , nu anulează însă valoarea des¬ 
chiderii săvîrşite. Anaxagoras nu va fi fost în stare „să 
aplice principiul său general la existenţa concretă, să-l 
recunoască din aceasta 44 ; era sarcina lui Socrate sau 
ceea ce nouă ne pare a fi fost marea misiune socratică 



(Prelegeri de filosofici istoriei, p: 15-17). Dar, identifi¬ 
când în Nous raţionalitatea lumii, Anaxagoras putea să 
desluşească ceva mai bine decît contemporanii săi na¬ 
tura fiinţei noastre. 

Principiu al tuturor celor ce sînt, Nous le-ar rîndui 
„prin capacitatea sa de a le străbate 44 (Platon, Cratylos, 
413 c). Altceva decît elementele lumii şi, prin copartici¬ 
parea acestora, mimai celălalt principiu, iar nu princi¬ 
piul, Nous aducea cu sine „orînduiala 44 , aceea deci care 
făcea ca lumea să fie, heraclitic vorbind, o ordine. El era 
planul, era structura, un fel de sintaxă a lumii, căci ele¬ 
mentele asemănătoare (homoiomeriile), incomunicabile în 
sine, se leagă prin puterea ordinii şi în necesitatea ei. 

Aristotel avea să apropie (poate, prea mult) nous-ul 
şi homoiomeriile de principiul formal şi, respectiv/^de 
cel material. în genere, operaţională, dintincţia aristote¬ 
lică sacrifică uneori nuanţele, cam egalizînd (dacă nu, 
reducînd la o schemă) tipurile de construcţie în meta¬ 
fizica presocraticilor. 

De aceea este poate greu de lucrat cu ea în „cosmo- 
logia“ anaxagoriană, de îndată ce Aiou.s-ul nu este pro- 
priu-zis formă, nici homoiomeriile doar materie. Este 
însă cu mult mai operaţională în desluşirea sensurilor 
Nous-ului, într-o (posibilă) ontologie a umanului. 

Fiind ca sufletul „în fiinţele animale 14 , Nous-u\ pu¬ 
tea să numească mai bine natura noastră, aceea faţă cu 
care lucrurile lumii sînt doar mijloace ale acţiunii sale. 
„Singur, ...neamestecat şi pur“, în ordine umană, el Stă¬ 
tea ca suflet, deci ca pricipiu al fiinţei noastre. Nu însă 
ca psyche, deci suflet, parcă, într-o determinaţie natu¬ 
rală, ci suflet-intelect, adică „mişcară şi cunoaştere 44 ( Me¬ 
tafizica, I, 3, 984 b 15; Despre suflet, I, 2, 405 a 15). 

Stînd ca principiu metafizic, dar în această semnifi¬ 
caţie alături de elemente, Nous-ul are atîta universali¬ 
tate cită lasă un „dualism 44 . El însă funcţionează, . ca 
principiu, mai nestingherit în orizontul ontologic al uma¬ 
nului, pentru că, aici, apare ca fiind totuna cu esenţia- 
litatea fiinţei noastre. 

Alcătuit, ca orice lucru al lumii, din elemente (ho- 
moiomerii), fiind ca şi toate formele de existenţă străbă¬ 
tut de Nous, numai omul este suflet (intelectual): ca 
natură, sau ca principiu. Căci una este funcţia cosmică 
a principiului şi alta cea definitorie în ordinea umanului. 

Lucrurile, ca şi oamenii, se nasc din asocierea ho- 
moiomeriilor mişcate de Nous şi deci poartă în sine am¬ 
bele principii. Cum însă individualitatea este dată de 
elementele dominante : „toate, ascunse / Amestecate-s în 
toate, dar singur acela din ele. Este vădit ale cărui părţi 
sînt mai multe-n amestec / Şi-s la iveală mai mult...", 
omul ar urma să fie (şi este, pînă la un punct) aseme¬ 
nea tuturor lucrurilor (Lucretiu, De rerurrt natura, I, 
876—879). 

însă el este ceva mai mult, este un universal dis¬ 
tinct, printr-o altă dominantă decît oea materială. . 

Dificultatea democritiană, aceea a imposibilităţii le¬ 
gitimării metafizice a structurilor universale, este deja 
previzibilă din acest moment, anaxagorian, al istoriei 
atomismului grec. Dar dificultatea era, totuşi, ca un răs¬ 
puns la întrebare.. Ce hotăra, deci, identitatea universală 
şi cum era ea posibilă cînd lucrurile rezultau din simplă 
alăturare a elementelor şi pierdeau prin separarea lor ? 
în particular, ce făcea ca aceste alcătuiri, din alte locuri 
şi timpuri ale genezei, să fie, totuşi, oameni ? 

O mărturie a lui Diodor din Sicilia, deci tîrzie, în 
care s-a identificat un punct de vedere democritian, vor¬ 
beşte despre faptul că „cei dinţii oameni au dus o exis¬ 
tenţă fără de nici o rînduială", întocmai ca ,,animalele". 
Atacaţi de fiare, au început să-şi dea seama „că binele 
lor era să se ajute între ei. Şi astfel, pentru că firea îi 
adunase laolaltă, au început să-şi cunoască firea şi să 
se deprindă unii cu alţii“. 

La început, sunetele pe care le scoteau vor fi fost 
nedesluşite, dar cu timpul ei au ajuns „să articuleze 
cuvinte 11 . Şi încă, neştiutori, „nu se deprinseseră cu fo¬ 
cul", „erau goi" şi nu-şi făcuseră adăposturi. - ' Dar cu 
timpul descoperă focul, încep să-şi facă unelte, îşi ri¬ 
dică adăposturi, îşi confecţionează veşminte şi, în genere, 
descoperă „tot ce putea ajuta vieţuirii laolalt ă K ^jBiblio- 
teca istorică, I, 8). 

Diferiţi într-un timp sau altul, în modul de a trăi, 
oamenii se deosebeau însă ca oameni, istoria lor, fiind, 
înlăuntrul universalului, ca o înaintare sau devenire în 
acesta. 

La fel şi în ordinea complementară, adică a spaţia- 
lităţii. Anaxagoras, transmite Simplicius, va fi socotit 
că oamenii de pretutindeni „s-au adunat laolaltă", că „au 
oraşe locuite şi ogoare lucrate ca la noi, că au soare şi 

lună şi ceilalţi (aştri) ca la noi şi că pămîntul le produce 
multe şi felurite (roade) din care au transportat pe cele 
mai utile în locuinţa lor şi le folosesc 14 (Physica, 34, 28 ; 
Diels, fr. 4). 

în locuri diferite şi fără să aibă unii cunoştinţă de 
alţii, oamenii, prin urmare, nu numai că au, în genere, 
aceeaşi conformaţie, dar au şi aceleaşi comportamente. 

Ce să le asigure unitatea specifică, deci definitorie, 
cînd din „mecanica 14 homoiomeriilor (Anaxagoras) sau 
din cea a atomilor (Democrit) nu rezultă decît o pasa¬ 
geră alăturare de elemente ireductibile ? 

Anaxagoras, ca şi Democrit, de altfel, identifica însă 
natura noastră în sufletul raţional, adică într-un princi¬ 
piu care ţine de metafizic, fără a fi, totuşi, generat de 
acesta. 

Corpul rezulta din homoiomerii sau din atomi, ca 
oricare lucru. Sufletul însă, chiar dacă parte a Nous- 
ului ca principiu al lumii (Anaxagoras) sau alcătuit din 
atomi mai mobili, fiind sferici, este doar întemeiat me¬ 
tafizic, nu şi produs. De aceea el este şi autonom, adică 
termen iii alt orizont ontologic. Dar autonomia este încă 
în cîmpul metafizic, sufletul, şi într-o interpretare şi în 
alta, fiind un alt mod de a fi al principiului. 

Aşa stînd lucrurile, el nu-şi capătă îndeajuns fiinţa 
sa şi, de aceea, nici nu şi-o poate explica satisfăcător. 
Dacă, bunăoară, atomii care l-ar alcătui sînt incomuni- 
cabili şi, după ipoteză, sînt, ce mai este unitatea sa; ce 
şi sistemul său ? 

Şi la Anaxagoras şi la Democrit se creează o situaţie 
stranie : ca principiu al umanului, sufletul este numai 
ca „parte 11 a principiului lumii şi, totuşi, ca una dis¬ 
tinctă. Dar distinctă în perspectivă metafizică, fapt care 
face posibil un anume dualism. Or, principiul umanu¬ 
lui trebuia justificat fără ca, prin aceasta, să se ia prin¬ 
cipiului metafizic condiţia unicităţii. 

Doi sînt în Grecia filosofii care săvîrşesc marea „tă- 
ietură“ epistemologică : Socrate (469—399 î.e.n.) şi, Pro- 
tagoras (c. 481—411 î.e.n.), fiecare altfel, la prima ve¬ 
dere chiar, unul faţă cu celălalt în stare de excluziune, 
în realitate însă, ei se situează în poziţii distincte, opuse 
de fapt, datorită bipolarităţii fiinţei noastre. Fiecare se 
plasează în alt punct de „observaţie 11 , era nevoie să se 
plaseze astfel, ca o ontologie a umanului ca uman să 
fie posibilă. 


60 



Socrate, mai întîi, el, mai întîi, pentru că pare mai 
tradiţionalist, presupune în suflet natura noastră defi¬ 
nitorie, ceea ce nu se naşte şi nu piere, ceea ce este sim¬ 
plu şi nu compus, adică ceea ce îndeplineşte prin ele 
condiţii, necesare, ale valabilităţii universale. 

„Omul nu este nici numai corp şi nici întrunire lao¬ 
laltă" a sufletului şi corpului ; el „nu e altceva decît 
suflet. E nevoie oare, întreabă Socrate, răspunzînd, să 
ţi se dovedească mai limpede că omul este numai su¬ 
flet ?“ (Platon, Alcibiade, I, 130 c.) 

Nu intră în discuţie faptul că Socrate nu va fi ne¬ 
socotit, totuşi, într-atîta corpul incit să nu-1 ia în seamă 
ca pe o componentă de tot necesară a fiinţai noastre. 
„Dintre toate vieţuitoarele, (zeii), va fi spus el, au dat 
numai omului putinţa de a se ţine pe picioare, ceea ce-i 
îngăduie să-şi îndrepte privirile mai departe, să se uite 
bine la locurile ce-i sînt deasupra capului şi de a suferi 
mal puţin. In vreme ce dădeau celorlalte lighioane pi¬ 
cioare numai ca să se poată mişca din loc, ei hărăzeau 
omului mîini care ne ajută să găsim ceea ce ne face 
mai fericiţi decît dobitoacele. Toate animalele au limbă, 
dar numai pe a noastră au făcut-o în stare ca, după ce 
a atins diferitele părţi ale gurii, să închege sunete, cu 
ajutorul cărora ne împărtăşim unul altuia ce vrem să 
spunem“ (Xenofon, Amintiri despre Socrate, I, 4, 11—12). 

De bună seamă că Socrate nu va fi redus umanitatea 
noastră la suflet. Sînt însă aici două probleme care nu 
trebuie confundate : una este ace&a a constituţiei indi¬ 
viduale şi alta a naturii generice. 

Socrate (nici Platon, la rîndul său) nu nesocotea fap¬ 
tul că omul este ceea ce este în alcătuire ; altminteri 
ar fi suflet neînstare să se manifeste, aşa cum, totuşi, 
se manifestă, prin simţuri, prin mîini, prin limbă (în 
vorbire). 

în ordinea existenţei sîntem, aşadar, o „întrunire lao- 
laltă“ a sufletului şi corpului. Dar ce dă unitate acestei 
„întruniri 11 şi ce-i asigură universalitatea ? 

Trupul ? Este însă o alcătuire, fiind o existenţă deja, 
care aparţine lumii ca atare. Sufletul şi corpul, laolaltă ? 
în acest caz, două ar fi naturile care ne-ar întemeia. Şi 
pentru că ar fi două, întemeierea ar cădea în precari¬ 
tate. Rămîne doar sufletul, căci numai el îndeplineşte 
toate condiţiile de legitimitate ale principiului fără a 
sta ca al doilea principiu. 

De la Parmenides încă, ştim că începutul (temeiul) 
trebuie să fie unul, nenăscut şi nepieritor, ne-limitat 
şi ne-limitativ. Or, dacă acestea sînt condiţiile prime, în 
absenţa cărora ceea ce este luat ca principiu n-ar putea 
să stea ca principiu, lor trebuie să li se supună nu nu¬ 
mai fiinţa în sine a metafizicii, dar şi fiinţa umanului, 
centrată în alt orizont ontologic. Prin urmare, natura 
noastră generică, pentru a fi generică şi pentru a înte¬ 
meia, cu necesitate, avea a îndeplini aceste condiţii sau 
risca să cadă din rostul ei ontologic. Sufletul, ca nume 
al ei, trebuie să fie nenăscut şi nepieritor, simplu şi ne- 
compus, mereu identic cu sine, zicînd după Platon, prin 
unicitatea. formei. 

Argumentele platonice din Phaidon şi din Phaidros, 
în perfectă sugestie socratică (de altfel, ceea ce ne in¬ 
teresează aici este reconstrucţia unui model socratic- 
platonic al umanului şi nu socratic mai întîi, platonic 
apoi), argumentele platonice, deci, sînt tot atîtea reguli 
ale instituirii ontologice a sufletului. 

Cum tot ce este compus înseamnă că a rezultat dintr-o 
compunere şi că va pieri prin des-compunere, fiinţa noas¬ 
tră în temeiul ei n-ar putea fi decît suflet, care este 
simplu. Sau trebuie să fie simplu, pentru că altfel n-ar 
mai fi începutul şi deci „nenăscutul“. Căci numai „ceea 
ce e un început e nenăscut... Dacă începutul s-ar naşte 
din ceva, ar însemna că există o naştere nu dintr-un 
început. Deoarece acesta e nenăscut, trebuie să fie în 
chip necesar şi nepieritor. Fiindcă pierind începutul, 
atunci nu se va mai naşte nici el vreodată din altceva, 
nici altceva nu se va naşte din el“ ( Phaidros , 245 d-e). 

El, prin urmare, este, asemenea fiinţei în sine, înce¬ 
putul (sau principiul), dar în ordine umană. Şi tot ase¬ 
menea aceluia, este unul, necondiţionat şi ne-limitativ, 
chiar dacă are el însuşi regim metafizic. Celălalt argu¬ 
ment, al potrivnicelor, este lămuritor în acest sens : pen¬ 
tru că „cei vii întru nimic mai puţin nu provin din cei 
morţi, pe cit cei morţi din cei vii“, „ne este îndeajuns 
dovedit că sufletele celor morţi neapărat există intr-un 
loc de unde iarăşi să se poată ivi“ ( Phaidon, 72 a). Dar 
dacă aparţine metafizicului, nu este ca o parte a lui. 
Parte, n-ar mai putea fi întreg, un întreg în determi- 
naţie ontologică. întreg, în temei metafizic, ar urma să 
fie ca un al doilea principiu metafizic. 

Problema este. dintre cele mai complicate şi ea pare 
încă mai greu de rezolvat incit, adesea, descrierea psi¬ 
hologică se suprapune celei ontologice, dacă nu chiar i 
se substituie. Dificultăţile devin însă şi mai mari pe mă¬ 
sură ce „psihologia" socratică-platonică se construieşte 
metafizic, deci intr-un concept al spiritualismului „lip¬ 
sit de fundament", cum avea să spună Kant (Critica ra¬ 
ţiunii pure, p. 327). 

In limitele unei „psihologii raţionale", ca parte a me¬ 
tafizicii, cum va fi socotită tîrziu, în epoca modernă, 
dar în sugestie antică, sufletul nu mai putea sta ca prin¬ 
cipiu ontologic sau, oricum, nu fără a stînjeni. Şi nu 
numai atît, pentru că. nici măcar ca psihologie ea nu 
avea şanse de legitimitate, de vreme ce sufletul era con¬ 
siderat „drept lucru". Ceea ce însă „este o expresie 
foarte echivocă". 

Numind „ceea ce există în mod nemijlocit, ceea ce 
ne reprezentăm în mod sensibil", lucrul nu poate să-şi 
extindă sensul asupra sufletului fără ca acesta să nu-şi 
pierdă individualitatea. Dovadă, cît a fost considerat ca 
lucru, i s-a dorit un „sediu", ceea ce, spaţializîndu-1, îl 
cobora şi mai mult în sensibil. La fel şi cînd s-a ivit în¬ 
trebarea privitoare la simplitatea ori complexitatea lui : 
„această întrebare prezintă interes îndeosebi numai In 
legătură cu nemurirea sufletului". 

Dar toate acestea ţin de un mod încă „abstract" de 
a privi sufletul, prea puţin legat de „esenţa" sa (G.W.F. 
Hegel, Logica, p. 94). 

Sufletul ca „lucru", substanţial, deci, este termen prea 
puţin operaţional, la rigoare inoperant, indiferent de na¬ 
tura lui. Totuşi, în modul socratic-platonic el pare pro¬ 
fitabil pentru o explicaţie a umanului tocmai întrucît 
este substanţial. Dar nu în măsura în care stă ca o 
substanţă anume, ci prin ceea ce substituie sau, mai 
curînd, prin poziţia sa într-o analogie. 

Ca alţi termeni, ca apa thalesiană, ca focul heraclitic, 
sufletul socratic-platonic are valoare explicativă numai 
prin ceea ce semnifică în plan ontologic. Apa şi focul, 
deci, întrucît stau ca nume pentru principiul lumii, iar 
sufletul nemuritor prin aceea că semnifică natura uma¬ 
nă însăşi. 

Revenind, ca fiinţei noastre să i se poată legitima 
centralitatea ontologică, era nevoie de aplicarea acelo¬ 
raşi reguli ca în reconstrucţia fiinţei în sine. Adică să 

fie una, nenăscută şi nepieritoare, ca aceasta din urmă, 
dar în genul.său. Prin analogie cu fiinţa în sine,.sufle¬ 
tul părea a fi numele cel mai potrivit pentru această 
natură în acelaşi timp integratoare şi definitorie. Prin 
analogie numai, pentru că în semnificaţie proprie su¬ 
fletul substanţial nu are valoare explicativă, nici în psi¬ 
hologie, nici în ontologie. 

Stînd însă pentru principiu în ontologia umanului, 
el făcea posibilă construcţia acesteia, deocamdată, for¬ 
mală. Căci prin suflet ca principiu (sau pentru acesta) 
se putea obţine modelul formal al fiinţei umanului, după 
regulile sau condiţiile fundamentale de construcţie în 
metafizică. , 

Totodată, în urmarea particularităţilor sale, sufletul 
era în măsură să indice atît „participarea" sa la meta¬ 
fizic, cît şi natura sa distinctă. 

„în cea mai mare măsură asemenea cu ce este nemu¬ 
ritor, inteligibil, simplu, indisolubil, veşnic, identic cu 
sine", sufletul nu este însă Idee, ci „mai curînd pare să 
participe la una din Idei, Ideea vieţii" cam cum „feno¬ 
menele participă la Ideile lor" (Phaidon, 80 a-b ; Erwin 
Rohde, Psyche, p. 356). 

O anume ambiguitate, căutată parcă, fiindcă aseme¬ 
nea Ideilor, însă nu Idee, sufletul se „împărtăşeşte" ne¬ 
mijlocit de la metafizic, din (sap în) interiorul acestuia. 
El nu are nici regimul Ideii, în acest caz ar aparţine me¬ 
tafizicului, nici însă pe acela al lucrurilor (ar face parte 
din lumea sensibilă). Dincolo do aceasta din urmă şi mai 
înaintea corpului, deci cu existenţă anterioară „întru¬ 
nirii laolaltă" (în dincolo de şi în mai înainte trebuie să 
desluşim sensuri doar metafizice), sufletul nu este nici 
principiu, asemenea Ideii. Dacă ar fi, paradoxal, ar că¬ 
dea în precaritate, pentru că, deşi ar trece într-o con¬ 
diţie ontologică supremă, şi-ar pierde-o pe a sa. 

Cu acest regim — fiinţînd adică în lumea Formelor, 
este asemenea lor, fără să fie Formă (Idee) — sufletul 
poate să aducă metafizicul în orizontul ontologic pe care' 
îl decupează, dar nu metafizicul în sine, ci prin parti¬ 
cipare. în sine nu l-ar putea aduce decît în întregime 
sau în parte, o alternativă imposibilă, totuşi, pentru că, 
în sine, metafizicul nu are a trece în întregimea lui în 
altul, iar în parte, iarăşi nu, fiindcă nu este alcătuit din 
părţi. 

Existînd prin participare, ca obiectele matematice, 
întrucîtva, sufletul se împărtăşeşte de la fiinţa în sine 
într-o dublă 'condiţie : o altă, în determinaţie metafizică 
şi, apoi, în determinaţie proprie. Sufletul adică este prin 
participare, dar şi prin sine. Ca principiu al' umanului, 
fiu putea fi decît în această dublă condiţie. Altfel-, nu¬ 
mai prin participare nu avea cum să fie el însuşi, iar 
numai prin sine, urma a fi al doilea principiu, care al¬ 
tera atît logicitatea metafizicului, cît şi pe cea proprie. 
Distinct în mod absolut, cum umanul ar mai fi trecut 
dincolo de limitele sale ? Şi ce ar mai fi însemnat aces¬ 
tea ? Ce şi cuprinderea lui ? 

Or,'el, în egală măsură este întrucît este şi este. în- 
trucît devine. 

Socrate încă admitea o „prestiinţă 44 obţinută de la 
„zei“ sau, prin contemplarea Ideilor, avea să zică Pla¬ 
ton : prin „cîrmuitorul 44 său, care e intelectul, sufle¬ 
tul „priveşte fiinţa însăşi 14 , dătătoare de adevăr. Căci 
„adevărata ştiinţă 44 este numai aceea cu obiectul în fiinţă 
(Phaidros, 247 d-e). 

De bună seamă că venind din lumea zeilor (Socrate), 
din cea a Ideilor (Platon), sufletul pare predeterminat. 

„Frumos, înţelept, bun şi în toate celelalte la fel de 
înzestrat 44 , divinul, citim în Phaidros 246 e, dă „aripilor 
sufletului* 4 puterea de a se înălţa în „locul supracerese 44 
din care ar putea contempla Ideile., 

Dar toate acestea ţin, aşa-zicînd, de „mitologia 44 so- 
cratică-platonică sau, altfel spus, de o naraţiune al că¬ 
rei sens nu aparţine (nu aparţinea din capul locului) 
filosofici. De aceea, în „preştiinţa 44 care prin „reamintire 44 
făcea posibilă ştiinţa trebuie să identificăm structurile 
sufletului, acelea care îi confereau realitatea lui. Cit 
fiinţa prin participare, el nu era mai.mult decît' o en¬ 
titate metafizică. însă, realitatea lui trebuia să-f. apar¬ 
ţină lui. Iar această realitate nu putea fi alta dec-ît" struc¬ 
turarea după Idei, însă în formă proprie. Altminteri su¬ 
fletul (si prin el omul în esenţialitatea sa) nu putea fi, 
cum va zice Heidegger, „fiinţa care se raportează la 
fiinţarea ca atare 44 , întrucît, fără contemplarea Fiinţei 
„prin intermediul «theoriei»* 4 , „fiinţarea 44 nu i se mai 
arăta „ca fiinţare 44 (Nietzsche, I, cap. Dialogul, Phaidros, 
în Anexă la Platon, Opere^ voi. IV, p. 388). 

în conceptul socratic şi platonic al „preştiinţei 44 , prin 
urmare, ..nu dăm de un 'inneism sui-generis, pentru că 



partea raţională a sufletului nu oonţine cunoştinţe sau 
nu este sistemul unor cunoştinţe, ci al unor structuri (în 
ordine formală). La cunoştinţe, socotea Platon, ajungem 
reamintindu-ne ceea ce vom fi contemplat : „văzînd 
lemne, pietre şi alte lucruri egale“, în suflet răsare „ideea 
egalului" ( Phaidon, 74 b). Fără „să fi cunoscut intr-un 
fel egalul în sine, în ce este el“, nu am fi în stafe să 
socotim pe cele egale, dintre sensibile, ca egale. Aceasta 
nu neapărat pentru că sufletul nostru n-ar putea să des¬ 
luşească „tainele" lucrurilor prin raportare nemijlocită 
la ele, ci întrucît „toate cele ce se arătă egale în . chip 
sensibil năzuiesc către egalul adevărat, pe care însă nu-1 
pot ajunge" (lbidem, 75 a-b). 

Cum temeiul este altceva deeît întemeiatul, pentru 
comprehensiunea amîndurora este nevoie de o structură 
a sufletului pe măsură. Sistem al unor paradigme (al 
Ideilor) Inteligibilul (metafizicul), tot asemenea urma a 
fi şi înţelegerea (intelectul). Este vorba, deci, de o co¬ 
respondenţă ontologică, fără de care universalitatea su¬ 
biectului risca să-şi piardă (.sau mai curînd să nu-şi cîş- 
tige) sensul. 

Avînd ca structură „imagini" ale Ideilor, sufletul ra¬ 
ţional îşi asigură deschiderea către metafizic, dar şi şansa 
de a fi altceva, ontologic, de îndată ce inteligibilul este 
reinstituit. Sufletul, prin urmare, stă ca un alt sistem 
al fiinţei în sine, pe ale cărui structuri le preia, făcîn- 
du-şi-le însă ale sale. 

„Frumosul şi binele şi, în genere, orice esenţă" fiin¬ 
ţează prin sine. Dar şi sufletul este „mai înainte de noi", 
„tocmai cum au avut fiinţă şi acele esenţe" care fiin¬ 
ţează „în noi" sau în măsura în care fiinţează şi în noi 
(lbidem, 76 d-e). Modalităţile de fiinţare sînt însă dis- 
tincte.^deşi tot în sfera ontologicului amîndouă. Deose¬ 
birea nu este ca de la ontologic la gnoseologic, esenţele 
nestînd în noi ca „imagini" subiective (cunoştiinţe), ci, 
din nou, ca structuri ale fiinţei noastre. 

De altminteri, Platon' însuşi sugerează o asemenea 
„lectură" punînd argumentul „aducerii aminte" în ter¬ 
meni ontologici. Avînd rol şi în instituirea sufletului 
ca subiect cunoscător, anamneză (ănâmnesis) platonică 
este mai înainte de toate operaţiune de recunoaştere 
ontologică, în dreaptă coborîre din „Cunoaşte-te pe tine 
însuţi" (gnothi seauton) socratică. 

Nu este deci vorba numai şi nu în' primul rînd de 
reamintirea a ceea ce sufletul va fi contemplat, ci de 
descoperirea structurilor saje în care urmează să pună 
sensuri. In acest fel, sufletul (ca nume pentru fiinţa 
noastră) nu este pur şi simplu dat; el se constituie. On¬ 
tologia, ca descriere a fiinţei noastre, în consecinţă, ar 
fi totuna cu o fenomenologie. Căci structurile care atîta 
timp cît sînt neştiute, deşi ale noastre, ţin încă de o 
„indiferenţă 14 sau neutralitate metafizică, descoperite, 
adică identificate şi numite, trec în modul nostru de a 
fi, ca umanitate. Noi, prin urmare, ne producem onto¬ 
logic. Aici este plasată readucerea aminte cu rol fun¬ 
damental în explicarea mecanismului atît de complex al 
individualizării noastre ontologice. Delimitîndu-ne, ea 
nu ne separă de metafizic. Din contră, ea ne reuneşte 
sau, oricum, mediază între un orizont ontologic şi ce¬ 
lălalt. 

O interpretare plotiniană a reamintirii este, din acest 
punct de vedere, de tot eclatantă : „Cînd sufletul se de¬ 
părtează de lumea inteligibilă, cînd, în loc de a continua 
să fie contopit în ea, vrea să devină autonom, să se 
deosebească şi să se stăpînească pe sine, cînd, în fine, 
se îndreaptă către lucrurile de aici, de jos, atunci îşi 
aduce aminte. 

Aducerea aminte a celor inteligibile îl împiedică să 
cadă, după cum lucrurile pămînteşti îl fac să se sco- 
boare aici...“. Intre cele două lumi, ca amintire a amîn- 
durora, „sufletul este şi devine ceea ce îşi aduce aminte 14 
(Plotin, Enneade, IV, 4, 3). 

Prin reamintire, adică, sufletul deopotrivă se desparte 
de fiinţă şi de existenţă şi se uneşte, iarăşi, cu amîndouă. 
Numai ca mişcare dublă el este ceea ce devine şi, tot¬ 
odată, devine ceea-ce este. întrucît îşi aduce aminte, el 
ia seamă de sine faţă de Inteligibilul, ca şi faţă cu Sen¬ 
sibilul, se adună (ori se centrează) pentru a se institui 
ca' termen, dar se şi des-centrează mereu ca să devină. 
Altminteri nu ar mai fi definitoriu pentru anlhropos ca 
anathron hi opope, cel ce examinează ceea ce a văzut, 
cel ce este şi devine printr-o mişcare de apropiere şi 
de reconstrucţie. Sau, altfel spus, de autoinstituire prin¬ 
tr-o operaţiune de rcsemnificarp (de mutaţie) ^ontologică. 

Păstrîndu-şi în-sinele său, fiinţa metafizică trece, în 
acelaşi timp, în alt regim ontologic prin asumarea (con¬ 
templarea) sa de către suflet. Ea nu pierde nimic,, nu-şi 

adaugă nimic, nu se înfăţişează într-o parte într-un fel, 
în alta în alt fel. Rămîne mereu în identitate cu sine 
„prin unicitatea formei 14 (Platon, Symposion, 221 a-c). 
Şi, totuşi, umanul este posibil. 

Nu limitează şi nu este limitat, nu este parte, nici 
însă un alt întreg asemenea celui metafizic, nu este în¬ 
chis în raport cu fiinţa, nici însă în starea de depen¬ 
denţă proprie sensibilului. Umanul aparţine metafizicu¬ 
lui. dar, în deosebire de toate cele ce sînt prin partici¬ 
pare, nu are regim de existeriţă, ci de fiinţă. Cum însă 
numai existenţa—este în-fiinţă, fiinţa stînd prin sine, 
umanul, cu toate că nu dublează principiul metafizic, ba 
îi aparţine, ca atare, îşi aparţine. 

Dialectica instituirii sale ontologice este printre ce¬ 
le mai subtile în filosofia socratică-platonică şi, mai de¬ 
parte, în perspectiva istorică a sistemului, dintre cele 
mai constructive. Dar ea este relevantă numai cît este 
„citită 14 dinspre acesta. 

Intr-o lectură „istoricizantă 44 va fi greu, dacă nu im¬ 
posibil să desluşim sensurile filosofice deschise de un 
„scenariu 44 care* aparţinea (şi aparţine) istoriei, în conse¬ 
cinţă, socratismul şi platonismul ar rămîne în epoca lor 
ca momente de vîrf, poate, dar incomunicabile şi ne- 
înstare de devenire. Paradoxal, un fapt istoric (de istorie 
a gîndirii) pe cît este mai circumscris, deci mai deter¬ 
minat în sine, pe atît pierde din istoricitate. 

Dacă am rămîne la o „lectură 44 strict istorică a mo¬ 
tivului socratic-platonic al sufletului, acesta n-ar fi de¬ 
loc revelator pentru Socrate,' pentru Platon, pentru con¬ 
ştiinţa filosofică a epocii, la urmă urmelor. Şi încă, el 
nu s-ar lega în nici un fel de ceea ce urmează, n-ar fi 
deci „eveniment 44 deschis care participă la înaintarea 
istorică şi. sporeşte el însuşi prin devenirea istorică-. 

în-sine, sufletul socratic-platonic nu ne spune prea 
multe sau oricum nu ne trece parcă dincolo (sau prea 
mult dincolo) de o interpretare încă tradiţionalist-mitică. 
Dacă ne plasăm în universul de semnificare al „naraţiu¬ 
nii 44 , mai curînd ne întoarcem decît înaintăm în timp. 
Căci, în ţesătura „narativă 44 , sufletul socratic-platonic 
aparţine, orice s-ar spune, altei logici, celei a mitului. 
Admisă ca atare, în cîmp filosofic, ea şi-ar pierde orice 
expresivitate şi valoare. Cu oricîtă îngăduinţă, n-am pu¬ 
tea identifica altceva decît o „poveste 44 cu sensuri pro¬ 
prii universului „iubitorului ^e mituri 44 . Dar, avea să 

zică Aristotel, iubitorul de mituri (filo-mythos) este numai 
în oarecare măsură un iubitor de înţelepciune (filo-sofos). 

Să admitem, prin extindere, că motivul socratic-pla- 
tonic al sufletului este filosofic numai în oarecare mă¬ 
sură ? 

Ar fi lesne să-l devalorizăm filosofic, dar cît de pro¬ 
fitabil şi, mai cu seamă, pe potriva semnificaţiei sale 
istorice ? 

întreaga „poveste 1 * a sufletului aparţine, nu încape 
îndoială, „legendei 14 . Platon însuşi o recunoaşte : „Cei 
care sp/un (că sufletul e nemuritor, n.n.) sînt preoţi şi 
preotese... Şi Pindar o spune, şi mulţi alţii, toţi cîţi sînt 
sub inspiraţie divină 44 ( Menon, 81 a-b). 

Or, toate acestea, glosa Hegel, „nu aparţin nicide¬ 
cum filosofiei şi, în mod categoric, nici filosofiei lui 
Platon 44 , avînd interes doar „sub raport religios 44 . în contra 
aparenţelor însă, „nunţirea 44 , „simplitatea 44 , chiar trans¬ 
cendenţa sufletului 'au, la Socrate şi la Platon, incontes¬ 
tabilă valoare filosofică, ţin chiar de „ceea ce este ex¬ 
celent în fil.osofia platonică 44 , întrucît exprimă „natura 
gîndirii 44 , „libertatea 44 acesteia, „acel teren suprasensibil 44 , 
pe scurt „conştiinţa 44 însăşi, „pe care Platon a înte¬ 
meiat-o 44 (Prelegeri de istorie a filosofiei, voi. I, p. 491, 
492, 493). 

Aşa stînd lucrurile, deşi diferit, poate opus celui¬ 
lalt model al umanului, protagorian şi aristotelic, îi este 
totuşi complementar. De fapt este o altă reconstrucţie 
a umanului, cu punctul de plecare în metafizic, tot.atît 
de necesară pentru o ontologie. coerentă, ca şi cealaltă, 
cu sensul invers. 

Faţă cu toate lucrurile, zicea Protagoras, „omul este 
măsura existenţei celor ce există şi a rion-existenţei ce¬ 
lor ce nu există 44 (fr. 1, Diels). 

Pusă încă din antichitate (Platon, scepticii) în echi¬ 
valenţă cu criteriul adevărului, măsura (to metron) pro- 
tagoriană nu-şi dezvăluie autenticul sens, acesta, gno¬ 
seologic, fiind prea restrictiv. 

Măsură a . lucrurilor ca adevăr, deci printr-o valoare 
fundamentală, omul este însă cu mult mai mult decît 
atît. Numai ca adevăr, omul era pus în condiţie restric¬ 
tivă totuşi, fiindcă în limitele unei singure valori, chiar 
dacă fundamentală, nu avea cum să se determine ca în¬ 
treg. Or, înţelepciunea autentică şi, prin extindere, uma- 

nitatea noastră, încă anticilor le păreau a fi în dublă 
deschidere : teoretică şi practică. 

Fronesis (lat. prudentia), cu sensuri foarte diferite : 
gîndire, scop (Sofocle), inteligenţă sau înţelepciune divină 
(Xenofon), raţiune, înţelepciune (Platon), orgoliu (Euri- 
pide), cu Aristotel şi Epicur avea şă numească înţelep¬ 
ciunea teoretică şi practică, deopotrivă. Este „un habi- 
tus vădit al făpturii raţionale în lucruri 14 , o definea Sta- 
giritul ; „din ea izvorăsc toate celelalte virtuţi, căci ea 
ne învaţă că nu putem duce o viaţă plăcută dacă nu-i 
şi o viaţă înţeleaptă, cumsecade şi dreaptă", va fi spus, 
la rîndui său, Epicur ( Etica nicomahică, 6, 1140 b; Scri¬ 
soare către Menoiceus, în Diogones Laertios X, 25). 

Virtute intelectuală, mai înainte de toate, fronesis 
îşi capătă însă completitudinea necesară numai cînd trece 
în modul nostru de a fi şi se afirmă ca obişnuinţă 
(hexis). * 

Drept este că practicul are sens doar moral, însă, ori¬ 
cum, el presupune în înţelepciunea intelectuală con¬ 
ştiinţa acţiunii bine conduse şi, mai departe, în unitate 
cu ea experimentează (sau verifică) modelul antropolo¬ 
gic protagorian. Căci măsura, în sensul său prim şi defi¬ 
nitoriu, este concept al antropologiei, poate, cel mai apli¬ 
cat şi mai operaţional din vechea filosofie a omului, în- 
trucit dă exemplar seama de integralitatea fiinţei noastre. 

Dinspre metafizic, perspectiva socratică-platonică asu¬ 
pra omului permitea delimitarea umanului ca un orizont 
ontologic în altul. Dar era nevoie şi de o delimitare din 
interior, mai cu seamă, chiar, pentru că numai în acest 
fel mecanismul instituirii ontologice a umanului putea 
fi desluşit. 

■în concept substanţialist, presocratic sau socratic, 
oricum, temeiul umanului (ca suflet) încă îşi mai justi¬ 
fica valoarea ontologică prin metafizic şi încă aceasta 
apărea numai'într-o „lectură" analogică. Or, cu măsura 
protagoriană se deschide calea interpretării umanului 
prin sine însuşi. Sau, ceea ce este de o importanţă fun¬ 
damentală, ca o relaţie. 

Fiinţa în sine, socotea încă Parmenide, „în lăuntru-i 
se mărgineşte (doar) cu fiinţa" (fr. 8 Diels). Aceasta voia 
să însemne că, identică sieşi, este una şi peste tot la 
fel, în absolut. Ea nu este şi nu poate fi termen într-o 
relajţie sau o relaţie. Ca termen, n-ar mai fi una ; ca 
relaţie, ar fi compu»ă. 

(Tu fiinţa umanului lucrurile încep să stea parcă alt¬ 
fel, adică ea să fie ceea ce este tocmai ca relaţie. 

Ch\ar ca suflet ea se dezvăluia în acest concept, spo¬ 
rirea de sine heraclitică sau reamintirea putînd sta ca 
probe. Totuşi sufletul are încă un regim ambiguu : este 
unu, în identitate cu sine şi peste tot la fel (ca fiinţa în 
sine) şi, în acelaşi timp, relaţie. Dar el trebuie să fie 
asemenea fiinţei în sine (să îndeplinească regulile for¬ 
male de instituire ontologică) nu în modul ei, ci în acela 
al său. Adică relaţia însăşi să aibă regim de fiinţă. Uma¬ 
nul, în alte cuvinte, urma să fie pus în termeni on¬ 
tologici, cu respectarea tuturor rigorilor, dar prin inte¬ 
riorizarea acestora. 

Situaţia pare aporetică de îndată ce ontologia presu¬ 
pune reguli cu valabilitate universală. Or, în acest caz, 
cel puţin una, la prima vedere, este pusă în retragere. 
In discuţie, fireşte, intră condiţia „simplităţii 44 , pentru 
a-i zice după Platon. 

Decăzută din această condiţie (prezumînd pierderea 
ei), cum mai putea fi umanul termen în alt orizont on¬ 
tologic ? întrebarea nu este fără rost, însă nu cere nici 
răspuns, dacă admitem decăderea din condiţia „simpli¬ 
tăţii 44 , numai provizoriu sau numai într-o demonstraţie 
negativă. 

Problema era de a pune în acord condiţia „sim¬ 
plităţii 44 (şi prin ea pe toate celelalte) cu aceea pro¬ 
prie ontologiei umanului, ambele la fel de necesare. Cum 
însă ? Aici apare Protagoras cu ideea măsurii, singura 
In. stare să armonizeze, aşa-zicînd, opusele. Căci ea făcea 
posibilă o exactă înţelegere a modului nostru de a fi, ca 
subiect, sau, prin analogic cu definiţia aristotelică a sub¬ 
stanţei, de a sta numai ca subiect şi nu într-un subiect. 
Dar subiect (hypokeimenon, gr. ; subiectus, lat.) în sens 
etimologic, demonstrativ prin sine : ceea ce stă dedesubt, 
învecinat. Deci, prin extindere, ceea ce stă prin sine, 
însă făcînd din altul, al său. Adică, tocmai faptul de a 
fi el însuşi. dar ca relaţie sau, cum zicea Protagoras, 
ca măsură. 

„Meditînd la un cuvînt, credea Bachelard, să fii si¬ 
gur că vei da de un sistem filosofic 44 . Măsura, cu sigu¬ 
ranţă că este unul dintre acestea. 

Semnificînd — în lliada XII, 422 ; VII, 471 : unitate 
de măsurare a pămîntului ori a altor materii, solide sau 

' lichide (de unde şi cantitate măsurată), lungimea ufiui 
drum şi întinderea (limitele) portului, în Odiseea, VL-'389 ; 
XIII, 101, durata'tinereţii (Hesiod, Munci şi zile; 131), 
dreapta măsură (Theognis, fr. 614 ; Pindar, N&meenele, 
11, 47 : „Gonind mereu după cîştig trebuie să păstrezi 
o dreaptă măsură 14 ), cu măsură, cum se cuvine — kată 
metrou (Hesiod, Munci..., 718), după măsuri (Heraclit, 
fr. 30), tb metrou este o istorie întheagă şi o înţelepciune, 
deopotrivă. Polisemia sa, centrată cum este în jurul ace¬ 
luiaşi înţeles, va fi avut un rol decisiv în marea schim¬ 
bare la faţă care i se va întîmpla cu Protagqras. 

Strict lingvistic, la sensurile tradiţionale, măsura, în 
context protagorian, nu-şi adăuga nimic. Ceea ce, în- 
tr-o analiză semantică iarăşi foarte strictă, ar părea să 
însemne : „luare în sţăpînire 44 , după Mario_Untersteiner, 
se află subînţeles în mai toate conotaţiile anterioare. 

Fie ca unitate de măsură, fie ca limită a unei incinte, 
fie ca durată sau ca acţiune (comportament) după cu¬ 
viinţă, oricum, to metrou presupunea luarea în stăpî- 
nire, încercuirea, săvîrşirea în celălalt termen a unei mo¬ 
dificări. Căci măsuratul, bunăoară, este pus în relaţie 
cu măsura, ca un fel de „conţinut 44 al acesteia. Lichidul 
ia forma măsurii, ţinutul „încercuit 44 trece, parcă, în stă- 
pînirea limitelor sale, comportamentul se supune nor¬ 
mei. Toate acestea, prin urmare, înseamnă punerea lu¬ 
crurilor într-o anume dependenţă faţă de măsură şi tre¬ 
cerea lor dintr-o condiţie în alta. Prin analogie cu mă¬ 
surarea, umanizarea lumii este operaţiune echivalentă, 
presupunînd, în principiu, aceeaşi mutaţie, ontologică, în 
ordinea lucrurilor lumii care sînt transferate din în-si- 
nele lor în alt regim, în. altă lume, o lume a valorilor. 
Una, deci, în care lucrurile se comportă altfel, după alte 
legi. Toate cele ce există „prin natură par a avea în 
ele însele un principiu al mişcării şi al repausului, unele 
producîndu-se în spaţiu, altele prin creştere şi descreş¬ 
tere, altele prin alterare. Dar un pat, o haină sau alt¬ 
ceva de acest gen, întrucît primeşte fiecare o denumire 
şi în măsura în care este un produs al artei, nu posedă 
nici o tendinţă înnăscută spre transformare, decît nu¬ 
mai întrucît li se întîmplă să fie făcute din piatră, din 
pămînt, sau dintr-un amestec al acestora şl numai sub 
acest raport 44 . 

Ceea ce este produs al art-ei, adică aparţine umanu¬ 
lui, deşi îşi păstrează condiţia naturală, întrucît apar¬ 
ţine altui univers ontologic, se comportă altfel. Făcut 
din lemn, un pat este altceva decît lemnul din care 
provine. Dacă „ar încolţi, nu s-ar produce un alt pat, 
ci lemn“ (Aristotel, Fizica, II, 1, 192 b, 193 b). 

Valori, presupunînd deopotrivă fiinţa în sine şi fiinţa 
noastră, toate cele ce ne alcătuiesc existenţa sînt un 
întreg, altul decît cel metafizic, în altă formă şi în alt 
conţinut, căci umanul înseamnă „reciprocitatea activă, 
permanentă ş. subiectului cu obiectul 1 * (Mircea Mâciu, 
Axiologie românească, p. 27). 

Sistem d'e relaţii asemenea oricărui lucru, valoarea 
sau, altfel spus, obiectul ca natură umanizată, are un 
mod propriu de a fi. în timp ce lucrul este sistemul 
unor relaţii pe orizontală, obiectul, presupunînd două 
planuri, cel al lumii în sine şi cel al lumii umanului, 
implică verticalitatea şi, prin aceasta, transferul onto¬ 
logic. Altminteri ce ar' mai fi existenţa noastră decît ală¬ 
turarea a 4ouă niveluri incomunicabile ? Or, umanul 
este acest întreg cu diferenţa îri sine, făcută să fie a sa, 
în unitatea sa. 

Ca măsură a tuturor lucrurilor, prin urmare, fiinţa 
noastră era afirmată în capacitatea ei de a determina o 
criză în lume, pentru a zice astfel după Blaga, şi a o 
trece în regim de obiect, adică de a o reinstitui ontolo¬ 
gic. Din nou, operaţiunea nu presupune o destituire on¬ 
tologică, de partea cealaltă. Instituirea nu are, deci, un 
contrar. Ea eşte posibilă, de fapt, numai în condiţiile 
în care fiinţei în sine i se recunoaşte primatul şi inte¬ 
gralitatea. Altfel,, ar trebui să ne admitem decupajul 
nostru ontologic ca pe un fel de enclavă în cîmpul fiin¬ 
ţei în sine. Or, altceva- decît aceasta, fiinţa noastră, în 
identitatea sa, nu este înlăuntrul aceleia, nici însă din¬ 
colo de ea sau alături de ea. Dincolo sau alături, în on¬ 
tologie, sînt termeni fără de sens. 

Fiinţa umanului este pur şi simplu altceva, în ordine 
ontologică, deci ca altă fiinţă care se supune aceloraşi 
reguli formale, însă presupune şi o logică proprie rin 
construcţia de sine. O logică centrată în termenul mă¬ 
gurii, adică al' în-semnării omeneşti a lucrurilor^ al uma¬ 
nizării sau al luării lor în stăpînire. 

Singurul „lucru“ al lumii acesteia, al oikumenei, în 
stare să dea celorlalte lucruri forma sa, fără a le destitui 

din cea a lor, dar şi, se înţelege, fără a le da alta, pe 
orizontală, adică în natura lor (în acest caz ar crea na¬ 
tural), prin toate acestea omul este ceea ce se numeşte 
un demiurg al lumii reale. 

De aceea, omul ca măsură a tuturor lucrurilor a şi 
putut să devină prima propoziţie a umanismului, ca on¬ 
tologie a umanului. Interpretarea restrictivă aşa cum avea 
să i se dea în pragmatismul secolului XX de către F.C.S. 
Schiller, ca măsură în limitele conştiinţei, lua conceptu¬ 
lui protagorian/tocmai integralitatea lui şi, mai departe, 
şansa de a servi, ca principiu, în reconstrucţia filosofică 
a umanului. 

Or, luarea în stăpînire ca transfer ontologic ne anga¬ 
jează cu întreaga noastră fiinţă în temeiul a ceea ee 
sîntem şi devenim. Căci ireductibilă la o componentă sau 
la alta şi deschisă numai ca întreg, fiinţa umanului este 
o mişcare de apropiere a lucrurilor în ordine practică 
şi în ordine teoretică, deopotrivă. 

Nu avem imensitatea şi, parcă, veşnicia astrelor, nu 
sîntem nici măcar înzestraţi asemenea atîtor animale 
care au ca mijloace de apărare' „colţi, coarne, ghiare“ ori 
rapiditate în fugă (Thoma, De regno, I. 1). Şi totuşi, pu¬ 
tem „cuprinde 11 nesfîrşitul în gîndul şi în limbajul nos¬ 
tru, iar faţă cu cele mai bine dăruite vietăţi avem avan¬ 
tajul, venit, poate, din mai puţina înzestrare naturală, 
de a face din lucrurile lumii, altfel indiferente, dacă nu 
chiar ostile, mijloace ale noastre. 

Nu avem nici colţi, nici ghiare, nici prea mare rapi¬ 
ditate, dar, avea să zică Thoma, „ne-a fost dată raţiu¬ 
nea, care permite pFocurarea celor necesare vieţii prin' 
travaliul mîinilor“. Şi cum, pentru toate acestea, „omul 
singur nu-şi era suficient..., prin natura sa chiar a tre¬ 
buit să trăiască social 11 (Ibidem). 

Ideea este încă antică, în particular, aristotelică, Sta- 
giritul (după aproximări ale ei în medii sofiste, prin Pro- 
dicos, prin „Anonimul lui Iamblichos 44 ori, dacă informa¬ 
ţia lui Diodor din Sicilia în Biblioteca istorică, I, 8 îl pri¬ 
veşte pe Democrit, atunci şi prin acesta) fiind cel dintîi 
care lucrează cu un concept bine statornicit al omului 
ca măsură întrucît este viaţă socială. 

„Prin natura sa, citim în Politica, I, 9, 1522 b — 
1523 a, omul este un animal sociabil 14 ; altfel, „prin na¬ 
tură şi nu din întîmplare 44 , ar putea fi orice altceva, 
„fiară sau supraom 44 , nu însă fiinţă omenească. 

De unde şi ce este această sociabilitate, Aristotcl nu 
spune sau, oricum, n-o determină din interior, ci mai 
curînd, negativ. Pentru că este animal sociabil (sau poli¬ 
tic) : zoon koinonikon (politikon), omul are o dublă na¬ 
tură, dar cea proprie stă în ceea ce indică diferenţa spe¬ 
cifică. Genul proxim îl cuprinde, dar nu-i de-limitează 
natura. Or, parte a lumii, ca viaţă (zoe), el este altceva 
ca sociabilitate. 

Sociabile sînt şi albinele, numai că în forma naturii. 
Omul însă se comportă într-un fel care îi este propriu : 
el arc grai, şi prin aceasta exprimă „ce este folositor şi 
ceea ce e vătămător 14 , „ceea ce e drept şi ceea ce e ne¬ 
drept 44 , este singurul cu „simţul binelui şi al răului, a 
ceea ce e drept şi a ceea ce e nedrept 44 . în consecinţă, 
numai el creează forme de comunitate : „familia şi statul 44 , 
pentru că, binele şi răul, dreptatea şi nedreptatea, iar cu 
ele şi limbajul care le exprimă nu pot fi decît în cadre 
sociale. 

Aşa stînd lucrurile, cele două serii se condiţionează 
reciproc, de îndată ce nu pot să existe forme de orga¬ 
nizare umană fără norme şi valori, nici invers. 

Animalele îşi exprimă doar stările naturale, ceea ce 
înseamnă că ele sînt determinate de acestea : „vocea 
(nearticulată) este doar semnul durerii şi al plăcerii şi 
există şi la celelalte vietăţi, căci natura lor se ridică 
numai pînă acolo, să aibă simţirea plăcerii şi a durerii 
şi a o semnifica unele altora 44 . 

în ordine umană însă, mai înaintea individului, care 
în singularitatea lui abstractă ar fi totuna cu natura, 
trece universalitatea : „statul este prin natură anterior... 
fiecăruia dintre noi 44 . Dar prin natura proprie umanului, 
căci numai aceasta face ca societatea să fie determinată 
(anterioară) faţă cu „fiecare dintre noi 44 ( Politica , I, 1, 
11—12, 1252 b — 1253 a). 

Altminteri, am fi siliţi să admitem existenţa ome¬ 
nească a unor fiinţe pre-umane. Ceea ce ar fi cam totuna 
cu cercul pătrat. Umanitate însă este termen echivalent 
cu cel de societate. Pînă şi ciclopii „din vremea stră¬ 
veche 44 , despre care Ulysse îi povestea regelui feacienilor 
cum că „nu seamănă cu mîna lor, nici ară.../n-au loc de 
sfat, nici lege n-au / ci şed pe culmea munţilor în peşteri/ 
şi fiecare-şi vede doar de casă / şi nu le pasă unora de 
aiţii 44 , pînă şi aceia, deşi cu o umanitate precară, trăiau, 

totuşi, uman. Nu lucrau pămîntul şi nu ştiau „meşteri 
corăbii 1 *, ascultau numai de „pofta 44 lor, în dispreţul 
oricăror legi ale ospeţiei, dar erau fiinţe cuvîntătoare, 
păstoreau, cunoşteau focul. Trăiau singuratici, însă în 
restrişte se chemau în ajutor. Orbit de Ulysse, Polifem 
„răcnea din răsputeri chemînd ciclopii / ce-n peşteri îm¬ 
prejur si-aveau sălasul...“ ( Odiseea, IX, 151 — 154 ; 167 ; 
358 ; 515—517). 

Vor fi existat sau nu, faptul.în sine prezintă mai pu¬ 
ţin interes ; cert este zice Aristotel că „oamenii în 
vremea străveche 14 „trăiau singuratici 41 , asemenea ciclo¬ 
pilor de care povestea Ulysse. Fie şi aşa, ei erau, totuşi, 
oameni, chiar dacă mult deosebiţi de cei strînşi în co¬ 
munitatea statală. Dar, oricum, „dincoace 44 de „tăietură 44 , 
deci, în cîmp ontologic uman. 

Cu o umanitate precară, ei nu tindeau către condiţia 
umană, ci erau prima ei expresie, doar. Mai înainte, în 
ordine istorică, prin aceasta, „oamenii din vremea stră¬ 
veche 44 nu evoluau înspre societate, ci în orizontul ei. 
Uăci sociabilitatea, ca natură umană, este cauza finală, 
adică aceea care ne desăvîrşeşte în condiţia noastră. 

Orice formă de convieţuire, fie ea primară (ciclopică), 
fie ea sătească, fie, în sfîrşit, cea statală („formată din 
mai multe sate 44 ), „există prin natură 44 , apărînd, în vede¬ 
rea „(con)vieţuirii 44 . „Cum statul este anterior tuturor 
tipurilor de comunitate şi fiecăruia dintre noi 44 , el stă ca 
scop sau, mai exact, este cauza finală, aşa cum e prin¬ 
cipiul însuşi. „Noi afirmăm că natura fiecărui lucru este 
lucrul care şi-a împlinit dezvoltarea, ca natura omului, 
a calului, a casei 44 ( Politica , I, 7—8, 1252 b — 1253 a). 

Anterioară în raport cu formele elementare ale co¬ 
munităţii,^dar şi, mai ales, cu indivizii reali, formă, parcă, 
faţă cu un conţinut instrumentalizat, societatea în con¬ 
cept aristotelic aduce, la prima vedere cel puţin, cu un 
sistem în prag de a-şi pierde sensul, oamenii reali, dacă 
nu chiar de a i se opune (şi a li se opune). 

In principiu nimic de obiectat punerii societăţii în 
termenii în care este pusă, întrucît anterioritatea şi ca¬ 
racterul ei determinant sînt ale universalităţii sale şi ţin 
de aceasta. Nimic de zis nici împotriva identificării ei 
cu întregul, dar cît omul individual este o parte ? „Statul 
este prin natură anterior familiei şi fiecăruia dintre noi 44 , 
*,căci este necesar ca întregul să existe înaintea părţii, 
întrucît, dacă se suprimă întregul, nu va exista nici pi- 

cior, nici mînă, decît prin asemănare de nume, ca atunci 
cînd cineva numeşte mînă, o mînă de piatră...Or „in¬ 
dividul izolat 1 *, pentru că „nu-şi este suficient sieşi** „se 
comportă la fel ca celelalte părţi faţă de întreg** ( Ibidem, 
I, 12—13, 1252 b — 1253 a). 

Nu încape îndoială că individul nu poate exista îna¬ 
intea (în afara) universalului, în acest caz, a societăţii, 
în caz contrar, ar trebui să presupunem existenţa pre- 
umană a unor oameni, ceea ce este absurd. 

Dar, cu toate acestea, punerea, fie şi în analogie, a 
individualului uman cu partea, produce un grav echi¬ 
libru ontologic. Urmările sînt, parcă, bănuite, astfel încît 
Aristotel ..dă suficiente detalii privitoare la modul cum 
trebuie să înţelegem raportul, cît şi lă cum nu trebuie. 
Anterioară, societatea nu subzistă în sine sau pentru sine, 
înstrăinată de oamenii reali. Ca formă supremă a socia¬ 
bilităţii, „statul complet** există „în vederba (con)vieţuirii 
bune**- ( Ibidem , I, 1, 8, 1252 b). 

Apar însă două situaţii problematice,' una ţinînd de 
identificarea societăţii ca atare cu universalul uman, şi 
alta, de punerea unei forme determinate, a acestui stat, 
în echivalenţă cu principiul însuşi, ca realitate a lui. 
Distincte numai în perspectivă analitică, ele se nasc îm¬ 
preună şi se completează reciproc, punînd, poate, pe cea 
mai posibilă explicaţie a omului, din epocă, în grave 
contradicţii cu sine. 

Asimilînd „statul complet** cu acest stat, sclavagist, 
era de la sine înţeles ca Aristotel să pună sclavii în ter¬ 
menii în care, în genere, erau puşi. Nu le contestă con¬ 
diţia omenească (sclavul „prin natură nu-şi aparţine sieşi, 
ci altuia, încît, om fiind, el este sclav prin natură, apar¬ 
ţine altui om, el care este o proprietate deşi e om“), dar 
le-o diminuează prin punerea lor într-o relaţie de parti¬ 
cipare de un fel aparte. 

în genere, socotea Aristotel, omul individual este „par- 
te“, a întregului ca „adevăr** al său. Dar „partea nu este 
numai parte din altceva**, ci şi „a altcuiva**. în timp ce 
stăpînul este numai parte „din altceva**, sclavul, depin- 
zînd de stăpîri, „îi aparţine** ( Ibidem, I, 4, 5—6, 1253 b 
— 1254 a). 

Parte şi „stăpînul**, sclavul este de două ori, ca o co¬ 
pie a copiei, pentru a vorbi în termeni platonici nu chiar 
fără necesitate. Căci parte, fiecare individual este ceea 
ce este participînd la întreg. Sclavul participă, o dată, la 

întreg şi apoi la stăpînul căruia îi aparţine. în limitele 
primei participări, toţi fiind oameni, stăpîni ori sclavi, 
nu se diferenţiază esenţial : „o substanţă, citim în Despre 
categorii, 5, 3 b — 4 a, nu poate fi mai mult ori mai 
puţin substanţă decît aita... Bunăoară, o substanţă parti¬ 
culară, om, nu poate să fie mai mult ori mai puţin om, 
nici faţă de sine, nici faţă de un alt om. Un om nu poate 
fi mai mult om decît altul. 

Diferenţierea este introdusă însă de cea de a doua 
participare. Aceasta, ce-i drept, nu prin decurgere fi¬ 
rească din condiţia de principiu a statului (societăţii), 
care, ca întreg, este mai înainte, ci în urmarea echiva¬ 
lării „statului complet 14 cu o formă anume, cc permitea 
luarea în stăpînire interumană. 

S-a văzut aici proba cea mai tare pentru un „anti¬ 
umanism teoretic 14 aristotelic, adică pentru o explicaţie 
abstractă a omului şi, de aceea, restrictiv. Antiumanis¬ 
mul, în acest caz, venea dintr-o asemenea instrumenta- 
lizare a conceptelor filosof iei încît ele să servească raţio¬ 
nalizării unei imagini iraţionale şi presupusă „ca fiind 
eternă a omului 44 (Pierre Trotignon, Sur la crise de l’hu- 
manisme: Aristote anti-humaniste, în „Revue interna r 
ţionale de philosophie 44 , No. 85—86, 1968, p. 360). 

De bună seamă că Stagiritul vrea să- dea legitimitate 
filosofică unei „imagini iraţionale 44 a relaţiilor dintre oa¬ 
menii ca sclavi şi oamenii ca stăpîni de sclavi. Punerea 
celor dintîi în condiţie de proprietate (ca „unelte însu¬ 
fleţite 44 ) ca urmare a unei duble participări era tocmai, 
aşa-zicînd, o iraţionalitate raţionalizată. 

Dar nu trebuie nesocotit un alt fapt, anume acela că 
Aristotel îşi construieşte „imaginea iraţională 44 după o 
stare reală, pe care o înregistrează şi o instituie în punct 
de plecare. Aşadar, el nu justifică sclavia reală pornind 
de la o schemă teoretică, ci, dimpotrivă, o confecţionează 
pe, aceasta din urmă pe măsura unei stări de fapt. 

Cum „proprietatea este un bun pentru viaţă 44 , tot 
asemenea sclavul, ca „bun însufleţit 44 , aparţine cu nece¬ 
sitate cuiva. Cu necesitate condiţionată însă : „dacă fie¬ 
care instrument ar putea la poruncă sau din presimţire 
să-şi indeplinească funcţia sa, precum se spune că făceau 
instrumentele lui Ljaidalos sau trepiedurile lui Hephaistos, 
de care poetul spune că «intrau în mod spontan în reu¬ 
niunea zeilor»-, tot astfel suveicile ar ţese singure şi plec- 



trele ar cînta la cythară şi arhitecţii n-ar avea nevoie de 
lucrători şi nici stăpînul (n-ar avea nevoie) de sclavi“ 
( Politica, I,’ 4. 3, 1253 b — 1254 a). 

în dependenţă de stăpîn, sclavul îi aparţine ca proprie¬ 
tate atîta timp cit stăpînul însuşi, în condiţie generică, 
este în dependenţă de sclav. Fără a-1 hegelianiza, Aristo- 
teî gîndeşte, dacă se poate spune aşa, hegelian avant la 
leitre. Căci şi într-o parte şi- în alta stăpînul care „se 
raportează mijlocit la lucru prin slugă" este gîndit ca 
termen ce se pierde pe sine întrucît „ceea ce face, sluga 
este propriu-z.is" acţiunea sa (G. W. F. Hegel, Fenome¬ 
nologia spiritului, p. 112; Cf. P. Trotignon, op. cit., p. 
363). 

în urmare, stăpînul îşi pune în sclav propria neliber- 
tate (sau servitute). Dacă ar fi fost în măsură' să se ra¬ 
porteze nemijlocit la lucruri, stăpînul n-ar mai fi fost 
nevoit să facă din „nelibertatea" sa' condiţia libertăţii 
sale. Or, în dependenţă de sclav, nu însă în forma pro¬ 
prietăţii, ci în aceea a proprietarului, în dependenţă „ca 
stăpîn" al sclavului, deci, stăpînul se mai aserveşte şi 
unei conştiinţe care nu este a lui. Paradoxal, punerea 
sclavului în condiţie de proprietate naturală exprima con¬ 
ştiinţa servilă a stăpînului şi, deci, mai curînd, irealitatea 
decît realitatea lui, de îndată ce trebuia să dea formă 
raţională (proprietatea ca „instrument pentru viaţă") unui 
iraţional : „acest om" care „aparţine altui om" ( Politica, 
1, 4, 6, 1253 b — 1254 a). 

Pentru aceasta, raţionalitatea însăşi trebuia să se pună 
în contradicţie cu sine şi se punea limitînd valabilitatea 
principiului întemeietor în ordinea neamului. Dar un 
principiu ontologic non-universal nu mai este principiu. 

_Aristotel identifică natura umană In sociabilitate şi, 

ca atare, o aplică universal. Ca întreg însă, ca întregul 
căruia toţi oamenii urmează a-i aparţine nemijlocit, ea 
nu mai are însă aceeaşLuniversalitate, pentru că sclavul 
„prin natură", prin natura sa, „nu-şi aparţine sieşi", ci 
altuia. Dar, dacă este om, participă la aceeaşi natură (ca 
stăpînul) ; în caz contrar, poate fi orice altceva. Condiţia 
omenească nu-i este contestată şi, totuşi, ea nu-1 cuprinde 
fără a fi stingherită de alta, cea „proprie" (sau de a o' 
stingheri ea pe aceasta). 

Dubla condiţie a sclavului : ca o natură umană gene¬ 
rică (aceea care-i conferă umanitatea) şi ca o alta parti¬ 
culară (care îl pune în dependenţă) determină dubla lui 

apartenenţă : la întreg (genul uman) şi la stăpîn sau, 
mai degrabă, existenţa sa dublu condiţionată. Este, adică, 
„parte din altceva" pentru că aparţine „altcuiva" şi in- 
vers,/numai întrucît participă la întreg, participă ca sclav 
la stăpîn. în acest fel sclavul este de două ori neliber : 
o dată ca sclav, apoi ca om. 

Dar şi stăpînul, în felul său, va fi tot asemenea : mai 
întîi ca stăpîn (în dependenţă de sclav, atîta timp cîfc 
„fiecare instrument" nu va fi în măsură „să-şi îndepli¬ 
nească funcţia sa precum... instrumentele lui Daidalos...") 
şi în al doilea rînd ca om, ca parte faţă de întreg, adică. 

Se întîmplă, aici, una dintre cele mai grave răsturnări 
din vechea filosofie a omului, cu urmări mult prelungite 
în istoria modernă. Anume, ceea ce era menit să dea 
legitimitate libertăţii umane, o dejuca. Detaliind, ante¬ 
rioritatea statului (societăţii) era totuna cu şansa ontolo¬ 
gică a fiinţei individuale, sau trebuia să fie, pentru că, 
în jocul atît de paradoxal al interraportărilor, trecea, mai 
curînd, în contrariul său. Ea, adică, în loc de a fi funda¬ 
ment şi condiţie pentru libertatea individului (luată în 
înţeles ontologic), trecea în spaţiul pierderii acesteia. 
Căci parte (ca mina sau ca piciorul) faţă de întregul său, 
fiinţa individuală putea să aibă doar libertatea „actoru¬ 
lui mediocru" în „rolul" său, dar nu şi pe aceea de a fi 
„actorul" care îşi creează (sau recreează) „rolul", care 
şi-l supune, care transcende condiţiei de a fi în sau prin, 
pentru a se. cîştiga (sau institui) ca subiect. 

Anterior, satul nu este însă anihilat cu acţiunea 
liberă a indivizilor reali. Aici analogia cu întregul şi 
partea nu mai are operaţionalitate, de îndată ce fiinţa 
individuală este în stare să aleagă. „Principiul făptuirii... 
este alegerea voită" (Etica nicomahică , VI, 2, 1139 ă). 

în deosebire de megarici, în particular de Diodoros 
Cronos (din Iassos), care, excluzînd posibilul, contestau 
legitimitatea opţiunii, Stagiritul avea să identifice mai 
toate temeiurile libertăţii umane, de la cele metafizice la; 
cele logice şi morale. în ordine metafizică, libertatea îşi 
afla raţiunea în trecerea de la putere (potenţialitate, 
dynamis) la act ( energheia ), cînd este vorba de actuali¬ 
zare şi enteleheia, cînd se are în vedere actul însuşi, în¬ 
făptuirea conform scopului, „în genere, se înţelege prin 
putere", pe de o parte, „principiul mişcării sau schim¬ 
bării în alt lucru sau în acelaşi, socotit ca altul" şi, pe de 
alta, „principiul mişcării sau schimbării printr-un alt 

lucru sau prin acelaşi socotit ca altul 14 . In sens mai re- 
strîns, însă, puterea mai numeşte „capacitatea de a duce 
un lucru la bun sfîrşit şi de a-1 săvîrşi după propria 
voinţă 44 (Metafizica, V, 12, 1019 a — 1019 b). 

Neînfăptuit, ci doar posibil, actul p'oate să se realizeze 
sau nu. Cu reazim în dialectica raportului dintre poten¬ 
ţial şi actual, libertatea umană este perfect posibilă. Sîn- 
tem deci în măsură să cumpănim „asupra unui lucru 
viitor şi posibil 44 . Nu însă „asupra unui lucru trecut 44 ; 
nimeni, doar, „nu-şi propune să fi distrus Ilionul 44 (Etica 
nicomdhică,. V, 2, 1139 b). Nici, se înţelege, asupra con¬ 
diţiei ontologice, care, ţinînd de act, nu are a fi aleasă. 
Din contră, ea este aceea care alege, dacă se poate spune 
aşa. . 

Fireşte, nimic de obiectat, omul fiind societate sau 
orice altceva. Aici nu este de ales. Ceea ce pare mai dis¬ 
cutabil este însă procedeul de instituire a anteriorităţii 
statului (societăţii) faţă cu „fiecare dintre noi 44 . în prin¬ 
cipiu sau în rezultatul său de principiu nimic, tptuşi, de¬ 
zis, pentru că nu se poate nega valoarea hotărîtoare, on¬ 
tologic vorbind, a -sociabilităţii. Aşa-numitul mode'f 
instrumentist mecanist (după Nuyens) sc dovedea opera¬ 
ţional. fie şi în anumite limite, adică atîta cît îndrepta- 
atenţia' către „formă 44 ca determinantă. în acest caz şi în 
aceste limite, prin urmare, de la anterioritatea (logică)- 
a 1 formei s-a putut trece la anterioritatea societăţii in 
raport cu oamenii determinaţi, consecinţă de tot legitimă 
si operaţională. însă tot de aici şi o alta, care mai de¬ 
grabă ilustrează ceea ce Pierre Trotignon numea „anti¬ 
umanismul teoretic 44 aristotelician. Este vorba de o anume 
instrumentalizare a indivizilor. 

încă o dată, Stagiritul nu lua fiinţei individuale şansa 
alegerii şi deci pe aceea a libertăţii, iar afirmarea prima¬ 
tului sociabilităţii nu era ca o ştirbire a existenţei sale 
generice şi determinate, în acelaşi timp. Anterioritatea 
justifică umanitatea ca natură universală, dar, totodată, 
introducea şi particularizări, dacă nu discriminări onto¬ 
logice. 

în sensul său cel mai cuprinzător, anterioritatea ea- 
primă consecinţă şi verificare a umanităţii este univer¬ 
sală. Aceasta vrea să spună, că sînt deopotrivă oameni : 
sclavii şi stăpînii, „barbarii 44 şi grecii, copiii şi adulţii, 
femeile şi bărbaţii, lucrătorii manual şi cei aplicaţi con¬ 
templaţiei. Dar, în realitatea ei, anterioritatea presupune 

o diferenţiere : sclavii, „barbarii" (negrecii), copiii, fe¬ 
meile, lucrătorii manual, deşi în grade diferite, în seria 
lor, faţă cu stăpînii de sclavi, cu grecii, cu adulţii, cu 
bărbaţii sau cu „intelectualii", pentru a folosi totuşi un 
termen modern, sînt în mai mică măsură oameni. 

Anterioritatea, prin urmare, fixează şi condiţia deter¬ 
minată sau rolurile, ceea ce înseamnă o gravă atingere 
şi o limitare esenţială, ontologică, a libertăţii umane. • 

Aceasta pe de o parte ; pe de alta, apoi, chiar din cea¬ 
laltă perspectivă, cea mai cuprinzătoare, oamenii reali 
par, întrucîtva, într-o poziţie secundă, de unde şi im¬ 
presia unei instrumentalizări a lor. Ei sînt strînşi, poate 
chiar constrînşi de condiţia lor ontologică sau în limi¬ 
tele acesteia care li se aplică, parcă, mecanic şi, oricît ar 
părea de ciudat, cu urmări anihilante. 

Fireşte, ele nu decurgeau în mod necesar din prin¬ 
cipiu, în contra căruia nu se poate aduce nici o obiecţie. 
Societatea, prin urmare, este 'cu necesitate anterioară, 
ceea ce, iarăşi, din principiu, nu înseamnă şi că este po¬ 
trivnică oamenilor reali, printr-o asemenea instrumenta- 
lizare a lor încît ei să se piardă tocmai în natura lor ge¬ 
nerică şi datorită ei. 

Sistematicismul depersonalizant, fie şi într-o mică mă¬ 
sură, dar oricum predeterminant în ordinea fixării „rolu¬ 
rilor", acesta nu decurgea din ideea sistemului, ci din 
modelarea sa după cel al cetăţii greceşti. 

„Cetatea antică... este totalitară ; totalitară faţă de 
membrii ci, cărora le îngrădeşte în mare măsură liber¬ 
tatea individuală, dar mult mai totalitară faţă de străini, 
pe care-i considera a priori ca pe nişte duşmani" (Robert 
Flaoeliere, Viaţa de toate zilele în Grecia secolului lui 
Per iele, p. 57). 

Structura ci şi, mai cu seamă, conceptul extrem de 
restrictiv, al cetăţeanului, vor fi determinat o anume în¬ 
gustare şi parcă înstrăinare de oamenii reali a societăţii 
însăşi ca nume pentru natura umană. 

Toate acestea, în mare, aveau să se menţină şi în epoca 
elenistică (331 î.e.n., anul cuceririi cetăţilor greceşti de 
către Alexandru Macedon şi, tot convenţional, se înţelege, 
anul 31 î.e.n., cînd Egiptul, ultimul stat elenistic, cădea 
sub stăpînire romană). 

în mai mare măsură abilitat ca om, sclavul, dacă se 
poate spune aşa, continuă să fie mai puţin om decât 

cetăţeanul, tocmai pentru că nu aparţine unei cetăţi, 
încă, aşadar, etnicitatea are rang ontologic. De aceea, 
„orice s-ar spune despre cosmopolitismul elenistic, forţa 
şi caracterul primordial al legăturii civice rămîn unanim 
recunoscute 11 (Francois Chamoux, Civilizaţia elenistică, 
voi. I, p. 276—277). ' 

Cetatea clasică continuă să fie cadrul de viaţă şi,, 
parcă, echivalentul „sensibil 11 al societăţii ca para¬ 
digmă „inteligibilă 14 . Totuşi, au loc mutaţii esenţiale 
care aveau să fie receptate şi transfigurate pe măsură şi 
în filosofia omului. Mai vechiul exclusivism, nu departe 
de xenofobie, este tot mai mult înlocuit de toleranţă 
printr-o politică de recunoaştere, fie şi provizorie, a cetă¬ 
ţeniei-străinilor. Convenţiile de isopolitia, „mai frecvente 
acum“, stabilesc deci „egalitatea civică 14 ; se înmulţesc dez¬ 
robirile ; se călătoreşte tot mai mult şi, în condiţiile mo¬ 
dificării atitudinii faţă de „străin 44 , „circulaţia oamenilor 
liberi contribuie puternic la dezvoltarea sentimentului 
unei culturi comune şi a unei solidarităţi etnice între ce¬ 
tăţi 44 ; sporindu-şi cunoaşterea şi forţînd limitele oiku- 
menei, prin filosofii şi poeţii lor, grecii par să se con¬ 
vingă tot mai mult că peste tot „condiţia umană e aceeaşi,, 
oricare ar fi mediii unde omul trăieşte 44 ( lbiclem, p. 301, 
273, 294, 469). Cum avea să zică Meleagru din Gadara 
(sec. I î.e.n.) : „Eu sînt sirian : de ce te miră ? Noi locuim* 
o străine, aceeaşi patrie, lumea, şi acelaşi haos a dat lu¬ 
mină tuturor muritorilor 44 . 

Relativizînd apartenenţa la o cetate şi deci slăbindu-i 
„participarea 44 la acest întreg instrumentalizant, cosmo¬ 
politismul, conştiinţa de cetăţean al lumii va fi favorizat 
emanciparea omului ca fiinţă individuală, presimţirea 
(dacă nu chiar trăirea) libertăţii faţă cu"rolul sau rolurile 
ce, odinioară, păreau conaturalc. Marile filosofii ale epo¬ 
cii, de la cea epicuriană la stoicism şi scepticism, în mo¬ 
dalităţi diferite, în grade diferite, oricum, sînt însă anga¬ 
jate, deopotrivă, în impunerea unui concept non-restrir- 
tiv al umanului ca o condiţie fără de care nu se poate 
a legitimării individului ca libertate. 

în prelungirea primului atomism (domocritian), cel 
epicurian se individualizează însă deopotrivă ca fizică si 
ca etică (filosofic a omului) sau se delimitează ca o nouă 
viziune a lumii, în acelaşi tip de reconstrucţie, pentru 
o nouă explicaţie a fiinţei noastre. Ca Democrit, 
Epicur (? 341—271 î.e.n.) identifica principiul în atomi 

(plinul) şi în vid (golul). Dar, spre deosebire de abderitan, 
Epicur va fi determinat atomul nu numai prin formă, 
ordine şi poziţie, ci şi, poate, prin greutate şi, cu sigu¬ 
ranţă de data aceasta, prin abaterea de la căderea în linie 
dreaptă. După o interpretare aristotelică este probabil ca 
încă Democrit să fi admis „că fiecare dintre atomi este cu 
atît mai greu cu cît depăşeşte mărimea altui atom“ ( Des¬ 
pre naştere şi distrugere, I, 8, 826 a 9). Rămîne, de aceea, 
ca mai neîndoielnic epicuriană abaterea sau devierea ato¬ 
milor (paregklisis). Fie şi democritiană, greutatea numai 
cu Epicur este prinsă într-o explicaţie coerentă. La abde¬ 
ritan nici nu avea, de altminteri, cine ştie ce importanţă 
în filosofia naturii. Atomii epicurieni însă, avînd greutate, 
pot „prin abateri mărunte 14 să frîngă „legiuirile soartei“ 
(căderea, adică) şi astfel să facă posibilă o altă mişcare 
(Lucreţiu De rerum natura, II, 253, urm.). 

Aşa fiind, această altă mişcare, devierea adică, este 
complementară- celeilalte, căderii în linie dreaptă, în ca¬ 
drul aceluiaşi orizont de existenţă. In aparenţă, lucrurile 
ar sta altfel, i^e îndată ce abaterea frînge „legiuirile soar- 
tei“, adică ale unei necesităţi implacabile. Dar necesară 
este şi abaterea. Dacă o neagă pe cealaltă, negarea aici 
înseamnă limitare. Paregklisis, altfel spus, nu ţine de un 
alt plan ontologic, nu este deci întîmplarea care se opune 
necesităţii, fiind un alt tip de necesitate. Admiţînd nu¬ 
mai căderea în linie dreaptă, Democrit lucra cu un sens 
abstract al necesităţii, adică fragmentar şi fragmentari- 
zant. Or, Epicur (şi în filosofia romană Lucreţiu) se ata¬ 
şează unui concept concret (ca totalitate) al necesităţii. 
Fatalismul (necesitarismul) democritian, în ordine mo¬ 
rală, urma unui mod abstract de a înţelege realul în ge¬ 
nere, necesitatea în particular. Astfel că, anticipînd pu¬ 
ţin, ceea ce parcă avea să spună Epicur prin corectivul 
adus la imaginea democritiană a lumii şi a omului era 
că, pentru a fi liberi, pentru a ne elibera trebuie să ne 
supunem realului şi să ni-1 asumăm, dar în „adevărul 14 
Iui. 

Cu toate că îi aparţine, ideea abaterii, în strict con¬ 
text epicuriân, este greu de delimitat cît de cît. De alt¬ 
fel, nici nu s-a păstrat ceva din opera lui Epicur unde 
să fie vorba de paregklisis. Despre mişcare ca abatere, 
în concept epicuriân, avem doar mărturii, tîrzii, de la 

Cicero, de la Lucreţiu (mai cu seamă), de la Aetios 
(„Epicur admitea două. feluri de mişcare : pe verticală 
şi prin abatere 14 ; De placitis.„ x I, 23, 4), de la Diogene 
din Oenoanda („Nu ştii că atomii au o anume libertate de 
mişcare pe care nu Democrit a descoperit-o, ci Epicur ?“ ; 
ff\ 33) şi de la Plutarh („Stoicii şi peripateticienii nu-I 
iartă pe Epicur de a fi presupus... că un fapt atît de 
mic şi de neînsemnat ca devierea atomilor... 44 s-ar opune 
anihilării „voinţei noastre libere 44 ; în Usener, Epicurea, 
p. 351). 

Cît este posibilă reconstituirea semnificaţiei sale în 
concept epicurian, abaterea va fi avut un rol anume şi 
în explicaţia lucrurilor, dar maţ cu seamă pentru justi¬ 
ficarea „înnăscutei voinţei 44 , cum zice Lucreţiu (De re- 
rum natura, II, 286). Dar în oricare dintre rosturile sale 
„mecanismul 44 de producere rămîne obscur. De unde vine, 
ce o produce ? Din interior nu, deci cauza nu poate fi 
atomul însuşi. Nici din afară, pentru că, în acest caz ea 
n-ar mai fi un alt tip de mişcare. Ce mai este atunci, 
dacă nu are o cauză ? Epicur, se arăta hedumerit Cicero, 
afirmă că „devenirea atomilor nu are nici o cauză 44 ; dar 
„în fizică nu este nimic mai condamnabil decît faptul 
de a socoti că un fenomen nu are o cauză 44 (De finibus , 
I, 19). - 

Ceea ce însă avea perfectă valabilitate într-un plan, 
cel fizic, era lipsit de valoare în celălalt, metafizic. 

Privită „dinspre 44 metafizic, şi pentru a-i afla con¬ 
ceptul nu avem de ales, abaterea, asemenea principiului 
însuşi, nu cere o explicaţie cauzală. în condiţie de atri¬ 
but, mişcarea în genere (şi, în particular, mişcarea ca 
abatere) nu trimite la o cauză. Căci atribut infinit (al 
principiului), ea este pentru că este (atribut). Dacă este 
secundă, ontologic, în raport cu fiinţa în sine (sau prin¬ 
cipiul), aceasta n-o împinge în regim de determinaţie 
care urmează în ordine cauzală. 

Abaterea, deci, nu este produsă ; în ' acest caz ar ff 
exterioară atomului : „să recunoşti e nevoie că şi în atomi 
(in seminibus) de asemeni / e o pricină a mişcării, pe 
lingă ciocniri, greutate 44 (Lucreţiu, op. cit., II, 284—285). 

în atomi ? De bună seamă, numai că nu în ei, în sens 
fizic. Aşadar, nu în interiorul fizic al atomului (al lui 
ca lucru), aşa ceva nefiind inteligibil, ci în condiţia sau 



în atributul lui. „Vezi, spune poate perfect epicurian Lu- 
craţiu, greutatea opreşte ca-mpingere forţă de-afară“ 
(II, 288). 

Avînd greutate, prin aceasta atomul se opune forţei 
din afară, căderii în linie dreaptă. Iar întrucît se opune 
căderii, el ia altă traiectorie. Abaterea, deci, înseamnă 
altceva decît căderea în linie dreaptă, dar altceva prin 
delimitare (opoziţie). Aşa se face că ea nu se produce 
într-un timp şi într-un loc anume : „e nehotărît în ce 
loc şi-n ce vreme sc-ntîmplă“ (Lucreţiu, II, 293). De aici 
rezultă că se determină prin delimitare de altceva. Şi, 
totuşi, nu este relativă. 

Posibilă prin simpla „cădere 44 in spaţiul nesfîrşit, miş¬ 
carea „în linie dreaptă“, ontologic, stă ca o determinaţie 
cu un grad de esenţialitate mai scăzut. Ea este „căderea 14 
atomului luat în exterioritatea lui, privit ca lucru (în 
sens fizic). Paregklisis ţine însă. de o „opoziţie 44 făcută 
de atom, de o delimitare posibilă prin chiar faptul fiin¬ 
ţării acestuia. „Greutatea opreşte ca-mpingere forţa 
de-afară“ : abaterea, deci, nu este produsă cauzal, ci este 
prin atomul însuşi. De aceea, are o demnitate ontologică 
superioară şi universalitatea maximă, avînd rolul prin¬ 
cipal atît în generarea fizică („dacă atomii nu s-ar abate, 
nimic n-ar fi fost făptuit 44 ), cit şi în întemeierea „înnăs¬ 
cutei voinţe 44 : „din această privinţă avem înnăscuta vo¬ 
inţă (Lucreţiu, II, 221, 286). 

Alcătuit el însuşi din atomi : „trebuie să recunoaştem 
că este un lucru corporal alcătuit din particule fine, îm¬ 
prăştiate în toată masa corpului nostru, foarte asemănă¬ 
tor vîntului avînd un amestec de căldură 44 , în temeiul 
său, sufletul se supune aceloraşi legi, care sînt ale în¬ 
tregii firi ( Epicur, \:ătre Herodotos, în Diogenes Laejtios. 
X, 63). însă tocmai ceea ce pare să ne reducă la regimul 
de existenţă al lucrurilor, ne individualizează, ne circum¬ 
scrie, dar ne şi deschide către lume. Căci, în conaturali- 
tate, adică în raportare nemijlocită la lucruri, la lucru, la 
urma urmelor, prin toate acestea, noi am fi în stare să 
„simţim 44 lumea, s-o simţim ca şi cum ar fi corpul nostru 
prelungit sau cum, într-o parte a sa, ea este prelungită 
în corpul şi în sufletul nostru, deopotrivă. 

Chiar dacă altceva decît lumea, noi facem parte din 
ea, fiind un mod al ei. Epicur ştia că omul nu putea fi 
justificat prin rupere de lume, dar nici prin identificare 
pînă la a-şi pierde individualitatea ontologică. 

Sîntem, aşadar, natură, făcînd parte din ea. Priviţi 
„dinspre" lucruri, „priviţi" de lucruri, presupunînd că am 
fi priviţi de ele, noi am apărea numai, ori în primul rînd, 
oa‘ un alt fel de a fi în lume, ca un alt mod de a fi al 
lumii, dar în genul ei. Noi înşine-, de altminteri, ne per¬ 
cepem şi ne înţelegem în această condiţie. în plus însă, 
ne percepem şi ne înţelegem şi în cealaltă dimensiune, 
în aceea care nu este pur şi simplu întregitoare, ci defi¬ 
nitorie, dimensiunea umană. 

Reductibile la elementele prime, din acest punct de 
vedere, toate cele ce formează lumea sînt într-o unitate 
firească, dar în acelaşi timp se şi deosebesc : indivizii care 
fac parte din aceeaşi specie sînt mai întîi în identitate, cei 
care intră în specii, genuri, clase diferite par că mai 
mult se deosebesc decît se aseamănă. 

Deşi alcătuite din aceleaşi elemente, forme de exis¬ 
tenţă ca piatra sau firul de iarbă, astrele şi omul sînt, 
totuşi, atît de distincte, încît identitatea originară aproape 
că este ascunsă. 

Fiind noi înşine lucruri în lume, este de tot evident, 
venind chiar „dinspre" întregul ea natură şi, deci,. „din¬ 
spre" condiţia noastră naturală, că sîntem şi altceva şi 
altfel. Aceasta fie şi în virtutea diversităţii elementare 
a tuturor formelor de existenţă. Dar noi sîntem şi altceva 
decît lucrurile, altceva decît o mecanică a atomilor în 
mişcarea lor neîntreruptă. „Tu care eşti muritor şi ai de 
trăit o perioadă de timp limitată, te-ai ridicat prin con¬ 
sideraţiile ce le-ai făcut asupra naturii spre infinitate şi 
eternitate şi ai putut contempla toate cîte sînt acum, 
care au fost odinioară şi vor fi" (Epicur, Sentenţe vnti- 
cane, 10). 

Ce ne poate explica în acest mod de a fi distinct de 
cel al lucrurilor ? Presupunînd că noi sîntem ceea ce sîn¬ 
tem pentru că fiinţa noastră este ca o altă fiinţă în sine, 
ar însemna să admitem două principii ontologice cu 
demnitate egală: unul cu valoare în orizontuluman şi 
altul întemeietor în orizontul lumii. Cum două principii 
sînt inadmisibile, ar râmîne de ales între a ne reduce la 


87 



fiiriţa lumii, ca o ipostază a ei, în seria tuturor celorlalte, 
şi a ne descoperi temeiul ontologic care să contrazică abso¬ 
lutul, nici să fie, la rândul său, contrazis. 

Problema, prin urmare, este a identificării acelui ceva 
omenesc, ireductibil la şi totuşi neparalel cu fiinţa în 
sine. 

în tradiţie încă presocratică, acest ceva părea a fi 
sufletul. Ca fysiologii ionieni şi ca Democrit, pe de o 
parte, ca Socrate şi Platon, pe de alta, Epicul" avea să se 
oprească asupră-i pentru a explica prin el, deopotrivă, 
identitatea cît şi deosebirea omului şi lumii. Identitatea, 
întrucît şi el este alcătuit din atomi şi, deci, elementar, 
se comportă asemenea principiului lumii : este nenăscut 
şi nepieritor; deosebirea, apoi', prin faptul că „semin¬ 
ţele" care-1 alcătuiesc au anume particularităţi, mai întîi, 
iar în al doilea rînd că, în întregul său, este altceva decît 
o alăturare pasageră de atomi. . 

Alcătuit din atomi care, spre deosebire de alţii, sînt 
doar mai mici şi rotunzi, deci mai mobili, ca totalitate 
sufletul ar fi „foarte asemănător vîntului“, avînd „un 
amestec de căldură" şi, în fine, într-o a treia determinare, 
ar fi perceptiv şi cogitativ (Epicur către Herodotos, în 
op. cit., X, 63). Lucreţiu chiar avea să folosească' două 
cuvinte: unul, anima, suflet, - pentru prima organizare, 
naturală, a atomilor specifici şi altul, animus, spirit, ca 
unul al mişcării sufletului deja constituit al mişcării în 
suflet. De aceea, animus are şi hegemonia : „căpetenia care 
conduce întreaga făptură / este — acel cuget numit în¬ 
deobşte gîndire ori spirit" (op. cit., III, 139, 140). 

Aşa fiind, sufletul ar numi însăşi condiţia noastră sau 
temeiul în ordine ontologică. Dar, umanitatea, sau ceea 
ce îndeobşte înţelegem prin natura umană, este mai mult 
decît condiţia de existenţă.' Umanitatea noastră înseamnă 
societate, înseamnă istorie, este limbaj, este cultură. Or, 
toate acestea sînt posibile numai datorită modului nostru 
de a fi, adică naturii noastre cu dublă deschidere, însă 
ele, ca realitate (realizare) umană, poartă semnificaţii de 
tot specifice. , 

Ca exemplu crucial pentru dubla organizare, întru- 
cîtva în trepte sau în niveluri ontologice, a fiinţei umane 
s-ar putea lua motivul abaterii atomilor, ca temei al li¬ 
bertăţii. 

Cum avea să se spună mai tîrziu, în şcoala hegeliană, 
abaterea de la căderea în linie dreaptă semnifica' frîn- 
gerea dependenţei. însă aceasta era valabilă universal. 
Ne explică şi pe noi, dar nu numai pe noi. Or, paregklisis 
ca libertate avea sens numai în orizont, uman. Căci omul, 
aşadar, pentru a se construi pe sine, trebuie să se afirme, 
mai întîi, prin de-limitare sau prin respingere. Umanita¬ 
tea sa, de altfel, presupune detaşarea de natură, deci res¬ 
pingerea ei. însă o respingere ca umanizare, prin uma¬ 
nizare şi pentru aceasta. 

Trecerea lucrului din în-sinele său în univers uman în 
condiţie de obiect ( obiectus , pus, aşezat în faţă) este mai 
întîi mişcare de respingere sau de rupere a lui de ceea ce 
este naturalitate purăf în consecinţă, tot ceea ce ne alcă¬ 
tuieşte vine din capacitatea noastră de a face o mişcare 
negativă care, din perspectivă umană, este totuna cu o 
mişcare pozitivă. Căci respingerea este, de fapt, o trecere 
a lucrului ca natură în lucru ca obiect, în lucru ca va¬ 
loare, în lucru umanizat. 

Respingere a lumii, deci eliberare de ea, omul se afir¬ 
mă însă ca libertate numai după săvîrşirea celei de a 
doua mişcări, de însuşire .sau, altfel spus, de umanizare 
a naturii. Dar această a doua mişcare presupune în egală 
măsură contrariul ei : naturalizarea omului, deci o con¬ 
tinuă des-certtrare, numai că în vederea unei re-centrări 
mereu refăcută. 

Continuă umanizare a lumii, adică deschidere şi 
naturalizare a sa, prin urmare, apropiere a realului 
şi deschidere către el, omul este o devenire neîn¬ 
treruptă în condiţia sa, avînd capacitatea 'ontologic deter¬ 
minată de a se desprinde de lume ca-natură prin inte¬ 
grarea acesteia în lumea sa şi prin permanenta resemni- 
ficare (sporire) a sa însuşi. 

Ca devenire în condiţia sa, deci, ca societate, ca is¬ 
torie, ca limbaj şi cultură, el n-ar putea fi, însă rămţnînd 
în stare de dependenţă. Cogito ergo sum, de aceea, la 
Epicur lua altă formă : Sînt liber, deci exist. 

Numai că Epicur, s-ar putea spune, justifică într-un 
mod nespecific un fenomen specific uman, de vreme ce 
condiţionează libertatea de abaterea de la căderea în 
linie dreaptă. 



Ce-i drept, Epicur face din libertate, fie şi nereflec¬ 
tată, un mod de-a fi al întregii lumi. Insă şi aici trebuie 
să distingem între problemă şi felul de. a o pune. 

Problema este aceasta : justificarea ontologică a liber¬ 
tăţii şi, prin ea, a umanităţii noastre realizate. Alcătuiţi 
din atomi noi înşine, libertatea trebuia pusă în legătură 
chiar cu principiul întemeietor. Raportată la acesta, ea 
nu este, totuşi, reductibilă la el, fiind altceva şi, ca atare, 
numai „dincoace 14 de tăietura ontologică ce ne indivi¬ 
dualizează. 

Deşi, ca abatere, inerentă atomilor, libertatea este cu 
mult mai mult decît condiţia ei. Detaliind, ea uneşte 
condiţia şi realizarea acesteia într-un sistem coerent, 
pentru că, deopotrivă, ne circumscrie ontologic şi ne asi¬ 
gură deschiderea continuă către lume în vederea asu¬ 
mării ei. 

Mişcare dublă, centrifugă şi centripetă, cum scopul 
este recentrarea, libertatea ne-ar da şansa deplinei „in¬ 
dependenţe de sine“ (Epicur, Sentenţe vaticane, 77). Ea 
ne-ar fi condiţie şi măsură, totodată, pentru realitatea 
concretă (ca totalitate) a fiinţei noastre. 

Atomul, în sine, este mai curînd abstract, fiind iden¬ 
titate fără de istorie. Nu se naşte şi nu piere, îşi este în, 
mod absolut suficient sieşi, în timp ce sufletul ca alcă¬ 
tuire de atomi, în genere omul, nu are veşnicia princi¬ 
piului. Dar, aşa-zicînd după Pascal, atomul nu ştie ce 
anume este. Or, măreţia omului stă în puterea sa de a 
se lua în stăpînire şi de a se reconstrui : „O, Soartă j 
Ţi-am luat-o înainte şi am pus stavilă tuturor insinuă¬ 
rilor tale ; nu ne vom dş învinşi nici ţie şi nici vreunei 
alte împrejurări neaşteptate 14 ( Ibiclem, 47). 

Nefiindu-ne dată ca atare, natura noastră este devenire 
şi noi rezultatul propriei istorii : „natura umană nu tre¬ 
buie forţată, ci convinsă ; şi o vom convinge, dacă satis¬ 
facem dorinţele necesare, precum şi pe cele naturale, în- 
trucît nu ne produc vreun rău, dar respingînd cu asprime 
pe cele dăunătoare 44 . în sine, necesitatea naturală este, 
sau poate fi, „un rău 44 şi, tot asemenea, aplecarea noas¬ 
tră în faţa ei. Cum însă „nu este absolut necesar să se 
trăiască sub ordinele necesităţii 44 oarbe, noi sîntem în 
măsură să ne ridieăm „prin consideraţiile... asupra na- 

turii“ în „infinitate şi eternitate 1 ', deci să ne instituim 
ca libertate, care este „cel mai mare rod al îndestulării 
şi al independenţei de sine“ (Ibidem , 21, 0, 10, 77). 

Pentru fiecare în parte, libertatea este şansa, onto¬ 
logic asigurată, a autoconstrucţiei şi astfel a sustragerii 
de'la determinismul permanent şi universal al lumii : „cu 
adevărat fericit trebuie socotit nu tînărul, ci bătrînul care 
a trăit o viaţă frumoasă; căci tînărul, în plină floare a 
vîrstei sale, este încă mult timp expus la loviturile sor¬ 
ţii ; bătrînul ancorează în bătrîneţe ca într-un port şi 
bunuri, pe care mai înainte spera să le obţină cu greu, 
şi le păstrează acum cu siguranţă, închise în amintiri pline 
de mulţumire". Căci numai retragerea în „portul" ferit 
de orice furtună ne-ar putea afla liniştea deplină, atara¬ 
xia, ca absenţă a tulburării sau, mai exact, ca suprimare 
pozitivă a cauzelor oricărei tulburări, prin supunerea lor 
şi nu, deci, prin sirpunera faţă de ele. „Cel care trăieşte 
în ataraxic nu cauzează vreo tulburare,' nici lui, nici 
altora" ( Ibidem , 17, 80). 

Indicînd o suprimare a, dorinţelor ca răspuns la o 
necesitate naturală proprie, nestăpînită încă şi, totodată, 
la presiunea lumii, ataraxia urma a se converti într-o 
afirmare a fiinţei individuale. Suprimarea, deci, era numai 
prima mişcare de delimitare, cu totul subordonată celei 
de a doua de construcţie în limitele trasate sau asumate. 
In context epicurian, de altminteri, ea lasă să treacă mai 
înainte acest sens, pozitiv al liniştii sufleteşti : „aceia... 
care nu cunosc condiţiile ce fac sau nu posibilă liniştea 
sufletească... trebuie trataţi cu dispreţ" (Epicur către He~ 
rodotos, X, 80). Atarakteo, din acest context, redă, poate 
mai exact, intenţia epicuriană a liniştii ca suprimare po¬ 
zitivă a necesităţii trecută în dorinţă. 

Dar fie şi aşa, ataraxia purta întrucîtva îndemnul care 
numai eu scepticii este trecut în imperativ al suspendării 
sau sau punerii lumii „între paranteze". Epicur nu face 
din suspendare mijloc pentru viaţa omenească fericită, 
ci scop sau, oricum, mijloc în vederea scopului. Şi, deci, 
n-o trece mai înaintea atitudinii pozitive faţă de lume. 
Numai „acela care cunoaşte limitele vieţii ştie ce uşor se 
poate procura ceea ce este suficient pentru a înlătura su¬ 
ferinţa lipsei şi ceea ce face întreaga viaţă perfectă. Ast- 


91 



fel nu mai are nici o nevoie de lucrurile care se dobîn- 
desc prin luptă“ (Epicur, Maxime fundamentale, în Dio- 
genes Laertios, X, 146, 21). 

Dar un uşor evazionism prin interiorizare excesivă nu 
poate fi, totuşi, contestat. Este, de altfel, şi ceea ce dă 
nota particulară, în epocă, ideii de ataraxia. 

în acelaşi timp însă, ca suprimare pozitivă în ordinea 
genului, ataraxia semnifica delimitarea şi asumarea nece¬ 
sităţii prin umanizare, adică prin trecerea ei în forma şi 
în conţinutul umanului. Mai cu seamă în acest înţeles, 
ea se dezvăluie ca suprimare pozitivă. Ca şi la stoici, deşi 
la aceştia într-un context filosofic în care libertatea e^te 
stingherită însă de un anume fatalism. De altminteri, 
morala (sau filosofia omului) stoică şi trece drept o jus¬ 
tificare a fatalismului, însă,^paradoxal, pentru o înte¬ 
meiere a libertăţii. De aici, poate, şi faptul că „puţine 
teze stoice au devenit la fel de populare ca doctrina des¬ 
tinului, eimarmene“ (Olof Gigon, Les grands problemes 
de la philosophie antique, p. 172). 

Stoicii vor fi fost reputaţi încă din vechime ca teore¬ 
ticieni dogmatici ai fatalismului atîta de devastator pen¬ 
tru fiinţa noastră de vreme ce ne anulează ca libertate. 
Şi totuşi, ca în epicureism, şi în stoicism termenul cen¬ 
tral este acela al libertăţii. Pe un stoic tîrziu, din epoca 
romană a filosofiei' greceşti, este vorba de Epictet (? 50— 
125—130 e.n.), cuvîntul pare să-l fi obsedat, în Manualul 
şi în Diatribele (întreţinerile) sale, apărînd de 130 de ori, 
cu „mult mai frecvent ca la Seneca ori chiar ca la Marcus 
Aurelius“, ei înşişi aplicaţi justificării omului ca libertate 
(Eugen Cizek, Prefaţă la Epictet, Manualul; Marcus Au- 
relius, Către sine, p. XI—XII). 

De bună seamă că stoicii socoteau „Destinul 14 ca pe o 
putere de neînvins care „ordonează şi conduce totul în 
univers 44 , fiind „raţiunea lumii sau legea tuturor lucru¬ 
rilor 44 . Ca un „lanţ de cauze 44 , destinul „este o ordine şi 
o conexiune care, de aceea, nu poate fi nici forţat, nici 
transgresat 44 (Plutarh, Despre opiniile filosofilor, I, 
XXVIII). Mai este adevărat şi că destinul‘stoic făcea ca 
lumea să-şi încheie un ciclu de viaţă în „conflagraţia 
universală 44 , ca apoi să-şi reia cu necesitate, cu o nece¬ 
sitate care prinde pînă şi accidentele, istoria. 

Iar în apest univers de fier, noi ne-âm naşte fără să 
fi voit, murim cînd hotărăşte destinul implacabil, şi între 
începutul şi sfîrşitul nostru ne mişcăm minaţi dintr-un 
loc în altul de o necesitate pe care nici chiar cînd o 
cunoaştem n-o putem controla : „Nimeni dintre noi, avea 
să zică Seneca, în context roman, nu este la bătrîneţe 
acelaşi-cu cel din tinereţe. Nimeni nu este în dimineaţa 
asta cel care a 'fost ieri. Trupurile noastre sînt -duse ca 
nişte ape. Tot ce vezi fuge împreună cu timpul : nimic 
-din ce vedem nu rămîne locului. Chiar eu, în timp ce 
spun că acestea se schimbă, ~mă schimb. Asta vrea să 
spună Heraclit, zicînd : «în acelaşi fluviu noi coborîm şi 
nu coborîm de două ori»/ Numele fluviului rămîne, dar 
apa a trecut. Faptul acesta este mai vădit la apă decît la 
om, dar şi pe noi ne tîrăşte un şuvoi atît de repede şi 
de aceea mă uimeşte nebunia noastră, care iubim lucrul 
cel mai trecător, corpul, şi ne temem să nu murim într-o 
bună zi, cînd orice clipă este de fapt moartea celei 
dinaintea ei. Vrei să nu te temi că s-a întîmplat o dată 
ceea ce se întîmplă în fiecare zi ! Vorbeam despre om, 
fiinţă trecătoare şi pieritoare, supusă tuturor întîmplă- 
rilor“ ( Scrisori către Luciliu, 58). • 

Reputaţi încă din antichitate pentru fatalismul lor, 
stoicii majori par, totuşi, ceva mai rezervaţi faţă de ne- 
cesitarismul anihilant. Cu deosebire, împotrivă-le se adu¬ 
cea aşa-numitul „argument leneş 11 (ărgos logos, gr. sau 
ignava fatio, lat,), a cărui schemă, printr-un exemplu, 
era următoarea : dacă eşti bolnav, este fatal fie să te 
vindeci, fie să mori. 

în contra argumentului, Hrysippos (280—210 î.e.n.) 
va. fi venit cu altul, este vorba de cel a confatalelor (tă 
syneimarmena, gr., confatalia, lat.), celebru în epocă şi 
nu numai, de altfel. Cînd spuneam că „Soeratc va muri 
într-o anume zi“, de bună seamă că nu avem nici o în¬ 
doială că aşa va fi. Nu la fel stau însă lucrurile cînd 
zicem că „Milon va lupta la 01ympia“, pentru că Milon 
ca să se lupte are nevoie de adversarul său. în primul 
exemplu avem de-a foce cu un „fapt simplu 11 , în al doilea 
însă cu o asociere. Astfel că Milon va lupta sau / nu la 
Olympia în funcţie de altă serie cauzală, de cea a „faptu¬ 
lui asociat“ (Cicero, De fato, XIII, 30). Presupunîndu-se, 


93 



cele două acţiuni, cea a lui Milon şi cea a adversarului 
său, pentru că pot să se încrucişeze sau nu, nu sînt pre¬ 
determinate aşa sau altfel. Ele sînt confatale, iar nu 
fatale, neurmînd aceluiaşi, determinism. De aceea, nece¬ 
sare, în parte, ele nu sînt la fel împreună. Asocierea (şi 
faptele omeneşti sînt cel mai adesea asociate) exclude, 
prin urmare, fatalismul sau, dacă nu, vine cu un element 
care îl relativizează. Argumentul, convingător, nu este 
însă de circumstanţă, pentru a răspunde doar unei în¬ 
vinuiri, fiindcă, în întregimea sa, pînă şi prin fatalismul 
pe care nu-1 evită, totuşi este o filosofie a libertăţii. 
Căci admiţînd că fiinţa omenească este, ca parte a lumii, 
prinsă în mişcarea implacabilă a acesteia, stoicii o soot 
din mecanica ei găsind-o o natură proprie şi, în urmare, 
un comportament care o individualizează ontologic. 

Zenon din Cition (336—264 î.e.n.), întemeietorul, chiar 
vş fi scris un tratat Despre natura omului (Peri fyseos 
ântropou), ceea ce înseamnă că avea un concept al ei, 
distinct de acela al naturii cosmice. Deosebindu-le, nu 3c 
tăia orice legătură ; dimpotrivă, tocmai pentru că dis¬ 
tingea o natură de alta, Zenon le afla continuitatea fi¬ 
rească. 

Bunăoară, Zenon şi stoicii,' îndeobşte, vor fi susţinut 
„că natura, la început, n-a făcut nici o deosebire între 
plante şi animale, pentru că ea reglează şi viaţa plante¬ 
lor, fără instinct şi senzaţie, întocmai cum în voi, anu¬ 
mite procese se desfăşoară în mod vegetativ. Iar cînd 3a 
animale s-a adăugat instinctul, ele au fost în stare, cum 
spun stoicienii, să-şi caute cele necesare. Pentru ele re¬ 
gula naturii este de a urma direcţia instinctului. C'înd 
însă, printr-o conducere mai perfectă, s-a acordat raţiu¬ 
nea fiinţelor pe care. le numim raţionale, pentru acestea 
viaţa naturală devine de drept viaţa în conformitate cu 
raţiunea, căci raţiunea creatoare vine după formarea in¬ 
stinctului 44 (Diogenes Laertios,VII, 86). 

în unitate cu lumea ca parte şi ca moment al mişcării 
ei, omul este altceva mai întîi prin chiar faptul , de a fi o 
formă de existenţă, o formă alături de altele, dar o 
formă anum'e distinctă de toate, cum toate, la rîndul lor, 
sînt distincte de cea proprie lui. Apoi, în unitate cu lumea 
este şi în urmarea modului său de a fi viaţa „în confor¬ 
mitate cu raţiunea 44 . Şi aceasta nu numai şi nu în mod 
deosebit datorită continuităţii naturale dintre viaţa după 
raţiune şi viaţa după instinct, nu, deci, ca urmare a 

faptului că omul este în cele din urmă natură care s-a 
rafinat în plantă şi în animal şi care a luat seamă de 
sine mai întîi prin mijlocirea reacţiilor senzitive şi apoi 
pe calea raţiunii. Omul este în unitate cu lumea ca na¬ 
tură umană chiar, fiindcă aceasta n-ar fi altceva decît 
„viaţă în acord cu natura 14 , sau, altfel spus, virtute, căci 
virtutea este „scopul către care ne mînă natura" însăşi. 
Virtutea, semn definitoriu al omului ca umanitate, ar fi, 
deci, „viaţă în acord cu natura 44 : cu „natura universală 44 , 
dar mai ales cu natura proprie (Hrysippos), numai, cu 
„natura universului... 44 , fără să adauge „natura individu¬ 
lui 4 '* (Cleanthes). Oricum, umanitatea noastră ar rezulta 
dintr-un continuu dialog cu lumea şi ar fi o asumare a 
ei. Dacă n-ar fi în acelaşi timp în . unitate cu universul 
dar şi altceva decît el, dacă n-ar urma legile lumii dar 
dacă n-ar avea şi legi proprii, omul n-ar putea să fie 
ceea ce este : viaţă în conformitate cu natura. Dacă ar 
fi într-o unitate absolută cu lucrurile, existenţa lui ar 
fi un nonsens, căci în cazul cel mai bun n-ar avea nici 
măcar capacitatea de a se. recunoaşte ca element fără o 
natură proprie într-o serie dată. Dacă, dimpotrivă, ar 
fi altceva, absolut altceva decît universul n-ar putea să 
comunice cu el, nici măcar să ia cunoştinţă de existenţa 
lui .şi de a sa faţă cu el. în unitate cu lumea, dar şi dis¬ 
tinct, supus determinismului ei dar şi autonom, are a 
se crea pe sine ca un alt univers cu „o dispoziţie armo¬ 
nioasă 44 specifică, pentru că numai omul se poate afirma 
ca virtute ( Ibidem, VII, 87, 89). Adică numai el este în 
stare să transfigureze după legile proprii şi pentru sine 
sistemul lucrurilor. 

Transfigurarea, adică asumarea lumii, este de două 
ori în formă umană, fiind deopotrivă teoretică şi practică, 
întrucît omul însuşi este fiinţă teoretică şi practică, dar 
nu într-o parte aşa şi în alta altfel, nu succesiv teore¬ 
tică şi practică, pentru că „virtutea teoretică 44 „tinde să 
facă armonioasă întreaga viaţă 44 , deci este în vederea ce¬ 
lei „practice 44 ( Ibidem, VII, 89). Stoicii au sensul exact 
al lui a şti pentru a putea şi,* ceea ce este extrem de im¬ 
portant, au înţelesul antropologic. Căci a şti pentru a 
putea este mai înainte de toate o propoziţiş a antropo¬ 
logiei, deci una de legitimare ontologică a fiinţei umane. 
Stoicii, ca de altfel toţi filosofii din epocă, nu orient 
tează fizica ori teoria cunoştinţei către morală pentru 
a întemeia morala ca atare sau nu în primul rînd în ve- 

derea acesteia. Ei âu pentru morală un concept antropo¬ 
logic, o înţeleg deci ca pe o ştiinţă a comportamentului 
generic al fiinţei noastre şi, în urmare, ca pe o înte¬ 
meiere ontologică a raţiunii şi acţiunii, pentru ca acestea 
să fie bine conduse. 

întemeietoare în ordine practică, ştiinţa omului des¬ 
pre sine însuşi cu necesitate, deci, trebuie să fie o ştiinţă 
a libertăţii, adică, în alte cuvinte, a capacităţii omului 
de a dialoga cu lumea. Faptul, cum este lesne de înţeles, 
presupunînd doi termeni, eul şi lumea, are în condiţiile 
sale de existenţă atît conaturalitatea, cit şi comunicarea 
omului cu lucrurile ; dar comunicare în formă proprie, 
în formă umană, ceea ce vrea să însemne cunoaştere a 
lucrurilor ca lucrurile să treacă în condiţie de mijloace 
ale omului şi ca omul să se „deslipească 44 de ele, să se 
raporteze liber la ele. 

Conceptul libertăţii ca necesitate înţeleasă nu-şi înce¬ 
pe istoria cu modernii, ci, la rigoare, cu cei vechi, între 
care şi stoicii. înţeleptul, socoteau ei, trecind deasupra 
lucrurilor şi eliberîndu-se de orice servitute fizică şi 
morală, va fi cam asemenea zeului. Concertînd în sine 
marile virtuţii, „înţeleptul posedă suprema fericire. Căci 
el ajunge la perfecţiunea umană, el este liber şi atotpu¬ 
ternic şi toţ ce vrea înfăptuieşte, pentru că nu vrea de- 
cît. ceea ce trebuie să înfăptuiască 14 (G. Rodier, Etudes 
de philosophie grecque, p. 283). 

înţeleptul scapă din strînsoarea necesităţii naturii 
cosmice prin luarea în stăpînire, iar nu prin refuz. De 
aceea, trecerea stoicismului printre doctrinele „anexis- 
tenţiale 44 nu pare a fi întru totul justificată. Nu întru 
totul pentru că filosofii porticului nu condiţionează idea¬ 
lul de moralitate (în acelaşi înţeles antropologic, deci 
moralitatea ca umanitate a omului), de „inacceptarea rea¬ 
lităţii psihice sau lupta împotriva afectelor 44 , nici de 
„izolarea egocentrică 44 (de indiferenţă), nici de virtute 
„ca depăşire printr-un efort extrein a posibilului uman 44 
(C. I. Gulian, Antropologie filosofică, p. 194, 199). Dar, 
totodată, nu se poate face abstracţie, fie şi parţial, de 
sensurile negative, ale indiferenţei, Raţiei şi, mai cu 
seamă, al fatalismului stoic. 

Că stoicii sînt potrivnici încurajării pasiunilor este 
adevărat, dar faptul este în legătură cu intensul lor rar 
ţionăiism etic. „Pasiunea, aşa cum o defineşte Zenon, 



este o mişcare neraţională şi contra firii sufletului sau 
un impuls ce creşte în mod exagerat 11 . Astfel că, înţe¬ 
leptul, deci cel care trăieşte după dreapta raţiune (brtos 
logos) şi prin aceasta în conformitate cu natura, supri¬ 
mă pasiunile (durerea, frica, pofta şi plăcerea) ca por¬ 
niri iraţionale şi, în consecinţă, ca factori care tulbură 
sufletul. Potrivnici durerii, ca „strîngere neraţională a 
sufletului 11 , fricii, ca „aşteptare a răului 11 şi care de aceea 
produce teroare, şovăială, ruşine, groază, panică şi an¬ 
xietate, potrivnici şi dorinţei (poftei), pentru iraţionali- 
tatea rînduirii stărilor ei : lipsa, ura, părtinirea, mînia, 
iubirea, pica si ciuda şi, în fine, plăcerii ca „o exaltare 
iraţională care rezultă din ceea ce pare a fi demn de ale¬ 
gere 11 , stoicii nu contestau valoarea umană a bunelor 
afecte (eupdtheia): bucuria, prudenţa şi voinţa. Ei nu 
sînt, deci, împotriva tuturor pasiunilor, ci doar împo¬ 
triva celor socotite iraţionale, ceea ce vrea să însemne 
că ăpatheia ca şi ătaraxia (prin care înţelegeau viaţa 
nctulburată de pasiuni) nu aveau, în principiu,, sens ne¬ 
gativ. 

Ăpatheia şi ătaraxia stoice nu semnifică refuzul lu¬ 
mii şi, prin reflex, retragerea în sine, într-o subiectivi¬ 
tate pură. „Stoicii spun că înţeleptul va lua parte la 
viaţa politică, dacă nu-1 va împiedica nimic, deoarece 
astfel va opri viciul şi va promova virtutea ; aşa susţine 
Hrysippos în prima carte din lucrarea sa Despre diferite 
feluri de viaţă. Trăind în cetate şi trebuind să participe 
la viaţa ei şi conformîndu-se naturii ei, înţeleptul „se va 
căsători, cum spune Zenon în Republica sa, şi va avea 
copii 11 . El, aşadar, nu va trăi „în singurătate, căci, în 
mod firesc, e făcut pentru societate şi acţiune 11 (Dioge- 
nes Laertios, VII, 110, lil,’113, 116, 121, 123). 

împlinindu-şi, în conformitate cu natura lumii, dar, 
totodată cu a sa, condiţia şi rostul, înţeleptul nu trece 
dincolo de limitele tipului uman al existenţei. înţelep¬ 
tul este omul în condiţia lui ideală, iar nu supraom. Cînd 
îl socoteau „asemenea zeilor 11 , aveau în vedere numai 
identificarea formală cu un model ori cu ceea ce putea 
să treacă drept model al desăvîrşirii omeneşti. Divinul 
la stoici, în acest plan, moral, cel puţin vrea să în¬ 
semne starea limită către care omul ca umanitate poate 
şi trebuie să tindă, de vreme ce ar fi totuna cu perfec¬ 
ţiunea. 

Adevărat este că raţionalismul abstract al stoicilor 
ia fiinţei noastre o bună parte din umanitatea ei. Căci, 
orice s-ar spune, noi nu sîntem numai raţiune şi bucurie, 
prudenţă sau voinţă şi măsura umanităţii noastre nu 
este dată numai de acestea. „Omul, avea să zică Pascal, 
s-a născut fiinţă cugetătoare; el nu piere nici o clipă 
fără să gîndească. Dar gîndurile sănătoase care l-ar face 
fericit, dacă le-ar putea îmbogăţi mereu, îl obosesc şi-l 
doboară. Ele îl aduc spre o viaţă tihnită, dar căreia nu 
i se poate acomoda ; lui îi trebuie agitaţie şi acţiune ; 
simte nevoia să fie uneori tulburat de pasiuni ale că¬ 
ror izvoare, atît de vii şi atît de adînci, îşi au începu¬ 
tul în inima sa 44 (Cugetări, XI). . 

Chiar dacă o reduc la raţiune şi la efectele raţio¬ 
nale, stoicii simplifică totuşi păgubitor fiinţa noastră, 
cum face orice reconstrucţie unilaterală. Ne dăm seama 
însă că motivul este doar moral şi, încă, vine din par¬ 
tea unei morale intens pozitive. Stoicii, deci, „iau“ na¬ 
turii umane pasiunile în vederea înălţării unei morale 
a individului concret în situaţii concrete. Explicaţia an¬ 
tropologică este subordonată acţiunii morale bine con¬ 
duse, pentru că rostul ei este valorizarea fiinţei noastre, 
iar nu devalorizarea ei. Or, valorizarea înseamnă înţe¬ 
leptul, în timp ce omul devalorizat este „omul rău“ : 
„aspru şi neînduplecat 14 , zavistios, trufaş, temător de 
tot ce este în jurul său şi de tot ce poate să i se întîmple, 
necumpătat, prefăcut, violent. Pe scurt, un sclav, căci 
„oamenii răi sînt sclavi, deoarece libertatea este puterea 
de a acţiuna cum vrea, pe cînd sclavia e'ste lipsa aces¬ 
tei puteri 44 (Diogenes Laertios, VII, 117 şi urm., 121). 

Avînd-o în vedere ca libertate, stoicii, prin aceasta, 
aproape că reuşesc să treacă simplificarea, parcă meto¬ 
dică, a fiinţei umane în condiţie de mijloc ce se anulează 
ca atare de îndată ce scopul este atins. Şi scopul, încă 
o dată, este punerea în echivalenţă a moralităţii indivi¬ 
duale şi civice, a înţelepciunii în sens teoretic şi practic, 
cu libertatea. 

Cam la fel stau lucrurile şi în privinţa fatalismului 
stoic, oricît ar putea să pară de bizar acest fapt. însă 
fatalismul, la stoici cel puţin, nu se opune libertăţii şi 
nu duce la pesimismul devastator. Fatalismul stoic nu¬ 
meşte necesitatea lumii, una, ce-i drept, implacabilă, una 
care prinde pînă şi accidentele, dar, pe de altă parte, o 
necesitate raţională, o ordine care exclude orice este sau 

ar putea să devină aberant. Raţionalitatea perfectă, prin 
aceasta, necesitatea universală nu numai că n-ar îngrădi 
putinţa libertăţii omeneşti, dar n-ar duce la disperarea 
mută în faţa petrecerii implacabile a lucrurilor lumii şi 
omului. Dimpotrivă, înţeleptul se reconfortează sufle¬ 
teşte tocmai întrucît ia cunoştinţă, sau poate să ia cu¬ 
noştinţă de mersul lumii şi de armonia ei, deşi, prin 
înţelepciune, capătă şi conştiinţa nimicniciei sale în mij¬ 
locul cosmosului, aceasta avînd însă încă ceva măreţ, 
sau, oricum, tonifiant, fiind însoţită de încrederea în 
raţionalitatea lumii. Pierdut în marele univers sau atît 
de neînsemnat faţă cu măreţia .acestuia îneît, zicînd cu 
Pascal, lesne ar putea fi răpus („o picătură de apă e 
destul ca să-1 ucidă 14 . Cugetări, III), înţeleptul ştie că 
lumea aceasta, atît de înfricoşătoare în nesfîrşirea ei 
prin raţionalitate, nu-i este ostilă. Şi de aceea mai ştie 
că „de rostul său aici pe pămînt se bucură de o pace 
netulburabilă ; spre a lucra, spre a trăi, ca şi spre a se 
odihni, adică a muri el e însufleţit de aceeaşi seninătate 
voioasă, a aceea ce-1 cuprinde la privirea unei măreţe 
scene din natură 44 (Vasile Pârvan, M. Aurelius Verus 
Caesar..., p. 234). 

Aceleaşi sau cam aceleaşi sensuri particulare şi le 
conservă fatalismul pînă şi într-un context stoic cu mai 
mare receptivitate faţă de ideea providenţialistă, cum va 
fi cel roman, cu Seneca (? 4 î.e.n. — 65 e.n.) şi, mai ales, 
cu Marcus Aurelius (121—180). 

Prezentă încă la stoicii greci, la Zenon, la Cleanthes, 
la Hrysippos, ea capătă, aşa-zicînd, clasicitate abia cu 
romanii. Căci la Seneca, mai întîi, divinitatea, chiar 
dacă nu este identificată cu o fiinţă înzestrată cu con¬ 
ştiinţă şi raţionalitate (asemenea dumnezeului creştin, 
personalizat), stă ca o raţiune a lumii. Dar, oricum, şi 
la Seneca, motivul providenţialist, conatural panteismu¬ 
lui, loc comun în filosofia stoică, prin aceasta ţine de 
filosofic, iar nu de teologie. Situaţia este, de bună sea¬ 
mă, ciudată, dar providenţialismul stoic are acest re¬ 
gim foarte aparte. 

încă Zenon va fi admis „că destinul este o forţă care 
pune în mişcare materia 44 ,- că „nu se deosebeşte de pro¬ 
videnţă 44 (pronoia); el „îi zicea natură 44 (Stobaios, Eclogae, 
I, 515). Ca atare, în urmarea acţiunii lui, lumea, prin 
toate ale sale, apărea cu necesitate si tot după necesi¬ 
tate trebuia să piară. Căci „destinul e definit ca un lanţ 

neîntrerupt de cauze prin care se produc lucrurile sau 
ca raţiunea în conformitate cu care se desfăşoară lu- 
mea“ (Diogenes Laertios, VII, 149). 

Prin necesitatea implacabilă care i-ar fi firească, des¬ 
tinul (providenţa) ar prestabili scenariul lumii pînă în 
ultimele detalii. Astfel încît fiecare lume în act.este sor¬ 
tită să piară, dar şi cea care urmează să vină este sor¬ 
tită să vină. Apărînd şi dispărînd, fiecare la timpul ei, 
lumile se succed, mereu în alt timp, dar etern în aceeaşi 
structură. „Din nou se vor ivi un Socrate, un'Platon şi, 
în genere, toţi cei ce vor fi fost dimpreună cu prietenii 
şi semenii lor... Şi această restauraţie nu se va produce 
o singură dată, ci de mai multe ori ; mai exact, toate 
cele ce au fost şi sînt vor reveni etern 44 (Nemesius, De 
natura hominis, 38, în Armin, Stoicorum veterum frag¬ 
menta, II, nr. 625). 

Lumea, avea să spună Seneca, la rîndul său, tocmai 
pentru că „e sub conducerea divinităţii 14 , nu se va naşte 
pentru totdeauna. „Va veni o zi care o va abate din dru¬ 
mul de-acum. Toate vin la vremea hotărîtă ; trebuie să 
se nască', şă crească, să piară 14 ( Scrisori .... 77). Va fi ea 
mistuită de foc ? (Ad Marciam, 26). Sau de apă : „O sin¬ 
gură dată cînd lumea va slăbi puţin grija pe care o are 
pentru menţinerea echilibrului, apele vor da năvală de 
pretutindeni, de la suprafaţă, din adîncuri, de pe înălţimi, 
de pe poalele acestora 44 ( Naturales Quaestiones, III, 5). 

Oricum, va fi sfîrşitul, cu el se va naşte o altă lume : 
„pămîntul va absorbi din nou apele, va constrînge ma¬ 
rea să se oprească şi să spumege între ţărmurile sale... 
Vieţuitoarele vor fi zămislite din nou şi se va dărui pă- 
mîntului un om care nu va cunoaşte crima, născut sub 
auspiciile cele mai bune 44 . Nici „candoarea. acestuia nu 
va fi însă de lungă durată 44 , ceea ce vrea să însemne 
că din nou stihiile se vor dezlănţui justiţiar şi purifica¬ 
tor ( Ibidem, III, 7, 8). Motivul continuei renaşteri, al 
palingenezei (pallinghenesia) din filosofia stoică greacă, 
iar, cu modificări, şi în teologia creştină, în curs de for¬ 
mare, capătă prin Seneca o expresie şi o întrebuinţare, 
aşa-zicînd, clasice : „Observă ciclul fenomenelor naturii, 
scria el lui Luciliu : vei vedea că în lumea asta nimic nu 
dispare, ci apune şi apare succesiv 44 (Scrisori..., 36). 

Cu semnificaţie şi în orizont fizic, unde era chemat 
să justifice „sistemul raţional al lumii în succesiunea mo¬ 
mentelor ei singulare 44 , providenţialismul stoic îşi dădea 


100 



însă deplina măsură în cîmpul moralei sau, mai degrabă, 
al antropologiei (Leon Robin, La pensee grecque, p. 422). 

In bună tradiţie stoică, pe această cale Seneca şi 
avea să treacă de la cosmodicee la antropodicee : unii 
au „credinţa nebunească 14 , zicea el, că universul „din care 
facem parte şi noi“ este „fără raţiune 44 , „mînat de în- 
tîmpinarea oarbă sau de o natură care nu ştie ce face 44 . 
Cît este însă de important „să cunoşti..., să ştii a stator¬ 
nici hotarele lucrurilor şi cît de mare e puterea, divini¬ 
tăţii 44 . 

S-ar putea aduce obiecţia că, prea orgolioşi, ţinem să 
ne depăşim „condiţia 44 cu orice preţ. Insă, fie şi. pentru 
a ne arăta „cît de înguste sînt toate (cele omeneşti) în 
comparaţie cu divinitatea 44 , şi cunoaşterea tot s-ar jus¬ 
tifica. Totuşi, ea ne risipeşte „îndoielile 44 şi nc ridică 
„deasupra negurii prin care orbecăim şi, smulgîndu-ne 
din întuneric, ne duce la locul de unde izvorăşte lumina 44 
(Nat. quaest. I, praef. 15, 17, 12). Ne descoperă legea 
lumii şi, prin aceasta, calea pe care noi înşine putem 
merge, fără a ne pune în contra întregului, dar şi fără a 
ne pierde pe noi. f 

Parte a lumii, ne supunem ei şi, totuşi, nu ne pierdem 
doar dacă evităm două mari capcane care ne pîndesc : a 
falsificării prin trecere (imaginară) într-o condiţie im¬ 
proprie şi a diminuării (altă falsificare) prin. hipertro¬ 
fierea „nimicniciei 44 noastre. 

Drept este că, tot ceea ce se întîmplă în acest uni¬ 
vers, tot „ceea ce apare la fel de firesc... ca trandafirul 
în zi de primăvară, sau ca roadele vara 44 , tot ceea ce 
este adus în fiinţă şi petrecut apoi din fiinţă, „căci abia 
s-a arătat ceva şi repede dispare, şi altul vine iar şi ia¬ 
răşi se duce 44 ,, totul, aşadar, „a fost pregătit din veşnicie 44 , 
„o strînsă înlănţuire a cauzelor 44 , urzind „ţesătura 44 exis¬ 
tenţei lumii, ca şi pe cea a noastră (Marcus Aurelius, 
Către sine, IV, 44, 43 ; X, 5). 

Ordine universală, providenţa a făcut această lume, 
parcă, prestabilindu-şi armonia. Aşa cum, urmîndu-se 
firea, s-au ivit, tot aşa formele lumii sînt sortite să piară 
şi, asemenea lor, şi noi, oameni, cu cele ale noasţre, 
bune ■ sau rele : cu „boala 44 , cu „moartea 44 , cu „defăima¬ 
rea 44 , cu „uneltirile, pe scurt, cu toate cîte întristează sau 
înveselesc pe naivi 44 (lbidem, IV, 44). De aceea, îndeamnă 
filosoful, să ne amintim mereu cuvintele lui Heraclit, 

cum că „moartea pămîntului înseamnă naşterea apei, 
moartea apei înseamnă ivirea aerului, (moartea) aerului 
înseamnă foc şi invers 11 ; să ni le reamintim pentru ma¬ 
rea uitare : încotro ne poartă drumul (Ibidem, IV, .46). 

Mai tîrziu, sau mai curînd, ajungem tot acolo unde 
ne este dat să ajungem. Să ne bucurăm cînd moartea 
întîrzie şi să ne întristăm cînd o simţim în preajmă ? 
Ne îndreptăm fiecare spre moarte, căci sîntem sortiţi 
ei asemenea tuturor formelor lumii : moartea pămîntu¬ 
lui — naşterea apei, moartea apei — naşterea aerului... 
Alcătuiţi dintr-o „formă" şi o „materie", pentru că sîn¬ 
tem făcuţi prin compunere, sîntem sortiţi des-compune- 
rii. Moartea, în consecinţă, va fi doar pieirea acestei com¬ 
puneri, nu însă şi a elementelor componente : „Căci, 
oricare parte a mea va fi din nou rînduită, prin trans¬ 
formare, în altă parte a lumii, şi apoi şi aceasta se va 
transforma în alta şi, în felul acesta, în veşnicie" ( Ibi¬ 
dem , V. 13). 

Să uităm, prin urmare, unde duce drumul şi să trăim 
clipele ce ne-au fost date „potrivit cu natura" şi ca măs¬ 
lina care, „binecuvîntînd pămîntul care a hrănit-o, şi 
arborele", cade cînd s-a copt, şi noi să fim recunoscători 
lumii (Ibidem, IV, 48). 

Dacă' nici moartea nu este un rău, nimic rău nu este 
prin natură. 

'„Răul din tine nu poate veni de la altul, cum nu 
poate veni nici din schimbările ori prefacerile corpului 
tău" şi, încă mai puţin, de la zeii care „există şi... ur¬ 
măresc îndeaproape faptele omeneşti". Cum ar fi pu¬ 
tut ei să aleagă dintr-un început binele de rău, încît, la 
întîmplare, oamenii să se fi împărtăşit şi din unul şi 
din altul, mai mult din unul decît din altul ? Zeii n-ar 
fi putut să făptuiască o greşeală atît de marp, fie .din 
neputinţă, fie din nepricepere, incit binele şi răul să 
se abată asupra oamenilor buni şi asupra oamenilor răi, 
şi moartea şi viaţa, faima sau nimicnicia, durerea şi plă¬ 
cerea, bogăţia şi sărăcia, toate acestea întîmpină şi pe 
cei buni şi pe cei răi, fiindcă ele nu' sînt în sine nici 
frumoase, nici ruşinoase şi, deci, nici bune, nici rele" 
Ibidem, IV, 39 ; II, 11). 

Răul nu ne este dat prin ontologia noastră şi nu sîn¬ 
tem fiinţe căzute şi stingherite 1 de o condiţie precară. 
Binele şi răul sînt operă umană : unul ca ataşament la 
lume, iar celălalt ca refuz. Binele „este adeziunea to- 

tală şi acceptarea, cu mulţumire, a tuturor evenimente¬ 
lor, a tot ceea ce a fost urzit de destin, pentru noi toţi 
şi pentru fiecare în parte (Ibidem, III, 16). 

Totul în lume se întîmplă după cum s-a prestabilit ; 
nici o abatere nu este posibilă, sau, din perspectiva noas¬ 
tră, nici una n-ar fi posibilă fără urmări grave, ruină¬ 
toare. Cum lumea însăşi se supune raţiunii, adică ordi¬ 
nii necesare, de ce şi în ce fel am face-o noi ? Şi cît am 
profita din nesocotirea ei ? Ne-am adăuga ceva ontolo¬ 
giei noastre dată am ignora-o pe cea a lumii ? Dar „pen¬ 
tru om, ca fiinţă raţională, finalitatea este să se supună 
raţiunii şi legilor celor mai respectate cetăţi, celui mai 
•respectat imperiu 14 , cetatea sau imperiul lumii ca lume 
(Ibidem, II, 16). 

Libertatea nu este totuna sau nu este mai marc cînd 
s-ar nesocoti obstacolul. 

Fiinţe raţionale, raţiune noi înşine, prin participarea 
la raţiunea universală, avem şansa, aproape că sîntem 
„condamnaţi 44 la ea, de a fi în măsură să schimbăm „orice 
obstacol al acţiunii într-un principiu folositor, astfel în- 
cît ceea ce fusese obstacol pentru acţiune devine mijloc 
de sprijin al acelei acţiuni, iar ceea ce fusese o piedică 
în calea omului devine un nou punct de plecare pen¬ 
tru continuarea drumului său 44 ( Ibidem , V. 20). Avem 
prilejul ontologic de a face din ceea ce ni se împotriveşte 
faptă omenească, de a ne afirma prin confruntare, de 
a ne elibera spunînd lucrurile lumii, adică, trecîndu-le 
în condiţie de mijloc. Libertatea, deci, este o reconstruc¬ 
ţie a lumii pentru noi, a noastră în faţa lumii. 

Ca Epicur, Marcus Aurelius are, parcă, obsesia li¬ 
bertăţii ; filosoful-sclav şi filosoful-împărat, aşadar, cen¬ 
trează doctrina stoică în acelaşi, concept. 

Faptul poate că ţine, mai întîi, de poziţia fiecăruia, 
unul, Epictet, este — zicînd după Hegel — slugă, iar 
celălalt, Marcus Aurelius — stăpîn. însă, şi stăpînul şi 
sclavul sînt, totodată, libertate şi servitute. 

Putere asupra „fiinţei independente 44 (ce e în genere 
de „natura lucrului 44 ), stăpînul se raportează însă „mij¬ 
locit la lucru, prin slugă 44 . De aici şi „recunoaşterea sa 
— de către o altă conştiinţă 44 , care „ne poate deveni stă- 
pînă“. în acest „moment al recunoaşterii 44 se întîmplă 
marile căderi, căci „ceea ce face sluga este propriu-zis 

acţiunea stăpînului 44 . Numai acestuia „îi aparţine fiinţa 
— pentru sine esenţa 14 ; „sluga nu este o acţiune pură, 
ci una ncesenţială 44 . Dar, întrucît se raportează mijlocit 
la lume, stăpînul „face faţă de sine ceea ce face faţă de 
celălalt 44 şi ■ „sluga face faţă de stăpîn. ceea ce. face şi 
faţă de sine 44 . In urmare, „conştiinţa neesenţială consti¬ 
tuie pentru stăpîn adevărul. certitudinii lui însuşi 44 . în 
acest fel, însă, nu se mai poate vorbi de o „conştiinţă 
independentă 44 , ci de o „conştiinţă dependentă 44 . 

Se ajunge în situaţia stranie că „ adevărul conştiinţei 
independente este conştiinţa servilă dar cum, „pentru 
servitute, esenţa este stăpînul 44 , „conştiinţa independentă... 
este pentru ea adevărul, care pentru ea nu este totuşi 
inerent 44 (G.W.F. Hegel, Fenomenologia ■ spiritului, p. 
112—113). 

Stăpîn şi slugă, Marcus Aurelius, slugă şi stăpîn 
Epictet, în dublă condiţie, fiecare, prin celălalt, aveau 
să se întîlncască în aceeaşi filosofic în care Hegel vedea 
„manifestarea conştientă 44 a libertăţii conştiinţei-de-sine, 
adică în stoicism : „această libertate... s-a numit, după 
cum se ştie, stoicism 44 (Ibidem, p. 116). 

Mai mult decît o doctrină, moment în fenomenologia 
conştiinţei şi, în genere, a umanului, deci, stoicismul, 
dacă Hegel are dreptate, îşi mai justifică opţiunea pen¬ 
tru libertate prin trecerea acesteia în termen care ni se 
aplică definitoriu. Cu Epictet şi Marcus Aurelius, cel 
puţin, faptul pare de tot evident. 

Marcus Aurelius ştie că sîntem libertate sau nimic 
altceva; accentele puse ni-1 fac contemporan. Trimiţînd 
la Sartre, prin acesta desluşim parcă, în meditaţiile ro¬ 
manului, zvonul unor propoziţii spuse prea adesea pen¬ 
tru a nu fi căzut într-o banalitate anume : „Omul este 
condamnat la libertate 44 , „omul nu este decît proiectul 
său 44 , „destinul omului este în omul însuşi 44 , omul „se 
alege 44 . O linie dreaptă uneşte pe antic şi pe modern, 
căci, printr-o uşoară parafrază la La Bruyere, dacă la om, 
ca la adevăr, „nu ajungi decît pe un drum, dar te de¬ 
părtezi pe o mie 44 , Marcus Aurelius venea către moderni, 
în genere, pentru că se angajase pe drumul, pe singurul 
drum care putea să ducă la fiinţa noastră, cel al afir¬ 
mării ei. Aici nu era de ales între mai multe căi. Că¬ 
tre om duce una singură, dar tot atît de cuprinzătoare 
cît istoria trăită, adică realizată. De altfel, între istoria 

umanismului (ca explicaţie şi program de reconstrucţie), 
istorie proiectată, şi istoria reală (înfăptuită) există ceea 
ce s-ar putea numi o „interparticipare**. 

Dacă lucrăm cu o schemă confecţionată abstract, stoi¬ 
cismul poate să ne pară ca o doctrină, cum s-a zis une¬ 
ori, „anexistenţială**. Analiza „pe cazuri 1 *, ca şi de ansam¬ 
blu, ne pune însă în faţa unui stoicism în neconcor- 
danţă'cu pre-judecata. 

MarCus Aurelius, bunăoară, pentru că identifică în 
libertate şansa noastră, cît mai ilustrează un stoicism ca 
filosofic a retragerii şi a indiferenţei, a apatiei şi a fa 7 
talismului strivitor ? Şi cît în „jurnalul** său fţlosoful 
stoic apare cam asemenea lui Schopenhauer, „filosoful 
amar**, pentru a zice după Călinescu ? 

„Este împotriva naturii posomorîrea peste măsură a 
feţei**, prevenea împăratul. Cine alege să deplore vre¬ 
melnicia tuturor celor ce sînt şi, deci, şi a lui, a noastră, 
oiţă că nimic nu poate „să devină** şi să fie „fără trans¬ 
formare". 

Nici grădină de delicii, nici, din contră, vale a plîn- 
gerii, viaţa fiecăruia, viaţa noastră omenească este ca 
•o luptă : „Arta de a trăi este mai asemănătoare cu meş¬ 
teşugul luptelor decît cu arta dansului, prin faptul că se 
impune să înfrunţi cu dîrzenie şi bine pregătit tot ceea 
•ce ţi se iveşte în cale, chiar şi evenimentele neprevăzute**. 

Nimeni nu este predestinat răuliii şi nefericirii, fiindcă 
norocul noi ni-1 facem : „este un om fericit cel care-şi 
asigură o parte bună; şi parte bună înseamnă dispoziţie 
bună, hotărîre bună, faptă bună** (Ibidem, VII, 24, 18, 
61 ; V, 36). 

Nu toţi sîntem la fel, deşi la umanitate participăm în 
egală măsură. Dar, împărat fiind, îşi spune Marcus Au¬ 
relius şi spune tuturor celor asemenea, „păstrează-te sim¬ 
plu, bun, întreg şi curat, demn, natural, prieten al drep¬ 
tăţii,. pios, binevoitor, duios şi ferm în îndeplinirea ce¬ 
lor ce se cuvine să faci** (Ibidem, VI, 30). 

Să nedreptăţeşti pe altul, pe semenul tău — şi îm¬ 
păratul îşi lua supuşii ca semeni — înseamnă să săvîr- 
şeşti o gravă nesocotire a propriei umanităţi Căci acela 
care atentează la demnitatea altuia abdică de la a sa. 
„Cît de crud este să nu dai libertate oamenilor să nă¬ 
zuiască spre ceea ce li se pare potrivit şi folositor** ! Şi 
cît de nechibzuit este să acţionezi în contra dreptăţii, 
cînd un imperativ al vieţii omeneşti este să nu săvir- 

şeşti nimic altfel decît ar face spiritul dreptăţii, justiţia 
însăşi" ! (Ibiclem, VIII, 27 ; XII, 24). 

Providenţialismul, de necontestat, nu compromite însă 
ideea atît de scumpă lui Marcus Aurelius şi, în genere, 
stoicilor romani, a explicaţiei autonomiste a omului, deci 
a omului prin el însuşi. Sau, în alte cuvinte, a omului 
pentru om, numai scop şi niciodată mijloc. 

Apropierea tot mai mult, similireligioasă (similicreş- 
tină), a providenţei în concept stoic tradiţional, imperso¬ 
nală de un sens personalist nu ia mult sau, oricum, nu 
ia nimic esenţial dintr-o viziune asupra fiinţei noastre 
predominant filosofică. De altfel, filosofia este, aşa-zi- 
cînd, singurul ,,zeu“ cătuia Marcus Aurelius i se închină 
cu adevărat : Viaţa e o luptă, popasul unui dălător în 
tară străină. Cine e în stare să-ţi călăuzească mersul de-a 
lungul acestui drum ? Cine, decît filosofia ?“ (lbidem y 
II. 17). 

La o întrebare ca aceasta, extraordinară în gravitatea 
şi în responsabilitatea ei, ce filosofie se încumeta, cu- 
vîntul nu e riscant, să nu răspundă ? Sau care nu în¬ 
cercase s-o facă, de vreme ce acesta îi era rostul, să că¬ 
lăuzească, adică, mersul de-a lungul drumului în lume ? 

Chiar şi o filosofie, parcă, negativa, aşa cum va fi 
fost scepticismul, se va fi angajat, nu e prea mult spus, 
să răspundă la marea întrebare. Şi aceasta în contra 
aparenţelor, după care scepticismul grec „a fost... cel mai 
înfricoşător adversar al filosofiei, si ca un adevărat in¬ 
vincibil", ca „artă de a dizolva tot ce este determinat 
şi de a-i arăta nimicnicia" (G. W. F. Hegel, Prelegeri de 
istorie a filosofiei, voi. II, p. 96). 

De bună seamă că, în sine, scepticismul „este o inca¬ 
pacitate de a sesiza adevărul", poziţie negativă cum este 
şi cum „rămîne în cuprinsul conştiinţei de sine indivi¬ 
duale". De aici şi impresia de invincibilitate ; dar o in¬ 
vincibilitate... „subiectivă", „în raport cu individul" nu¬ 
mai. 

Cu totul altceva este însă „scepticismul care gîndeşte",. 
deci, „care constă în a arăta că orice este determinat şi 
finit este nesigur, ceva ce se clatină" (Ibidem, p. 96, 97). 

Dacă aşa stau lucrurile, scepticismul grec este unul 
care gîndeşte. Faptul nu schimbă nimic din modul său, 
de a fi, ci numai din acela s de a-1 privi. Căci într-o ra- 

portare abstractă la el, îşi pierde sensurile autentice şi, 
depersonalizat, cade într-o condiţie care este a negati¬ 
vismului antifilosofic. Or, scepticismul nu este o antifi- 
losofie, ci doar o critică a conştiinţei filosofice. Adevărat 
că din perspectiva „determinatului 14 şi, de aceea, su¬ 
biectivistă. 

Scepticismul, prin urmare, se situează în poziţia con¬ 
ştiinţei individuale, cînd critica raţiunii filosofice nu este 
posibilă (ca adevăr) decît din punctul de vedere al con¬ 
ştiinţei generice. Totuşi, în măsura în care scepticii greci, 
de la Pyrrhon (? 360—270 î.e.n.) la Aenesidemos (sec. 
I. î.e.n.) şi • Agrippa (sec. I. e.n.), pentru a-i numi pe cei 
mai proeminenţi, se vor fi angajat cu metodă într-o cri¬ 
tică a conştiinţei, chiar dai^ă a conştiinţei individuale, 
îndoiala căpăta o anume universalitate. Prin critică, 
aşadar, ei vor fi depăşit raportarea abstractă la conştiinţa 
individuală, pentru a se aplica subiectivităţii ca atare. 
Astfel îneît critica sceptică trece din condiţia simplei 
îndoieli : „numai incertitudine, nu gînd opus faţă de ceva 
considerat ca valabil, nehotărîre, şovăire 44 , în cea a ana¬ 
liticii subiectivităţii (Ibidem, p. 105). Argumentele, cu 
deosebire cele zece ale lui Aenesidemos, menite să jus¬ 
tifice abţinerea de la deliberare (sau suspendarea, apohe, 
a judecăţii) sînt, în acest sens, de tot demonstrative, 
prin incontestabila lor deschidere către un concept al 
conştiinţei generice. Dar, fireşte, din orizontul sau în 
forma criticii conştiinţei individuale. Radicală însă, în 
spiritul ei, aceasta trecea dincolo de forma sa abstractă. 

Aplicat înregistrării deosebirilor dintre animale ca 
„martori 44 ai lumii, primul argument sau motiv (tropos) 
de îndoială este doar pregătitor. Abia cu cel de al doilea, 
privitor la „deosebirile care există între oameni 44 , se 
intră propriu-zis într-o analitică a conştiinţei. Alcătuiţi, 
cum „se afirma 44 , din trup şi suflet, noi ne-am distinge 
„unii de alţii în ambele aceste privinţe : în privinţa corpu¬ 
lui, prin forma şi prin alcătuirea lui 44 , iar în privinţa su¬ 
fletului, tot asemenea, el fiind „un fel de amprentă a 
corpului, după cum demonstrează şi ştiinţa fiziognomică 44 . 

Deosebindu-se prin formă şi prin alcătuire, deci prin 
„predominanţa umorilor 44 , de unele lucruri „se bucură 
indienii şi de altele grecii sau sciţii ; unii oameni digeră 
mai uşor, chiar şi otrăvuri („se spune că există în Atica 
o bătrină în stare să bea treizeci de drahme greutate de 
cucută fără nici un pericol pentru viaţa ei“), alţii mai 

greu, unii nu sînt vătămaţi de muşcăturile animalelor şj 
insectelor veninoase („pe Athenagoras din Argos puteau 
să-l înţepe scorpionii... şi de asemenea păianjenii otră¬ 
vitori..."). „Demophon, care servea pe Alexandru (Ma- 
cedon) la masă, cînd se afla în soare sau în baie tremura 
de frig, dar la umbră se încălzea" (Sextus Empiricus, 
Schiţe pyrrhoniene, I, 79—85). 

Cel de al treilea mod, apoi, „este un rezultat al deo¬ 
sebirilor dintre senzaţii", ochiul percepînd ceea ce nu 
percepe urechea, nici urechea ceea ce se simte tactil sau 
gustativ.- Fiecare simţ reproduce, în felul său, acelaşi, 
lucru, un măr, de pildă, şi toate la un loc îl percep în T 
tr-o unitate firească, în unitatea tuturor calităţilor lui, 
sau mai prudent, în unitatea celor pe care le presupunem 
noi. Căci „nu este evident dacă are realmente numai 
aceste calităţi" (neted, aromat, dulce, galben) sau „are 
o calitate unică, dar ea şe diversifică din cauza alcă¬ 
tuirii diferite a organelor de simţ sau poate că are mai 
multe calităţi decît cele ce ne sînt date de simţuri, în- 
trucît unele din aceste calităţi nu ne cad sub simţuri". 

Dacă este unică, diversificînd-o noi şi încă numai în 
cinci speţe, cîte simţuri avem, am greşi de două ori : 
o dată că am diversifica-o şi apoi Că am facfe-o numai de 
atîtea ori, de ce nu şi miai multe,? Numai pentru că 
avem aţîtea simţuri ? 

Dacă, dimpotrivă, sînt mai multe calităţi, ce ne dă 
dreptul să spunem că doar acestea au existenţă reală ? 
In logica firii ar trebui „să existe şi alte calităţi, care 
ar fi percepute de alte organe ale simţurilor, de care 
noi nu ne bucurăm". Aşadar, şi de data aceasta am fi 
opriţi să deliberăm. Altfel, ce ne dă nouă garanţia că. 
acest măr, pe care îl percepem acum, este chiar mărul 
real ? (lbidem, I, 91—99). 

Tot aşa ne opreşte şi cel de al patrulea mod, „referi¬ 
tor la împrejurările, la dispoziţiile şi la stările noastre 
afective". Dormim sau nu, sîntem la vîrsta tinereţii sau 
bătrîni, urîm sau iubim, ne bucurăm sau suferim; ne 
este sete sau nu, toate acestea şi multe altele asemenea 
nu pot să nu aibă o legătură anume cu percepţia cutărui 
ori cutărui lucru. Dovadă : „aceeaşi apă , turnată pe păr¬ 
ţile inflamate ale corpului cuiva pare fierbinte, pe cînd 
nouă ne pare.'călduţă". Sau, „aceeaşi miere mie îmi pare 
dulce, dar pentru cei bolnavi de gălbinare ea pare ama¬ 
ră" (lbidem, I, 100—102). 

Al cincilea mod „este cel care provine din poziţiile, 
distanţele şi locurile 14 lucrurilor şi alor noastre, alor ce¬ 
lor care le percepem. Bunăoară, „aceeaşi corabie pare de 
departe ca fiind mică şi staţionînd, pe cită vreme de 
aproape ni se înfăţişează mare şi în mişcare 44 ; „aceeaşi 
vîslă în apă pare frîntă, iar în afară de apă ca dreaptă 44 ; „su¬ 
netul pare altul îritr-un fluier, altul în flaut şi altul în aer 
pur şi simplu 44 . în urmare, „cine îşi propune să dea prefe¬ 
rinţă unora dintre aceste reprezentări va încerca impo¬ 
sibilul. Căci, dacă emite o judecată în mod absolut şi 
fără demonstraţie, nu va fi crezut 44 (Ibidem, I, 118—122). 

Să trecem acum la cel de al şaselea mod, care „se în¬ 
temeiază pe amestecuri 44 , ceea ce se cuvine luat în s"ea- 
mă deoarece „nici un lucru real rtu ne impresionează 
simţurile în sine, ci întotdeauna în unire cu alt lucru 44 . 
Dar „amestecul 44 schimbă reprezentarea : „acelaşi sunet 
într-un fel pare cînd se combină cu aerul rar şi altfel 
•cînd se combină cu aerul dens 44 , „parfumurile... la soare 
par mai pătrunzătoare decît în aerul rece 44 . Cînd mai 
•socotim şi „amestecul interior 44 , lucrurile se complică 
încă mai mult, căci „urechile au canale înguste şi cu în¬ 
torsături ce sînt tulburate de exalaţii vaporoase 44 ; „există 
materii care se află în nări şi în organele gustului, prin 
mijlocirea cărora percepem gusturile şi mirosurile şi nu 
•ie percepem nicidecum în mod curat 44 . Nici raţiunea nu 
poate să aibă reprezentări pe potriva lucrurilor, „din 
moment ce călăuzele ei, care sînt simţurile, sînt supuse 
erorii 44 .. Şi apoi, poate că, peste ceea ce şi cum percep 
simţurile, mai vine şi ea cu „propriul ei amestec 44 . „Ve¬ 
dem deci că neavînd posibilitatea să afirmăm ceva cu 
privire la natura reală a obiectelor exterioare, sîntem de¬ 
terminaţi să ne suspendăm judecata 44 (Ibidem, I, 124-129). 

Tot asemenea şi al şaptelea mod, „întemeiat pe can¬ 
titatea şi constituţia obiectelor supuse cunoaşterii noas¬ 
tre, înţelegînd prin constituţie felurile de compoziţie 44 
sau, mai exact, „natura reală a obiectelor 44 . Care să fie 
natura reală a acestora şi cum vor fi fiind, dacă, „pilitu¬ 
rile argintului 44 , de pildă, „luate izolat par negre, dar 
•cînd sînt reunite pentru a constitui întregul dau' senza¬ 
ţia de alb ?“. Sau care să fie natura substanţelor care 
întră în alcătuirea unui medicament dacă într-o anume 
proporţie sînt benefice, iar în alta vătămătoare ? 

Oricum am proceda, nici de data aceasta „nu putem 
face o afirmaţie absolută despre natura reală a lucruri¬ 
lor exterioare'Y/bidem, I, 129—135). 

încă mai deconcertant este al optulea mod de abţi¬ 
nere, întemeindu-se „pe ideea relaţiei dintre lucruri 14 . 

Este un fapt de simplă observaţie că toate lucrurile 
sînt în relaţie unele cu altele sau, mai înainte, logic vor¬ 
bind, că sînt „relaţii 44 chiar. Sînt relaţii întrucît rezultă 
dintr-un amestec sau, „după filosofii dogmatici 44 , fac 
parte dintr-o specie, specia dintr-un gen care în mod evi¬ 
dent „sînt relaţii 44 . Lucrurile apoi intră într-o sumede¬ 
nie de legături unele cu altele. Dar fiind relaţii şi fiind 
într-un sistem de relaţii, cum sînt lucrurile ? Nu ştim, 
deci „trebuie să ne abţinem 44 de a le judeca natura (Ibi- 
dem, I, 135—140). 

Nici al nouălea mod nu este mai încurajator, pentru 
că raritatea sau frecvenţa mai degrabă deconcertează de- 
cît ne procură certitudini. Făcînd parte din mediul nostru 
natural obişnuit, soarele nu ne miră, deşi este „mult mai 
surprinzător derît o cometă 44 . Aceasta din urmă, fiindcă 
apare cînd şi cînd, ne impresionează disproporţionat cu 
importanţa ei în viaţa lumţi şi a noastră. La fel şi cu¬ 
tremurul, la fel şi lucrurile pe care noi'nu le-am văzut 
încă, deşi ele există în alte locuri. De pildă, „cit îl uimeşte 
marea pe omul care o vede pentru primă dată ! 44 Sau, 
făcînd un „experiment 44 imaginar : dacă apa ar fi rară- 
şi aurul „risipit pe pămînt cu tot atîta abundenţă ca şi 
pietrele 44 , nu s-ar schimba scara valorilor ? Şi de această 
dată trebuie „să ne abţinem de a formula o judecată ,în 
privinţa lucrurilor 44 (Ibidem, I, 141—145). 

în fine, modul al zecelea ia în seamă „regulile de 
viaţă 44 , obiceiurile, legile, „credinţele legendare 44 şi „pre¬ 
supunerile dogmatice 44 . 

Noi, oamenii, ne folosim de lucruri ca oameni, deci în 
conformitate cu natura noastră, după legile ei şi în ve¬ 
derea folosului nostru. Reguli de conduită, legi, obiceiuri, 
credinţe, presupuneri, toate acestea ne individualizează 
faţă de lucruri, dar şi Ca oameni, pe unii în raport cu 
alţii : legea, „o convenţie scrisă între cetăţenii unui strat 44 , 
arc valabilitate numai în limitele acestuia ; credinţele şi 
obiceiurile religioase ale grecilor sînt deosebite de cele 
ale etiopienilor sau perşilor, inzilor sau sciţilor. „La lo¬ 
cuitorii din Taurida scitică străinii erau sacrificaţi zeiţei 
Artcmis, dar la noi, la greci, este interzis de a omorî un 

om intr-o incintă sacră 14 . Oameni din locuri diferite, ade¬ 
sea chiar de acelaşi neam dar trăitori în alte vremuri se 
îmbracă altfel, mănîncă altfel, îşi reglementează altfel 
relaţiile familiale şi cetăţeneşti. „Perşii socotesc că este 
cuviincios să se facă uz de haine pestriţ colorate şi 
ajungînd pînă la picioare, pe cită vreme noi, grecii, so¬ 
cotim acest lucru necuviincios 44 . Sau, în privinţa legilor, 
„la romani, acela care a renunţat la averea părintească 
nu plăteşte datoriile părintelui, la rodieni însă plăteşte 
în orice caz 44 . 

Acelaşi neam, chiar, are legi, credinţe, obiceiuri, „pre¬ 
supuneri dogmatice 44 diferite în funcţie de timp sau de 
punct de vedere : poetic, filosofic, şi încă filosofic epicu- 
rian, filosofic stoic, filosofic cirenaic ctc. Astfel, „într-o 
povestire «afirmăm» că Zeus este reprezentat în unele 
mituri ca tatăl oamenilor şi al zeilor, iar în altă parte 
(Iliada, XIV, 201) se spune că : «Okeanos este obîrşia 
zeilor ; Tethys, născătoarea lor» 44 . Poeţii prezintă pe zei 
ca „săvîrşind adultere 44 , dar „legea la noi interzice aceste 
fapte 44 . „Se obişnuieşte, la noi, a se cere de la zei bunuri, 
în vreme ce Epicur spune că divinitatea nu ia aminte la 
noi 44 . „Unii filosofi declară că există un singur element, 
alţii că elementele sînt infinite la număr 44 , unii mai spun 
că „sufletul este muritor, 'alţii afirmă nemurirea lui, 
unii cred că lucrurile de pe pămînt sînt cirmuite de 
pronia zeiască, alţii că întîmplările se desfăşoară fără 
nici o providenţă 44 (Ibidem, I, 145—163). 

De partea cui să stea adevărul, dacă nu, ce este, ce 
poate ’fi adevărul ? Sau ce şanse de credibilitate are, cînd 
îl admitem, dacă este în funcţie de atîţia factori, contra¬ 
dictorii chiar în limitele aceleiaşi conştiinţe, incit numai 
dacă am forţa logica şi bunul simţ l-am putea admite ? 

Filosofii dogmatici însă (adică, din punct de vedere 
sceptic, aristotelicienii, stoicii şi epicurienii, cu precădere), 
lucrînd cu o prezumţie necontrolată, vor fi lăsat de o 
parte cercetarea garanţiilor lui şi alp cunoştinţei, în 
genere. Angajaţi prea necritit, deci imprudent, în expli¬ 
caţie ei vor fi ignorat că aceasta însăşi trebuia explicată. 

De aici şi starea contradictorie a filosofiei dogmatice : 
afcsolutizînd, ea relativează, vrînd să dea certitudine, la 
orice speranţă, dorindu-se o întemeiere, nu .reuşea să fie 
decit demolatoare. In consecinţă, în loc să călăuzească, 
descuraja orice iniţiativă. 

Prea severă (nedreaptă chiar) atîta cit se raportează 
la o filosofie sau alta, critica sceptică este perfect înte¬ 
meiată în execuţia pe care o face dogmatismul în prin¬ 
cipiul său. Dar, totodată, scepticismul însuşi, ca în altă 
vînătoare a lui Acteon, intră sub incidenţa propriei critici. 

In măsura în care se exercită critic, scepticii greci: 
aduc în cîmpul analiticii filosofice conştiinţa într-o con¬ 
diţie formală. De aceea, în limitele criticii, ei ţin încă de 
acea propedeutică necesară oricărei construcţii filosofice.. 
Intrucît însă, de la o procedare dogmatică : ataşarea ne¬ 
critică (sau prea puţin critică) la o opinie ei trec la alta,, 
descurajarea oricărei opţiuni şi, în consecinţă, a oricărei 
construcţii, ei înlocuiesc un dogmatism cu altul, poate 
mai ruinător. 

Ceea ce ar corespunde filosofiei practice (morale) o 
probează îndeajuns, cu atît mai mult' cu cit scopul scepti¬ 
cismului era direcţionarea vieţii. „Scopul scepticismului 
constă în netulburarea raportată la opinii, în simţirea 
echilibrată, atunci cînd este vorba de lucruri pe care 
sîntem siliţi să le îndurăm 1 *. 

Direcţionat de viaţă, scepticismul n-ar îndemna la re¬ 
fuzul lumii, pentru că, dincolo de noi şi de părerile- 
noastre, lumea estfe aşa cum este. Scepticul, prin urmăre¬ 
sc supune ca oricare „imperiului necesităţii** : „tremură 
de frig sau suferă de sete şi îndură şi alte neplăceri de- 
felul acesta**. 

Dar suferinţa lor este mai mică decît a „oamenilor de 
rînd“, care „sînt stăpîniţi de două nenorociri, şi anume 
de ceea ce pătimesc şi, nu într-o mai mică măsură, de 
faptul că ei cred aceste nenorociri prin natura lor“ (Ibi- 
dem, I, 25 ; 29—30). Neataşaţi unor opinii, ei nu numai 
că ar elimina un rău din cele două, ci ar diminua şi pe 
celălalt, prin relativizare. Bunăoară, ferindu-se să soco¬ 
tească ceea ce este vătămător într-un moment dat ca po¬ 
trivnic prin natură, îl va crede pasager şi, tot asemenea, 
evitînd să creadă în puterea binefăcătoare a unui lucru 
sau a unei împrejurări nu va suferi odată cu încetarea 
sau schimbarea acţiunii acestora. Căci, la rigoare, nu se 
poate hotărî între ceea ce este numai bun sau numai rău. 

„Dogmaticii**, aproape fără excepţie, admit că „binele 
este util** şi, deci, „demn de ales**. Cînd însă încearcă «ă 
spună ce anume este, „ei se cufundă într-o polemică 
fără ieşire, unii afirmînd că binele este virtutea, alţii că 
e plăcerea, alţii lipsa de durere, iar alţii, alte lucruri**. 

Tot la fel şi în definirea răului, dogmaticii substituie esen¬ 
ţei lui „unele dintre atributele sale posibile* 1 (Ibidem, III, 
175—176). 

Neînţelegîndu-se în privinţa naturii binelui şi răului, 
dogmaticii par a se acorda în admiterea lor ca existînd 
în sine. Numai că ei se unesc tocmai în Ceea ce este cu 
mult mai greu decît orice de dovedit. Diversitatea repre¬ 
zentărilor arată înde.ajuns că nu poate să fie ceva bun 
de la natură sau, oricum, nu ştim noi, jjentru că, de-ar 
exista, oamenii s-ar raporta similar la unul şi acelaşi, 
însă -?„unii consideră că binele constă în buna stare a 
corpului, alţii în plăcerile culcuşului, alţii în a mînca 
lacom, alţii în băutul vinului, alţii în jocul cu zarurile, 
alţii în setea de avuţii**. Filosofii, la rîndul lor, nu se 
deosebesc prea mult de „profani**, unii găsind că „plă¬ 
cerea este un bine**, alţii însă că „ar fi de-a dreptul un 
rău“. Alţii, peripateticii, spun că sînt - „trei feluri de 
bunuri** : ale sufletului, virtuţile, ale corpului, „sănătatea 
şi altele asemănătoare** şi, în fine, bunuri exterioare, „ca 
prietenii, bogăţia.Stoicii însă, deşi admit şi ei tot trei 
specii, se separă de aristotelicieni în identificarea lor 
(Ibidem, III, 179—182). . 

Aşa stînd lucrurile, ce mai este binele, ce este şi 
răul, care sînt criteriile care despart binele de rău ? Ca 
şi în perceperea lucrurilor, totul este relativ la stări şi 
circumstanţe, la obiceiuri şi la convingeri, la climă şi la 
mediul geografic. 

Perseverînd în acceptarea binelui şi a răului în şinele- 
lor, dogmaticii se văd însă contrazişi mai la tot pasul, 
ceea ce dovedeşte că nu se poate trăi fericit urmîndu-le- 
doctrina. 

Greu de ştiut ce este ea însăşi ca stare ppzitivă, dacă 
chiar este, fericirea, în consecinţă, nu se poate defini de^- 
cît în mod negativ : ca ataraxia, eliminare a tulburărilor 
produse prin ataşare la varii, opinii, si ca ăpatheia, im¬ 
posibilitatea dobîndită prin stingerea dorinţelor şi a pa¬ 
siunilor. 

îndreptăţită, critica sceptică a dogmatismului . moral 
nu atinge mai puţin scepticismul însuşi. Căci unui dog¬ 
matism filosofia sceptică îi opune sau îi substituie altul, 
altfel construit, cu alte mijloace, dar în cele din urmă 
asemenea celuilalt. Scepticismul, prin urmare, nu venea 
ca o alternativă, nici chiar, dacă se poate spune aşa, ca 

un dogmatism ceva mai seducător. Ba, prin relativism 
şi prin subiectivism, poate şi printr-un anume agnosti¬ 
cism moral, praxeologic, pierdea în faţa aristotelismului, 
a stoicismului, a epicureismului. Totuşi, în raport eu 
acestea, scepticismul îşi crea un enorm avantaj din conşti¬ 
inţa critică, aproape o critică a raţiunii morale, cel pu¬ 
ţin în latura sa' propedeutică. Şi nu numai morale, pen¬ 
tru că scepticismul grec era ca o conştiinţă critică a în¬ 
tregii filosofii, ca o alta bufniţă a Minervei. Era înche¬ 
ierea, dar nu în slăbiciune, ci în forţă, pentru că, prin 
scepticism, gîndirea greacă se filtra într-un program des¬ 
chis. Astfel încît, ca Zarathustra nietzschean discipolilor 
săi, prin scepticism, „duhul 11 elin, parcă, şopteşte : „vouă 
vă zic, părăsiţi-mă dacă vreţi să mă regăsiţi !“. 



3. O problemă de limbă 


Filosofia romană apare mai tlrziu decît cca a altor 
popoare din acelaşi timp istoric. Grecii, bunăoară, aveau 
eîteva secole de exerciţiu şi un rafinament de speţă rară 
cînd romanii fac primele gesturi de reconstrucţie a lumii 
după regulile iubirii-de-înţelepeiune. Chiar dacă am îm¬ 
pinge cu mult înapoi, către Ennius, începuturile filosofiei 
romane, acestea ar fi cam la un secol şi mai bine după 
ce grecii intraseră în nemurire cu Platon, cu Aristotel. 

Faptul în sine nu are nimic devalorizant, pentru că 
mai tîrziu nu este neapărat un blestem, după cum nici 
mai înainte un privilegiu. Fiecare popor intră în isterie 
în timpul slu, îşi are timpul său şi, deci, propria şansă. 
O cultură este majoră sau minoră nu după vîrstă, nici 
după dimensiuni. De aceea, înainte, în ordinea importan¬ 
ţei, trebuie să treacă alt criteriu, „calitativ-struetural“ 
(Lucian Blaga, Trilogia culturii, p. 262). In urmare, poate 
fi majoră sau minoră după cum se construieşte ca un 
„cosmoid“ sau, altfel spus, după şansele pe care singură 
şi le dă sau şi le descoperă de a face concurenţă ontolo¬ 
gică lumii în sine. 

Intrînd mai tîrziu în istorie şi încă, în prelungirea 
celei greceşti, dacă nu, mai degrabă, în analogie cu ea 
(prin participare la ea), filosofia romană nu era neapă¬ 
rat sortită precarităţii. Pentru că venea mai tîrziu şi se 
va fi construit după modelul gîndirii greceşti nu însemna 
că, originar, era fără posibilităţi do individualizare. 

Vecinătatea Greciei şi transmisia culturală puteau fi, 
abstract vorbind, piedici de netrecut în calea filosofiei 
romane. Grecia fascina şi descuraja, totodată. Era fructul 

rîvnit şi de aceea, zicînd după Gauguin, părpa mereu 
păcatul. 

Eşecul romanilor, ca şi al grecilor, căci o filosofie 
mimetică ar fi fost o înfrîngere şi pentru unii şi pentru 
alţii, eşecul, aşadar, este făcut imposibil mai întîi de către 
filosofii eleni. Dacă tot ce lucraseră ar fi fost repetabil 
şi dacă în universul pe care îl vor fi reconstruit nu mai 
era loc dccît pentru „umbre“ sau „copii“, prima afirmare 
a filosofiei nu era şi prima sa înfrângere ? Căci un uni¬ 
vers neîncăpător sau cu structuri inerte, care nu erau 
decît reproductibile, care nu se modificau ele însele în 
actul perceperii şi al instrumentării lor din alt orizont 
şi în vederea altuia, un -asemenea univers nu avea şansă 
valorică, deci ontologică, dar, fireşte, în ordinea unei 
ontologii a operei. Grecii însă vor fi configurat un uni¬ 
vers al filosofiei deschis în stare să se sporească pe sine, 
asemenea Zogfos-ului heraclitic al sufletului. Măreţia lui, 
de aceea, în această perspectivă, ţine de capacitatea sa 
de esenţializare printr-o operaţiune de continuă detem- 
poralizare şi despaţializare. într-un cuvînt, de deeleni- 
zare. 

Şansa, aşadar, nu-i ştătea în asumarea unei condiţii 
arhetipale sau nu a acesteia în absolut (similiplatonice) ; 
Grecia filosofică nu putea fi nicicînd mai aproape de 
sine decît ieşindu-şi din existenţa determinată. Afirmarea 
ei nu era mai autentică decît în continua ei negare, ca 
autonegare însă, prin deschidere, prin transfigurare, prin 
sporirea de sine. Căci Grecia filosofică devine în mai 
mare măsură decît este. 

Aceasta,, paradoxal, tocmai prin depăşirea condiţiei 
istoric-temporale în cea sistematică. Grecia, altfel spus, 
trece cu atît mai mult în termenul devenirii, cu cît se 
statornicea. în acela al constituţiei conştiinţei filosofice. 
De aici şi refuzul structural al regimului filosofiei „de 
şcoală 14 . Gîndirea greacă nu putea fi urmată, ci numai 
dezvoltată. Unei (unor) conştiinţe mimetice nu i se (nu 
îi se) dezvăluia. Dacă romanii ar fi ales să preia şi să 
adapteze, ei n-ăr fi adus în spaţiul lor decît o copie a 
gîndirii greceşti, ar fi eşuat cîteva secole fără întreru¬ 
pere, mimînd doar, într-o naivă inconştienţă. 

Or. cu toate că după model grecesc, filosofia romană 
este altceva şi altfel. Romanii n-au făcut filosofie pentru 
că filosofie făcuseră şi grecii. Poate să pară ciudat, dar, 
cu toate că după model grecesc, ea nu este o simplă copie. 

în alt cronotop istoric, în „personanţă** cu altă mentali¬ 
tate şi în structurile altei limbi, filosofia romană nu avea 
cum să fie ea însăşi, dar mimetică. 

Valoarea paradigmei greceşti în „decuparea 1 * şi „orga- 
nizarea** universului filosofic roman nu poate fi contes¬ 
tată sau nu fără ca originalitatea acestuia din urmă să 
nu fie compromisă. Situaţie contradictorie s-ar părea, de 
îndată ce originalitatea e condiţionată de „determinismul* 1 
unui model. Numai cu, în acest caz sau, generalizînd, în 
relaţia dintre două culturi, „modelul** nu funcţionează 
cauzal. Filosofia romană, deci, nu are faţă cu gîndirea 
greacă dependenţa efectului. Ea îşi va fi urmat propriei' 
cauze, care era istoria romană. 

Nici un popor nu poate să trăiască filosofic Intr-o filo- 
sofie împrumutată sau adaptată. Reconstrucţie a modu¬ 
lui de a fi şi de a gîndi al fiecărui popor, filosofia (cul¬ 
tura, în genere) se constituie emergent. De aici nu rezultă 
incomunicăbilitatea şi divergenţa de principiu a „decu- 
pajelor** filosofice. în mai mare măsură individuali¬ 
tatea le este condiţionată de comunicabilitate şi de uni¬ 
tate, mai exact de convergenţă, decît de îndrepta¬ 
rea centripetă. Geneza interioară ar cădea din sens, ca 
închidere şi particularizare. în concept autentic, ea este 
acea'mişcare pe „verticală**, dinspre individualitatea ab¬ 
stractă către universalitatea concretă. De aceea, mai cu- 
rînd decît în deosebire, filosofiile, aşa-zicîndu-le, naţio¬ 
nale sînt în identitate. 

Dincolo de timpul istoric şi de geografie, dincolo şi 
de determinaţiile etnopsihice, structuri universale şi mo¬ 
tive comune, aceeaşi logică a construcţiei le pun sub 
semnul identităţii, dar ale identităţii concrete. Căcu prinse 
formal într-un sistem, ele sînt ireductibile tocmai prin 
deschiderea către universal. Identitatea, deci, nu vine din 
participarea la un model unic, ci din convergenţa lor. 
Eşecul explicaţiei difuzioniste, ca într-o pedagogie a ero¬ 
rii,. este instructiv. Detaliind, chiar atunci cînd poate fi 
identificată exact, difuziunea culturală (influenţa) nu de¬ 
termină mutaţii esenţiale sau nu se exercită pînă-nu este 
inţegrată în sistemul „receptorului**. De aceea, influenţa 
nu se autentifică decît prin renunţare la condiţia sa. Ea 
nu se manifestă în ordinea unui determinism abstract, 
nu capătă realitate (sau nu dă realitate) absorbind „ma¬ 
terie" autohtonă, ci prin trecere în „sîngele** culturii în 
al cărei orgayism intră. Aşadar, şansa exercitării sale stă 

în anularea regimului de existenţă proprie. Puţind să aibă 
rol nu numai catalizator, ci şi de construcţie, oricum, 
transmisia culturală accentuează, nu şi determină uni¬ 
versalitatea unei culturi, pentru că universalitatea este 
realitate emergentă şi nu imergentă. La universalitate se 
ajunge, iar nu se porneşte de la ea. Universalitatea se 
construieşte din interior, fiind devenirea în concret (ca 
totalitate) a individualelor. Mai curînd decît o paradigmă, 
ea este un proces, acela de universalizare a individului. 

Revenind, filosofia romană va fi receptat modelul 
grecesc, dar condiţia sa este cu totul alta decît cea a 
unei simple copii. Interpretatio Romana, de altminteri, 
dă îndeajuns de bine seama de gestul roman recreator, 
de îndată ce nu va fi fost o mişcare de translaţie, ci de 
„tălmăcire", adică de integrare a filosofici greceşti. Rc- 
fuzînd-o, presupunînd că refuzul era posibil, romanii tre¬ 
buiau să ia totul de la început. în urmare, ca într-o altă 
veşnică reîntoarcere, din nou (dar în spaţiu roman) s-ar 
fi ivit un Thales, din nou un Heraclit, din nou un Socrate. 

Istoria gîndirii în universalitatea ei însă este o reluare 
a „elanului" sau a elanurilor originare pe o „axă" care 
uneşte într-o singură mişcare, a devenirii, cele trei tăie¬ 
turi temporale : trecutul, prezentul şi viitorul. Trebuie 
să admitem, de aceea, „că există o tradiţie filosofică esen¬ 
ţială, o perenitate a gîndirii umane la care orice ginditor 
şi orice mişcare de gîndire contribuie şi conferă un nou 
elan nu numai prin experienţă, adevăruri şi fapte noi, 
dar şi prin repunerea în discuţie a adevărurilor vechi, 
prin modalitatea nouă de a le aborda, chiar şi prin ero¬ 
rile şi ereziile lor" (Jacques Chevalier, Histoire de la 
pensee, I ,p. 20, 11). 

Luînd-o de la început, romanii ar fi făcut-o numai prin 
căderea din timpul lor istoric şi din cel al filosofiei. 
Originalitatea, în acest caz, deşi în aparenţă cu mai 
multe şanse, în realitate era artificială şi perfect super¬ 
fluă, ca redescoperirea descoperirii. Ce rost putea să 
aibă repetarea aceloraşi experienţe şi cit faptul, prezu- 
mindu-1, era în măsură să sporească valoric universul 
filosofiei în genere şi, în particular, pe cel al filosofiei 
romane ? 

Reluarea de la capăt era menită să închidă şi nu să 
deschidă, să izoleze şi nu să integreze, să taie căi cola- 

terale şi înfundate, iar nu să facă posibilă universaliza¬ 
rea acestei experienţe şi sporirea în universalitate a celei 
produse deja. Căci prin refuzul asimilării (sau interpre¬ 
tării) tradiţiei, filosofia romană ar fi pierdut ea însăşi 
şansa universalităţii şi, totodată, ar fi întîrziat procesul 
de universalizare ă gîndirii greceşti, de „dezbrăcare 14 a 
acesteia de forma determinantă a sa, pentru a se dezvălui 
ca idee „pură 44 , adică. Sau, în alte cuvinte, de a-şi depăşi 
condiţia istorică în alta sistematică. „Interpretarea ro¬ 
mană 44 , deci, avea să fie prima mare supunere la probă a 
„traductibilităţii 44 gîndirii greceşti, ceea ce vrea să spună 
— a universalităţii ei. 

„Intraductibilă 44 , filosofia greacă (şi generalizînd, ori¬ 
care, din orice timp şi loc) ar fi rămas în limitele (în de¬ 
terminabile) sale istorice într-o identitate de sine ab¬ 
stractă şi stearpă. Or, poate cea dintîi virtute a unei 
filosofii stă în capacitatea sa de autodevenire sau, pentru 
a zice astfel, după Constantin Noica, de a fi „spornică 44 
(De caelo, p. 23 şi urm.). 

Ceea ce n-a sporit, ceea ce nu sporeşte nu va fi existat 
şi nu există valoric, n-a fost şi nu este istorie în toată 
autenticitatea sa. Nu determină nimic sau nimic esenţial, 
deci, cu viaţa proprie, în măsură, la rîndul său, să spo¬ 
rească valoric. 

Filosofia romană nu are, ce-i drept, măreţia celei 
greceşti. La prima vedere, chiar dacă nu pare a fi o 
copie, oricum aduce cu o replică, de vreme ce are cam 
acelaşi relief sau, cel puţin, aceleaşi clemente, numai că 
altfel dispuse. Ca în filosofia greacă, bunăoară, si în cea 
romană există un pythagorism, un platonism, un aristo- 
telism, există o şcoală (o mişcare, mai degrabă) stoică, 
o alta epicuriană, o îndreptare sceptică, un probabiîism. 
Numai că toate acestea, pentru a nu mai vorbi de fiecare 
în parte, altfel structurate, cu alte accentuări, nu se or¬ 
ganizează ca în spaţiul grecesc. In platonismul sau în 
aristotelismul de construcţie romană, la rigoare nici 
chiar în stoicismul de la Seneca la Marc Aureliu nu sînt 
recognoscibile modelele tradiţionale. Doar platonismul, ca 
probă : ce îl leagă pe cel atenian sau, mai exact, pe cel 
al lui Platon de platonismul eieeronian din Visul lui Scipio- 
(în De republica) sau de cel al lui Apuleius din De Plc- 
tone et eius dogmate ? 

Privite ca sisteme, apoi : filosofia greacă, centrată în 
platonism şi aristotelism, şi cea romană, cu stoicismul c-a 

dominantă şi, încă, fapt deloc minor, cu un stoicism 
moral, cu unul deci fără Chrysippos sau logica, între 
cele două sisteme, aşadar, nu este nimic (ori mai nimic) 
care să facă posibilă- comparaţia valorică. Dar cele două 
sisteme, filosofii nu par a fi echivalente, nu sînt echiva¬ 
lente dacă cea romană este privită din interiorul celei¬ 
lalte, ca model. 

Or, cu toate că, în absolut chiar, gîndirea greacă este 
superioară celei romane, aceasta din urmă nu este ceea 
qo este prin regimul copiei şi nu are doar atîta valoare 
cită are copia. Că lumea romană nu avea a produce o 
filosofic de tipul şi, astfel, şi de valoarea celei greceşti 
este adevărat. însă-una era Grecia (sau umanitatea greacă) 
şi alta Roma (cu umanitatea romană). 

Altă istorie, altă mentalitate, altă „geografie" chiar, 
toate acestea nu aveau decît a determina un alt mod de 
interpretare a lumii sau de interogare a lhmii şi asupra 
ei. Ir. consecinţă, filosofia romanilor va fi fost aşa cum 
va fi fost pentru că era întrebarea şi răspunsul lor. în- 
trebîndu-se şi răspunzîndu-şi „greceşte" n-ar fi provocat 
o devalorizare a modelului şi, din partea lor şi pentru 
ei, un refuz al filosofiei ? 

Hegel avea să le conteste orice aplecare metafizică 
pentru că ar fi fost prizonierii unei „concepţii" despre 
lume „inapte de filosofie speculativă". „în strânsă legă¬ 
tură cu concepţia despre lume‘‘ (cu mentalitatea, s-ar 
putea spune astăzi), filoşofia îi urmează, preluîndu-i 
structurile, dar şi, odată instituită, forţînd-o să şi le mo¬ 
difice după cele ale sale. Ceea ce însă Hegel- aplică lu¬ 
mii greceşti nu mai face în ordine romană. Aici, cele 
două mişcări sînt separate, cea de a doua este eliminată 
pentru a fi reţinută doar prima, care, operaţională şi 
.„adevărată", dar prin cealaltă şi laolaltă cu ea, prin ab¬ 
solutizare îşi pierdea din valoare. Dovadă chiar anula¬ 
rea abstractă a filosofiei romane pentru că ar fi fost lip¬ 
sită de o „concepţie despre lume" în stare să se transfi¬ 
gureze metafizic. „Romă a avut numai principiul stăpâ¬ 
nirii abstracte; astfel spiritului roman nu putea să-i 
convină decît un dogmatism care era clădit pe un prin¬ 
cipiu construit de forma intelectului şi valorificat, apli¬ 
cat de ea. Filosofia stă astfel în strînsă legătură cu con¬ 
cepţia despre lume. Lumea romană, care omora în sine 
individualitatea vie a popoarelor, a produs, fără îndoială. 

un patriotism formal şi virtutea lui, precum şi un sis¬ 
tem dezvoltat de drept ; dar filosofie speculativă nu pu¬ 
tea ieşi dintr-o astfel de moarte; doar buni avocaţi si 
morala lui Tacit .(Prelegeri de istorie a filosofiei, II, 
p. 10). 

Mai înainte de toate ar fi de discutat dacă chiar aceas¬ 
ta era mentalitatea romană. Presupunînd-o însă a fi fost 
în linii mari asemenea, ar urma să fim mai prudenţi în 
explicarea filosofiei prin ea, de îndată ce acesteia nu-i 
va lipsit, totuşi, fiorul metafizic şi ' conştiinţa critică. 

De bună seamă că filosofii nu putea ieşi din „moartea 44 ' 
individualităţii, dar în forma ei morală în stoicismul de 
la Seneca la Marc Aureliu. cu deosebire, nu era, parcă, 
a înverşunare în contra pierderii, omului,? 

Pe de altă parte, apoi. filosofii romană nu-şi afla 
,,matricea“ ei stilistică printr-o exercitare critică, deci 
antidogmatică, şi aceasta, paradoxal, mai înainte de a 
se. construi ? Căci, fapt mai puţin obişnuit, romanii nu 
„decupează 11 orizontul filosofiei lor pe măsura ce îl con¬ 
struiesc, din interior, ci mai înainte şi, întrucîtva, din 
afară sau, oricum, ca pe o formă pură, dacă se poate spune 
aşa. Iar aceasta, oricît ar părea de ciudat, prin aceea ce 
se numeşte nu prea potrivit, datorită devalorizării ter¬ 
menului, electismul ciceronian. 

Ce-i drept. Cicero fi 06—43 î.c.n.) tine de platonism, 
ca şi de aristotelism, de pythagorism şi de stocism, dar 
şi de scepticism şi de probabilism. Eclectismul însă, pre- 
supunîndu-1 deocamdată, nu este decît metodic. De alt¬ 
minteri, Cicero nici nu putea săvîrşi delimitarea orizon¬ 
tului roman decît în acest mod. 

Opţiunea pentru o filosofie anume, pentru platonism 
sau aristotelism, pentru stoicism sau pythagorism ar fi 
însemnat punerea gîndirii romane în dependenţă de un 
model anume, determinat, reducerea ei, de fapt, la in¬ 
grata condiţie a epigonului. Cicero îşi va fi dat seama cu 
uimitoare exactitate că romanii şi-ar fi refuzat şansa 
unei filosofii proprii atît prin ruptura cu Grecia, cît şi 
prin simpla prelungire a spiritualităţii ei. Parcă fără de 
ieşire şi inerţială, situaţia aceasta atît de problematică nu 
oferea decît o soluţie pentru depăşirea sa. Cicero nu nu¬ 
mai că a identificat-o exact, dar a şi „expcrimentat-o“, 
fixînd astfel „tiparul 11 gîndirii romane. El, prin urmare, 
îşi va fi dat seama că nu avea de ales decît între totul 
sau nimic, între ansamblu (întreg) şi parte. 

Alegerea, poate, era deja făcută, în principiul ei, de 
vreme ce Cicero trebuia să procedeze numai astfel cum 
a procedat. Anume să aducă în spaţiul roman (să inter¬ 
preteze roman) întreaga filosofie greacă în sistemul ei 
şi ca sistem. 

Lucrînd cu toate şi asupra tuturor, Cicero putea să 
circumscrie (să decupeze) un alt orizont pentru care şco¬ 
lile sau direcţiile filosofice tradiţionale treceau în con¬ 
diţie de „pietre* 1 de hotar. Căci transferîndu-le pe toate, 
el le trecea determinaţiile strict istorice în condiţie se¬ 
cundă pentru a le promova pe cele universale. în alte 
cuvinte, pythagorismul sau platonismul, aristotelismul sau 
stoicismul nu-1 interesau ca reconstrucţii, ci, mai întîi, 
ca tipuri de reconstrucţie a lumii şi omului. 

Dacă s-ar fi îndreptat către o filosofie anume, el ar 
fi riscat mimetismul şi, prin acesta, eşecul. O direcţie 
anume putea fi stoică sau epicuriană, platonică ori aris¬ 
totelică, dar nu filosofia în totalitatea ei, filosofia ca sis¬ 
tem, şi drept conştiinţa de sine a lumii romane. 

Alegerea lui Lucreţiu (deci epicureismul său), ea în¬ 
săşi întemeietoare, nu avea a fi, de aceea, decît după 
cea a lui Cicero. Lucreţiu este primul filosof roman, dar 
întemeietorul, acela care a decupat orizontul, a fost Ci¬ 
cero, de îndată ce, cu el, filosofia grecilor trece din re¬ 
gim de fapt de cultură în acela de structură mentală. 
Cicero schimbă mişcarea de imergenţă culturală într-una 
de emergenţă (în ordinea mentalităţii). El receptează tot 
ce putea fi receptat cultural, dar nu face aceasta decît 
pentru a interioriza şi transfigura. Astfel că, în cea de 
a doua mişcare, filosofiile tradiţionale greceşti par să 
vină dinlăuntrul mentalităţii romane. 

Cînd, totuşi, Cicero dă semne de adbicare de la neu- 
tralismul său, parcă, metodic, înclinînd către probabi- 
lism, faptul nu contravine principiului, ci, în contra aş¬ 
teptării, îl confirmă. Proiectul unui „ecumenism filoso¬ 
fic** nu avea nici o şansă, lipsit de logică anume (Alain 
Michel, La philosophie en Grece et ă Rome de 130 ă 250 
în Histoire de la philosophie I, p. 813). Or, numai proba- 
bilismul era în măsură să fie, în condiţiile date, o ase¬ 
menea logică. Avem, de altminteri, mărturia lui Cicero 
însuşi : „în ce mă priveşte, voi rămîne la punctul meu 
de vedere şi, nefiind supus normelor unei anumite doc¬ 
trine filosofice căreia să mă plec vrînd-nevrînd, în orice 

problemă, ce mi se pare mai aproape de adevăr" (Tus- 
culane, IV, 4). 

Preferinţa pentru oricare altă filosofie în acest timp 
al întemeierii putea să ducă la mari dificultăţi şi, în cele 
din urmă, la eşec, întrucît o nouă filosofie nu avea cum 
să înceapă, istoric şi epistemologic, prin a fi platonică 
sau aristotelică, stoică sau epicureică. In oricare situa¬ 
ţie, ar fi fost o prelungire a celei anterioare, greceşti. 
„Tăietura", în acest caz, ar fi fost amînată, căci o inter¬ 
pretare de un fel ori de altul ar fi exprimat o opţiune 
individuală, subiectivă şi accidentală. Dar, deocamdată, 
era nevoie de o operaţiune menită să contureze, cum se 
zice astăzi, „orizontul de aşteptare" al filosofici romane. 
Probabilismul părea cel mai în măsură s-o facă, fiind 
mai mult o metodă decît o construcţie sau o interpre¬ 
tare de tip clasic, cel puţin. Aceasta întrucit, nici „dog¬ 
matică", nici „sceptică", filosofia neoacademicilor (pro- 
babilistă) aducea mai degrabă cu o „metodă" ■ de a nc 
conduce bine mintea decît cu o filosofie ca interpretare 
a lumii şi omului. 

Distingînd între reprezentarea probabilă, reprezen¬ 
tarea probabilă şi verificată şi cea probabilă, verificată 
şi irevocabilă, neoacademicii (cu deosebire, Carnead.es, 
? 215 — ? 130 î.e.n.) nu urmăreau stabilirea adevărului sau 
nu aceasta în primul rînd, ci pregătirea conştiinţei cri¬ 
tice în faţa lumii. 

Mijloacele şi calea nu erau cele mai potrivite, mai cu 
seamă datorită evoluţiei probabilismului, similisceptice. 
însă dincolo de instrumentarea celor trei „grade" sau 
„niveluri" ale reprezentării probabile, în îndoiala metodică 
a -neoacademicilor, Cicero va fi desluşit garanţia lucrării 
în aşa fel incit interpretatio Romana să poată aspira la 
realitate valorică. 

Săvîrşirea „decupajului" prin raportare critică (meto¬ 
dică) la universul grec al sensurilor filosofice era prima 
mişcare, de tot necesară, dar nu suficientă. Probă, anga¬ 
jarea lui Cicero şi a întregii filosofii romane în înfăptui¬ 
rea celei de a doua, care, în „durată lungă", va avea o 
importanţă hotărîtoare pentru destinul filosofici. Nu este 
prea mult spus dacă ţinem seama de faptul că această 
a doua mişcare era totuna cu trecerea filosofiei din limba 
greacă în limba latină. 

Cu. prima mişcare, filosof ia romană se desfăcea, de- 
modelul grec, particularizîndu-se. Cu cea de a doua însă, 
ea începe să se afirme universal. 

Mîndru de virtuţile. limbii latine, Cicero pare mult 
prea încrezător în şansele .ei : „simt, şi am spus-o adesea, 
că limba latină nu numai că nu este săracă, după cum 
se consideră în genere, dar este chiar mai bogată, decît 
limba grecilor 11 (De finibus, I,',3). 

Orgoliu ? Poate că da, cel puţin în latura confesivă ă 
apologiei. Dar dacă luăm în seama destinul istoric al 
limbii latine, angajarea frenetică a romanilor de la Ci¬ 
cero la Seneca în forţarea filosofiei să intre în spaţiul 
altei limbi pare să fi fost determinată de structuri a că¬ 
ror „intenţionalitate 11 poate fi numai înregistrată, nu însă 
$i judecată sau nu judecată abstract. Căci înlocuirea de 
către latină a limbii greceşti nu era o uzurpare a aces¬ 
teia şi nici spre paguba filosofiei. Dacă aşa s-a întîm- 
plat şi dacă această „întîmplare 11 avea să dureze un-timp 
îndelungat, pînă către veacul al XVII-lea, iar limbajele 
moderne se configurează înăuntrul limbilor „vulgare 14 
(naţionale) după model latin,. atunci aşa trebuia să fie. 
Cum ar fi evoluat filosofia altfel, deci în structurile lim¬ 
bii în care se născuse, este greu de prezumat sau, ori¬ 
cum, inutil. Cît se mai regretă întorsătura lucrurilor, se 
face abstract-an istoric. 

Or, susţinută de împrejurări socio-politice favorabile 
(Imperiul şi romanizarea, mai întîi, apoi, în cursul Evu¬ 
lui Mediu, ecumenicitatea bisericii de apus), dar şi de 
virtuţile proprii : „prin transmiterea structurilor propo¬ 
ziţiei libere, ale coordonării şi ale subordonării în frază, 
ea a reprezentat o comunitate de logică şi de arhitec¬ 
tură mentală 14 , limba latină a trecut filosofia greacă 
dincolo de limitele limbii ei şi ale timpului ei. „Roma este 
aceea care a făcut să pătrundă filosofia greacă în filoso¬ 
fia medievală 11 (Raymond Bloch, Jean Cousin, Roma şi 
destinul r ei, 2, p. 323, 268). Şi, totodată, prin filosofia me¬ 
dievală şi prin latina medievală „Grecia 11 şi „Roma 11 tre¬ 
ceau cu structurile lor în fundamentele spiritului mo¬ 
dern. Primii filosofi ai epocii moderne mai scriu, de alt¬ 
minteri, în latină sau, ca Descartes, în latină dar şi în 
limba „vulgară 11 . 

Mîndru de virtuţile latinei, de data aceasta Cicero 
nu mai pare dispus să recunoască superioritatea greci- 

ior. Nu împinge însă orgoliul prea departe, pînă la ig¬ 
norarea a ceea ce latina (filosofică) datora elinei ? 

In dependenţă de limbajul filosofic al grecilor, chiar 
din' punctul de plecare latina urma a se individualiza. 
Cicero era convins că, ’ lipsită de un limbai propriu, fi¬ 
losofic romană ar fi fost o pretenţie vană. Căci aseme¬ 
nea oricărui exerciţiu uman, filosofia avea nevoie de un 
limbaj al ei, altul decît cel natural-autohton, însă ve¬ 
nind din acesta. „Pentru a nu mă referi la domeniile de 
elită proprii oamenilor • liberi, nici chiar meşteşugarii nu 
şi-ar stăpîni meseria dacă n-ar utiliza termeni necunos¬ 
cuţi nouă, dar proprii meseriei lor. Astfel, agricultura de 
care s-ar înspăimînta price om rafinat şi elegant a de¬ 
semnat situaţiile proprii ei cu termeni noi. Cu atît mai 
necesară este terminologia pentru filosof. Căci filosofia 
este meşteşugul vieţii, iar cei care discută despre ea nu 
pot să-şi extragă cuvintele din for. Stoicii au inventat 
în acest domeniu cel mai mult dintre- toţi filosofii, iar 
Zenqn, maestrul lor, n-a descoperit idei propriu-zise, ci 
mai degrabă cuvinte noi“ (De finibus, III, 2). 

Grecii, la vremea lor, vor fi avut, o sarcină infinit 
mai grea şi mai uşoară, deopotrivă. Grea, întrucît, ne- 
avînd un model, au fost nevoiţi să inventeze aproape în 
uiod absolut ; şi uşoară, oricît ar părea de ciudat, din 
acelaşi motiv care o făcea atît de dificilă. 

Grecii avuseseră şansa de a lucra ca o divinitate a 
începuturilor. Spaţiul de mişcare era aproape nelimitat 
sau, oricum, lipsit de limita pe care un model o punea. 
Itomanii.' la rîndul lor, retrăiesc aceeaşi dramă. însă la 
alt nivel. Şi pentru ei creaţia în ordinea limbajului era 
c sarcină grea şi uşoară, totodată. Numai că sarcina lor 
era uşoară t şi grea, în acelaşi timp, pentru că aveau un 
model : uşoară întrucît exista o istorie exemplară (isto¬ 
ria greacă) şi grea în măsura în care filosofia -romană 
nu putea să vorbească decît în limba romanilor. Era, aşa¬ 
dar, nevoie de un gest radical, iar Cicero a înţeles să-l 
facă. 

Pericolul mimetismului pîndea mai peste tot: în ca¬ 
zul în care se împrumuta (se copia) limbajul filosofic al 
grecilor se risca abdicarea de la condiţia proprie, de la 
rigorile şi responsabilităţile istoriei romane. 

Va fi întotdeauna bine să folosim termenii care sem¬ 
nifică exact : „este legitim să utilizăm un cuvîrtt latin 

potrivit 44 . Insă „nu va fi cazul să traduci, ca traducătorii 
nepricepuţi, un cuvînt grec printr-unul latin, dacă există 
un termen consacrat pentru ideea respectivă. Eu unul 
utilizez, de obicei, dacă n-am altă posibilitate, mai multe 
cuvinte latineşti pentru a exprima o idee desemnată de 
greci printr-un singur cuvînt 44 (De fin., III, 4). Dar aceas¬ 
ta cu prudenţă maximă, pentru a nu sacrifica precizia 
şi claritatea.' Intre a vorbi imprecis, dar neapărat lati¬ 
neşte şi a folosi cu profit maxim în ordinea limpezimii 
şi a rigorii termenii greceşti este preferabilă cea de a 
doua variantă. Şi, în genere, exactităţii nu trebuie să-i 
fie preferat nimic altceva, localismul cu orice preţ sau 
„limbajul colorat 44 nefiind sfetnici prea buni. înclinaţia 
către „limbajul colorat 44 , de altfel, este „puerilă 44 , fiindcă 
numai „capacitatea de a vorbi clar şi precis este proprie 
omului învăţat şi inteligent 44 (De fin., III, 5). 

O dată stabilite regulile metodei, pentru a le numi ast¬ 
fel, Cicero configurează un limbaj filosofic în orizont 
latin care este, poate, marea sa operă. 

Latina îşi crease „prin Plaut, Terenţiu, Ennius etc. 
un număr suficient de mare de cuvinte abstracte, în care 
Cicero avea să pună conţinutul ideilor filosofice 44 . Dar 
încercărilor înaintaşilor săi în filosofie „le lipsea o latină 
filosofică. Aceasta este creaţia lui Cicero, aici stă titlul 
său de glorie 44 (M. D. Lişcu' L’expression des idâes philo- 
sophique.s chez Ciceron, p. 7—8). 

Numite katalepsis în filosofia greacă, în speţă în cea 
stoiciană, „cunoştinţelor noastre despre lucruri 44 , în la¬ 
tină, socotea Cicero, li s-ar putea zice comprehensio-com- 
prehensiones, perceptio-perceptinnes : „această kntalepsis 
pe care o vom numi, traducînd literal, comprehensio-et 
istam katalepsin, uerbum e uerbn experimentes compre- 
hensinnem dicemu.s“ (De fin., III, 5 ; Academica priora, 10). 

Tot filosofii greci, mai exact stoici, vor fi sugerat 
si nntio sau notitiae rerum : „numim noţiuni (notiones). 
ceea ce „la greci era ennoia ori pr6lepsis“ (Topica, 7 ; 
Acad , pr. 10). Enărgheia, vedere clară şi distinctă, cla¬ 
ritate, evidenţă (Platon, Politicul, 277 c) trece la Cicero 
în euidentia şi perspecuitas : „folosim dacă vreţi perspi¬ 
cacitate şi evidenţă 44 — perspecuitatem aut euidentia Acad. 
pr. 6). Suspendării' sceptice (ca şi probabiliste) a judecăţii,. 
epohe, face să-i corespundă dubitatio' sau adsensionis re- 
tentioviar pentru doxa află opinio (Ibidem, 18 ; 45). Omo- 
loghia (acord, adeziune, convenţie) devine conuentia şi. 

conuergentia: „binele constă în ceea ce grecii numesc 
omologhia, iar noi, latinii, conuergentia “ (De fin., III, 6). 

Pitanos, termenul central al filosof iei neoacademice, 
îşi află echivalentul în uerisimiles şi in probabilis : „ceva 
probabil şi, pentru a zice aşa, verosimil — probabile 
aliquid esse, et quam uerisimiles; „îndatorirea este ac¬ 
ţiunea care poate fi justificată într-un chip plauzibil — 
est autem officium quod ita factum est, ut eius facti ra- 
tio probabilis reddi possit“ Acad, pr. 10 ; De fin., III, 58). 

„Probabilitas este un cuvînt care n-a existat înaintea 
lui Cicero" şi nu e greu de văzut cît îi datoresc limbajele 
specializate ulterioare, „cel matematic şi cel filosofic" 
(M. O. Lişcu, op. cit., p. 70). 

Adiaforia stoică trece în indifferentia („am găsit de 
cuviinţă să numesc indiferent — indifferens — ceea ce 
stoicii numesc ădiaforon“; De fin., III. 53). Eukairia (opor¬ 
tunitate, moment favorabil, situaţie favorabilă) ia forma 
lui opportunitas, tempo actionis opportunum, occasio 
(„...oportunitate, astfel numesc eu eukairia"; „momentul 
potrivit pentru acţiune se numeşte în greacă eukairia, 
în latineşte, occasio a — De fin. III, 14 ; De officiis, 40). 

La poiotes (calitate la Platon şi Aristotel), Cicero zice 
qualitas; idea trece în species, iar ousia în essentia, ter¬ 
men care avea să-l ispitească şi pe Seneca : „Vreau... să 
folosesc cuvîntul essentia „pentru a reda pe ousia", adi¬ 
că „substanţa ce cuprinde prin natura ei fundamentul 
tuturor lucrurilor". Nu-i pare prea potrivit (sau prea 
frumos) dar are „în sprijin garanţia lui Cicero" (Scrisori 
cate Luciliu, 58). 

Nici lui Quintillianus nu avea să-i placă essentia; 
găsea cuvîntul prea greoi şi, în plus, nici nu i-1 atribuia 
lui Cicero, ci lui Sergius Flauius (Arta oratorică, VII, 
3, 33). 

Dar oricine îl va fi utilizat pentru prima oară, ter¬ 
menul, cu modificări fireşti şi tot asemenea îmbogăţiri, 
supravieţuieşte epocii şi, traversînd Evul Mediu, care îl 
şi impune, avea să intre în fondul principal al limbaju¬ 
lui filosofic modern. 

La greci, în particular la Aristotel, ousia era în pri¬ 
mul rînd nume pentru substanţă. Dar nu numai terme¬ 
nul semnificînd şi esenţă sau quidditatea (quidditas — 
quid est), cum vor zice medievalii („A spune ceea ce este 
o substanţă înseamnă să răspunzi la întrebarea quid sit; 
de aici, în ordinea definirii, esenţa va fi numită quiddi- 

tas" — Etienne Gilson, Le Thomisme, p. 43). Astfel că, 
inventat sau nu de Cicero, dar„utilizat zgîrîind urechea 
unui roman, cum se temea Seneca, ori greoi, după gustul 
lui Quintillianus, însă „adevărat 11 , de îndată ce la ade¬ 
vărul unei filosofii participă şi limbajul ei, essentia este 
dintre cele mai mari creaţii romane. Drept este că „prin 
asemănare 14 cu un model grecesc; pentru a zice după Plu- 
tarh (Cicero, 40). Dar, prin aceasta, nu mai puţin origi¬ 
nal, ca de altminteri nici ceilalţi termeni inventaţi .sau 
numai transpuşi de Cicero ori de cel de al doilea mare 
creator de limbă filosofică latină, Lucreţiu. 

Asemenea lui Cicero, Lucreţiu are conştiinţa actului 
de ctitorire : „Nu-mi scapă cît de grea e lămurirea în 
versuri latine / a-ntunecatelor lucruri aflate de greci 
înainte 11 , căci „limba-i săracă, iar ce scriu, noutate 14 . De 
aceea, „e nevoie să alcătuiesc noi cuvinte 44 — multa no- 
vis uerbis pracsertim cum sit agendum (De rerum na¬ 
tura I, 136'—139). 

Cuvinte noi, poate, că n-a inventat (Cf. H. Bcrgson, 
Extraits de Lucrece, p. XLI şi urm.). Dar în efortul lui 
de a crea un limbaj filosofic a propus echivalenţe ale 
termenilor greceşti de tot memorabile. Bunăoară, pen¬ 
tru atomi-atomi (atomos-ătomoi, gr.) Lucreţiu foloseşte 
corpora prima (I, 171), principia, principiorum (I, 244), 
minimum (I, 748), rerum primardia (I, 268), geniţalia cor¬ 
pora (III 62—63), primordia (II, 253). corpora (ÎI. 1124), 
semina (II, 284, III, 494, V, 658), ordia prima', prima-pri- 
mus (IV, 28, 184). Pentru vid (to kenon, gr.) are inane- 
inanis (I, 223, 365) şi inane vacuum (II, 151). Abaterii ato¬ 
milor epicurieni de la căderea în linie dreaptă (parcgkli- 
sis) romanul îi zice clinamen (II, 292), d eclinatio (II, 22! 
— 253) şi inclinatio (II, 243). 

Hyle, prin care grecii numeau materia sau materiile 
constitutive tuturor celor existente, în De rerum natura 
(I, 171, 203, 239, 345, 635, II, 68) este .pusă în echivalenţă 
cu materies (materialul) ce alcătuieşte un lucru : materies 
quia rebus redidita. Kosmos trece în summam (I, 636) 
sau în summa (V, 330) atît în înţeles de întreg, cît şi, 
prin analogie cu unul dintre sensurile cuvîntului gre¬ 
cesc, anume cu acela de podoabă, ca partea cea mai de 
sus, ca acoperiş, ca perfecţiune. în alte cuvinte, ca în¬ 
coronare sau revelaţie a fiinţei în sine, căci lumea, or¬ 
dinea aceasta (kosmon tonde), zicea Heraclit, „a fost, este 

şi va fi un foc etern care după măsuri se aprinde şi după 
măsuri se stinge“ (fr. 30, Diels). 

Sufletul este numit animus, ca spirit, cînd numeşte 
mintea (ergo vivida vis animi percivit..., deci birui pu¬ 
terea minţii sale I, 72) şi anima, ca principiu al vieţii, ca 
natură (materie) a inteligenţei, a spiritului : unde anima 
atque animi constat natura videndum — să căutăm ce 
e sufletul, care-i a minţii natură (I, 131) animi na¬ 
tura videtur / atque animae claranda meis jam versi- 
bus esse — în versurile mele scăldate cu lumină se cu¬ 
vine să lămuresc ce-i sufletul şi ce-i spiritul 44 (III, 35-36). 

Filosofia, în fine, este numită de Lucreţiu, ca şi de 
Cicero, de altminteri, sapientia, deci cu un cuvînt, parcă, 
mai aplicat modului roman de a înţelege iubirea-de-în- 
ţelepciune : vitate rationem quae / Nune apellatur sa¬ 
pientia — regula de (purtarea în) viaţă / Ce înţelepciu- 
ne-i numiţă 44 - (V, 910). Dar, de la Ennius la Seneca se 
întrebuinţează şi philosophia, transcrierea latină a greces¬ 
cului corespunzător oare, prin această mediere, avea să se 
permanentizeze în limbajul medieval şi în cele moderne. 

Poate moştenirea romană cea mai autentică, în mate¬ 
rie de filosof ie, pentru a zice astfel după Jean Cousin, 
limbajul este acela care asigură continuitatea gîndirii 
într-o primă şi esenţială mişcare. Căci mai înainte de a 
semnifica altceva în funcţie de timjaul istoric al filosofiei 
şi de contextul social, de spiritul limbii şi de mentalitate, 
cuvintele păstrează sensurile de bază. Primii scriitori 
creştini (de limbă latină), la rîndul lor, aşa cum era şi 
firesc, dau termenilor greceşti pe care îi preiau, adaptîn- 
du-i, sau celor latini cu încărcătură filosofică precreştină 
(mai exact, necreştină) semnificaţii explicabile (inteligi¬ 
bile) în context. însă şi de data aceasta, dacă în „durată 
scurtă 44 continuitatea părea (poate chiar era) trecută în 
plan secund, în „durată lungă 44 îşi asigura poziţia domi¬ 
nantă. 

Subordonată unor programe de legitimare religioasă, 
juridică şi de instituire teologică a creştinismului, filo¬ 
sofia (deja într-o reintepretare pe măsură) avea să-şi ate¬ 
nueze pentru o bună bucată de vreme autonomia, ceea ce 
însemna şi că limbajul ei nu mai era al ci. în primul rînd. 
Dar fie şi ca mijloc pentru impunerea creştinismului prin 
apologeţi, prin părinţii bisericii, în genere prin scriitori 
bisericeşti ai începutului capătă termeni noi sau numai 
sensuri noi. Contrarietas, corporalitas-incorporalitas, indi- 

vidualitas, intellectualitas, naturalitas, rationalitas, sensua- 
litas, materialis, spiritualis, prin Tertulian, existentia, 
existentialis, existentialitas, existentialiter, existens (gr. 
on), essentialis, essentialites, essentitas (gr. ontotes), sub- 
stantialitas, intelligentialis, consubstantialis, consubstantia- 
litas, praexistentia, praexistentialis, alteritas ş.a., prin 
Marius Victorinus, poate „iniţiatorul terminologiei filoso¬ 
fice latine 11 medievale, comparticipatio, praedestinatio, 
transanimatio (metempsihoză), dualitas, fundamentalis, 
immaterialialis prin Hieronymus, mens, ratio, sapientia 
prin August, proportio (ănaloghian, la Porphyrios), fi- 
gurae (gr. schemata), forma (gr. eidos), forma essendi, for- 
maliter, contingenter (opus lui necessario), contingentia, 
accidentalis, contradictio şi contradictorius, deductio, os- 
tensivus, scientificus, syllogizare, verificare, naturam, per- 
sonam, liberum arbitrium, aeternitatem, intellectus-ratio, 
aevum-tempo, affirmo-nego, subiectum-praedicatum, causa 
sine qua non, toate acestea (cuvinte, perechi de cuvinte, 
expresii) şi încă multe altele intră în lexicul de bază al 
latinei filosofice şi, mai tîrziu, al limbajelor moderne (Cf. 
Aemilio Springhetti, Latinitas fontium philosophiae scho- 
lasticae, p. 27— 31). 

Primind de la o etapă la alta şi de la o şcoală la alta 
noi înţelesuri şi din ce în ce mai aplicat filosofice, în aso¬ 
ciere cu alţii, de invenţie sau de resemnificare ulterioară, 
termenii aceştia, şi nu numai ei, dincolo de o secvenţă 
temporală anume, se articulează într-un sistem care, ab¬ 
sorbind întreaga „gramatică 14 filosofică antică (greacă şi 
romană), stă la baza acelei moderne. 

, „Roma 44 , de aceea, nu este un simplu episod în istoria 
„Greciei 44 de după „Grecia 44 . Importanţa sa în transmiterea 
şi în permanentizarea spiritului grec prin universalizarea 
valorilor lui este fundamentală. într-atîta chiar, .încît, 
dinspre noi, s-ar putea spune că, fără Roma, nici Grecia. 
Căci Roma avea să aducă marea gîndire greacă în uni¬ 
versul unei limbi, într-un fel, hotărîtoare nu numai pen¬ 
tru destinul aceleia, dar şi pentru modul de a fi al filo¬ 
sof iei post-antice, în genere. Hotărîtoare aşa cum, poate 
că, este limba, „stăpîna noastră 44 (Mihai Eminescu). 

4. Universaliile şi medierea ontologică 


1. Cînd începe Evul Mediu ? Dar cînd se sfîrşeşte ? 
Convenţional, se identifică începutul în secolul al 
V-lea, iar sfîrşitul, zece secole mai tîrziu. însă, ca în is¬ 
toria socială şi în cele din urmă ca reflex al acesteia, isto¬ 
ria filosofică a epocii de mijloc se deschide mult mai de¬ 
vreme şi se încheie sau, dacă se preferă, îşi supravieţu¬ 
ieşte pînă în secolul al XVII-lea, cel puţin. 

Un „alt Ev Mediu“; poate un Ev Mediu mai autentiG 
este şi mai „lung“, „toate aspectele lui structurîndu-se 
intr-un sistem care, în ceea ce are el esenţial, funcţionează 
din vremea Imperiului roman tîrziu pînă la revoluţia 
industrială din veacurile al XVIII-lea — al XIX-lea“ (Jac- 
ques Le Goff, Pentru un alt Ev Mediu, I, p. 41). 

începe, aşadar, mai înainte ca Antichitatea să-şi fi 
istovit toate energiile şi se încheie cu mult după ce epoca 
modernă intrase, cum se spune, în istorie. 

Grecia filosofică şi Roma vin către noi pînă în secolul 
al VI-lea : în anul 529 este desfiinţată ultima şcoală ate¬ 
niană. Apuleius moare după 170, iar Macrobius îşi scrie 
Comentariile la Visul lui Scipio şi Saturnaliile către sfîr¬ 
şitul veacului al IV-lea. Proclos şi Damascius, scolarhii 
tîrzii ai şcolii platonice din Atena, Apuleius şi Macrobius 
ţin însă .de epoca veche, în timp ce Justin şi Tatian (seco¬ 
lul al II-lea) ori, în ramură latină, Tertulian (mort pro¬ 
babil în 240) trec în altă istorie. Doi contemporani parti¬ 
cipanţi la acelaşi învăţămînt, al lui Ammonius Saccas, 
Plotiri şi Origene, ilustrează încă mai eclatant această atît 
de paradoxală situaţie. Căci Plotin va fi fost ultimul mare 
antic, iar Origene, poate, primul constructor cu persona- 

litate inconfundabilă într-un orizont, deocamdată, numai 
posibil. 

O „tăietufă** istorică, în contra aparenţelor, acut per¬ 
cepută, îi desparte, plasîndu-i în lumi tipologic distincte. 

La prima vedere însă, cît se ia cunoştinţă de această 
stare de lucruri, „lupta între antici şi moderni* 1 (moder- 
nus-nou) pare a fi numai religioasă, în Enneade I, 8 şi II, 
9, prin respingerea gnosticismului, Plotin făcînd, indirect, 
opoziţie creştinismului, în timp ce, încă mai înainte, în 
secolul al II-lea, Tatian, în Cuvînt către greci, Minucius 
Felix, în Octavius, polemizau cu vechea cultură pentru a 
legitima noua religie. 

Dar „bătălia** pentru creştinism a acestora din urmă, 
în genere, a apologeţilor, ca şi anticreştinismul, din epocă, 
era expresia determinată a unei „rupturi** istorice. 
Apologeţii, de la Tatian şi Justin la Minucius Fe¬ 
lix şi Tertulian, au de apărat şi de impus, cu mij¬ 
loacele lor, o nouă religie în contra alteia, însă nu doar 
atît, bătaia fiind ceva mai lungă, ci şi un alt tip de cul¬ 
tură, o altă filosofie. 

Privită numai din orizont creştin şi, încă, numai din- 
tr-unul strict localizat istoric, poziţia lor antielenică şi 
antiromană pare prea partizană şi prea negativistă pentru 
a purta şi alte semnificaţii decît „legitimiste**. Ei sînt 
încă atît de „lipiţi** de opera apologetică, încît dau im¬ 
presia unei mărginiri, stingheritoare, în cele din urmă, 
pînă şi pentru creştinismul beneficiar. 

Negativistă, cît legitimarea creştinismului o cerea, în 
altă perspectivă istorică, apologetica marca însă „tăietura** 
dintre două epoci, dintre două culturi, dintre două tipuri 
de construcţie filosofică. Ea se va fi angajat într-o totală 
negare a tradiţiei, pentru a decupa alt orizont. Mişcarea 
era de tot necesară, de vreme ce o nouă etapă înseamnă 
un nou început de istorie. Semn şi conştiinţă ale acestuia, 
apologetica trebuia să fie ceea ce a fost : ruptură şi opo¬ 
ziţie faţă de tradiţie, pentru a trasa conturul ideologic al 
altui orizont. îndoiala augustiniană : dacă mă îndoiesc, 
exist, poate că va fi fost, mai înainte de toate, principiul 
unei filosofii a istoriei, căci pentru a fi în determinaţie 
proprie, pentru a se pune (mişcare secundă) în prima sa 
mişcare, noua etapă trebuie să se opună. 

Indoialq, în urmare, avea în rosturile sale, mai întîi, 
delimitarea şi, aşa-zicînd, desenarea altui orizont istoric, 
dar, totodată, fiind relaţie între ceea ce este negat şi ceea 
ce neagă, ea funcţiona şi ca „regulă a metodei 14 într-o 
reevaluare a tradiţiei, pusă numai temporar „între pa¬ 
ranteze 44 . 

Ruptură pentru afirmare, opunere pentru construcţie, 
în „durată lungă 44 , îndoiala apologetică şi patristică apare 
însă cu termeni inversaţi : continuitate prin discontinui¬ 
tate. 

Justin încă, apoi Tertulian şi Augustin îşi dublează 
critica cu o valorizare a culturii vechi, prea restrictivă, 
poate, dar, deocamdată, în acest timp al rupturilor şi al 
aşezărilor, în egală măsură, singura posibilă şi necesară. 

Cel mai mare scriitor şi filosof creştin în ramura lati¬ 
nă din primele secole, Aureliu Augustin (354—430), re¬ 
produce, la scară individuală, toate convulsiunile epocii : 
format în şcoala greacă şi latină, trece la creştinism, 
sperînd să dobîndească înţelepciunea. 

„Ardeam să iubesc şi căutam şi să dobîndesc şi să 
îmbrăţişez cu putere, nu o sectă filosofică sau alta, ci 
înţelepciunea... 44 Cultura tradiţională cu multele ei şcoli, 
atît de multe că, prin relativism, puneau adevărul sub 
semnul întrebării, îl va fi făcut să-şi îndrepte „mintea 
spre Sfintele Scripturi... 44 (Confesiuni III, 5). Din spaţiul 
„păgîn 44 trece în orizont creştin şi iubitorul de clasicităţi 
devine adversarul lor : ,,ce-mi folosesc că atunci, sgrv 
netrebnic al poftelor celor rele, am citit şi am înţeles 
toate cărţile artelor care se numesc liberale, pe care am 
avut posibilitatea să le citesc ? Şi mă bucuram de ele şi 
nu ştiam de urtde era ceea ce era acolo adevărat şi sigur. 
Căci aveam spatele spre lumină şi faţa întoarsă la lucru¬ 
rile care erau luminate... 44 (Ibidem, IV, 16). Dar, cu cit se 
depărtează de tradiţie şi pe măsură ce opţiunea pentru 
creştinism se radicalizează, pe atît revine la vechea filo¬ 
sof ie, cu predilecţie la cea platonică. Nu însă la ea ca scop, 
ci numai ca mijloc pentru filosofici creştină ca singura 
adevărată şi autentică (una vera philosophia ■ germana 
philosophia). 

Dobîndită printr-o operaţiune de regîndire creştină a 
unei reconstrucţii determinate, în concept augustinian 
însă, filosof ie a altei epoci, era totuşi, fixată în prelungirea 
uneia anume. Astfel că, oricît de mare ar fi fost efortul 
de a o desprinde şi de a o individualiza, ea putea să pară 

tot atît de bine filosofie creştină-plotonizantă sau plato¬ 
nism pus în termenii creştinismului. 

Prea restrictiv, prin aplicarea la un singur model tra¬ 
diţional, proiectul augustinian era, în cele din urmă, al 
unei filosofii mai degrabă post-antice decît într-o condi¬ 
ţie programatică (exemplară) pentru o alta nouă. Discon¬ 
tinuitatea şi continuitatea, în gestul lui Augustin, nu se 
presupun sau, nu mai mult decît se anulează reciproc. 
Desprinderea de vechea filosofie, prin urmare, nu creează 
îndeajuns un spaţiu de reintegrare. Căci, decupaj creştin, 
acesta nu poate să primească decît o filosofie determi¬ 
nată, iar nu problemele gîndirii antice. Discontinuitatea, 
în acest caz. nu mai făcea posibilă continuitatea, după 
cum, la rîndul său, continuitatea cădea în simpla miş¬ 
care de translaţie a unui model, cu cel mai mare grad de 
convenabilitate, dintr-un orizont în altul. 

Or, şansa filosofiei'medievale de a fi şi de a nu fi, în 
acelaşi timp, în prelungirea celei de dinainte stătea în 
preluarea ]jrogramului acesteia, într-o ordine formală, 
iar nu a interpretărilor determinate. 

Crucial, de aceea, avea să fie un „eveniment 11 care, în 
„durată scurtă 11 , pare asemenea tuturor celorlalte; în 
„durată lungă 41 însă, este adevăratul început al filosofiei 
medii, tipologic vorbind. Acesta va fi fost traducerea de 
către Boetius (? 470—? 525) a Isagogei (Introducerii) lui 
Porfir la Categoriile lui Aristotel. 

In sine, Isagoga nu este operă majoră, dar pentru tre¬ 
cerea de la Antichitate la Evul Mediu filosofic are rol 
hotărîtor. în ea, cu deosebire în pasajul 1, 10—15, ca 
într-un testament filosofic al grecilor, neoplatonicul din 
secolul al III-lea aduna mari şi fundamentale nedumeriri, 
tot atîtea elemente într-un program posibil : „Pentru 
moment eu mă abţin de a decide privitor la genuri şi la 
specii, dacă există în ele însele ori nu sînt decît în inte¬ 
lect ca simple concepte ale spiritului şi, admiţînd că sînt 
realităţii substanţiale, dacă sînt corporale sau incorporale 
şi dacă sînt separate de lucrurile sensibile sau dacă nu 
subzistă decît în ele şi care este permanenţa lor, căci 
această întreprindere este foarte anevoioasă şi presupune 
o lungă cercetare 44 . 

Toate acestea venind încă de la Platon erau, prin difi¬ 
cultatea şi importanţa lor, program pentru o epocă în¬ 
treagă, cel puţin. 

Intrarea în conştiinţa filosofică, universaliile şi-o fă¬ 
cuseră încă din epoca „aurorală“ a istoriei greceşti, cu 
Anaximandros, cu Heraelit, cu pythagoricii : focul, aerul, 
apa şi pămîntul, faţă cu apeironul anaximandrian, aerul, 
apa şi pămîntul în care focul heraclitic se stingea şi prin 
care, în sens contrar, revenea la sine, numerele 
în funcţionalitatea lor paradigmatică stînd pentru ele 
ca mediatori ontologici între fiinţa în sine (metafizică) şi 
fiinţa determinată (fizică). Istoria greacă începuse şi de 
data aceasta în forţă, universaliile fiind identificate în 
prima lor semnificaţie. Dar numai cu Socrate, cu Plafon, 
cu Aristotel, cu stoicii, ele aveau să-şi capete deplina 
legitimitate deopotrivă în ordinea ontologică şi episte¬ 
mologică. Şi aceasta, paradoxal, pe măsură ce li se desco¬ 
pereau tot mai multe şi mai mari dificultăţi în concep¬ 
tualizare. Ba, cîteodată, impresia este că „aporiile 11 întrec 
în amploare, chiar în valoare, clarificările. înveţi, parcă, 
de la cei mai aplicaţi filosofi greci nu atît ce sînt şi cum 
sînt universaliile, cît ce nu sînt şi cum nu sînt. Aporetica, 
aşadar, pare mai puternică decît apodictica. 

Faptul, ciudat, nu releva limitele gîndirii greceşti, ci, 
din contră, extraordinara sa capacitate de deschidere şi 
de instituire programatică. De la Socrate la stoici şi mai 
departe pînă la neoplatonici marea reconstrucţie greacă 
în cîmpul universaliilor are ca dominantă interogaţia. 
Răspunsurile înseşi sînt noi întrebări şi clarificări, noi 
„aporii“, mai tulburătoare şi mai dramatice. O frenezie, 
aşa-zicîndu-i, dionisiacă prezidă. Promiţătoare, mereu pro¬ 
miţătoare de mari linişti, cînd te apropii de acestea te 
azvîrle într-o altă „bolgie“ şi mai descumpănitoare. 

La capătul drumului, nimic altceva decît nedumeri¬ 
rile porfiriene, de fapt ale întregii gîndiri greceşti. Nedu¬ 
meriri însă care făceau mai mult sau spuneau mai mult 
decît toate aşezările. Paradoxal, acestea din urmă, cît 
nu putuseră să treacă în întrebări, îşi pierduseră semni¬ 
ficaţia. Astfel că, în „durata lungă 11 tocmai „clarificările 41 
nu intraseră în istorie. 

Cît, bunăoară, statornicirile platonice, pentru că ma¬ 
rea dramă începe cu Plafon, vor fi fost integrate în pro¬ 
gramul ontologiei yniversaliilor ? Platon însuşi, de alt¬ 
minteri, nu le va fi promovat, ţinîndu-se faţă de ele în¬ 
tr-o rezervă permanentă şi folosindu-le doar ca mijloc. 

O sensibilă delimitare între platonismul programatic 
(în condiţie formală) şi platonismul ca interpretare, parcă 

experimental şi verificatoriu (în condiţie materială), pro¬ 
duce marea tensiune a acestei filosofii, cruciale în con¬ 
strucţia istorică şi sistematică a ontologiei universaliilor. 
Mereu altul, pentru că mereu altul este unghiul de ve¬ 
dere : în funcţie de plasare,în funcţie de fenomenologia 
programului, platonismul în regim material (interpretat) 
are o istorie sincopată, prima sa dimensiune fiind discon¬ 
tinuitatea. Cealaltă, continuitatea, i se conferă, prin „par- 
ticiparea“ la program. Căci în planul acesta platonismul 
stă sub semnul continuităţii, mai exact, al unei continui¬ 
tăţi care devine. De aceea, primul nivel este hotărîtor. 

De fiecare dată, cu fiecare construcţie, programul se 
pune într-o posibilă ipostază „experimentală 14 , însă, prin 
aceasta, îşi răpeşte cîmpul de semnificare. Astfel că el se 
deschide mereu, un dialog (un moment) trimiţînd către 
altul, pregătindu-1 chiar. Cu cît construcţia se desăvîr- 
şeşte, cu atît este previzibil caracterul ei ipotetic. Apo¬ 
geul este şi criză, afirmaţia cea mai liniştitoare este şi 
negaţie, răspunsul aşteptat şi ţesut cu migală, printr-o 
dialectică superbă, se rafinează într-o întrebare. 

Menon, poate, ultimul dialog de tinereţe şi primul de 
maturitate, în acelaşi timp, cel puţin pentru ontologia uni¬ 
versaliilor, este ca o iniţiere în tehnica platonică a punerii 
în operă. Intens programatic, cele două niveluri (formal 
şi material) sînt puse, parcă, metodic, într-un dezechilibru 
atît de pregnant, îneît totul este aproape numai între¬ 
bare. Vorbim „despre virtutea la bărbat 44 şi o identificăm 
„în capacitatea de. a se îndeletnici bine cu treburile sta¬ 
tului... 44 ; vorbim şi despre virtutea la femei şi o aflăm 
„în datoria de a-şi gospodări bine casa, păstrîndu-şi avu¬ 
tul... 44 Şi tot aşa, „alta-i virtutea copilului 44 , „alta, de-o 
privim, la omul mai în etate : om liber dacă vrei sau, de 
preferi, nu sclav 44 . 

Există, aşadar, „cîte o virtute potrivită cu fiecare ca¬ 
tegorie de fapte şi de vîrste şi în vederea fiecărui lucru 
în parte 44 . 

Multe şi felurite, toate însă „au o însuşire, una şi 
aceeaşi 44 prin care sînt virtuţi. Este ceea ce trebuie să avem 
în vedere pentru a da un răspuns corect şi lămurit celui 
de întreabă ce poate fi virtutea. 

Făcînd „dintr-un lucru mai multe 44 , nu vom puteâ afla 
decît că sînt virtuţi (ăretai), dar nu vom şti ce sînt ele, 
in totalitatea (kată holou) lor, adică în ceea ce le face să 

fie „una şi aceeaşi". Or, numai prin aceasta „virtuţile sînt 
virtuţi" (Menon, 71 e — 72 a ; 72 c—d ; 77 a—b). 

Cum însă, „multe şi felurite", virtuţile sînt „una şi 
aceeaşi" ? Cum,, „una. şi aceeaşi", virtutea este în mai 
multe ? 

După întreg (kata holou), universalul (katoholou) este 
necompus, dar individualele sînt după parte (k^t’ekas- 
ton). * Făcînd o boltă pentru a o citi prin dialogul Par- 
menide, „aporia" din Menon se radicalizează, la limită : 
„ceea ce participă la o formă, participă la totalitatea ei, 
sau doar la o parte din ea..." ? „O formă în întregimea ei, 
e prezentă în fiecare din multele (lucruri sensibile), păs- 
strîndu-şi unitatea, sau cum ?... Prin urmare, forma fiind 
una şi aceeaşi, va fi prezentă în întregimea ei în multe 
lucruri sensibile, în acelaşi timp", „fără să fie despărţiţi 
de sine ?“ (Parmenide, 131 b—c). 

Dacă da, întrucît îşi „păstrează identitatea cu sine 
însăşi", cum este în toate participantele ? Separîndu-se 
de sine ? Căci, indivizibilă, n-ar putea sta „în fiecare 
lucru" decît ca totalitate. Dar în acest caz în loc de un 
întreg (de acelaşi întreg) am avea mai multe, ceea ce e 
de neadmis, forma neputînd să fie ea însăşi şi, totodată, 
despărţită de sine prin multiplicare. 

Dacă nu, în contra primei sale condiţii de legitimitate, 
unitatea, forma, ar urma să fie ca parte în multiple. însă 
„aşa ceva nu se poate". 

„Atunci..., în ce chip se vor împărtăşi şi din formele 
eterne lucrurile sensibile, dacă ele nu pot participa nici 
la o parte, nici la întregul lor ?“ (71 c). „Aporia" capătă 
valoare programatică. 

• Aplecîndu-se asupră-i, Aristotel avea să încerce o 
ieşire sau, mai degrabă, un răspuns pe care Platon însuşi 
îl va fi sugerat Vezi... în ce aporie intrăm cînd admitem 
formele ca realităţi în sine ?“ (Parmenide, 133 c). Anume, 
trecerea lor în condiţie de imanenţă. 

Platon încă, în Timaios, încercase s-o facă, dar numai 
pe jumătate, prin „coborîrea" obiectelor matematice (nu 


* Gf. Aram M. Frenkian, Note sur le sens primordial du 
mot kathdlou, p. 42 : „Traducem kathâlou prin universal şi nu 
prin general. Ceea ce i se opune, kat’ekaston, este individualul 
şi nu particularul. Acesta e to idion, iar opusul său este gene¬ 
ralul (tâ koinon). Ideea de totalitate este conţinută în kathdlou, 
In timp ce kat'ekaston este parţialul". 

şi a ideilor) în lucruri ; Stagiritul merge mai departe şi 
pune formele înseşi să dea universalitate individualelor, 
alcătuindu-le. Presupunînd, deopotrivă, forma şi materia, 
substanţa (individualul) capătă regim de întreg. In con¬ 
secinţă, din perspectiva substanţei, forma şi -materia, 
totalităţi ele însele ca entităţi metafizice, sînt părţi. In¬ 
dividualul, deci, este şi după parte şi după întreg. „Apo- 
ria“ platonică începe să cedeze, dar stăruie : multiplicate, 
pentru a trece în condiţie de parte a întregului, formele 
nu-şi pierd identitatea, prin separare de sine ? Făcute 
să stea în fiecare individual, ca totalitate, ce ar mai fi ele 
ca atare ? Forma om, bunăoară, faţă cu individualele : 
omul Socrate, omul Callias, omul Callicles care o au ca 
parte, dar nu din ea, ci numai în raport cu materia, cea - 
laltă parte nu-şi pierde semnificaţia reală ? Iar pierzîn- 
du-şi-o ea, nu cad din universalitate şi individualele ? 
Căci, multiplicată şi pusă ca totalitate în acestea, ea nu 
devine totuna cu ele, cu fiecare luat separat ? Or, în acest 
caz, individualul coincide cu universalul şi, deci, există tot 
atîtea universalii cîte individuale sînt chiar înlăuntrul 
aceleiaşi specii. 

Nedumeririle lui Porfir şi, apoi, marea „ceartă 44 me¬ 
dievală a universalilor veneau, aşadar, în prelungirea unei 
„aporetici“ care aduna toate marile întrebări într-un pro¬ 
gram, ,parcă, nesfîrşit. 

2. După traducerea în latină a Isagogei aveau să se 
mai scurgă cîteva veacuri pînă la deplina asumare a moş¬ 
tenirii antice şi angajarea filosofiei în forţarea „aporeti- 
cii“ universaliilor. Nimic spectaculos nu se întîmplă cam 
trei secole, cel puţin de la Boetius la Joan Scotus Eriu- 
gena. Dar de aici nu rezultă că nu se va fi întîmplat ni¬ 
mic şi că secvenţa este goală de istorie. 

Filosofie, ce-i drept, nu se mai face, nici chiar ca în 
primele secole creştine. După punerea apologetică „între 
paranteze 14 urmează a doua, parcă mai gravă, aducînd cu 
o pierdere pînă şi a conceptului filosofiei. De altminteri, 
cîteva veacuri definiţia şi locul ei în „sistemul ştiinţelor 44 
sînt nesigure, deşi, începînd cu Joan Scotus Eriugena, 
realitatea sa este de necontestat. Dar pînă către secolul 
al XlII-lea se ezită între fixarea ei ca termen care face 
trecerea de la cele şapte „arte liberale 44 la „sacra doctrina 44 
(teologia) şi identificarea cu sistemul „ştiinţelor profane 44 
(Cf. F. van Steenberghen, La philosophie au XlII-e siecle, 
p. 59—60). 

Prima „criză“ are loc într-un timp de tranziţie de la 
Antichitate la Evul Mediu, a doua însă se întîmplă într-o 
epocă deja configurată, cel puţin ca viaţă socială. 

„Apologeţii 14 şi „Sfinţii părinţi 44 încercaseră o recon¬ 
strucţie a noii filosofii în determinaţie creştină pentru 
legitimarea creştinismului ca orizont atotcuprinzător. în 
urmare, filosofia va fi fost integrată în programe teologice 
(apologetica şi patristica) numai c^ mijloc. Or, în sin¬ 
tagmă, ca filosofie creştină, ea îşi pierdea autonomia epis¬ 
temologică, tocmai pentru că şansa i-o dădea faptul de 
a fi prin alt sistem sau exerciţiu doctrinar. 

Creştin el însuşi, Boetius se aplică stăruitor logicii, 
adică unui exerciţiu, aşa-zicîndu-i, mai alb, deci mai în 
măsură să adune filosofia într-un cîmp poate mai re- 
strîns, dar, neîndoielnic, distinct. Se înţelege că n-o făcea 
prin reacţie la o tradiţie care, cu apologetica şi patristica, 
se fixase cît de cît. „Ultimul filosof roman 44 , cum s-a 
spus, nu năzuieşte spre un concept al filosofiei în opoziţie 
faţă cu creştinismul. De consolatione philosophiae dă în¬ 
deajuns de bine seamă de ataşamentul său creştin pentru 
a nu-1 socoti ca pe un opozant. Dar De consolatione... în¬ 
săşi, o meditaţie asupra valorii catarctice şi de reconfor- 
tare sufletească, asupra filosofiei ca filosofie, a filosofiei 
prin sine, face dovada unei intenţii de circumscriere a 
acesteia într-un orizont distinct. 

Cassiodor (c. 490—583) şi Isidor din Sevilla (c. 560— 
636), la rîndul lor, cu toate că „pun în practică directive 
augustiniene 44 ^ de identificare a „ştiinţelor profane 44 cu 
mijloace menite să ducă „la înţelegerea Scripturii 44 , lu¬ 
crează pentru filosofie ca îndeletnicire autonomă (Jean 
Jolivet, La philosophie medievale en Occident, în Histoire 
de la philosophie, I, p. 1235). Paradoxal, deşi o asimilează 
cu 'ceea ce nu este ca, cu sistemul „ştiinţelor (sau artelor) 
liberale 44 (profane), Isidor, în plus, şi cu etimologia (dar 
cu aceasta „ca formă de gîndire 44 , cum avea să spună 
Curtius), deşi îi pierd conceptul printr-o prea mare (şi 
ilicită) extindere a cuprinsului, îi pregătesc recuperarea. 
Cea de-a doua mare „criză 44 , deschidea, pe o cale nega¬ 
tivă, ce nu este filosofia, către reconstrucţia ei, pozitivă : 
ce este. De la Alcuin la Thoma şi Occam, Evul Mediu este 
o căutare continuă a şanselor ei. 

Alcuin de York (c. 735—804) pare să fi ştiut mai 
mult decît Cassiodor şi decît Isidor ce nu este filosofia, 
dezlegînd-o atît din identitatea cu „ştiinţele profane 44 , cît 

şi de condiţia pe care i-o fixase patristica. Dar tocmai de» 
aceea va fi intuit ce este sau ce trebuie să fie. Căci, aflată 
între „cele şapte arte liberale, care sînt: gramatica, re¬ 
torica, dialectica, aritmetica, geometria, muzica şi astro¬ 
nomia 14 , şi „Scriptură 44 , filosofia urma să fie „calea înţe¬ 
lepciunii 44 în „căutarea lui Dumnezeu 44 , „pentru dobîndi- 
rea purităţii sufletului şi pentru iubirea de adevăr... 44 (De 
gramatica, în Patrologia latină, CI., 760). 

Subordonată „înţelepciunii Scripturii 44 şi, prin aceasta,, 
trecută în regim secund, filosofia nu-şi recucereşte dem¬ 
nitatea epistemologică pe care i-o conferiseră grecii, însă 
îşi delimitează exerciţiul şi obiectul de aplicaţie, rostul 
şi valoarea umană. Dacă nu redevenea „ştiinţa cea mai 
vrednică de slavă 44 , cum o socotea Aristotel, dacă era pă¬ 
gubită prin dislocare, fie şi în condiţie secundă, filosofia 
era, începea să fie ea însăşî. Pentru aceea, poate, Alcuin, 
deşi, cel puţin în De animae ratione, este augustinian, „nu 
zice nimic despre arriere-planul metafizic 44 al doctrinei ceM 
va fi inspirat (J. Jolivet, op. cit., p. 1241). 

De altminteri, cu toate că de la Joan Scotus Eriugena 
şi pînă la medievalii tîrzii ideea unei metafizici este 
aproape obsedantă, nu metafizica avea să fie partea tare 
a filosofiei în epoca de mijloc. 

Centrată într-un termen ireductibil, ccl al fiinţei în 
sine, în condiţiile instituirii divinităţii, concept al teolo¬ 
giei, în dat prim, ea îşi relativizează statutul. Căci o me¬ 
tafizică despărţită de fiinţa care nu stă, cum zicea Aristo¬ 
tel, decît ca subiect, iar nu într-un subiect, o metafizică 
a fiinţei ca fiinţă secundă era, este o contradicţie în ter¬ 
meni. 

- încercări de a o legitima şi de a construi n-au lipsit,, 
însă cu fiecare în parte criza metafizicii lua proporţii şi 
se adîncea. Dar, oricît ar părea de ciudat, în perspectivă 
istorică, tocmai agravarea stării de criză avea să-i fie 
benefică. 

Marea întrebare modernă, kantiană, ca atare, altfel 
pusă mai întîi de Descartes : dacă e posibilă metafizica,. 
istoriceşte venea din „experienţele 44 medievale, eşuate,, 
numai că eşecuri necesare. Căci, cu fiecare tentativă de 
întemeiere, printr-o mişcare, aşa-zicîndu-i, catabasică, 
metafizica ducea spre „treapta zero 44 a sa. Repetatele ei 

înfrîngeri o îndreptau către cercetarea critică a funda¬ 
mentelor sale. 

Medievalii nu se vor fi întrebat : dacă metafizica e po¬ 
sibilă sau nu direct, ci prin succedenta acesteia : cum 
este posibilă ? Toate încercările de metafizică, de la Joan 
Scotus Eriugena la Thoma şi Duns Scotus stau sub sem¬ 
nul construcţiei, dar al unei construcţii parcă „experi- 
mentale“. Fiecare proiect este sau vrea să fie o metafizică 
posibilă, pentru că fiecare răspunde la cum, dar cu des¬ 
chidere „înapoi", spre dacă. Prin repetare, de altminteri, 
cum ducea către dacă. în consecinţă, marea deschidere a 
Evului Mediu, în această ordine, este întrebarea de la 
care aveau să pornească modernii : este posibilă meta¬ 
fizica ? Iar spaţiul în care se întîmplă maţea conversiune 
a lui cum în dacă este acela al universaliilor, ca mediatori 
•ontologici. 

Faptul, în epocă cel puţin, avea două raţiuni : una, 
strict determinată, ţinînd de sistemul de valori al'medie¬ 
valilor şi de dubla lor condiţie (erau, pentru a zice 'după 
■Gilson, deopotrivă teologi şi filosofi) şi alta sistematică, 
hotărîtă de rigorile logice ale legitimării metafizicii. 

în ordinea celei dintîi, fiinţa în sine (ens), deşi ter¬ 
men central în cîmp metafizic, luîndu-i-se primatul era 
decăzută din funcţia sa întemeietoare. în urmare, meta¬ 
fizica îşi pierdea legitimitatea sau, oricum, nu avea cum 
■s-o capete. 

Cît o priveşte pe cea de-a doua, aceasta, întrucîtva 
invers, venea tocmai din recunoaşterea primatului fiinţei. 
Altfel spus, pentru justificarea ei nu se putea porni de la 
sine, ci doar de la altceva. De dincolo de ea însă nu, de 
îndată ce sintagma este fără de sens în metafizică. în 
acest caz nu era altă posibilitate decît să se procedeze 
prin „urcare“ dinspre fiinţa determinată (secundă), ceea 
ee ar fi totuna cu o construcţie (sau o legitimare) induc¬ 
tivă. 

O reinterpretare a argumentaţiei ontologice anselmiene 
va fi în măsură să justifice, într-o deschidere mai largă, 
sistematica procedeului. 

în construcţie istorică-determinată, argumentul anselm- 
ipn presupune trecerea de la a fi în minte la a fi în 
realitate într-o ordine onto-teologică : avînd, aşadar, con¬ 
ceptul „celui mai mare, am putea admite că acesta are 
semnificaţie reală şi că fiinţa în sine este totuna cu Dum- 

nezeu. Anselm deplasa accentul către legitimarea terme¬ 
nului printr-o interpretare anume, or, partea tare a 
argumentului stătea în justificarea formală a aceluia. 
Cum, în alte cuvinte, este posibil „cel mai mare“, gîndit, 
ca de la „certitudinea de a fi întreaga realitate 14 să se poată 
trece „nemijlocit 44 la „realitatea însăşi 44 ? (G.W.F. Hegel, 
Fenomenologia spiritului, p. 134). 

încă din epocă, argumentaţiei anselmiene i s-a repro¬ 
şat nesiguranţa în construcţia termenului prim în condiţia 
lui „a fi în minte 44 şi, în urmare, alogicitatea trecerii la 
„a fi în realitate 44 . Un obscur călugăr de la abaţia de la 
Marmoutiers, fost viconte de Tours, Gaunlion, respingea 
argumentul atît pentru a nu garanta pe a fi în minte, 
cît şi, mai cu seamă, pentru a nu îndreptăţi trecerea la 
a fi în realitate. Căci, aplicat universal, prin chiar con¬ 
diţia termenilor săi: conceptul fiinţei supreme şi fiinţa 
supremă, atunci, cei care „presupun că există în Ocean 
o insulă numită numai datorită dificultăţii sau mai de- 
graibă 'neputinţei de a se şti că nu. este pierdută“, ar fi 
perfect îndreptăţiţi în credinţa lor. La rigoare, deci, ur- 
mînd argumentaţia anselmiană, „nu poţi să te îndoieşti că 
această insulă superioară tuturor celorlalte există în mod 
real, într-un anumit loc, cum nu te îndoieşti că este în 
mintea ta, şi pentru că este superioară şi în minte şi în 
realitate, este necesar ca ea să fie, întrucît dacă n-ar fi, 
nu importă care pămînt existent în realitate i-ar fi supe¬ 
rior şi, în consecinţă, aceea pe care tu ai conceput-o ca 
superioară ar putea să nu existe 44 . Neavînd însă nici o 
dovadă că acea'insulă există aşa cum o gîndesc şi neştiind 
dacă „insula cea mai mare... 44 este „în mintea mea ca un 
lucru existînd real şi indubitabil, ori ca un lucru fals şi 
incert 44 , atunci argumentul cade şi formaţ, şi material 
(Liber pro insipiente, VI). 

Radicalizată de Kant, critica argumentaţiei ontologice 
pare să fi pus capăt unei imense erori, unei iluzii chiar, 
care, „izvorîtă din confundarea unui predicat logic cu 
unul real 44 , „refuză orice lămurire 44 (Critica raţiunii pure, 
p. 479). 

Dar Anselm ar fi putut spune, asemenea lui Kant, că 
„obiectul din realitate nu este conţinut analitic, ci se 
adaugă sintetic la conceptul meu 44 , ceea ce anulează obi¬ 
ecţia (Ibidem). In Proslogion, II, cel puţin, Anselm pre¬ 
venea că „una este a avea un obiect în minte şi alta a 
înţelege că el există 44 . Dacă ar fi vorbit kantian, el ar fi 

putut să spună că fiinţa în sine se adaugă sintetic con¬ 
ceptului, nu însă şi cum sinteza e posibilă. 

Conştiinţa necesităţii de înfăptuire a acesteia o are, 
dovadă, încercarea, numai că substituind căii raţiunii, 
calea credinţei : „căci Cea mai bună probă (a semnifica¬ 
ţiei reale a conceptului fiinţei în sine, n.n.) o afli în 
credinţa şi în conştiinţa ta“ (Liber apologeticus S. Anselmi 
contra Gaunilonem respondentem pro insipiente, I). 

Respingînd argumentul ontologic, Thoma avea să por¬ 
nească tocmai de la această mare dificultate. Chiar dacă se 
cade de acord că prin ouvîntul Dumnezeu trebuie înţeles 
„un lucru care nu se poate concepe decît ca fiind cel mai 
mare“ —prevenea Aquinatul—nu rezultă de aici că semni¬ 
ficaţia reprezentată astfel este şi reală. Deşi, în Dumnezeu, 
esenţa şi existenţa sînt identice („Esenţa sa este exis¬ 
tenţa sa“), cum nu ştim ce este el (sau, în termenii meta¬ 
fizicii, cum nu ştim ce este fiinţa în sine), propoziţia 
„Dumnezeu (fiinţa — n.n.) este“ „nu are evidenţă pentru 
noi prin ea însăşi" ; ea urmează „să fie demonstrată", iar 
demonstraţia nu poate fi făcută decît „prin lucruri" 
(Summa theologica, I, : q, II, art. 1 ; q, III, art. 4). 

Posibilitatea este întrevăzută şi de Anselm, dar nu în 
limitele argumentaţiei ontologice (expusă în Proslogion, 
II), ci prin mijlocirea altei „probe", a treptelor de exis¬ 
tenţă, pe care o dezvoltă în Monologion, VII şi în De 
Veritate, VII. Cu aceasta, de altfel, se şi deschide istoria 
realismului scolastic, prima mare paradigmă în recon¬ 
strucţia universaliilor, alta, cealaltă, fiind nominalismul. 

Lucrurile lumii, socotea Anselm, ca vechii greci, au o 
materie reductibilă la „pămînt, apă, aer şi foc". Indivi¬ 
dualizate, ca atare, ele însele, cele patru elemente nu 
explică, prin forma lor, forma lucrurilor. De aceea, în- 
tr-un fel, cele patru elemente pot fi concepute fără de 
acele forme pe care le vedem în lucrurile în-formate şi 
care fac ca natura informă şi indeterminată să constituie 
materia tuturor corpurilor diversificate prin ele (Monolo¬ 
gion, VII). Universalitatea, aşadar, nu este inerentă ma¬ 
teriei, ci i se adaugă. Drept urmare, întrucît este principiu 
al individuaţiei, făcînd ca „lucrurile să fie ceea ce tre¬ 
buie să fie", ontologic, este „mai adevărată" decît „cele 
patru elemente" (De Veritate, VII). 

Nici universalitatea, la rîndul ei, „nu-şi poate avea 
natura în ea însăşi, pentru că, de-ar avea-o, ar sta prin 
sine“ şi nu prin ceea ce face „ca totul să fie". în acest 
caz, „principiul n-ar mai fi nimic“ (Monologion, VII). 

Universaliile, deci, „mai adevărate' 4 decît lucrurile, 
sînt însă „mai puţin adevărate" decît fiinţa supremă la 
care induc. „Adevărul" lor, platonic vorbind, vine prin 
participarea la fiinţa unică, numai că, spre deosebire de 
adevărul lucrurilor, în mod nemijlocit. De aceea au şi mai 
multă realitate. 

Ca în arhitectonica din Republica VI, lucrurile sînt 
degradări ale fiinţei, dar în timp ce, în concept platonic,, 
aceasta, ca sistem al formelor, mediază prin sine însăşi, 
în construcţie anselmiană ea este distinctă. Universaliile, 
în consecinţă, sînt realităţi de al II-lea grad, dacă nu chiar 
în alt orizont ontologic. De aici şi marile dificultăţi ale 
metafizicii anselmiene, care îşi circumscrie universaliile, 
dar nu şi fiinţa supremă, termen în alt plan, transmeta- 
fizic. Or, lipsită tocmai de ceea ce era în măsură să-i dea 
identitatea, ea se destructura ca tip de construcţie, în sine,, 
ca şi „în jos", în ordinea legitimării universaliilor. 

Anselm avea ştiinţa exactă a rolului acestora în me¬ 
dierea ontologică, dar într-o metafizică precară. Căci, puse 
în dependenţă de fiinţa în sine ca divinitate, universaliile, 
altceva decît aceasta, altceva şi decît lucrurile, nu mai 
.puteau să-şi îndeplinească funcţia mijlocitoare. Aşadar, 
tocmai pentru că le trece în plan secund, „Doctorul mag¬ 
nific" nu are a le asigura deschiderea către individuale. 
Principiu al individuaţiei în-formînd materia, universa¬ 
liile stau în lucruri (in re) însă ca o natură distinctă în 
absolut. Astfel că şi în 'această condiţie, de totală inco- 
municabilitate, ele sînt ante rem. 

De bună seamă că, în deosebire de lucruri, stînd — 
pentru a zice după Platon — prin unicitatea formei, uni¬ 
versaliile îşi păstrează statutul anteriorităţii şi în regim 
de imanenţă. Ante rem, prin urmare, ontologic, este de- 
terminaţie superioară celeilalte (in re). La rigoare, uni¬ 
versaliile stau în lucruri tocmai pentru că sînt, în aceeaşi 
interpretare, ontologică, mai înainte. 

Anselm însă punea anterioritatea ontologică şi ca 
exterioritate într-un sens topologic, dacă nu şi într-unul 
temporal. Sugestia, fie şi în anume limite, era platonică, 
universaliile anselmiene, ca şi formele sau ideile marelui; 
metafizician al Antichităţii, avînd realitate în sine. Aces- 

tea din urmă însă au, faţă cu lucrurile, doar valoare para¬ 
digmatică. Ele sînt modele şi temei pentru individualele 
care capătă existenţă prin participare, în timp ce univer¬ 
saliile anselmiene individualizează co-participînd. 

La prima vedere, şansele erau de partea reconstrucţiei 
anselmiene, ca încercare de depăşire a dificultăţilor onto¬ 
logiei platonice. în realitate, ele aparţineau platonismului, 
unui platonism critic însă, deci posibil ca aristotelism. 
Oricît ar părea de ciudat, şansele reveneau modelului 
platonic şi nu celui anselmian tocmai pentru că, în pri¬ 
mul, universaliile stăteau doar înairCte de lucruri, în timp 
ce, în al doilea, şi în lucruri. Insă, întrucît în platonism, 
înainte de lucruri numea regimul metafizic al universa¬ 
lelor, cum individualele căpătau fiinţă prin participare 
la acelea, ele erau legitimate ontologic. Separaţia, deci, era 
menită să explice deopotrivă identitatea universaliilor prin 
unicitatea formei şi multiplicitatea individualelor, para¬ 
doxal, aceasta din urmă, tocmai prin cealaltă. După formă, 
în consecinţă, existenţa căpăta îndreptăţire metafizică, nu 
însă şi după materie, ceea ce făcea parte din alt program. 

Anselm, tot în deschidere platonică, avea să se anga¬ 
jeze şi în realizarea acestuia, numai că, printr-o, aproape 
fatală, abatere de la regulile construcţiei după formă. 
Aceasta mai întîi datorită faptului că universaliile sînt 
trecute în condiţie secundă şi, apoi,întrucît sînt multipli¬ 
cate, fiecare în sine, pentru a putea sta în lucruri. 

Or, în măsura în care aparţin altui orizont de inter¬ 
pretare decît fiinţa, ele cad din condiţia de determinaţii 
(sau forme-structuri) ale acesteia. De aceea, pentru expli¬ 
carea lor ar fi nevoie de un al treilea termen, intercalar, 
menit să le justifice identitatea în fiinţa supremă, ca şî 
capacitatea acesteia de a mijloci, prin sine. Cum însă ea 
este altceva decît universaliile ca' totalitate, cum uni¬ 
versaliile, la rîndul lor, de'asemnea ca sistem, nu-i sînt 
coextensive, mijlocirea prin ele riscă enorm noninteligi- 
bilitatea. Căci, deşi în genere, nemediate faţă cu fiinţa, 
ele stau într-un raport de exterioritate, ca, de altfel; şi 
cu materia lucrurilor, de acuma întrucîtva'invers, tocmai 
datorită identităţii lor, fie şi parţiale, cu termenul prim. 
In alte cuvinte, universaliile sînt exterioare fiinţei pen¬ 
tru că nu sînt ea, şi materiei întrucît sînt atît cît sînt. 

Aşa fiind, universaliile anselmiene, deşi cu funcţie me¬ 
diatoare între fiinţa supremă şi lucruri (altfel, acestea din 

urmă ar trebui să vină sau direct din „natura suverană", 
atunci însă ea ar fi coruptibilă, sau din altceva, ceea ce 
„este contradictoriu"), deşi principii ale individuaţiei (sînt 
„formele pe care le avem în lucrurile în-formate“), nu 
comunică, totuşi, cu individualele (Monologion, VII). De 
aceea, ele rămîn mai curînd într-o determinaţie, cea a 
anteriorităţii (ante rem) adică, a doua (in re) şi a treia 
(post rem) avînd şanse minime de inteligibilitate. 

„Formă a lucrurilor", universalul îşi păstrează în lu¬ 
cruri natura distinctă, astfel că mai degrabă nu le este 
constitutiv decît le este. Dacă le-ar alcătui, ar trebui să 
fie parte a lor sau, mai exact, să se împartă în ele, ceea 
ce, pe bună dreptate, Anselm respinge. 

, Dificultatea platonică încă era dintre acelea care nu 
puteau fi elucidate fără grave consecinţe în construcţia 
ontologică. Dar, tocmai datorită valorii sale de'principi.u, 
ca trebuie depăşită, adică rezolvată. 

Similiplatonic, „doctorul magnific" introduce ideea de 
exemplaritate : universul „exemplar în raport cu lucru¬ 
rile sau, pentru a vorbi mai precis, ca formă, ca normă" 
(Monologion, IX). Dar, totodată, el schiţează o încercare 
de ieşire din situaţie urmînd, la rigoare, cerinţele şi su¬ 
gestiile aceluiaşi program. Anselm recurge la o analogie 
a universaliilor şi lucrurilor cu limbajul într-o triplă 
desluşire : „1. în manieră sensibilă, cît se utilizează semne 
sensibile ; 2. în modalitate insensibilă, prin gîndirea sem¬ 
nelor sensibile şi 3. nici sensibil, nici insensibil, cînd 
numim lucrurile înseşi, iar nu semnele...". 

Limbajul din urmă, „limbajul spiritului sau al ra¬ 
ţiunii", aşadar, „nu presupune cuvinte care semnifică 
lucrurile", ci trimite nemijlocit la acestea. De aici şi 
„realitatea" lor : cuvintele celui de-al treilea limbaj sînt 
naturale, deci „universale", „sînt şi mai exacte", adică 
„mai adevărate", „fiind mai asemănătoare cu lucrurile" 
(Monologion, X). 

Prin analogie, universaliile stau ca termeni într-un 
limbaj, în limbajul „natural" al fiinţei însăşi. Iar tot 
analogic, aşa cum limbajul 3 le face posibile pe celelalte 
(1 şi 2), căci semnul şi gîndirea semnului sînt întrucît, 
mai înainte, în ordinea întemeierii, cuvîntul semnifică 
lucrul, universaliile stau pentru individuale, ca funda¬ 
ment ontologic. Ele, prin urmare, le „conţin" ca semni¬ 
ficaţii. Or, la fel cum, dacă zicem om, înţelegem toţi 

oamenii trecuţi, actuali şi posibili, în cîmp ontologic uni¬ 
versalul subîntinde întreaga clasă a individualelor. 

Numind „imaginea corpului 14 său „noţiunea raţionala* 4 , 
limbajele 1 şi 2 capătă legitimitate prin „numele lucru¬ 
lui" şi, deci, prin lucrul însuşi, dar şi, invers, „numele 
lucrului 1 * presupune „imaginea 1 * şi „noţiunea 1 *. Prin trans¬ 
fer, aceasta vrea să însemne că universaliile apar în in¬ 
dividuale fără să treacă în ele, ca atare, aşa cum cuvîntul 
le semnifică (le dă realitate) pentru noi, însă rămîne în 
plan distinct. 

Ele, deci, ar fi mai înainte de lucruri în felul în care 
cuvîntul „om“ este mai înainte faţă cu oamenii deter¬ 
minaţi, mereu alţii, dar înlăuntrul aceluiaşi nume generic. 
Şi, totodată, sînt lucruri, pe care le instituie ca prin- 
tr-un act de semnificare. 

Analogia ajută, dar tot ea revelează şi dificultăţile 
conceptualizării, menţinînd proiectul în limitele lui „ca 
şi cum“. Aceasta întrucît problema raportului universa- 
liilor cu individualele, deopotrivă în ordine formală şi în 
ordine materială, rămîne deschisă. In continuare, deci, 
întrebarea care priveşte raportul celor doi termeni şi 
statutul fiecăruia în parte stăruie. în continuare, nedu¬ 
mereşte tulburător starea aporetică a problemei, dar, în 
acelaşi timp, dă speranţe tocmai ambiguitatea prezum¬ 
ţiilor. Căci Anselm evită simplificările şi soluţionarea fa¬ 
cilă. El, mai curînd, dacă se poate spune aşa, este ispitit 
să strîngă nodul gordian decît să-l taie. Din spaţiul filo¬ 
sof iei sale ieşi încă mai încercat de interogaţii parcă fără 
de răspuns. 

Nu afli atît ce sînt universaliile şi cum sînt ele în 
relaţie cu individualele, cit ce şi cum nu sînt. Anteriori¬ 
tatea lor, numai presupoziţie, în aparenţă dogmatică (deci 
neîndoielnică), pune, în realitate, multe, foarte multe în¬ 
trebări. Dacă sînt mai înainte (ontologic), cum „semni- 
fică“ lucrurile ; dacă le aparţin ca formă, ce mai este 
aceasta ? Dacă au realitate în sine şi aceasta nu este „co- 
municabilă** cu cea a lucrurilor, cum pot fi „cuprinse** 
în raţiune, cum, la urma urmelor, aceasta este în măsură 
(sau în stare) să le sesizeze ? Pe scurt, dacă e să luăm în 
seamă doar ultima parte a „programului**, ce sens şi 
cită inteligibilitate au universaliile în a treia determi- 
naţie, după lucruri (universalia post rem) ? Şi cit adevăr, 
de îndată ce „în ştiinţa noastră lucrurile nu sînt prin 
esenţă, ci prin asemănarea lor cu aceasta** ? 

Se creează aici o situaţie, în sine, contradictorie : luate 
ca atare, lucrurile „sînt prin esenţa lor 44 , însă în cunoaş¬ 
tere ele stau numai „prin asemănare 14 . 

Aşa stînd lucrurile, cum, totuşi, mai este posibilă „şti¬ 
inţa noastră 14 şi ce mai semnifică ea dacă „asemănarea e 
prea îndepărtată de esenţă 44 pentru a fi în măsură să dea 
scama de aceasta ? (Monologion, XXXVI). Nu cumva, în 
consecinţă, „noi vorbim şi nu vorbim despre acelaşi lucru, 
vedem şi nu vedem acelaşi lucru 44 ? (Ibidem, LXV). 

în sine, „Esenţa suverană 44 şi „esenţele 44 generate în 
ea sînt şi incognoscibile şi inefabile : cum să „cuprinzi 44 
ceea ce este de necuprins ! Cum poate fi comprehensivă 
gîndirea noastră cînd esenţele sînt una şl ea, altceva ? 
Ce sens, deci, mai are a fi în minte dacă imaginea (ase¬ 
mănătoare) nu este decît „imperfectă 44 ? 

Răspunsurile nu aveau să fie pe măsura întrebărilor 
căci : „sufletul ca oglindă şi imagine a naturii suverane 44 
sau „fiinţa raţională creată pentru a înţelege! şi iubi 44 
„Suveranul Bine 44 nu sînt rezolutorii. 

Anselm transferă toate dificultăţile, în ordinea răs¬ 
punsurilor, în orizont teologic. „Nodul 44 , în acest caz, este 
„tăiat 44 , ceea ce contrastează esenţial cu „strîngerea 44 lui în 
perimetrul interogaţiilor. 

Răspunsurile nu conving ; întrebările da. Prin răspun¬ 
suri, în cea mai mare parte a lor, realismul risca o enor¬ 
mă inadecvaţie şi închidere în sine. Prin întrebări, însă, 
prin întrebările anselmiene care-i alcătuiesc programul, 
realismul îşi legitimează, deopotrivă, istoria şi sistemul. 
Astfel încît ceea ce vine în continuare, dincolo de ambi¬ 
guităţi şi de circumstanţieri, dincolo de căutările, uneori 
parcă „în gol 44 , îl angaejază tot mai mult într-o recons¬ 
trucţie a filosofiei în concepul ei autentic. 

Debutînd sub semnul platonismului (altfel nici nu era 
posibil, căci „marea 44 sa istorie este, deocamdată, înlăun- 
trul unei aporetici, a aporeticii stabilite de întemeietorul 
Academiei), de sugestie platonică în momentul ansel- 
mian, aşadar, realismul avea să fie multă vreme (parcă 
pînă la strîngerea mai tuturor întrebărilor şi dificultă¬ 
ţilor) platonizant. 

Dintre cele 13 poziţii în „cearta universaliilor 44 cîte 
avea să consemneze, în secolul al XH-lea, Ioan de Sales- 
bury (Joannis Saresberiensis) în Metalogicon, în mai 
mare sau în mai mică măsură, şapte-opt sînt platonizante. 

Chiar şi cele ce se construiesc altfel o fao prin depărtan-i 
de platonism. Incit, chiar dacă Platon ca atare „nu este 
nicăieri, platonismul este peste tot; ori, încă mai mult., 
peste tot sînt platonisme 44 (Etienne Gilson, La Philosn- 
phie au Moyen-ăge, p. 268). 

Faptul că prima paradigmă care se impune este cea 
realistă şi că proliferează intens (căci toate „poziţiile 41 
platonizante sînt, în principiu, de tip realist) nu este 
deloc întîmplător şi, mai cu seamă, lipsit de importanţă, 
dacă ne situăm în perspectiva aporeticii de care mai 
vorbeam. Realismul, de aceea, este mai mult decît o 
construcţie materială; este un model de tip formal; ca, 
de altfel, şi nominalismul. 

La limită, de la Guillaume de Champeaux la char- 
tresieni şi de la Gilbert de la Porree la „colecţionismul 44 
lui Josselin de Soissons, la „manierism 44 şi chiar pînă la 
doctrina status-ului, ori la un „conceptualism 44 sui-ge- 
neris de care vorbea Abelard în Glosele la Porfir (sau 
Logica nostrorum petitioni), inspiraţia platonică se face 
simţită peste tot într-un realism în concept nonrestrictiv. 
De aici nu rezultă că realismul este atotcuprinzător sau. 
aproape, întrucît, cu excepţia, poate, doar a primelor 
două poziţii, celelalte, mai ambigue, sînt deschise şi unei 
„lecturi 44 nominaliste. între realism şi nominalism, rea re¬ 
ferenţiale, opţiunile din urmă fac' trecerea de la unul la 
altul şi estompează, prin nuanţări multiple, opoziţia. 
Căci, exclusiviste, numai, la prima vedere, sau, oricum, 
cercetate în context, în perspectivă istorică şi sistematică 
ele apar ca poziţii complementare. 

Cu individualitatea variabilă, poziţiile de trecere (ori 
intercalare) nu au şi valoare egală. însă, fiecare aduce cel 
puţin o nuanţă şi nuanţele nu trebuie pierdute. 

Cea a lui Guillaume de Champeaux (1070—1121), mai 
întîi, deşi minoră, este instructivă, mai cu seamă prin 
mişcarea ei de la o teorie a identităţii la alta, a in-dife- 
renţei (indifferentiae). 

Deodată, trecerea de la o construcţie la alta pare să 
se fi făcut în urmarea obiecţiilor lui Abelard, ceea ce 
este de necontestat, căci, faţă cu teoria identităţii, teoria 
in-diferenţei relevă un realism mai nuanţat prin apro¬ 
pierea unor sugestii nominaliste. Abelard percepea exact 
situaţia, văzînd aici o izbîndă a învăţăturii sale şi o de¬ 
plasare a interesului către ea : „această victorie a dat 
şcolii mele o asemenea forţă şi autoritate, îneît cei care 

îi fuseseră discipoli fervenţi marelui dascăl şi adversari 
hotărîţi ai doctrinei mele au venit să-mi asculte lecţiile 11 
(Hisforia Calamitatum, în Helo'ise et Abelard, Lettres, 
p. 27). 

Afirmînd „identitatea perfectă a esenţei în toţi indi¬ 
vizii aceleiaşi specii 14 , fondatorul Şcolii de la Saint Victor, 
Guillaume adică, risca să compromită deopotrivă „sub- 
tanţa esenţială unică“ şi „realităţile subordonate 14 . Eşecul, 
deci, putea fi dublu, pentru că, „unică în sine 44 şi în ace¬ 
laşi timp diversificată în „formele subordonate ale lucru¬ 
rilor 44 , acestea „deveneau identice unele cu altele 44 , iar 
unicitatea universalului îşi pierdea din sens, dacă nu 
chiar şi-l pierdea în întregime. Bunăoară, „esenţa uma¬ 
nă 44 : ea ar fi identică la toţi oamenii luaţi unul cîte unul 
dincolo de diferenţierea lor numerică. Dar, în acest caz, 
aceeaşi substanţă ar deveni în mod accidental omul So- 
crate aici, omul Platon dincolo (Abelard, Hist. Calamit..., 
în op. cit. p. 26 ; Logica „lngredientibus“, 10, în Oeuvres 
choisies, p. 92). 

Discutabilă, această primă ipoteză a lui Guillaume 
nu era însă şi ineptă. Aprins în polemică, Abelard trece 
prea repede peste un proiect de conceptualizare a univer- 
saliilor, totodată în unitatea-unicitatea şi în multiplici¬ 
tatea lor, totuşi, memorabil. Că prin multiplicare esenţele 
îşi pierd unitatea şi unicitatea, iar lucrurile individuali¬ 
tatea, devenind identice (cu repetarea în fiecare a ace¬ 
leiaşi naturi), este adevărat. Numai că, eliminînd inter¬ 
pretarea realistă a universaliilor ca entităţi distincte, 
teoria explica prezenţa în individualitate ca totalitate sau, 
în limbaj platonic, înţelegerea lor după întreg, iar nu 
după parte. 

Percepînd însă dificultăţile paradigmei realiste, în 
urma reacţiei abelardiene, ori, poate, mai cu seamă, prin- 
tr-un efort propriu de sesizare, Guillaume avea „să-şi 
modifice doctrina, presupunînd apoi că mai curînd se 
poate vorbi de o in-diferenţă decît de o identitate a esen¬ 
ţelor 44 în lucruri (Abelard, Hist. Calamit., în op. cit., p. 27). 

Admiţînd în continuare că individualele sînt prin uni¬ 
versalii ca întreg, victorianul nu le va mai fi pute pe 
acestea în regim de identitate cu ele însele, ci în acela de 
„ne-diferenţiere“. în lucruri, deci, esenţele nu mai stau 
prin identitatea lor, ci doar prin faptul de a fi ne-diferite. 

O nuanţă doar, însă mai importantă, deşi nerezolu- 
torie, de vreme ce nu mai mult decît raţiune a „ne-dife- 

renţierii“ individualelor, universalul nu are a fi în mă¬ 
sură să le explice, totuşi, co-inteligibilitatea. 

Or, „omul Socrate este definit prin accidentele sale. 
In afara acestora, înseamnă că este dincolo de diferenţele 
specifice ale omului însuşi 14 . în consecinţă, el nu va mai 
fi nici Socrate, nici om, întrucît în cazul în care „acci¬ 
dentele nu aparţin substanţelor individuale, nu aparţin 
nici universaliilor" (Logica „lngredientibus", 13, în op. 
cit., p. 96). 

Dar, după cîte se pare, Guillaume se va fi folosit de 
„teoria in-diferenţei“ pentru a impune universaliile nu¬ 
mai ca temei al asemănării singularelor (Cf. Maurice de 
Gandillac, Introduction la Oeuvres choisies d’Abelard, p. 
28, în notă). Sau, cum zicea Abelard, ca „întretăiere a 
caracteristicelor asemănătoare" (similitude) ale individua¬ 
lelor (Logica..., 14, în op. cit., p. 98). 

Nuanţarea introdusă prin „teoria in-diferenţei“ se do¬ 
vedeşte astfel profitabilă, căci realismul se echilibra prin- 
tr-o deschidere către nominalism. Fapt semnificativ, cu 
Guillaume se „experimenta" un prim model al universa- 
liilor, totalizant. Altele, din aceeaşi epocă, este vorba de 
„colecţionism" şi de teoria „status-ului", aveau să. dea 
încă mai multă consistenţă orientării ; Abelard o con¬ 
firmă tocmai întrucît n-o acceptă. 

Unii, glosa el, pornind de la acelaşi motiv, al „in-di¬ 
ferenţei", „nu consideră realitatea universală decît în- 
tr-o colecţie compusă din mai multe elemente (rebus in 
unum collectis)“. Aceasta vrea să spună că „omul Platon 
şi omul Socrate", bunăoară, „nu poartă în ei înşişi specia, 
fiindcă ea ar fi ansamblul indivizilor care o compun" 
(Logica..., 14, în op. cit., p. 98). 

Poziţia apărată de Josselin de Soissons (1125—1151) 
şi de autorul necunoscut al tratatului De generibus et 
speciebus — Despre genuri şi specii, atribut abuziv de 
către Victor Cousin lui Abelard însuşi, este respinsă de 
acesta, poate prea categoric, însă cercetată cu aplicaţie. 

„Colecţionismul" presupune „elemente comparabile" 
în lucrurile ponente luate unul cîte unul, ceea ce aduce 
cu sine identificarea universalului cu atributul sap cu 
forma care conţine „o multitudine de individuale". Dar, 
o dificultate : cum, în acest caz, „colecţia" mai poate fi 
„atribut comun" al „elementelor constitutive", cînd „în¬ 
tregul nu este decît predicatul părţilor sale" ? 

Să admitem că specia „se atribuie prin părţile sale 
individualelor 14 ; ce mai rămîne însă din universal, care, 
totuşi, „se aplică 14 fiecărui lucru, ca întreg ? Sau, fiind 
de acord că „într-o colecţie ar intra .o multitudine de 
specii 44 , după cum fiecare specie cuprinde mai multe in¬ 
dividuale, n-ar rezulta că orice om, bunăoară, este un 
universal ? 

Ce mai este, în acest caz, universalul, şi cum mai stă 
în condiţia anteriorităţii (fiindcă este „anterior individua¬ 
lelor 44 ), şi ce mai este partea, ce şi întregul („partea ne- 
confundîndu-se cu ansamblul 44 ) ? (Logica..., 14, 15, în op. 
cit., p. 98—100). 

„Colecţionismul 44 , prin urmare, lucrînd cu un concept 
al universalului, îi estompează anterioritatea. 

Se poate deduce de aici o anume desprindere de sche¬ 
ma realismului anselmian, dar cu sacrificarea unei de¬ 
terminaţii esenţiale, căci faptul de a fi mai înaintea in¬ 
dividualelor. o spune un nominalist, Abelard, este o con¬ 
diţie de inteligibilitate fără de care nu se poate. 

Depărtîndu-se de realism printr-o deschidere către 
nominalism, „colecţionismul 44 rămîne, chiar dacă într-un 
echilibru precar, între cele două paradigme ca o posi¬ 
bilă valorizare a amîndurora. Starea de indecizie nu-1 
slujeşte prea mult, neasigurîndu-i coerenţa internă şi 
deci autonomia. Vulnerabil şi dinspre realism şi dinspre 
nominalism, nu neapărat pentru a nu fi realism sau no¬ 
minalism, ci în urmarea imposibilităţii de a sta prin 
sine, „colecţionismul 44 , ca de altfel şi ultimele „experi¬ 
mente 44 ale lui Guillaume, indică o „criză 44 de principiu 
a poziţiilor dominante şi exprimă necesitatea reevaluă¬ 
rii lor. \ 

Construcţie minoră, dacă e „citită 44 prin grila luptelor 
doctrinare din epocă, în aceeaşi perspectivă istorică din 
care şi „teoria in-diferenţei“ ori cea a „similitudinii 44 se 
relevă altfel, ipoteza „colecţionistă 44 apare cu redimen- 
sionări valorice deloc neglijabile. 

Tot asemenea şi „teoria stărilor 44 (status), de care îşi 
lega numele Gauthier de Mortagne (m. 1174), episcop de 
Laon, este o poziţie intermediară şi indecisă, ceea ce îl 
nemulţumeşte profund pe Abelard. Cu punctul de ple¬ 
care, ca şi, totodată, cu finalitatea în legitimarea semni¬ 
ficaţiei reale a universaliilor, „teza 44 , în cauză, cum îi zice 
Abelard, eşuează în contrariul a ceea ce trebuia să de- 

monstreze, adică „în reducerea la nimic a legăturilor 
care corespund termenului universal 14 . Or, cînd spunem 
că „acest şi acel om seamănă 14 (interferează, conveniunt), 
explicaţia vine din faptul că au acelaşi status, ambii 
fiind oameni (Ibidem, 19, în op. cit., p. 105—106). 

Dincolo de dificultăţile semnalate de Abelard, pozi¬ 
ţia universaliilor ca status este, totuşi, „interesantă 14 , cu 
deosebire prin ideea multiplicităţii stărilor ontologice. 
Căci, după Gauthier de Mortagne, individualul îşi are 
status-ul său întrucît este individual, şi tot astfel ca 
specie, specia, sau ca gen şi genul (Cf. Anton Dumitriu, 
Istoria logicii, p. 332 ; Jean Jolivet, op. cit., p. 1307). 

Riscul aneantizării universaliilor prin diferenţiere on¬ 
tologică exista de îndată ce „Socrate 44 era justificat ca 
individual pentru că avea acest status, iar ca om sau ca 
fiinţă vie întrucît presupunea alte s£afus-uri. 

De bună seamă că universalul este specie, gen, clasă, 
deci nu stă ca o paradigmă nedifirenţiată în sine. Numai 
că, atît ca specie, cît şi ca gen sau clasă, el se află în 
acelaşi „subiect 44 , care, după Aristotel, este individualul 
(sau substanţa primă). Gauthier le punea însă, similipla- 
tonic, într-o stare de perfectă identitate, fiecare cu sine, 
şi deci de incomunicabilitate. Ca în arhitectonica forme¬ 
lor din platonismul „ipotetic 44 (de la Phaidon la Repu¬ 
blica VI), universalul specie, deşi subordonat universa¬ 
lului gen, nu este comunicant cu acesta. Astfel încît spe¬ 
cia este specie, genul gen şi clasa clasă. în acest caz, ce 
mai este individualul decît succesiv, într-o succesiune 
ontologică, el însuşi, apoi specia, gen, clasă ? Or, aşa 
stînd lucrurile, nu se pierde, deopotrivă, unitatea indi¬ 
vidualului şi aceea a universalului ? 

Situaţie ciudată, aici teoria stătu? ?-ului, ataşată pos¬ 
tulatului realist : universalia sunt realia, se întîlneşte 
cu nominalismul ă outrance, de tip roscelinian, care, por¬ 
nind de la prezumţia contrară, le ia orice şansă de sem¬ 
nificare. în ultimele sale consecinţe, „teoria sfatus-ului 44 
cădea alături de nominalismul radical, absolutizant, pa¬ 
radoxal, nu întrucît contesta semnificaţia reală a univer¬ 
salilor, ci datorită punerii lor, în funcţie de „treapta de 
existenţă 44 , într-o identitate atît de severă, încît comu¬ 
nicaţia era întreruptă. în urmare, cu semnificaţie reală 
în sine, ce mai însemna universalul-specie pentru indi¬ 
vidual ? Sau universalul-gen în raport cu universalul- 
specie ? Nu Cumva din orizontul unuia, celălalt aducea. 

cu simpla flatus vocis ? De aceea, poate, Joan de Sales- 
bury avea să constate că poziţia în cauză n-a creat „şcoa- 
lă“, neînregistrînd, mai departe, aderenţi. 

Cu ceva mai multe şanse, cel puţin în acest sens, 
pare însă realismul chartresian (în două construcţii, cea 
bernardiană şi cea gilbertiană), mai intransigent plato¬ 
nic şi, oricît ar părea de straniu, poate tocmai de aceea. 

Bernard (m. după 1126), cel de-al doilea întemeietor 
al Şcolii de la Chartres, după Fulbert (aprox. 960—1028), 
va fi fost perfectissimus inter platonicos saeculi noştri 
— cel mai perfect platonician al vremii noastre, dacă e 
să-l credem pe Joan de Salesbury, englezul care, după 
uciderea mişelească a lui Thomas Becket (în 1170), al 
cărui secretar fusese, găseşte adăpost şi îşi caută liniştea 
între zidurile celebrei mînăstiri şi şcoli de lingă Paris 
(Metalogicon, V, 35). 

In spirit platonic, Bernard ar fi identificat univer¬ 
saliile (genurile şi speciile) cu formele în regim de mo¬ 
dele eterne ale individualelor *. După cîte se pare însă 
(prudenţa este necesară, căci tot ceea ce ştim despre el 
e de sursă indirectă, prin Joan de Salesbury), Bernard 
se' va fi apropiat mai mult de platonismul din Timaios 
decît de acela din prima construcţie, aşa-zieîndu-i, pre- 
critică. Anume, cel de-al doilea magister scholae va fi 
pus universaliile, prin analogie cu obiectele matematice 
platoniciene, în termen de forme care vin din modele 
exemplare (ale lumii I-a) şi împreună cu materia (lehoru, 
reccptacolul universal, în Timaios) alcătuiesc lucrurile. 

Prea în umbra lui Platon (receptat prin Boetius),-Ber¬ 
nard nu-şi individualiza într-atît proiectul incit acesta 
să poată sta autonom. Insă, cu chartresianul, îndeosebi 
cu el, universaliile în concept realist capătă o determi- 
naţie esenţială, fiind puse „să desemneze în mod unic 
genurile şi speciile lucrurilor, adică vocile lui Porfir, şi 
nu archetipurile transcendente 11 , aparţinătoare divinităţii 
(Emile Brehier, op. cit., p. 149). 

* Este presupusă o „lectură" a platonismului prin Seneca, de 
la care ar veni definiţia ideii ca „model etern al lucrurilor natu¬ 
rale" (Scrisori către Luciliu . 58, 19). Emile Brehier este mai re¬ 
zervat : „definiţia pare să vină de la Seneca...", Jean Joiivet 
este însă mai sigur : Bernard „defineşte ideea după Seneca...", 
(La Philosophie au Moyen ăge, p. 135 ; La philosophic medievale, 
în op. cit., p. 1313). 

Gilbert de la Porree (Porretanus, 1074—1154) dă dis¬ 
tincţiei şi mai multă consistenţă odată ce identifică în 
„substanţele pure“ (substantiae sincerae) modelul-mode- 
lele (exempla), iar în „formele native“ (formae nativae) 
copii ale acelora şi, în urmarea faptului, principiile in¬ 
formatoare inerente lucrurilor. 

Dincolo de interpretarea cu sens local (prototipurile 
„în raţiunea divină 14 , cum zicea Joan de Salesbury), în- 
tr-un orizont filosofic perfect individualizat, distincţia 
bernardiană-gilbertiană era în măsură să facă posibilă 
o dublă descriere şi conceptualizare a universaliilor : 
dinspre metafizică şi dinspre fizică, prima mişcare du- 
cînd la înţelegerea lor ca structuri ale fiinţei în sine, 
iar a doua, a aceloraşi, şi tot ca structuri, dar ale fiin¬ 
ţei determinate. 

Profitul ei, în epocă chiar, nu va întîrzia prea mult 
să se verifice, fie şi numai în parte, în marea înnoire 
pe care avea s-o săvîrşească Thoma din Aquino (1225— 
1274), în reconstrucţia realismului, ca şi, în. genere, a 
ontologiei universaliilor. 

Cu Thoma, în „geografia 44 spirituală a Evului Mediu 
latin se întîmplă o modificare esenţială, platonismul (ca 
tip de construcţie în filosofie) cedînd locul aristotelis- 
mului, . cealaltă paradigmă succesivă nu doar şi nu în 
primul rînd în ordine istorică. Evul Mediu filosofic re¬ 
petă, la scara sa şi în context propriu, prima mare miş¬ 
care antică de înaintare de la platonism la aristotelism. 
Iar, în timp ce, în spaţiul grec, trecerea avea mai înainte 
de toate determinaţie istorică (succesiunea ţinînd de o 
ordine a invenţiei), în Evul Mediu ea capătă ca domi¬ 
nantă sistematicitatea. în alte cuvinte, relaţia istorică 
dintre . platonism şi aristotelism se esenţializează, obţi- 
nînd condiţia succesiunii tipologice. Nu mai este, deci, 
vorba de trecere de la mai înainte la după, ceea ce în 
etapa antică a fenomenologiei conştiinţei filosofice apă¬ 
rea, în mod firesc, în prim plan, ci de situarea într-o 
perspectivă complementară. Faptul, cc-i drept, are loc 
după o încercare de reconstrucţie în filosofie în modali¬ 
tate platonică. De acuma însă, după nu mai poartă un 
sens dominant temporal, numind, cu deosebire, o mişcare 
de întregire. Evul Mediu, aşadar, confirmă (sau recon¬ 
firmă) convergenţa (mai exact, poate, complementarita¬ 
tea) platonismului şi aristotelismului, căpătînd, prin 

avantajul timpului, percepiţia lor ca două laturi într-ur? 
întreg. 

Opţiunea lui Thoma (şi mai înainte a dascălului său,. 
Albert de Ballstaedt, Magnus, cel Mare, 1206—1280) pen¬ 
tru aristotelism nu are ca revers antiplatonismul (sau 
numai renunţarea la platonism), ea însemnînd alegerea, 
pentru o posibilă sinteză, a celeilalte laturi. 

Şi de această dată, prea din lăuntrul epocii, alterna¬ 
tiva platonism-aristotelism pare numai o secvenţă din 
scenariul unor lupte doctrinare. între acceptare şi res¬ 
pingere nu este însă numai platonismul şi, deci, aristo- 
telismul nu cîştigă prin încurajarea instituţională. El în¬ 
suşi, chiar în secolul al XlII-Iea, era condamnat în cî- 
teva rînduri. La Sens, în 1210, mai întîi, un conciliu 
hotăra că „scrierile lui Aristotel de filosofie naturală şi 
comentariile la ele nu vor putea fi citate, nici în lecţii 
publice, nici în lecţii private, la Paris, sub pedeapsa ex¬ 
comunicării (Denifle-Chatelain, Chartularium Universi- 
tatis Parisiensis, t. I, p. 70). Peste cinci ani, interdicţia 
este extinsă şi asupra Metafizicii, în 1245, papa Inocen- 
ţiu al IV-lea include în această stranie „geografie 14 a 
condamnării aristotelismului şi Universitatea din Tou- 
louse, în care, pînâ la această dată, cărţile Stagiritului 
putuseră fi citite mai fără ( oprelişti, în 1277, Etienne 
Tempier, arhiepiscopul Parishlui, suspenda 219 de pro¬ 
poziţii ale filosof iei averroiste (în variantă latină, sige- 
riană) şi ale celei thomiste, ambele, chiar dacă în mo¬ 
dalităţi şi direcţii diferite, de inspiraţie aristotelică. 

La rîndul său, respins de el de cîteva ori, platonis¬ 
mul supravieţuieşte în medii şi prin iniţiative francis¬ 
cane, dar reinterpretat augustinian şi avicennist. „Logica, 
chiar şi teologia secolului al XH-lea îl urmează pe Pla- 
ton“ (Jean Jolivet, op. cit., p. 1350). Indirect, prin Pro- 
clos, Augustin, Pseudo-Dionisie Areopagitul, Joan Sco- 
tus Eriugena, Avicenna şi Avicebron se ia cunoştinţă şi 
de filosofia neoplatonicilor, în speţă de cea plotiniană. 
Iar, în acelaşi timp cu marea sinteză albertino-thomistă 
a aristotelismului, Bonaventura (Giovanni di Fidanza, 
1221—1274) o reconstruieşte pe cea platonică, însă din 
perspectivă augustiniană şi avicennistă. 

în context istoric, şansele aristotelismului nu erau 
mai mari decît cele ale platonismului. Şi totuşi aris- 
totelismul capătă ascendent. După David de Dinant, 
care în pragul veacului al XH-lea utiliza,. ce-i drept, in- 

fidel .materia şi forma (aceasta ca inteligenţă-nous) aris¬ 
totelice pentru o reconstrucţie panteistică a lumii („In¬ 
teligenţa, 'Materia şi Dumnezeu sînt unul şi acelaşi lucru“ 
va fi spus el în De Tomis *), după David de Dinant şi 
după încercările mai ezitante ale unor franciscani ca 
Alexandru din Hales sau Roger Bacon, dar mai cu sea¬ 
mă ale cîtorva dominicani (Roland de Cremona, Jean 
de Saint-Giles, Hugues de Saint-Cher), Albert şi Thoma 
„il introduc în mod deliberat în lumea creştină 14 (F. van 
Stenberghen, op. cit., p. 10). Ei însă aveau să impună un 
aristotelism ortodox (creştin), în timp ce Siger din Bra- 
bant va milita pentru unul averroizant, heterodox sau, 
în altă formulă, integral. 

„Aristotel-ul lui Albert nu era însă filosoful cu care 
noi ne-am obişnuit 14 , căci i se atribuiau şi cărţi de con¬ 
cepţie neoplatonică. în epocă, bunăoară, „toată lumea 
(deci şi Albert) credea 44 că Liber de causis era aristote- 
liciană, cînd ea era alcătuită din extrase din Proclos 
(Jean Jolivet, op. cit., p. 1406). 

Or, Thoma se desprinde de tradiţia încă nesigură a 
parafrazării textului aristotelic şi a lecturii aprocrifelor, 
întreprinzînd un studiu „critic şi literal 44 (M. de Wulf, 
Histoire de la philosophie medievale, t. II, p. 153). De 
mare folos i-o fost cunoaşterea limbii greceşti, învăţată 
cu dominicanul Guillamme de Moerbeeke, cel 'care por¬ 
nise la traducerea lui Aristotel în latină (şi revizuirea 
celor adoptate deja). Aquinatul îl glosează aplicat şi ori¬ 
ginal, comentariile sale la Metafizica şi Fizica conţinînd 
„multe idei care sînt ale lui şi care se recunosc lesne 44 
(Ibidem, p. 154). Dar, totodată, aspiră la un „Aristotel 
creştinizat — christianise (M.M. Gorce, La lutte „contra 
Gentiles“ ă Paris..., în Melanges Manndonet... t. I, p. 230). 
Respingerea averroismului (un aristotelism heterodox) 
ţine de acest proiect. 

Adversar al lui Averroes (1126—1198), ca şi maestrul 
său, Albert cel Mare, Aquinatul îl respinge într-un tra¬ 
tat special (De unitate intellectus) şi, ori de cîte ori are 
prilejul, în altele, îndeosebi în Summa contra Gentiles, 
dar o face cu deferenţă, totuşi, iar cînd socoteşte că e 
cazul, în De ente et essentia,- chiar în Summa Theolo- 


* Cartea este pierdută; fragmente sînt păstrate în Albert 
cel Mare, Summa Theologica, din care este reprodus acesta (în 
Alberti Magni, Opera omnia, XXX, part. I, tr. IV, q, XX, m, 

II) şi în Thoma, Contra gentiles, I. XVII. 

gica, uneori, se raportează la el ca la o autoritate incon¬ 
testabilă. Astfel că, „fără nici un paradox 14 , „cel mai se¬ 
rios adversar al doctrinei averroiste“ este, „s-ar putea 
zice, primul discipol al marelui comentator 41 (Ernest Re¬ 
nan. Averroes et l’averroisme, p. 236). 

Interpretarea renaniană pare discutabilă, şi este, 
luată literal, pentru că, orice s-ar spune, pe Thoma mai 
multe îl despart de Averroes decît îl unesc. Totuşi, ei 
au ceva comun, fiind aristotelicieni şi încă dintre aceia 
care au preluat învăţătura Stagiritului în autenticitatea 
ei, ceea ce înseamnă că, dincolo de felul lecturii, dincolo 
de propriul program, de accentele valorizatoare pe care 
le pun şi unde le pun, sînt într-o anume solidaritate. 
Aristotelicieni aplicaţi şi astfel, fie şi relativ, în afara 
orizontului de operaţionalitate a distincţiei care se face 
între un aristotelism integral şi altul fragmentarizant şi 
deviat de la sensurile lui prin reinterpretarea teologică- 
creştină (în afară, întrucît faţă cu gestul prim al lecturii 
directe şi al comprehensiunii filosofice, deosebirea în 
cauză este, ca determinaţie, ulterioară), amîndoi comen¬ 
tatori străluciţi ai operei Stagiritului, dar comentatori 
în vederea unei opere, ei nu aveau a se situa pe poziţii 
total necomunicante. Acel simplu fapt de istorie, în apa¬ 
renţă, al condamnării în anul 1277 a 211 teze, cele mai 
multe averroiste, dar „cîteva dintre ele apărţinătoare de 
filosofia Sfîntului Thoma 44 , este probant, în felul său 
(Etienne Gilson, La philosophie au Moyen-ăge, p. 559). 

De bună seamă că se şi deosebesc, trăind în secole 
diferite, avînd religii diferite (unul e islamic, altul creş¬ 
tin), ceea ce, pentru un filosof al Evului Mediu avea 
importanţă, percepînd astfel valorile aristotelismului şi 
integrîndu-le în alte structuri, reconstruind astfel lu¬ 
mea şi omul. 

Chiar pus să afirme existenţa a „două adevăruri con¬ 
trarii 44 , însă coexistente şi nu exclusive, pentru adver¬ 
sarii săi Averroes părea să fi dat expresie divorţului 
dintre revelaţie şi raţiune. Or, Thoma, nu e nici o în¬ 
doială, aşeza mai presus credinţa, de la care, socotea el, 
adevărul coboară ca „un fluviu în cascadă : de la Dum¬ 
nezeu prin îngeri la oameni... 44 (Etienne Gilson, Etudes 
de philosophie medievale, p. 55 ; Le Thomisme, p. 21). 
Ceea ce nu rămînea fără de urmări în receptarea aristo¬ 
telismului. 


158 



Dar cu toate acestea, Thoma întreprindea o re¬ 
evaluare raţionalistă a aristotelismului şi, mai de¬ 
parte, a filosofiei însăşi, raţionalistă, fireşte, în accep¬ 
ţia medievală a termenului. Altfel, aplicînd adică noţiu¬ 
nea modernă, existenţa unui raţionalism medieval ar pu¬ 
tea fi lesne contestată. Distinct însă de cel modern şi cu 
atîţ mai mult de cel contemporan, raţionalismul medie¬ 
val nu iese în afara istoriei acestora, şi, la urma urme¬ 
lor, nici în afara conceptului lor. Deşi în dependenţă de 
spiritualitatea epocii, în perspectivă istorică şi sistema¬ 
tică el este, totuşi, moment al constituirii sale şi, eli¬ 
berat de ceea ce îl particularizează, închizîndu-1 într-un 
orizont determinat, şi al alcătuirii şale. încît, atenţi la 
individualitatea lui, trebuie să fim, poate în mai mare 
măsură, deschişi către ceea ce, din sine, îi face posibilă 
continuitatea. 

Ce-i drept, ca sistem de filosofie care neagă ceea ce 
depăşeşte raţiunea, raţionalismul, în Evul Mediu, nu are 
legitimitate, pentru că de la Joan Scotus la Abelard şi, 
mai departe, la Thoma sau Occam, „se dădea întîietate 
credinţei asupra raţiunii, teologiei în raport cu filosofia“ 
(Gonzague Truc, Abelard avec et sens Heloise, p. 78). Şi 
tot astfel, dacă raţionalismul presupune, şi presupune, 
că „lucrurile au o existenţă în sine şi că, de aceea, se 
pot afla în ele însele toate elementele necesare înţele¬ 
gerii exhaustive a lor“, în acest caz ce şanse de legiti¬ 
mitate mai are raţionalismul medieval ? (Etienne Gilson, 
Etudes..., p. 29). 

De toate acestea, cu atît mai mult cu cît vin dintr-o 
interpretare, aşa-zicîndu-i, neoscolasticistă, trebuie să ţi¬ 
nem seama, dar, totodată, este nevoie să distingem între 
forma şi fondul raţionalismului mai înainte de a-i nega 
sau admite existenţa în Evul Mediu. 

Presupunînd primatul raţiunii şi raţionalitatea lumii, 
el nu cade din concept nici atunci cînd totul, om şi uni¬ 
vers, este pus în dependenţă de o fiinţă şi de o acţiune 
în regim de transcendenţă. Cu o condiţie însă, anume ca 
fiinţa care transcende (în sensul teologic al transcendei- 
tăţii) să fie ea însăşi descrisă şi interpretată raţionalist. 

Or, din acest punct de vedere, Thoma face cît o de¬ 
monstraţie de existenţă a raţionalismului medieval, cu 
atît mai mult ou cît, printr-o înceroare de teodicee, îl 
pune termenul central al teologiei într-un sistem de ana¬ 
logii cu principiul aristotelic, atît de strîns, încît puţin 

lipseşte ca Dumnezeu să pară doar alt nume al fiinţei 
metafizice. în contra aparenţelor, deci, raţionalismul 
thomist se construieşte mai întîi ca o ontologie. 

Faptul însă n-ar fi fost posibil printr-o modificare 
de substanţă a metafizicii Stagiritului şi, deci, printr-o 
deturnare a sensurilor ei. Aristotel aici, sau şi aici, este 
hotărîtor, căci, despărţindu-1 de realismul anselmian, îl 
îndreaptă pe Thoma spre admiţerea individualului ca 
sinteză a principiilor (materie şi formă) şi, în consecinţă, 
ca realitate „adevărată 14 , dacă întregul este adevărul. 

Şi încă, pînă şi opera teologică avea să fie supusă ri¬ 
gorilor raţionalismului aristotelic. Aşa, mai cu seamă, se 
explică dubla determinare : filosofică şi religioasă a di¬ 
vinităţii în „cea mai vastă şi mai clară expresie din an¬ 
samblul teologiei thomiste“, în Summa theologica. De 
altfel, sumele în genere, în particular cele ale lui Thoma 
(Contra Gentilei, Theologica), „expuneau teologia- cu aju¬ 
torul logicii aristotelice 14 (Martin Grabmann, La Somme 
Theologique 'de Saint Thomas d’Aquin, p. 40, 15). 

Dublu determinat în reconstrucţia thomistă, Dumnezeu 
pare mai mult concept al filosofiei şi, în anumite limite, 
un simplu nume pentru fiinţa ca fiinţă aristotelică. Mai 
înainte de a-i pune în lumină atributele, deci condiţiile 
de inteligibilitate în ordinea descrierii, Thoma îl defi¬ 
neşte. de altminteri, simiîi-metafizic aristotelician, ca 
„principiul si finalitatea lucrurilor 44 (Summa theologica, 
I, P- 2.). 

Determinaţiile, apoi, îi sînt desprinse tot asemenea. 
Bunăoară, principiul thomist (Dumnezeu) este un inde- 
monstrabil ca fiinţă în sine aristotelică şi în sensul sta¬ 
bilit încă de filosoful grec, adică, nederivat, prim, ab¬ 
solut (necondiţionat). Altfel, ar fi trebuit să se presu¬ 
pună un dincolo de el şi, deci, să se pornească de mai 
departe şi aşa mereu, la nesfîrşit. Dacă principiile n-ar 
fi „prime şi nederminabile, ele ar avea nevoie de de¬ 
monstraţie ca să fie cunoscute 44 . Or, „primele principii 44 , 
de aceea, trebuie cunoscute „cu ajutorul inducţiei 44 şi al 
intelectului intuitiv, al căror obiect sînt (Aristotel, Ana- 
liticile secunde, I, 2, 71 b ; II, 19, 100 a). 

Asemenea judeca şi Thoma : „Se poate spune că sînt 
două feluri de demonstraţii. Una este prin cauze şi are 
ca punct de plecare ceea ce este anterior în sine. Alta 
este prin efect şi ea are ca punct de plecare ceea ce este 

anterior faţă cu noi. Căci, atunci cînd un efect este mai 
bine cunoscut decît cauza sa, şi aceasta faţă cu noi, noi 
înaintăm de la efect la cunoaşterea cauzei. Or, nu inte¬ 
resează care efect poate servi la demonstrarea existenţei 
cauzei sale proprii, cu condiţia doar ca efectul să fie 
mai bine cunoscut pentru noi ; căci, efectul depinzînd 
de cauză, cu necesitate preexistă o cauză. In consecinţă, 
existenţa lui Dumnezeu poate fi demonstrată prin efec¬ 
tele cunoscute de noi“ (Summa theologica, I, q. 2, art. 2). 

Cea. dintîi (via manifestior) are „ca punct de plecare 
mişcarea 14 : pentru că, urmînd mărturia simţurilor, chiar, 
tot ceea ce se mişcă este mişcat de altceva şi pentru că 
ceea ce se mişcă trece din starea de potenţialitate în cea 
de act înseamnă că, tot căutîndu-se cauza, se tinde, prin 
regresie, la nesfîrşit, Căci „dacă obiectul care mişcă este 
mişcat la rîndul său de altul, şi acesta de altul 44 , s-ar tot 
regresa, fără să se ajungă la un termen care să explice, 
fără să mai ceară să fie explicat. Cum ceea ce mişcă şi 
este mişcat uneşte în sine posibilul şi actualul, dar nu 
în acelaşi timp şi nu sub acelaşi raport, principiul tre¬ 
buie să fie act şi putere în acelaşi timp şi sub acelaşi 
raport. Numai astfel va fi inteligibil, căci numai astfel 
va fi un necondiţionat. 

Thoma întrerupe regresiunea, la fel cum se în¬ 
trerupe, în procedarea inductivă, enumerarea pentru 
a se trece de la unii la toţi. De aceea, argumentul în 
.cauză, sugerat de Aristotel, nu este, cum s-ar părea, de¬ 
ficitar din punct 'de vedere formal, iar din cel material 
nu e o nesocotire a logicii pentru justificarea existenţei 
lui Dumnezeu. 

Că Thoma îşi încheie expunerea probei cu identifi¬ 
carea primului motor cu Dumnezeu („Este, deci, necesar 
să se ajungă la un prim motor şi acest prim motor să 
fie ceea ce numim cu toţii Dumnezeu 44 , Summa theolo¬ 
gica, I ,q. 2, art. 3), este adevărat, dar mai înainte el 
legitimează principiul, deocamdată, ca început al mişcă¬ 
rii în sensul în care încă Stagiritul o -făcea : „principiu 
se numeşte punctul de la care, un lucru, începe mişca¬ 
rea 44 (Metafizica, V, 1, 1013 a). 

A doua cale sau probă „are ca punct de plecare cauza 
eficientă : există în lucru «un lanţ» de cauze eficiente, 
dar nu este posibil ca «lanţul» să se întindă la infinit 
fiindcă, în cauzele eficiente subordonate, primul termen 
este cauza intermediarului şi acesta cauza ultimului. Or, 

cînd cauza dispare, dispare efectul. Deci, dacă nu există 
primul termen în cauzele eficiente, nu există nici ul¬ 
timul, nici mijlocul, întinzîndu-se la infinit n-ar mai 
exista o cauză eficientă şi n-ar mai fi nici efect ultim, 
nici cauze eficiente intermediare, ceea ce este evident 
fals. Deci, este necesar să se stabilească o cauză efici¬ 
entă pe care toţi o numim Dumnezeu" (Summa theolo- 
gica, I, q. 2, art. 3). ' 

Şi de data aceasta Thoma se mişcă în universul me¬ 
tafizic, de data aceasta legitimnd principiul ca eficienţă 
(„primul punct de plecare al schimbării sau imobilităţii" ; 
Aristotel, Metafizica, V, 2, 1013 a). Dar şi aici Thoma 
ţine să precizeze că această cauză „este numită de către 
noi" Dumnezeu. Numirea, deci, urmează unei demon¬ 
straţii (sau instituiri) metafizice. 

A treia probă „îşi trage punctul de plecare din posi¬ 
bil şi din necesar". Dacă tot ceea ce este în lumea noas¬ 
tră se naşte şi piere , e imposibil ca un lucru să fi exis¬ 
tat dintotdeauna. Dar, neexistînd din eternitate, înseam¬ 
nă că acest lucru vine din altul şi aşa mereu, s-ar părea 
că la nesfîrşit. Ceea ce este fals, fiindcă, posibile, toate 
fiinţele cer necesarul şi încă necesarul în sine care nu 
mai trebuie explicat. Un asemenea necesar trebuie, deci, 
logic vorbind, să existe şi, existînd, „noi îi spuneam 
Dumnezeu". 

A patra probă are „ca punct de plecare treptele care 
se constată în ceea ce există". Astfel, se poate constata 
că în fiinţe există mai mult sau mai puţin bine, mai mult 
sau mai puţin adevăr, şi aşa mereu, incluzîndu-se aici 
gradarea în ordine fizică : un lucru este mai cald decît 
altul şi, fireşte, mai puţin decît fiinţa absolut caldă. Dar, 
ceea ce este absolut adevărat, absolut bun etc. trebuie 
să fie, prin condiţie, unic, neputînd să existe mai multe 
absoluturi. De aceea „absolutul este cauza tuturor celor 
ce există...", şi încă, „există o fiinţă care este cauza exis¬ 
tenţei tuturora", iar acesteia „noi îi zicem Dumnezeu". 

Proba treptelor de existenţă, încă antică (motivul se 
găseşte la Platon, dar nu numai la el, ci şi, într-un fel, 
la Heraclit, care, punînd focul, prin stingere, să genereze 
aerul, prin aer apa şi prin apă pămîntul, ca apoi să se 
parcurgă „drumul în sus", pămînt, apă, aer pentru a se 
reîntoarce la sine, inaugura tema cu o semnificaţie deo¬ 
sebită în seria existenţei, pentru că încă din vremea lui 
„treptele de existenţă" numeau mediatorii ontologici), 


162 



proba, aşadar, cu o istorie mai veche, este dintre cele 
mai importante în construcţia ontologică. încă Heraclit, 
dar mai cu seamă Platon şi Aristotel, lovindu-sc de una 
dintre cele mai mari dificultăţi ale conceptualizării prin¬ 
cipiului şi generării, şi anume de faptul că lucrurile sînt 
individuale, născute şi pieritoare, coruptibile, în timp ce 
temeiul lor are universalitatea absolută, este nenăscut şi 
nepieritor, incoruptibil şi incorporai, au trebuit să in¬ 
troducă intermediarii. Platon, bunăoară, obiectele ma¬ 
tematice, iar Stagiritul, speciile, genurile, clasele pînă 
la fiinţa ca fiinţă. Intermediarii ca trepte de existenţă, 
în ordine descendentă, trebuie să explice întemeierea, 
cum deci principiul ca principiu produce lucrurile, iar 
în ordine ascendentă, cum lucrurile, platonician zicînd, 
participă la existentul în sine. Căci, 1 naturi universale, 
dar relative, intermediarele (treptele de existenţă) pu¬ 
teau, prin aceasta, să explice trecerea de la principiu la 
lucruri, fiind într-o parte a lor inteligibile şi în alta sen¬ 
sibile. Dependente ontologic, prin aceasta, se apropie de 
condiţia lucrurilor nemijlocit produse, ori, cş la Platon, 
în aceeaşi ordine de inteligibilitate produse, ele sînt mai 
în vecinătatea fiinţei ca fiinţă. Astfel că Thoma reia o 
mai veche şi nouă încă problemă a ontologiei, care, şi 
ea, nu este prin nimic obtenebrată de identificarea. Ia 
nivelul limbajului, cu Dumnezeu. 

în fine, ultima probă cu punct de plecare în guver¬ 
narea lumii reia un motiv tot antic, aristotelic, în speţă, 
cel al finalităţii universale. Toate lucrurile, zice aristote- 
lician Thoma, se mişcă spre un scop anume. Dar, în 
timp ce Stagiritul nu implică totuşi intenţionalitatea unei 
inteligenţe, Aquinatul avea să admită că orice lucru „se 
îndreaptă către scopul său nu fortuit, ci intenţional", 
cum săgeata este orientată de către arcaş. La scara uni¬ 
versului, de aceea, va trebui să existe o fiinţă pe mă¬ 
sură, „o fiinţă inteligentă, prin care toate lucrurile să 
fie conduse către scopul lor. Şi această fiinţă este nu¬ 
mită de Către noi Dumnezeu" (Summa theologica, I, q, 
art. 3). 

Proba, în litera şi în spiritul ei chiar, cea mai puţin 
aristotelică, este şi cea mai slabă din punct de vedere 
metafizic, rostul găsindu-şi-1 numai, sau aproape numai, 
în limitele teodiceei. Faptul nu infirmă însă presupoziţia, 
fiindcă, orice s-ar spune, în demonstrarea existenţei lui 
Dumnezeu, deocamdată, domină „probele" metafizice. 

Descrierea principiului (al lui Dumnezeu), apoi, este în 
linii mari asemănătoare probării existenţei, deoarece atri¬ 
butele identificate, în cea mai mare parte a lor, convin 
şi principiului, dacă nu, uneori, mai cu seamă lui. „Dum¬ 
nezeu, enunţă Thoma, nu este un corp“ fiind primul mo¬ 
tor, . actul pur şi fiinţa pea mai nobilă dintre toate, ceea 
ce cu deosebire înlătură prezumţia corporalităţii, pen¬ 
tru că nu se poate ca un lucru, totuşi, să fie superior, 
în absolut, altora. 

Se spune, -de regulă, că Dumnezeu are un chip, că 
Dumnezeu are „părţi corporale 14 , că merge sau stă, deci 
că are un loc „în ordine spaţială 14 . Dar toate acestea, 
previne Thoma, ca Averroes de altminteri, sînt numai 
„prin analogie 44 . Cînd se spune că are ochi, „ochii de¬ 
semnează puterea pe care o are de a vedea într-o ma¬ 
nieră inteligibilă şi nu sensibilă 44 , faptul de a sta, apoi. 
„simbolizează imobilitatea şi autoritatea sa 44 , iar cel al 
deplasării locale, „mişcările lui spirituale 44 (Ibidem, I, 
q. 2, art. 1). 

Existenţă inteligibilă, deci simplă. Dumnezeu nu ar 
avea în sine nici măcar materia şi forma ; presupus ca 
unitate a acestora, înseamnă că este alcătuit’ din ceva, 
că rezultă din ceva. Dar, rezultînd, poate să şi dispară. 
Or, Platon încă stabilea ca o condiţie fără de care nu 
se poate, a inteligibilităţii principiului, simplitatea. Ideea 
compusă, de pildă, este o sintagmă fără sens, fiind o 
contradicţie în termeni. Necompus, Dumnezeu (ca prin¬ 
cipiu) nu aparţine vreunui gen „nici direct, nici pe ca¬ 
lea reducţiei 44 , nu are accidente şi nu intră în „compu¬ 
nerea altor fiinţe 44 fie şi ca unul dintre 'principii, pentru 
că ar avea condiţia principiului în regim absolut (Ibidem, 
I, q, 2, art. 2 ; q, 3, art. 5, 6). 

David din Dinant presupunea că Dumnezeu intră în 
alcătuirea lucrurilor ca o parte anume, alături de altele 
două, ceea ce este absurd, inteligibil neputînd fi decît 
un principiu şi nu două, trei şi aşa la nesfîrşit. Cel-pu- 
ţin-două-principii nu au sens, ele limitîndu-se reciproc, 
pentru a nu mai vorbi de faptul că în acest fel se des¬ 
chide o serie nesfîrşită, căci dacă admitem atîtea, de ce 
nu am admite atîtea plus unu, plus două, plus trei 
ş.ă.m.d. ? Thoma, într-un fel, polemizează în mod tacit 
cu Aristotel însuşi pentru că ar fi admis- două (sau trei, 
dacă socotim şi privaţiunea) principii : materia şi forma. 

Polemica, fie şi secretă, îi va fi sugerat-o, de altminteri, 
chiar Stagiritul, de vreme ce el însuşi avea să treacă 
mai înaintea materiei şi formei fiinţa ca fiinţă, deci, ol 
însuşi se va fi gîndit că primele două sînt concepte ale 
fizicii, dar numai cel din urmă este al metafizicii. 

Simplu şi unic, Dumnezeu (principiul) mai este — 
sau mai trebuie să fie, trebuie pentru că avem de-a 
face cu o reconstrucţie în care atributele sînt şi condi¬ 
ţii, ori în primul rînd condiţii de inteligibilitate — per¬ 
fect, infinit, etern, ubicuu, Binele suveran. 

Perfecţiunea, în legătură cu toate celelalte atribute 
— cum toate, la rîndul lor, sînt cu ea, astfel încît unul 
le exprimă pe toate şi toate pe unu — perfecţiunea, deci, 
este de nedespărţit de fiinţă în integralitatea ei, căreia, 
în acest fel, înseamnă că nu-i lipseşte nimic, după cum 
nu-i prisoseşte ceva. Oricum, principiul ar cădea din 
condiţia lui : dacă i-ar lipsi, lipsa chiar este altceva, 
fiind o limitaţie, iar dacă, dimpotrivă, i-ar prisosi, ar 
trebui să fie formă determinată care posedă mai mult 
decît este prin natura sa. 

Este infinit, apoi, prin condiţia unicităţii, ca şi prin 
aceea a indeterminării. Dacă ar fi materie sau formă, 
ori materie şi formă, în oricare caz n-ar îndeplini con¬ 
diţia, pentru că „materia este limitată de formă“ şi „for¬ 
ma este circumscrisă de materie 14 chiar luate în conjuncţie. 
Căci două fiinţe nu fac posibil infinitul sau nu infinitul 
bun, pentru a zice ca Hegel. Asemenea şi în cazul eter¬ 
nităţii, fiindcă, tot aşa cum Dumnezeu (principiul) este 
mai degrabă infinitul decît infinit, mai mult decît etern, 
el este „eternitatea sa“ (Ibiclem, I, q. 7, art. 2; q. 10, 
art. 2). El nu are a se naşte, nici a pieri, nici a trece din- 
tr-o formă în alta. Ca existentul parmenidian, principiul 
thomist nu are a se transforma, tocmai pentru că este 
Unu, indeterminat, simplu, infinit şi etern. Fiind, prin¬ 
cipiul nu poate să nu fie (s-ar naşte, ar pieri), deci trans¬ 
formarea în planul său de existenţă sa\j, mai degrabă *, 

* Mai degrabă pentru că, deşi „existenţa poate fi Înţeleasă 
în două sensuri", în unul „ca ajc t de a exista" şi în altul „ca 
propoziţie pe care spiritul nostru o produce unind atributul cu 
subiectul", pe cel dintîi nu-1 putem dobînii, căci el este un în 
sine. Cînd cunoaştem nu transferăm ca atare în mintea noastră 
obiectul, nici nu ne identificăm cu el, ci îl reconstruim, adică îl 
prindem în formele înţelegerii. De aceea, avem „numai pe al 
doilea sens" (Summa theologica, I, qu. 1, art. 4). 

de inteligibilitate, nu este posibilă. Ce ar însemna ca prin¬ 
cipiul ca principiu să se trans-forme ? Infinitatea, eterni¬ 
tatea şi, apoi, şi ubicuitatea şi-ar pierde sensul. Ce ne-ar 
mai spune, bunăoară, propoziţia că Dumnezeu (principiul) 
este peste tot, în toate fiinţele, dar „nu ca o parte a esen¬ 
ţei lor sau ca un accident 14 ? „El este în toate fiinţele pen¬ 
tru că le dă existenţa, puterea şi acţiunea 14 , şi această „pro¬ 
prietate de a fi peste tot este în a lui însuşi 44 ( Ibidem, I, 
q 8, art. 2, 4). 

Dar, aşa fiind şi, mai cu seamă, astfel justificat, cît 
deocamdată Dumnezeu mai este termen al religiei ? Fi¬ 
indcă, cel puţin pînă acum, el este pus în condiţie meta¬ 
fizică şi de aceea mai mult i se potriveşte numele meta¬ 
fizic decît cel religios. Dacă, de pildă, s-ar înlocui peste 
tot în Summa theologica, I, qu. I, 11 — Dumnezeu cu 
principiu, nepotrivirea ar apărea în mai puţine locuri 
decît în starea de fapt în care principiul este numit Dum¬ 
nezeu. 

Nici chiar cînd este identificat cu Binele situaţia nu 
se schimbă prea mult. Căci nu este neapărat nevoie ca 
Binele să fie alt nume dat divinităţii, el putînd fi şi al 
principiului. 

încă mai înainte de Thoma, Binele fusese identificat 
cu Dumnezeu (de către Plotin, de pildă), dar şi cu prin¬ 
cipiul (Platon, în oarecare măsură, dar mai ales Aristotel). 

De bună seamă că identificarea Binelui cu principiul 
sau cu divinitatea urmează unei viziuni încă antropomor- 
fizante. în sine, procedura nu era, nici în plan formal 
(terminologic), nici în cel material (al semnificaţiilor) de- 
viantă. Nu toţi sau mai toţi. termenii primi, în ordine 
istorică şi logică, au rezultat dintr-o resemnificare a unora 
cu valoare numai în universul uman ? Cosmos, arhe, 
logos, hi/le, apeiron, eidos, morphe, katholou, telos, bu¬ 
năoară, mai înainte de a numi universul, începutul (prin¬ 
cipiul), Legea lumii, materia, infinitul, idea (ca formă 
substanţială platoniciană), forma, universalul, scopul, nu¬ 
meau acţiuni sau însuşiri omeneşti. Binele (agathos) în¬ 
suşi semnifica, la vechii greci, nobleţea, naşterea din fa¬ 
milie bună, brav, rege, bun, servitor bun (Iliada), sfat 
care convine (Odiseea), sfat bun, înţelept şi bun (Sofocle), 
geniu, zeu, bun (Aristofan), folositor statului, remediu 
(bun) contra febrei, favorabil, zi fastă (Xenofon). La rîn- 
dul său, Platon foloseşte termenul în multe contexte cu 

varii sensuri : în Gorgias, 516b, pentru a numi priceperea 
în guvernare, în Republica, 409 c, pentru bun, onest, 
simplu, în Legile pentru a numi calităţile morale şi fizice 
(Cf. A. Bailly, Dictionnaire grec-jranqais, passim). Sensul 
metafizic este impus în Phaidon, Phaidros. Dar, mai cu 
seamă, în şi prin Republica, VI, 505 a şi urm. 

Aşa cum este soarele faţă cu lucrurile pe care le face 
vizibile, pentru că le luminează, este şi Binele, „cauza 
ştiinţei şi adevărului" (Republica VI, 508 a). Rostul său 
epistemologic hotărîtor vine din condiţia metafizică, una 
tot asemenea celei a soarelui, „regele universului", cum 
este numit în Cratilos, 36 a. Căci, aşa cum soarele lumi¬ 
nează lucrurile, Binele iradiază inteligibilele. 

Nu are, ce-i drept, rol întemeietor, sau nu direct. Dar, 
iradiind ideile, deşi nu substanţial, ceea ce înseamnă că 
nu le prinde într-un sistem cu dependenţă existenţială, 
el „luminează" universul lor, potenţîndu-le armonia, care, 
la urma urmelor, este un fel de a fi al Binelui. Ideile se 
ordonează în virtutea unei „legi" imanente : specia „intră" 
în gen, genul în clasă. Cum însă ideea-specie nu alcă¬ 
tuieşte ideea-gen şi aceasta mai departe ideea-clasă, adi¬ 
că nu intră una în fiinţa alteia ca parte, cum fiecare îşi 
păstrează inalterată autarhia chiar oomunicînd şi cum con¬ 
ceptul însuşi al comunicării era încă, şi va rămîne, în 
platonism obscur, Binele trebuia să facă într-un fel sau 
altul sistemul mai coerent. Ca principiu al principiilorr'el 
trebuia să aducă mai multă unitate ideilor, sau poate 
unitatea însăşi, dacă în conceptul lui putem bănui o ten¬ 
dinţă monistă în platonism. 

Binele, prin urmare, în sistemul ideilor, avea de înde¬ 
plinit un rol şi avea şi un loc de primă importanţă. Prin 
analogie cu sensul moral şi politic, în genere uman, al 
termenului, Binele metafizic pare să fie numele ordinii 
şi armoniei universale. 

Sensul acesta şi rostul acesta le vom găsi şi în aristo- 
telism, dar într-un context mai propriu şi într-o moda¬ 
litate de fiinţare mai potrivită cu ceea ce trebuie să fie 
şi să îndeplinească în sistem. Astfel, Stagiritul nu va mai 
admite Binele într-o existenţă determinată, în sine, ca 
Platon, ci doar într-una funcţională. " 

Aristotel „simţea" că „dualismul principiilor consti¬ 
tutive", prin introducerea privaţiunii, nu era decît ate¬ 
nuat, iar nu anulat. Binele, de aceea, trebuia să apropie 
mai mult, se înţelege că numai funcţional, materia şi 


167 



forma, şi într-un fel o şi face, fără să le ştirbească auto¬ 
nomia, fără să le „deschidă 14 pentru a deveni comunica¬ 
bile. Materia rămîne materie şi forma formă, dar ele se 
„supun 44 (poate acesta e cuvîntul) Binelui, pentru că se 
supun scopului care este întregul lor, substanţa adică. 
Binele, prin urmare, este principiu unificator şi, din acest 
punct de vedere, este un alt nume al fiinţei ca fiinţă, 
cum mai este divanul, sau gîndirea care se gîndeşte. 

în linii mari, sensul avea să-i fie păstrat şi de Thoma, 
căci nu altceva trebuie să înţelegem din afirmarea iden¬ 
tităţii binelui şi fiinţei : „binele şi fiinţa sînt în realitate 
acelaşi lucru“. Dacă „se disting, faptul are loc numai în 
mintea noastră 14 , pentru că binelui îi adăugăm „noţiunea 
de dezirabil, ceea ce fiinţa nu conţine 44 (Summa theolo- 
gica, I q. 5, art. 1). 

Deocamdată, aristotelician, Thoma se mişcă înlăuntrul 
orizontului metafizic. Atunci însă cînd de la Bine trece 
la Bunătate deplasează accentul de pe principiu pe divin, 
dar cu oarecari ezitări şi reveniri, pentru că, de pildă, 
după o conotoare oarecum morală a termenului, vine alta 
ontologică : „se poate spune că de la fiinţa primă care 
există şi este bună prin esenţa sa îşi iau bunătatea şi exis¬ 
tenţa lor toate cele care participă la fiinţă printr-un fel 
de asimilare 44 (Ibidem, I q. 6, art. 4). 

Accentul însă pare să se stabilizeze pe divin, lucru 
ciudat, nu în interiorul onto-teologiei, ci în acela al noe- 
ticii. Şi de data aceasta însă situaţia de fapt este mult mai 
complexă decît poate s-o cuprindă un termen, fie el 
raţionalism, fie el fideism, aplicat exclusivist. 

Este drept că Thoma aşază mai presus de orice, în 
această ordine, revelaţia, care ar include fundamentele 
cunoştinţei omeneşti privitoare la- Dumnezeu fără să fie 
cunoaşterea lui. Aquinatul, avea să observe Gilson, dis¬ 
tinge între revelatum (revelat), care include „esenţa exis¬ 
tenţei revelate 44 , iar nu cunoscute, ea fiind faţă cu raţiu¬ 
nea incognoscibilă, şi revelabile, „un ansamblu de cunoş¬ 
tinţe 44 , rezultat dintr-o „disponibilitate permanentă a şti¬ 
inţei totale-în vederea operei teologie 44 . Revelabile, aşadar, 
capătă un sens prin raportare la' revelatum care dă „şti¬ 
inţa totală 44 şi, într-un fel, face trecerea la teologie, per- 
miţînd să se înţeleagă cum poate acesta „să absoarbă 
o doză de filosofie, fără să-şi corupă esenţa şi să-şi piardă 
unitatea 44 . Incluzînd revelatum (obiect al credinţei) prin 
revelabile, teologia îşi construieşte domeniul său de exer- 

ciţiu în limitele acestuia, ceea ce explică, după Thoma, 
dubla sa deschidere, capacitatea dare vine din natura sa 
de a pune în acord fides şi ratio (Etienne Gilson, La Tho- 
misme, p. 19, 20, 21). 

Aşa s-ar explica dubla procedare a teologiei, raţională 
şi supraraţională şi, socotea Thoma, superioritatea ei faţă 
cu metafizica. Privilegiul însă nu-i este dat de natura 
proprie, de vreme ce prin revelabile receptează revelatum, 
ci de capacitatea de a pune în formele raţiunii ceea ce 
este transraţional. Din acest punct de vedere ea ar avea 
ascendentul necesar pentru a se impune metafizicii. 

Sacra doctrina, sacra scientia, cum prefera Thoma s-o 
numească, teologia ar fi „ştiinţa despre Dumnezeu 14 . 

Dar există „o asemenea ştiinţă 44 , şi dacă da, care să-i 
fie necesitatea, şi, necesară, este ea speculaţie, este prac¬ 
tică, este o înţelepciune, se serveşte de argumente, sau 
de metafore şi simboluri ? (Summa theologica, I, q, 1). 

Dacă orice ştiinţă pleacă „de la principii evidente 14 , 
cum teologia se întemeiază pe „principiile credinţei care 
nu sînt evidente 44 , nici admise de toţi, atunci pare să nu 
aibă şansele ştiinţei. în aparenţă aşa stau lucrurile, dar 
în realitate altfel, zice Thoma, pentru că „ştiinţa sacră 44 
pleacă de la „principiile cunoscute în lumina ştiinţei su¬ 
perioare care este ştiinţa lui Dumnezeu 44 , de la ceea ce 
s-a - transmis prin revelaţie şi constituie fundamentul 
„Sfintei Scripturi 44 . Evidenţa, deci, ar veni în mod firesc 
din faptul revelaţiei analog, dar numai atît, celui al „lu¬ 
minii naturale a inteligenţei 44 , care dezvăluie principiile 
aritmeticii, geometriei etc. Putînd să existe, ea trebuie 
să fie, de vreme ce nici filosofia, nici „vreo altă ştiinţă 44 
n-ar suplini-o, pentru că nici una dintre acestea, nici 
toate la un loc n-ar avea ca scop „salvarea omului 44 şi, 
chiar dacă şi-ar propune-o, mijloacele pe care le posedă 
ar fi de tot insuficiente. Or, singură teologia are 
acces unde celelalte n-au, pentru că salvării omului i-ar 
fi necesară „revelaţia care face cunoscute unele lucruri 
inaccesibile raţiunii 44 . Mintea noastră are, de bună seamă, 
puteri mari şi limite atît de largi, că nu sînt stingheri¬ 
toare, dar „cele revelate de Dumnezeu sînt primite de 
credinţă 44 şi, prin aceasta, de „ştiinţa sacră 44 . Şi, apoi, sal¬ 
varea însăşi nu are a fi altfel înţeleasă ca act divin : 
„salvarea omului este în Dumnezeu 44 (Ibidem, I, q., 1 art. 
1. 2). Se înţelege că este vorba de salvarea „eternă 44 şi 

nu de cea „temporală", pe care Thoma o pune în depen¬ 
denţă de ştiinţa şi de puterea omului ca fiinţă determi¬ 
nată. Extrem de contradictoriu şi în problematica omu¬ 
lui, Aquinatul lucrează, de'fapt, cu două concepte ale 
omului, unul al teologiei şi credinţei, şi altul al fi- 
lolosofiei, construit cu precizie şi seducătoare prin 
şansa lor de adevăr. „Natura, citim în De regno, a 
dat tuturor animalelor hrană, veşmînt din blană, mij¬ 
loace de apărare, cum sînt dinţii, coarnele, unghiile şi, 
în cel mai rău caz, rapiditatea în fugă. Omul, din contră, 
a fost creat fără ca natura să-i procure ceva din toate 
acestea, dar, in schimb, i-a dat raţiunea, ca să-şi pregă¬ 
tească toate cele necesare cu ajutorul mîinilor. De aceea, 
omul izolat nu-şi este suficient sieşi. Singur, omul n-ar 
putea să-şi asigure mijloacele necesare vieţii, astfel că 
(prin natură) este fiinţă socială" (De regno, I, 1). Pentru 
om, în condiţie temporală, de fapt, în fiinţa lui autentică, 
„salvarea", deci, nu are alt sens decît cel omenesc şi nu 
se poate înfăptui decît pe o cale profund omenească, pe 
calea acţiunii şi raţiunii. Asemenea celor vechi, în speţă 
lui Aristoţel, Thoma găseşte determinaţiile fiinţei noastre 
şi şansele ei într-o natură proprie şi într-o mişcare în 
perfect acord cu ceea ce ne este definitoriu. Aici, mai 
mult ca în oricare altă „zonă" a universului thomist, ra¬ 
ţionalismul pare să fi cîştigat cu deosebire prin coerenţă 
şi o anume radicalitate, datorită gestului de cuprindere 
a omului în întregul său. 

„Salvării" prin raţiune şi acţiune în cetate, Thcma 
îi suprapune „salvarea în Dumnezeu, filosofiei — teo¬ 
logia, minţii — credinţa. Situînd deasupra tuturor 
exerciţiilor „speculative" şi „practice" credinţa şi, în 
urmarea acesteia, şi teologia, Thoma poate apoi să 
identifice „ştiinţa sacră" cu „înţelepciunea prin ex¬ 
celenţă" şi, încă, să-i confere cel dintîi loc în ordinea 
adevărului, dimpreună cu libertatea de a se mişca nestin¬ 
gherit în raport cu raţiunea şi, prin ele, cu filosofia, cu 
ştiinţele, cu artele. Ea nu este „tributară disciplinelor 
filosofice, în sensul că nu are nevoie de ele", dacă prin¬ 
cipiile le primeşte „nemijlocit de la Dumnezeu, prin re¬ 
velaţie". 

Cu toate acestea „este tributară" pentru „a ilustra 
adevărurile pe care ni le spune", tributară însă aşa cum 
„ştiinţele arhitectonice au în serviciul lor ştiinţe auxi¬ 
liare" şi „politica se foloseşte de arta militară". 

Teologiei i s-ar putea obiecta că se foloseşte de mij¬ 
loacele de argumentare ale filosofiei şi, în consecinţă, fie 
şi formal, că trebuie să se supună autorităţii raţiunii. Ea 
însă, mai înainte, s-ar folosi de un argument ce ar veni 
din condiţia revelaţiei, anume de „argumentul autorităţii", 
care, spre deosebire de cel „fondat de raţiunea omeneas¬ 
că", are „o eficienţă absolută". Dacă, totuşi, recurge la 
argumente şi la probe ale filosofiei şi ale ştiinţelor, o 
face pentru a demonstra principiile lor şi „propoziţiile 
lor, iar nu în vederea întăririi celor care sînt articole de 
credinţă". In plus, „ştiinţa sacră poate să întrebuinţeze 
raţiunea şi pentru sine", să dezvăluie sensurile ascunse 
ale „cărţilor sfinte", să le interpreteze metaforele (căci, 
adresîndu-se „tuturor oamenilor, a trebuit să expună ade¬ 
vărurile divine cu ajutorul metaforelor şi al imaginilor 
luate din lumea corporală") şi, mai cu. seamă, să „deducă 
şi alte adevăruri din cele prime, revelate" (Summa theo- 
logica, I, q. 1, art. 6, 5, 2, 9). 

De bună seamă că justificării thomiste a superiorităţii 
absolute a „ştiinţei sacre" asupra metafizicii, a credinţei 
faţă cu raţiunea i s-ar putea opune construcţia ei filoso¬ 
fică, raţionalistă. De altfel, şi legitimarea „ştiinţei sacre", 
întreprindere de tip epistemologic, în fond, nu este făcută 
altfel şi cu alte mijloace. Expunîndu-i obiectul, Thoma 
îl apropie de acela al metafizicii, astfel că (minus princi¬ 
piile revelate, dar care pot tot atît de bine să fie un ana- 
logon al celor dezvăluite prin „lumină naturală" de in¬ 
telectul intuitiv aristotelic),. în cele din urmă, în locul 
unei ontologii şi al unei teologii suprapuse, dăm de o 
ontologie, cînd nu mai adesea, de o ontologie în stare 
aproape pură. Summa theologica, aceea care trebuia să 
fie „o expunere scurtă şi lucidă" a ştiinţei sacre şi care 
este opera cea mai sistematică în sensul doctrinal, este 
însă şi cea mai contradictorie şi tocmai de aceea, oricît 
ar părea de ciudat, cea mai reprezentativă pentru filoso- 
fia thomistă, pentru ea în jocul ei secund, în viaţa ei 
autentică de sursă aristotelică dar nu rămasă la litera 
aristotelismului. Tratat de teologie, mai în substanţa ei, 
Summa..., este consacrată raţiunii în multiplele sale exer¬ 
ciţii. 

Thoma vorbeşte adesea despre primatul absolut al re¬ 
velaţiei, şi, în mod corespunzător, despre dependenţa ra¬ 
ţiunii de credinţă, dar, de fiecare dată, la el, şi formal şi 
material, relaţia se inversează. Astfel că raţiunea nu dato¬ 
rează credinţei, pe cit credinţa raţiunii, aceasta, încă o 
dată, într-un tratat de teologie. De aceea nu trebuie văzut 
aici o intenţie secretă de ascundere a raţionalismului. 
Thoma nu face un apolog sui-generis ; el chiar vrea să 
legitimeze „ştiinţa sacră“ şi cum faptul era condiţionat 
de subordonarea, în sistem, a raţiunii, subordonează ra¬ 
ţiunea. Dar cu punerea de drept în condiţie de serva nu 
se realiza şi problema de fapt, astfel că atît împingerea 
în sus a credinţei, cît şi cea în jos a raţiunii se fac cu 
mijloacele acesteia din urmă. Nu este vorba de formele 
logice sau nu numai de ele, ci şi, mai cu seamă, de jus¬ 
tificarea epistemologică a „ştiinţei sacre“. Thoma constru¬ 
ieşte teologia ca pe o ştiinţă perfect raţională şi chiar da¬ 
tele credinţei, date relevate, le pune în termeni raţionali : 
sînt principiile, sînt expresia esenţei divine, sînt evidente 
prin ele însele etc. Nu intră deci în joc doar forma de 
expunere raţională, ci şi semnificaţiile. Dumnezeu, bună¬ 
oară, nu este numai un concept (ca formă logică), ci un 
concept care, în ordine materială, primeşte semnificaţii 
prin analogie cu principiul. Oricum, asemănări’e în ca¬ 
zul cel mai bun, altfel putîndu-se vorbi de o modelare 
a conceptului teologic după cel metafizic, fie şi asemă¬ 
nările, dovedesc, încă o dată, o inversare a raportului 
stabilit de Thoma între teologic şi filosofic. O inversare 
cu participarea lui Thoma însuşi, pentru că, aristoteli- 
cian prin convingere, regîndeşte aristotelician teologia 
mai mult decît teologic aristotelismul. Tot timpul însă 
vrea să treacă în condiţie de teolog, care este şi filo¬ 
sof, dar filosofia, mai puternică învinge şi cînd este în¬ 
vinsă. Căci ea, parafrazînd o veche vorbă a lui Edmond 
Rostand, la Thoma cel puţin, cîştiga în adevăr şi cînd i 
se lua adevărul. 

Paradoxal, metafizica thomistă, chemată să instituie 
sacra scientia, în sine are minime şanse de legitimitate. 
Thoma lucrează cu un concept al metafizicii deopotrivă 
formal şi material, contradictoriu. Căci, trecută în regim 

'secund faţă cu teologia, pierzîndu-şi primatul, metafizica 
■este lipsită de şansele propriei întemeieri. 

Totuşi, ea funcţionează critic (în sensul de mai tîrziu, 
kantian) şi constructiv, prin aplicaţie la suprasensibil ca 
fiinţă în sine). O contradicţie? Da şi nu în acelaşi timp, 
însă din diferite puncte de vedere. Da, întrucît prin tradi¬ 
ţie centrată în fiinţa ca fiinţă, de acuma metafizica se ra¬ 
portează la aceasta dintr-un orizont secund. In consecinţă, 
cît i se aplică, o face de „dincoace 14 de ea. Nu, apoi, în 
condiţia în care, deşi lucrează cu nu concept tradiţional 
(aristotelic) al metafizicii, Thoma se şi desprinde de aces¬ 
ta, săvîrşind o deschidere, la limită, către ceea ce avea să 
întreprindă, peste cîteva secole, Kant. Anume, avant la 
lettre kantian, Thoma nu mai identifică în metafizică o 
reconstrucţie a suprasensibilului, cît, aşa-zicînd, „o cri¬ 
tică a raţiunii însăşi 44 , în vederea expunerii „într-un sis¬ 
tem complet 44 a întregului „stoc de concepte apriori, după 
diferitele izvoare pe care le au... 44 (Im. Kant, Prolegomene 
la orice metafizică viitoare, p. 178). 

De bună seamă, nu mai • mult decît o deschidere şi, 
încă, una venită dintr-o stare de criză a metafizicii, pre¬ 
determinată, şi nu produsă dinlăuntru, „Reforma 44 me¬ 
tafizicii, altfel spus, era cerută de o arhitectonică în 
care, rezervîndu-i-se un loc secund, ea nu mai putea sta 
în concept tradiţional. Dar cum arhitectonica trebuia jus¬ 
tificată în chiar principiul ei (supremaţia fiinţei în sine 
ca divinitate şi, deci, primatul teologiei), era nevoie ca 
metafizica să fie reconstruită astfel încît să se poată exer¬ 
cita nestingherită (sau cît mai nestingherită) de poziţia 
sa. Or, pentru aceasta era nevoie de reseţnnificarea ei, 
ca o logică sau, în termen kantian, ca o critică. 

Pe o altă cale şi în altă modalitate de exercitare, me¬ 
tafizica este, altfel, reinstituită, chiar dacă numai parţial. 
Dar, din perspectivă modernă, nu pare benefică punerea 
„între paranteze 44 a valorii ei constructive pentru dega¬ 
jarea dimensiunii sale critice ? 

Deşi, fireşte, Thoma o restrînge pe prima, cu deose¬ 
bire din necesităţi de sistematică, „dinspre 44 noi, gestul 
poartă alte semnificaţii. încît, împingerea metafizicii ca 
reconstrucţie a fiinţei în sine într-o zonă negativă poate 
să aducă (este numai o prezumţie) cu primul act de tot 
necesar al unei procedări metodice. Thoma, deci, pare 

să fi „ascuns 44 o dimensiune pentru a o face pe cea¬ 
laltă mai vizibilă. 

Absolutizată, trecută adică în certitudine abstractă, 
ipoteza s-ar destructura, dar socotită excesiv modernizantă 
ne-ar lipsi de „cheia“ marii contradicţii thomiste şi, 
poate, a întregului Ev Mediu. în consecinţă, ce ar mai fi 
metafizica într-o epocă în care se face, totuşi, multă 
metafizică, pe de o parte, şi pe de alta, ce şansă de va¬ 
lorizare postmedievală mai avea ontologia universaliilor ? 
Căci, în condiţiile în care metafizica în concept tradiţional 
nu măi era posibilă, ce mai putea fi ea, ce si universa¬ 
liile ? 

Anselm, încă prea tradiţionalist, nu avusese de ales, 
astfel încît va fi pus metafizica într-o dependenţă (subor¬ 
donare) faţă cu teologia, fatală pentru ea. In urmare, 
universaliile înseşi, ca structuri secunde, cu temei în 
arhetipurile conţinute de „raţiunea 14 divină, îşi pierdeau 
sensul metafizic. Situaţia creată era dintre cele mai pro¬ 
blematice fiindcă metafizica se vedea lipsită de fiinţa 
în sine (preluată de teologie), cît şi de universalii, tre¬ 
cute mai degrabă în fiinţă determinată. 

Cu o viziune teologizantă asupra lumii, asemenea lui 
Anselm, Thoma presupune existenţa lucrurilor prin par¬ 
ticiparea la esenţa divină : „toate cele ce sînt, sînt prin 
participare ; realitatea lor, de aceea, vine de la o fiinţă 
care este prin esenţa sa...; această realitate este Dum¬ 
nezeu... 44 (în Ioannem Evanghelistam expositio, prolog). 
Totodată, el admite în Dumnezeu „cauza exemplară a 
tuturor lucrurilor 44 : „înţelepciunea divină posedă toate 
raţiunile de existenţă ale -individualelor, adică formele 
exemplare 44 , multiple, întrucît „sînt considerate în ra¬ 
port cu lucrurile, nondiferente însă în realitatea divină 44 
(Summa theologica, III q. 44, art. 3). 

Dar universaliile sînt puse în regim de imanenţă : ele 
ies din materia însăşi, cînd aceasta trece de la potenţă 
Ia act, sub influenţa unui agent corporal. De aici nu re¬ 
zultă, previne Thoma, că „materia este increată 44 , ci doar 
că „ea n-a fost făcută fără o formă 44 (Ibidem, V, q. 65, 
art. 4 ; III q., 44, art. 2.). 

Unitatea lor, a materiei şi formei ca principii consti¬ 
tutive, deci, mai înainte de a fi In act este în putere. 
Presupunîndu-se în mod necesar, ele numesc esenţa 
(quidditatea, quidditas, quod quid erat esse — ceea ee 
faoe ca ceva să fie ceea ce este) a oricărui individual. 

Intr-o accepţie restrictivă, esenţa semnifică doar for¬ 
ma, căci, prin aceasta, materia ajunge să fie fiinţă în act, 
devine ceva (materia efficitur ens actu et hoc aliquid). 
însă, oricum, forma, în acest sens, nu generează absolut, 
ci numai relativ, căci, în lipsa materiei, trecerea de la 
putere la act n-ar avea cum să se înfăptuiască. Or, deşi 
potenţialitate pură, sau poate tocmai de aceea, materia 
este principiul individuaţiei (principium individuationis), 
însă „nu în orice sens 4 . Luată ca atare, ea ar putea să 
ducă la o gravă dificultate, anume la considerarea esen¬ 
ţei „care cuprinde în sine totodată materia şi forma“ 
„ca. un particular şi, nu aşa cum este firesc, ca un uni¬ 
versal 4 (De ente et esentia, II). în urmare, definirea uni¬ 
versalelor n-ar mai fi posibilă şi mai departe esenţa 
însăşi ar deveni noninteligibilă. La limită, individuaţia 
însăşi şi-ar pierde sensul, deoarece ce materie ar sta ca 
un principiu indeterminat ? Cum, în acest caz, s-ar mai 
putea trece de la posibil la actual ? N-am fi nevoiţi să 
admitem că ea, ca principiu, produce fie împărţindu-se, 
fie prin trans-formare, ca întreg ? Dacă ar genera prin 
împărţire, ce ar mai fi fost individualele ca părţi ? Iar 
dacă le-ar fi produs prin trans-formare, trans-formarea 
era a sa ca întreg. Deci, materia trebuie să fie ca întreg 
în fiecare lucru.în parte. Şi încă, urmare încă mai lo¬ 
gică, faptul ar putea să însemne că materia, prin indi- 
viduare, trece mereu dincolo de sine. 

De aceea, „nu materia în orice sens constituie prin¬ 
cipiul individualei, ci numai materia desemnată (materia 
signata).“ 

Termenul în cauză, materia signata, deşi de inspiraţie 
aristotelică şi avicennistă, în formă, ca şi în semnificaţie 
este de invenţie thomistă. Greu de tradus (materia de¬ 
semnată, aproximînd numai), el poate fi mai curînd de¬ 
scris prin ceea ce numeşte, adică o materie sensibilă, 
această materie, ca şi prin opusul său : materia nedife¬ 
renţiată (Cf. Catherine Capelle, în notă la Saint Thomas 
d’Aquin, Vetre et l’essence, p. 87). 

Aceasta din urmă, materia nonsignata, nu intră, bună¬ 
oară, „în definiţia lui Socrate, dacă Socrate (ca indivi¬ 
dual) ar avea o definiţie 4 , ci „în definiţia omului întru- 
cît este om“. Căci „în această definiţie nu este vorba de 
un anume os şi o anume carne, ci de os şi de carne în 
absolut 4 (De ente..., II). 

Distincţia era menită să asigure diferenţierea sub ra¬ 
port ontologic a materiei (ca principiu) şi astfel concep¬ 
tualizarea individuaţiei fără pierderea formei. Căci de¬ 
semnarea presupune o determinaţie înlăuntrul materiei 
în două niveluri : „mai întîi una individuală în raport cu 
specia şi apoi a speciei faţă cu genul; ceea ce se face 
prin diferenţa constitutivă care vine de la formă..“ (Ibi- 
dem, III). 

în raport cu specia, materia este determinată „prin 
dimensiuni 14 ; de aceea omul Socrate este această ma¬ 
terie cu aceste particularităţi. Mai înainte însă de a fi 
materia lui Socrate care este şi acest suflet (această for¬ 
mă), ea, prin autodeterminaţie, se pune ca posibilitate. 

Aşa stînd lucrurile, materia thomistă, mai mult de- 
cît cea aristotelică, se afirmă ca putere în mod activ şi 
nu pasiv, ca simplă receptivitate. Aici, cu deosebire, con¬ 
ceptul desemnării îşi dă autentica sa măsură, dovedin- 
du-şi operaţionalitatea. O materie lipsită de determinaţii 
proprii nu avea cum să mai fie principiu al individua¬ 
ţiei, decît poate că printr-o divizare pe care ar face-o 
forma. Cum însă ea îşi produce determinaţiile proprii 
(sau este un sistem al acestora), se autocreează ca posi¬ 
bilitate şi nu se dezvăluie ca atare prin simpla acţiune 
a formei. Aşa se şi explică în cele din urmă unitatea 
individualului (a esenţei, în termen thomist, a substanţei, 
în denominaţie aristotelică). 

Esenţa, ca trecere a puterii (materiei) în act (în uni¬ 
tate) prin formă, nu rezultă dintr-o alăturare, ci dintr-o 
cogenerare. Căci materia, această materie, se instituie 
pentru această. formă, şi această formă aparţine acestei 
posibilităţi. 

„Multiplicată 14 prin dubla „desemnare 44 : individuală 
(în raport cu specia) şi a speciei faţă cu genul, în con¬ 
strucţia ontologică thomistă, materia, ca posibilitate, pre¬ 
supune în mod necesar multiplicitatea formelor. însă, ca 
de altminteri şi în cazul materiei, multiplicitatea nii ex¬ 
clude unitatea. Dacă forma ar fi doar multiplă, umani¬ 
tatea a cel puţin doi oameni „n-ar putea fi niciodată 
una 44 . în mod similar, apoi, dacă forma ar fi una, în chip 
absolut, omul Socrate şi omul Platou „ar avea aceeaşi 
natură 44 , într-atît încît ar fi în perfectă identitate. 

Or, într-un mod „se consideră natura (sc. forma) dacă 
se porneşte de la existenţa pe care o are în cutare sau 
în cutare singular 44 şi în altul dacă se ia în seamă spe- 

cia. Şi nu numai de la singulare la specie este alta, ci 
„ea are şi în individuale o existenţă multiplă potrivit 
diversităţii lor 44 . . 

Una şi multiplă, totodată, forma poate fi luată deci 
„intr-un mod absolut 14 , desprinsă, adică, „de o existenţă 
de orice fel“, şi în altul relativ, de vreme ce nu exclude 
„un anumit fel de existenţă 14 (De ente..., IV). 

In mod absolut, forma este mai înaintea lucrurilor 
(ante rem), dar, întrucît prin multiplicitate aparţine sin¬ 
gularelor, este în acestea (in re). . 

Ce-i drept, anterioritatea formelor primeşte, mai 
înainte de orice, o justificare teologică : „Dumnezeu are 
în sine ideile tuturor celor, ce sînt, pentru că modelul 
fiecărei existenţe se află în inteligenţa sa, iar acest mo¬ 
del este ideea 44 (Summa theologica, I, q. XV, art. 3). 

O metafizică a formelor cu obiectul în suprasensibil, 
prin urmare, (v. supra) nu este posibilă şi, din această 
perspectivă, caracterul lor absolut, pare o contradicţie în 
termeni. Secunde faţă cu ideile divine, ce ar mai fi for¬ 
mele în absolut ? Şi, totuşi, ele sînt mai înainte, în aceas¬ 
tă ordine, absolută, numai că din punctul de vedere al 
unei metafizici ca o critică a raţiunii înseşi, pentru „o 
înţelegere a lucrurilor 44 , ca „o înţelegere 44 a acestora şi 
„certitudine 44 , cum avea să spună Kant (op. cit., p. 177). 

Dacă această „ipoteză de lucru 44 ţine, Thoma se fixa 
în justificarea exerciţiului metafizic al raţiunii în con¬ 
diţiile în care „suprasensibilul 44 , ca obiect de aplicaţie, îi 
era luat *. Numai astfel anterioritatea absolută a unor 
entităţi secunde scăpa de ruinătoarea contradicţie în ter¬ 
meni. Şi încă, numai astfel realismul putea să se insti¬ 
tuie ca o metafizică posibilă ca adevăr. 

Desprinzîndu-se de platonism (mai exact de platonis¬ 
mul în reconstrucţie augustiniană şi anselmiană), Aqui- 
natul proiectează o metafizică în care universaliile sînt 
ca mijloace, fără de care nu se poate, ale legitimării ra¬ 
ţionale, a fiinţei ca fiinţă a individualelor. 

Anterioritatea absolută a formelor, de acuma, nu mai 
trimite la suprasensibil (preluat în platonismul medieval 
de teologie), ci la inteligibil (in re). Ante rem şi în re 


* Sugestii pentru o asemenea interpretare oferă Joseph de 
Tonquedec (în La Crltique de. la- connaissance) dar, mai cu seamă, 
Etienne Gilson, care identifică în metafizica thomistă o de¬ 
ducţie „a proprietăţilor unui obiefct luînd esenţa acestui obiect 
ca principiu al demonstraţiei" (Le Thomisme, p. 26). 

se definesc-complementar, universaliile fiind mai înainte 
prin unitate şi, în lucruri, prin multiplicitate, dar nu 
întrucît sînt mai multe actual, ci „în posibilitate". „Există, 
deci, un inteligibil în lucruri, dar acest inteligibil este în 
potenţă" (Edouard Jeauneau, La philosophie medievale, 
p. 97). 

Cînd, totuşi, Aquinatul admite că forma este în act, 
o are în vedere în condiţia sa absolută. în cea relativă 
însă îi apare ca „actul materiei" care „devine fiinţă în 
act, aceste lucruri" (De ente... II,). 

Complementaritatea absolutului şi relativului, a actua¬ 
lului şi posibilului nu este pusă prin simplă alăturare, 
ci printr-un joc, aşa-zicîndu-i, pe diagonală. De aceea, 
absolutul (actualul) este şi relativ, iar relativul (posibi¬ 
lul) şi absolut. Sau, în termenii realismului, universaliile 
sînt ante rem fiind în lucruri şi in re, întrucît sînt mai 
înainte. 

Iar aşa fiind, cea de-a treia determinăţie, post rem, 
capătă deplină legitimitate, căci formele, cu toate că „nu 
sînt inteligibile" decît ca atare, „separate de materie şi 
de condiţionările acesteia", „devin inteligibile în act nu¬ 
mai prin substanţa în act" (Ibidem, V). O stare-de exclu¬ 
ziune, s-ar părea, de vreme ce universaliile pot fi con- 
ceptualizate numai prin separaţie, dar în sine sînt incom¬ 
prehensibile. 

Dacă sufletul nostru „le-ar sesiza în ele însele", „cum 
credea Platon", atunci s-ar ajunge la o gravă dificultate 
(aceasta reală) : cum „se face că realităţile în cel rqai 
înalt grad inteligibile în sine" sînt, totuşi, cel mai puţin 
cunoscute ? Or, ceea ce noi cunoaştem mai bine sînt rea¬ 
lităţile cele mai apropiate de sensibilitatea noastră, adică 
pe cele ce sînt în cea mai mică măsură inteligibile în 
sine (Contra Gentiles, II, p. 77). 

Aristotel, de aceea, socoteşte Thoma, era perfect în¬ 
dreptăţit să distingă un intelect „în potenţă" (posibil) şi 
altul activ, pentru că numai astfel înţelegerea, asumare 
a inteligibilului, „pornind de la sensibil", capătă sens 
(Ibidem). 

Aplicat individualelor, întrucît, ca atare, numai aces¬ 
tea stau în faţa lui, intelectul posibil capătă sens prin 
„receptarea formelor". El, deci, este posibil fiind în de¬ 
pendenţă de inteligibil : „intelectul uman este posibil 
numai întrucît e posibil prin forme" care „nu sînt decît 
în fiinţele indivuduale" (Summa theologica, I, p. 79, art. 

4 ; q. 85, art. 2). La rîndul său şi în principiu din ace¬ 
leaşi motive, intelectul activ (sau agent) dislocă din cu¬ 
noştinţa posibilă universaliile şi „le pune în înţelegerea 
noastră", ceea ce înseamnă că în ştiinţa noastră „ca ştiin¬ 
ţă a universaliilor", în adevărul nostru ca „adecvaţie a 
cunoaşterii cu realul" (Contra Gentiles, II, 77 ; 75). 

Chiar dacă explicat printr-o „lumină inteligibilă care 
ne-ar fi conaturală", intelectul activ thomist, ca de alt¬ 
minteri şi cel aristotelic, pe ale cărui semnificaţii le preia, 
în mai mare măsură decît o trecere în alt plan, al cu¬ 
noaşterii lui Dumnezeu ca „dorinţă naturală a fiinţei 
noastre" (în mai mare măsură într-o ordine filosofică, 
valorizantă), poate să ne apară ca mijloc esenţial de rea¬ 
lizare a cunoştinţei în concept totalizant. 

Fireşte, nu trebuie să forţăm lucrurile pentru a pune 
neapărat distincţia aristotelică şi thomistă (intelect po¬ 
sibil, intelect activ) în termeni kantieni şi hegelieni (in- 
telect-raţiune). Lăsînd deoparte impreciziunile thomiste 
(şi aristotelice) care maschează distincţia în cauză şi o îm¬ 
piedică să opereze nestingherit, intelectul posibil-inte- 
lectul activ se aplică, mai cu seamă, procesului de con¬ 
struire a cunoştinţei, cîtă vreme intelectul şi raţiunea în 
resemnificare kantiană-hegeliană au valoare, mai întîi, 
într-o fenomenologie a conştiinţei generice. Dar, oricum, 
cu prudenţe maxime, intelectul posibil poate fi pus în 
analogie cu „intelectul reflexiv abstractizator şi deci se¬ 
parator... care persistă în separaţiile sale... şi se com¬ 
portă ca simţ comun...", în timp ce intelectul agent pare 
a aduce cu „o facultate a unităţii fenomenelor cm aju¬ 
torul regulilor", cu raţiunea ca „facultate a unităţii in¬ 
telectului sub principii" (G. W.F. Hegel, Ştiinţa logicii, 
p. 28 ; Im. Kant, Critica raţiunii pure, p. 285). 

Din nou distincţia aristotelico-thomistă nu stă ca aceea 
tîrzie, kantiană-hegeliană, dar capătă mai mult sens dacă 
este „citită" prin aceasta din urmă. Ca- şi în problema 
metafizicii, riscul de inadecvaţie este mai mic în „mo¬ 
dernizare" (de fapt, în perceperea „evenimentului" ca 
„eveniment" deschis) decît în interpretarea „locală", în 
fond restirictivă şi, într-un fel, circulară, pentru că 
aceeaşi realitate istorică este punct de plecare şi scop. 
Or, medievalii încă îi „citiseră" pe Platon şi pe Aristo- 
tel printr-o „grilă" de lectură care era a lor. Thoma în¬ 
suşi, în succesiune imediată, avea să fie perceput mereu 

altfel. Şi aceasta nu numai în acceptare, dar şi în res¬ 
pingere. 

Gilles de Roma (n. 1316), Godefroid de Fontaines 
(m. 1306), Capreolus şi Cajetanus, mai tîrziu, în secolul 
al XV-lea, dintre adepţi, Henri de Gând (m. 1293), fie 
şi în parte, Robert Kiidwardby (m. 1279), Joannes Peck- 
ham (m. 1292), Roger Bacon, Roger Marston (m. 1303), 
Duns Scotus şi scotiştii, Siger de Brabant şi sigerienii 
(„averroiştii" latini), Occam şi occamiştii, dintre adver¬ 
sari (fie în direcţie realistă, fie în linie nominalistă, aris- 
totelizanţi ori platonist-augustinizanţi şi avicenzanţi), din¬ 
colo de orizontul luptelor doctrinare în stictă determina- 
ţie istorică, receptează thomismul în mod diferenţiat, 
potrivit cu alte „programe" ale filosofiei. Cum, de alt¬ 
minteri, se va întîmpla, la rîndul lor, cu „averroismul" 
latin, cu scotismul, cu ocoamismul. Pătrunderea masivă 
a „averroismului" latin, bunăoară, în renaşterea timpurie 
nu se va fi înfăptuit printr-o mişcare de translaţie, deci 
de transfer nereflectat, ci pe calea unei valorizări din 
perspectiva epocii. 

Revenind, reacţiile înseşi, poate chiar ele cu deose¬ 
bire, marchează începutul altei reconstrucţii, adesea în 
acelaşi orizont. 

Duns Scotus (1266 —1308), de pildă, respinge thomis¬ 
mul, dar din interiorul realismului, al unui „realism 
concret", cum k-a spus (M.M. Gorce, Realisme, în Diction- 
naire de theologie catholique, t. 13, 2, coli. 1858). Rea¬ 
list, însă critic în raport .cu modelul thomist, tocmai da¬ 
torită dublei sale atitudini, în mai mare măsură decît 
adepţii Aquinatului, Duns Scotus este exemplar pentru 
ceea ce numeam, o lectură deschisă. 

Va fi fost un filosof dificil, cu operă greu de desci¬ 
frat, dar greutăţile de înţelegere a omului şi a filosofiei 
sale nu. vin din ermetism voit ori din neclaritatea doc¬ 
trinei. Duns Scotus „era pentru el însuşi dificil". „Sever, 
dar nu lipsit de umor, abrupt mai degrabă decît aspru, 
exact şi nu tranşant, el îşi conduce lectorul astfel îneît 
să găsească soluţia bună... Desigur, stilul său teologic 
nu este aşa de limpede ca acela al Sfîntului Thoma sau 
ca acela al Sfîntului Bonaventura. Scoţia însă nu este 
Italia" (Etienne Gilson, Jean Duns Scot, p. 625). 

într-adevăr, Duns Scotus era pentru el însuşi dificil, 
părînd să dea o luptă neîntrecută de autoclarifioare şi 



autodepăşire. întrucîtva ca Heraclit, este obscur pentru' 
că forţează cuvintele să primească sensuri noi şi tradiţia 
să se restructureze. Dar, din acest punct de vedere, care 
filosof înnoitor nu este şi „obscur 44 ? 

De bună seamă că înnoirea scotistă nu este, aşa-zicînd, 
o răsturnare copernieană. Dacă se opune thomismului, 
pentru că ^este imposibil să negi că scotismul diferă cu 
adevărat de thomism“, nu iese din tradiţia medievală 
(Fr. Copleston, Histoire de la philosophie, II, p. 502). în 
problema universalelor procedează aşa cum putea s-o 
facă un om al veacului său, receptiv la toate „experien- 
ţele“, dar, totodată, personal, deci critic şi deschizător 
în actul de reevaluare şi reconstrucţie. 

Teolog şi metafizician, deopotrivă, Duns Scotus su¬ 
prapune cele două orizonturi prin intermediul unei în¬ 
trebări unice, cu dublu răspuns. întrebarea era : dacă 
Dumnezeu este, iar răspunsurile, unul al teologiei şi al¬ 
tul al metafizicii. Pentru aceasta din urmă, avea să ob¬ 
serve Etienne Gilson, obiectul de aplicaţie nu era „esenţa 
lui Dumnezeu 14 (problemă a teologiei), „ci natura fiinţei 44 
numită Dumnezeu (op. cit., p. 116). Or, aceasta revine 
la justificarea a ceea ce, în limbajul şi în interpretarea 
teologiei, se numeşte Dumnezeu, ca principiu al lumii. 

Duns Scotus nu contestă legitimitatea teologiei, ci o 
socoteşte doar un alt tip de deschidere şi de interpre¬ 
tare a aceluiaşi termen, a termenului căruia ea îi zice 
Dumnezeu, iar metafizica, primum ens. Fiecare în parte 
îi presupune semnificaţia reală şi, încă, tot fiecare îi 
admite ca prime condiţii de inteligibilitate : fiinţarea, 
perfecţiunea, eternitatea, infinitatea, invizibilitatea. Nu¬ 
mai că din perspectivă proprie. 

Ideea este dintre cele mai interesante, pentru că ea 
vrea să însemne că acelaşi termen aparţine teologiei sau 
metafizicii în funcţie de interpretare şi numire. Situaţia 
ni-1 evocă pe Aristotel, care, în Metafizica (în cartea a 
XlII-a, cu deosebire), pusese în identitate teologia şi fi- 
losofia primă. Duns Scotus pare să intenţioneze ceva mai 
mult însă, adică separaţia, pornind, ce-i drept, de la 
identitatea obiectului. Dar nu a acestuia într-o construcţie 
anume, ci a lui într-o construcţie formală, neinterpretată. 

Modalitatea era profitabilă pentru degajarea metafi¬ 
zicii şi autonomizarea ei, prin obiect ca şi prin mijloace. 

Prin obiect, pentru că termenul „alb" care-i precede, în 
sine, îi aparţine ca interpretare, iar prin mijloace, în- 
trucît este în măsură să şi-l facă al său. 

Deşi, cu semnificaţie reală, fiinţa primă — primum 
ens, pentru că este o interpretare (o construcţie), pune 
metafizica scotistă într-un concept simili-thomist. Nu însă 
în acelaşi concept, fiindcă Duns Scotus îi cricumscrie şi 
„suprasensibilul". Dar, în primul rînd, ca la Aquinat, ea 
este o critică sau o logică a construcţiei în vederea jus¬ 
tificării ontologice a individualelor şi a întemeierii ştiinţei. 

Cu o asemenea finalitate, metafizica, nu are, totuşi, 
a identifica fiinţa primă cu fiinţa determinată. Duns 
Scotus o fixează „dincolo" de aceasta din urmă (în sens 
ontologic, însă, în acelaşi timp, fie şi numai accidental, 
şi ca transcendere în semnificaţia teologică), dar şi în ea, 
ca principiu al individuaţiei. 

De aici, mai cu seamă, despărţirea de Thoma capătă 
consistenţă, fără ca punctele de vedere ori, cel puţin, re¬ 
zultatele să se excludă. Mai degrabă, deşi Duns Scotus 
credea altfel, cercetate din afară ele par a se completa. 

In polemică, doctorul subtil (cum i se mai zicea) sim¬ 
plifica întrucîtva poziţia adversarului, găsind că princi¬ 
piul thomist al individuaţiei stă în cantitate. Or, aşa 
stînd lucrurile, cum un accident al materiei ar fi în mă¬ 
sură să explice individualul ? 

Substanţa, socotea încă Stagiritul, întrucît este su¬ 
biect, este mai înaintea atributelor sale şi, deci, a canti¬ 
tăţii. Thoma însă va fi aşezat un atribut mai presus de 
subiect, ceea ce este ilogic. Principiul individuaţiei tre¬ 
buie să stea în altceva, cu primatul ontologic perfect 
motivat. Deşi critica scotistă a thomismului este prea 
severă pentru a fi şi dreaptă (oricum la Aquinat princi¬ 
piul individuaţiei era materia ca principiu, materia care 
conţine formele), condiţia fixată are deplină legitimi¬ 
tate. Căci principiul individuaţiei trebuie ‘„ataşat sub¬ 
stanţei înseşi şi nu gîndit ca rezultat al unei serii de 
determinaţii accidentale ca talia, culoarea pielii, forma 
nasului şi alte indicii signalitice de acest gen“. în sco- 
tism, de. aceea, cu maximum de precizie, „individuaţia 
este înscrisă în inima fiinţei, în substanţa prin care ea 
este ceea. ce este" (Etienne Gilson, op. cit., p. 458). 

în stare să îndeplinească toate condiţiile de autenti¬ 
citate lui Duns Scotus nu-i părea a fi nici materia, nici 
forma,, ci haecceitas (de la haec, acesta). 

Termenul este greu de tradus fără riscul pierderii 
multiplelor sale semnificaţii, de aceea francezii l-au echi¬ 
valat prin eccite, sau haeccite, italienii cu ecceită; în 
engleză însă a fost adoptat ca Thisness, iar în germană 
ca Diesheit (This, diese, acesta, aceasta). în limba română, 
Ath. Joja a propus varianta : Hecceitate, în timp ce An¬ 
ton Dumitriu a ales forma originară (Cf. Duns Scotus..., 
în Studii de logică, I ; Istoria logicii). 

Greu de „tradus“, fiind de o polisemie descurajantă, 
hecceitatea, simplificînd într-o oarecare măsură, ar fi o 
entitate individuală (entitas individualis) ireductibilă „la 
materie, la formă sau la lucrul compus 14 ; „ea numeşte 
ultima realitate a fiinţei care este materie, formă şi lu¬ 
crul compus" (Joannis Duns Scoţi, Opus oxoniense, II, 3, 
q. 6, n. 15). Altfel spus, hecceitatea este faptul de a fi al 
universaliilor ca individualitate. 

în sine, universalul, esenţa (quidditas) presupune ma¬ 
teria, forma şi unitatea lor, ceeâ' ce nu este totuna cu 
această materie şi această formă în această unitate. 

Paradoxal, tocmai corespondenţa dintre cele două pla¬ 
nuri blochează comunicarea, fiindcă esenţa, în acest caz, 
pare model, iar individualul copie, de o parte temeiul, 
de alta întemeiatul. Cum însă individualul mai este în¬ 
temeiat în condiţiile separaţiei dintre sine şi esenţă ? Şi 
încă, dacă individualul ar fi copie, cum se face că are 
determinaţii care îl particularizează? Copie şi omul So- 
crate, copie şi omul Platon, de unde non-identitatea lor, 
pentru că fiecare posedă ceva distinct. Or, hecceitatea, 
riscînd pleonasmul, aduce tocmai acest ceva. 

în aparenţă, o multiplicare artificială a structurilor 
ontologice prin adăugirea a încă uneia, greu, dacă nu 
imposibil de prins într-un sistem. Mai degrabă Duns 
Scotus pare să anuleze pînă şi atît de precara şansă de 
coerenţă a unei arhitectonici cu două elemente : mode¬ 
lul şi copia. 

„Doctorul subtil" introduce însă o precizare : quid- 
ditatea şi hecceitatea „nu sînt realităţi distincte în ma¬ 
niera în care sînt genul şi diferenţa specifică ; între ele 
stă numai o distincţie formală, aceea pe care o au rea¬ 
lităţile ce aparţin aceluiaşi lucru" (Emile Brehier, op. cit., 
p. 391). 

în urmare, prin hecceitate, mai înainte de lucruri, 
într-un fel care diferă şi de cel anselmian, apăsat trans- 
cendentist, ca şi de cel thomist (forme pure), universaliile 

scotiste îşi justifică prezenţa in re cu mai multe şanse 
de adevăr. Dacă este, aşa-zicînd, cealaltă faţă a univer- 
saliilor, decelabilă „dinspre 1 * lucruri, hecceitatea le si¬ 
tuează în acestea ca întreg, dar nu în existenţa lor ca 
atare. Duns Scotus dă astfel răspunsul, deocamdată cel 
mai potrivit, întrebării venite, din platonism : individua¬ 
lul conţine universalul în întregimea lui sau numai o 
parte a sa ? 

Realist, însă „critic** sau „concret**, şi adversar al no¬ 
minalismului, al unui nominalism îngust, Duns Scotus 
transferă întrucîtva problema universaliilor într-un ori¬ 
zont situat dincolo de „luptele** doctrinare. Pornind de 
la el, deşi „cearta** va mai continua, întrezărim şansele 
unei ontologii a universaliilor şi individualelor ca întreg. 

„Cearta**, încă o dată, nu se va sfîrşi, căci nominalis¬ 
mul, cu Occam, avea să-şi dovedească necesitatea. Nu 
toate aspectele problemei universaliilor, într-o ordine ana¬ 
litică, fuseseră dezvăluite. Momentul sintezei sau, zicînd 
ca Hegel, al construcţiei în modul raţiunii este previzibil, 
este pregătit chiar din interiorul realismului de Thoma 
şi de Duns Scotus, iar din perspectivă nominalistă de 
Abelard ca şi de Occam, de această din urmă paradoxal, 
printr-o analiticitate severă. Dar sinteza este numai „ex¬ 
perimentată“, nu şi construită. De aici şi deschiderea sau, 
dacă se preferă, o deschidere către modernitate. 

Evul Mediu filosofic, creînd nevoia sintezei, îşi pre¬ 
gătea propria negaţie, dar în afirmarea altor structuri. 

Nominalismul însuşi, cu primul său reconstructor, cu 
Abelard, ducea aici. Cu Abelard, ca întîiul nominalist, 
întrucît Roscelin (1050—1120), dascălul său, va fi fost 
mai curînd un vocist (sau vocalist). Doctrina rosceliniană 
„nu purta acest nume (nominalistă — n.n.); era una a 
vocilor sententia vocum. Primii nominalişti erau, de aceea, 
şi numiţi „vocişti sau vocalişti**, de la vocaux, fr., şi vo- 
cales, lat. (Charles de Remusat, Abelard, t. II, p. 106). 

Roscelin era încă prea fixat în dispute de ordin teo¬ 
logic, de unde, poate, şi „extremismul** său în problema 
universaliilor. Teologia sa, de altfel, „este consecinţa no¬ 
minalismului său“ (Fr. Picavet, Roscelin, philosophie et 
theologien..., p. 7). 

„Substanţele universale, va fi socotit Roscelin, nu 
sînt decît vorbă ; culoarea nu este altceva decît lucrul 
colorat şi înţelepciunea omului decît sufletul său“ (An- 



seim,Uiber de fide Trinitas..., II, în Potrologia latină, 
t. CL VIII, 1265 A). 

Flatus vocis (vox — voce, flatus — suflare), univer¬ 
saliile nu semnifică nimic, aşa cum aerul, în emisie, în 
timpul vorbirii, nu are a numi ceva. Or, dacă, prin re¬ 
flex, numai individualele există, atunci, în ordinea teolo¬ 
giei, trebuie să se admită existenţa „a trei dumnezei 14 şi 
nu a Tripităţii, deci a lui Dumnezeu, unul ca fiinţă, dar 
în întreită ipostază (Anselm, Liber..., în op. cit., 1192). 
Treimea putea să pară şi a părut adversarilor lui Rosce- 
lin (Anselm şi „conciliarii“ întruniţi la Soissons în 1092 
pentru a-i condamna doctrina) redusă, ca, bunăoară, uni¬ 
versalul culoare, la un cuvînt fără de semnificaţie reală 
(Cf. M. de Gandillac, Introduction, la Abelard, Oeuvres..., 
p. 29—30). Dincolo însă de aspectul teologic al disputei, 
respingerea releva, totuşi, o anume „incapacitate de în¬ 
ţelegere a unităţii în pluralitate 14 (fîmile Brehier, op. cit., 
p. 130). > ' 

Abelard însuşi, în respingerea „triteismului 44 rosceli- 
nian, desluşea gravele dificultăţi ale „vocismului 44 în 
ordine filosofică, logică, lingvistică. Lipsite de „orice 
semnificaţie 44 , cum ar mai fi posibilă „intelecţia comu¬ 
nă (şi nu particulară) care se aplică fiecăruia dintre lu¬ 
crurile în care înţelegerea descoperă o similitudine 44 , cum 
judecata, cum şi propoziţia ? Or, „universaliile semnifică 
într-un anume fel realităţile pe care le desemnează... 44 
(Logica..., 19, în Oeuvres..., p. 106). 

Antirealist şi antiroscelinian, Abelard (1079—1142) dă 
nominalismului sensul său autentic *' şi atîta claritate şi 
coerenţă cît „acest cuvînt, unul dintre cele mai echivoce 
ale vocabularului filosofic 44 putea să capete (M. de Gan¬ 
dillac, op. cit., p. 29). 

Pentru că „universaliile nu pot fi nici entităţi luate 
izolat, nici lucruri în colecţie (collectio), rămîne, prevenea 
filosoful, o singură soluţie : de a nu atribui universalitate 


* Uneori, cînd nu_ se face exact deosebirea între poziţia sa 
şi cea rosceliniană, este (sau mai este) socotit conceptualist. Or, 
încă Joan de Salesbury îl considera maestru al „şcolii nomi¬ 
naliste" (secta nominalis). Aceasta pe de o parte. Pe de alta. 
apoi, conceptualismul este o particularizare în nominalism. Occa- 
mismul avea s-o dovedească îndeajuns. 

decît cuvintelor — voces, dar nu tuturor" (Ibidem, 16, în 
op. cit., p. 102). Căci, singulare şi universale, cuvintele 
sînt socotite astfel de „dialecticieni" (logicieni), după, cum 
sînt nume ale lucrurilor ca atare sau ale unei plurali- 
ităţi (Socrate, bunăoară, ca nume al acestui om şi om 
pentru toţi oamenii, prin definiţie). 

Dacă semnificaţia reală a termenilor singulari n-a 
fost niciodată pusă în discuţie, cea a universaliilor a com¬ 
portat interpretări înscrise între- absolutizare şi negati¬ 
vism. Cea de-a doua, poate, mai pernicioasă decît cealaltă 
(realistă), îşi lua ca presupoziţie îndoiala, deopotrivă, în 
valoarea semnificativă şi rolul lor cognitiv. Nenumind 
ceva, în ordinea realului, cum mai puteau să fie mijloace 
de asaumare a acestora ? Din propoziţia „un om stă în 
această casă" nu rezultă în nici un chip că „om“ cores¬ 
punde realităţii substanţiale care este Socrate, nici că 
„Socrate este om". In aceist caz la ce ar mai senvi 
cuvîntul universal om ? Pentru a putea trece de la „un 
om stă într-o casă" la „acesta (Socrate) care se află în 
acest loc este om", avem nevoie de universal în condiţie 
semnificantă. Contestarea împiedică orice fel de inferenţă 
şi, în genere, înţelegerea. 

„Eroarea ",evidentă, impune contrariul, anume admi¬ 
terea universaliilor ca „semnificante în raport cu lucru¬ 
rile pe care le desemnează". (Cu rezerva că „semnificaţia 
pe care ele o poartă nu vine ca atare de la realităţile în¬ 
seşi, dar se aplică fiecăreia în parte" (Ibidem, 17 —19, în 
op. cit., p. 104—106). 

Prevenitoare, rezerva este, totuşi, deconcertantă, pă- 
rînd a pune sub semnul întrebării thiar „impoziţia (im- 
positio — punerea, aplicarea) numelui universal", de vre¬ 
me ce nimic, ca substanţă, nu are a-i corespunde. Or, noi 
sîntem în măsură să spunem că „Socrate şi Platon sînt 
asemănători" (sînt oameni) pentru că „se întîlnesc în 
faptul de a fi oameni", fără ca „întîlnirea (convenientia) 
să se producă în mod efectiv". Dacă ar fi reală, ar urma 
„să fim puşi în prezenţa unui lucru propriu zis". însă, 
de acuma, dincolo de omul Socrate şi de omul Platon, ar 
trebui să fie omul ca atare. Şi ce ne-ar putea da asigurări 
că Socrate şi Platon sînt asemănători pentru că există 
omul în sine ? Nici admise a sta pentru colecţii, stări 
(statutus- uri) sau interferenţe (întîlniri), numele univer¬ 
sale nu cîştigă în legitimitate (v. supra). Ori nu, atîta 

vreme cît status-ul sau convenientia nu primesc sensul 
cu operaţionalitatea optimă. 

Ca realităţi substanţiale, acestea sînt de neadmis. 
Altfel însă, ca „interferenţă* (întîlnire) a singulare¬ 
lor „în starea (status) lor comună 14 , termenii devin ope¬ 
ranţi : „dacă acest om şi acest om sînţ oameni, sînt prin 
aceeaşi stare, de om“. în definiţie, deci, „starea de om 
este acest fapt de a fi om, care nu este ceva real, dar 
care este cauza comună a impoziţiei aceluiaşi nume fie¬ 
cărui om luat unul cîte unul, în măsura în care se întîl- 
nesc unii cu alţii 44 (lbidem, 14, 20, în op. cit., p. 99, 108). 

Osebit de Roscelin, deşi deocamdată în Logica..., «In- 
grediantibus» le numeşte voces (în Logica nostrorum pe- 
titioni, apoi va distinge între vox, emisiunea vocală, şi 
ser mo sau nomen, termen sau nume, semnificantul), cu 
toate că le aplică denominaţia rosceliană, Abelard 
itu pune universaliile în condiţie de flatus vocis. Tot¬ 
odată, se individualizează şi în raport eu realiştii, ad- 
miţînd că Socrate şi Platon «se întîlnesc» nu «într-un 
om»..., ci în faptul de «a fi om» (în esse hominem), adică 
într-o anumită stare, ce nu este un lucru, dar defineşte 
o natură 44 . (Jean Jolivet, op. cit:, p. 1298, 1299). 

Cu importanţă aparte în opera abelardiană (v. W şi 
M. Kneale. Dezvoltarea logicii, I, p. 224 şi urm.), „a fi 44 , 
verbum substantivum, îndeplineşte, poate, rolul funda¬ 
mental în delimitarea interpretării universaliilor atît de 
realism, cît şi de „vocalism 44 . Căci, Socrate (care) este om, 
este prin „a fi 44 , iar nu prin participare la o entitate între 
Socrate şi om, fapt ce ar lua universalului semnificaţia, 
în această situare om n-ar mai fi decît omul Socrate sau 
omul Platon. 

A fi om, însă, numeşte a /i-ul tuturor oamenilor luaţi 
în parte. \ 

Din perspectiva „dezvoltării logicii 44 , interpretarea lui 
este (a copulei) ca legătură „intranzitivă 44 (deci „semn al 
identităţii 44 între subiect şi predicat) nu ţine de partea 
tare a abelardismului (lbidem, p. 22fi). însă, privită din¬ 
spre filosofia (ontologia şi gnoseologie) universaliilor, in- 
tranzitivitatea pare, aşa-zicînd, pasul înapoi, atît de ne¬ 
cesar, în săritura bună. 

în ordinea de existenţă, „Socrate (care) este om 44 este 
prin identitate sau nu poate fi deloc. Individualul, deci, 
este universalul, ca întreg. Dacă n-ar fi presupus intran- 
zitivitatea, Abelard ar fi fost nevoit să adere la inter- 

pretarea realistă. Dar, dacă s-ar fi oprit la ea, trebuia să 
se întoarcă la roscelinism. Din situaţie, el iese prin ver- 
bum substantivum, care face trecerea în alt plan de 
descriere. Deci, Socrate este om ca şi Platon, întrucît şi 
unul şi celălalt sînt în identitate cu universalul om. 
Aceasta dacă privim „dinspre 11 individual. „Dinspre" uni¬ 
versal însă, este apare ca a fi. 

Identitatea şi deosebirea în ordine ontologică, justi¬ 
ficate lingvistic, în prima mişcare nu sînt reductibile la 
gramatică. Prin logică, aceasta trimite la ontologie. în a 
doua mişcare, inversă, noi am fi în măsură să spunem că 
Socrate este om, dar şi Platon, întrucît şi unul şi celălalt 
sînt ceea ce sînt prin starea (status) de om. Existenţa lor, 
deci, ţine de „a fi-ul“ lor. 

Ontologic, pare a spune Abelard, mai înainte de toate 
noi sîntem limbaj, iar termenii primi, ireductibili, ai 
acestuia sînt a fi şi este. Cum însă, în aceeaşi perspectivă, 
ontologică, spiritul nostru „poartă, pentru a zice astfel, 
asupra prezentului (sau, prin extindere), asupra a ceea 
ce stă în faţa noastră, a fi şi este au semnificaţie reală 
(Logica..., 27, în op. cit., p. 119) *. 

Verbum substantivum, în consecinţă, numeşte faptul 
de n fi (ca) om al acestui individ (Socrate) sau al celuilalt 
(Platon), ceea ce revine la a spune că Socrate este om 
(unde este indică identitatea) prin a fi, care, numind uni¬ 
versal, trece în Socrate este om, cu este ca semn al iden¬ 
tităţii şi nonidentităţii, deopotrivă. 

Cu Abelard, nominalismul se afirmă şi ca o onto¬ 
logie, dintr-un anume punct de vedere chiar mai po¬ 
sibilă ca adevăr decît cea a realismului, nu neapărat sin¬ 
cron. în genere, în construcţie realistă, descrierea onto¬ 
logică a universalilor, cu deosebiri, ce-i drept, de la 
Anselm la Thoma şi de la Thoma la Duns Scotus, este 
încă supravegheată teologic. Abelard, în schimb, teolog 
el însuşi, delimitează mai exact orizontul filosofiei, avan¬ 
tajul venind tocmai din situarea în planul logico-lingvis- 
tic. Punctul de plecare, aşa stînd lucrurile, îl constituie 
termenii universali, iar scopul, justificarea capacităţii lui 


* „Acest adevăr (deschiderea spiritului la prezent sau la real, 
n.n.) atît de simplu şi pe care Abelard nu pare să-l fi consi¬ 
derat ca pe o mare descoperire a fost pus în aceiaşi termeni de 
inspiratorul Şcolii fenomenologice". Este vorba de Franz Bren- 
tano, în Psychologie, tr. fr., Montaigne, Paris, 1944, p. 275, 384, 
414 (M. de Gandillac, în notă la Abelard, Oeuvres..., p. 119). 

semnificative. Pincolo de relaţia semn-semnificat, de 
aceea, nu mai trebuie să treacă, şi aceasta chiar din con¬ 
diţia demonstraţiei (sau a programului). întrebarea sa 
este : dacă universalele numesc ceva şi nu ce sînt uni¬ 
versaliile ? Că o implică şi pe cea din urmă, este adevă¬ 
rat, însă numai în vederea completitudinii răspunsului la 
prima. 

De aici, poate, impresia (care nu e lipsită de temei) a 
unei anume indecizii (cel puţin) în definirea ontologică 
a universalelor. 

Abelard nu contestă realitatea universaliilor, numai 
că aceasta primeşte o interpretare distinctă de cea rea¬ 
listă. încît, realismul şi nominalismul nu par a fi des¬ 
părţite de conceptul realităţii universaliilor, ci doar de 
modalitatea de înţelegere şi construcţie a sa. 

Considerîndu-le totuna cu „starea 44 (status-ul) sau „si¬ 
militudinea lucrurilor 14 , Abelard nu le identifică prea 
exact natura, dar, încă o dată, nu le neagă realitatea : 
„noi spunem că intelectul nu se confundă cu această si¬ 
militudine 44 . 

Planurile sînt distincte : forma pătrată şi înălţimea 
reală ale acestui turn „nu sînt calificări fictive ale inte¬ 
lectului... 44 Dacă ar aparţine înţelegerii, n-ar urma că 
substanţa însăşi (care poartă cutare sau cutare determi- 
naţie) „este fictivă 44 ? Or, deşi corespund, una este forma 
intelectului şi alta a lucrului. 

Intelectul nostru „poartă asupra unei substanţe reale 44 , 
dar nu este reductibil la simpla ei oglindire. în însoţire 
„cu percepţia sensibilului 44 , intelectul „semnifică substanţa 
cutărui sau cutărui lucru 44 , dar el mai este şi „concepţia 
mentală a formei corespondente, comune sau proprii unui 
individual oarecare, în absenţa acestuia 44 (Logica..., 21, în 
op. cit., p. 110—111). 

Abstractiv („admitem că materia şi forma nu sînt izo¬ 
late, în starea reală, ci doar spiritual le consideră în 
sine : materia ca atare şi forma 44 ), intelectul îşi face din 
universalii structuri proprii, dar nu din ele în realitatea 
lor, ci din ele ca intelecţii. Astfel că termenii universali 
numesc mai întîi în ordinea intelectului. Dar ceea ce este 
mai înainte „dinspre 44 noi este şi „dinspre 44 natură. Sem¬ 
nificaţia intelectuală („abstracţia 44 , zice Abelard) are, de 
bună seamă, autonomie, odată .instituită : aşa se face că 
numim şi gîndim lucrurile, dar nu prin ele sau cu ele. 
Gîndul nu este totuna cu lucrul gîndit, nici cuvîntul. 

Numim (semnificăm, deci substituim) întrucît „recon- 
struim“ lucrurile, adică le trecem din forma lor în forma 
intelectului. Căzînd din sens ca transfer „substanţial", 
aproprierea prin abstractizare („intelecţia se produce în 
mod necesar mijlocită de abstractizăre) a formelor reale 
este o reconstrucţie a acestora. In altă, în orice altă in¬ 
terpretare, formele (universaliile) reale n-ar mai putea 
fi legitimate ontologic. Fie că am^ admite, fie că am con¬ 
testa valoarea semnificativă a intelecţiei fără admiterea 
sa ca reconstrucţie, universaliile reale nu vor mai avea 
sens pentru noi. Realismul abstract şi „vocismul", un no¬ 
minalism tot asemenea (adică fragmentarizant) se întîl- 
nesc în cele din urmă în aceeaşi „bolgie", căci fie iden- 
tificînd formele cu realităţile în sine, fie negîndu-le în 
absolut pentru situarea noastră în faţa lumii, rezultatul 
era acelaşi : punerea cunoştinţei în imposibilitate. Or, 
deşi cu existenţă reală, deşi la „intelecţia" lor ajungem 
numai „pe calea experienţei", pentru că „nu sînt în sine 
considerate ca lucru unic", ci „comunul într-o multipli¬ 
citate", formele in re trecute în cealaltă condiţie, post 
rem, în minte devin structuri ale acesteia (Ibidem, 25, 
27, 29, 22, în op. cit., p. 115, 119, 113, 111). 

Începînd în forţă, cu Abelard, nominalismul nu mai 
continuă tot asemenea, cel puţin pînă în secolul al 
XlV-lea, cînd se întîmplă marea revigorare occamistă. 
Că timp de aproape două secole nominalismul îşi între¬ 
rupe istoria este greu de admis, dar, cu siguranţă, iden¬ 
titatea şi-o va fi recăpătat abia cu Occam (Cf. Paul Vig- 
naux, Nominalisme, în Dictionnaire de theologie catho- 
lique, t. XI, coli. 718). Pînă atunci mai nimic nu pare să 
reamintească de Abelard şi, aşa-zicînd, să-l promită pe 
Occam. Grammatica speculativa (cu Pierre Helie, cu 
Jourdain de Saxa, cu Michel de Marbais, cu Thomas din 
Erfurt), prin analiza semnificaţiei cuvintelor ajuta la crea¬ 
rea unui climat favorabil resurecţiei nominaliste, dar nu¬ 
mai atît. Durând de Saint-Poursain (m. 1334) şi Pierre 
Auriol (Petrus Aureoli, m. 1320), întrucîtva şi Roger 
Bacon (1210 sau 1214—1292), în schimb, ţin de ceea ce 
Brehier numea „preludiile nominalismului" occamian 
(op. cit., p. 392). Durând, pentru îndoiala sa în existenţa 
„speciilor inteligibile" şi pentru o interpretare senzuali stă 
a cunoştinţei (a simţi şi a înţelege fiind puse în identi¬ 
tate : sentire et intelligere sunt actus intramanentes), ca, 
de altminteri, şi Pierre Auriol, sceptic şi el, cel puţin 

sceptic, faţă de realitatea universaliilor şi, totodată, cu 
aceeaşi tentaţie a supralicitării senzorialităţii. Conceptul 
(intelecţia), de aceea, n-ar fi decît imaginea unei fiinţări 
aparente (esse apparens) şi nu reale. Trandafirul ca atare 
(roşa simpliciter) nu posedă mai multă realitate decît 
trandafirii cu existenţă individuală ; din contră, chiar 
are prea puţină, dacă nu cumva deloc. 

Roger Bacon, în fine, într-o memorabilă încercare de 
întemeiere a unei „ştiinţe experimentale 11 , identifica în 
individuale punctul de plecare şi scopul cunoaşterii, la 
urma urmelor chiar şansa adevărului. Universaliile, în 
schimb, ar fi, mai degrabă, erori ale oamenilor prea puţin 
versaţi (homines imperiti) decît realităţi aflate pretu- 
tinderi şi oricînd. Dacă totuşi vorbim de ele şi le soco¬ 
tim necesare în ştiinţă, le avem în vedere numai ca suc¬ 
cesiune (repetabilă) sau, mai exact, ou permanenţă neîn¬ 
treruptă, dar a individualelor, în orice loc şi timp (Cf. 
Raoul Carton, L’Bxperience physique chez Roger Bacon, 
p. 68—69). Cum însă nominalismul este o poziţie faţă 
de universalii cu o altă interpretare a realităţii lor, Ro¬ 
ger Bacon nu-1 ilustrează propriu-zis. El face mai de¬ 
grabă deschiderea către empirismul englez de mai tîr- 
ziu, în epoca modernă, prin promovarea (abstraotă) a 
singularelor şi a experienţei în condiţia, aproape ex¬ 
clusivă, a ştiinţei, decît, bunăoară, către Occam şi oc- 
canism. Şi aceasta, în oareoare măsură, împotriva chiar 
a faptului că Occam însuşi, dacă se poate spune aşa, este 
ultimul nominalist, pentru că e primul empirist, ca şi, 
în genere, a convergenţei nominalismului şi empiris¬ 
mului. Abelard încă, deşi cu prudenţă, eliminînd po¬ 
sibilitatea exagerării, admitea aproape în literă princi¬ 
piul empirist : nimic nu e în intelect dacă n-a tre¬ 
cut prin simţuri. Numai că, zicînd după Hegel, o făcea 
ca un empirist care gîndeşte. Aceasta pe de o parte. Pe 
de alta, empirismul, aşa cum era posibil din perspectiva 
nominalismului occamist, avea să fie altceva şi altfel de¬ 
cît cel constituit în linie baconiană (a primului Bacon, 
dar, întrucîtva, şi a celui de-al doilea, Francis). în succe¬ 
siune occamistă, nominalismul avea să ducă în mai mică 
măsură la empirismul primitiv modern, de pînă la Locke, 
şi, în mai mare măsură, la critica berkeleyană a abstrac- 

ţiilor, iar peste o bună bucată de vreme, la pozitivismul 
logico-lingvistic. 

William Occam (n. înainte de 1300 — m ? 1349, ? 
? 1350), de aceea, judecat printr-un model ulterior, cel 
berkleyan al nominalismului său, pare mai degrabă un 
destructor decît un constructor. Această, fireşte, nu dato¬ 
rită instrumentării critice a poziţiei nominaliste, care, 
dincolo de un examen al interpretărilor (sau cunoştinţe¬ 
lor) este, mai cu seamă, o critică a facultăţilor de cunoaş¬ 
tere. De altminteri, fie şi în parte, în limitele criticii ab¬ 
stracţiilor, ca idealismul subiectiv berkleyian. 

Occam, aşadar, „citit“ prin Berkeley, pe care îl an¬ 
ticipă cu aproape patru secole, în „anatomia 14 şi funcţio¬ 
nalitatea criticii sale poate să pară mai ataşat de exerci¬ 
tarea „la limită 14 a acesteia decît de o interpretare şi de o 
utilizare metodică a ei. 

Ce-i drept,' Occam nu face doar o critică a cunoştin¬ 
ţelor (interpretărilor) şi, oricum, nu aceasta este partea 
„tare 44 a aceleia, deşi respingerea realismului ţine de prin¬ 
cipiile ei chiar. Dar, poate, tocmai unde este prea cate¬ 
goric antirealismul occamian risca negativismul în ordinea 
obiectului de aplicaţie. Căci, din prea marea severitate 
faţă de realism rezulta punerea în termeni problematici 
a universaliilor înseşi. Sau, mai bine spus, şi din aceasta, 
căc^ nominalismul occamist se construia aşa cum se con¬ 
struia nu numai prin delimitare. El avea principii şi re¬ 
guli proprii, perfect individualizate şi, în cele din urmă, 
ele. mai întîi răspunzătoare atît de virtuţile, cît şi de 
viciile proiectului. 

Cel dintîi principiu era : „Dumnezeu poate să facă tot 
ceea ce poate fi. făcut necontradictoriu 44 , iar cel de-al 
doilea (folosit deja de Durând de Saint-Pourcain şi de 
Pierre Auriol) : Entia non sunt multiplicada praeter ne- 
cesitatem (sau Numquam ponencla est pluralitas sine 
necessitatem) — nu trebuie multiplicate cele ce sînt fără 
necesitate — nu trebuie să punem mai multe lucruri fără 
necesitate * (Cf. J. Jolivet, op. cit., p. 1494—1495). 

* Este ceea ce avea să se numească „briciul lui Occam“, sau 
„principiul economiei de gîndire" : Frustra fit per plura quod 
potest fieri per pauciora — „lipseşte-te de a face prin mai multe 
ceea ce poţi face prin mai puţine", formulat în Summa totius 
lugicae, I, 12. 

Ambele principii trebuie să facă demontraţia ireali¬ 
tăţii universalelor : unul din perspectivă metafizică, iar 
celălalt, în urmare firească, din punctul de vedere al 
logicii şi cu mijloacele ei. 

Puţind să facă numai ce putea face necontradictoriu, 
Dumnezeu, aşadar, nu avea cum să dea fiinţă unor enti¬ 
tăţi intermediare, aflate între sine şi individuale, căci 
„orice lucru este fie unul şi nu mai multe, fie mai multe 
lucruri şi nu unul“. Or, universalul trebuind să fie unul 
şi mai multe, în acelaşi timp, este contradictoriu în sine. 
Dacă este unul nu mai are cum să fie mai multe, şi 
invers. Presupunînd că este o substanţă unică existentă 
,pn lucruri singulare şi deosebit de ele“, „ar urma că 
poate să existe fără ele, căci, orice lucru anterior altui 
lucru, în mod natural, ar putea exista separat 14 . Deci, 
universalul ca unu ar fi un singular. Dacă,, din contră, 
îl presupunem ca mai multe (ca atare în orice individual), 
în acest caz nu vor fi decît „mai multe singulare 44 (Quaes- 
tiones in octo libris Physicorum, prolog, în Gindirea Evu¬ 
lui Mediu, II, p. 261—262). 

Oricum, deci, universalul nu va putea sta ca existenţă 
ireductibilă, datorită bivalenţei (contradicţiei) ontologice 
pe care i-ar impune-o regimul de entitate „intercalară 44 . 
Numai că realitatea, şi, mai departe, valoarea sa operaţio¬ 
nală în cîmpul teoriei fiinţei, ca şi în acela al teoriei cu¬ 
noştinţei, ţin chiar de ambivalenţa sa. Astfel încît, îm¬ 
potriva lui Occam, s-ar putea spune că „realismele 44 (me¬ 
dievale) care au eşuat (cît vor fi eşuat) şi-au îndepărtat 
(sau anulat) şansele de adevăr tocmai datbrită acestei con¬ 
diţii, a bivalenţei, fără de care universaliile cad din sens. 
Situaţie stranie, dar previzibilă din premise; pentru a fi 
contestat prea pătimaş realismul, un realism reconfec- 
ţionat, pro causa, Occam aducea grave prejudicii nomi¬ 
nalismului însuşi. Cu el, acesta încbta să mai fie, alături 
de realismul de tip thomist şi scotist, poziţie complemen¬ 
tară în interpretarea ontologică, a universaliilor. Şi, totuşi, 
occamismul este nominalism, deci o filosofie a universa¬ 
liilor, iar nu una a singularelor. Interesul pentru acestea 
este subordonat celui pentru universalii. Aici, „între uni¬ 
versalul proedicabile de pluribus şi realul care-1 exclude 44 
se joacă marea „dramă 44 a occamismului (Paul Vignaux, 
Nominalisme, în op. cit., coli. 763). 7 

De bună seamă, ca atare, socotea Occam, există numai 
individualul mai întîi ca acel ceva ce este unul şi nu mai 

multe (illud quod est res numero et non plures), apoi 
ca lucru existent în afară de suflet ce este unul şi nu mai 
multe şi nu e semnul altei realităţi (aliter dicitur indivi- 
dum res extra animam quae est una res et non plures 
nec est signum alicujus) şi, în fine, ca acel ceva ce se 
afirmă despre o singură existenţă (individuum est quod 
praedicatur de una solo) (Summa totius logicae, I, C. 19, 
Quodlibeta septem, V, 9—12). 

Universalelor, însă, nu li s-ar putea aplica nici una 
dintre aceste definiri, care, mai înainte de a fi ale reali¬ 
tăţii individuale, sînt ale realităţii însăşi. Astfel incit 
universaliile neîndeplinind nici una dintre aceste condiţii 
de existenţă reală nu sînt în re, în lucruri (sau în reali¬ 
tate). In urmare, nu este de ales : dacă „nu există în 
afara sufletului 14 (anima), sînt numai în minte. Dar nu 
aşa cum s-ar părea, în minte ca moduri subiective : „în 
acest caz ar fi lucruri reale“, prin ceea ce le corespunde 
în realitate (Summulae..., în op. cit., p. 261, 265). 

Occam nu acordă „importanţă acestei probleme de 
psihologie ; ceea ce îl interesează este doar o concepţie 
asupra universalului ca semn" (J. Jolivet, op. cit., p. 
1198). 

Universalul mai înainte de toate are .existenţă 
obiectivă (esse objectivum), dar în suflet, ca „semn 
care poate fi predicat în mod natural despre mai multe 
lucruri, aşa cum, bunăoară, fumul semnifică în mod na¬ 
tural foc, sau geamătul, suferinţa unui bolnav, sau rîsul 
voioşia interioară“. Fumul ori stiferinţa, ca atare, nu sînt 
decît semne ; dacă ar fi întocmai în realitate, ar trebui 
să stea ca „substanţă singulară şi numeric una“, ceea ce 
înseamnă alte individuale, instituite ilicit prin multipli¬ 
carea nepermisă (ne-necesară). Sau, mai precis, ca alte 
individuale în ordinea lucrurilor, căci, altminteri, ele, 
pentru a putea fi justificate, trebuie să se supună acelo¬ 
raşi reguli de definire şi construcţie, adică să aibă uni¬ 
citate. Cum însă universalul ca unu, alături de singulare, 
le-ar dubla inutil, atunci nu mai rămîne decît admiterea 
sa, în această condiţie, dar în minte. Semn sau termen, 
universalul stă obiectiv (ceea ce vrea să spună autonom), 
însă în subiect. Aşa se face că semnifică (substituie), că 
„ţine locul lucrurilor" (supponunt pro rebus). 

Dar, la rigoare, ce semnifică şi, mai ales, cum, dacă 
universalul nu are corespondent, fiind numai o plăsmuire 
(fictum) ? 

Occam îşi va fi dat seama de dificultate, care putea 
să ducă la consecinţe absurde : „Cel ce aude cuvîntul 
«Socrate aleargă»- 14 putea să înţeleagă „că acest cuvînt 
«Socrate» aleargă şi nu lucrul pe care îl semnifică acest 
cuvînt...Dificultatea era majoră şi Occam încearcă s-o 
atenueze măcar, presupunînd „actul înţelegerii 14 şi „con¬ 
venţia 44 . / 

Cunoaşterea, evident, nu are a fi decît a singularelor, 
căci numai acestea sînt : „lucrul la care se referă cunoaş¬ 
terea este cel care e de un fel sau de altul 44 . Şi cu toate 
acestea „actul de înţelegere 44 , deşi stă „pentru lucruri 
reale 44 , „nu se referă mai mult la un lucru decît la altul 44 , 
înţelegerea este o „cunoaştere evidentă 44 (notitia evidens) 
a lucrurilor şi, totuşi, altceva decît acestea sau o copie 
a lor. Ştiinţa nu este alcătuită „din lucruri sensibile 44 , 
„nici despre lucruri schimbătoare, pentru că nici unul 
dintre acestea nu este subiect sau predicat în nici o con¬ 
cluzie cunoscută în stiinta naturii 44 (Ibidem, în op. cit., 
p. 260, 261, 266, 253).' 

„Aporia 44 vine încă de la antici, în particular de la 
Aristotel : realiter sînt numai individualele, cunoaşterea 
este o „sesizare 44 a lor, dar ea se aplică universal. 

La Occam ea se agravează : pornim de la singulare şi 
le numim prin termenii universali, însă, nimic din ele nu 
este în măsură să explice nici luarea de cunoştinţe, nici 
semnificarea. Unde va fi perceput gravitatea „aporiei 44 , 
doctorul invincibil (invincibilis) avea să presupună o 
obscură „operaţie secretă 44 cu ajutorul căreia „nu cu¬ 
noaştem mai mult un om decît altul, dar prin care cu¬ 
noaştem mai mult decît un asin 44 . în alte cuvinte, prin 
această secretă operaţiune (e tot ce spune Occam despre 
ea), am reuşit să numim (universal) singularele care al¬ 
cătuiesc o specie şi să le diferenţiem, în decurgere fi¬ 
rească, de cele ce aparţin alteia. Intelecţia, prin urmare, 
aprehendează, dacă se poate spune aşa, într-un mod ne¬ 
gativ. Contradicţia în termeni pare să fie singurul mijloc; 
apt să dea seama chiar aproximativ de sensul acestei enig¬ 
matice „operaţiuni 44 şi, oricît ar părea de ciudat, valoarea 
sa explicativă.’ 

în individuale, deci, intelectul nu poate să afle ceea ce 
îi alcătuieşte conţinutul. în consecinţă, „conţinuturile 
mentale 44 (intentiohes) sau „conceptele comune lucrurilor 
sensibile 44 nu au a fi cuprindere sau oglindire a ceva. Ca 
să le „oglindească 44 , universaliile ar trebui să aibă exis- 

tcnţă distinctă, iar dacă ele ar sta ca atare ce ar mai fi 
intelectul ? (Ibidem, în op. cit., p. 267, 253). 

Aşa stînd lucrurile, ieşirea din dificultate n-ar avea 
cum să fie decît pe o cale negativă, adică pe aceea care 
ne poate spune ce nu sînt (cum nu sînt), individualele, pe 
care în mod obişnuit le punem în aceeaşi specie : omul 
Socrate nu este altceva (sau mai mult) decît omul-Platon, 
pentru că nici unul nu aparţine altui „universal 14 . Dacă 
Socrate n-ar fi om, ar fi altceva, în altă specie. Dar şi în 
aceasta, ca în oricare alta, fiecare individual, pentru că 
ar fi altceva, ne-ar trimite mai departe şi aşa la nesfîrşit. 

Spunînd, în această instanţă de. interpretare, că So¬ 
crate şi Platou sint oameni întrucît Socrate este om şi 
Platou este om, însă să admitem un dat preexistent (în 
ordinea realului şi/sau în ordinea intelectului). Or, ţine 
de evidenţă că, deşi Socrate este Socrate (deci acest, om) 
şi Platon Platou, unul nu este altceva decît celălalt, 
de evidenţă că, deşi Socrate este Socrate (deci acest om), 
ambii sînt oameni, pentru că nu se deosebesc ca oameni. 

In mod negativ (pe o cale negativă) am fi în măsură 
să justificăm (ca într-o analitică similifenomenologică) 
nemijlocit intelectul ca prezenţă semnificativă în faţa 
lumii. Pe Occam, îl interesează legitimarea intelectului 
prin sine şi in-sinele său ca intenţionalitate (îndreptată 
către ceva). 

De bună seamă că operaţiunea era primejduită, în re¬ 
zultatele sale, de o instrumentare abstractă, în acest caz 
de punerea ontologică a universaliilor între paranteze. 
Dar, presupunînd suspendarea lor, metodică numai, şi, 
tot asemenea, circumscrierea justificării intelectului în 
intelectul însuşi, proiectul occamian nu mai pare deloc 
riscat. Oricum, era (şi este în continuare) o perspectivă 
lămuritoare. Parcă spre a-şi face demonstraţia mai con¬ 
vingătoare, Occam porneşte de la o situaţie-limită care 
aici este suspendarea ontologică a universaliilor. 

Acestea, aşadar, nu au realitate şi^ totuşi, intelectul 
este înspre (ca sistem- al unor structuri universale) dar şi 
în relaţie de semnificare cu lucrurile, situaţie deconcer¬ 
tantă, cu lucrurile ca singulare. 

Dar dacă intentiones (conţinuturile mentale) şi ter¬ 
menii stau pentru (supponere pro), faptul ţine de uni¬ 
versalitatea lor. Numai că, acesteia, dincolo de „actul gîn- 
dirii“, in re, nu-i corespunde nimic. Cum mai semnifică 
atunci şi, mai cu seamă, ce ne dă garanţia că om, bună- 

oară, numeşte .omul Socrate şi omul Platou ? Cum, altfel 
spus, intensiones stau pentru ceva cînd intelectul şi lu¬ 
crurile sînt necomunicante ? 

Occam presupune convenţia : „stările sufletului (pas- 
siones animae) stau pentru lucrurile aflate în afara ce¬ 
rinţei, întocmai cum stau cuvintele pentru ele, prin con¬ 
venţie. ..“ ceea cfe înseamnă că nu „prin natură“ ( Ibidem, 
în op. cit., pT 267, 261). Specificaţia este importantă pen¬ 
tru că delimitează sensul termenului sau, oricum, trimite 
către alţceva decît producerea şi acceptarea arbitrară, 
ceea ce, dacă nu explică totul, spune îndeajuns. Opusă, 
prin urmare, unei interpretări, aşa-zicîndu-i, după Gerard 
Genette, „mimologice“, dar ferită de o asimilare subiec¬ 
tivistă, ipoteza „convenţionalistă 44 , care, dincolo de timp 
şi de gradul de aplicaţie, îl prinde pe Occam în aceeaşi 
istorie care, pornind din antichitatea greacă, de' la sofişti 
şi Aristotel, atinge apogeul cu Ferdinand de Saussure 
(limba „ca ansamblu de convenţii necesare adoptate de 
corpul social pentru exercitarea faculţăţii limbajului 14 , 
Cours..., p. 30), deşi discutabilă, este, totuşi, una dintre 
cele mai fascinante (dovadă persistenţa) şi mai profitabile. 

Ajutătoare în explicaţia cuvîntului ca „sens destinat 
să semnifice mai multe lucruri 44 prin extindere, ipoteza 
este încă mai operaţională în justificarea supoziţiei (şupo- 
sitio). 

Cu o istorie' ceva mai veche (apare încă la Priscianus, 
sec. V—VI), suppositium „a fost probabil introdus^ în 
primul rînd, ca o traducere pentru termenul grecesc 
hypokeimenon, care înseamnă a semnifica o entitate de 
un gen ce stă ţa baza tuturor celorlalte entităţi 44 . 

Putînd fi înţeles după Priscianus, ca subiect, pînă spre 
sfîrşitul secolului al XII-lea, termenul este folosit cu 
predilecţie de gramaticieni (W. şi M. Kneale, op. cit., p. 
270, 271). Participiul suppositium, ca nume pentru su¬ 
biectul gramatical (în deosebire de predicat, appositum), 
are funcţie de desemnare nominativă. 

Teoria logică-lingvistică a supoziţiei aparţine însă 
veacului al XlII-lea, cînd William de Shyreswood (m. 
după 1267), eu deosebire, dar şi Lambert d’Auxerre, Ro-* 
ger Bacon, îi dau consistenţă şi coerenţă. 

Gramatician dublat dacă nu întrecut, de logician, 
William- de Shyreswood nu este însă prea decis în defi¬ 
nirea supoziţiei, nici prea clar în delimitarea speciilor 
sale. Termenul încă îi mai „sugerează... noţiunea de de- 

pendenţă gramaticală 14 , totuşi, „pare a admite că suppo- 
sitio a fost introdus în sensul «situării sub» 44 şi, deci, să 
atribuie funcţia supoziţională „unui substantiv comun sau 
unei expresii substantivale similare care apare ca su¬ 
biect... 44 . 

Mai sigur în definirea supoziţiei numită - personalis 
(speţă alături de cea simplă — simplex în suppositio for- 
malis), el mai distinge şi una materială (materialis), care 
se referă la sunet (în emisiunea vocală). Material şi for¬ 
mal nu stau însă 'într-o relaţie lipsită de oarecari cchi- 
vocuri (Ibidem, p. 271, 273). 

De,aceea el însuşi se va îndoi de propriile definiri: 
„cînd expresia apare în suppositio materială, ea se repre¬ 
zintă sau pe ea însăşi sau rostirea ei ; iar cînd apare în 
suppositio formală, ea reprezintă semnificaţia ei... Totuşi, 
acest lucru nu este adevărat, deoarece expresiile repre¬ 
zintă totdeauna semnificaţia lor în măsura în care este 
vorba despre ele însele : şi dacă reprezintă rostirea lor, 
aceasta nu e conform cu sine, ci reiese din legătura cu 
predicatul 44 (Introductiones in Logicam, p. 76, în Kneale, 
op. cit., p. 274). 

Petrus Hispanus nu avea să mai păstreze distincţia 
material şi formal, lucrînd cu alta : discretă (discreta) — 
comună (communis), prima făcîndu-se ■ printr-un termen 
singular, a doua printr-unul general. 

Deosebiţi în detalii tehnice, William de Shyreswood şi 
Petrus Hispanus concordă însă în interpretarea termeni¬ 
lor generali „ca semnificînd universale sau caractere pe 
care lucrurile le pot avea în comun 44 , ambii fiind „realişti 44 
(W. şi M. Kneale, op. cit., p. 285). 

Nominalist, Occam, la limită, pune supoziţia numai 
ca raport între semne şi lucrurile individuale. 

Dincolo de multele distincţii în interiorul supoziţiei, 
în descriere occamiană aceasta este : personală (persona¬ 
lis) : cînd termenul înlocuieşte, în gîndire, lucruri sin¬ 
gulare ; (materialis), cînd stă pentru cuvîntul însuşi (ca 
în Homo est nomen, omul este un nume, unde nu se mai 
ţine seama de semnificaţia subiectului, căci om, acest 
semn este luat pentru altul, nume) şi, în fine, este simplă 
(simplex) cînd numeşte intentio animae, sau conceptul 
(conceptus): „O specie este predicată (predicatur) despre 
lucruri numeric distincte, subiectul este un conţinut men¬ 
tal, care stă numai pentru un conţinut mental şi nu pen¬ 
tru lucruri aflate în afara minţii, căci nimic aflat în 

afara minţii nu este predicat despre mai multe lucruri, 
decît — prin convenţie — un semn rostit sau scris 11 (Sum- 
mulae..., prolog, în op. cit., p. 255; cf. Summa totius 
logicae, I. c. 33). 

De fiecare dată în supoziţia personală, în supoziţia 
materială, în supoziţia simplă, adică, relaţia între ceea 
ce stă pentru şi substituit presupune convenţia. Fără 
aceasta, relaţiei i-ar lipsi necesitatea şi, deci, ştiinţa, care 
este un sistem de judecăţi (propoziţii), n-ar fi posibilă. 

Privită dinspre epistemologie, teoria supoziţiei şi, in¬ 
direct, a convenţiei, par a fi ca mijlocul faţă cu finalitatea 
sa. 

într-o primă decupare, ştiinţa, distingea Occam, este 
reală (scientia realis), fiind despre lucruri. Intr-o a doua, 
ca logică, este despre conţinuturile mentale (intentiones 
animae). în sfîrşit, în corespondenţă cu supoziţia mate¬ 
rială, cunoaşterea (scientia) s-ar aplica termenilor incom- 
plecşi (incomplexa) din care sînt compuse propoziţiile 
(Summulae, în op. cit., p. 254, 255, 253). 

Există, aşadar, un sistem de întemeieri : de la tipurile 
de supoziţii la tipurile de cunoaştere (ştiinţă). Supoziţiei 
personale i-ar corespunde ştiinţa reală (inclusiv filosofia), 
celei simple logica şi gramatica, iar celei materiale „cu¬ 
noaşterea incomplexă". 

întemeiate supoziţional, în contra aparenţelor, nici una, 
nici cea reală, „nu este despre lucruri, ci despre conţinu¬ 
turi mentale care stpu pentru lucruri 11 . Deosebirile dintre 
ele sînt deosebirile dintre tipurile de supoziţie : ştiinţele 
reale sînt „despre conţinuturi reale... care stau pentru 
lucruri 11 , în timp ce logica „este despre conţinuturi men¬ 
tale care stau pentru conţinuturi mentale" (de intentioni- 
bus supponentibus pro intentionibus). 

Dacă n-ar fi despre „semne" universale ca supleante 
ar trebui să aibă ca obiect lucrurile individuale, ceea ce 
i-ar contrazice conceptul. Căci ştiinţa este un sistem al 
universalului : „acesta este înţelesul spuselor Filosofului", 
ale lui Aristotel adică (Ibidem, în op. cit., p. 255, 254). 

Nu încape îndoială că în conceptul occamian al ştiin¬ 
ţei intră şi asumarea realului care este autonom în raport 
cu intelectul : „nu depinde de considerarea mea sau a ta 
ca un lucru să fie schimbător sau neschimbător, contin¬ 
gent sau necesar, şi incoruptibil". Pare, totuşi, contra- 
riantă afirmaţia că „importantă nu este considerarea unui 


199 



lucru din afara minţii, ci supleanţa (supoziţia) termenului 
acestuia 14 (Ibidem, în op. cit., p. 256, 257). 

Este de la sine înţeles că atît într-o latură (de cădere 
din „importanţă 14 a lucrului), cît şi în cealaltă (centrarea 
în „logica 44 obiectului constituit al ştiinţei), afirmaţia vine 
din aceleaşi premise nominaliste. Cum asigură o analitică 
de tip epistemologic, reevaluîndu-şi şansele, -nominalis¬ 
mul occamian obligă la o reconsiderare a lui şî din acest 
punct de vedere. 

Punînd ştiinţa în termen de „conţinut mental 44 (nu 
este despre lucruri, ci despre conţinuturile mentale care 
stau pentru lucruri) ca într-o descriere de tip fenomeno¬ 
logic sui-generis, Occam urmărea să-i afle legitimitatea 
în cîmpul conştiinţei. Conţinuturile (iritentiones), de aceea, 
aduc cu structurile minţii noastre, în ordine generică, 
cărora exerciţiul supoziţional le dezvăluie intenţionalita¬ 
tea (îndreptarea intenţională). , 

Supoziţiile, aşadar, îndreaptă conţinuturile mentale 
către ele însele, întrucît stau pentru sine, pentru lucruri 
şi pentru nume. 

Ştiinţa, de aceea, deşi despre conţinuturile mentale, 
nu este despre acestea în pură condiţie formală, ea de- 
finindu-se şi ca sistem de semnificaţii. Sau, altfel spus, 
ea se dezvăluie ca un ansamblu coerent de relaţii şi 
aceasta chiar prin luarea în seamă a unui singur termen, 
subiectul. în' perspectivă occamiană, deci, subiectul este 
relaţie nu numai faţă cu lumea, ci, mai înainte de toate, 
prin sine. 

Definit ^astfel, subiectul cere însă o garanţie a unită¬ 
ţii lui. Aceasta era (sau trebuia să fie) convenţia, fără 
de care funcţia supoziţională a minţii noastre,' cercetată 
în sine, rămînea o problemă deschisă (cel puţin în limi¬ 
tele nominalismului occamist). Descripţia nu este însă de 
tip psihologic, ci sintactic, pentru că supoziţia însăşi „e 
relaţie sintactică între termeni şi nu între termen şi 
«obiecta sau nu «designatum» extralingvistic 44 , iar, prin 
extindere, nici extramental (E. A. Moody, Truth and con- 
secciuence in medieval Logic, p. 22). 

Atît de complex, occamismul explică prin chiar tipul 
său de existenţă filosofică „influenţa polimorfă 44 pe care 
a exercitat-o asupra gîndirii secolului al XlV-lea şi mai 
departe (E. Gilson, op. cit., p. 655). 

într-o distincţie făcută în epocă, Occam şi occamiştii 
au fost socotiţi moderni (înnoitori) şi calea deschisă şi 
urmată de ei via moderna, în deosebire de antiqui şi de 
via antiqua. Antiqui erau numiţi cei rămaşi la tradiţia 
aristotelică, prin extindere realiştii, în timp ce modernii 
ţineau de nominalism, în particular, de nominalismul lui 
Occam, în care s-a văzut un iniţiator (inceptor). De alt¬ 
minteri occamiştilor li se zice deopotrivă nominales sau 
terministae şi moderni (Cf. E. Gilson, op. cit., p. 656— 
657 ; J. Jolivet, op. cit., p. 150fj). 

„Polimorfă 11 şi „rapidă 1 *, cum s-a putut constata în 
această „luptă dintre antici şi moderni**,' mişcarea occa- 
mistă domină întregul secol al XIV-lea. Prin ea, ca şi 
prin sigerieni (Jean de Jandun, Marsilio din Padova), 
veacul acesta, de aceea, nu este numai, fie şi convenţional, 
ultimul medieval, ci şi primul în renaşterea timpurie. 
Nominalismul, „sub auspiciile căruia se îndeplinise aceas¬ 
tă adîncă schimbare..., arăta cugetării filosofice destul de 
limpede calea pe care ar fi putut s-o ia în dezvoltarea ei 
ulterioară** (P. P. Negulescu, Filosofia Renaşterii, p. 52). 

Inregistrînd doar nume : Adam Woodham (m. 1358), 
Robert Holkot (m. 1349), Gregoire de Rimini (m. 1358), 
Jean de Mirecourt, Nicolas d’Autrecourt, acest „Hume al 
Evului Mediu** — cum îl numea Gilson -— „modern** prin- 
tr-o critică logică şi epistemologică a ideii de cauzalitate 
(m. după 1350), Jean Buridan (m. după 1358), Thomas 
Bradwardine (m. 1349), Nicole Oresme (m. 1382), pre¬ 
cursor al ştiinţei carteziene şi galileenc, iar mai „direct** 
al lui Copernic (Gilson, p. 683), Albert de Saxa (m. 
1390), Pierre d’Ailly (m. 1420), chiar dacă numai secven¬ 
ţial, „geografia** spirituală şi istoria occamismului după 
Occam apar, totuşi, în adevăratele lor dimensiuni. Con- 
semnînd şi difuziunea în secolul al XV-lea (Gabriel 
Biel din Tubingen face un rezumat al Comentariului 
occamian. la Sentenţele — Sententiarum lui Petrus Lom- 
bardus), menţinerea şi încurajarea interesului pentru 
marea mişcare pornită în veacul trecut, prin reeditări şi 
glose la Occam, la Woodham, la Holkot, cu luarea în sea¬ 
mă şi a acestora, aşadar, occamismul se reafirmă ca un 
curent sau ca o direcţie în gîndirea europeană a epopii, 
mai mult decît o doctrină sau o şcoală. 

3. Dacă nu irelevantă, cît o „localizăm**, „cearta uni- 
versalilor** pierde o parte esenţială din importanţa ei. 

„In fapt, opoziţia realism-nominalism, deşi grefată pe c 
interpretare controversată de medievali a unui text aris¬ 
totelic, depăşeşte cadrele filosofiei medievale, subîntinzînd 
oarecum întregul efort al filosofiei europene 11 (Mircea 
Vulcănescu, Două tipuri de filosofie medievală, în Izvoare 
de filosofie, p. 55). 

Socotind-o definitorie pentru Evul Mediu filosofic, 
n-o facem circum'scriind-o exact epocii. Trecerea ei în 
poziţie dominantă în această „tăietură 14 temporală se jus¬ 
tifică tocmai prin permanenţa ei istorică şi prin centrali- 
tatea sistematică. Pentru că acum este „ora“ sa astrală, 
nu înseamnă că aparţine doar acestui timp. La rigoare, 
relevanţa într-un moment anume îi va fi fost determi¬ 
nată chiar de perenitatea sa. Fireşte, nu întrucît este 
„ceartă 14 doctrinară sau nu atît ca „ceartă 44 a interpretă¬ 
rilor. 

„Cearta 44 dezvăluia, dacă ne plasăm în afara epocii,, 
ascundea, în cazul în care ne situăm înlăuntrul ei, c 
fenomenologie cu termeni complementari, o istorie unică 
şi integratoare, acea continuă înaintare a filosofiei în 
concret — cum zicea Hegel. 

Inteligibilă în poziţia sa dominantă într-o secvenţă 
anume, dar inteligibilă în relevanţa ei numai din perspec¬ 
tiva unei istorii a filosofiei ca sistem, tot din aceasta poate 
fi înţeleasă şi în „ascunderea 44 ei cîteva secole, în tre¬ 
cerea într-o zonă de „aşteptare 44 , ca şi în resurecţia sa în 
veacul nostru — determinată de multiplele programe de 
reconstrucţie : în epistemologie, în logică, în analiza lim¬ 
bajului şi, poate, mai cu seamă, în ontologie, în rapor¬ 
turile ei cu semantica (Vezi Al. Boboc, Confruntări de 
idei in filosofia contemporană, p. 127—131). 

„Zvonuri 44 ale disputei medievale se mai fac auzite 
pînă în plină epocă modernă. Există, de altminteri, o 
scolastică după scolastică pînă către secolul al XVlII-lea, 
dacă np şi într-o bună parte din acesta. Dar nu prelun¬ 
girile, ci înnoirile (reevaluările) sînt definitorii. Francis- 
Bacon, bunăoară, pune „formele 44 („eterne şi nestrămu¬ 
tate 44 ) în termeni simili-realişti, ceea ce poate să pară 
straniu într-un program empirist. Numai că ele păstrează 
din conceptul scolastic al realităţii universaliilor doar 
sensul metafizic : „cercetarea formelor, care sînt (după 
felul şi legea lor) eterne şi nestrămutate constituie me¬ 
tafizica 44 (Noul Organon, II, 9). Este de ajuns să le „citim u 
printr-o „descriere 44 a universaliilor mai din vremea noas- 

tră pentru a le desluşi exact modernitatea : „Lumea 
universaliilor, avea să spună Russell, poate fi numită 
lumea fiinţei, această lume care, imuabilă, rigidă, exactă, 
face bucuria matematicianului, a logicianului, a autorului 
de sisteme metafizice, în genere a tuturor celor ce preferă 
perfecţiunea.. (Problemes de philosophie, p. 116). 

Intrucîtva, însă în alt plan, şi ideile înnăscute carte¬ 
ziene par a fi o reluare a motivului scolastic de inspiraţie 
augustiniană al sufletului-imagine sau oglindă în raport 
cu „fiinţa suverană". „Se poate admite că nimic altceva 
mai important şi mai asemănător cu Suverana natură 
nu i-a fost dat fiinţei noastre create decît, socotea Anselm, 
capacitatea de a şi-o reaminti, înţelege şi iubi !“ Căci în 
sufletul său „este imaginea creatorului" (Monologion, 
LXVII). Termenii în care sufletul ca oglindă sau ima¬ 
gine e pus aparţin ontologiei şi nu psihologiei, Anselm 
identificînd în el, la scara lui, o natură analoagă celei a 
fiinţei în sine De aici şi posibilitatea argumentului on¬ 
tologic. 

Descartes însuşi nu se îndoia că „ideea unei fiinţe mai 
desăvîrşite decît a mea" şi a tuturor „perfecţiunilor des¬ 
pre care puteam să ştiu ceva" : ideea de existenţă, ideea 
de suflet „sînt reale", fiind sădite „în mine de o altă na¬ 
tură" (Discurs asupra metodei, p. 63, 67). Sufletul nostru, 
prin urmare, ar fi ceea ce este printr-o analogie de tip 
ontologic cu „fiinţa desăvîrşită". Altfel spus, structurile 
sale universale (care, de acum în alt plan al cunoaşterii, 
ar face posibilă comprehensiunea) af fi imaginea reală 
(cu un sens scolastic al realităţii) a fiinţei şi a determina- 
ţiilor (universaliilor) sale, conţinute. 

Pînă aici, mai nici o deosebire esenţială şi, dincolo de 
încărcătura teologică a termenilor anselmieni, nici nu putea 
sau nu avea cum să fie fără riscuri de inaideovaţie în 
construcţia unui concept operaţional al conştiinţei în des¬ 
criere (şi legitimare) ontologică. Post rem, ca luare de 
cunoştinţă, de altfel, nu putea fi în absenţa determinării 
ontologice, adică a faptului de a sta ca formă (sau condiţie) 
mai înaintea sensului. Trebuie, aşadar, să extindem rea¬ 
litatea şi asupra lui post rem. 

Sugestiile anselmiene nu erau minore, de aceea ele 
i-au putut servi lui Descarţos în mod considerabil. To¬ 
tuşi, ideile înnăscute carteziene ca structuri universale 
analoage universaliilor metafizice nu stau actual; ele sem¬ 
nifică doar „că gîndirea noastră posedă capacitatea de a 

le descoperi în sine de îndată ce acţionează 11 . Descartes;. 
prin urmare, „pune, prin ineism, teza raţionalismului mo¬ 
dern ; nu există cunoştinţă posibilă fără condiţii prealabile 
oare vin numai din spirit 11 (Florica Neagoe, Descartes, în 
Istoria filosof iei moderne şi contemporane, p. 289). 

Dincolo de riscurile „solipsiste 14 („Toate modurile de 
inferenţă se realizează prin principii imanente epo-ului 
pur şi înnăscute lui“), ca şi „de confuzia abia percepti¬ 
bilă,'dar, nu mai puţin funestă, considerînd Eul ca snb- 
stanţia cogitans, ca mens sive animus uman, ca punct de 
plecare pentru raţionamentele efectuate după principiul 
cauzalităţii 11 , dincolo şi de abaterile de la metodă („Des¬ 
cartes fusese ferm decis să elimine în mod radical orice- 
prejudecată 11 în construcţia Eului pur. „Noi ştim însă... 
că în Meditaţii... se ascund multe aspecte scolastice sub 
formă de prejudecăţi implicite 11 ), Husserl avea să per¬ 
ceapă în programul cartezian, chiar aici unde totul pare 
atît de ambiguu, sensurile definitorii pentru ceea ce el 
numea „revoluţia carteziană 11 . Căci, prin descoperirea de 

către Descartes a Eului transcendental o nouă idee des- 

» 

pre întemeierea cunoaşterii putea să se releve anume,, 
aceea despre întemeierea transcendentală 11 (Meditations- 
cartesiennes, p. 3, 21, 22, 23). 

Pe de altă parte apoi, ecouri de nominalism (sau, mai 
degrabă, impulsuri, oricum nu prelungiri simplu epigo- 
nice) se fac simţite în empirismul englez, de la Hobbes? 
la Berkeley. 

„In afară de nume nu există nimic universal, căci lu¬ 
crurile numite sînt, fiecare dintre ele, individuale sau 
singulare 11 ; „generalul şi universalul nu aparţin existen¬ 
ţei reale a lucrurilor, ci sînt ficţiuni, creaţii ale intelec¬ 
tului, făcute pentru a fi folosite de el însuşi, şi privesc 
numai semne, fie ele cuvinte sau idei“ (Hobbes-, Levia- 
than, I, 3 ; Locke, Eseu asupra intelectului omenesc, voi. 
II, p. 19). Berkeley este încă mai sever : „un ,cuvînt de¬ 
vine universal prin faptul că se întrebuinţează ca un 
semn, nu al unei idei generale abstracte, ci al mai multor 
idei particulare...“ Altminteri, intrăm într-o înfundătură : 
existînd numai lucruri singulare „cum ajungem la ter¬ 
menii universali ?“ Şi ce mai numesc aceştia ? Dacă, to¬ 
tuşi, e să admitem idei generale, atunci să le socotim 
doar ca supleante „pentru idei particulare de acelaşi gen li 
(Tratat despre principiile cunoştinţei omeneşti, 11, 12).. 

Modelul nominalist occamian nu poate fi pus la în¬ 
doială, mai cu seamă la John Locke : „ceea ce cuvintele 
de ordin general semnifică este o anume specie de lu¬ 
cruri şi fiecare din ele realizează aceasta fiind semnul 
unei idei abstracte în minte“ (Ibidem, 12). Preluînd su¬ 
gestii occamiene, Locke le dezvoltă însă într-o şi mai exactă 
comprehensiune a identităţii dintre logică şi semiotică. 
Ideea, ca semn al lucrurilor, penţru el este „un produs 
semiotic", de îndată ce „procedeul care duce de la expe¬ 
rienţă nediferenţiată la nume este acelaşi cu cel care 
duce de la experienţa lucrurilor la acel semn al lucru¬ 
rilor care este ideea" (Umberto Eco, Tratat de semiotică 
generală, p. 218). 

Chiar dacă în alte contexte şi uneori cu nuanţări care 
mai atenuau opoziţia, alteori însă cu puneri de accente 
■care o adînceau, problematica universaliilor continuă să 
se reconstruiască în acelaşi univers abstract, în „modul 
intelectului", deci cu delimitarea exactă şi menţinerea 
„dctcrminaţiilor". Starea de separaţie şi de opoziţie „din¬ 
tre universal şi individual" se menţine, prin urmare, iar 
trecerea reciprocă a unuia în celălalt rămîne o problemă 
deschisă (G. W. F. Hegel, Ştiinţa logicii, p. 10 ; Prelegeri 
de istorie a filosofiei, II, p, 280, 282). 

Aflaţi în preajma sintezei şi pregătind-o chiar, în mod 
paradoxal tocmai prin înaintarea analitică, primii mo¬ 
derni aduc „cearta" universaliilor într-o fază decisivă, a 
depăşirii opţiunilor fragmentarizante în ,,concret" (ca 
întreg). Către acesta, pe cît starea de criză interioară se 
adînceşte, se tinde şi dintr-o parte şi din alta. Continua 
radicalizare a deosebirilor fac tot mai necesară şi mai imi¬ 
nentă depăşirea într-o reconstrucţie întregitoare, dialec¬ 
tică, a tuturor poziţiilor „abstracte" faţă de universal. 

Cu dificultăţi mari, de principiu, venite însă din dia¬ 
lectica spiritului filosofic, interpretarea tradiţională (an¬ 
tică, medievală) şi modernă îşi pregătea „anularea" îri- 
tr-un model al universalului „ce cuprinde în sine bogă¬ 
ţia particularului" (Idem, Ştiinţa logicii, p. 40). Iar, prin 
aceasta, prin negare (autonegare, mai curînd), adică prin 
■supunere la „concret" şi întregire în el, şi măsura ade¬ 
vărului propriu, locul „natural" în istoria şi sistemul fi¬ 
losofiei. Ceea ce urmează vine din ceea ce precede, însă 
ceea ce este mai înainte îşi dezvăluie sensurile autentice 
prin. ceea ce urmează. „Fluviul —zicea Blaga — este un 
•comentar al izvoarelor". 

5. Către o ontologie a umanului 


i 


Renaştere şi renaşteri, Renaştere sau renaşteri ? 

Există, de bună seamă, tot atîtea renaşteri cîte spaţii 
de cultură (cîte spaţii istorice) determinate naţional : o 
renaştere greacă, în secolul al'XV-lea, în Peloponez, la 
Mistra, cu Georgios Gemistos Plethon şi şcoala sa, o re¬ 
naştere italiană, o renaştere franceză, o renaştere engleză, 
o renaştere spaniolă, o renaştere în Ţările Române, o re¬ 
naştere germană, o renaştere în Rusia, o renaştere polo¬ 
neză. Teşind din cadre europene, s-ar putea vorbi şi de 
o „renaştere 11 chineză, „în jurul anului 1000“ (Jacques 
Gernet, Lumea chineză, p. 386). 

S-ar mai putea vorbi, chiar dacă din altă perspectivă 
şi într-un concept non-restrictiv al Renaşterii, şi de o 
contrarenaştere (Hiram Haydn) sau de o antirenaştere 
(Eugenio Battisti) : plutonică, manieristă, misticizantă *, în 
deosebire de „renaşterea umanistă", clasicizantă, apoli- 
mică, raţionalistă. Oricum, prin protestul său atît faţă de 
„principiile fundamentale ale clasicismului, cît şi ale sco¬ 
lasticii medievale, contra-renaşterea era o renaştere" (H. 
Haydn, The Counter Renaissance, p. XI, în : E. Battisti, 
op. cit., p. 67). 

Toate acestea, aşa-zicînd, pe orizontală. Dar pe verti¬ 
cală ? 

Se admite azi tot mai mult şi de către mai mulţi, cu 
tendinţă spre unanimitate, existenţa cîtorva „renaşteri 

l 

* „Adopţii contrarenaşterii care au fost părinţii reformei 
se dăruiesc... cu toată convingerea credinţei, repudiind raţiunea 
ca pe o mijlocitoare a diavolului" (Eugenio Battisti, Antirenaş- 
terea, I, p. 68). 

medievale 11 (succesive sau „paralele“ şi, într-un sens, „com- 
plementare“) : renovatio carolingiană, renaşterea ottoniană, 
renaşterea anglo-saxonă a anului 1000, „protorenaşterea 11 , 
cu obîrşia în exteriorul teritoriului carolingian şi „protou- 
manismul" din regiunile nordice ale Franţei, din Ger¬ 
mania vestică, din Ţările de jos, din Anglia (în secolul 
al Xll-lea), renaşteri în anii trei sute şi patru sute (tre- 
centn şi quattrocento). „Tranzitorii", acestea nu sînt mai 
puţin încercări de reînnoire : resurecţia carolingiană, bu¬ 
năoară, „fusese iniţiată din sentimentul că numeroase 
stări de fapt impuneau o reîmprospătare totală : sistemul 
administrativ, liturghia, limba şi artele", în timp ce „pro- 
toumanismul" se va fi afirmat ca un program „de cul¬ 
tivare a tradiţiei clasice" sau ca „un ideal cultural şi 
educaţional specific" (Erwin Panofski, Renaştere şi re¬ 
naşteri, p. 74, 75, 88, 91, 127). 

Aşa stînd lucrurile, ce mai este renaşterea „perma¬ 
nentă" (determinaţia aparţine lui Panofski), în raport cu 
„renaşterile medievale", dar şi în sine ? Identificînd „pro- 
torenaşteri" într-un timp istoric căruia Renaşterea i se 
opune sau de care, oricum, se dezleagă, n-o relativizăm 
păgubitor pentru individualitatea sa, totuşi inconfunda- 
bilă ? Dar şi reversul : apăsînd prea tare pe ceea ce o se¬ 
pară, nu i-am retrage (ori numai stingheri) tocmai ceea 
ce, de cealaltă parte, i-am recunoscut : unicitatea, însă 
într-o serie, şi discontinuitatea, ca „tăietură", în deveni¬ 
rea istorică ? 

Or, beneficiară a tuturor „înnoirilor" imediat anteri¬ 
oare, „această Renaştere a echivalat cu ceea oe biologii 
ar numi o modificare mutaţională, în opoziţie cu una evo¬ 
lutivă : o modificare bruscă şi, totodată, permanentă" 
(Ibidem, p. 184). 

„Renaşterile" medievale sînt reînnoiri în acelaşi ori¬ 
zont. Renaşterea „permanentă" însă este „dincoace" de 
o „tăietură" istorică (deopotrivă, în determinaţie socială, 
politică, morală, ştiinţifică, filosofică, religioasă chiar) pen¬ 
tru că, mai înainte de toate, este o mare negaţie. 

De bună seamă, orice renovatio presupune momentul 
negativităţii, fără de care depăşirea ar cădea din sens. 
„Reînnoirile" medievale modifică structuri şi atitudini, 
mentalităţi şi „limbaje" fără să treacă „dincolo" de ele. 
Ele sînt continuităţi prin discontinuitate. Renaşterea „per¬ 
manentă", în prima sa mişcare, este o „ruptură" radicală. 

o desprindere de tradiţie pentru a crea cadrul forma-l al 
alteia. în logica devenirii istorice, la scara şi în timpul 
său, ea repeta dialectica instituirii Evului Mediu însuşi, 
negînd pentru a crea spaţiul noii construcţii. Punerea „în¬ 
tre paranteze 11 a tradiţiei, aşadar, nu era decît mijlocul. 

Mişcarea renascentă din secolele al XV-lea şi al XVI- 
lea * (cu antecedente în a doua jumătate a frecenfo-ului, 
dar cu prelungiri pînă în veacul al XVII-lea) contestă 
pentru a se afirma şi construi ca o nouă viziune asupra 
lumii şi omului. 

Modalităţile sînt felurite şi; adesea, contradictorii. Cul¬ 
turii scolastice, cîteodată în întregime, alteori numai în. 
parte, îi este opusă o antichitate idealizată, ea însăşi per¬ 
cepută diferenţiat. Nicolaus Cusanus, Lorenzo Valla, Pico 
della Mirandola şi mai cu seamă Marsilio Ficino împing 
filoplatonismul, cei mai mulţi, pînă la divinizare şi pro¬ 
movează un antiaristotelism, cîteodată pătimaş şi abrupt. 
Valla, Ficino, Pico, Angelo Poliziano, venerîndu-1 pe „«di¬ 
vinul»' Platon îl contrapun acelui «animal» 11 care va fi fost 
Aristotel, identificat cu semnul tutelar al unei „lumi opri¬ 
mate, închise, ierarhizate; finite 41 . Platonismul trecea drept 
garanţia şi temeiul noului spirit „lipsit de prejudecăţi şi 
într-adevăr liber 44 (Eugenio Garin, Umanismul italian, p. 
21, 22). Pietro Pomponazzi (1462—1524), în schimb, se în-, 
dreaptă către Stagirit, pe care-1 opune lui Platon. In dez¬ 
acord cu cei care vedeau în aristotelism simbolul „pseu- 
dodialecticii 44 , al ştiinţei false şi constrîngătoare şi ăl auto¬ 
ritarismului teologizant, Pomponazzi îndemna la o mai 
dreaptă judecată : „Eu nu împărtăşesc părerea celor ce 
susţin acordul credinţei cu filosofia lui Aristotel. Aces¬ 
tea sînt, după părerea mea, două drumuri incomparabile 44 . 

„Nu este în folosul nimănui să renunţăm la Aristotel, 
nici, din contră, să-l citim în sine 44 , nu trebuie „să spu- 

* Şi de data aceasta cronologia este aproximativă, limitele 
avînd o fatală convenţionalitate. Un „decupaj“ prea riguros, de 
altfel, nu este posibil. Chiar într-o renaştere, aşa-zicîndu-i, exem¬ 
plară, cum este cea italiană, via moderna, în concept renascent, 
porneşte din secolul al XlV-lea şi trece dincolo de graniţei^- 
veacului al XVI-lea. In funcţie, apoi, de particularităţile istorice 
ale cutărui sau. cutărui popor european, fenomenul renaşterii 
înaintează mult în secolul al XVII-lea (Jacob Bohme, în Reforma 
germană, trăieşte pînă în anul 1624, Galiieo Galiiei pînă în 
1642. Komensky, In Polonia, pînă în 1670, iar la noi, Udrişt*' 
Năsturel pînă în 1657 şi Nicolae Milescu pînă în 1708). . 

nem Aristotel a gîndit, ci doar ce anume din doctrina 
lui poate să ne aparţină 

„A devenit aproape un loc comun ca natura să fie 
explicată «prin dogma existenţei demonilor» şi tot ast¬ 
fel este încă răspîndită credinţa în puterea liotărîtoare asu¬ 
pra destinelor noastre, a astrelor“. Numai că,- polemizează 
el cu platonicienii florentini (ficinieni), deschişi către ma¬ 
gie şi astrolatrie, „pentru «existenţa demonilor» şi pre¬ 
zumtiva influenţă a stelelor şi planetelor, nu vom găsi 
probe nici în natură, nici în aristotelism. Respingînd mi¬ 
racolele, Stagiritul ne învaţă că «sînt suficiente cauzele 
naturale» în complicaţia lumii şi a omului“ (De Fato, V» 
4; Les Causes cles merveilles de la nature..., p. 114, 116). 

Nu arareori şi mişcarea vine din aceleaşi medii pla¬ 
tonizante, aristotelismul este citit prin Platon şi integrat 
(ori supus) autorităţii acestuia. Sau încă mai „departe 
de orice intoleranţă 11 , se caută o conciliere sau „o sinto¬ 
nie" între Platon şi Aristotel, mai ales în „grupul fioi— 
nian“, adevărat că sub semnul şi spre gloria doctrinei în¬ 
temeietorului Academiei. Căci Stagiritul este identificat 
doar „cu punctul de plecare pentru a ajunge la seninele 
si desăvîrsitele lăcaşuri platonice" (Eugenio Garin, op. 
cit., p. 89, 87, 83, 125). 

Pico della Mirandola (1463—1494) însuşi mult prea 
ataşat platonismului, „cea mai sfîntă dintre toate filoso- 
fiile... adusă în dezbatere publică de mine mai întîi", era 
convins că „nu există nici o cercetare naturală sau divină 
în care Aristotel sau Platon să nu se potrivească, chiar 
dacă prin cuvinte par să difere". în posibila sinteză însă, 
hotărîtor rănirea platonismul : „cum ar fi fost ca, îm¬ 
preună cu peripateticienii, să fi meditat asupra proble¬ 
melor naturii, lăsînd necercetată Academia platonicieni- 
lor", a căror doctrină, pentru că era despre „cele divine" 
era şi „cea mai sfîntă" ? (De dignitate hominis; Conc.lu- 
siones sive Theses DCCC, 32, 1). ' 

Aproape polarizînd pasiunile şi ataşamentele, plato¬ 
nismul şi aristotelismul lasă totuşi loc şi preferinţelor 
pentru Cicero, pe care Francesco Filelfo (1398—1481 )„ 
bunăoară, îl pune mai presus de Platon şi Aristotel pen¬ 
tru stoicism, epicureism sau scepticism. 

Dacă Lorenzo Valla sau Cosimo Raimondi identificau 
în stoicism o filosofic a inumanului pentru a fi reprimat 
„orice mîngîiere a bucuriei", umanistul flamand Joest 
Lips (Justus Lipsius, 1547—1606) căuta să „pună în evi- 

denţă tocmai uşurarea pe care o aduce omului, în îm¬ 
prejurările grele, concepţia stoică a vieţii 14 . 

„Pină şi la căpeteniile protestantismului, la Luther, 
Zwingli şi Calvin, găsim elementele concepţiei stoice a 
vieţii, deşi îmbrăcate, fireşte, în formele teologice ce le 
schimbă înfăţişarea" (Cosimo Raimondi, Defensio Epicuri 
contra Stoicos, în Garin, op. cit., p. 52 ; P.P. Negulescu, 
Filosofia Renaşterii, p. 587, 588). 

» Platonician, exercitînd „o influenţă considerabilă asu¬ 
pra gînditorilor generaţiei următoare — Marsilio Ficino, 
Pico della Mirandola — asupra lui Erasmus", ca Raimondi 
(n. 1435), Lorenzo Valla (1407 — 1457) este un admirator 
al filosofiei epicuriene, mai ales în componenţa sa mo¬ 
rală (Emile Namer, La philosophie italiene, p. 28). 

Neadmiţînd fizica atomistă, în De voluptate ac de 
vero bono (Despre plăcere şi supremul bine) promovează 
o morală hedonistă în cel mai riguros şi mai autentic sens 
epicurian : ca „desfătare" a sufletului, iar nu a trupului. 

yoluptas (plăcerea) este supremul bine (ceea ce în¬ 
seamnă că „nimic altceva, în afară de ea. nu poate să 
fie binele") în urma modului nostru de a fi : suflet şi 
trup, suflet — ca scop şi trup — 'ca mijloc. Ca trup. sîn- 
tem parte a naturii şi, deci, aceasta nu ne poate fi in¬ 
diferentă. A o refuza este totuna cu a ne refuza. Cum 
însă ne-o asumăm omeneşte, o punem în condiţie de mijloc 
pentru continua realizare a sufletului nostru. Direct, su¬ 
fletul n-ar putea altfel să se deschidă către lume ; ră- 
mîne corpului să mijlocească. 

Romanii, de altminteri, punînd două sensuri în vo- 
luptas : „o mişcare plăcută în suflet" şi „mulţumirea în 
trup", exprimau tocmai această dublă natură a umanu¬ 
lui aşa cum este valorizată în supremul bine (De volup¬ 
tate, Introducere). 

Unitate a celor două „bunuri" (unul trupesc, altul su¬ 
fletesc), pentru că fiinţa noastră însăşi este un întreg, 
voluptos ne-ar da măsura exactă a ceea ce sîntem şi a 
ceea ce trebuie să fim. 

Parte a lumii, o „simţim" şi, „simţind-o", ne bucu¬ 
răm in corpul nostru, dar pentru sufletul nostru de aici 
şi de acum. Dar nu numai, Lorenzo Valla găsind că e 
„prudent să facă şi apologia eticii creştine", punînd mai 
presus de orice „plăcerea absolută şi eternă din viaţa de 
apoi". Numai că „această apologie e, pe de o parte, rece 

şi silită, iar, pe de alta, are o nuanţă utilitaristă aşa de 
pronunţată, incit poate fi privită ca o confirmare a epi- 
dureismului 44 (P. P. Negulescu, op. cit., p. 566). 

Mai pe potriva epocii, aşezate parcă, sub semnul ne¬ 
voii de certitudine, platonismul, aristotelismul, stoicismul 
sau epicureismul (iar cu Nicolaus Cusanus şi pythagoris- 
mul ori ce mai rămînea pythagoric într-o sinteză, totuşi, 
platonizantă) nu lasă, cel puţin din perspectiva lor, să 
se întrevadă posibilitatea scepticismului. Şi, totuşi, Mi- 
chel de Montaigne (1533—1592) este un sceptic, deşi nu¬ 
mai ca stare de spirit, iar nu în concept antic. Dar, ori¬ 
cum, „scepticismul 14 său, tocmai unde nu ne întoarce la 
cel vechi, decît poate îl sugerează, dezvăluie capacitatea 
de regenerare şi de adaptare a ideii şi a atitudinii scep¬ 
tice în contexte sociale, tipologic distincte. Intr-o lume 
crepusculară, scepticismul grec era ca un fel de „rezis¬ 
tenţă 44 faţă de aceasta, dar după legile şi mentalitatea ei. 
Negativă (în raport cu şansele de realizare ale omului), 
epoca, negativă trebuia să fie şi „rezistenţa 11 . Scepticis¬ 
mul grec, aşadar, se aplica exact stării de lucruri. Pa¬ 
radoxal, el putea da o certitudine tocmai prin luarea ori¬ 
cărei certitudini, relativismul total stînd ca o „terapeu- 
tică“, într-o vreme în care nu se întrevedea nici o ieşire 
din situaţie. 

„într-o cultură 44 în care „se ridică seva spirituală tî- 
nără 44 , îndoiala este însă „propulsivă, ea intensifică viaţa 
intelectuală, îmbogăţeşte punctele de vedere, schimbă 
procedurile de cercetare 44 (Alice Voinescu, Montaigne. 
p. 57). 

Scepticismul lui Montaigne, care ne poartă către în¬ 
doiala carteziană, este deopotrivă mijloc de delimitare şi 
de reconstrucţie, o critică exterioară şi una interioară, ca, 
de altminteri, toate poziţiile din epocă, inclusiv cele care 
par (ori sînt) predominant „pozitive 44 . îndoiala este c 
„stare de spirit 44 şi o regulă a metodei nu numai pentru 
desprinderea de tradiţie şi nu mai întîi, în ordinea impor¬ 
tanţei, ci în vederea altei construcţii. 

„Umaniştii 44 par să se întoarcă la antici, pentru a se 
opune prin ei mentalităţii şi culturii medievale (puse deci 
sub semnul lui epohe, al suspendării) cu scopul decupării 
propriului orizont, în care urmau să fie aşezate proiecte 
şi programe ale epocii, pentru oamenii epocii. 

Tot asemenea şi critica directă, parte ea însăşi a aces¬ 
tei mişcări în doi timpi, de negaţie pentru afirmaţie. 

Erasmus din Rotterdam ( 1466—1536) divulgă „pseudo- 
dialectica 44 (pseudo-logica) „sofiştilor 11 gîlcevitori, care „se 
sfădesc dîrz“, dar „de multe ori, în lupta lor îndîrjită, 
pierd din vedere adevărul 14 , vitriolează pe „filosofii cei 
venerabili 44 , care pierd lumea încurcîndu-se printre „uni¬ 
versalii, forme separate, elemente, quiddităţi şi heccei- 
tăţi 44 şi pe teologii care „înspăimîntă pe oricine 44 cu „ful¬ 
gerul 44 condamnării pentru erezie (Elogiul nebuniei, p. 83, 
84, 85). Dar prostia (stulstitia) pe care o încriminează nu¬ 
meşte ceva mai mult decît ceea ce pare la prima vedere. 
Erasmus transcende unei situaţii determinate, ţinînd la 
una generică, de îndată ce nu face doar operă de critică 
a unei culturi, ci şi de „metodă 44 de a ne conduce bine 
mintea. „Critica 44 prostiei, ca aceea baconiană a ideilor, 
din timpul imediat următor este ca o prolegomena la me¬ 
todă : nu numai de a-i înlătura efectele, dar şi de a pre-*- 
veni producerea altora. 

Pasionaţi de jocul distincţiilor şi al paradoxelor, adesea 
sterile, mai atenţi la lumea lor artificială decît la cea 
reală, „pseudodialecticienii 44 , prin care Juan Luis Vives 
(1492—1540) numea pe scolastici, vor fi făcut ca „iubirea 
de înţelepciune 44 să-şi piardă sensul pus în termen, chiar, 
şi să devină un fel de artă „funestă 44 , zice umanistul spa¬ 
niol, a controversei goale. 

Ce-i drept, decadenţa „artelor 44 (în înţelesul medieval, 
al celor şapte arte liberale) şi a filosofiei n-o vor fi de¬ 
terminat numai „pseudodialecticienii 44 .. Vives mai afla 
cauze în invaziile din nord (Goţii, Vandalii, Hunii), în in¬ 
toleranţa religioasă care a dus, nu o dată, la alungarea 
adevărului, în greşelile şi interpolările copiştilor, în lă¬ 
comia de bani (aviditas pecuniae) a unor dascăli şi, deci, 
în coruperea învăţămîntului, dar vina cea mai mare şo- 
cotea a reveni „pseudodialecticienilor 44 înşişi prin dogma¬ 
tizarea unor cunoştinţe simple, pe cît de simple pe atît 
de inutil complicate şi încărcate cu sensuri care nu ex¬ 
primă altceva decît, poate, umanitatea excesivă a celor 
ce ţineau să facă din propria lor ştiinţă măsura tuturor 
lucrurilor. 

„Pseudodialecticienii 44 şi „pşeudodialectica 44 puseseră fi- 
losofia şi artele sub o autoritate, de regulă cea a lui Aris- 
totel, şi porniseră, prin „sectarism 44 , un război al tuturor 
contra tuturor : thomiştii respingeau scotismul, sco- 
tiştii thomismul şi occamismul, occamiştii pe thomişti şi 
scotişti. 

S-a făcut de obicei un criteriu de' valoare aproape în 
condiţie absolută din aristotelism, cînd acesta, incontes¬ 
tabil monumental, nici nu începe, nici nu încheie adevă¬ 
rul. Aristotel însuşi, „dacă ar trăi în zilele noastre, ar 
rîde de stupiditatea acelora care hotărăsc că lucrurile 
sînt într-un fel şi nu în altul numai pentru că «el a zis» 
— Aristotelis dixerat“ (De causis corruptarum artium, 
V, 2). 

Or, om el însuşi, Stagiritul şi-a căpătat ştiinţa cu aju¬ 
torul facultăţilor naturale de care fiinţa noastră îndeobşte 
dispune. De aceea, mai înainte de a . institui în autori¬ 
tate o învăţătură anume, fie platonică, fie aristotelică, tre¬ 
buie să ne cercetăm şi să ne folosim bine mintea. Căci 
„natura", dînd „omului simţuri..., puterea de penetraţie' 
intelectuală... şi judecata prin care unifică", l-a înzestrat 
cu primele mijloace de a cunoaşte peprejudiciat (Ibidem). 
Ştiinţa care ne este transmisă prin tradiţie nu este nea¬ 
părat falsă şi superfluă, dar a rămîne la ea ar însemna 
să nesocotim natura şi sensul sau scopul cunoaşterii însăşi. 

Critica unui sistem de cunoştinţe, prin urmare, spo¬ 
reşte într-o critică a cunoştinţei, operaţiune metodică de 
tot necesară pentru o nouă construcţie. De aceea, în per¬ 
spectiva finalităţii resurecţiei protomoderne, critica scolas¬ 
ticii era doar mijlocul de înaintare într-o critică meto¬ 
dică a cunoştinţei în concept generic. 

Fără- aceasta, construcţia, deci configurarea altei in¬ 
dividualităţi, nu era posibilă. Dacă ar fi rămas la opozi¬ 
ţia exterioară. Renaşterea n-ar fi fost ea însăşi, „o rege¬ 
nerare", înţeleasă ca reasumare a lumii şi a omului (J. 
Burckhardt, Cultura Renaşterii în Italia, I, p. 216). 

Adesea individualitatea i-a fost identificată în opu¬ 
nere. Dar opoziţia, ca relaţie între doi termeni, cere pune¬ 
rea amîndurora. 

Orice critică este dinspre ceva ; ea presupune o situare 
distinctă pentru a fi, mai înainte de toate, imaginea celui¬ 
lalt. Ce-i drept,. în Renaştere, critica parc să premeargă 
construcţiei, dacă ne apropiem de ea venind dinspre Evul 
Mediu. In acest caz însă, îi pierdem conceptul, reducînd-o 
la ceea ce Huizinga numea — o concluzie a Evului Mediu. 
Or, pentru a-i înţelege mai bine constituirea este nevoie 
să ne raportăm la ea ca la un univers constituit. Numai- 
apoi, într-o a doua mişcare? printr-o „coborîre" către ori¬ 
gini, dacă nu, mai exact, în „substratul" ei (care ne ex- 

plică devenirea continuă în conceptul său, şi nu prin 
simplă desprindere de ceea ce îi precede), am fi în măsură 
s-o înţelegem ca orizont cu organizare proprie. 

Justificarea Renaşterii în sine ar putea fi făcută prin 
tot ce stă în universul ei : prin noua imagine a lumii (de 
la construcţiile platonizante la panteismul brunian, de 
la filosofia naturii, a lui Bernardino Telesio, la mecanis¬ 
mul galilean), prin spiritul ştiinţific (revoluţia ştiinţifică 
modernă, lato-sensu, începe acum), prin ideea de metodă 
în context epistemologic, prin conceptul, bine configurat, 
al cunoaşterii şi cunoştinţei. Dominantă şi, în primul 
rind, definitorie este însă prezenţa omului. 

Ca explicaţie şi program de reconstrucţie a omului, 
umanismul * (în orice determinaţie istorică) presupune 
două propoziţii care funcţionează deopotrivă ca reguli de 
construcţie şi ca indicatori (sau criterii) de identificare : 
omul este măsura tuturor lucrurilor, omul este centrul 
lumii sale (antropocentrismul). 

Prima vrea să spună că omul este el însuşi 
un lorizont ontologic distinct, întrucît ia în stă- 
pînire, deci valorizează lucrurile, sau, cum se spune azi, 
le umanizează. Căci noi sîntem ceea ce sîntem şi deve¬ 
nim numai măsurînd, adică săvîrşind un transfer onto¬ 
logic al lucrurilor din în-sinele lor în lumea noastră. Ca 
luare în stăpînire, deci, măsura numeşte chiar faptul de 
a fi, umanitatea noastră însăşi. 

Cea de-a doua, la rîndul ei, omul în centrul lumii sale, 
de la Socrate la renascentişti şi mai departe, în urmarea 
celei dintîi, dă legitimitate sporită condiţiei noastre de a 
fi — aşa-zicînd, printr-o parafrază la Aristotel —, nu¬ 
mai subiect, iar nu de a sta într-un subiect. Sau, în alte 
cuvinte, ea semnifică însăşi centralitatea noastră ontolo¬ 
gică. 


* Sensul termenului în acest context este distinct de cel par¬ 
ticular, renascent (din prima etapă a Renaşterii : „mişteare de 
reînnoire culturală, caracterizată prin reînvierea antichităţii cla¬ 
sice şi cultivarea ştiinţelor spiritului, a culturii umaniste 11 ), deşi 
nu în mod absolut, căci şi acesta din urmă implică revalorizarea 
omului (Simion Ghiţă, Umanism. Renaştere. Reformă, în Istoria 
filosof iei..., I, p. 27). Dar, oricum, sensul dominant, cel puţin 
în prima fază, era cultural, de reactualizare şi reînnoire a stu¬ 
diului umanităţilor (studia humanitatis) sau umanioarelor (studia 
humaniora) : filosofie, retorică, poezie, istorie, etică. 

Mai uşor de aplicat Antichităţii şi epocii moderne 
(umanismul atenian clasic şi elenistic, umanismul renas¬ 
centist, cel raţionalist-cartezian ori luminist, presupu- 
nîndu-le în mod evident), cele două propoziţii par mai 
puţin operante intr-un caz, dacă se poate spune aşa, 
limită. Dar cazurile limită sînt şi cele mai probante. 

De regulă, sau aproape, atunci cînd se întreprinde- re¬ 
constituirea istorică a umanismului, Evul Mediu este 
lăsat deoparte, pentru a se lua în seamă doar umanis¬ 
mul antic, umanismul modern, umanismul contemporan. 

Eludîndu-1, am provoca însă o gravă discontinuitate în 
istoria ideii de om, cu urmări ruinătoare pentru înţele¬ 
gerea atît a ceea ce a premers, cît şi a ceea ce vine după. 
Faţă cu ipostaza anterioară, antică, mai întîi un hiatus 
care ar despărţi-o de istoria modernă, ar pune recepta¬ 
rea ei într-o situaţie aproape de neinteligibilitate. Orice 
s-ar spune, pentru înţelegerea Renaşterii şi a filosofiei 
primilor moderni prin raportare la tradiţia istorică nu 
este suficientă luarea în seamă a Antichităţii. 

Aceasta, în fond, venea către epoca modernă prin va¬ 
lorizarea ei medievală. O antichitate pură era şi este o 
utopie, de fiecare dată ea fiind văzută prin etapele isto¬ 
rice interpuse. Cînd ne întoarcem în timp (istoriografie 
vorbind), o facem, de altfel, parcurgînd drumul invers, 
dinspre noi şi din aproape în aproape către origini. Aşa 
se explică fapţul că acelaşi eveniment este mereu altul 
(este în alt mod perceput) de la o epocă la alta, de la o 
stare a conştiinţei evoluatoare la alta. Platonismul, bună¬ 
oară, platonismul atît de înfloritor în timpul Renaşterii 
italiene, în receptarea ficiniană era altul decît cel origi¬ 
nar şi la modificarea percepţiei Evul Mediu va fi contri¬ 
buit în mod hotărîtor. Asemenea .şi aristotelismul pado- 
van (care de la Pietro D’Abano la Cremonini şi Corydaleu 
este o „recitire" a Stagiritului prin mediere averroistă şi 
sigeriană), asemenea şi pythagorismul (drumul acestuia 
către Cusanus trece prin Şcoala de la Chartres), aseme¬ 
nea şi stoicismul, trecut prin Boetius. 

Umanismul renascentist, mai înainte de orice, este c 
„ruptură", deopotrivă faţă de tradiţia antică şi în raport 
cu cea medievală. Discontinuitatea nu exclude ,însă con¬ 
tinuitatea, ci o presupune. Abelard, cel puţin, o confir¬ 
mă, printr-o reevaluare a antropocentrismului în raport 
cu teocentrismul. 

Dominant în viziunea medievală asupra lumii şi omu¬ 
lui, acesta părea să excludă antropocentrismul. Angajat 
în justificarea umanismului teocentrist, un filosof thomişt 
din vremea noastră, este vorba de Jacques Maritain, avea 
s-a spună, de altfel, categoric : „dezbaterea care ne obligă 
la un act de alegere este între două concepţii... : una teo- 
centristă sau creştină, alta antropocentristă“ (Religion et 
culture, p. 88). 

Modernii, de la renascentişti la Descartes, Rousseau şi 
Kant, vor fi construit „o imagine semeaţă, infrangibilă şi 
bună, prin esenţa sa, a personalităţii umane", şi, punîn- 
d-o ca subiect (punct de plecare şi scop), o vor fi identi¬ 
ficat cu măsura a tot ceea ce este“ (Humanisme integral, 
p. 3(1 ; Trois reformateurs, p. 78). 

Dar, punînd cele două modele în excluziune, cum mai 
putea fi umanismul o explicaţie (ontologică) a fiinţei 
noastre ca întreg ? Căci explicaţie a omului, umanismul 
este, sau riscă enorm inadecvaţia, o ontologie. 

Dificultăţile de racordare a celor două umanisme sînt 
relevate chiar în plin Ev Mediu de proiecte deopotrivă 
teocentriste şi antropocentriste. Abelard, de pildă, nu 
punea în discuţie teocentrismul în sens metafizic, nici 
antropofinalismul (identificarea omului cu scopul crea¬ 
ţiei). De altminteri, în s multe din modelele renascentiste, 
următoare, în mai mare sau în mai mică măsură, acestea 
aveau sâ fie păstrate : „Te-am aşezat în mijlocul lumii, 
spune Dumnezeu omului în De dignitate hominis, dis¬ 
cursul lui Pico, pentru a cuprinde mai uşor cu ochii tot 
ceea ce este în ea“. Dumnezeu, admite şi Fernan Perez 
de Oliva, „ne-a făcut după chipul şi .asemănarea lui“, 
■sortindu-ne a fi „cea mai frumoasă operă din cîte a creat“ 
(De la dignidad del hombre, în Adolfo de Castro, Obras 
escogidas de filosofos). Iar „ alte făpturi, cîte sînt sub ceriu 
şi lucrurile lui Dumnezeu, îl învaţă Neagoe pe fiul său, 
toate sînt tocmite şi rînduite în treaba şi în slujba nea¬ 
mului omenescu...“ (învăţăturile lui Neagoe Basarab către 
fiul său Theodosie, p. 127). 

Abelard îşi declara cu fervoare ataşamentul creştin : 
„nu vreau să fiu filosof dacă trebuie să mă împotriveso 
Sfîntului Pavel, nici să fiu Aristotel separîndu-mă de 

Hristos 44 (Epistola XVII, în Patrologia latină, t. CLXVIII, 
coli. 375). Dar cu toate că nu . vrea să se desprindă de 
Hristos şi nici nu se desprinde, în explicaţia omului, cel 
puţin, nu rămîne la teocentrismul sever al contempora¬ 
nilor săi. • 

Aşadar continuă să creadă că divinitatea, fie şi ca 
temei ultim, este legea şi garanţia realizării fiinţei noastre. 
Numai' că, printr-o înţelegere eticistă a păcatului ori¬ 
ginar, el făcea posibil.un antropocentrism în măsură să 
poată fi justificat ontologic. , 

„înţelegem prin păcat, prevenea el în Etilica, o gre¬ 
şeală a sufletului care merită damnaţia sau, în alte cu¬ 
vinte, c^re ne face culpabili faţă de Dumnezeu 14 , nu 
însă pentru a-i fi adus o ofensă, „căci atotputernicia sa 
nu poate suferi nici o atingere în stare să i-o diminueze 14 . 
„Păcatul este dispreţ faţă de Creatorul nostru ; să păcă- 
tuieşti înseamnă să dispreţuieşti pe Creator, adică să nu 
facem pentru el actele pe care e de datoria noastră să le 
întreprindem, sau să nu renunţăm pentru el la actele pe 
care 'credem că este de datoria noastră să le părăsim, 
pentru el 44 . 

Punîndu-1 în termeni negativi („nu este o substanţă 
fiindcă el constă în absenţă mai mult decît în prezenţă, 
asemenea tenebrelor care ar putea fi definite astfel : 
lipsa luminii acolo unde ar trebui să fie lumina 44 ), sco¬ 
lasticul din secolul al Xll-lea lua păcatului condiţia de 
dat constitutiv ontologiei umanului şi, în urmare, justi¬ 
fica omul ca fiinţă în stare să aleagă şi să construiască 
liber de determinismul riguros al căderii originare. 

Absenţă, şi nu prezenţă, păcatul n-ar avea cum să fie 
transmis ca atare. De aceea, am moşteni prin el numai 
conştiinţa a ceea ce nu trebuie să fim, a ceea ce nu tre¬ 
buie să facem, Or, dacă nu sîntem diminuaţi existenţial 
de „greşeală 44 , putem aspira la deplina realizare, şi aceasta 
întrucît, nemaifiind constrînşi, o facem printr-o înţele¬ 
gere şi printr-o acţiune liberă. Dacă „păcătuim 44 , săvîr- 
şind „păcatul 44 ni-1 asumăm, făcîndu-1 propriu. în caz 
contrar, predeterminaţi, n-am mai avea- responsabilitatea 
actelor noastre şi pedeapsa însăşi ar fi ilegitimă : „Să 

presupunem un credincios înlănţuit care ar fi forţat să 
stea alături de o femeie... ; atingerea ei ar produce în el 
o plăcere, dar nu consimţirea la aceasta 11 . „Dar cine ar 
îndrăzni să numească păcat o plăcere care este impusă... ?“. 
„Sau cine ar putea să pună, fără să greşească, sub păcat 
copilul a cărui minte nu-i dictează încă o conduită pe 
care s-o urmeze ?“ (Ethica seu Scito te ipsum, în Patrolo- 
gia latină, t. CLXXVIII, coli. 636, 641, 654). 

Condiţionat de consimţămînt, păcatul „este întotdea¬ 
una la dispoziţia noastră ca fiinţe libere 11 : îl săvîrşim 
sau nu în funcţie de pornirile noastre, ca şi de acceptarea 
sau respingerea raţională (Ibidem, coli. 645). 

Întreprinzînd o analitică a păcatului, Abelard se des¬ 
prinde considerabil de antropocentrismul în determinaţie 
heteronomistă şi se plasează în universul de semnificaţie al 
etosului, în care identifică termenul central al unei filo¬ 
sofii a umanului. Şansele acesteia sînt încă limitate, pen¬ 
tru că, oricum, o filosofie a omului centrată în etos nu 
avea a-şi asigura completitudinea necesară. însă, fie şi 
precară, pentru că porneşte de la un dat imanent, ea 
intră în istoria unei explicaţii autonomiste a omului. 

Antropocentrismul abelardian, în urmare, modificînd 
esenţial viziunea medievală asupra umanului, îi dădea 
privilegiul modernităţii şi, prin aceasta, pe' cel al copar¬ 
ticipării la istoria umanismului ca explicaţie autonomistă 
a fiinţei noastre. 

Distinct de ipostaza sa antică, distinct şi de cca re¬ 
nascentistă prin date care sînt ale epocii (să luăm numai 
justificarea lui în funcţie de resemnificarea păcatului), 
umanismul medieval (fie şi intr-un singur proiect, cel 
abelardian) este totuşi solidar cu acela, construindu-se 
la fel. 

Existenţa lui, în acelaşi concept, nu este Relativizată de 
cel renascentist, căci Renaşterea nu avea de înfruntat un 
Ev Mediu apus, ci unul încă prezent. Ea nu era altceva 
ca simplă înlocuire, pentru că se construieşte dislocînd. 
în opoziţie, dacă se poate spune aşa, cu un Ev Mediu 
al său, Renaşterea este o „ruptură 14 în acest orizont mai 
înainte de a fi de el. „Este nevoie de secole ca o conşti¬ 
inţă colectivă să se formeze ; şi o dată formată ea nu se 

pierde intr-o zi 44 (Francesco de Sanctis, Istoria literaturii 
italiene, p. 422). 

De aceea şi este atît de contradictorie : angajată în 
procesul de reînnoire filosofică şi ştiinţifică integrează 
şi motive tradiţionale, uneori divergente 1 programului său ; 
apăsat anticlericală, nu este în aceeaşi măsură şi antire- 
ligioasă. „în orice caz, trebuie să distingem glumele care 
se făceau pe seama clerului şi care erau tradiţionale încă 
din secolul al XlV-lea, de opiniile mai mult sau mai 
puţin ortodoxe despre concepţia religioasă a vieţii 44 (An¬ 
tonio Gramsci, Reforma şi Renaşterea, în Scrieri alese, 
p. 238). 

îni plus, într-un context sau în altul, opoziţia anti- 
medievală îmbracă haina reformei bisericeşti. Protestan¬ 
tismul, bunăoară, este şi un fenomen al Renaşterii, al 
Reformei ca Renaştere, ea însăşi. 

De bună seamă, cu Luther, Calvin sau Zwingli, se 
configurează, în ordine doctrinară, un nou creştinism, iar 
în ordine instituţională o nouă biserică. Dincolo de acesta, 
însă, Reforma în componenta ei religioasă este o Renaş¬ 
tere prin împotrivirea faţă dc tradiţia imediată, prin 
aceeaşi „întoarcere la începuturi 1 ' (în cazul său, la Evan¬ 
ghelii, protestantismul, de la pro şi testor — a chema ca 
martor, a declara, a face dovadă, însemnînd o reatestare 
a creştinismului originar), prin „umanizarea 14 procesului 
„de mîntuire 44 asimilat de către Luther cu un itinerariu 
al Spiritului „în spiritul omului 44 (Nicolo Abagnano, Ri- 
formn, în Dizionario de filosof ia, p. 753 ; G. W. F. Hegel, 
Prelegeri de istorie a filosof iei, II, p. 340). 

Or, de toate acestea trebuie să se ţină seama nu numai 
pentru delimitarea Renaşterii în conceptul ei generic, ci 
şi în vederea unei mai exacte determinări a prezenţei 
omului, a locului său, a mijloacelor dc justificare a fiinţei 
noastre. 

Percepţia contradictoriului în Renaştere nu este deva- 
lorizantă în raport cu programele sale ; dimpotrivă, îi 
relevă şi le relevă extraordinara complexitate, de la an- 

samblu la detalii. Altminteri, redusă adică la o imagine 
abstractă, va fi contrafăcută. . 

Gramsci obiecta acesteia tocmai „pierderea 1 * Renaşte¬ 
rii. „Ce înseamnă faptul că Renaşterea a descoperit omul ?, 
că a făcut din om centrul universului etc.,' etc. ? Să în¬ 
semne, oare, că înainte de Renaştere omul nu era cen¬ 
trul universului... ?“ Că a creat „o nouă cultură** este în 
afară de orice îndoială. Dar „dacă Renaşterea este o mare 
revoluţie culturală, nu este pentru că oamenii au început 
să gîndească ei înşişi, că au încetat de a fi nimic, ci pen¬ 
tru că acest fel de a gîndi s-a răspîndit şi a devenit un 
ferment universal** (Ibiclem). 

„Noua formă de cultură** finalizată în impunerea unui 
„nou tip de om“ se construieşte treptat şi mai ales con¬ 
tradictoriu. 

Gianozzo Manetti (1396—1459) nu abdică de la moti¬ 
vul exemplarităţii lui Dumnezeu (sîntem „asemănători cu 
nemuritorul Dumnezeu**), dar îl converteşte într-o antro- 
podicee : „datoria noastră este de a raţiona şi a acţiona**. 
Pentru a fi noi înşine, deci, trebuie să ne exercităm ca 
umanitate şi ca umanizare a lumii, „măsurînd-o“ prin 
ceea ce ne defineşte : agere et intelligere (De dignitate 
et excellentia hominis, în Literatura humanismului..., I, 
p. 53). 

Marsilio Ficino (1433—1409), la rîndul său, mai de¬ 
grabă în spirit neoplatonic (traduce, de altfel, Enneadele 
lui Plotin), decît în cel al platonismului, află în sufletul 
nostru o aspiraţie neostoită către Dumnezeu, dar într-un 
concept, fie şi uşor, panteistic. Transcendenţa, ce-i drept, 
îi este păstrată, numai eă aceasta, dacă se poate spune 
aşa (folosind doi termeni care aparţin lui Jean Wahl), 
este transdescendentă şi nu transascendentă. Căci Duirine- 
zeu „coboară** în lucrurile-imagini ale lui, mai mult decît 
este în sine, distinct de lume, aceasta ca o „cădere**. Mo¬ 
tivul platonic şi neoplatonic al „degradării fiinţei** este 
adus să- justifice o imagine a lumii îndumnezeite. Pentru 
că este în toate lucrurile, prin iradiere, Dumnezeu poaţe 
fi simţit şi respirat („pieptul îl respiră**), gîndit şi cele¬ 
brat cu lumea şi ca lume. 

„Imagine** a lui Dumnezeu, chiar dacă depărtată, lu¬ 
crurile îl reproduc şi, cunoscîndu-le, ne poartă către eh 

Trebuie, de aceea, „să le cunoaştem 14 , pentru „a ne cu¬ 
noaşte pe noi înşine 44 şi, mai departe, „unitatea originară 44 
(Epist. libri. VI, în E. Garin, op. cit., p. 96). 

Parte a lumii, prin sufletul nemuritor am uni extre¬ 
mele : lumea corporală cu divinul, timpul cu eternitatea 
şi, în mic, am fi „oglinda 44 întregului fără de sfîrşit. 

Perfecţiunea. Binele şi Frumosul, în condiţie absolută, 
hi s-ar dezvălui prin Iubire, din care, împărtăşindu-no. 
Iubire, mai înainte de orice, am fi noi înşine.. Iubire ca 
„dorinţa Frumuseţii 44 dintîi, iubire „pentru neamul ome¬ 
nesc 44 , iubirea „maestră şi stăpînă a tuturor artelor 44 , te¬ 
meiul ştiinţei noastre şi „imboldul care hrăneşte dorinţa 
fierbinte de a da şi altora învăţătură 44 dobîndită de suflet 
f Asupra iubirii sau Banchetul lui Platou, I, 3 ; III, 3 ; 
VI, 11). 

Mai puternică decît orice, ea ne dezvăluie frumosul, 
ne poartă către adevăr şi ne apropie de bine, depărtîn- 
du-ne de rău. „Căci rostul vieţii omeneşti stă în aceasta 
că ne depărtăm de rău şi ne apropiem de bin e u (Ibiclem, 
I, 3). Ea este dignitas a noastră. 

Onoare, merit, distincţie, strălucire, rang, în latina 
comună, dignitas, în limbajul umaniştilor renascentişti, 
avea să numească ceea ce încă din vechime se înţelegea 
prin natura umană (Aristotel, stoicii) sau condiţia umană 
— condicio humana (Cicero, Seneca). 

Asupra identităţii ei, opiniile sînt împărţite : Manetti 
o socotea ca acţiune şi raţiune, Ficino ca iubire, Pico della 
Mirandola ca hedesăvîrşire a fiinţei noastre. 

După ce-1 va fi aşezat „în centrul lumii 44 , „bunul Crea¬ 
tor 44 îi va fi vorbit astfel omului : „O, Adame, nu ţi-am 
dat nici un loc sigur, nici vreo favoare deosebită pentru 
ca acel loc... şi acele îngăduinţe pe care însuţi le vei dori, 
tocmai pe acelea să le dobîndeşti şi să le stăpîneşti după 
voinţa şi hotărîrea ta 44 . 

în timp ce „natura configurată în celelalte fiinţe este 
silită să existe în limitele legilor prestabilite de mine 44 , 
„tu, neîngrădit de nici un fel de oprelişti, îţi vei hotărî 
natura prin propria-ţi voinţă, în a cărei putere te-am 
aşezat... 44 „Nu te-am făcut nici ceresc, nici pămîntean, 
nici nemuritor, pentru ca singur să te înfăţişezi în forma 

pe care o preferi, ca şi cum, prin voinţa ta, ai fi propriu-ţi 
plăsmuitor. Vei putea să cazi la cele de jos ce sînt lipsite 
de inteligenţă, dar vei fi în măsură, prin hotărîrea spi¬ 
ritului tău, să renaşti în cele de sus ce sînt divine" (Pico 
della Mirandola, De hominis dignitate). 

Nedesăvîrşirea, prin urmare, este. o virtute, marea 
noastră virtute în dat ontologic, pentru că, nici îngeri, 
nici demoni, putem să ne înălţăm ori să cădem, după 
cum ne înţelegem existenţa şi rostul. Animalele, desă- 
vîrşite în limitele naturii lor, sînt mereu ceea ce sînt. 
Ele pot să crească, dar nu să devină. Omul însă, întrucît 
este umanitate, sporeşte neîncetat în genul său. Nedesă¬ 
vîrşirea nu înseamnă lipsă, ci posibilitate a definirii, un 
program nesăvîrşit. 

Dacă ne-am determina doar ca natură, splendoarea 
fiinţei noastre care îl făcea pe Pico să exclame : Magnum 
miraculum est homo dispare. Căci, pe lîngă superbele 
exemplare ale lumii animale, ce am mai fi, lipsiţi cum 
sîntem „de toate darurile cu care natura le-a înzestrat" 7 
(Fernan Perez de Oliva, De la dignidad del hombre, în 
op. cit., p. 184). 

Trăim într-un univers care, evident, nu este cel mai 
bun dintre toate şi căruia nu-i trebuie prea mult pentru 
a ne strivi : „un abur, o picătură de apă ar fi de ajuns să 
ne ucidă" (Pascal, Cugetări, XI, 6). 

Animalele trăiesc ca noi, în aceeaşi lume, însă par 
avantajate de înzestrarea naturală, de capacitatea de a 
învinge ori, dacă nu, de a evita obstacolele care le pri- 
mejduiesc existenţa. Constituţia noastră, însă, poate unde 
e mai complexă, e mai fragilă. 

Bunăoară, sufletul care ne dă identitatea omenească. 
Localizat — spune Aurelio, personajul sceptic şi puţin 
mizantrop din dialogul lui Fernan Perez de Oliva (7 1492, 
7 1495 — 7 1531, 7 1533), De la dignidad del hombre — 
în creier, pentru că acesta este alcătuit dintr-o substanţă 
„moale şi uşor de vătămat", imaginile lucrurilor se im¬ 
primă uşor, dar tot asemenea se şi şterg. Ne-am mai pu¬ 
tea amăgi luînd în seamă chiar „soarele sufletului", adică 
înţelegerea. Numai că ştiinţa omului nu este întotdeauna 
adevărată şi mai ales utilă : „Cine oare a descoperit fierul 
ascuns în adîncurile pămîntului 7 Şi cine a făcut din ei 

cuţite pentru a le înfige în trupurile noastre ? Cine şi 
săgeţile ? Şi lăncile ?“ Şi cît de sigur este adevărul, cît 
este şi binele ? Doar „odată omul simte într-un fel, iar 
altădată exact contrariul". Iar în ceea ce-1 priveşte, cine 
ar putea să vorbească despre bine ? „Cioplitorii în piatră", 
„cei care prelucrează lina" şi alţii asemenea lor care 
„muncesc din greu, încovoiaţi peste lucrările lor în lă¬ 
caşuri neîncăpătoare şi întunecoase" ? 

Nu este, dar, viaţa o deşertăciune şi n-o trăim ca nişte 
„turmentaţi" căutînd mulţumiri acolo unde nu le putem 
afla ? (îbidevi). Motivul acesta este vechi, însă de fiecare 
dată primeşte alte semnificaţii. 

Cînd Ghilgameş pierde iarba nemuririi, după atîtea 
eforturi de a o afla, „stătu jos şi plînse". Dar nefericirea 
aceasta îl întoarce către sine, pentru a descoperi sensul 
uman al nemuririi. întors în cetatea lui, el puse să se 
sape „pe o stelă" tot „zbuciumul lui" şi înălţă împrejurul 
Uruk-ului zid trainic, ca pentru veşnicie. 

Ecleziastul, apoi, percepe toată drama omului care se 
naşte şi piere. „O deşertăciune a deşertăciunilor, o deşer¬ 
tăciune a deşertăciunilor. Totul este o deşertăciune !“. 
Vîntul suflă spre miazăzi şi se întoarce spre miazănoapte, 
apoi iarăşi se întoarce", „un neam trece, altul vine..." 
(Ecleziastul, 1, 2). 

Resemnat în faţa curgerii neostoite a lacrimilor lu¬ 
mii şi a vieţii omeneşti, el converteşte drama într-o cău¬ 
tare a certitudinii : „Teme-ţe de Dumnezeu şi păzeşte 
poruncile lui 1 !" (11, 13); 

Ne interesează mai puţin încheierea în semnificaţie 
sceptidă şi mai mult, de fapt numai cea cu sens uman, în¬ 
tăritor. Căci, resemrtat, adică, asemenea lui Ghilgameş, 
întors la sine din relativitatea vieţii, Ecleziastul găseşte 
îndemnul la fapta omenească (să se teamă, să respecte) 
ca la o şansă de certitudine. 

Alteori s-a căzut în paseism, însă, paradoxal, şi acesta 
consolator : „Ubi Plato, ubi Porphyrius / Ubi Tullius aut 
Vergilius / Ubi Thales, ubi Empedocles / Aut egregius 
Aristoteles" se întreba dramatic autorul necunoscut al 
acestui „imn" din secolul al Xl-lea. Şi tot aşa Bernand 
de Chairvaux, „Ubi Solomon... ubi Samson", sau, în ce¬ 
lebra Baladă a doamnelor de altădată, cu laitmotivul atît 

de cunoscut: „dar unde-s marile ninsori ?“, Francois 
Villon, ori, în fine, Miron Costin : „Unde-s ai lumii îm¬ 
păraţi, unde este Xerxes, / Alexandru Machedon, unde-i 
Artaxerses / August, Pompeiu şi Chesar...“ ? fViaţa lumii). 

La fel şi în Dialogul lui Fernan Perez de Oliva, Au¬ 
relio : „Ce a devenit turnul ridicat pentru a urca la cer, 
puternicele ziduri ale Troiei, ce nobilul templu al Dianei, 
ce mormîntul regelui Menelaos ?“ (Tbiclem, p. 192). 

Pentru că n-a mai rămas nimic din ce va fi fost şi din 
ceea ce vor fi fost odinioară, pentru că atît cei ce pă¬ 
reau că adună toată gloria lumii, cît şi cei umili au dis¬ 
părut, unde să mai stea liniştea şi mîngîierea noastră ? 

De la Ghilgameş la Ecleziast, de la Cicero şi Ovidiu 
la literatura medievală din secolele al Xl-lea. — al XV-lea 
şi la cea din epoca Renaşterii, ubi sunt revine aproape 
obsedant. Dar, pe cît de frecvent şi pe cît de dramatic, 
pe atît mai consolator, căci dacă relativitatea este semnul 
sub care stau toţi şi toate, de vreme ce, zicînd ca Petrar- 
ca, numai „Timpul triumfă, toate sînt deşarte 11 , în această 
restrişte universală, ca suferinţa venită din precaritatea 
condiţiei noastre si a oricărei forme de existentă, neîmpă- 
carea cu soarta ar adăuga noi dimensiuni. Orieît ar pă¬ 
rea de ciudat, dar fatalismul acesta purta cu sine accep¬ 
tarea şi nu refuzul vieţii. Şi, în plus, mai aducea cu sine 
sensuri ale unei morale pozitive, fiindcă, de la percepe¬ 
rea relativităţii' vieţii şi a lucrurilor trebuitoare ei, dru¬ 
mul către omul ca om, eliberat de spaimele care îngre- 
uiau comunicarea esenţială, era deschis. 

Nu încape îndoială că, abstractă, învăţătura motivu¬ 
lui putea să ducă, şi nu o dată a şi dus, la mizantropie 
şi atitudine negativă faţă de lume. Antonio, personajul, 
cu „filosofie amară“, pentru a zice aşa, după G. Căli- 
nescu, pare împăcat cu „mizeria" (în sens pascalian) a 
fiinţei noastre şi identifică jn ea chiar condiţia noastră. 
Insă, fie şi împinsă la limită, era şi aceasta o viziune 
asupra omului care se cuvenea - luată în seamă. Lipsită, 
în sine de valoarea constructivă, ea putea, prin reflex, 
să servească celeilalte, afirmative, fie şi ca mijloc de su¬ 
praveghere şi de temperare a elanurilor abstract-opti- 
miste. 

Conştiinţă renascentistă, filosoful spaniol avea să se 
îndrepte către o justificare a splendorii şi măreţiei omu- 

lui, dar cu prudenţă şi măsură, ca antropodiceea să nu 
eşueze intr-un discurs necritic. 

Celălalt personaj, Antonio, învaţă ceva din scepticis¬ 
mul lui Aurelio. De fapt, trecînd dincolo de „naraţiune 1 *, 
cei doi par a simboliza, în felul lor, complexitatea filoso¬ 
fici omului şi relevă cele două „feţe“ ale Renaşterii ca 
epocă de „ruptură 1 *. Abstract privită, ea pare doar sola- 
riană, cînd definitorie este şi partea cealaltă, plutonică. 

Apolinic, Antonio alege luminosul şi măreţia din con¬ 
diţia noastră, dar, situaţie paradoxală, întrUcîtva în mai 
mare măsură decît Aurelio, ratează adevărul. Mizantropul, 
mai cumpănit, îndemna,- parcă, la o luare de cunoştinţă 
prin cercetarea omului în viaţa lui reală sau în felul în 
care, el o socotea reală. Aurelio, în schimb, recurge hc- 
teronomist la teomorfism şi la antropocentrismul „de po- 
ziţie“, Dumnezeu „după chipul şi asemănarea lui“, făcîn- 
du-ne „cea mai minunată operă din cîte a creat“ (Ibidem, 
p. 190)! 

Autorul (Fernan Pcrez de Oliva), trecînd în spatele 
personajelor, le desparte pentru a le uni. El le opune, 
hipertrofiindu-le ataşamentul de o explicaţie sau de alta, 
pentru a impune ideea de complementaritate în explica¬ 
ţia omului. 

Antonio este mizantrop, da.r pleacă de la omul în de- 
terminaţie reală ; Aurelio. în schimb, porneşte de la teo- 
centrism, pentru a ajunge la o antropodicee. 

Asemenea tuturor lucrurilor lumii, omul se naşte şi 
piere, însă, în deosebire de ele, „este o fiinţă universală 
pentru că participă la întreg 1 * : „el are suflet, ca Dum¬ 
nezeu, şi corp, ca pămîntul, trăieşte ca o plantă, simte 
ca animalele, dar înţelege ca îngerii**. După chipul lui 
Dumnezeu, poate, mai curînd, după „chipul** a tot ceea 
ce există, microcosmos care repetă marele univers, prin 
toate acestea el s-ar situa central în orizontul său. Identi¬ 
ficat cu o imagine a lui Dumnezeu şi/sau a întregului, 
omul era îndumnezeit (întregit) pentru a i se justifica 
temeiul puterii sale, atit în ordinea contemplaţiei, cit şi 
în aceea a acţiunii (Ibidem). 

Că era acţiune şi raţiune, omului nu i-a fost greu să 
constate. Mai greu era să se explice ca acţiune şi raţiu¬ 
ne în raport cu lucrurile ; deci, cu puterea de a gmdi şi 

acţiona asupra unei lumi esenţial distinctă de sine, ca 
umanitate. Trebuia să se răspundă la o întrebare cu sens 
ontologic : Cum este posibilă comunicarea între două na¬ 
turi (cea a universului şi cea a omului) atît de diferite ? 

In tradiţie neoplatonică, Antonio alege (este pus să 
aleagă) calea îndumnezeirii şi, prin aceasta, pe aceea a 
identificării omului cu universul. Despecificare a fiinţei 
noastre ? 

în aparenţă da, în realitate, însă, nu, pentru că omul 
nu este dizolvat în lume, sau nu este gîndit ca o simplă 
ipostază ă ei. Asimilat cu o imagine în mic a univer¬ 
sului, ca o lume care repetă marea lume, omului i se 
caută legăturile, punctele de contact, pe scurt, unitatea 
cu ceea ce îi transcende. Cum însă distincţia era postu¬ 
lată în ordinea demonstraţiei, unitatea trebuia să urmeze. 

Ar fi fost uşor să se explice unitatea şi, deci, comu- 
nicabilitatea prin luarea în seamă a omului că parte a 
lumii. Numai că, pe cît de lesne, pe atît de păgubitor 
pentru integralitatea şi originaritatea fiinţei umane. Na¬ 
tură cosmică el însuşi, omul ca umanitate este altceva. 
Dacă îl recunoaştem ca „fiinţă universală 11 , universali¬ 
tatea lui nu poate fi explicată decît prin ceea ce este, în 
mod esenţial. Aşadar, mai mult decît universalitatea pe 
care i-o dă (cît i-o dă) condiţia sa cosmică, mai mult 
chiar şi decît aceea care îi poate fi explicată metafizic 
(tot ce fiinţează exprimîhd principiul), omul este exis¬ 
tenţă universală întrucît este umanitate. Aşa fiind, el 
nu participă la întreg numai ca parte şi nu în primul 
rînd ca parte, deşi este un „mod“ al lumii, ci întrucît 
este el însuşi un întreg. In acest fel, între noi_şi lume 
nu stă simplul raport al părţii cu întregul, ci acela ca de 
la întreg la întreg. 

înălţat în demnitate, dar nu prin naturalizare la con¬ 
diţia de termen în relaţie cu marele univers, omului îi 
era justificată măreţia ca umanitate. 

Antonio i-o relativiza, cel puţin, comparînd-o pu cea 
a animalelor şi situîndu-se în perspectiva din care este' 
observabilă doar „nimicnicia". Aurelio însă îl raportează 
la întreg pentru a-1 legitima ca întreg. In consecinţă, 
ceea ce dintr-o parte putea să pâră ca o deficienţă onto¬ 
logică, din cealaltă avea, toate şansele să ne justifice mă- 

reţia. Altfel spus, din punctul de vedere al lui Aurelio, 
omul este superior animalelor tocmai prin ceea ce îi 
lipseşte. Bipedia, bunăoară, deşi venită parcă din com¬ 
pensarea unei lipse (iuţeala în mişcare) este semn (con¬ 
diţie şi consecinţă) al hominizării, căci ortostatismul a 
însemnat eliberarea de funcţia locomotoare a membrelor 
anterioare ce aveau să devină mîini. 

Pornind de la ipoteza heteronomistă. Antonio, 
deci se apropie de singura explicaţie posibilă 
ca adevăr în ordinea ontologiei umanului. Se apropia 
numai, fiindcă, pare să spună Fernan Perez de Oliva, 
adevărul nu putea să fie decît întregul. Or, Antonio (sau 
această poziţie), prin îndumnezeirea omului, deşi cu alte 
mijloace, săvîrşea cam aceeaşi naturalizare a omului 
pe care i-o reproşa partenerului. Şi nu doar atît, căci 
se risca aceeaşi hetero-explicaţie a omului ca în ipoteza 
reducţionist-naturalistâ. Antonio, de aceea, pare să vor¬ 
bească mai curînd despre zei decît despre oameni. 

Cu deosebire impresia o dă motivul antropocentris¬ 
mului, a unui „antropocentrism de poziţie 1 *, (cum avea 
să-l numească Teilhard de Chardin), care, ca o concepţie 
despre om în termen de centru geometric al lumii, este 
lipsit de sens. Iar prin decurgere-firească şi antropofi- 
nalismul. Discutabil în condiţie absolută, antropocentrismul 
de poziţie,, prin reşemnificări cu o istorie îndelungată, 
era însă punctul de pornire pentru antropocentrismul în 
conceptul unei ontologii a umanului. Nu este excluş, de 
altfel, ca plasarea omului in centrul fizic al lumii să fi 
fost prima încercare de întemeiere a explicaţiei omului 
ca măsură. Pentru a se putea înţelege ca fiinţă distinctă 
în lume şi, totuşi, în comunicaţie cu aceasta, încă în 
„vîrsta u mitică, omul, probabil, va fi trebuit să se insti¬ 
tuie Sntr-un centru către care vin toate. Dar, în acelaşi 
timp, ca o a doua mişcare şi, parcă, pentru ca, ideea cen- 
tralităţii fizice se retrage, făcînd loc celei în semnificaţie 
umană. Adam era mai în centrul fizic al lumii înainte de 
cădere, dar umanitatea şi-o va fi cîştigat numai printr-o 
dislocare. „Blestemul care îl atinge, îl lipseşte de bine¬ 
facerile raiului şi-i suprimă nemurirea. Omul va trebui 
să muncească. El va trebui să se reproducă, cîştigînd 
astfel pentru specia lui nemurirea pe care individul o 

pierduse pentru sine“ (Tudor Vianu, Transformările ideii 
de om, p. 8). 

Cmd omul începe să capete conştiinţa existenţei sale 
ca măsură, antropocentrismul de poziţie face loc celui¬ 
lalt. 

Ceea ce este observabil pe verticală, în .„fenomeno¬ 
logia spiritului 11 , este şi pe orizontală, în acelaşi context. 
Aurelio vine dinspre primul model către celălalt, pare 
chiar să pornească de la unul pentru, a da legitimitate 
celuilalt. Căci, în loc să-l reducă la regimul de mijloc 
într-o teodicee, el îl trece în punct de plecare al unei 
antropodicei din perspectiva căreia natura umană era 
justificată tocmai prin faptul de „a nu fi condiţionată, 
de a fi un quis şi nu un quid, o cauză, un act liber 14 (Eu¬ 
genio Garin, op. cit., p. 109). 

Şi nu numai atît, pentru că schimbarea sensului an¬ 
tropocentrismului va fi determinat, printr-o mişcare îna¬ 
poi, modificări în însăşi construcţia teodiceei, cît aceasta 
mai este (şi este încă) urmărită. Dar Renaşterea provoacă 
o „criză 44 pînă şi în conceptul acesteia şi, deci, îl restruc¬ 
turează după măsura sa. ^ 

în mod deosebit, ea o reface panteistic şi aceasta în 
dublul sens al reconstrucţiei : lumea în divinitate, divi¬ 
nitatea în lume. în continuare însă scopul este antropo- 
diceea, în programele renascentiste, o altă teodicee în- 
semnînd o reconstrucţie a ei ca mijloc. 

Chiar dacă deosebite prin punerea accentului : în- 
tr-una, pe lume (şi om), iar în cealaltă pe Dum¬ 
nezeu, cele două opţiuni (propriu-zis panteistică numai 
prima, secunda fiind panenteistică — totul în Dumnezeu) 
contribuiau în mod hotărîtor la realizarea antropocen¬ 
trismului de poziţie şi deci la configurarea celui în sem¬ 
nificaţie umană. Faptul, zicînd după Teilhard de Char- 
din, venea din săvîrşirea (deschiderii către un „antropo¬ 
centrism în mişcare 44 , deci către o înţelegere a) omului 
ca „axa şi săgeata Evoluţiei 44 ,' iar nu ca „loc geometric 44 
sau „centru static al lumii 44 (Le Phenomene humain, în 
Oeuvres, I, p. 30). 

Mai propriu lui Ficino, lui Pico întrucîtva şi lui Fer- 
nan Perez de Oliva (fără ca de fiecare dată să poată fi 
identificat în stare pură), panenteismul, de sursă neo- 

platonică şi hermetistă, este radicalizat de Giordano Bru¬ 
no (1548—11300), printr-o schimbare a poziţiei termeni¬ 
lor şi mai cu seamă prin reunificarea lor. 

O teodicee, fie şi aproximativă, cit „Dumnezeu 14 este 
identificat cu lumea, panteismul brunian se constru¬ 
ieşte cu mijloacele filosofiei, ca filosofie. Manifestare a di¬ 
vinului în sine (in rebus ipsis manifestata), universul este o 
„infinită simulare a lui Dumnezeu... cu nenumăratele 
lumi ca membre tot infinite 44 şi o celebrare a sa. Efect 
ca simulare, al cauzei infinite, dar infinit el însuşi 
(„etern 44 , „fără centru şi fără margini 44 ), universul este 
„imaginea adevărată şi vie 44 a acesteia sau, prin coex- 
tensivitate, totuna cu ea : „gîndirea la care am ajuns ne 
spune să nu căutăm dumnezeirea departe de noi, deoa¬ 
rece o avem alături 44 . Ea este peste tot, „ba chiar în noi 44 
(Despre infinit, univers şi lumi, II ; Cina din postul cel 
mare, I, în Bruno, Galilci, Campanella, Texte, p. 41, 40). 

Pentru că totul este în tot, ca prezenţă în lume, mai 
întîi, dar mai cu seamă prin contemplaţie şi acţiune am 
fi, parcă, exerciţiul cel mai pur al „simulării infinite 44 . 
Nu vom ajunge nicicînd la „desăvîrşirea infinită 44 , toc¬ 
mai pentru că, infinit, acesta, „trebuie urmărit mereu 44 . 
Cum este peste tot la fel şi nu mai mult într-o parte, 
mai puţin în alta, nedesăvîrşit aici şi desăvîrşit dincolo, 
noi înşine, cît i ne aplicăm, străbatem „treptele desăvîrşi- 
rii 44 în continua noastră mişcare de apropiere şi identifi¬ 
care (Avînturile eroice, în op. cit., p. 45—46). 

Devenirea noastră, prin contemplaţie şi acţiune, care 
se presupun reciproc („providenţa a hotărît... în aşa fel 
încît omul să nu contemple fără acţiune şi să nu acţio¬ 
neze fără contemplaţie 41 ), nu este, aşadar, de la nedesă¬ 
vârşire la desăvîrşire, ci de la o treaptă a desăvîrşirii 
la alta. Altminteri, presupunîndu-ne în „punctul zero 44 , 
nedesăvîrşiţi, cît am mai fi în genul nostru ? (Alungarea 
bestiei triumfătoare, în op. cit.., p. 44). 

De bună seamă că puterea de a acţiona „potrivit na¬ 
turii 44 , dar şi „în afara legilor naturii 44 („plăsmuind... cu 
mintea alte naturi“) sporeşte si ne sporeşte neîncetat nu¬ 
mai întrucît sîntem oameni (Ibidem). 

Sensul, apăsat modern, al istoricităţii ca devenire în- 
lăuntrul orizontului nostru ontologic, este deja pus în 
circulaţie. Noi, prin urmare, ne desăvîrşim îji fiinţa noas¬ 
tră şi aceasta chiar cînd „păcătuim 44 , avea să spună Cam- 

panella (1568—1639). Căci, venind dintr-o „cauză defi- 
cientă“, păcatul (răul în genere) este defect, dar şi voinţă. 
Cum însă aceasta din urmă „se naşte din putere şi din 
înţelepciune, şi nu invers 14 , lipsa ei este o . lipsă omeneas¬ 
că şi, deci, sensul înaintării noastre va fi de la „defici¬ 
enţă 44 la „eficienţă 44 , de la „mai puţin adevărat 44 la „mai 
adevărat 44 în ordinea ontologiei proprii (Cetatea Soa¬ 
relui, p. 102). 

Cu legitimarea omului ca „fiinţă istorică 44 , într-un mod 
definitoriu şi concertat. Renaşterea se instala într-o 
modernitate exemplară. Dar faţă cu cel de-al doilea 
„timp tare 44 (cum zic noii istorici francezi) al istoriei 
moderne, efete vorba de secolul al XVII-lea, ori, mai cu- 
rînd, de dominantele sale, motivul în care Renaşterea 
(primul „timp tare 44 ) se desăvîrşea, pare lăsat (sau trecut) 
într-un „orizont de aşteptare 44 . 

Cu predilecţie pentru matematizare şi modelare me¬ 
canică, secolul al XVII-lea, îndeosebi în direcţie raţio- 
nalistă (dar nu numai, căci şi în cealaltă direcţie empi- 
ristă, cel puţin prin Hobbes, tentaţiile în cauză par aca- 
parante), perspectivei „verticaliste 44 îi preferă pe cea „ori- 
zontalistă 44 , istoricităţii sistematicitatea. Ca într-o tehnică 
a stop-cadrului, Descartes (1596—1650) „izolează 44 şi adu¬ 
ce în faţă sistemul în elementaritatea lui formală. „Sen¬ 
sul 44 , fie şi din raţiuni de metodă, este pus „între paran¬ 
teze 44 , părîndu-i, cum avea să zică Michel Foucault, „un 
efect al suprafeţei, un reflex, o spumă 44 . Or, primul lu¬ 
cru care trebuia desluşit era sistemul, ceea ce adică „no 
traversează în profunzime, ceea ce este înainte de noi, 
ceea ce ne susţine în timp şi spaţiu 44 (Interviu, în »La 
Quinzaine litteraire“, 1966 ; v. „Secolul 20 iC , p. 73). 

S-ar părea că, prin modelarea mecanică, Descartes 
proceda reducţionist şi, deci, despecificator în raport cu 
fiinţa umanului. Or, nimic mai aparent şi mai înşelător. 

De bună seamă că orice filosofie a omului care nu-i 
valorizează complexitatea şi-i substituie chiar o substrue- 
tură, necesară dar nu definitorie, cade din condiţie prin 
pierderea obiectului de aplicaţie. Reducţionist, mecani¬ 
cismul lucrează cu o schemă prea abstractă şi sărăcitoare 
pentru a putea fi un „răspuns 44 la „întrebarea 44 fiinţei 
noastre. Din acest punct de vedere, ca orice alt model 
reducţionist (fizicalist, biologizant, chiar şi sociologizant 

şi eticist, psihologist sau economist), procedînd abstract, 
prin decuparea unei componente şi hipertrofierea ei, îşi 
anulează şansele de a fi o explicaţie şi un program de re¬ 
facere a omului. In acest caz, „umanismul (în cele două 
laturi sau funcţii ale sale) este golit de sens, „prefăcîn- 
du-se că rezolvă probleme pe care nu şi le poate pune“ 
(Ibidem, p. 75). 

Cît însă mecanicismul modern (al secolului al XVII-lea) 
este un „antiumanism teoretic 11 , cum se spune azi, dacă 
chiar este ? Cu o justificare istorică (de fapt. pseudo-is- 
torică), lucrurile se simplifică, mecanicismul putînd să 
pară de netăgăduită valoare în epocă. Numai că, în acest 
fel, nu se rezolvă mai nimic, ba se riscă devalorizarea 
printr-o valorizare. Or, printr-o parafrază la Hegel, ceea 
ce nu stă în sistem nu stă nici în istorie. 

Sînt, ce-i drept, fapte (evenimente) filosofice cu sens 
numai în timpul lor. Din secolul lui Descartes, Gassendi, 
de pildă. Dar ele sînt minore, adică fără deschidere către 
sistem, lipsite, cum par a fi, de acel în sine care asigură 
reluarea şi integrarea în noi construcţii, o „lectură 11 mereu 
întregitoare. 

Mecanicismul cartezian nu face parte din seria eveni¬ 
mentelor închise ori nu în principiul său, care ne intere¬ 
sează mai mult decît „naraţiunea 11 şi care, de fapt, este 
singurul cu importanţă. 

Nu încape îndoială că omul cartezian este o rebarbativă 
mecanică, de la structurile şi mişcările corpului pînă la 
cele ale sufletului : „nervii maşinii pe care o descriu se 
pot compara foarte bine cu tulburile fîntînilor artificiale 11 ; 
„obiectele exterioare care îi ating organele de simţ şi care 
o pot face să-şi mişte membrele în mii de chipuri ne fac 
să ne gîndim la faptul că firele mici... care pornesc din 
interiorul cel mai adînc al creierului... sînt în aşa fel 
dispuse în toate părţile ei..., încît ele pot fi foarte lesne 
mişcate de obiectele corespunzătoare acestor simţuri 11 ; 
„în măsura în care aceste spirite (animale) se îndreaptă 
spre nervii ce servesc la lărgirea ori la îngustarea orifi¬ 
ciilor inimii, sau la împingerea spre ea în chip diferit a 
sîngelui care se află în celelalte părţi, sau la întreţinerea, 
în indiferent ce alt chip, a aceleiaşi pasiuni, se poate în¬ 
ţelege clar de aici... că ele (pasiunile) sînt cauzate toate 

de o mişcare aparte a spiritelor" * (Tratatul despre om, cap. 
XVIII ; Despre pasiunile sufletului, art. XXXIV). 

Or, dacă sîntem o mecanică, aceasta nu e totul. „Să 
pui iubirea şi dorinţa în asemenea termeni e ca şi cum 
n-ar fi vorba despre ele“ (Alain, Etude sur Descartes, în 
Idees, p .153). 

Surprinzător acest mod de a gindi, atît de abstract 
(reducţionist) şi de dogmatic, la un filosof care, prin în¬ 
doiala metodică, abilita nuanţa. 

O explicaţie ar veni din scientismul epocii şi ea nu 
este de mîna a doua, „ştiinţa fiind reprezentată ca forma 
cea mai modernă a speranţei 11 (Georges Gusdorf, De 
l’histoire des Sciences..., p. 37). însă mai înainte trece alt¬ 
ceva, şi anume modelarea umanului prin analogie meca¬ 
nică. 

„Anticii, zicea odată Paul Valery, nu ştiau destule 
pentru a fi liberi de atitudinile lor mentale 11 . 

Rămînînd la prezumţia unui reducţionism cartezian, 
s-ar putea spune că, dimpotrivă, tocmai pentru că ştia 
destule, Descartes n-a fost în măsură să se elibereze de 
paradigmele epocii, deci şi ale lui. 

Totuşi, el se ridică deasupra acestora, paradoxal, prin 
absolutizarea lor, dar una metodică. Aici, în absolutizare, 
şi stă „secretul" eliberării sale. Căci hipertrofiază un 
model pînă la a-1 scoate din determinaţiile lui. în alte 
cuvinte, el trece mecanicul într-o condiţie formală şi, 
dc aceea, operantă metodologic. Astfel încît. dincolo de 
ceea ce s-ar putea numi „naraţiune" carteziană nu mai 
stă un model mecanic, ci sistemul formal, construit doar 
prin analogie cu acela. în consecinţă, umanului nu-i este 
aplicat sistemul mecanic, ci sistemul formal dobîndit cu 
ajutorul mecanicii. 

Or, dacă sistemul „este un ansamblu de relaţii care 
se menţin, se transformă, independent de lucrurile pe 
care le leagă", înţelegem mai exact importanţa procedurii 
carteziene (Michel Foucault, op. cit. p. 74). 

Descartes, aşadar, pune acest model mecanic în con¬ 
diţie de ca şi cum, pentru a desluşi sistematicitatea uma- 

* „Ceea ce numesc eu aici spirite sînt doar nişte corpuri, a 
căror singură proprietate este de a fi corpuri foarte mici. şi de 
a se • mişca, foarte repede, asemenea particulelor de flacără ce 
se desprind âintr-o torţă...“ (Despre pasiunile sufletului, art. X). 
Determinaţia : animal, animale (de la animus, suflet) trimite la 
funcţia lor constitutivă în ordine sufletească. 

nului. Ordine geometrico, spinozistă, „după ordinea (m6- 
delul) geometriei 14 , dă seama cum nu se poate mai bine 
de demersul raţionalist cartezian şi în succesiune carte¬ 
ziană : nu extindere, ci modelare, evident, prin analogie. 

Descartes, însă (şi asemenea lui, cartezianul cel mai 
consecvent, fiind mai radical, Spinoza adică), angajat în 
reconstrucţia sistematică a umanului, angajat, poate, me¬ 
todic, prin „grila“ de „lectură 11 , pierde fiinţa individuală. 
Astfel încît, zicînd după Foucault, sistemul configurat este 
„unul anonim 11 , „fără subiect 11 sau cu subiectul „într-o 
gîndire anonimă 44 (Ibidem). 

Revine lui Blaise Pascal (1623—1662) marele merit (mai 
întîi, marea misiune) de a da identitate sistemului, prin- 
tr-o reconstrucţie a lui din perspectiva fiinţei „cu nume 11 , 
a individualului ca întreg. A acestuia, deci, ca un indivi¬ 
zibil (individuus) tocmai pentru că are sistemul în sine 
sau este sistem. 

Filosofii s-au împărţit, după cum unii „îşi vor fi dat 
osteneala de a-1 ridica pe om..., iar alţii de a-1 coborî, 
făcîndu-1 să-şi vadă decăderea 44 (Cugetări, II, 7). Primii 
vor fi văzut numai „măreţia 44 , ceilalţi numai „mizeria 44 , 
sporind deopotrivă „confuzia 44 , fiindcă omul „nu are altă 
putere decît cea pe care o găseşte în firea sa 44 . „Dogma¬ 
ticilor 44 , de aceea, li se opune chiar ceea ce hipertrofiază 
„raţiunea 44 , iar „scepticilor 44 „natura 44 în care ei cred a-şi 
afla sprijinul. Căci, atenţi numai la ceea ce desparte oa¬ 
menii, aceştia din urmă relativizează totul, astfel încît, 
am căuta adevărul, „dar n-am găsi decît incertitudine 44 , 
am căuta fericirea, însă n-am da decît „de nefericire şi 
mizerie 44 (Ibidem, II, 1, 6). 

Or, fiinţa noastră este mult mai complexă decît le 
părea şi unora şi celorlalţi. „Nimic nu este mai straniu 
în firea umană decît contradicţiile pe care le descope¬ 
rim în ea... 44 Ca într-o stare, parcă, villonescă, „prea mult 
zgomot ne asurzeşte; prea multă lumină ne orbeşte ; 
prea marc distanţă, ca şi prea mare apropiere împiedică 
vederea ;... prea multă tinereţe şi prea multă bătrîneţe 
aduc prejudicii spiritului... Extremele sînt pentru noi ca 
şi cum n-ar fi şi nu sîntem nimic faţă de ele. Ele ne 
scapă, sau noi lor 44 (Ibidem, II, 1, 1). Faţă cu infinitul 
sîntem „nimic 44 , biată trestie, „cea mai slabă din natură ; 
dar... o trestie gînditoare 44 . 

Nu trebuie „ca întregul univers să se înarmeze 14 spre 
a ne strivi. Insă, pînă şi în cazul acesta, „omul ar fi mai 
nobil decît ceea ce-1 ucide, pentru că el ştie că moare ; 
iar avantajul pe care universul îl are asupra lui, acest 
univers nu-1 cunoaşte 44 (Ibidem, I, III, 6). 

De aici „măreţia 44 , dar şi „mizeria 44 sau una pentru 
că ştim că este şi cealaltă. Mai slabă decît orice „în na¬ 
tură 44 , fiinţa noastră este mai puternică decît universul 
întreg pentru că ştie ce nu este şi astfel ştie ce este, ştie 
ce este şi află ce nu este. 

Prea-încrezătorii, dintr-un optimism dogmatic al ra¬ 
ţiunii, prea-scepticii, din prea multă îndoială în puterile 
sale, din direcţii diferite, cu mijloace diferite, se vor fi unit 
în aceeaşi contestare a ei ca natură a noastră, pentru că 
„gîndirea constituie omul 44 (Ibidem, II, 8). 

Noi nu sîntem nimic fără aceasta, ci totul prin ea,' 
dar prin ea ca imensa „contradicţie 44 care ne dă identi¬ 
tatea : generică în individualitate, individuală în univer¬ 
salitate. Cum ar fi, spus Hegel, sîntem numai ca întreg, 
întregul fiind „adevărul 44 nostru. 

„Citită 44 prin Pascal, filosofia omului din prima ju¬ 
mătate a secolului al XVII-lea sg transmite mai departb 
în trei programe, din ce în ce mai greu decelabile da¬ 
torită unor mişcări de apropiere : cel sistematicist (ra¬ 
ţionalist, în formulă carteziană), individualist relativi- 
zant („sceptic 44 dinspre empirism) şi integralist (pasca- 
lian). 

„Secolul luminilor 44 , cel de-al treilea „timp tare 44 al 
epocii moderne, este beneficiarul tuturora, deşi nu în 
simplă prelungire. Ca o a doua Renaştere şi, de altmin¬ 
teri, ca „secolul clasic 44 , el este înnoitor, fiind critic şi 
reconstructor. 

în „decupaj 44 temporal, „Secolul luminilor 44 ar fi in¬ 
tervalul dintre 1680 şi 1770, .„ba chiar 1780, pentru a 
ne referi la cifre rotunde 44 (Pierre Chaunu, Civilizaţia 
Europei în Secolul luminilor, I, p. 23). Delimitarea este 
numai orientativă (convenţională), pentru că altfel, „rit¬ 
mul englez îl precede pe cel francez cu zece sau cincispre¬ 
zece ani 44 , iar „Franţa precede... gîndirea de pe continent 44 
(Ibidem., p. 385). Aceasta în ordine temporală. 

în cealaltă, spaţială, sau, mai curînd, spaţio-tempo- 
rală, pentru că orice fenomen cultural este într-un crono- 
top, dificultăţile sînt încă mai mari. Pierre Chaunu, diş- 

tinge „trei Europe 14 (sau „o Europă trilingvă 44 ) : engleză, 
franceză şi germană (p. 386). Totuşi, fenomenul este ge¬ 
neral, chiar dacă, relativ în alte intervale şi în intensi¬ 
tăţi diferite. Există un luminism italian şi un luminism 
spaniol (pe care, ce-i drept, istoricul francez le înregis¬ 
trează, însă minimalizator), există un luminism polonez şi 
altul rusesc, un luminism grec, un luminism românesc. 

Şi mai este încă ceva. Dacă în Europa luministă de 
centru-vest, latina lăsa locul limbilor naţionale (engleză, 
franceză, germană), la noi, cel puţin, în plus, neo¬ 
greacă, dar şi germana sau franceza sînt puse în regim 
restrictiv. De la Samuil Micu la Gheorghe Şincai, de la 
Eufrosin Poteca la Eftimie Murgu, ori la A. Treboniu 
Laurian şi Timotei Cipariu (cit aceştia din urmă ţin încă 
de luminism) se traduce din latină, din neogreacă, din 
germană, din franceză, într-un efort general de construc¬ 
ţie filosofică în limba română. 

Extrem de variat, aşadar, luminismul este, totuşi, o 
mişcare europeană omogenă, poate, mai înainte de orice, 
prin ceea ce îi părea lui Kant a-i fi definitoriu : „ieşirea 
omului din minorat 44 , adică din „neputinţa de a se servi 
de propriul intelect fără a fi condus de cineva 44 (Ce este 
iluminismul ?, în Iluminismul. Antologie, II, p. 425). 

în urmarea Renaşterii şi a „secolului clasic 44 , ca al 
treilea timp al emancipării politice, morale, ştiinţifice 
sau filosofice, „epoca luminilor 44 avea să fie, tot aseme¬ 
nea, programatic antropocentristă. într-un fel, acest lu¬ 
cru este explicabil prin poziţia istorică, în mai mare mă¬ 
sură chiar, datorită a ceea ce s-ar putea numi, după 
Chaunu, întoarcerea omului şi a gîndirii către viaţă 
şi către lucruri. Aceasta pentru că umanismul luminist 
este mai mult decît explicaţie a omului şi program de 
reconstrucţie a lui ; el se va fi instituit ca explicaţie 
pentru reconstrucţie. Punerea sa în relaţie cu marile 
revoluţii moderne este îndeajuns de probantă : luminis¬ 
mul în Franţa este, aşa-zicînd, o repetiţie generală a lui 
1789, în spaţiul românesc, prin Bălcescu, se radicaliza 
în democratismul revoluţionar. 

O prejudecată, încă stăruitoare, este aceea a lumi¬ 
nismului ca proiect de refacere a omului, abstract-con- 
templativ, ca urmare a trecerii factorului „culturalizare 44 
în poziţie dominantă. j 

Chiar şi aşa, luminismul nu poate fi însă redus la o 
poziţie abstract-contemplativă, de îndată ce cultura era 
convocată să treacă într-o paideia. Că e prea puţin, nici 
o îndoială, dar că e divergent ideii de acţiune în ordi¬ 
ne practică, cine ar putea susţine ? „Ştiinţa fizicii, so¬ 
cotea Gheorghe Şincai, lucrează ca oamenii să fie odih¬ 
niţi, pentru că mîntuie pe fiştecarele de frica cea fără 
de lipsă în care din neştiinţă au căzut şi-i dă deplinită 
învingere asupra rătăcirii ceii păguboasă prin care mii 
de oameni se ţin în cleşte 11 . In consecinţă, eliberaţi de 
„boscoane“, oamenii vor şti mai bine cum să-şi lucreze 
„ţarinile 11 şi ce trebuie să facă atunci „cînd fiştecarele 
se îmbolnăveşte. (învăţătură firească..., p. 68, 67). 

Luminist, dar care trece luminismul în democratismul 
revoluţionar (faptul însuşi este semnificativ), Bălcescu, 
la rîndul său, cînd recenza cartea unui rousseauisţ mi¬ 
nor (Lucien Aime-Martin), tradusă şi publicată la Iaşi 
în 1844 de pictorul Negulici, sub titlul Educaţia mume¬ 
lor de familie sau civilisaţia neamului omenesc prin fe¬ 
mei, căutînd să desprindă ceea ce e mai „vrednic de în- 
semnat“, între altele, se oprea la o afirmaţie de tot re¬ 
velatoare : „Revoluţia ce se lucrează este nebiruită, este 
marea lege a naturii care duce neamul omenesc către 
progres 11 (Filosofie soţială, în Opere alese, I, p. 130). 

Explicaţie a lumii şi a omului pentru omul însuşi, 
umanismul luminist era şi un angajament politic (poate, 
în primul rînd). O „mărturie 14 , depărtată în timp şi în 
spaţiu, cum e aceea a filosofului mexican, din vremea 
noastră, Leopoldo Zea. este, -în felul său, încă mai do¬ 
veditoare : „Luminismul, care contribuie la înfrîngerea 
tiraniei în Europa, s-a dovedit util în a justifica înlătu¬ 
rarea despotismului latino-american 44 (America, o con¬ 
ştiinţă, p. 164). 

Un precursor al luminismului englez, cum c socotit 
Thomas Hobbes, nu poate fi desprins de revoluţia bur¬ 
gheză din 1648 ; Leviathan- ul, cartea sa cea mai repre¬ 
zentativă, este tipărită în 1651, dar exprimă starea de 
spirit prerevoluţionară şi revoluţionară apoi. Oamenii 
care sînt egali de la natură, condiţia umană identificată 
în concurenţă, neîncredere şi glorie, ideea contractului 
social, chiar dacă numai între „supuşi 44 , iar nu între aceş- 

tia şi „suveran* 1 , justificarea libertăţii, mai cu seamă 
aceasta, îl plasează pe Hobbes în zona fierbinte a prefa¬ 
cerilor revoluţionare. Cu deosebire, justificarea omului 
ca libertate, pentru că, deşi suveranul nu este parte 
„contractantă 1 *, ca la Rousseau, „supuşii** au dreptul de 
a hotărî cînd obligaţiile lor faţă de acela încetează : „Obli¬ 
gaţia supuşilor faţă de suveran durează numai atîta timp 
cît durează puterea prin care el este în stare să-i pro¬ 
tejeze, şi nu mai mult. Căci dreptul pe care-1 au oame¬ 
nii de la natură de a se proteja atunci cînd nimeni altul 
nu poate să-i protejeze, nu' are a-1 anula nici un con- 
tract“ (Leviathan, 11, 21). 

Lucru al lumii ca toate „corpurile naturale**, omul 
ar fi singurul în stare să se asume, re-creîndu-se ca so¬ 
cietate (stat). De aici vine şi supunerea prin contract, dar 
tot de aici şi libertatea sa. Dacă nu şi-ar da legi şi nu 
s-ar organiza „într-o putere comună**, ar trăi „în aşa- 
numita stare de război care este războiul fiecăruia contra 
fiecăruia**. Dar dacă, dimpotrivă, s-ar supune necondi¬ 
ţionat, ar urma să abdice de la raţiune, mai înainte de 
a renunţa la libertate, căci aceasta, pentru om, e „să 
facă tot ceea ce propria-i raţiune consideră că e în fo¬ 
losul său“ (Ibidem, I, 13 II, 25). 

- Subiect şi agent al istoriei sale, omul. deci. este fiinţă 
care se autodetermină. De aceea, ca individ el este mai 
înaintea sistemului. 

Mai vechea raportare, încă aristotelică, între socie¬ 
tate (anterioară, în sens logic) şi indivizi (după) este 
răsturnată. 

Faptul, ca atare, aduce cu sine numeroase dificultăţi 
în explicaţia omului. „Mai înaintea** societăţii (la Hobbes, 
cu tentă nu numai logică, ci şi uşor temporală), ce mai 
era, ce mai putea să însemne acest corp ca umanitate ? 
Şi cum se va fi descoperit nevoia de viaţă socială ? 

Un „nominalism** stînjenitor ia locul „universalismu- 
lui“ aristotelic şi, în epocă, raţionalist-cartezian. 

Dar opţiunea lui Hobbes se echilibrează prin cealaltă, 
contrară, ca şi aceasta la rîndul ei. Limitîndu-se reciproc, 
se verifică una prin alta şi, reflectîndu-se, îşi constată 
complementaritatea. 

Pe de o parte, deci, „nominalismul** cu aplicaţie la 
viaţa umană, fie şi intr-un mod negativ, trimite către 
o viziune integralistă. Pe de altă parte, în pofida difi- 

cultăţilor sale de construcţie, în epocă, răspundea mai 
direct unor programe politice. 

Punînd filosofia omului în termen de punct de plecare 
pentru o filosofie politică, Hobbes o reconstruia pe cea 
dintîi, teleologic, după trebuinţele celei din urmă. De 
aici şi impresia de intprvertire : ontologia umanului care 
trebuie să explice acţiunea este modelată după ceea ce 
s-ar putea numi, aristotelic, cauza finală. Căci, în relaţia 
această, politicul nu este efect, ci cauză finală, ca- în 
exemplul, care face cît o demonstraţie, dat de Stagirit : 
sănătatea este o cauză a plimbării. 

Descart.es se fixase în zona ontologicului, a fiinţei in 
sine, dar pierduse existenţa care, aşa fiind, o exprimă pe 
aceea. 

Nevoia de sinteză venea şi dintr-o parte şi din alta ; 
o „simţim 11 la Descartes, o „simţim" la Hobbes, îi răs¬ 
pundea Pascal, o redescoperă Montesquieu şi Rousseau, 
Vico şi Bălcescu, Holbach şi Diderot, Kant şi Hegel, 
pînă în pragul contemporaneităţii. 

Modalităţile, ca nişte „experimente", sînt diferite, în 
funcţie de timp şi de loc, de perspectivă şi de situare 
într-un cîmp luminist bine determinat sau în altul post- 
luminist (Holbach, Diderot, Bălcescu, Kant, Hegel, Feuer- 
bach). 

Montesquieu (1689—1755) ia ca postulat „anteriori¬ 
tatea" societăţii, descurajînd orice încercare asupra ori¬ 
ginilor ei : „Asta mi se pare ridicol. Dacă oamenii n-ar 
forma o societate, dacă ar fugi unii de alţii, ar trebui 
să cauţi cauza şi să afli de ce stau despărţiţi". Or, „ei 
se nasc cu toţii legaţi unii de alţii" (Scrisori persane, 
XCV). în alte cuvinte, ar urma să ne situăm în afara ei, 
cînd societatea nu poate fi explicată decît prin sine. 
Trebuie să ne raportăm la ea ca la un sistem constituit 
şi numai într-o a doua mişcare să „coborîm" către,, înce¬ 
puturile" ei, dar în ordine logică, şi nu temporal-evoluţio- 
nistă. Aceasta vrea să spună că spre ceea ce îi este de- 
terminant-constitutivă. 

„Înaintînd" către ea, am avea de ales între ipoteza 
unei stări preumane a oamenilor înşişi şi cea a trecerii 
treptate de la. natură la umanitate. Dar şi într-un caz 
şi în altul, momentul de „tăietură" ontologică, aşa cum 

se spune azi, ar fi împins mai încolo şi, oricîte efortu¬ 
rile, acesta ar rămîne încă neexplicat. 

Hobbes, care pornea de la prima ipoteză, „nu băga de 
seamă că le atribuie oamenilor dinaintea constituirii so¬ 
cietăţilor ceea ce nu poate apărea la ei decît după această 
constituire... 11 (Spiritul legilor, I, 2). însă, pentru o per¬ 
cepţie exactă, trebuie să pornim de la acele „legi“ care 
într-adevăr „premerg 11 , dar sînt mai înainte numai pen¬ 
tru că „derivă din structura fiinţei noastre". 

Autorul Leviathan- ului identifica prima „lege" în 
„dorinţa de subjugare 11 reciprocă, ceea ce presupune atî- 
ţia alţi factori, încît este evident că „nu pe ea va fi avut-o 
mai întîi omul“. Numai această întîmpinare : dacă în 
prima lor stare se atacau unii pe alţii, de ce oamenii, 
oameni fiind, erau despărţiţi ? şi ar fi de-ajuns pentru 
a ne îndoi de valoarea explicaţiei. Care era, deci, cauza ? 
înseamnă că se ştiau unii faţă cu alţii în pericol, dovadă, 
spunea Hobbes, că umblau „mereu înarmaţi". Numai că, 
„în starea de natură", omul avea mai curînd facultatea 
de a cunoaşte decît cunoştinţe. Or, acestea vin după, fi¬ 
reşte, în aceeaşi ordine logică. 

Trecînd mai în faţă „starea de război" înseamnă să 
plecăm de la cunoştinţe, iar nu de la facultatea de a cu¬ 
noaşte. Dar nu cumva, mai înainte de a şti ceea ce îi 
desparte, în virtutea simţului „de conservare", omul se 
va fi perceput mai curînd „fiecare inferior în raport cu 
ceilalţi ?“ Iar aşa stînd lucrurile, nu starea de „pace“ (de 
presupunere reciprocă) va fi fost „prima lege naturală" ? 
Şi nu, în urmarea acesteia, care relevă „simţămîntul 
slăbiciunii", iar nu pe cel al puterii; ulterior se adăuga 
altul, „al trebuinţelor" ? Şi atunci „tendinţa omului de 
a-şi procura hrana" n-ar fi „a doua lege naturală" ? 

Mai mult, de vreme ce „teama lor e reciprocă", n-ar 
simţi „mai curînd imboldul de a se apropia unii de alţii" 
iecît pe acela de a se împotrivi ? Dacă da, iar „plăcerea 
pe care orice animal o simte la apropierea animalelor 
din aceeaşi specie" este o confirmare, atunci „plăcerea 
încîntarea pe care cele două sexe o produc unul asupra 
celuilalt' 1 şi „rugămintea firească pe care şi-o fac mereu 
unul altuia" ar constitui „cea de a treia lege naturală". 

în fine, pentru că oamenii nu sînt numai „simţire", 
ci ajung să aibă şi „cunoştinţe" („legătură care nu există 
între celelalte animale"), ei au „un nou motiv să se 
unească", anume „dorinţa de a trăi în societate", o do- 

rinţă irepresibilă, fiind ea însăşi „o lege naturală'*, cea 
de ă patra (Ibiăem). 1 

Discutabile, toate acestea, nu încape îndoială, ele in¬ 
sele cad, fie şi în parte, în acelaşi „păcat" al intereondi- 
ţionării (cercului vicios) pe care Montesquieu îl reproşa 
lui Hobbes. Ascendentul său stă însă în presupunerea 
societăţii ca un dat, şi aceasta într-o descriere de tip. 
ontologic. De aici, în decurgere firească, şi un concept 
al istoricităţii cu mult mai posibil ea adevăr decît cel 
cu care lucra Hobbes. 

Filosoful englez împingea istoricitatea mult prea îna¬ 
poi, treeînd-o, de fapt, mai înaintea societăţii constituite 
sau a fiinţei noastre ca societate. Montesquieu o presu¬ 
pune ca devenire înlăuntrul societăţii. în consecinţă, fiinţa 
umană nu devine societate, ci în societate, ori ca socie¬ 
tate. Deosebirea nu este de nuanţă, ci esenţială, dega- 
jînd „o problemă de metodă", anume că „faptele ome¬ 
neşti trebuie să se explice omeneşte" (V. L. Saulnier, 
Literatura franceză, II, p. 46). 

Principiul, ca atare, era aplicat şi de Hobbes, însă nu 
metodic şi, de aceea, cu discontinuităţi şi căderi din el. 
Nici Montesquieu nu este întotdeauna consecvent; nu¬ 
mai hipertrofierea influenţei climei asupra mersului is¬ 
toriei şi este de-ajuns pentru a ilustra abaterea de la 
metodă. Deşi, să Recunoaştem, clima este împinsă prea 
in faţă numai în ordinea unui determinism în „decupajul" 
social deja săvîrşit. Ea, deci, nu este socotită ca factor 
concurent în explicaţia omului ca societate. Totuşi, clima 
este pusă într-o condiţie cu mult deasupra valorii ei în 
ierarhia factorilor care determină şi influenţează istoria. 
Exagerată în importanţă, ea (şi, în genere, mediul na¬ 
tura!) nu provoacă o deturnare a explicaţiei istorice de 
la logica sa, de la adevărul său, nu numai pentru că in¬ 
fluenţează în mod real viaţa umană, dar şi întrucît Mon- 
tesquicu îi limita sau îi modera' „determinismul" şi prin 
alţi factori : moravurile, comerţul, comportamentul demo¬ 
grafic şi religia. O „geografie", cînd este atentă „la da¬ 
tele umane", reprezintă, totuşi, „investigarea unei anu¬ 
mite istorii" (Fernand Braudel, Mediterana..., 1, p. 56). 

în scrierea unei istorii determinate, a Romei antice 
(Considerations sur Ies causes de la grandeur des Romains 
et de leur decadence, 1734), Montesquieu pare mult mai 
dispus să nuanţeze decît să aplice „dogmatic" principiile 
teoretice-metodologice iin Spiritul legilor. Ideea însăşi, 

a cercetării cauzelor măririi şi decadenţei, prin diăloctici- 
tatea ei genuină, impunea înmlădieri considerabile. 

Expresie a modernităţii în comprehensiunea istoriei 
(ca vine încă din ceea ce s-ar putea numi conştiinţa cla¬ 
sică, europeană, Dimitrie Cantemir scriind cam între 
1714 şi 1716 o Incrementa atque decrementa aulae otho- 
manicae — Creşterea şi descreşterea curţii otomane), 
ideea, deci, nu ţine doar şi nu în primul rînd de progra¬ 
mul unei „propagande filosofice 11 luministe, aşa cum va 
fi fost percepută în epocă (Cf. Saulnier, op. cit., p. 46). 
Una însă de aplicare şi de verificare, de corectare, chiar, 
a principiilor unei filosofii a istoriei, cu incontestabile 
şanse de adevăr, da. 

Luminiştii, de altfel, puneau istoria „în centrul ştiin¬ 
ţelor omului 11 (observaţia aparţine lui Chaunu), fie por¬ 
nind de la ea, fie ajungînd la ea, pentru că le oferea nu 
numai cheia unei mai exacte înţelegeri a naturii umane, 
dar le părea a fi, totodată, şi un mijloc, poate esenţial, 
de luare de cunoştinţă în vederea reconstrucţiei uma¬ 
nului. 

„Istoria a trebuit să fie reabilitată 11 pentru că omul 
trebuia reabilitat (Pierre Chaunu, op. cit., p. 380). 

Jean Jacques Ilousseau (1712-1778) nu este un is¬ 
toric, nici chiar filosof al istoriei care vine, aşa-zîcînd, 
dinspre istorie. Dar cine face, la rigoare, cel puţin 
în înţelesul de azi ? Că începe o „reabilitare 11 a sa, 
nu încape îndoială, dar, orice s-ar spune, Montesquieu 
şi Voltăire o fac din perspectivă filosofică ; Bossuet mai 
înainte, apoi Louis Thomassin şi Bernard Lamy, în orizont 
ecleziastic, iar Jean de Lannoy, Du Cange, Adrian Bai- 
let, benedictinii „de sub patronajul sfîntului Maur 11 în¬ 
treprind „o istorie erudită, critică şi savantă 11 , totuşi, a 
bisericii (Pierre Chaunu, op.' cit., p. 380 şi urm.). 

Şi cine face o filosofie a istoriei venind mai mult din¬ 
spre istorie decît dinspre filosofie ? 

Pe Rousseau îl nemulţumeşte şi una şi cealaltă, şi 
filosofia istoriei şi istoria adică, deşi nu în concept ge¬ 
neric : „Istoria... este defectuoasă prin aceea că nu înre¬ 
gistrează decît faptele sensibile şi însemnate care se pot 
fixa prin nume, locuri, date ; dar cauzele încete şi pro¬ 
gresive ale acestor fapte... rămîn întotdeauna necunos¬ 
cute 11 . „In această direcţie 11 , evenimenţialistă, cum se 
spune azi, istoria se va fi îndreptat nu numai datorită 


241 



istoriciLor, ci şi filosofilor, într-atît aflaţi sub „tirania 
sistemelor", incit „nici unul nu caută să vadă lucrurile 
cum sînt; ci cum se potrivesc cu sistemul lor". 

Aşa s-ar explica faptul că „toate istoriile încep de 
acolo de unde ar trebui să sfîrşească. Avem o istorie 
foarte exactă o popoarelor care se distrug ; ne lipseşte 
insă cea a popoarelor care se dezvoltă" (Emile, p. 224, 222). 

Nemulţumit deopotrivă de istorie şi de filosofia is¬ 
toriei, în genere de întreaga explicaţie a omului ca in¬ 
divid şi societate, mai cu seamă din epocă, Rousseau 
vrea o reformă atotcuprinzătoare şi radicală. 

S-ar putea spune că în critica sa este prea subiectiv, 
lăsînd adesea urmările' s-o ia înaintea judecăţii cumpă¬ 
nite. Dincolo însă de toate acestea, dincolo de jocul pa¬ 
siunilor, într-un spaţiu „alb" al criticii metodice, Rous- 
seau se înscrie în linia care uneşte pe Descartes cu Kant. 
De altminteri, acesta din urmă, nu prea dispus la entu- 
ziasme, va fi fost încîntat de Emile şi de Contractul social, 
dar cu siguranţă că nu prin partea lor de construcţie sau, 
oricum, nu în primul rînd prin ea. Presupoziţiei rous- 
seauiste : „totul este bun cînd iese din mîinile Creato¬ 
rului ; totul degenerează în mîinile omului", ca şi inver- 
sei, Kant avea să-i aducă ori să le aducă obiecţii de prin¬ 
cipiu.- i 

Omul e buh de la natură, omul e rău de la natură, 
„e foarte posibil ca filosofii să se fi înşelat în ambele 
opinii". Şi atunci nu cumva este „un termen mijlociu ?“ 
„Nu e oare cu putinţă ca omul să nu fie nici bun, nici 
rău", ci şi „bun şi rău, laolaltă, bun sub un aspect, rău 
sub altul ?“. 

Dacă spunem că e rău, nu conchidem „a priori, por¬ 
nind de la unele fapte rele" şi tot astfel dacă îl socotim 
numai bun ? (Religia în limitele raţiunii, p. 14). 

Aşa stînd lucrurile, nu este exclus ca entuziasmul să-i 
fi fost produs de ceea ce s-ar putea numi criticismul 
metodic rousseauist. Prin urmare, nu neapărat de critica 
interpretărilor (istorice şi filosofice), nici de ceea ce Rous¬ 
seau însuşi punea în loc, ci de îndreptarea lui către fun¬ 
damente, mai exact, către acel „termen mijlociu" aflat 
dincolo de orice determinaţie, în regim de cunoştinţă. 

Ce-i drept, Rousseau va fi optat pentru o interpre¬ 
tare; dar aceasta contează mai puţin faţă cu intenţia sa 

„dc a merge cu studiul pînă la starea de natură* 1 , adică 
pînă la un indeterminat cu valoare ontologică. 

„Filosofii, constata el, au simţit necesitatea** de a co¬ 
borî pînă la treapta zero, numai că s-ar fi oprit dincoace 
de ea. Astfel că unii o vor fi identificat cu „noţiunea de 
drept şi nedrept**, alţii în „dreptul natural**. S-a mai ad¬ 
mis „că la început cei mai tari s-au făcut stăpîni pe cei 
mai slabi şi că astfel a apărut guvernămîntul, fără să se 
gîndească la timpul care a trebuit să treacă pînă^cînd 
oamenii să poată pricepe înţelesul cuvintelor autoritate şi 
guvernămînt**, ori s-a vorbit „despre nevoie, lăcomie, 
■asuprire, dorinţă şi orgoliu**, transpunînd însă „în starea 
dc natură idei pe care ei le dobîndiseră în societate**. 

Toţi, pe scurt, „vorbeau despre omul sălbatic, dar 
zugrăveau omul civilizat**. De aceea trebuie, „să începem 
prin a îndepărta toate faptele** de interpretare şi să ne 
situăm în orizontul „omului în general** sau al speciei 
„în embrionul ei primar** (Discurs asupra inegalităţii, p. 
76, 77, 78). ' ' 

Scria „interpretărilor**, în consecinţă, trebuie pusă în 
retragere. Operaţiunea, nu doar de critică a lor ca atare, 
se dovedeşte profitabilă în ordinea dezvăluirii unui 'alt 
nivel, mai profund, poate mai apropiat de natura umană 
însăşi, dacă nu chiar în identitate cu ea (sau identitatea 
ei). 

Orice animal (şi din acest punct de vedere şi omul), 
nu este, fie şi la o primă aproximare, „decît o maşină 
ingenioasă, căreia natura i-a dat simţuri' pentru a se 
pune în mişcare — întocmai ca un ceasornic care s-ar 
întoarce singur — şi pentru a se apăra pînă la un anu¬ 
mit punct de tot ceea ce tinde să-l distrugă sau să-l tul- 
bure“. Numai că, în timp ce la animale „natura singură 
face totul**, „omul ia parte si el la acţiunile sale în cali¬ 
tate de factor liber**. 

Ar fi, deci, lesnicios să ne punem în termen de me¬ 
canism, cu atît mai mult cu cît sîntem, orice s-ar spune, 
un mecanism. Insă „în puterea de a voi sau de a alege 
şi în sentimentul acestei puteri nu găsim decît acte pur 
spirituale,, care nu pot fi defel explicate prin legile me- 
canicii**. 

Fiind în măsură să alegem în altă copdiţie decît în 
cea a animalului (care şi el este în stare să opteze, alt¬ 
minteri „un porumbel ar muri de foame în faţa unei 
farfurii pline cu cea mai gustoasă carne şi o pisică în 

faţa unei grămezi de fructe sau de grăunţe"), noi în¬ 
seamnă că sîntem altceva şi altcum. Mai întîi, pentru că 
alegem în cunoştinţă de cauză, apoi datorită „perfectibi¬ 
lităţii". 

Nu este de ajuns să ne definim ca fiinţă care consimte 
sau rezistă, întrucît, în deosebire de animale, alegem în 
cunoştinţă de cauză şi avem conştiinţa actului, dar mai 
cu seamă pe aceea a noastră ca libertate. 

Altminteri, am rămîne mereu egali cu noi înşine, aşa 
cum „animalul rămîne totdeauna cu instinctul său". Or, 
pentru că „rezistăm" sau „consimţim" ştiind c-o facem, 
ne-am depăşi mereu, ca indivizi şi ca specie. 

Dar dacă „perfectibilitatea" este ulterioară în ordine 
analitică (la ea ajungînd după constatarea faptului con¬ 
ştiinţă şi a faptului libertate), în cealaltă, a realului, pri¬ 
mează. Ontologic, mai înainte de a fi intelect şi liber¬ 
tate, sîntem fiinţe ou „facultatea de a se perfecţiona". 
Pentru că dispunerea este ontologică, cele trei date sînt 
în egală măsură constitutive, ceea ce înseamnă că nici 
una nu poate sta în absenţa celorlalte. Perfectibilitatea 
însă ar ţine de o zonă mai profundă a naturii noastre, 
dînd seamă, în măsură sporită, de jocul pasiunilor, prin 
care, în funcţie de nevoi, am înainta pe verticală, adică 
am converti istoria naturală în istoria umană. La limită, 
ea, şi prin ea intelectul şi condiţia de „factor liber", ne-ar 
dezvălui ca sociabilitate, fără de care „progresul" ar că¬ 
dea din sens : „Ce progres ar putea face omenirea... şi 
pînă la ce punct ar putea să se perfecţioneze şi să se 
lumineze reciproc nişte oameni care, fără să aibă locuinţă 
stabilă şi fără să aibă vreodată nevoie unul de altul, s-ar 
întîlni, poate, abia de două ori în viaţa lor fără să se 
cunoască şi fără să-şi vorbească ?“ Ce am mai fi ca li¬ 
bertate, ce şi ca intelect, ce, în fine, ca limbaj ? 

Să presupunem „un om sălbatic atît de priceput în 
meşteşugul gîndirii", încît să poată descoperi singur 
„cele mai sublime adevăruri". Fără să le comunice, „ce 
folos ar avea specia din toată această metafizică ce nu 
s-ar putea transmite şi care ar pieri odată cu individul 
care a inventat-o ?“. „Limbile", la rîndul lor, nu vor 
fi avut cum să se nască, decît admiţînd relaţiile elemen¬ 
tare „dintre taţi, mame şi copii". Altfel, bănuind, adică, 
o existenţă solitară, cum oamenii şi-ar fi dat seama că 
au nevoie să comunice ? Dacă „n-aveau nici o comuni- 

care între ei, nu aveau nevoie de asa ceva“ (Ibidem, p. 
87—89, 93, 94). 

Necesară în explicaţia omului, ea, tocmai pentru că 
presupune intersubiectivitatea, n-ar fi ireductibilă. In 
consecinţă, trebuie să trecem dincolo de ea, în zona ter¬ 
menilor care o susţin, adică a oamenilor în pura lor iden¬ 
titate individuală. 

Aşadar, dacă e „să scormonim la rădăcină 44 , întrucît 
datul prim trebuie să fie ireductibil şi indeterminat, aces¬ 
ta nu ar putea fi decît acel termen care îndeplineşte 
toate condiţiile subiectului (de a sta sub), adică omul în 
individualitatea (în in-divizibilitatea) sa. în orice altă 
descriere, chiar centrată în individual, dar într-unul de¬ 
finit prin starea de inegalitate, se va porni de la un dat 
ulterior sau, în orice caz, nu de la ceea ce nu mai trebuie 
explicat prin altceva anterior. 

în aparenţă, omul ca inegalitate ar avea toate şansele 
de instituire în termen prim, de îndată ce înzestrarea fi¬ 
zică este diferită de la un exemplar la altul. însă, fie şi 
naturală, „inegalitatea este departe de ă avea atîta rea¬ 
litate şi influenţă pe cît se pretinde 44 . La rigoare, „deose¬ 
birile ce-i disting pe oameni, multe care sînt numai re¬ 
zultatul deprinderii şi al diferitelor feluri de viaţă adop¬ 
tate de oameni în societate 44 , trec drept naturale printr-o 
substituire nepermisă (Ibidem, p. 113). 

Apoi, deşi cu particularităţi fizice distincte, acestea 
nu trec mai înaintea umanităţii noastre. Multe ne despart 
în ordine naturală, dar ceea ce ne individualizează, deci 
ceea ce ne dă identitate este umanul. In cazul contrar, 
vrea, parcă, să spună Rousseau, ar trebui să ne situăm 
„dincolo 44 de marea tăietură ontologică dintre natură şi 
umanitate, pe cînd, pentru a ne înţelege, este nevoie să 
ne situăm „dincoace 44 , adică în orizontul fiinţei noastre. 
Plasîndu-ne „dincolo 44 , oricît ne-am apropia de momen¬ 
tul „tăieturii 44 , niciodată nu vom reuşi să trecem „din¬ 
coace 44 . 

Or, dacă sîntem şi natură, şi sîntem, aceasta este in¬ 
tegrată umanului şi deci este umanizată ea însăşi. în 
urmare, inegalitatea fizică poate condiţiona, nu însă de¬ 
termina. Iar cît o priveşte pe cea propriu umană, vine 
ca o determinaţie ulterioară, ţinînd de sistemele, de re¬ 
laţii individuale şi sociale, iar nu, zicînd după Rousseau, 
de esenţa umană. Antropologic, şi acesta estg, punctul de 

vedere rousseauist, oamenii sînt egali întrucît sînt oameni. 
„O substanţă particulară, om, prevenea încă Aristotel, nu 
poate fi mai mult ori mai puţin om, nici faţă de sine, 
nici faţă de un alt om“ (Categorii, 5, 3 b). 

Egali, deci, sub specie generică, prin chiar această 
condiţie şi din aceeaşi perspectivă ontologică, oamenii 
sînt însă sistem al relaţiilor umane. Căci individualita¬ 
tea umană, deşi termen ireductibil, este ea însăşi sis¬ 
temul de relaţii şi - nu doar suport al acestora. într-o 
-descriere \ de tip antropologic, individualul ca universa¬ 
litate vrea să însemne individualul ca societate, deci 
ca întreg structurat şi nu ca entitate simplă, analogic, 
cam ca atomul democritian. Presupunîndu-1 ca o singu¬ 
laritate abstractă, ce ar mai fi el faţă cu sistemul de re¬ 
laţii în care intră, ce şi acesta în raport ou fiinţa indivi¬ 
duală, decît termeni care nu se leagă în mod esenţial ? 

In disputa : omul înaintea societăţii, societatea ante¬ 
rioară individului, prelungită pînă în timpul său, autorul 
Discursului asupra inegalităţii se situează de partea pri¬ 
mei ipoteze. 

Poziţie abstractă, s-ar putea zice, şi întrucîtva cu în¬ 
dreptăţire, Rousseau punînd în anterioritate, fie şi un 
uşor, dar oricum nepermis sens temporal. 

în principiu însă, opţiunea era de tot posibilă ca ade¬ 
văr fiind punctul de vedere al antropologiei. Lui'’’ Rous- 
seau, de aceea, i s-ar putea reproşa numai tranşarea prea 
categorică între o ipoteză şi alta, iar nu îndreptarea că¬ 
tre prima. 

Întrucîtva exclusivist, cînd va fi trebuit să justifice 
omul ca societate, o va fi făcut introducînd succesiunea. 
Or, chiar şi în epocă, o demonstra Diderot, este necesară 
conoomitenţa, căci, numai astfel putem admite că „oa¬ 
menii sînt făcuţi să trăiască în societate 11 . între acest 
„principiu, al şociabilităţii 44 , şi ipoteza antropologică a 
egalităţii („Egalitatea de natură între oameni este un 
principiu care nu trebuie pierdut din vedere niciodată 11 ), 
excluziunea nu este posibilă decît dintr-o perspectivă ab¬ 
stractă. Altfel, însă, ele sînt complementare (Diderot, 
Societe, în Chefs-d’oeuvre, I, p. 145, 149). 

Or, Rousseau apasă mai mult pe antropologie, poate 
şi în urmarea tipului de „lectură 14 , a aplicării „grilei 44 , 
dar şi a unui teleologism politic : „Omul s-a născut liber, 
dar peste tot e în lanţuri 44 (Contractul social, p. 82). 

Egali şi liberi prin condiţie, oamenii vor fi căzut din 
starea lor originară prin societate. Situaţie paradoxală, 
pentru că necesară şi hotărîtoare .în raport cu realitatea 
fiinţei noastre, viaţa socială, o cădere din condiţia pri¬ 
mă, era, totuşi, necesară şi, deci, definitorie. 

Ireductibil la starea naturală a animalelor, omul, so¬ 
cotea Rousseau, ar fi societate prin condiţia sa. Cum 
aceasta, originar, este ea însăşi naturală, dar în formă 
umană, „cea mai veche dintre toate societăţile 14 şi „pri¬ 
mul model al societăţilor politice 11 e familia (Contractul 
social, p. 84, 85). Cum însă tatăl trece tot mai mult în 
condiţie, aşa-zicînd, politică, întrucTf legăturile familiale 
nu sînt numai naturale, ci şi „prin convenţie 11 , şi cum, 
mai cu seamă datorită unor varii factori (înmulţirea oa¬ 
menilor, sporirea greutăţilor, deosebirile dintre „terenuri, 
climate şi anotimpuri 14 ) începe să-şi facă loc inegalitatea, 
în mod firesc apare şi conştiinţa faptului, deocamdată 
numai ca „o prevedere mecanică ce arată mijloacele cele 
mai necesare pentru asigurarea vieţii 44 . „Iată cum au 
ajuns oamenii să dobîndească pe nesimţite unele idei ele¬ 
mentare despre angajamente reciproce 44 . 

Cu apariţia proprietăţii (cînd „primul om care, îm¬ 
prejmuind un teren, s-a încumetat să spună că acesta 
este al meu"), inegalitatea s-a accentuat şi guvernămintul 
capătă „formă constantă şi regulată 44 , devenind tot mai 
agresiv şi mai antisocial, prin împărţirea societăţii în su¬ 
puşi şi tirani. „Aceasta este treapta extremă a inegalităţii 44 , 
cînd „supuşii 44 nu mai au „altă lege decît voinţa stăpânu¬ 
lui, şi nici stăpînul altă lege decît pasiunile sale 44 (Con¬ 
tractul social, p. 84 ; Discurs..., p. 118, 120 159). 

De aici posibilă restaurarea egalităţii primare (a sa 
ca natură), tot de aici ar deourge şi punerea „pactului so¬ 
cial 44 , deci a formei de organizare şi guvernare, aceasta 
fiind o „convenţie 44 sau un „contract 44 , în concordanţă cu 
principiul său : „A găsi o formă de asociaţie, care să 
apere şi să protejeze cu toată forţa comună persoana şi 
bunurile fiecărui asociat şi în cadrul căreia, fiecare din¬ 
tre ei, unindu-se cu toţii, să nu asculte totuşi decît de 
el însuşi şi să rămînă tot atît de liber ca şi mai înainte 44 
(Contractul social, p. 99). 

Măsurînd valoarea umană a tuturor tipurilor istorice 
de organizare şi guvernare şi- condiţionînd reala emanci¬ 
pare socială, principiul contractului social era pus în ter¬ 
menii universalităţii şi necesităţii. Numai că aceştia nu 
li se ataşau perfect, ideea contractualistă neputînd avea 
universalitatea şi necesitatea revendicate. 

Cu incontestabilă capacitate critică şi reglatoare („sin¬ 
gură voinţa generală poate să îndrume forţele statului 
potrivit scopului instituirii ei, care este binele comun 14 , 
de aceea, „suveranul nu este decît o fiinţă colectivă 44 ), 
contractualismul în concept rousseauist va fi participat 
în mod esenţial la constituirea unei pedagogii luministe 
a revoluţiei (Ibidem, p. 114). El este o teorie şi o legiti¬ 
mare a libertăţii şi egalităţii, aşa cum acestea aveau să 
fie înscrise în Declaraţia drepturilor omului, adoptată de 
Adunarea Generală Constituantă în 26 august 1789 : „Oa¬ 
menii se nasc şi rămîn liberi şi egali în drepturi 44 (art. 1). 

Cu finalitate politică revoluţionară, prin aceasta, con¬ 
tractualismul rousseauist căpăta atestat de adevăr. Fie 
şi numai pentru atît, de aceea, identificarea Contractului 
social cu „o operă idealistă şi utopică 44 (J. L. Lecerle) 
este devalorizantă ( Introducere la Contractul social, p. 51). 

Utopică, poate, printr-un profetism uşor anistoric, 
ideea rousseauistă pare, totuşi deschisă la real, dacă este 
privită ca un proiect al emancipării umane. 

Cît o priveşte, explicaţia restrictiv autonomistă este 
lesne recognoscibilă în contractualism. Ca Althusius sau 
Grotius, ca Hobbes ori ca Locke, între moderni, Rousseau 
opreşte determinismul sooial-politic la un fapt ulterior, 
anume la convenţie („din moment ce nici un om nu are 
autoritate naturală asupra semenului său şi de vreme ce 
forţa nu dă naştere unui drept, rezultă că baza oricărei 
autorităţi legitime printre oameni nu poate fi decît con¬ 
venţia 44 ) şi la un abstract legiuitor care ar trebui „să ia 
omului forţele lui proprii şi să-i dea, în schimb, altele, 
străine, de care să nu se poată folosi decît cu ajutorul 
altora 44 . 

De unde şi cum, însă, „această inteligenţă superioară 44 ? 
Un asemenea legiuitor n-ar fi mai degrabă zeu decît 
om ? Şi, pentru că explicaţia convenţiei prin opera le¬ 
giuitorului luminat întîmpină mari dificultăţi, „n-ar tre¬ 
bui zei ca să dea legi oamenilor ?“ 

Dificultăţile sînt mari, le recunoaşte Rousseau însuşi, 
nu însă retoric, ci spre a le face cît mai puţin frena- 
torii. Presupunînd un legiuitor luminat, pentru că nu 
este zeu, pentru că nu se poate situa dincolo de „firea 
noastră omenească" şi, totuşi, „s-o cunoască în mod 
profund", este nevoie ca viaţa umană însăşi să-i dezvă¬ 
luie ceea ce urmează să facă. In consecinţă, legiuitorul 
este cel mult „o inteligenţă superioară", dar nu inventa¬ 
torul în absolut. Căci el intervine atunci cînd viaţa uma¬ 
nă revelă faptul că „fiecare cetăţean nu este nimic şi 
nu poate nimic decît prin ceilalţi, iar forţa cîştigată de 
întreg va fi egală sau superioară sumei forţelor natu¬ 
rale ale tuturor indivizilor" (Contractul social, p. 89, 139. 
140). Acţiunea sa, prin urmare, este predeterminată ; el 
nu pare decît să ia seamă de logica şi necesitatea istorică. 
„Primul act istoric", de aceea, nu stă în acest fapt al 
intervenţiei „legiuitorului" ca „inteligenţă superioară", 
ci în dialectica istoriei înseşi. Sau, oricum, legiuitorul 
are rol hotărîtor numai în punerea în acord a unei stări 
de fapt cu una de drept. 

Că multe rămîn neexplicate în continuare, este în 
afară de orice îndoială, însă prin relativizarea rolului şi 
a poziţiei factorului agent în ordinea organizării politice 
urmează că altceva, dincolo de el, îi hotărăşte opera. 

Perspectiva antropologică, deşi încă abstractă, terme¬ 
nul prim nefiind identificat, întru totul, în natura sa 
autentică, de unde şi un anume „dualism" : individul 
uman şi societatea, situarea în orizont antropologic, aşa¬ 
dar, prin radicalismul ei, se dovedea benefică. Şi aceasta, 
deopotrivă, pentru explicarea omului şi pentru restruc¬ 
turarea lui sau, mai curînd, pentru o explicaţie în ve¬ 
derea refacerii unităţii „esenţei" şi a /„transparenţei". 
Căci, mascată, deşi nu pierdută, „esenţa" trebuia adusă 
în „transparenţă (Jean Starobinski, Jean Jacques Rous¬ 
seau. La transparence et l'obstacle, p. 25). Viaţa esen¬ 
ţial umană trebuia să devină viaţă reală, ca societate 
civilă, cU punere în acord a civilizaţiei moderne şi „a 
esenţei omului ca fiinţă născută liberă" (Al. Tănase, In¬ 
troducere în filosofic^ culturii, p. 162). 

Obsesia întoarcerii la origini, la „natură", ca esenţă 
umană, capătă, astfel, deplină îndreptăţire şi face din 
Rousseau, cel puţin în spaţiul francez, conştiinţa lumi- 
nistă cea mai radicală. Acest „radicalism", de aceea, îl 
va fi atras pe Robcspierre, ca şi pe Kant, deşi în „lec- 

turi“ distincte. Revoluţionarul iacobin va fi. ales deschi¬ 
derea politică a filosofiei rousseauiste, în timp ce ma¬ 
rele gînditor german, spiritul ei „criticist“, de aplicare 
la fundamente. 

Dar, luminist el însuşi, fie şi în anumite limite tem¬ 
porale şi doctrinare, fie şi în acelea ale contextului ger¬ 
man, Kant (1724—1804) se fixa într-o analitică a uma¬ 
nului, pentru o refacere a lui. Ce alt sens, bunăoară, ar 
putea să aibă definiţia luminismului ca „ieşire a omului 
din starea de minorat 44 şi, în urmarea ei, acest alt impe¬ 
rativ : „folosirea publică a raţiunii trebuie să fie întot¬ 
deauna liberă 44 , numai astfel putîndu-se realiza „lumi¬ 
narea oamenilor 44 , adică emanciparea de „neputinţa de 
a se servi de propriul intelect 44 fără a fi conduşi „de alt¬ 
cineva 44 ? Ce şi, printr-o anume extindere a cîmpului său 
de semnificare, totuşi nedeturnantă, critica, adică „in¬ 
vitaţia adresată raţiunii ca să ia din nou asupra sa cea 
mai dificilă dintre toate sarcinile ei, aceea a cunoaşterii 
de sine, şi să instituie un tribunal care s-o garanteze 
în pretenţiile ei legitime, dar care să poată respinge toate 
uzurpările neîntemeiate, nu prin hotărîri arbitrare, ci 
prin legile ei eterne şi imuabile ? Ce, în fine, şi impera¬ 
tivul categoric : „acţionează oa şi cînd maxima acţiunii 
tale ar trebui să devină, prin voinţa ta, lege universală 
a naturii 44 (Ce este iluminismul, în op. cit., p. 425; Cri¬ 
tică raţiunii pure, p. 13 ; Întemeierea metafizicii mora¬ 
vurilor, p. 39). 

Critica, dar, deopotrivă a raţiunii pure şi a raţiunii 
practice, urma să fie o reînterheiere a filosofiei omului 
(a acestuia în exerciţiul cunoaşterii, ca şi în acela al mo¬ 
ralităţii), pentru om, ca scop. Şi aceasta prin chiar punc¬ 
tul său de plecare sau prin termenul de aplicaţie, prin 
raţiune adică : „Omul găseşte efectiv în sine o facultate 
prin care se distinge de toate celelalte lucruri, ba şi de 
sine însuşi, întrucît e afectat de lucruri, şi această fa¬ 
cultate este raţiunea (Întemeierea..., p. 71). 

Ca Rousseau, Kant vrea să instituie, critic, termenul 
prim, ireductibil, singurul în măsură să explice totul, 
fără ca, la rîndul său, să mai ceară să fie explicat. Alt¬ 
fel, se risca intercondiţionarea, evident, ruinătoare. Rous¬ 
seau însă, punîndu-1 în dublă determinaţie, logică şi is¬ 
torică, substituind adesea istoricul logicului, apăsînd cînd 
pe un sens, cînd pe altul, sprijinindu-se pe unul pentru 
a-1 explica pe celălalt şi nu întotdeauna în urmarea unei 

dialectici necesare a raportării, îi lua, prin ambiguităţi 
apăsătoare, o bună parte din şanse. 

Or, Kant alegea o singură perspectivă, aceea a onto¬ 
logiei umanului, zicînd după Hegel — ca o logică. Isto- 
ricitatea este pusă „între paranteze 11 pentru că mai înainte 
trebuia determinat termenul ireductibil printr-o analitică 
a structurilor 1 în adîncime şi nu într-o dispunere succesivă. 

Ceea ce este mai înainte în ordinea sistemului, s-ar 
putea spune, tot după Hegel, este mai înainte şi în logica 
istoriei. Dar, dacă aşa stau lucrurile, pentru o mai exactă 
înţelegere a istoricităţii, era nevoie de o „coborîre“ la 
fundamentele fiinţei umanului cu mijloacele metafizicii 
sau, mai în termeni kantieni, cu acelea ale criticii raţiu¬ 
nii pure-practice. 

Întrucît fiinţa noastră aparţine „pe de o parte, lumii 
sensibile 14 şi „este supusă legilor naturii 44 şi „pe de alta..., 
lumii inteligibile 44 şi, deci, „este supusă legilor care, in¬ 
dependent de natură, sînt întemeiate nu empiric, ci ra¬ 
ţional 44 , ea are „două puncte de vedere din care se poate 
privi pe sine însăşi 44 . 

Necesară, heteronomia (cercetarea omului, întrucît „se 
supune legilor naturii 44 ) nu este şi definitorie. Rămîne, 
de aceea, să ne îndreptăm către „partea raţională 44 a cu¬ 
noaşterii şi a reconstrucţiei noastre, adică, în alte cuvinte, 
către metafizica moravurilor. 

Presupunînd „metafizica naturii 44 în măsură să deter¬ 
mine „legile voinţei omului întrucît aceasta e afectată' 
de natură 44 , dar şi „partea empirică 44 a cunoaşterii omu¬ 
lui („antropologia practică 44 ), metafizica moravurilor „este 
neapărat necesară 44 şi, logic, din orizontul său, mai înain¬ 
tea acelora, fiindcă „o lege, pentru a fi valabilă ca mo¬ 
rală, ca bază, adică, a unei obligaţii, trebuie să cuprindă 
în sine necesitatea absolută 44 . „Fundamentul obligaţiei 44 , 
deci,- „nu trebuie căutat aici în natura omului, sau în 
circumstanţele externe în care este pus omul, ci a priori, 
exclusiv în conceptele raţiunii pure... 44 (Ibidem, p. 71, 
6—7). 

Ireductibilă la natură, fiinţa noastră trebuie justifi¬ 
cată în autonomia sa ontologică, ceea ce înseamnă că 
printr-o mişcare dublă, numită însă de un singur ter¬ 
men. Acesta e libertatea, care de-limitînd (sensul negativ) 
circumscrie (sensul afirmativ).: „Căci independenţa de 
cauzele determinate ale lumii sensibile (independenţă pe 

care raţiunea trebuie să şi-o asigure totdeauna) e liber- 
tate“. Cum însă „omul nu poate concepe cauzalitatea 
propriei voinţe niciodată altfel decît sub Ideea libertăţii 14 
(omul este fiinţă teleologică, scopul funcţionînd cauzal), 
nu are a fi determinat în sine decît ca raţiune (Ibidem, 
p. 71—72). 

încă o dată, numele kantian al fiinţei umanului este 
restrictiv (abstract), însă din acest alt raţioeentrist pot fi 
degajate cîteva consecinţe cu valoare formală (principii) 
în construcţia ontologică. 

Mai întîi că există două orizonturi ontologice, ambele 
legitime, şi aceasta în contra aparenţei. Kant, prin ur¬ 
mare, se aplică unei probleme dintre cele mai dificile : 
întrucît fiinţa în sine, fiinţa ca fiinţă, cum îi zicea Aris- 
totel, este una, în decurgere firească, tot asemenea va fi 
şi ontologia. Dar, cum aceasta este 6 reconstrucţie a 
fiinţei, ea presupune termenul reconstructor, ceea ce n-ar 
fi posibil fără o justificare a lui în alt orizont ontologic; 
Ca simplă parte a fiinţei metafizice, fiinţa umanului n-ar 
fi decît această parte. Or, în acest caz, ontologia cen¬ 
trată în fiinţa ca fiinţă (metafizica) nu mai era posibilă. 
Pentru legitimarea sa, de aceea, este nevoie de întemeie¬ 
rea ca alt orizont ontologic a termenului" care reconstruieşte 
dar în aşa fel încît operaţiunea să nu aibă loc printr-o 
uzurpare ce s-ar întoarce, ruinător, asupră-şi. Căci, insti¬ 
tuită printr-un „decupaj 14 în fiinţa în sine, acesteia j 
s-ar fi luat o „parte 44 , dar fiinţa umanului nu se punea în 
întreg. 

în urmarea unei istorii care urcă de la antici (de lâ 
Parmenide, dintr-un punct de vedere, de la Socrate, din 
altul), Kant condiţiona instituirea ontologiei umanului de 
justificarea autonomiei şi de construcţia autonomă. 

Aceasta este a doua consecinţă. în fine, cea de-a treia, 
venind prin filtrul celor dinainte, cu sens centrifug, asi¬ 
gură, tocmai datorită întemeierii ca autonomă, deschi¬ 
derea ontologiei umanului către celălalt orizont. 

Paradoxal, fiinţa noastră îşi sporeşte autonomia pe 
măsură ce se deschide tot mai mult către lume. în orice 
altă ipoteză : ca fiinţă incomunicabilă ori deschisă ca na¬ 
tură şi în forma naturii, rezultatul ar fi acelaşi, căderea 
din autonomia ontologică. Dar omul se construieşte prin 
integrarea lumii, ca transfigurare umană a acesteia. 

Dacă, în termeni kantieni, libertatea înseamnă inde¬ 
pendenţa faţă de „lumea sensibilă", fiind deschisă, omul 
este înaintarea în libertate. Chiar din univers kantian, 
Hegel (1770—1831) devine posibil, prin urmare, căci on¬ 
tologic determinată ca libertate, tot asemenea fiinţa noas¬ 
tră se afirmă ca fiinţă istorică. Istoricitatea, deci, ţine 
de ontologie ; mai înainte de a fi devenire, ea este. De 
aceea, cum ar zice Constantin Noica, istoria e „devenire 
întru fiinţă", sporire continuă în orizontul ontologic şi, 
totodată, ca orizont ontologic. Altfel, oricum altfel, pro¬ 
blema începutului îşi pierde sensul. 

De unde, de cînd începe istoria, sînt întrebări restric¬ 
tive, iar răspunsurile parţiale. Putem determina începutul 
unui comportament istoric, îl putem identifica şi pe acela 
al popoarelor, pentru că fiecare stă într-o serie, fiecare 
este un început, acesta. Dar fiecare se cere explicat prin 
altceva, fiecare trimite „înapoi". Unde ne oprim ? 

Din perspectiva unui istoricism derulat invers, două 
sînt pericolele (sau capcanele) : unul este acela al regre¬ 
siunii la nesfîrşit, iar altul al pluralizării începutului. Or, 
şi intr-un caz şi în celălalt, rezultatul este acelaşi. 

Singura lor valoare stă în trimiterea către explicaţia 
contrară, a determinării ontologice a începutului. 

Fie şi numai pentru punerea în termeni de inteligibi- 
litate a acestuia şi filosofia istoriei (aceea care vine „din¬ 
spre" filosofie) nu pare a fi, orice s-ar spune, „cel mai 
mare duşman al istoriei" (J. Le Goff, Pentru un alt Ev 
Mediu, I, p. 45). 

De altminteri, încă din Antichitate şi înaintîndu-se 
chiar „dinspre" istorie, ontologicul va fi,, fost chemat să 
dea sens „începutului". Sallustius, bunăoară, un diletant 
în filosofie, dar cu atît mai probant, fiindcă nu i se poate 
reproşa un ataşament „dogmatic", Sallustius, aşadar, so¬ 
cotea ca punct de plecare configuraţia fiinţei umane în¬ 
săşi, faptul de a fi „corp" şi „suflet". In consecinţă, „toate 
lucrurile şi toate dorinţele noastre" ar ţine, „unele de 
firea trupului, altele de cea a spiritului". 

„Suflet" şi „corp", deopotrivă, am avea şansa de „a 
ne face la fel cu zeii", ori, din contră, nenorocul de a 
ne apropia „de fiare". Depinde de alegere, spunea Sal¬ 
lustius, într-un fel care ne face să ne gîndim la Pico 
della Mirandola. 

Cînd s-a ales „puterea trupului 11 , treeîndu-se peste 
faptul că „îndeletnicirile omeneşti 1 * : „lucrarea pămîntu- 
lui, navigaţia, construcţiile** sau virtuţile „îşi au sorgin¬ 
tea în puterea spiritului**, „au dat năvală trîndăvia, bu¬ 
nul plac, trufia**. Cînd, dimpotrivă, fapta omenească a 
fost pusă sub semnul spiritului, va fi triumfat „virtutea 
strălucitoare si veşnică** (Conjuraţia lui Catilina, 1, 2 • 
2, 7 ; 1, 4). 

Aceasta este paradigma, nici originală, nici prea sub¬ 
tilă însă, dincolo de latura ei „narativă**, operaţională în 
înţelegerea ontologică a începutului în istorie. 

Modernii (Montesquieu, Vico, Rousseau) sînt încă mai 
aproape de cbnceptul istoriei ca expansiune (sau con¬ 
vergenţă) ontologică, însă „ceasul** său astral avea să fie 
abia Hegel, cu Fenomenologici spiritului mai mult decît 
cu Prelegerile de filosofie a istoriei. Sau, feu Fenomeno¬ 
logia, pentru că din aceasta se trăgeau şi Prelegerile... 

Descriere a fenomenelor — în sens tradiţional, la He¬ 
gel, fenomenologia stă ca expunere 1 a evoluţiei conştiinţei 
„de la prima sa opoziţie nemijlocită cu obiectul pînă la 
ştiinţa abstractă**, prin urmare ca o „deducţie** a concep¬ 
tului „ştiinţei pure** sau „absolute**, adică a adevărului 
„tuturor modurilor conştiinţei**. De aceea, într-o primă 
determinaţie, este „concept... produs în cuprinsul însuşi 
al logicii** (Logica, p. 30, 31). 

Cum logica (logica hegeliană, se înţelege) este chiar 
ontologia, această accepţie este fundamentală, fenome¬ 
nologia aici funcţionînd ca metodă (este metoda) în de¬ 
ducţia ontologică. Aşa fiind, ea poate să stea ca „logica 
însăşi**, de îndată ce „metoda nu este altceva decît struc¬ 
tura întregului, înfăţişat în pura sa esenţialitate** (Feno¬ 
menologia spiritului, p. 33). 

Cu toate acestea, fenomenologia ocupă, în sistemul 
hegelian, uii loc care pare restrictiv, pentru că „deter- 
minarea** particulară a spiritului „în dezvoltarea con¬ 
ceptului său“ aparţine „filosofiei spiritului** ca a doua 
„treaptă**, după antropologie şi înaintea psihologiei, a 
„spiritului subiectiv** a acestuia „în idealitatea** sa, deci 
„ca spirit cunoscător**. 

Dacă antropologia i se aplică întrucît este „în sine sau 
nemijlocit** (ca „suflet** sau „spirit natural), avînd „punc¬ 
tul de plecare** în „sufletul determinat calitativ, legat de 
determinările sale naturale**, iar psihologia „consideră 
spiritul ca atare, spiritul care în obiect se raportează 

numai la sine însuşi", fenomenologia, cu poziţie inter¬ 
mediară, are a se aplica sufletului care „se ridică... prin 
negaţia corporalităţii sale, la identitatea ideală, pură, cu 
sine", a sufletului, deci care „devine conştiinţă, devine 
cu“, care se pune „în faţa «altului» său, pentru sine". 
Ea distinge conştiinţa ca „treaptă a reflecţiei, adică a 
raportării spiritului, a spiritului ca fenomen (Erscheinung), 
ia în seamă „raportarea infinită a spiritului la sine, dar 
ca subiectivă, ca certitudine de sine însuşi“ (Filosofia spi¬ 
ritului, p. 13, 37, 40, 202—203). 

Sensurile, dacă nu se opun, diferă, şi într-atîta, in¬ 
cit par să impună două concepte şi două construcţii ale 
fenomenologiei. 

Numind, una, teoria generală a Fiinţei, şi alta, onto¬ 
logia umanului, Logica şi Filosofia spiritului sînt în iden¬ 
titate, ca şi în deosebire. în identitate, pentru că, nume¬ 
ric, dacă se poate spune aşa, ontologia este una, iar în 
deosebire, în măsura în care, ca specificaţie, trebuie să 
fie a fiinţei în sine şi a fiinţei noastre. Distincţia nu vine 
doar „dinspre" cea de-^ doua : ne-am putea bănui de 
o instituire ilegitimă (subiectivistă), ci este hotărîtă de 
prima, chiar. 

Instituire a fiinţei în sine, ontologia presupune în mod 
necesar doi termeni : pe cel instituit şi pe cel care in¬ 
stituie. De celălalt orizont, prin urmare, este nevoie din 
însăşi perspectiva primului, căci ontologia, ca reconstruc¬ 
ţie a fiinţei ca fiinţă; tocmai de aceea nu poate fi în 
absenţa subiectului. 

Aşa stînd lucrurile, de unde vine identitatea vine şi 
deosebirea. 

Concentrice, numai că unul, cel al „logicii" (al onto¬ 
logiei), îl cuprinde pe celălalt, al „spiritului", cele două 
„cercuri" sînt chiar „dinspre" fiinţa în sine identice şi 
diferite. Dar, aşa fiind, ambele raportări se cer justifi¬ 
cate printr-un „al treilea" termen, şi acesta este „feno¬ 
menologia", datorită dublei sale funcţionalităţi : de con¬ 
strucţie în cîmpul logicii şi, mişcare în decurgere firească, 
de autoconstrucţie a „spiritului". în aceste limite, prope- 
deutice, ontologia umanului se legitimează prin chiar 
actul instituirii „logicii". Dar şi invers, „logica" se înte¬ 
meiază întemeind. 

, „Citită" din punctul de vedere al ontologiei, fenome¬ 
nologia pare „cheia" întregii construcţii hegeliene. Scrisă 
mai înaintea Ştiinţei logicii şi a Enciclopediei, Fenome- 

nologia spiritului spune tot despre ceea ce Hegel „avea să 
facă el însuşi mai tîrziu... de parcă îşi amintea de viitor 14 , 
cum s-a spus că făceau „profeţii 44 (Constantin Noica, 
Povestiri despre om, p. 250). 

In cea de-a doua accepţie, restrictivă, întrucît e apli¬ 
cată spiritului „cunoscător 44 , aşa cum aceasta „se deter¬ 
mină... concret la cunoaştere 44 , fenomenologia reface 
„mişcarea dialectică pe care conştiinţa o exercită în ea 
însăşi 44 , de la „certitudinea sensibilă 44 la „adevărul fiin- 
ţînd însuşi pentru şine, care este raţiunea 44 (Filosofici 
spiritului, p. 37 ; Fenomenologia..., p. 56). 

Identitate a subiectivităţii conceptului şi a obiectivi¬ 
tătii lui, deci adevărul care este întregul, raţiunea face 
să coincidă în ea logica şi filosofia spiritului ca recon¬ 
strucţii (ontologii), sau le justifică astfel venind „dinspre 44 
cea de-a doua. Dar prin faptul însuşi al situării, ea afir¬ 
mă existenţa a două orizonturi. 

Fenomenologia cu raţiunea ca întreg, prin urmare, 
dă legitimitate şi unuia şi celuilalt numai întrucît le 
pune în identitate şi deosebire. Ea este „cheia 44 (este me¬ 
toda), pentru că uneşte separatele şi separă unitatea. Dar 
ambele mişcări le face „dinspre 44 celălalt termen al on¬ 
tologiei. „împingerea 44 fenomenologiei în logică (în on¬ 
tologia ca logică) ţine astfel de ceea ce Hegel însuşi nu¬ 
mea „viclenia raţiunii 44 . 

în caz contrar, fiinţa în sine trebuia pusă ca termen 
de cunoscut, zicînd după Kant — cu mijloacele sensibi¬ 
lităţii şi ale intelectului. Or, cu acestea, ea risca incognos- 
cibilitatea. Fiinţa însă (ldeea la Hegel), ca lucrul în sine 
kantian, nu este de cunoscut, ci de reconstruit, ceea ce 
nu este posibil decît prin „împingerea 44 fenomenologiei 
în şinele ei. Astfel incit filosofia spiritului (ca ontologie a 
umanului) se delimitează (se construieşte) ca asumare 
(prin reconstrucţie) a fiinţei în sine. Altfel spus, în primul 
său gest, de delimitare, „spiritul 44 săvîrşeşte o identificare 
cu „fiinţa in sine 44 în forma deosebirii, căci o instituie. 
Prin aceasta însă „spiritul 44 însuşi capătă „obiectivitate 44 , 
deci îşi asumă fiinţa în sine, pentru a Se pune pe sine. 

Cît este „mijlocit 44 , ca suflet în determinaţie natură, 
spiritul nu aparţine fenomenologiei, nici chiar „logicii 44 
(ca teor-ie. a fiinţei), ci unei ontologii secundare (filosofici 
naturii) centrată în existenţă. , 

Hegel provoacă ceea ce s-ar putea numi o „criză în 
obiect 44 : pune spiritul în determinaţie naţurală, deci, îl 

depărtează de fiinţa în sine, pentru a-1 opune, apoi, ca 
termen ontologic distinct. 

„Mod“ al lumii, omul nu aparţine nemijlocit struc¬ 
turii fiinţei. Ca toate celelalte „făpturi ale naturii 14 , este 
natură el însuşi. „Participarea la fiinţă e, deci, mediată. 
Altfel, ca determinaţie a fiinţei, paradoxal, nu se mai 
putea individualiza prin autodeterminare, rămînînd ceea 
ce sistemul îl făcea să fie. Nobleţea lui, prin urmare, nu 
avea a-i fi dată, ci dobîndită. Mitul însuşi, pentru a-1 
înălţa, a trebuit să-l „coboare 14 din starea edenică unde 
nu era el şi nu putea fi. Paradisul îi oferea totul, în 
afară de umanitate. 

Hegel ia ca punct de plecare determinaţia naturală 
a sufletului, deci îl fixează în regim de dep'endenţă pen¬ 
tru a-i justifica autonomizarea ca act propriu, de auto- 
construcţie. în alte cuvinte, fiinţa omului nu este un dat 
sau nu este, cît devine. Mai întîi, ca recunoaştere (ca 
instituire) a „istoriei 44 fiinţei în sine şi, prin aceasta, ca 
„istorie 44 în orizontul său. Actul de instituire ontologică 
este, de aceea, şi unul de autoinstituire. Certitudinea 
sensibilă cu care începe „interiorizarea spiritului 44 este 
şi afirmaţia „interiorizării obiectului 44 . Ea conţine „fiinţa 
pură 44 , „fiinţa în genere 44 , „adevărul 44 prim, dar „cel mai 
abstract şi mai sărac 44 . Cu percepţia, fiinţa trece din ex¬ 
terioritatea pură şi abstractă, în Acesta care este pus ca 
„non-acesta“, printr-o „negare şi o păstrare 44 , în acelaşi 
timp. Nemijlocirea, încă, sc mai păstrează, pentru că 
Acesta încă este un „senzorial 44 , dar unul îh forma uni¬ 
versului. "Astfel încît fiinţa însăşi apare ca universal, 
m|jloeindu-şi devenirea prin ea însăşi, adică prin „nega¬ 
tiv 44 (Filosofia spiritului, p. 219 ; Fenomenologia..., p. 59, 
68). Dej-a „progresul în dezvoltarea conştiinţei... ca o 
transformare a determinărilor obiectului ei 44 , dar o trans¬ 
formare a acestora prin „suspendarea 44 singularităţii şi 
a exteriorităţii, deci mecanismul instituirii ontologice şi 
al autoinstituirii capătă contur. Cu intelectul, procesul, 
în dubla sa deschidere, se adînceşte, pentru că de acuma 
obiectul este pus ca fenomen, ca apariţie, iar „reflexia 
-în-sine a lui „ca altceva, ceva al său, dar „interior 
şi universal, opus fenomenului, fiinţînd pentru sine 44 . 
Cu conştiinţa în sine şi, apoteotic, cu raţiunea, „imaginea 
fenomenalului 44 (ca imagine universală, dar statică) şi 
fenomenalul însuşi, fiinţa aşa cum stă pentru intelect 

sînt depăşite în „adevărul conştiinţei" : „eu am cuno¬ 
ştinţă de obiect, ca obiect al meu. S-ar părea însă că 
«subzistenţa» independentă, simplă, pentru conştiinţă este 
pierdută". De fapt însă „conştiinţa-de-sine este reflecţia 
din fiinţa lumii senzoriale şi percepute şi este esenţial 
întoacerea din alteritate ?“ (Fenomenologia..., p. 215 ; p. 
102 ). 

întrucît se recunoaşte în obiect („în el - eu am cu¬ 
noştinţă de mine"), spiritul se determină ca libertate. El, 
dar, pentru a se institui/ trebuie să-şi însuşească : .„li¬ 
bertatea şi raţiunea, care constau în aceea că eu mă înalţ 
la forma eu = eu, că eu recunosc totul ca al meu, că eu 
iau orice obiect drept un membru în sistemul a ceea ce 
sînt, pe scurt, în aceea că, în una şi aceeaşi conştiinţă 
eu am eu şi lumea, în lume mă regăsesc pe mine în¬ 
sumi, şi invers, în conştiinţa mea am ceea ce este, ceea 
ce are obiectivitate" Filosof ia spiritului, p. 219). 

Constituindu-se prin instituire, ontologic, spiritul se 
construieşte după modelul fiinţei în sine. Două orizon¬ 
turi ontologice (cel al fiinţei şi cel al spiritului), ele nu 
au a fi decît prin ontologie. Altceva, ontologia umanu¬ 
lui, formal, se supune aceloraşi reguli de construcţie. 
Presupunînd că are altele, o separăm într-o ordine ab¬ 
solută, ceea ce înseamnă că fiinţa, numeric, nu mai este 
una. în consecinţă, ontologia n-ar mai fi posibilă nici 
într-un orizont, nici în altul. 

Or, deşi este ceva, fiinţa în sine nu ia umanului şan¬ 
sele ontologice, numai că acestuia ca alt sistem al ei. 

Dar, deocamdată, se pune (şi se răspunde doar la) o 
întrebare, adevărat că, prima în ordinea importanţei : 
anume, dacă e posibilă o ontologie a umanului. Rămîne 
(este deschisă) însă a doua : Cum este posibilă ? 

Semnul distinctiv, „adevărul", chiar al fiinţei noas¬ 
tre este libertatea (ca autoconstrucţie) : „esenţa spiritu¬ 
lui este formal libertatea". într-o primă determinaţie, 
conceptul acesteia ne-o evocă pe cea kantiană, fiind „ne- 
gativitatea absolută", „raţiunea aşa cum ea se separă, în 
forma pură" (Filosofia spiritului, p. 23, 238). 

în cea de-a doua însă, mai profundă, ea este afirmaţie, 
adică o construcţie de sine a fiinţei umanului. Cît se 
instituie ca alt sistem al Ideii (fiinţei metafizice), aceasta 
se pune ca o „istorie" formală, ceea ce înseamnă că ab¬ 
stractă. Or, în structurile instituite prin „participaţie". 

ea trebuie să-şi pună propriile sensuri. „Istoria 14 prin „ana¬ 
logie" ontologică pînă acuma, de acuma nivelul celei 
de-a doua descrieri, ea ne apare ca „istorie 44 încărcată cu 
sensuri. Ceea ce se înlănţuia în „ritmul dialectic 44 urmea¬ 
ză a se desfăşura „acum după întruchipările istorici 44 
(Constantin Noica, op. cit., p. 12). 

Certitudinea sensibilă ne'scoate din indistincţia na¬ 
turală dîndu-ne conştiinţa experienţei noastre „ca expe¬ 
rienţă universală 44 ; cu ea suprimăm, dar pentru a ne afir¬ 
ma, căci „mai curînd contrariul este experienţă univer¬ 
sală 44 . Spunem : „Ce e aici este un pom 44 , şi aşezăm sen¬ 
sibilul în faţa conştiinţei. L-am „suprimat 44 o dată, dar 
abstract, adică fără mijlocire. De aici şi „iluzia 44 că „fiinţa 
lucrurilor 44 stă pentru conştiinţă „ca adevăr absolut 44 . Dar 
cum şi ce (sau cine) ne-o garantează ? Cît stăm în faţa 
lucrurilor, de unde ştim că în faţa lor stăm ? De unde 
şi că acesta în conştiinţă răspunde lui acesta dincolo 
de ea ? 

Afirmaţia contrară „Aici nu este un pom, ci o casă 44 , 
prin negativitate ne descoperă mijlocirea. Trebuie, dar, 
să aj>ungem „la desperare 44 în ce priveşte fiinţa lucrurilor 
sensibile. 

Şi animalele „desperă 44 în faţa lor,^ numai că ele „le 
apucă şi le mănîncă 44 . Omul spune însă că acesta nu este 
ceva, ci altceva, „suprimă certitudinea obiectelor sensi¬ 
bile 44 , afirmate mai întîi în ea, prin alta care, mai de¬ 
parte de lucru, se determină ca experienţă universală. 
Ca în' „şcoala cea mai de jos a înţelepciunii 44 , zise He^ 
gel, care ne învaţă „secretul mîncârii pîinii şi al băutu¬ 
lui vinului 44 : „mîncăm şi bem adevărul lucrurilor sen¬ 
sibile 44 şi nu lucrurile, căci acestea sînt trecute în „expe¬ 
rienţa 44 noastră, „sînt numite şi gîndite 44 (Fenomenolo¬ 
gia..., p. 65, 66). Sau, ca în mentalitatea totemică, ani¬ 
malele „încetează de a mai fi numai, sau mai ales fiinţe 
temute, admirate sau rîvnite ; realitatea lor sensibilă 
lasă să se transpară noţiuni şi relaţii... 44 , astfel îneît „spe¬ 
ciile naturale nu sînt alese pentru că sînt «bune de mîn- 
eat», ci pentru că sînt «bune a fi gîndite» 44 (Claude Levi 
Strauss, Totemismul azi, p. 112). 

Conştiinţa sensibilă, întrucît e conştiinţă, înseamnă 
deja mişcare către „universal 44 , pe care însă doar „îl sem¬ 
nalează 44 , semnalînd lucrurile şi, prin aceasta, ca „nemij- 
lociri 44 . Lucrurile, însă, sînt legate între ele, din ceva 
rezultă altceva. Or, aici, între ceva şi altceva, sau de la 

ceva la altceva stă universalul lor. Filosof ia, ca nume 
generic, deocamdată, pentru explicaţie (sau discursivi¬ 
tate), se anunţă de îndată ce „trebuie să ne ridicăm" de 
la ceea ce rămîne legat „de presupoziţii" la „dovada ne¬ 
cesităţii absolute a lucrurilor". Cu această nevoie însă, 
trecem, sîntem trecuţi în determinaţia intelectului, pen¬ 
tru că ne-am constituit pentru „universalul necondiţio¬ 
nat". Percepţia îl „privea" din afară, intelectul dinlăun¬ 
tru. Descoperim, astfel, forţa şi cauza ca exteriorizări 
ale unui interior necondiţionat, „conexiunea internă" care 
este legea (fie că „se referă la natură exterioară, fie că 
se referă la ordinea etică a lumii") şi aflăm ce este „in- 
teriorul" însuşi : „transcendentul suprasensibil", dar unul 
care s-a constituit, provenind din_fenomen ca „mijlocire 
a lui", deci esenţa lui. în consecinţă, suprasensibilul este 
„sensibilul şi perceputul" ca întreg (Filosofia spiritului, 
p. 216 ; Fenomenologia..., p. 87). 

Dar acest întreg, în forma intelectului, pentru con¬ 
ştiinţă este altceva decît conştiinţa, ceea ce înseamnă că, 
in sine, el stă pentru un altul. Conceptul obiectului este, 
încă, în obiect. Or, a-fi-în-sine şi a-fi-în-altul trebuie să 
fie unul şi acelaşi. Raportarea exterioară impune între¬ 
girea în acelaşi orizqnt al eului ca „relaţia însăşi". Cu 
aceasta, „conştiinţa de sine" s^a afirmat deja, ea fiind 
dc-sine, întrucît este pentru-sine. 

Conceptul Spiritului este, de acuma, pus în pura 
lui esenţialitate ; „ceea ce se va produce de aici înainte 
pentru conştiinţă este experienţa a ceea ce este spiritul 
— această substanţă absolută care, în deplină libertate 
şi independenţă a opoziţiei sale, anume a unor conştiinţe 
-de-sine diferite, fiinţînd pentru sine, este unitatea 
lor. Fu care este Noi ; Noi care sîntem Eu" (Fenomeno¬ 
logia..., p. 101, 102, 107). 

Prin heteroraportare, dar în cîmp propriu, conştiinţa- 
de-sine care este universalitate, tocmai prin aceasta pro¬ 
duce individualitatea. Ea se afirmă ca relaţie în universal, 
deci presupune universalul în aceasta. Universalul nu 
poate să stea decît ca relaţie, însă în acelaşi orizont. De 
aceea este relaţia individualelor lui. Dar ca relaţie el este 
al individualelor care sînt în alteritate. Fiecare este el 
însuşi şi, prin aceasta, altceva, ca în dialectica platonică 
a identicului şi diferitului din Sofistul. Aşa se face că re¬ 
laţia dintre cel puţin două conştiinţe (două individuale) 
este „astfel determinată încît ele se încearcă pe ele însele 

şi una pe alta, prin luptă pe viaţă şi pe moarte". Ele tre¬ 
buie „să intre în această luptă" căci trebuie „să ridice la 
adevăr certitudinea lor însăşi de a fi pentru sine, faţă de 
alţi şi faţă de ele însele". 

Aici stă şansa individului de a fi recunoscut ca per¬ 
soană, deci de a „a risca" pentru celălalt cum celălalt 
„riscă" pentru el. Fiecare trăieşte prin altul, fiecare tre¬ 
buie să trăiască prin altul, pentru a trăi prin sine. 

Se „suprimă" reciproc pentru a se afirmă reciproc, 
dacă fiecare vrea să iasă din unitatea simplă, abstractă. 
Dacă vrea să fie el însuşi o relaţie şi nu termen într-o 
relaţie. Fără să fie el însuşi ceea ce este universalul, acesta 
n-ar fi decît o sumă, ca de lucruri. Or, individul, pentru 
a fi şi a se recunoaşte ca „imagine" a universalului, tre¬ 
buie să fie o relaţie, relaţie ca acesta. 

Acum însă, acesta, deci o conştiinţă de sine, se rapor¬ 
tează la celălalt ca la o fiinţă-pentru-un-altul, ca la ceva 
„neindependent", şi invers, pentru că ambii termeni sînt 
prinşi în „jocul interschimbării". Dar, dinspre sine, fiecare 
este „stăpînul" şi celălalt „sluga". 

Presupunîndu-se, „stăpînul" şi „sluga" se recunosc re¬ 
ciproc şi s^ exclud, totodată. Putere asupra celuilalt, 
„stăpînul" ekte fiinţă-pentru-sine sau, întrucît este fiinţă- 
pentru-sine, este „stăpîn". Stînd ca „fiinţă independentă", 
prin chiar acest fapt devine posibil celălalt ca „slugă". 
Independenţa sa este „lanţul slugii “î Dar dependenţa aeesf 
tuia este şi „dependenţă" a „stăpînului", care, legînd pe 
altul de sine se leagă pe sine de el. în absenţa „slugii", 
„stăpînul n-ar mai fi această determinaţie" (Fenomenolo¬ 
gia..., p. 107-112). Termeni relativi „sau corelativi", zicea 
Aristotel : astfel, prin termenul sclav noi înţelegem scla¬ 
vul unui stăpîn ; prin termenul stăpîn, stăpînul unui sclav 
(Categorii, 7, 66). Independenţa unuia stă prin neindepen- 
denţa celuilalt, dar, prin aceasta, stăpînul însuşi este de¬ 
pendent şi sclavul independent. 

„Stăpînul" are putere asupra fiinţei „sclavului", nu 
însă şi asupra lucrului ca „obiect al dorinţei" safe. „La¬ 
tura independenţei" acestuia prin aceasta revine „scla-' 
vului" care îl „prelucrează", întrucît îl prelucrează. „Ser¬ 
vitutea" 4 mută dependenţa în independenţă, la care însă 
se raportează exterior, independenţa sa fiind o dependenţă 
faţă de „lucrurile naturale". 

Se creează astfel o situaţie, parcă, explozivă : numai 
„stăpînul 1 * ar putea fi liber faţă de lucruri, pentru că se 

raportează mijlocit la ele, dar nu este, pentru că ceea ce 
face sluga este, „propriu-zis, acţiunea" sa. „Servitutea 11 , în 
schimb, deşi are lucrul, îl are nemijlocit, dar neindepen¬ 
dent. 

Intrucît se raportează la lucru prin „slugă“, „stăpînul“ 
pare să se „bucure 11 de el „în mod pur", numai că de 
aici vine „recunoaşterea" sa de către altă conştiinţă. In¬ 
dependenţa este de îndată întoarsă de dependenţă. „Scla- 
vul“ însă, pentru că „a experimentat 11 prin opoziţie „ade¬ 
vărul" celuilalt, adevărul care este celălalt, „stăpînirea“ 
(conştiinţa fiinţînd-pentru-sine) trăieşte negativitatea ab¬ 
solută. Nimic faţă cu celălalt, el începe să se afle în sine 
şi să se construiască prin sine, nu prin altul. Se desprinde 
din relaţie, ca termen, şi se afirmă ca o relaţie el însuşi. 
„Servind, el suprimă dependenţa faţă de lucruri şi, prin 
suprimarea acesteia, devine conştiinţă pentru sine“. Căci 
„servind", „experimentează" în sine esenţa sa însăşi, adică 
munceşte. 

Atît cît „servitutea" înseamnă raportare la lucru ca 
la obiect al „dorinţei", „stăpînul" face ceea ce trebuie să 
facă acesta din urmă, este încă dependent. Cînd însă 
„prelucrarea" lucrului nu mai este ; pentru „dorinţa" stă- 
pînului, sau cînd înseamnă mai mult decît atît, ea se 
afirmă ca muncă, „experimentare" a esenţei, autoafir¬ 
mare (autoconstrucţie). Căci, spre deosebire de prelucra¬ 
rea pentru „dorinţă", ea însăşi o negare a lucrului, dar 
una in care lucrul îşi păstra independenţa pentru „sclav", 
munca este transfigurarea obiectului ca obiect. Acesta nu 
mai e trecut într-o „formă" subiectivă : pentru dorinţa 
celuilalt, ci primeşte forma „muncitorului" (Fenomenolo¬ 
gia..., p. 112, 119).' 

în „prelucrare", lucrul este transferat ca lucru ; prin 
muncă însă, el este luat în stăpînire, căpătînd formă ome¬ 
nească. Actul, aşadar, unul de instituire ontologică, pre¬ 
supune trecerea lucrului din în-sinele său în-sinele omului. 

Relaţie a fiinţei noastre cu lucrul, la un prim nivel 
(ca „prelucrare"), la un al doilea, cel esenţial, munca 
este o aducere a ceea ce stă ca atare dincolo de noi în 
orizont uman ca lucru al omului. Astfel că el capătă o 
altă obiectivitate, aceea pe care i-o dă „acţiunea" asu- 
pră-i, iar „subiectul", fiinţare-pentru-sine. 

Transferul lucrurilor (sau interiorizarea umană a lor) 
este, deci, prin expansiune (sporire) a fiinţei noastre. Noi 

le dăm forma noastră, le aducem în orizontul nostru care, 
pe măsura interiorizării lor, se exteriorizează. Ori, altfel 
spus, noi le aplicăm forma noastră, o trecem dincolo de 
noi, pentru a face din lucruri lucruri pentru noi. Ele de¬ 
vin ale noastre, cit le de>-naturăm. 

Nu le luăm, prin aceasta, condiţia naturală, în-sinele 
lor ; munca nu este totuna cu actul de destituire naturală, 
pentru că ea nu este acţiune naturală. 

Şi animalele îşi „însuşesc 14 lucrurile ; „ele se îndreaptă 
asupra lor, le prind, le apucă şi le consumă 44 , dar întrucît 
sînt singulare şi în naturalitatea lor, deci aşa cum sînt 
ele. Şi tot aşa în naturalitatea lor şi le fac proprii. Noi 
însă „facem din ele ceva subiectiv, produs de noi, apar- 
ţinîndu-ne nouă ca oameni 44 . Nu le luăm condiţia, soco- 
tindu-le ca „reprezentări sau gînduri 44 , ci facem „din lu¬ 
cruri universalităţi, adică le facem proprii nouă şi, totuşi, 
ca „lucruri naturale 44 ele devin ale noastre (Filosofia na¬ 
turii, p. 16, 13, 14). 

A munci, deci, înseamnă a re-crea lucrurile în celălalt 
orizont ontologic, sau a le re-crea întrucît noi ne pro¬ 
ducem pe noi înşine. 

Relaţia dintre om şi lucruri nu este ca între doi ter¬ 
meni, căci munca e relaţie înlăuntrul umanului. Dacă 
ne-am raporta exterior, am face-o ca un lucru faţă cu 
alt lucru şi am schimba o formă naturală cu alta. Lucru¬ 
rile, însă, pentru noi, întrucît sîntem muncă, nu au altă 
condiţie decît pe aceea a mijlocului. Scopul este în noi 
sau noi sîntem scopul. Şansa noastră ontologică stă în 
acest act de reconstrucţie, căci el ne defineşte ca măsură 
a tuturor lucrurilor şi centru al lumii noastre. Sau, în- 
tr-un cuvînt, dacă umanismul este nume pentru identi¬ 
tatea noastră ontologică, ne defineşte umanist. 

Dar, revenind, deocamdată, situaţie paradoxală, „ac¬ 
tul formării 44 , munca, deşi cu „semnificaţie pozitivă 44 , pen¬ 
tru că aparţine „conştiinţei servile 44 , are şi una „nega¬ 
tivă 44 . Afirmă şi înstrăinează, totodată, căci punerea „scla¬ 
vului 44 ca „fiinţare-pentru-sine 44 este prin raportare la o 
„esenţă străină 44 în faţa căreia „conştiinţa servilă a tre¬ 
murat 44 . 

„Supunere 44 , „sclavul este în serviciu 44 şi, de aceea, 
experimentează „frica 44 , dar în „actul formării 44 . în afara 
acestuia, ea âr rămîne „interioară 44 , mai curînd o „oare¬ 
care teamă 44 . Or, „conştiinţa servilă 44 pentru a şti că este 

„în-şi-pentru-sihe“ trebuie să treacă „prin frica abso¬ 
lută", deci, să se pună în situaţie limită, să meargă pînă 
la capăt dacă vrea să se întoarcă la sine (Fenomenologia..., 
p. 115). „Frica absolută" ca un experiment absQlut este 
„trăirea la limită" a negativităţii, deci, prin reflex, a de¬ 
marcaţiei dintre ceea ce nu este şi ceea ce este omul. Ca 
teamă, „conştiinţa servilă" stă în faţa „stăpînului". Ca 
„frică absolută 41 , însă, ea se defineşte generic, pentru că 
se raportează la ceea ce nu este, într-o ordine a univer¬ 
salului. Prin „frică 44 , altfel spus, „sclavul 44 nu mai tră¬ 
ieşte spaima în faţa a ceea ce nu este ca sclav, a „stă¬ 
pînului 44 , ci ca om, în raportare la negativul său absolut. 

Cum însă „nu toate împlinirile conştiinţei naturale" 
s-au clătinat, eliberarea (libertatea), ontologică se menţine 
încă „în interiorul slugărniciei" (Ibidem, p. 115). 

„Conştiinţa servilă" dă libertăţii sensul ei prea din 
interior pentru a căpăta deplină universalitate. Ea trăieşte 
încă prin raportare şi se pune încă în ceea ce nu este ea. 

S-a văzut aici (Jean Hyppolite, Jean Wahl) un existen¬ 
ţialism avant la lettre sau, mai curînd, o filosofie a omu¬ 
lui care poate fi citită existenţialist, pentru că Fenome¬ 
nologia... hegeliană ţintea totuşi la „ştiinţa absolută", din¬ 
colo de o viziune sau alta (Jean Hyppolite, Etudes sur 
Marx et Hegel, p. 31). 

Un existenţialism ca atare este greu de presupus însă 
fie şi pentru faptul că existenţialismul are o altă iden¬ 
titate. Dar dacă distingem între „teme 44 şi „interpretări 44 , 
si trebuie s-o facem, atunci teama şi frica ies dintr-o „pre¬ 
istorie 44 a existenţialismului. Pentru a fi devenit motive 
predilecte într-o filosofie anume, nu înseamnă că sînt 
„confiscate 44 definitiv de către aceasta. Aceasta pe de o 
parte. Pe de alta, trebuie să mai avem în vedere şi că 
ele sînt „pentru Hegel numai momente în evoluţia dia¬ 
lectică a Spiritului... (C. I. Gulian, Hegel sau filosofia 
crizei , p. 123). 

Hegel ia în seamă toate mişcările şi determinaţiile fi¬ 
inţei noastre, dar pentru o definire ca întreg a acesteia. 
El separă (distinge) pentru a uni. 

De altminteri, Hegel pare a preveni, atunci cînd se 
apleacă asupra stoicismului şi scepticismului, că „inter¬ 
pretările" (moduri de luare la cunoştinţă) aparţin acestor 
sau celorlalte determinaţii ale „conştiinţei-de-sine“. 

Despicarea lăuntrică (înstrăinarea) pe care o trăieşte 
„conştiinţa servilă" („Pentru ea aceste două momente — 
al ei însăşi ca obiect independent şi al acestui obiect — 
...ca fiind propria esenţă, cad unul în afara altuia") nu 
stă ca scop, ci doar ca mijloc. Era, spune Hegel, nevoie 
de aceasta pentru ca „latura fiinţei în sine, adică a ceea 
ce are natura lucrului care a obţinut forma prin muncă" 
să apară ca o „nouă configuraţie a conştiinţei-de-sine, o 
conştiinţă care gîndeşte, adică o conştiinţă liberă". 

Iar această conştiinţă liberă ca „manifestare conştientă" 
s-a numit „stoicism", adică o filosofie a conştiinţei care 
gîndeşte, a conştiinţei care instituie ceva ca esenţial, 
numai întrucît ea se comportă (în esenţialitatea pură) ca 
„esenţă gînditoare". 

„Stăpîn" şi „sclav", amîndoi trăiesc drama „dependen¬ 
ţei". De aici, prin conştiinţa care se aşază ca „esenţă 
gînditoare", şi retragerea „în esenţialitatea simplă a gîn- 
dului". De aici şi stoicismul ca stoicism al împăratului şi 
al sclavului. Căci şi unul şi celălalt trăiesc în acelaşi 
„timp al fricii şi al servituţfi". Amîndoi, Marc Aureliu 
(împăratul), pe „tronul lui", şi Epictet (sclavul), îţ „lan¬ 
ţurile sale", trec de aceeaşi parte, uniţi de acelaşi gînd, 
de aceeaşi nevoie a „purei universalităţi". Nefericirea este 
a amindurora, aceeaşi nefericire, chiar dacă unul o trăieşte 
pe tron, iar celălalt în lanţuri, întrucît fiecare trăieşte în 
„singularitate". 

Stoicismul îi scoate din aceasta, mutîndu-i în „uni¬ 
versalitatea gîndului" şi deci în libertate. Numai că prin 
indiferenţă faţă de „fiinţă-în-fapt-natural“. El conferă li¬ 
bertate, dar „fără împlinirea vieţii", apropie „conceptul 
libertăţii" şi „depărtează libertatea vie". 

Abia scepticismul realizează ceea ce în stoicism este 
numai „oonceptul", fiind „atitudinea negativă faţă de 
alteritate". 

Dacă stoicii puneau „indiferenţa" faţă „de fiinţa-în- 
sine-naturală", scepticii se opun independenţei lucrurilor. 
De aceea, ei „experimentează" libertatea pe care con¬ 
ştiinţa „şi-o dă şi şi-o păstrează prin ea însăşi". Prin ei, 
conştiinţa revine la singularitate şi la contingenţă, dar 
pentru a se afirma într-o nouă universalitate, „identică 
sieşi". 

Prea mobilă însă, conştiinţa sceptică „experimentează 
libertatea ca ridicare deasupra... oricărei contingenţe", (de- 

terminate), numai că în contingenţă, adică în neesenţia- 
litate. 

De aici dedublarea conştiinţei de sine, dar nu în „uni¬ 
tatea", ci în „apariţia" ,ei, 1 ca o „contradicţie" sau ca o 
„nefericire". Conştiinţa este încă departe de „liniştea uni¬ 
tăţii" ; ea trăieşte într-o alternativă : cînd „crede că a 
ajuns la victorie", ceea ce înseamnă recunoaşterea uneia 
în cealaltă, cînd speră în „unitate", fiind „aruncată în 
afară din fiecare". 

„Conştiinţa nefericită" este, deci, a conştiinţei care, 
afirmîndu-se universal într-o identitate (în aceasta), o 
pierde pe cealaltă, în „non-esenţialitate", şi astfel se pierde 
şi pe sine. Acelaşi-ul şi altul încă se exclud. Conştiinţa 
nu şi le interiorizează, nu este unitatea lor. Se bomportă 
ca şi cum ar fi, dar nu este şi cade din ea însăşi (Feno¬ 
menologia..., p. 115-122). 

Ca manifestări „conştiente" ale libertăţii conştiinţei- 
de-sine, stoicismul şi scepticismul exprimă fiinţa însăşi 
şi-i mijlocesc devenirea. Ca doctrină, prin urmare; ele 
dau formă unui „stoicism" şi unui „scepticism" care ţin 
de fenomenologia fiinţei noastre. Stoicismul şi scepticis¬ 
mul, vrea parcă să spună Hegel, sînt „emergente" : nu 
ne exprimă „din afară", ci „din lăuntru". Nu conştiinţa 
este interpretată stoic sau sceptic, ci ea este stoică sau 
sceptică. întrucît sînt „doctrine", ele ne apar ca „lecturi" 
ale unui' mod de a fi, într-o determinaţie anume, fenome¬ 
nologic inteligibilă, şi nu doar (sau nu în primul rînd)' 
ca modele de reconstrucţie. 

Dacă la integrarea în fenomenologie a stoicismului şi 
a scepticismului coroborăm punerea în corespondenţă a 
siştemului filosofiei cu sistemul logicii, ideea hegeliană 
a legitimităţii ontologice a filosofiei pare (ca şi) de¬ 
monstrată. 

Un motiv cu largă circulaţie în gîndirea europeană 
din zorii Evului Mediu pînă tîrziu, către romantismul ger¬ 
man, este acela al lumii ca o carte : Omnis mundi crea¬ 
tura / quasi liber et pictura / Nobis est et speculum — 
Fiecare făptură a lumii / e pentru noi ca o carte /, o pic¬ 
tură sau o oglindă (Alain de Lille) ; „făptura lumii e ase¬ 
menea unei cărţi în care străluceşte... Treimea făcătoare" 
(Bonaventura) ; „marea carte a lumii" (Descartes) ; „car¬ 
tea lumii" (Diderot) ; „cărţile sînt o specie modernă a 

istoriei fiinţelor 11 (Novalis) (cf.. E. R. Curtius, Literatura 
europeană şi Evul Mediu, p. 367 şi urm.). 

Prin analogie, filosofia în concept hegelian este ca 
exteriorizarea unei structuri interioare^ căci una din pre¬ 
supoziţiile „nevoii de filosofie 11 este absolutul, iar filoso¬ 
fia, în urmare, această nevoie exprimată în construcţia 
„absolutului" pentru conştiinţă (G. W. F. Hegel, Deose¬ 
birea dintre sistemul lui Fichte şi al lui Schelling, în Stu¬ 
dii filosofice, p. 140-141). 

Şi tot asemenea, dar în felul lor, şi „observarea na¬ 
turii 11 ori etica, arta şi religia. 

Sesizîndu-se ca esenţă absolută prin punerea sa într-o 
situaţie-limită (cu stoicismul şi scepticismul), conştiinţa, 
zice Hegel, „se întoarce la sine", căci şi-a pus „singula¬ 
ritatea în completa ei dezvoltare 11 . 

în căutarea unităţii care se dedublează, a ceea ce este 
mai adine, fiind întregul, conştiinţa-de-sine se afirmă ca 
raţiune. 

în forma intelectului, ea se raporta la sine prin deter¬ 
minaţii ; în modul raţiunii însă, gîndirea sa se pune ca 
realitate a sa. Hegel numeşte acest '„comportament" faţă 
de realitate „idealism", dar termenul semnifică aici asu¬ 
marea ideală : „întrucît se sesizează astfel, este... ca şi 
cum lumea ar deveni acum mai întîi pentru ea.“ 

Mai înainte, gîndirea „doreşte să prelucreze 11 lumea, 
se retrage din ea, şi „se distruge pe sine" ca această con¬ 
ştiinţă a ei. In modul raţiunii, însă, ea descoperă lumea 
ca lume, ca „lumea ei nouă şi reală 11 şi pe sine ca „cer¬ 
titudinea de a fi întreaga realitate" (Fenomenologia..., p. 
133, 135). 

Nu este deci vorba de o substituire, ci de o instituire 
a lumii, ca lume gîndită, de către raţiune. Hegel se fi¬ 
xează în orizontul acestui termen, al gîndirii, pentru a 
justifica lumea ca o construcţie pentru ea. Problema în 
continuare este una de legitimare a fiinţei care gîndeşte, 
întrebarea ei fiind : cum e posibilă ca altceva şi, totuşi, 
ca însuşire a lumii ? Căci, distinctă de gîndire, realitatea 
îşi are în-sinele ei, dar acest în-sine trebuie să treacă 
în condiţia lui pentru raţiune. Altminteri, dualismul tra¬ 
diţional, care, de la Descartes (cu cele două substanţe) 
la Kant (cu lucrul în sine şi fenomenul) punea mari ob¬ 
stacole constituirii adevărului (raţiunii) ca întreg, rămînea 
de neclintit. Or, raţiunea, pentru a fi ea însăşi, avea ne¬ 
voie de asumarea lumii ca lume, a ei ca întreg. 

Oprirea în faţa a ceva era totuna cu limitarea raţiu¬ 
nii şi căderea din conceptul ei. 

Ea însă trebuia să facă din lume o lume a sa, dacă 
voia să fie- celălalt întreg. în caz contrar, lumea era îm¬ 
părţită, dar şi raţiunea. Limitele ei în urmarea lumii tre¬ 
ceau şi în limite ale sale. însă, pentru a fi alt orizont, 
celălalt, ea trebuia să se pună ca întreg, pentru că, un 
alt spaţiu ontologic, se vjustifică numai prin „participare" 
la totalitate. 

întrebareâ platonică : participantul participă la o parte 
sau la întreg, cel puţin din acest punct de vedere, al con¬ 
stituirii umanului ca cealaltă fiinţă, şi faptul este cru¬ 
cial, îşi primeşte răspunsul. Pentru a fi, umanul ia asu- 
pră-şi întreaga realitate, şi-o face a lui. 

Gîndirea (fiinţa noastră) ca întreg este prin preluarea 
absolutului, pentru că ea însăşi trebuie să fie un absolut; 
Dar nu constituie o contradicţie în termeni două absolu- 
turi ? De aceasta scăpăm prin aproprierea absolutului, 
adică prin reconstrucţia lui. 

Ceea ce Hegel numea ca idealism era prima configurare 
a „conceptului raţiunii" ca instituire a absolutului, nume¬ 
ric unu, dar ca specificaţie, două. „Idealismul" însă ră- 
mîne la jumătatea drumului, căci realitatea continuă să 
fie în nemijlocire cu raţiunea : ea „mai curînd nu este 
realitatea raţiunii". Absolutul încă mai rămîne numeric 
în dublă identitate, deci nu e în întregime construit pentru 
„conştiinţă". în forma idealismului, raţiunea se raportează 
abstract la realitate ; este o înfrîngere a ei. însă ea ştie 
să facă din aceasta o victorie, pentru că se descoperă ca 
„o căutare neliniştită". De aceea observă ; „aceasta în¬ 
seamnă că vrea să se găsească şi să se posede ca obiect 
existent în mod real, prezent-sensibil". 

Ca percepţie, conştiinţa voia să „afle ceva în lucruri". 
Ca raţiune, însă, ea îşi propune „să găsească ca fiind 
concept, ceea ce pentru vizare şi percppţie este un lucru, 
adică să aibă în natura lucrului numai conştiinţa şa în¬ 
săşi". 

De acuma ea are „un interes general pentru lume", 
caută pe „Altul", ştiind că „în el nu se posedă decît pe 
sine" (Ibidem, p. 138, 140). Sau trece în altul pentru a 
deveni ceea ce este în sine. 

Se întîmplă o situaţie stranie : mai înainte ea „oonfi- 
gurează“ suprasensibilul, dar rămîne sensibilul, ca ob¬ 
stacol. într-o istorie a filosofiei ca fenomenologie, lucru¬ 
rile vor fi stat însă aşa : Parmenide „gîndea“ fiinţa, dar 
se oprea in faţa „existenţei 11 . A fi totuna cu a gîndi, pa¬ 
radoxal, sau numai în aparenţă paradoxal, nu se extindea 
şi asupra existenţei, deşi existenţa avea temeiul în fiinţă. 

Paradoxul este acesta, prin urmare : ceea ce are va¬ 
labilitate în orizontul întregului (temeiului) nu are şi în 
cei al părţii (întemeiatului). 

Explicaţia lui, vrea parcă să spună Hegel, stă în fap¬ 
tul că raţiunea, în acest moment, este încă abstractă, adică 
se raportează la o realitate care nu este încă realitate 
a sa. 

' Să ne mai întoarcem la Parmenide : a gîndi este tot¬ 
una cu a fi, nu însă şi a gîndi cu a fi altceva, determinat. 
A gîndi nu este totuna cu a fi ca nefiinţă. Dacă identi¬ 
tatea ar fi posibilă, ar însemna că nefiinţa este altă fi¬ 
inţă, deci ar exista două absoluturi, ceea ce e de neadmis. 
Atunci nefiinţa este altceva decît fiinţa. Dar ce ? Şi cum 
poate fi ea gîndită ? 

Nu era de ajuns să spunem că a gîndi este totuna cu 
a fi, pentru că mai rămînea de justificat existenţa. Ce¬ 
lebra formulă parmenidiană, zicînd după Hegel, este a 
raţiunii încă abstracte, care posedă întregul şi nu, în ace¬ 
laşi timp. 

De aici nevoia „observării 14 naturii, sau, în alţi termeni, 
a filosofiei şi ştiinţei naturii. 

Ou „observarea naturii 11 , conştiinţa-de^şine, află că ea 
este lucru şi lucrul, ea, şi, prin aceasta, „paradoxul 44 par- 
menidian este depăşit de raţiunea integratoare (şi în ea). 
„Conştiinţa-de-sine“ nu mai e certitudinea nemijlocită 
de a fi orice realitate, ci este o certitudine pentru care 
nemijlocitul în genere are forma a ceva „suprimat 11 . în 
acest fel „certitudinea de a fi orice realitate s-a ridicat 
la adevăr 44 , raţiunea ştiind „de ea însăşi ca fiind lumea 
ei 44 şi de lume „oa fiind ea însăşi 11 (Ibidem, p. 197, 147). 

Căpătînd conştiinţa de a fi orice realitate, de a fi ca 
întreg, raţiunea poate să se întoarcă „înapoi 11 şi să facă 
distincţia corectă între ea şi lume. La ceea ce este ea şi 
la ceea ce nu este (la ceea ce este lumea), conştiinţă 
ca raţiune ajunge. Sau ajunge după ce trece de la indis- 
tincţie printr-o distincţie abstractă (parmenidiană). Pen¬ 
tru a se distinge concret, ea trebuia şă se separe abstract 

de lume. Pentru a şti că este realitatea asumată ca în¬ 
treg, după depăşirea separaţiei abstracte, ca şi a identi¬ 
ficării abstracte, ea, deci, avea nevoie să se distingă, dar 
în modul ei. Ea află de acum că poate să stea ca ab¬ 
solut în faţa absolutului, fără a-1 „număra" pe acesta. 

Pînă acum omul era al lumii sale, dar abstract, ca 
un -atom ; de acum lumea lui se dovedeşte a fi el însuşi, 
în continuare, accentul este pus pe el ca individ. în timp 
însă ce pînă acum sensul era centripet, de acum sensul 
este centrifug. Subiect prin absorbţie în sine, deodată 
omul se arată ca subiect care se desfăşoară. Con- 
struindu-se ca un sistem de „relaţii 1 *, el şi le obiecti¬ 
vează ca „lume etică vie", „dreptul şi lumea culturii 11 , 
pe de o parte, şi pe de alta ca „lume a credinţei". 

Dar, lumi distincte, ele separă spiritul în sine, făcîn- 
du-1 să fie privire a ceea ce este „dincoace 11 şi a ceea ce 
este „dincolo". Despărţirea se agravează cu luminismul 
(cu modul de a fi luminist), care aruncă cele două lumi 
în „confuzie 11 prin „privirea interioară". Luminismul „in¬ 
teriorizează" ambele lumi, opunînd una (pe cea a cul¬ 
turii) celeilalte (cea a credinţei). Dar „confuzia" care se 
năştea prin interiorizare era generatoare de adevăr. 
„Aruncate în confuzie", prin aceasta cele două „lumi" 
sînt „revoluţionate". 

Luminismul este o „luptă cu superstiţia", credinţei îi 
opune raţiunea. Dar, pentru aceasta, el aduce credinţa 
în cîmpul său, o „profanizează", parcă, pentru a o res¬ 
pinge mai uşor. Aşa se explică de ce o pune în termenii 
culturii, chiar dacă negative : ca „ţesătură de superstiţii, 
prejudecăţi şi erori" şi în funcţie de „reaua intelecţie a 
mulţimii", ca ,şi de „intenţia rea a preoţilor" (Fenome¬ 
nologia..., p. 249, 306). 

Eroarea luminismului stă în reducţionismul care pune 
„credinţa" în termen de. „rea" cultură. Sarcina .sa, în 
critică, era, prin aceasta, mult uşurată, însă cît critica 
era o critică a credinţei ? Dacă substituim termenului la 
care ne raportăm conceptul nostru despre el, ne înfrun¬ 
tăm doar imaginea noastră. 

Critica hegeliană a luminismului, extinsă, se „desface" 
într-una metodică, ea urmînd parcă să spună că prima 
regulă stă în raportarea neprejudiciată şi în refuzul re- 
ducţionismului. Cînd aceasta este nesocotită, obiectul de 
aplicaţie al actului critic se ascunde, în schimb critica 

se anulează, printr-un straniu narcisism, în propriile-i 
elanuri. 

Respingînd „credinţa" pentru a fi o falsă cultură, lu- 
ministii făceau o critică doar culturală, gest necesar in¬ 
tr-o ordine propedeutică, altfel. însă mult prea insufi¬ 
cient, de fapt, inoperant. 

Putem să opunem „credinţei" cunoaşterea în concept 
ştiinţific. Numai că nu trebuie să ignorăm faptul că ea, 
„credinţa" adică, nu este sau nu vrea să fie, în primul 
rînd, cunoaştere a lumii. . 

Intr-o accepţie nerestrictivâ, toate exerciţiile con¬ 
ştiinţei : ştiinţific, filosofic, artistic, moral, politic, reli¬ 
gios, sînt cunoaştere. însă procedînd diferenţiat, şi acesta 
e singurul mod operaţional, cunoaşterea ştiinţifică nu 
este totuna cu cea filosofică, nici aceasta cu cea artis¬ 
tică sau morală, politică. 

Ele, nu încape îndoială, comunică, de aceea pot să 
se măsoare (să se judece) reciproc. Dar măsura, în acest 
caz, trebuie să aibă în vedere şi termenul de măsurat. La 
limită, poeziei i se poate face critică „ştiinţifică", dar, 
în condiţiile în care „poeticul 11 nu este decăzut din spe¬ 
cificitatea sa. Altfel, simplificînd puţin, din perspectiva 
unei ştiinţe a pămîntului şi a astrelor, Divina comedie ar 
fi (horribile dictu) un non-sens. 

Credinţa, pentru a reveni, se cuvine delimitată de şti¬ 
inţă şi filosofie, dar nu, prin aceasta, şi nerecunoscută sau 
lăsată într-o zonă a indicibilului. 

Cînd Hegel polemiza cu luminiştii pentru a b fi „pro- 
fanizat 11 , avea în vedere numai modul lor de a se raporta 
exterior. Dar de unde viciile, tot de acolo şi virtuţile, 
fiindcă sub identificarea ei cu o „ţesătură de superstiţii, 
-prejudecăţi şi erori" se ascundea altceva, şi anume că 
„esenţa absolută profesată de credinţă este o fiinţă a 
propriei conştiinţe, gîndul ei propriu, ceva produs de 
conştiinţă". 

Chiar dacă nu spune „nimic nou“, sau nu-i spune 
„credinţei 11 nimic nou, luminismul este o dezvăluire a 
faptului că „obiectul credinţei este tocmai acesta : anu¬ 
me, esenţa pură a propriei sale conştiinţe" şi credinţa 
ca încredere în ceva. Aceasta înseamnă că eul este el în¬ 
suşi, dar şi ci conştiinţă „înstrăinată în obiectul credinţei 11 . 

Luminismul, deci, dezvăluie în credinţă obiectivarea 
fiinţei individuale într-o Esenţă ca formă, dar „forma 

goală a obiectivităţii". De aici cîteva consecinţe majore 
care alcătuiesc „adevărul luminismului". 

Mai întîi, tratarea Absolutului „în mod demn“, de în¬ 
dată ce „Esenţa absolută 1 ' trece într-o condiţie de 
„vacuum". 

în al doilea rind, în opoziţie cu „această esenţă goală", 
este-pusă „singularitatea în genere a conştiinţei şi a orică¬ 
rei fiinţe, o singularitate exclusă dintr-o esenţă absolută 
şi stînd în ea însăşi", ca fiind „ceea ce este absolut şi 
pentru sine". 

în ( fine, pentru că desparte „Absolutul" de „esenţa 
goală", luminismul presupune în sensibil o realitate „aşa 
cum avem nevoie de ea". Aceasta, pe de o parte (nega¬ 
rea), pentru că pe de alta (punerea) realitatea sensibilă 
este raportată „pozitiv" la Absolut, atît ca un „în sine", 
cît şi ca un „pentru altul" (Ibidem, p. 310—317). 

Pentru identitatea Absolutului luminiştii nu vor fi 
avut însă acelaşi nume, socotindu-1, unii, o „esenţă" fără 
predicate sau o conştiinţă dincolo de „conştiinţa reală" 
de la oare s-a plecat, iar alţii o „materie", de aici mate¬ 
rialismul şi ateismul ca „rezultate necesare ale conştiin¬ 
ţei pure, înţelegătoare" (Ibidem, p. 326 ; Prelegeri de is¬ 
torie a filosofiei, II, p. 549). 

Dar, oricum, şi unii şi alţii fac posibilă înţelegerea 
realităţii sensibile ca utilitate : „totul este util. Orice este 
la dispoziţia altora, se lasă întrebuinţat de alţii şi este şi 
pentru ei". Sau, într-un plan mai general, îşi face loc 
un anume antropocentrism, prin aceea că omul. de în¬ 
dată ce se poate socoti pentru sine, ca absolut, face din 
tot ce este dincolo de sine mijloc „pentru el". 

Omul, aşadar, prin utilitate s-a aflat ca scop ce-şi face 
din obiect mijloc. Trăită mai întîi în interior, această 
revoluţie face să se ivească „revoluţia reală a realităţii" 
cu „o nouă configuraţie a conştiinţei, libertatea abso¬ 
lută". Acea libertate care în istorie se numeşte revolu¬ 
ţia franceză, „eveniment universal" (Fenomenologia..., p. 
318, 331 ; Prelegeri de filosofie a istoriei, p. 417). 

Hegel va fi urmărit îndeaproape mersul marii revo¬ 
luţii franceze aşa cum era reflectat în revista „Minerva" 
(întemeiată şi condusă de Johann Wilhelm von Archen- 
holtz, cu reputaţie, în epocă, de luminist) şi-i va fi vă¬ 
zut menirea în „potolirea vechilor discordii, în suprima¬ 
rea coliziunilor dintre interesele private, în instaurarea 
unei ere de pace şi de ooncordie între oameni..." Etici- 

zînd, poate, din perspectiva unei morale a „iubirii", el, 
totuşi, se întreba „în ce măsură iubirea este în stare... 
să reconcilieze ceea ce se opune 11 (Jacques d’Hondt, He¬ 
gel secret, p. 170). 

Fenomenologia..., ca şi Prelegerile de filosofie a isto¬ 
riei, păstrează nealterată pasiunea lui Hegel pentru cel 
mai mare eveniment al epocii, cu toate că, de acuma, o 
vedea şi în cealaltă faţă, a terorii care făcea ca „a de¬ 
veni suspect" să „ia locul... faptului de a fi vinovat" şi 
care a dus la „suprimarea rece a acestui Sine existent, 
căruia nu i se poate lua nimic decît fiinţa lui însuşi" 
(Fenomenologia..., p. 335). . , 

. Universalitatea istorică nu i-o contestă înlsă şi, cu 
aceasta, nici locul şi rolul său în „fenomenologia spiritu¬ 
lui" şi, în genere, în istorie, privită, cum spunea el, fi¬ 
losofic. 

. Privind-o şi prin reversul ei, prin teroare, Hegel iden¬ 
tifică în revoluţia franceză o „experimentare" a liber¬ 
tăţii absolute pentru o autodepăşire a umanului „într-o 
ţară a spiritului conştient de sine..., unde spiritul se în¬ 
viorează în gîndul adevărului". 

„S-a ivit noua formă a spiritului moral" (Ibidem, p. 
338). 

O utopie a interiorizării ? 

Aşa ar fi dacă „spiritul" ar cădea în subiecţi'-itatea 
pură. Dar, tocmai „absolutul" acesteia, în forma liber¬ 
tăţii abstracte, este depăşit într-un concept concret al ei : 
„In voinţa cunoscătoare" a conştiinţei „s-a strîns toată 
obiectivitatea şi întreaga lume. Ea este absolut liberă 
fiindcă îşi cunoaşte libertatea ei şi tocmai această cu¬ 
noaştere a libertăţii ei este substanţa şi scopul şi singu¬ 
rul ei conţinut" (Ibidem, p. 339). 

O utopie a reazemului într-o necesitate (pe care liber¬ 
tatea o presupunea) în sine, ’supracontingentă. 

„Lumea etică", din perspectiva şi cu mijloacele ei, 
dusese la o necesitate în ordine proprie, care luase for¬ 
ma „îngrozitoare a sorţii". Prin reflex şi ca o contraca¬ 
rare a acestui „neant al necesităţii" se reinstala, de ( data 
aceasta „în concept" („pe acest domeniu al credinţei 
l-am văzut dezvoltîndu-şi conţinutul său numai în ele¬ 
mentul gîndirii fără conoept şi de aceea l-am văzut de- 
căzînd în soarta lui"...), credinţa „în ceruri" drept nume 
pentru necesitată absolută. 

împlinire a spiritului, care adună în sine „momentele 
singulare" : conştiinţa, conştiinţa-de^sine şi raţiunea, prin 
aceasta religia l-ar 'reconstrui ca „realitate fiinţînd-în- 
fapt“ (Ibidem, p. 384). 

După conştiinţă, conştiinţa-de-sine şi raţiunea (mai e 
nevoie s-o spunem ?), religia nu este ca o determinaţie ul¬ 
terioară. Ea este prezentă în toate „întruchipările... spi¬ 
ritului 44 , dar „cu chip diferit 14 şi „succesiv 14 : „ca religie a 
conştiinţei, a conştiinţei-de-sine şi a raţiunii 44 . „Dar în¬ 
dărătul tuturor acestor religii stă determinarea religioasă, 
care e una din perspectiva ei, momentele de mai înainte 
— conştiinţă, conştiinţă-de-slne, raţiune şi spirit — ar 
putea apărea altfel decît pînă acum : nu desfăşurîndu-se 
linear, ci părtaşe toate la întreg şi avînd corespondenţe 
şi simetrii. Vrem să spunem : din perspectiva spiritului 
religios, unitar, povestea omului ar putea fi scrisă şi alt¬ 
fel decît istoric, ca în această Fenomenologie ; să spunem 
sistematic 44 (Constantin Noioa, op. cit., p. 226). 

In spirit, ca religie în această determinaţie, ea în¬ 
seamnă „spiritul care se cunoâşte pe sine 44 şi este „ne¬ 
mijlocit propria sa conştiinţă-de-sine-pură“. / 

Aşa fiind, spiritul se retrăieşte Sau se reîntregeşte 
succesiv (şi concomitent) oa religie a certitudinii sensi¬ 
bile („fiinţa umplută de spirit"), ca religie a percepţiei 
(„spiritul se “risipeşte într-o mulţime nenumărată de spi¬ 
rite 44 ), oa religie a intelectului („spiritul apare ca fiind 
meşterul şi acţiunea lui 44 ). 

Toate acestea, religii ftaturale, prin „naturalitate" sînt 
şi artiste, căci spiritul Pare s-a determinat în forma na¬ 
turii şi determină şi în aceea a imaginii. 

Spiritul, ca „meşter 44 , este totuna cu „munca instinc¬ 
tivă" ; omul pune în el ceea ce este el însuşi. Arta în¬ 
cepe de acum, dar simplu, ca spirit întrupat într-o' sim¬ 
bolică îngreuiată încă de corporal : „Cristalele pirami¬ 
delor şi obeliscurilor... 44 Dar, în acestea, cade ca într-un 
„vas pentru durerea sa 44 . Forma pe oare o ia nu-i reţine 
semnificaţia. Lipsa generează însă nevoia şi, astfel, spi¬ 
ritul ca zeu se iveşte în figură omenească, în limbajul 
oracular şi în cult (opera de artă abstractă), în limbajul 
„olar şi universal" (opera de artă vie), în epos, în trage¬ 
die şi comedie (opere de artă spirituală), care fac ca spi¬ 
ritul să treacă „din forma substanţei în aceea a subiectu¬ 
lui, căci arta îşi produce figura ei 44 (Fenomenolgia..., 
p. 391, 392, 397, 420). 

Drumul în artă şi în „religia artei“, prin urmare, este 
acela al „devenirii umane", oare pleacă de la statuie (cu 
„chipul exterior al Sinelui”) la „Sine” ca „esenţă abso¬ 
lută”, iasă în „singularitatea conştiinţei” (Ibidem, p. 420). 

Urmărită în cercuri, în acela al conştiinţei, în acela 
al raţiunii, devenirea spiritului este, de acuma, privită 
ca desăvîrşire în spirit. Sau, întrucît este Spirit. De aici 
reluările şi revenirile, dar de fiecare dată altfel, căci 
valuta spiralei este alta. De aceea, momentele îşi cores¬ 
pund şi nu, în acelaşi timp. 

Depăşire a religiei naturale, în artă, prin aceasta ca 
„devenire umană a Esenţei divine”, Spiritul revine la 
„viaţa etică”, pentru a se afirma (dar în vederea recîş- 
tigării) în drept, în „independenţa stoică a gîndiţii”, în 
„conştiinţa nefericită”, în Dumnezeu. 

Acesta e limita, obiectivitatea absolută, aceea de care, 
ca „devenire umană a Esenţei divine”, avea nevoie ca 
de un „experiment” de viaţă şi de moarte, căci numai 
după „Dumnezeu”, Spiritul Absolut putea să se releve 
ca „Spirit real”. N 

Ceea ce urmează, religia revelată, pare a fi 9 tre¬ 
cere chiar dacă provizorie, a fenomenologiei în teolo¬ 
gie. N-ar fi greu, dacă aşa ar sta lucrurile, să se vadă 
în „spiritul real” Dumnezeul creştin şi, în genere, 
în conceptul religiei revelate o transpunere a sistematicii 
teologice. 

Insă Hegel pare să prevină tocmai o asemenea inter¬ 
pretare, zicînd că „Aceea despre care noi (cei ccfiloso- 
făm) sîntem conştienţi în conceptul nostru, anume că 
fiinţa este esenţă ultimă, de aceasta este conştientă con¬ 
ştiinţa religioasă” (Ibidem, p. 427). 

Nimeni nu are a se îndoi că Hegel se raportează la 
religie ca filosof şi nu, orice s-ar spune, ca teolog. Or, 
acelaşi fapt, fie el religios, fie el filosofic, este interpre¬ 
tat altfel, în funcţie de orizontul de plasare. 

In cazul de faţă, lucrurile se complică şi se lămuresc 
şi mai mult, totodată, dacă ţinem seama de tipul de 
construcţie, fenomenologică, din perspectiva căreia re¬ 
ligia revelată şi Spiritul ca Dumnezeu sînt doar deter¬ 
minaţii. întregul este cunoaşterea absolută ca filosofie 
în care „Ideea veşnică, fiinţînd în şi pentru sine, mani¬ 
festă, se produce şi se bucură veşnic de sine ca spirit 
absolut” (Filosofia spiritului, p. 404). 

Dacă Spiritul este numit Dumnezeu şi dacă în această 
identitate fiinţa în sine („divină") „s-a împăcat cu exis¬ 
tenţa ei prin evenimentul propriei exteriorizări 44 (altfel 
spus, prin întrupare în Isus, „mediatorul"), toate acestea 
stau pe o structură filosofică, aceea posibilă şi actuală, 
în acelaşi ţimp, pentru că, din nou, perspectiva este fe¬ 
nomenologică. Or, din aceasta, întregul e/ste în toate şi 
toate în el. 

Ca Dumnezeu, spiritul nu este deci altceva decît 
Fiinţa în sine a filosofiei, numai că altfel numită, aşa 
cum putea fi în această „lectură 44 . Chiar şi „întruparea" 
(deci mijlocirea) este resemnifioată filosofic. Sau, oricum, 
Hegel desluşeşte în schematica teologică şi în cea , filo¬ 
sofică o anume identitate, lesne de înţeles dacă ţinem 
seama de faptul că teologia însăşi are o substructură 
ontologică. 

Şi una (teologia) şi alta (filosofia) sînt construcţii ale 
Absolutului, numai că în modalităţi diferite şi, qeea ce 
este mai important, în moduri diferite de logicitate şi 
adecvaţie. 

Formal, deci, amîndouă presupun acelaşi termen cu 
sens absolut (Fiinţa în sine),, amîndouă disting existenţa 
şi tot şi una şi alta admit identitatea, prin mijlocire, a 
fiinţei şi a existenţei. Căci, fără mijlocire, cei doi ter¬ 
meni ori ar fi unul singur (deci distincţia n-ar avea sens), 
ori ar fi doi în absolut, ceea ce ar fi un non-sens. 

„Numele 44 fiinţei, al existenţei şi al mediatorului este 
însă diferit de la una la alta. 

Dar nu numai atît, fiindcă, în conceptul „religiei re¬ 
velate", Spiritul însuşi şi momentele care se disting în el 
cad în sfera gîndirii reprezentatiye şi în forma obiecti¬ 
vitătii (Fenomenologia..., p. 445). 

Or, numai filosofia configurează Spiritul ca întreg 
sau ca adevăr care, astfel, nu este doar afirmat în sine 
„perfect identic certitudinii, dar are şi configuraţia 
(Gestalt) certitudinii-de-sine, adică el este în fiinţa-sa-în- 
fapt", aceasta însemnînd „pentru spiritul care cunoaşte" 
că „în forma cunoaşterii lui însuşi 44 . 

In religie, adevărul nu este încă „identic certitudinii 
lui" şi universalitatea încă nu e confirmată în conţinutul 
concret. Filosofia însă este „adevărul dare ştie",» ceea 
ce revine la a spune că, prin ea, „ştiinţa s-a întors la 
începutul ei 44 (Fenomenologia..., p. 451 • Filosofia spiri¬ 
tului, p. 403). 

„întregul 41 religiei nu este totuna cu întregul absolut 
şi Fenomenologia ca „istorie 11 a spiritului nu stă în iden¬ 
titate cu logicul (sau cu sistemul tuturor determinaţiilor). 
Fenomenologic şi logic, prin urmare, nu coincid, astfel 
încît unul să poată să stea pentru celălalt şi invers. 

Spiritul ca Dumnezeu nu este încă totalitatea. 

Cu acelaşi conţinut, zice Hegel, „religia este adevărul 
pentru toţi oamenii, credinţa ce are la bază mărturia 
spiritului care, ca mărturisind, este spiritul din om“, în 
timp ce filosofia este .„adevărul care ştie (die wissende 
Wahrheit), logicul cu semnificaţia că el este universali¬ 
tatea confirmată în conţinutul concret ca realitate a so“ 
(Filosofia şpriţului, p. 390, 402). 

Periplul se încheie. Dar se încheie ? 

Fenomenologia trebuie să fie — şi privită dinspre 
cunoaşterea absolută este — sesizarea mişcărilor con¬ 
ştiinţei de la negaţia corporalităţii sale la sine ca tota¬ 
litate a determinărilor sale. Ori, cît este privită în sis¬ 
tem, ca trecere a spiritului conţinut în „gîndirea repre¬ 
zentativă" la Sine. 

în „ultima formă 11 a sa ca spirit, adică în determi- 
naţia conştiinţei, în cunoaşterea absolută, spiritul se află 
ca Spirit. După ce s-a recunoscut ca altceva şi s-a sepa¬ 
rat construindu-se ca întreg, prin aceasta îşi afirmă uni¬ 
tatea cu întregul. 

El era mai departe de aceasta cînd nu se instituise 
ca altceva. Pe măsura înaintării în libertate (în concep¬ 
tul propriu) însă, el se apropie de Fiinţa în sine. Ca ab¬ 
solut el însuşi (în ordinea ontologiei sale, aşadar), el nu 
era nicicînd mai în conceptul acestuia ca aoum cînd poate 
să recunoască Fiinţa şi să se recunoască în ea. 

De aceea, abia de acum va fi în stare să-şi refacă 
istoria sa, să se determine ca înaintare în libertate (ca 
alt orizont ontologic) şi să reconstruiască istoria şi sis¬ 
temul Fiinţei în sine. „Scopul, cunoaşterea absolută, adică 
spiritul care se ştie ca Spirit are ca drum al său amin¬ 
tirea formelor spirituale aşa cum ele sînt în sine şi cum 
împlinesc organizarea imperiului lor. Păstrarea lor pe 
latura existenţelor libere, apărînd în forma contingenţei, 
este istoria, pe latura organizării lor concepute este însă 
Ştiinţa care apare" (Fenomenologia..., p. 458). 

Dinspre „cunoaşterea absolută", spiritul care s-a re¬ 
cunoscut în Spirit va putea, deci, să se reconstituie ca 

istorie a filosofiei (ceea ce în sistem însearhnă logica 
sau ontologia) şi, totodată, ca istorie filosofică sau, alt¬ 
fel spus, ea însăşi ca „devenire în fiinţa noastră 44 . Or, 
aceasta înseamnă că ceea ce ne defineşte este libertatea 
(„Esenţa Spiritului este libertatea 44 ), istoria (constituirea 
noastră ca întreg) fiind înainta'rea în libertate, „adevărul 14 
nostru. 

Istoria însăşi, aşa înţeleasă, este o fenomenologie, în- 
făţişînd „treptele principiului care are drept conţinut 
conştiinţa libertăţii 44 . De aceea, ea, deopotrivă apare ca 
devenire şi sistem, cam ca istoria gîndirii. Dar o feno¬ 
menologie în care spiritul se ia pe sine „în chip de obiect 44 
(Prelegeri de filosof ie a istoriei, p. 20, 57, 54). 

Universal, numind fiinţa noastră în determinaţie on¬ 
tologică, pentru că este în forma obiectului (sau a obiec¬ 
tivitătii) îşi devine „sieşi... exterior 44 . Astfel încît dezvol¬ 
tarea lui va fi „în timp şi în existenţă faptică 44 . De aceea, 
„momentele singulare şi treptele 44 dezvoltării sale sînt 
„spiritelte popoarelor 44 (Filosofici spiritului, p. 365). 

Cum le defineşte în singularitatea lor (orientalii „nu 
ştiu că spiritul, sau omul ca atare, este liber în sine ; 
deoarece nu ştiu, nici nu sînt liberi 44 ; „conştiinţa liber¬ 
tăţii s-a născut la greci 44 ; „românii ne apar fixaţi în in¬ 
telectul abstract al finitului 44 ; „spiritul german este spi¬ 
ritul lumii noi, al cărei scop este realizarea adevărului 
absolut ica autodeterminare infinită a libertăţii 44 ) şi, tot¬ 
odată, pentru că le determină apăsat prin comportamentul 
religios, este mai mult decît discutabil. 

Ceea ce ne interesează mai mult este însă altceva. 
Anume că „spiritele popoarelor 44 , acelea care constituie 
„principiul în istorie 44 , vin oa dezvăluiri ontologice. „Spi¬ 
ritele popoarelor 44 şi, odată cu ele, istoriile ^particulare 44 
presupun un „temei 44 unic, spiritul (ca nume pentru fiinţa 
noastră, deocamdată). De aceea, istoriile „particulare 44 
sînt „istorie universală 44 , istoria omului în universalita¬ 
tea lui. 

Apoi, întrucît sînt „principiul 44 , ele „exprimă în chip 
concret toate laturile conştiinţei şi voinţei unui popor, 
ale înţregii sale realităţi 44 ; sînt „pecetea pe care o poartă 
atît religia, cît şi constituţia politică, sistemul juridic, 
moravurile, precum şi ştiinţa, arta şi dibăcia tehnică 44 
(Prelegeri..., p. 21, 277, 325, 64). 

Plecînd, în explicaţia istorică, de la „aspectul specific 1 ' 
al Universalului, adică de la „principiul fiecărui popor 11 , 
Hegel reuşea să depăşească intercondiţionarea în care fi- 
losofia tradiţională a istoriei a eşuat prin identificarea 
spiritului cu „factorul determinant absolut, opus direct 
şi cu dîrzenie întîmplătorului pe care îl foloseşte şi-l stă- 
pîneşte pentru nevoile sale“ (Ibidem, p. 64, 55). 

In ordine 1 formală, spiritul îndeplineşte condiţia 
primă de inteligibilitate a principiului (în istorie), anu¬ 
me de a deterrhina fără să mai ceară, la rîndul iui, 
să fie determinat. De altfel, în aceeaşi descriere (formală), 
el stă alături de măsura protagoriană, de sociabilitatea 
aristotelică, de egalitatea rousseauistă, chiar de legea 
fichteană a acordului cu noi înşine, ca lege supremă. Cum 
însă, de la Protagoras la Hegel, identitatea factorului de¬ 
terminat este nesigură, în ordinea materială (a inter¬ 
pretării .sau punerii de sens) nici măsura, nici sociabili¬ 
tatea, nici „spiritul popoarelor“ nu îndeplineau condiţiile 
„primului act istoric 11 . 

Ordinea formată şi ordinea materială nu sînt coinci¬ 
dente, „numele 14 principiului purtînd o semnificaţie res¬ 
trictivă. De aceea mai rămîne ceva neexplicat sau care 
trebuie explicat prin ceea ce este ulterior. 

Termen ireductibil în plan formal, în interpretare, 
spiritul apare ca „spiritul deosebit al popoarelor 11 care 
exprimă şi cuprinde toate laturile „conştiinţei şi voinţei 44 
acestora, întreaga lor realitate. 

Dar, cu toate că între laturile vieţii sociale există o 
intercondiţionare, cu toate că factorul determinant su¬ 
feră acţiunea inversă a determinărilor ulterioare, deşi nu 
este în stare pură, ci este în întreaga Realitate socială, 
întrucât nu are a fi explicat nici prin ceva de „dincolo 11 , 
dar nici de „dincoace 11 , el stă mai înainte în sens strict 
ontologic. 

Balansul între „transcendenteism 44 (o explicaţie ho- 
teronomă) şi „subiectivism 11 (mai exact „conscientialism 44 , 
aşa-zicfnd, după I.D. Gherea), model autonomist, însă prin 
trecerea în poziţie dominantă a ceea ce este „ulterior 11 , 
inconsecvenţa face ca „interpretarea 44 să nu acopere, nici 
pe departe, formalul. 

în succesiune imediată, Feuerbach (1804—1872), mai 
întîi, nemulţumit atît de „transcendenteismul 11 , rit şi de 
„subiectivismul 44 istoric hegelian în explicaţia omului, 
avea să opună un model antropologist, menit, cel puţin 

în intenţie, să fie o nouă filosofie a umanului şi un nou 
umanism. 

„Noua filosofie face din om, inclusiv din natură, 
aceasta ca bază a omului, obiectul unic, universal şi su¬ 
prem al filosofiei, aşadar, face din antropologie, inclusiv 
fiziologie, o ştiinţă universală" (Principiile filosojiei vii¬ 
torului, în Texte, p. 70). * 

Unitate a corpului şi sufletului, ca unitate omul este 
parte a lumii, dar şi altă lume, lumea sa. El nu aparţine 
naturii prin natura sa şi „umanităţii 14 prin suflet, căci 
naturalitatea însăşi este umanizată şi „umanitatea 44 na¬ 
turalizată. Fiinţa sa, deci, este acest întreg. 

Oricîtă ar fi opoziţia faţă de Hegel, Feuerbach por¬ 
neşte totuşi de la antropologia acestuia ca descriere a uni¬ 
tăţii nemijlocite în care sufletul „se află cu naturalitatea 
sa 44 (Filosofia spiritului, p. 40). Ceea ce pierde este însă de¬ 
venirea omului ca acest întreg, astfel incit fiinţa umanu¬ 
lui pare mai curînd o parte a lumii, chiar dacă distinctă, 
decît un univers ontologic ce se constituie autonom. 

Dar ca într-o procedare metodică, parcă, Feuerbach 
„naturalizează 44 excesiv, totuşi, pentru a elimina (sau de¬ 
păşi istoric) dubla inconsecvenţă hegeliană. „Naturalizea¬ 
ză" pentru o mai exactă determinare a omului ca fiinţă 
care îşi are în sine temeiul, în constituţia şi în actele sale. 
Căci. natură el însuşi, omul este în unitatea acesteia ca 
o altă unitate. Prin corp, ca şi prin suflet, acesta, fie şi 
printr-o parte a lui ţinînd de corporalitate, deci de na¬ 
tură, omul, acest întreg ar aparţine întregului. Altmin¬ 
teri s-ar ajunge la un dualism ruinător pentru ceea ce 
sîntetn. 

Prin urmare, dacă e să pornim de la fundamente, atunci 
să luăm în seamă că, în datele sale originare, omul este 
o unitate de nedesfăcut. Numai astfel, mai departe am 
fi în măsură să ne explicăm ca altă lume, cu sensuri şi 
structuri proprii, ca „societate civilă" şi cultură. 

în cazul în care „sufletul" ar fi ca dat originar, alt¬ 
ceva decît natura, dacă ar fi în stare de incomunicabi- 
litate cu ea, ce ar mai fi propria organizare ? 

Or, totul, de la acţiunea asupra lucrului la cu¬ 
noaştere, presupune dialogul omului cu lumea sau 
omul ca dialog, dacă se poate spune aşa, prin însăşi on¬ 
tologia sa. Pentru că natură, prin corp şi prin suflet, 
deci deschis către lume prin condiţia sa, el poate să şi-o 

asume, să şi-o facă a lui, adică să se construiască pe sine 
ca un sistem în- determinaţie proprie. 

„La baza acţiunilor (omului), zicea, feuerbachian, Cer- 
nîşevski (1828—1889), stă sentimentul sau sufletul 11 şi 
actele noastre poartă în mod esenţial semnul acesta dis¬ 
tinctiv. Dar „izvorul 14 lor, prin suflet este natura (Prin¬ 
cipiul antropologic in filosof ie, în Opere, I, p. 108). 

Răspundem uman interogaţiilor noastre (şi deci în¬ 
trebărilor pe care le punem „lumii pentru că lumea în¬ 
săşi ni le „pune 11 ) întrucît, ca natură, noi înşine comu¬ 
nicăm cu ea. 

Nu numai cunoaşterea o dovedeşte, dar şi religia, care 
probează că „răspunsurile" ei sînt ale omului în natură, 
ca natură. 

Cea dintîi, „indirectă" însă, conştiinţă a omului, re¬ 
ligia, socotea Feuerbach, este o reconstrucţie a sa întrucît 
ia seamă de sine ca lume şi în lume. Omul se simte de¬ 
pendent şi este chiar, dar transferă această stare a lui 
cu natura în universul imaginar al unei fiinţe aseme¬ 
nea lui. 

Neavînd conceptul dependenţei reale şi al unităţii (dar 
în deosebire) cu natura, omul îşi extinde propriul com¬ 
portament asupra lumii. Astfel, încît aceasta este mode¬ 
lată antropomorf. Divinităţile, în genere, n-ar fi altceva 
decît o proiecţie transumană a umanului. „Caracteristică 
religiei este conceperea nemijlocită, involuntară, incon¬ 
ştientă a fiinţei umane ca altă fiinţă" (Esenţa creştinis¬ 
mului, p. 276). 

Sau, cum spune Titu Maiorescu (1840—1917), în su¬ 
gestie feuerbachiană, „Dumnezeu nu este nimic altceva 
decît. omenirea abstractizată, iar conceptul de Dumnezeu, 
nimic altceva decît conceptul de omenire 11 (Consideraţii 
filosofice, în Scrieri din tinereţe, p. 248). 

Plecînd de la unitatea naturală ca de la prima pre¬ 
supoziţie, Feuerbach venea însă „dinspre natură". De 
aceea omul ca lume a sensurilor lui este determinat ab¬ 
stract, totuşi, din afară. 

Antropologismul său, naturalizant, şi prin aceasta re- 
ducţionist, plasează fiinţa noastră într-un orizont anisto¬ 
ric, luindu-i multidimensionalitatea. Reducerea comporta¬ 
mentului religios la înstrăinare este, poate, cea mai con¬ 
cludentă probă în acest sens, de îndată ce ne obiectivăm 
(deci umanizăm) deopotrivă practic, ştiinţific, religios, fi¬ 
losofic: 

Nu sîntem, nu putem fi, istoria este probă, intr-o par¬ 
te a exerciţiilor noastre afirmări în absolut sau căderi în 
absolut. Un „umanism abstract 14 , unilateral nu se va fi 
întors contra omului şi ştiinţa nesupravegheată uman (ca 
şi politica) n-ar risca să ne ia (dacă nu ne-au luat-o încă) 
distructiv în stăpînire ? 

Or, pentru a ne asigura armonic, pentru a ne gîndi şi 
construi ca „sistem 14 cu autoreglare, avem nevoie de re¬ 
cunoaşterea tuturor exerciţiilor omeneşti. Pe o cale nega¬ 
tivă, în ultimul ei reprezentant, filosofia clasică germană 
făcea, de fapt, această demonstraţie. 



6. Raţiune , raţionalitate , raţionalism 
în construcţia filosofică 


Dacă ambiguitatea „într-un sens lărgit“ numeşte „orice 
nuanţă verbală care dă loc unor reacţii alternative la 
aceeaşi expresie a limbii 41 , raţionalismul este un termen 
ambiguu, pe verticală (în ordinea istoriei) ca şi pe ori¬ 
zontală (sistematic) semnificînd, în funcţie de contexte, 
mereu altceva (William Empson, Şapte tipuri de ambi¬ 
guitate, p. 33). Raţionalismul antic, bunăoară, tipologic 
chiar, se deosebeşte atît de cel medieval cît şi de cei 
modern sau de raţionalismul în construcţie contemporană. 
La rindul său, raţionalismul medieval are o individuali¬ 
tate inconfundabilă în raport cu toate celelalte ipostaze 
istorice ; asemenea, în fine, şi raţionalismul modern sau 
cel contemporan. Iar în interiorul fiecărui model, unul 
este raţionalismul. de tip platonic şi altul în paradigmă 
aristotelică ; raţionalismul abelardian şi cel thomist, apoi, 
sînt ireductibile reciproc. In epoca modernă, raţionalis¬ 
mul în direcţie carteziană nu-1 anulează sau, oricum, nu-1 
face inoperant pe cel pascalian, nici cel hegelian nu ia 
semnificaţiile celorlalte reconstrucţii, fie cea a lui Des- 
cartes, fie cea a lui Pascal, fie cea luministă, fie cea kan¬ 
tiană. Şi încă, măi departe, raţionalismul (neo-raţionalis- 
mul) concret sau integral stă în dialog necesar'cu raţiona¬ 
lismul fenomenologic (husserlian), cu cel al „realismelor“ 
contemporane, cu cel existenţialist. 

Din interior, în urmare, imaginea este mai curînd a 
mai multor raţionalisme decît a unuia singur (a unui 
singur tip, ceea ce, pare a veni dintr-o rea percepţie). 
Centripete, deschise parcă pentru a asimila, ele, admiţînd 

pluralitaţea, se auto construiesc, dacă nu fiecare pe seama 
celorlalte, oricum, în mişcarea lor secundă, pe măsură 
ce se exclud. Din lăuntru, deci, raţionalismul dă impresia 
de heterogenitate, mai mult decît de continuitate şi con¬ 
vergenţă. In urmare, pentru o exactă delimitare şi eva¬ 
luare, chiar, a întruchipărilor lui, este necesar un concept 
unic şi unificator. ) ' 

Cit însă e şi posibil cu riscuri minime de inadecvare, 
de acuma, prin cădere în cealaltă extremă, abstract-glo- 
balizantă ? 

O operaţiune de delimitare, urmînd o cale apofatică 
(deci, mai înainte de toate, de definire a raţionalismului 
prin ce nu este : prin empirism, prin intelectualism, prin 
iraţionalism) va fi mai mult decît propedeutică. Prin re¬ 
flex, ea ar : putea să fie una. de reconstrucţie. 

Raţionalism şi empirism. în această primă relaţie,"de¬ 
opotrivă în ordine istorică şi sistematică, raţionalismul si 
empirismul par a fi doar poziţii gnoseologice abşoluti- 
zante, de o parte apăsîndu-se pe raţiune, iar de alta pe 
experienţă. 

în perspectivă sistematică, nimic de obiectat, atîta cit 
se lucrează cu un sens restrictiv (gnoseologic) al raţio¬ 
nalismului ca şi al empirismului. în ordine istorică însă 
lucrurile stau în mare măsură altfel, căci şi într-un caz 
şi în altul gnoseologicul este doar un aspect şi poate nu 
cel dintîi. 

Atît raţionalismul cît şi empirismul, cel puţin raţio¬ 
nalismul în direcţie carteziană şi empirismul în construc¬ 
ţie baconiană, sînt şi ontologie, aceasta cu precădere, şi 
antropologie şi o morală, chiar şi o estetică. Dar dacă 
sînt, mai întîi, paradigme cu determinante ontologice, 
atunci termenul dominant va fi altul decît raţiunea şi 
decît experienţa în exerciţiu cognitiv. 

Raţionalismul, deodată, pare centrat în ideea de ra¬ 
ţionalitate integrală a lumii, ceea ce, dacă prezumţia se 
verifică, îi schimbă conceptul. Or, ea se verifică,, atît prin 
filosofia carteziană cît şi prin cea spinozistă care, mai 
mult decît fapte istorice, dau seamă ca reconstrucţii exem¬ 
plare. Şi cartezianismul şi spinozismul sînt, mai înainte 
de toate, ontologii cu punctul de plecare în ideea de ra¬ 
ţionalitate integrală. 

• Excluderea de către Deşcartes a raţionalităţii unui 
„geniu rău“ (mălin genie) şi, drept urmare, argumentaţia 
ontologică, punerea spinozistă . a substanţei în termen de 

causa sui şi trecerea gîndirii în condiţie de atribut infinit 
nemijlocit al substanţei sînt probe evidente şi clare. 

Semnificînd „iraţionalitatea“, într-un mod negativ 
prin cum nu trebuie reconstruită lumea, „geniul rău“ are 
singurul rol de a ne face să înţelegem cum trebuie concep- 
tuaBzată (Jean Wahl, Tableau de la philosophie francaise, 
p. 16). „Raţionalitatea" sa, deci neputinţa de a fi, stă ca 
probă pentru raţionalitate. Raţional şi iraţional, aşadar, 
numesc chiar fiinţa şi nefiinţa lumii, căci numai ceea ce 
este raţional este şi real şi, zicînd în continuare după 
Hegel, numai ceea ce este real este raţional (Principiile 
filosofiei dreptului, p. 17). 

Presupoziţia ţine de ontologism, ca, de altminteri, şi 
calea ce se deschide către termenii subiacenţi, raţiune şi 
fiinţă, Descartes iar apoi Spinoza procedînd ca odinioară 
Anselm, însă mai curînd după modul raţiunii decît după 
„modul propriu intelectului". Aceasta vrea să însemne că 
identitatea celor „două contrarii", raţionalitaţea şi reali¬ 
tatea, de la care se porneşte nu este justificată prin alt¬ 
ceva, „in afara lor“, ci prin sine şi în sine (G. W. F. Hegel, 
Prelegeri de istorie a filosofiei, voi. 2, p. 269, 270). De 
aceea, raţiunea şi existenţa, într-o determinaţie a unităţii, 
de acuma ulterioară, se presupun ele însele ca feţe ale 
aceluiaşi întreg. 

în oarecare măsură însă şi Descartes şi Spinoza mai 
procedează abstract (după modul intelectului), paradoxal, 
cel dintîi în urmarea dualismului, iar celălalt printr-un 
monism, la fel de intransigent. Unul pentru că distinge 
între metafizic şi fizic şi altul, din contră, pentru a nu 
o face. 

Dualist, Descartes trebuia să admită un al treilea 
termen, care să asigure raţionalitatea celor două substanţe 
în raportare. Altminteri, admise numai în sine, acestea, 
deopotrivă, necesare legitimării reconstrucţiei filosofice, 
nu satisfăceau decît o condiţie, aceea a autonomiei. Or, în 
aceeaşi măsură, se cuvenea îndreptăţită şi autoraportarea. 

Analitic sau după modul intelectului, separaţia era de 
tot necesară, întrucît cei doi termeni, fără de care ontolo¬ 
gia nu era posibilă, trebuiau puşi mai înainte de toate 
în acelaşi plan şi într-o poziţie diametrală. Astfel dispuse, 
fiinţa lumii (substanţa-corp) şi fiinţa umanului (substanţa- 
suflet) participă în egală măsură la întreg, care le conţine 
pentru că îl alcătuiesc. Ele îi sînt date elementare, consti- 

tutive, deci îl condiţionează, dar întrucît sînt părţi, i se 
supun. Ontologia întregului o depăşeşte pe aceea a păr¬ 
ţilor. 

Date fără de care nu se poate, cele două substanţe tre¬ 
buiau, pentru raţionalitatea întregului, să aibă demnitate 
egală. în vederea aceleiaşi raţionalităţi însă, substanţa-corp 
şi substanţa-suflet urmau să se supună prin întreg (ca) 
unui al treilea termen. în logica întregului, alta decît cea 
a părţilor, ele intrau, numai că acest întreg nu putea sta 
ca un al treilea fără riscul iraţionalităţii. 

Autonome, tocmai pentru a-i da raţionalitate, cele două 
substanţe, trebuind să fie incomunicabile, şi din acelaşi 
motiv, trimiteau mai departe, la un al treilea, supraordo¬ 
nat. întregul lor nu-şi era suficient, dovadă iraţionalitatea 
necomunieabilităţii, ca o determinaţie ilegitimă, logic. Alo- 
gismul, venit din simpla alăturare, producea aici nevoia 
unui alt termen decît întregul. Căci fie şi „lipite", cele 
două substanţe lăsau „loc“ pentru un al treilea ter¬ 
men. în acest caz însă, chiar dacă -din perspective dife¬ 
rite, se impuneau doi termeni supraordonaţi. Or, pentru 
coerenţă, legitimitate nu putea să aibă decît unu., O ale¬ 
gere era necesară. 

Deseartes avea să aleagă, însă după modul intelectu- 
lpi. Aceasta vrea să însemne că opţiunea se îndrepta căţre 
acel al treilea de dincolo de întregul celor două sub¬ 
stanţe, singurul care era în măsură să îndeplinească, fie 
şi cîteva, din condiţiile de inteligibilitate metafizică : ori- 
ginaritatea, unitatea şi unicitatea, incondiţionarea şi in- 
determinarea. Acest al treilea, zicînd după Platon (Sym- 
poşion 211 a) era singurul care nu mai trebuia raportat 
la altceva, nestînd în altă fiinţă, nesporind şi ncscă- 
zînd, nefiind într-o privinţă într-un fel şi în alta altfel, 
ci existînd în identitate de sine prin unicitatea formei. 
El este însă dincolo de întregul ca substanţă-corp si sub- 
stanţă-suflet. Dar ce sens să aibă acest dincolo de ? 

Deseartes, prin urmare, face distincţia de tot necesară 
între fizic şi metafizic, numai că le separă topologic, chiar 
dacă fiinţa perfectă, ca ideile platonice, stă într-un topos 
atopos. Separaţia rămîne însă şi comunicaţia făcută im¬ 
posibilă. Prezumţia că fiinţa perfectă nu este un mălin 
genie nu are a da logicitatea cuvenită ; din contră, sub¬ 
linia tocmai dificultăţile. 

Paradoxal însă, imaginată şi, apoi, eliminată, prezumţia 
în cauză deschidea o perspectivă rodnică : pentru a fi 

temei (in ordine metafizică) al lumii, fiinţa perfectă nu 
putea fi imperfectă, ceea ce revine la a spune că fiinţa 
trebuie doar să fie (condiţie de inteligibilitate fixată încă 
de Parmenides). Cum însă doar este şi nu poate să nu fie, 
ea, prin reflex, dădea legitimitate întregului fizic (sub- 
stanţă-corp şi substanţă-suflet) care nu este şi este. 

Nefind (faţă ou fiinţa metafizică), tocmai prin aceasta, 
întregul căpăta existenţă (deci fiinţă proprie, dar secundă), 
venind din ceea ce stă „dincolo 14 de sine (ex-sisto — ex-sis- 
tere, a ieşi, a se ivi). 

Presupusă ca imperfectă, în acest caz, fiinţa metafi¬ 
zică era determinată să treacă în altceva cu grad sporit 
de perfecţiune, situaţie de neadmis, căci o condiţie (şi ea 
primă) a legitimităţii sale era intransformabiljtatea. Prin 
trecere în altceva însă, condiţia ilimitării şi aceea a in- 
determinării erau compromise. Mai mult, chiar generarea 
(în-temeierea) îşi pierdea şansa de inteligibilitate, pentru 
că devenind din ce în ce „mai perfectă 14 fiinţa în sine în¬ 
semna să se mişte numai în genul şi în orizontul său. Or, 
pentru a face demonstraţia cu o filosofemă clasică, focul 
heraclitic generează lucrurile prin „stingere 11 iar nu prin 
„aprindere”, mişcare echivalentă cu transformarea prin¬ 
cipiului ca principiu (a fiinţei ca fiinţă). 

Revenind, fiinţa perfectă carteziană este în măsură să 
în-temeieze în ordine secundă numai întrucît în cea pro¬ 
prie îşi este, în absolut, suficţentă sieşi. Dacă s-ar com¬ 
porta ca un „geniu rău 44 , aceasta presupune că este im¬ 
perfectă (în alte cuvinte, nefiinţă şi iraţională) în sine. 
Perfectă, însă, ea nu are cum să treacă nici în „mai per¬ 
fect 11 (sau invers, în „mai puţin perfect 11 ) nici în contra¬ 
riul său absolut, în imp(?rfecţiunea ca atare (în nefiinţa 
ca nefiinţă), ci doar, în nefiinţă şi fiinţă, ca determinaţii 
ale existenţei (o ex-stază, zicînd astfel după Heidegger). 

în condiţia în care ar fi ca un „geniu rău 44 , fiinţa per¬ 
fectă ar produce existenţa ca nefiinţă (imperfectă şi ira¬ 
ţională), în absolut, ceea ce, am văzut, nu e posibil (şi-ar 
produce contrariul). Atunci, nu-i mai rămîne s-o producă 
deeît oa unitate a nefiinţei (a ceea ce nu este ea) şi a 
fiinţei (a ceea cc este ea). Presupunîndu-se reciproc şi 
determinîndu-se tot asemenea, nefiinţa şi fiinţa, în plan 
secund (al ontologiei secunde), din termen de subiect trec 
în acela de atribut, singurul ou legitimitate, în cea de 

a doua specificaţie. Cum însă apar ca atribute ale exis- 
tenţeii ele dau acesteia completitudinea necesară. 

Dacă fiinţa în sine nu poate decît să fie, existenţa tre¬ 
buie să nu fie şi să fie, deopotrivă, ceea ce mai înseamnă 
că este imperfectă şi perfectă, i-raţionalitate-şi-raţionali- 
tate. 

Un raţionalism întemeiat pe presupunerea de tot legi¬ 
timă a raţionalităţii integrale a fiinţei în sine, în recon¬ 
strucţie secundă, modelul cartezian lucrează cu perechea 
iraţionalitate-raţionalitate, fapt care obligă la necesare 
reconsiderări. 

Discutabil în partea sa „narativă 14 : lumea ca substan- 
ţă-corp şi ca substanţă-suflet care lasă loc unui iraţional 
în stare pură (incomunicabilitatea, de fapt nefiinţa în 
termen absolut, ilegitimă în spaţiul ontologiei secunde), 
raţionalismul cartezian în construcţie secundă poate fi 
reevaluat prin deschiderea sa către un raţionalism con¬ 
cret, de îndată ce raţionalitatea şi iraţionalitatea trec în 
condiţie de termeni, corelativi. Dar cu specificarea că ci 
se presupun numai prin raportare la raţionalitatea me¬ 
tafizică, la aceea deci care, asemenea unului heraclitic, 
se manifestă contrar. 

Spinoza (1632—1677), la rîndul său, deşi încă după 
modul intelectului, ca Descartes, de altminteri, săvîrşeşte 
şi el o deschidere similară, numai că printr-o demonstra¬ 
ţie centrată în monismul ontologic. De aici (sau mai 
exact din particularităţile acestui monism) şi dobîndirea 
unor şanse în plus, dar şi crearea unor dificultăţi în plus, 
ocolite (sau nedescoperite) de Descartes. Insă revelarea şi 
„experimentarea 44 lor erau cerute, parcă, de Descartes în¬ 
suşi (la urma urmelor, de filosofie în determinaţie car¬ 
teziană). 

Cu întinderea (substanţa-corp a dualismului) şi gîn- 
direa (substanţa-suflet) ca atribute infinite, fiinţa în sine 
spinozistă („Dumnezeu, adică substanţa... Deus, sive 
substantia... 44 — Etica, I, prop. 11) eliminată, deodată, 
separaţia carteziană a celor două orizonturi : metafizic şi 
fizic pentru a le pune în termeni cu cult mai posibili ca 
adevăr. în consecinţă, ontologia sporeşte în raţionalitate, 
iar raţionalismul cîştigă în ordinea integralităţii. 

„Dinspre 44 metafizic, aşadar, raţionalismul se constru¬ 
ieşte nonrestrictiv şi necontradictoriu. „Dinspre 44 fizic însă 
(pentru că, fără să mai fie separată cartezian, fiinţa fi¬ 
zicii, existenţa adică, este justificată ca un sistem al mo- 

durilor şi modificărilor : infinit nemijlocite — intelectul şi 
voinţa —, în raport cu atributul gîndire, mişcarea şi re¬ 
pausul în atributul întindere, infinit mijlocite, ,,faţa uni¬ 
versului întreg' 1 şi finite, corpurile şi sufletele indivi¬ 
duale), „dinspre" fizic, prin urmare, lucrurile par să stea 
întrucâtva altfel. 

în deosebire de Descurtes şi, totodată, cu un grad spo¬ 
rit de autenticitate şi adevăr, Spinoza nu mai aşază cele 
două mari „trepte" într-o scară a lumii, pe „verticală", 
ci pe „orizontală". în ^celaşi plan. adică, şi, parcă, ă tiroirs, 
mai-cuprinzătorul incluzînd orizontul subiacent, substanţa, 
atributele şi modurile sînt, deopotrivă, în identitate şi în 
non-identitate. Venind „de sus", dinspre substanţă, totul 
este în toate, dar venind din „jos", pentru că moduri şi 
atribute sînt cuprinse (modurile în atribute, atributele în 
substanţă), identitatea presupună şi deosebirea. 

De unde însă virtuţile şi viciile. Numai că acestea 
din urmă nu rezultă din ceea ce s-ar putea numi logica 
dispunerii în arhitectonica ontologică sau nu din prin¬ 
cipiul acestui tip de ordonare în trepte, deci nu din par¬ 
tea formală a ontologiei spinoziste, ci din aceea interpre¬ 
tată (materială). Căci în perspectivă formală, această on¬ 
tologie este exemplară. Dificultăţile, deşi adesea rodnifce, 
ca la Descartes, vin din interpretarea (numirea şi pune¬ 
rea în semnificaţie) a „treptelor" de existenţă, cu deose¬ 
bire a atributelor : întinderea şi gîndirea. 

Cu o identitate care ne întoarce, formal, la Descartes, 
atributele ne trec într-un orizont care este al ontologiei 
în concept ideal. „Ca la Descartes, gîndirea şi întinderea" 
spinoziste „sînt înfăţişate în aşa fel încât fiecare este 
pentru sine întreaga totalitate; astfel amîndouă conţin 
acelaşi lucru, numai că o dată în forma gîndirii, altă dată 
în forma întinderii" (G. Wş F. Hegel, op. cit., p. 452). 

Numeric două, deci determinate, pentru| că fiecare 
este întregul, atributele sînt, în mod necontradietoriu. in¬ 
finite. Era, şi este, singura cale de a îndreptăţi ontologic 
atributul în condiţia sa paradoxală : secund şi, totuşi, in¬ 
finit. Dar ceea ce se justifică în ordine formală se pierde 
la nivelul interpretării, întrucît întinderea şi gîndirea (pe 
care Descartes le situa mai propriu) aparţin existenţei. 
Spinoza deci săvârşeşte o extrapolare, în fond, nepermisă, 
trecînd ceea ce avea valabilitate numai ca existenţă în 
orizontul fiinţei în sine. De aici şi „tragerea în jos", dacă 
se poate spune aşa, a metafizicului sau strângerea lui în 

determinaţii care, fie şi infinite, îl limitează, ceea ce îi 
ia din raţionalitatea genuină. Nu i-o anulează, dar, ori¬ 
cum, i-o ştirbeşte prin reducţionism. Fiinţa metafizică 
însă este raţionalitate integrală sau riscă incomprehen- 
«iunea. 

Dar, situaţie ciudată, cel puţin la o primă evaluare, pe 
cît pierde fiinţa în sine dîn raţionalitate cîştigă existenţa. 
Identificarea atributelor substanţei cu întinderea şi gîn- 
direa aduce, în consecinţă, cu un artificiu de calcul. 

Dcscartps va fi fost nevoit să recurgă la o prezumţie 
(aceea a „geniului rău“) pentru a face o demonstraţie ne¬ 
gativă : dacă fiinţa perfectă s-ar comporta ca un mălin 
genie, lumea ar fi iraţională ; dar nu este şi nu se mani¬ 
festă în acest fel, deci lumea este raţională. 

Spinoza adoptă o altă modalitate, de inspiraţie carte¬ 
ziană ea însăşi, dar instrumentată numai după emanci¬ 
parea de „litera“ cartezianismului. Anume, postulînd ra¬ 
ţionalitatea integrală a fiinţei, ca Descartes, în deosebire 
de acesta, deşi cartezian în spirit, printr-uri cartezianism 
fără Descartes, urmăreşte să pună lumea în termeni de 
inteligibilitate metafizică. 

In cosmodioeea carteziană, între fiinţa în sine şi exis¬ 
tenţă se întîmplă o fractură Spinoza o evită, punînd atri¬ 
butele în condiţie de mediatori ontologici. Coeterne şi 
coextensivp substanţei, gîndirea şi întinderea aparţin ori¬ 
zontului acesteia, însă întrucît sînt atribute, deci stau 
într-ain subiect, au regimul determinaţiilor secunde (ulte¬ 
rioare), în sens logic. De aceea şi mijlocesc între substanţă 
(una, nenăscută şi nepieritoare, ilimitată şi necondiţio¬ 
nată) şi modificările cu alt regim şi comportament onto¬ 
logic. în acest fel, Spinoza ajuta ontologia să depăşească 
dificultăţi grave scoase la iveală ca tot atîtea probleme 
ale ei de către Descartes. Dualismul, în particular, de care, 
fie şi ipotetic sau „experimentai era nevoie, dualismul 
care, ca reconstrucţie a lumii, nu putea fi decît un eşec, 
însă unul ce trebuia încercat servind ca o demonstraţie 
negatiyă, dualismul cartezian, cu toate aporiile lui con¬ 
vertite în întrebări, este lăsat în urmă printr-o reaşezare 
a monismului. Dar a unui monism atît de strîns sau atît 
de intransigent, încît multe din promisiuni aveau să ră¬ 
ni înă fără de întrupare. 

Perfect coerent şi non restrictiv (în deosebire de dua¬ 
lismul cartezian cu semnificaţie doar în limitele fizicii, în 
metafizică nemlaiavînd valabilitate, pentru că fiinţa în 

sine este una), monismul spionizist îşi stinghereşte con¬ 
ceptul printr-o întemeiere după modul intelectului. 

Constatarea poate să surprindă fiindcă în discuţie este 
tocmai punerea în condiţie de atribut a gîndirii şi întin¬ 
derii, ceea ce, la prima vedere, pare să revele procedarea 
contrară, adică după raţiune, de îndată ce substanţa, con¬ 
ceptual, aduce cu o totalitate (ca şi, la rîndul lor, cele 
două atribute). 

în plan formal, nimic de obiectat; dar în ordinea nu¬ 
mirii (interpretării), totul, fiindcă întinderea şi gîndirea 
sîrit nelegitime ca atribute ale substanţei (fiinţei metafi¬ 
zice). în această condiţie ele sînt trecute, nepermis, prin¬ 
tr-o mişcare de resemnifiearc metafizică de „jos 44 în „sus 44 
cînd nu au valabilitate decît în cîmpul existenţei. întin¬ 
dere şi gindire, în orizontul fiinţei, sînt determinaţii res¬ 
trictive, deci inoperante. în consecinţă, raţionalitatea me¬ 
tafizică pierde din şanse. Căci reducţionismul, oricum 
instituit, nu este. aşa-zicînd, un sfetnic burt. 

Stingherită de semnificaţiile pe oare cele două atri¬ 
bute le primeşte, ideea unei raţionalităţi integrale este însă 
perfect posibilă în perspectivă formală. Şi aceasta cu 
atît mai mult cu cît atributele ca atribute, fiecare atribut 
ca întreg, prind în acelaşi sistem fiinţa şi existenţa. Ra¬ 
ţionalismul spinozist, în urmare, funcţionează la fel pe 
orizontală (în planul ontologiei prime) şi pe verticală, de 
la fiinţă către existenţă, pe care o cuprinde fără a o dc- 
specifica. 

Universal, raţionalismul spinozist cîştiga şansa de a 
fi şi concret, de îndată ce acelaşi model căpăta valabili¬ 
tate atît în' conceptul fiinţei cît şi în cel al existenţei, al 
acesteia de la modificările sub specie infinit nemijlocită 
la cele finite şi mijloace,-adică la individuale. 

La acestea din urmă se ajunge însă, dacă se poate 
spune aşa, caţabasic, deci prin coborîre. Or, era nevoie 
şi de „experimentul 14 celălalt, anabasic, deci de centrare în 
individuale şi de înaintare, apoi, către metafizic pentru 
„luminarea 44 lor inversă. . .. 

O asemenea operaţiune avea să facă empirismul în 
exerciţiul său ontologic, ceea ce aduce cu sine o sporire 
considerabilă, a sferei de cuprindere a raţionalismului. De 
acuma, aşadar, raţionalismul transcende unui sens deter¬ 
minat, prin opoziţie, pentru a include în conceptul său şi 
reconstrucţia ontologică întreprinsă în perspectivă empi- 
ristă. în concept nelimitativ, altfel apus, raţionalismul 

presupune şi paradigma empiristă, ireductibilă, cel puţin 
în faza baconiană, la o filosofie a experienţei pure. 

Proiect de ontologie el însuşi, empirismul baconian, 
la rigoare, este un raţionalism (în sens sporit) sau un mo¬ 
del raţionalist^ al lumii centrat în individual. Dacă, în 
epocă, pare să stea în raport de excluziune cu raţiona¬ 
lismul, într-o deschidere sistematică însă, empirismul i se 
ataşează întregitor. „Adevărul 14 empirismului nu avea cum 
să stea în el însuşi, după cum nici raţionalismul nu putea 
„să înainteze în concret 44 , pentru a zice ca Hegel, fără 
luarea în seamă a individualelor. Un raţionalism divergent 
empirismului şi un empirism în opoziţie abstractă cu ra¬ 
ţionalismul erau sortite eşecului. 

Reducîndu-le în expresia lor modernă la poziţii în 
teoria cunoştinţei riscăm să le nesocotim tocmai în miş¬ 
carea lor de convergenţă. Or, ele par să se separe tot 
rpai mult în interpretare gnoseologistă pentru a se apro¬ 
pia în cîmp ontologic. 

Paradoxal, pe măsură ce deveneau mai exclusiviste 
şi mai dogmatice, raţionalisrrţul şi empirismul îşi dezvă¬ 
luiau reciprocitatea pentru întregire. îşi agravau criza 
pentru ieşirea din ea şi se închideau în -sine pentru a 
se reconstitui critic. Berkeley„ şi Hume, mai cu seamă 
Hume, acest mare filosof critic, nu numai şi nu în pri¬ 
mul rînd privit prin criticismul kantian, aceştia, aşadar, 
aveau să determine o criză în empirism şi, prin reflex, 
şi în raţionalism menită să le facă posibilă reaşezarea 
după modul raţiunii. Ceea ce vrea ,să însemne autodepă- 
şirea amîndurora în raţionalismul integral, concret, de¬ 
opotrivă în aplicaţie ontologică şi gnoseologică. De la 
această mare criză la Kant şi la Hegel nu mai era de în¬ 
treprins decît reconstrucţia lor în conceptul raţionalităţii 
integrale. Şi cum ontologia revelase ceea ce despărţea 
dar şi ceea ce unea raţionalismul şi empirismul (în de- 
terminaţie istorică), „întoarcerea 44 la ea, pentru a pro¬ 
ceda radical, se impunea cu necesitate. Kant avea să fie 
proiectantul (în acest Caz fenomenul trebuie citit pentru 
o posibilă ontologie), iar Hegel constructorul. 

Raţionalism şi intelectualism. Deşi distincţia intelect- 
raţiune este mai veche, vine de la antici (poate, mai în- 
tîi, după opinie şi după raţiune, căile parmenidiene, opinia 
şi ştiinţa platonice, sigur însă intelectul pasiv şi intelec¬ 
tul activ aristotelice), în concept modern, este de invenţie 
kantiană şi hegeliană, cu deosebire hegeliană. 

„Intelectul, socotea marele dialectician, defermină şi 
menţine fixe determinaţiile ; raţiunea e negativă şi dia¬ 
lectică, deoarece ea rezolvă în neant determinaţiile inte¬ 
lectului ; ca e pozitivă deoarece creează universalul şi cu¬ 
prinde în el particularul 1 * (Ştiinţa logicii, p. 10). 

Distincte, dar presupunîndu-se, intelectul fiind „ab- 
stractizator** şi raţiunea totalizantă, , cînd au fost separate 
şi puse în opoziţie exterioară au pierdut „conceptul ade- 
vărului**. Căci „întors contra raţiunii, intelectul se com¬ 
portă ca un simţ comun**. Or, determinînd şi divizînd, 
„acest intelect trebuie de asemenea să depăşească şi aceste 
determinaţii separatoare ale sale şi să le conexeze. în 
momentul acestei conexări iese la iveală conflictul lor. 
Raportarea această pe care o face reflexia aparţine, ca 
atare, raţiunii. Depăşirea determinaţiilor acestora, depă¬ 
şire prin care se ajunge la descoperirea conflictului lor, 
e marele pas negativ către conceptul adevărat al raţiunii. 
Dar această descoperire nefiind dusă pînă la capăt se cade 
în credinţa greşită că raţiunea ar fi aceea care ar ajunge 
în contradicţie cu ea însăşi. Reflexia despre care vorbim 
nu vede că contradicţia înseamnă tocmai depăşirea limi¬ 
taţilor intelectului de către raţiune, precum şi rezolvarea 
lor** (Ibidem, p. 28). 

Constituit abstract, intelectualismul conţinea propria-i 
contestare, şi ea abstractă. De la separaţie şi absolutizare, 
gestul următor, singurul posibil şi firesc, era cel al cri¬ 
ticii intelectului şi, odată cu aceasta, al anulării raţiunii 
însăşi. Intelectualismul, aşadar, nu putea să ducă decît 
unde a dus : la antiintelectualism şi, prin acesta, la anti- 
raţionalism. Avatarurile lui o probează îndeajuns. 

Surprinzător, intelectualismul, dar şi epilogul său, anti¬ 
intelectualismul, veneau deopotrivă din prima mare insti¬ 
tuire modernă a intelectului, din kantianism adică. 

Analitica! de tip kantian „a formelor intelectului a dat 
rezultatul amintit, anume că aceste forme nu pot fi apli¬ 
cate, lucrurilor-în-.sine... însă, dacă ele sînt insuficiente 
pentru lucrul-în-.sine, si mai puţin pot fi determinaţii ale 
intelectului, căruia ar trebui, cel puţin, să i se acorde 
onoarea unui lucru-în-sine...“ îndepărtate „de obiect**, 
„critica** le-a restrîns valabilitatea doar „pentru raţiunea 
subiectivă şi pentru experienţă** (Ibidem, p. 29). Dar de 
aici incomunicabilitatea cu raţiunea (ca „facultate a uni¬ 
tăţii regulilor intelectului sub principii**) şi, mai departe, 

ca urmare previzibilă, antiintelectualismul din perspec¬ 
tiva raţiunii (Im. Kant, Critica raţiunii pure, p. 285). 

Raportate încă abstract (după modul intelectului), in¬ 
telectul şi raţiunea în semnificaţie kantiană, dacă se pre¬ 
supun, totuşi, exterior, unitatea, ca şi separaţia lor, de 
altminteri, e prin alăturare şi în alăturare. 

Centripete, deci fixate în ele însele, intelectul şi ra¬ 
ţiunea nu numai că se opun abstract, intelectul raţiunii, 
raţiunea intelectului, dar fiecare în parte intră-, cum zicea 
Hegel, în contradicţie cu sine. Or, parafrazînd o celebră 
vorbă kantiană, intelectul fără raţiune este orb, raţiunea 
fără intelect este goală. 

Aduse la limită să se opună, fiecare sieşi, printr-o 
mişcare inversă, intelectul şi raţiunea în concept kantian 
erau însă apropiate de treapta zero, de „ceea ce e absolut 
simplu 41 , deci de „ceea ce e mai general şi mai gol 44 (de 
conţinut), de unde, în consecinţă, „trebuie să se înceapă 44 
(G. W. F. Hegel, op. cit., p. 22). 

Aici, poate că şi stă sensul tnare al criticii kantiene, 
cel puţin dacă privim dinspre punctul de flecare al filo ( - 
sofiei hegeliene. Astfel încît, fără critică, deci fără sta¬ 
tornicirea kantiană a fundamentelor, nici (deopotrivă ca 
istorie şi ca sistem) reîntemeierile hegeliene. 

Integrată în structurile raţionalismului concret, con¬ 
temporan, şi sporită în semnificaţia sa, poate, chiar recon¬ 
struită, distincţia hegeliană între dialect şi- raţiune avea 
să-şi reateste, superior, valoarea explicativă şi operaţională. 
Şi aceasta cu atît mai mult cu cît, în paralel, vechiul in¬ 
telectualism, reactualizat, va, fi provocat, printr-o reacţie 
antiintelectualistă, un iraţionalism sui generis. 

Intelectualismul, aşadar, constituit prin despărţirea de 
raţionalism, fatalmente avea să facă posibil' antiintelec¬ 
tualismul. Situaţie stranie, dar previzibilă, fiindcă despăr¬ 
ţirea conducea la opoziţia abstractă. 

Aceasta pe de o parte. Pe de alta, apoi, intelectua¬ 
lismul ducea la acelaşi epilog, prin reacţia antiintelec¬ 
tualistă, determinată de dificultăţile în care se pusese 
singur odată cu desprinderea db raţionalism. 

Dar pe măsură ce îşi radicaliza constatarea, pe o cale 
negativă, făcea demonstraţia valabilităţii modelului ra¬ 
ţionalităţii integrale. Bergson şi Blaga,~în modalităţi dis¬ 
tincte, stau ca „experimente 44 cruciale. 

Beigsonismul, mai întîi, ilustrează ceea ce s-ar putea 
numi, forţînd puţin termenii, un antiintelectualism ne¬ 
gativ, de îndată ce de la critica intelectualismului 
abstract şi reducţionist trecea la substituirea raţiunii în¬ 
săşi cu intuiţia. Blaga, în schimb, face proba unui anti¬ 
intelectualism pozitiv, prin modul cum pune în „scenariu“ 
cunoaşterea paradisiacă („un fel de cunoaştere 11 , de situ¬ 
are „în faţa obiectului pe care îl socoteşte dat sau cu po¬ 
sibilităţi de a fi dat, întreg şi nealterat...“) şi cunoaşterea 
luciferică (;,o vedem detaşîndu-se în chip aparte de 
obiect, fără a părăsi însă obiectul 1 *). 

Opuse, „cu distincţii ireductibile**, cele două tipuri 
nu sînt şi incomunicabile : „cunoaşterea luciferică inva¬ 
dează cu perspectiva ei cîmpul cunoaşterii paradisiace** 
(Cunoaşterea luciferică, în Lupian Blaga, Opere, voi. 8, 
p. 315, 316). 

Cu toate că se arăta rezervat ţaţă de şansele distinc¬ 
ţiei kantiene şi hegeliene dintre intelect şi raţiune, iar 
în cunoaşterea luciferică identifica planul „intuiţiei**, 
Blaga lucra în acelaşi orizont care, desprins de o inter¬ 
pretare anume, poate fi asimilat cu o problemă a onto¬ 
logiei cunoaşterii. El, prin urmare, îşi luă măsuri de 
precauţie numai în raport cu o descriere, kantiană-hege- 
liană, iar nu faţă cu structurile „albe** ale „cunoaşterii 
înţelegătoare**. Intelect şi raţiune, pe de o parte, cunoaş¬ 
tere paradisiacă si cunoaştere luciferică, pe de alta, am¬ 
bele modalităţi de interpretare (de identificare, de numire 
şi x de instrumentare) sînt echivalente din perspectiva 
structurilor, ca structuri formale, ale „cunoaşterii înţcle- 
gătoare**. 1 

Drept aceea, antiintelectualismul la Blaga este de 
acelaşi tip ca antiintelectualismul kantian şi hegelian, 
adică relativ şi nu absolut, deschis şi nu închis, pozitiv 
şi nu negativ. Dar aşa fiind, antiintelectualismul nu sh- 
gerează antiraţionalismul sau nu-1 face posibil; din 
contră, este un mijloc pentru construcţia raţionalismului 
integral, concret. 

Paradoxal, deci, nu intelectualismul stă ca un raţio¬ 
nalism (ori, mai curînd, pentru raţionalism), ci antiinte¬ 
lectualismul, dar acesta în concept relativ, deschis şi po- 

Raţionalism şi iraţionalism. Nu încape îndoială că 
„iraţionalismul nu este un factor dominant... ci este un 
factor subordonat, recesiv, şi de aceea el presupune ra¬ 
ţionalismul ca funcţie dominantă". Dar dacă aşa stau 
lucrurile, „iraţionalul nu există prin sine", ci numai „prin 
raţional", ca o „umbră" a acestuia fie şi „necesară" (Mir- 
cea Florian, Recesivitatea. ca structură a lumii, voi. I, 
p. 270). 

Intr-o perspectivă ontologică, Nicolai Hartmann pos¬ 
tula existenţa unui ,„iraţional eminent" („analogic şi 
transinteligibil"), ceea ce- adesea a putut să treacă drept 
o tentativă de refundare a iraţionalismului. Or, „ipoteza 
iraţionalului radical nu este un contrasens" deşi, la ri¬ 
goare, „iraţionalismul a luat naştere din explicaţia cu 
sine a raţionalului, din năzuinţei raţiunii de a-şi cunoaşte 
puterile şi limitele, din obligaţia raţiunii de a nu între¬ 
rupe contactul cu realitatea, de a exprima sau explicita 
ceea cc este funcţia fundamentală a raţiunii şi cunoaşterii 
în genere" (Ibiclem, p. 279, 270). 

Avem de a face, aşadar, cu două perspective : una, 
nonrestrictivă, ontologică, şi alta relaţionistă, gnoseolo¬ 
gică. Din prima, cea hartmanniană, iraţionalul este pus 
să numească nonrelaţionist ceea ce stă ca un „lucru în 
sine", iar din cealaltă, ceea ce raţiunea instituie ca un 
contrariu al său. 

Pentru că „nu (neapărat) admiterea iraţionalului în¬ 
seamnă iraţionalism", problema nu este a alegerii între 
cele două puncte de vedere, ci a legitimării lor, deopotrivă, 
şi aceasta spre o înţelegere cît mai concretă a raţionalis¬ 
mului (Al. Boboc, Nicolai Hartmann şi realismul contem¬ 
poran, p. 35). Căci ua concept abstract al acestuia con¬ 
struit cu mijloace puţine şi constrîngătoare în contra pro¬ 
gramului său risca, prin reducţionism, pierderea realului, 
dacă nu. chiar punerea lui, paradoxal, în termeni non 
raţionali. Iraţionalismul ca înfundătură a raţionalismului 
abstract, de care s-p vorbit adesea atît din orizontul ira¬ 
ţionalismului, cît şi din acela al raţionalismului concret, 
este de ordinul evidenţei. 

Opunînd exclusivist raţionalul şi iraţionalul, luîndu-i 
acestuia din urmă orice semnificaţie Ontologică, raţiona¬ 
lismul abstract făcea el însuşi posibil iraţionalismul. Dar, 
„pentru ca raţionalul să aibă sens şi să existe e necesar 
să existe şi iraţionalul" în aceeaşi ordine (ontologică). 

deşi la alt nivel, secund (D. D. Roşea, Existenta tragică, 
P- 72). 

Identificarea hartmanniană a unui iraţional în sine 
■(ca fiinţa în sine) produce mari perturbaţii în construcţia 
ontologiei, a acesteia ca logică. Mai întîi pentru că ia 
ontologiei relaţia fundamentală, aceea fără de care nu 
se poate construi, anume identitatea cu diferenţa în ea 
însăşi, cum zicea Hegel, dintre a gîndi şi a fi. Apoi] în 
măsura în care „transobiectivul transinteligibil" (iraţio¬ 
nalul) şi „transobiectivul inteligibil 14 (raţionalul) capătă 
legitimitate ontologică, în egală măsură, se iveşte peri¬ 
colul ruinător al admiterii a doi termeni în condiţie primă 
sau oricum incomunicabili (Cf. Georges Gurvitch, Les 
tendances actuelles de la •philosophie allemande, p. 192 
pas sini). 

Cu postularea iraţionalului ca „lucru în sine“, relaţia 
dintre a gîndi şi a fi trece în plan secund, ceea ce în¬ 
seamnă că ontologia cade din condiţia ei. Dificultatea, 
prin urmare, este de principiu şi, aşa fiind, nu se poate 
nesocoti. De altfel, cîiîd s-a admis un „lucru în sine“, 
acesta, fie şi în formă negativă, a fost pus în relaţie cu 
a gîndi, numai că, iarăşi paradoxal, într-una gnoseolo¬ 
gică, deci ca un incognoscibil. Hartmann însuşi o .face. 

„Lucrul în sine nu are cum să stea ca termen în 
afara oricărei relaţii ; cum însă, ca iraţional mai cu sea¬ 
mă, nu poate fi pus în identitate (ca raport) cu a gîndi, 
este determinat ca incognoscibil. Or, relaţia de tip onto¬ 
logic dintre fiinţă şi gîndire este anterioară, logic, celei 
de cognoscibilitate. Altminteri, dacă fiinţa ca fiinţă ar fi 
cunoscută ar fi „cuprinsă", ceea ce ar duce la presupu¬ 
nerea ei ca limitată, iar dacă, din contră, n-ar fi cunos¬ 
cută, cum am mai gîndi-o şi exprima-o ? 

Ontologic însă este, trebuie să fie, o legitimare a ce¬ 
lor doi termeni polari, fiinţă şi gîndire, mai înainte de 
a se stabili primatul unuia sau altuia, ca şi a cognoscibi¬ 
li tăţii şi a incognoscţbilităţii. Toate acestea, de altfel, 
sînt posibile numai după instituirea lui a fi şi a gîndi în 
identitate şi diferenţă, totdeodată. 

Non-limitativi, deşi cu maximă universalitate, pentru 
că sînt opuşi, ontologic (în aceeaşi perspectivă formală), 
cei doi ternieni se presupun : fiinţa n-ar putea fi numită 
în absenţa gîndirii şi gîndirea n-ar putea fi gîndiPe a 
ceva în lipsa fiinţei. 

încă o dată, aceasta numai în limitele justificării lo- 
gico-lingvistice a ontologiei şi nu în ordinea interpretării 
(a ontologiei interpretative sau materiale). Căci mai îna¬ 
inte de toate avem nevoie de punerea fiinţei şi a gîndirii 
în condiţie de termeni primi, ireductibili, aşa-zicînd, în~ 
trucîtva în spirit cartezian. 

Punînd ca primă regulă de inteligibilitate a fiinţei, 
unicitatea ei, ontologia, totuşi, nu se poate construi deeît 
ca o relaţie sau printr-o relaţie, dar cu restricţia că ter¬ 
menul celălalt nu poate fi limitativ. 

Să încercăm o demonstraţie negativă urmînd o suges¬ 
tie încă parmenidiană şi să identificăm celălalt termen în 
nefiinţă. In urmare, două propoziţii, fiinţa este şi nefiinţa 
este ar fi singurele posibile. Insă în acest caz, la o primă 
evaluare, pentru că sînt în egală măsură, fiinţa şi nefi¬ 
inţa ar sta ca două entităţi care se limitează şi se deter¬ 
mină reciproc. Dar la o" a doua, întrucît numai prima 
propoziţie este analitică iar cealaltă sintetică (deci se 
cere justificată : cum este posibilă alăturarea necesară 
între a nu fi şi a fi ?), nefiinţa este trecere în regim secund 
Fiinţa şi nefiinţa, deci, nu pot să stea alături. 

Este nevoie, atunci, de un alt termen, care să nu pună 
în discuţie condiţia unicităţii fiinţei şi, totuşi, să fie altul. 
Acesta nu poate fi deeît contrariul fiinţei, gîndirea adică. 

„Treapta zero“ sau, hegelian, acel „absolut simplu 11 , 
fiinţa în sine presupune în relaţia ontologică un termen 
tot asemenea. Corelativul său, prin urmare, trebuie să 
aibă o demnitate similară, numai că în alt orizont. Primă, 
ontologic, fiinţa în sine impune celuilalt aceeaşi condiţie,, 
a primatului, tocmai pentru a se opune şi, totodată, pen¬ 
tru a fi în identitate, adică pentru a fi : fiinţa, raţională, 
iar gîndirea, existentă. De aici, din identitate şi deosebire, 
în consecinţă, vin atît coraţionalitatea fiinţei şi gîndirii, 
cît şi coexistenţa lor. 

Un iraţionalism în sine, un iraţional ca termen prim, 
de aceea, ar face imposibilă descrierea sa ontologică. Prin¬ 
tr-o parafrază la Gorgias, dacă ar exista iraţionalul, n-ar 
putea fi nici gîndit, nici exprimat. 

Dar, cu toate acestea, iraţionalul, mai înainte de a fi 
definit în relaţia logico-gnoseologică, trebuie justificat 
ontologic. Este însă posibilă o asemenea operaţiune ? Are 
deci iraţionalul semnificaţie ontologică ? 

Această lume, zicea Heraclit, este un foc etern care se 
aprinde şi se stinge după măsuri, căci din moartea focu¬ 
lui vine naşterea aerului, a apei şi a pămîntului, iar, 
invers, din moartea acestora din urmă, naşterea focului 
(fr. 30, 65—66)' 

Principiu al lumii, focul nu are a o genera prin 
trans-formare, adică prin trecere într-un altceva, fatal, 
limitativ. Generarea este într-o ordine negativă, ca stin¬ 
gere. Fiinţa deci produce nefiinţa, dar in sine. Nu trece 
în ea, pe „orizontală", ci printr-o „retragere", inteligibilă 
numai pe „verticală". 

. Des-fiinţarea, în consecinţă, este o în-fiinţare, dar în 
pian secund, singurul în care nefiinţa poate fi instituită. 
Altminteri, ar trebui ori situată în acelaşi orizont cu 
fiinţa, ori destituită ontologic. Şi într-un caz şi în altul 
s-ar proceda însă absolutizant. Or, nefiinţa este o des-fi- 
inţare ca în-fiinţare, ceea ce obligă la punerea ei în con¬ 
cept relativ. 

Prin analogie, fiinţa ca raţionalitate (a fi este totuna 
cu a gindi) se „desprinde" din această identitate pentru 
ă face posibilă alta, în alt plan, secund, şi relativă. Ea se 
dez-raţionalizează, instituind însă o altă raţionalitate. Ca 
dez-raţionalizare a raţionalului în sine (a fiinţei în sine) 
existenţa poate fi luată ca un iraţional, dar întrucît 
des-fiinţarea este totuna cu o în-fiinţare, ceea ce în ori¬ 
zont metafizic are o semnificaţie, în celălalt, fizic (al 
ontologiei existenţei) capătă alta, distinctă, ţinînd de alt 
plan şi identică, totodată, fiind un analogon al celei din¬ 
ţii. Iraţionalul' din ordinea secundă, aşadar, este numai 
rotativ, ceea ce îl determină ca pe un alt raţional sau 
ca oe un raţional de gradul II. 

Iraţionalismul, în construcţie ontologică, posibil o 
dată prin identificarea unui iraţional în sine (ca fiinţă 
în sine) mai este şi prin absolutizarea existenţei ca ne¬ 
fiinţă. Cînd, relativă, nefiinţa este ea însăşi fiinţă, nu¬ 
mai că în plan secund. 

Instituit şi într-un caz şi în altul prin modelare gno- 
seologistă (gîndirea determinată, ca facultate de .cunoaş¬ 
tere, iar nu potrivit cu poziţia ci de termen ontologic, 
celălalt), iraţionalismul în acest concept făcea deschi¬ 
derea către iraţionalismul subsecvent, ca limitare sau 
negare a raţiunii. Căci dacă iraţională, transcendenţa 
(fiinţa în sine şi fiinţa determinată) este incomunica- 
bilă cu opusul ei, cu raţiunea. 

„Realitatea este iraţională, gîndirea este raţională"*, 
această presupoziţie este presupoziţia iraţionalismului 
modern şi totodată aporia sa, marea şi ruinătoarea sa 
dificultate (Mircea Florian, Misologia sau filosofia ab¬ 
surdului, în Scrieri alese, p. 226). 

în discuţie nu intră formele prea puţin reflexive,, 
venite din resentimente' veştejite odinioară de P. P. 
Negulescu într-o prelegere universitară din 1930—1931 : 
„Adversarii democraţiei din Franţa îşi indreptează 
acţiunea lor, ceea ce pare la prima vedere ciudat, 
şi în contra raţionalismului ca direcţie filosofică. De 
ce ? Pentru un motiv foarte simplu : pentru motivul 
că ei nu pot uita campania violentă pe care au dus-o 
filosofii raţionalişti din secolul al XVII-lea în contra 
monarhiei absolute, în contra monarhiei de drept divin.. 
De aici. printr-o asociaţie de idei firească, adversarii de 

azi ai democratici din Franţa care caută să restabilească 

’ ’ \ 

monarhia absolută cred că au în raţionalism un duşman 
care trebuie cu orice preţ doborît". Un articol din „Le 
\Figaro“ (22 septembrie 1930) era de tot probant, con- 
stînd în „afirmări ţări, violente, dar nedovedite" : „«Ra¬ 
ţionalismul e o bucătărie falsificată. Ingredientele care-i 
otrăvesc produsele sînt pretenţia şi ignoranţa. Raţiunea 
nu e decît o slugă..., cu adevărat stăpînă e sensibili¬ 
tatea»" (Problema epistemologică, prel. III, în P.P. Ne¬ 
gulescu, Pagini alese, p. 172, 176). 

Acesta este un iraţionalism tare se extrage dintr-o 
poziţie antiraţionalistă cu motivaţie extrafilosofică. Dar 
mai înainte prezintă interes iraţionalismul ca „rod" al 
„erorilor săvîrşite de raţionalismul tradiţional", „al con¬ 
cepţiei că raţiunea este o activitate interioară care sche¬ 
matizează realitatea" (Mircea ‘ Florian, Recesivitatea..., p. 
283). Deci ca epilog, dacă nu, mai cu seamă, ca reacţie 
la raţionalismul abstract şi, în contra instrumentării sale, 
ca argument pentru un alt raţionalism. însă nu numai 
atît, fiindcă iraţionalismul ca opţiune în teoria cunoş¬ 
tinţei, în prelungirea celui de construcţie ontologică, în¬ 
seamnă şi o încercare de cuprindere şi instituire filoso¬ 
fică a iraţionalului. O încercare numai şi încă, în uni¬ 
versul său de aplicaţie eşuată, pentru că „iraţionale de¬ 
finitive" „nu există sau, mai precis, nu putem şti dacă 
există". „Ceea ce ne pare azi iraţional, mîine poate de- 

veni raţional 41 (D.D. Roşea, Studii şi eseuri filosofice, 
p. 155). ’ ’ 

Or, iraţionalismul, procedînd abstract, după ce izo¬ 
lează „iraţionale definitive 11 , opreşte raţiunea în faţa lor. 
Aceasta mai cu seamă cînd iraţionalismul nu-şi asociază 
anti-raţionalismul (poziţie exclusivistă prin negativism) 
şi nu presupune neapărat eliminarea raţiunii, ci (doar) 
minimalizarea ei. 

Că la limită instituirea unor date iraţionale ale 
conştiinţei noastre în transraţionale poate fi (sau poate 
duce la) o devalorizare a raţiunii este de tot adevărat. 
Dar iraţionalismul, sau venind pe o cale istorică, iraţio- 
nalismele, în concept filosofic (ontologic şi gnoseologic), 
acelea care nu presupun un antiraţionalism ca punct de 
plecare şi scop, săvîrşesc numai o inversare a poziţiilor 
iraţionalului şi raţionalului în sistem. Iraţionalismul, deci, 
ori cel puţin iraţionalismul care, din nou, nu se con¬ 
struieşte ca un anti-raţionalism, pune iraţionalul în con¬ 
diţie primăm iar raţionalul în re.gim secund. La rigoare, 
în acest concept, nu atît restrictiv cît mai degrabă de-fi- 
nit, iraţionalismul se opune raţionalismului numai în mă¬ 
sura în care schimbă poziţia termenilor. Ceea ce nu rămîne 
fără de urmări, mai întîi, în chiar încercarea sa de le¬ 
gitimare ca 'proiect filosofic. Pentru că. izolînd „iraţio¬ 
nale definitive 11 , îşi anulează, prin aceaşta, şansa de a 
construi o ontologie şi, mai departe, o teorie a cunoş¬ 
tinţei după singurele reguli posibile ale instituirii onto¬ 
logice şi gnoseologice. în al doilea rînd, prin extindere, 
pune filosofia însăşi în situaţia de a se contrazice pe 
sine, de îndată ce construcţia este înlocuită ou dc-con- 
strucţia. 

Or, nu aceasta este vocaţia filosofici şi deci nu acesta 
rostul ei. Şi nu de aici vine nevoia de filosofie, ea în¬ 
săşi în continuă devenire, ea însăşi o istorie, într-atîta 
chiar îneît istoria filosofici poate fi văzută şi ca o feno¬ 
menologie a trebuinţei noastre, parcă ontologic-deter- 
minată, de jiubirea-de-înţelopciune. 

Ca de-construcţie, ce ar mai fi însă filosofia şi ce 
■istoria filosofică a fiinţei noastre, ce. dimensiunea noas¬ 
tră filosofică, pentru că, mai mult decît o interpretare 
a lumii, filosofia este un mod de a fi. 

Dar aşa stînd lucrurile, nu putem să ne-o îndepăr¬ 
tăm pe o cale sau alta şi să nu cădem ontologic. 

Plinind filosofia în conflict cu sine, antiraţionalismul 
(din nou r altceva decît iraţionalismul) o dezleagă de te¬ 
meiul şi, în acelaşi timp, de rostul ei, care este fiinţa 
noastră. 

Reconstrucţie a lumii pentru om şi, în urmare, pro¬ 
gram deschis de afirmare a acestuia, filosofia este, tre¬ 
buie să fie, dialogul marilor termeni care centrează cele 
două orizonturi ontologice, cel a-fiinţei în sine şi cel al 
fiinţei umanului. Ca dialogul să fie posibil însă cei doi 
termeni trebuie /puşi în stare de comunicaţie, ceea ce 
numai postularea co-raţionalităţii lor este în măsură s-o 
facă. 

Altminteri, fie prin identificarea unor iraţionali de¬ 
finitive (în sine), cazul antiraţionalismului, fie prin admi¬ 
tere a două serii de raţionalitate (cazul raţionalismului 
abstract), filosofia eşuează, cum ar fi zis Camus, în „ţi¬ 
nuturi pustii 11 . Riscul şi de o parte şi de alta este al în¬ 
chiderii filosofiei în cercul mic al exercitării sale pen¬ 
tru sine însăşi. 

Co-raţionalitatea, prin bivalemţa ei, în „joc secund“, 
pune însă în dialog cele două orizonturi. Ea deschide 
lumea în faţa raţiunii şi supraveghează raţiunea în aple¬ 
carea sa asupra raţionalităţii obiective. Astfel încît, 
obligă la un eontept al raţionalităţii concrete care, aşa 
fiind, nu exclude iraţionalul, ci îl legitimează pe măsură. 
De aceea, „locul natural" al iraţionalului, paradoxal, va' 
fi în sistemul raţionalismului concret, iar nu în acel al 
antiraţionalismului. Căci poziţie abstractă, aceasta din ur¬ 
mă, prin absolutizare, îl despecifică şi îl face inoperant. 

.. Antiraţionalismul, aşadar, îşi anulează sau mai curînd. 
l'şi elimină conceptul propriu : „tinde să se respingă pe 
sine însuşi (R. Aron, Introduction ă la philosophie de 
Vhistoire, p. 318). 



7 . Cunoaştere şi experienţă. 
Paradigma emfiiristă. 


Cu o ambiguitate intr-un orizont mai restrîns, ceea 
ce empirismul eîştigă într-o parte, pierde în alta. Nu 
are polimorfismul derutant al raţionalismului, astfel in¬ 
cit este mai uşor de sesizat în unitatea lui istorică. Dar, 
cu o istorie cam lineară, strîns intr-o albie prea îngustă, 
el „curge" dinspre Bacon către Berkeley şi Hume cu 
distorsiuni şi subţieri care aproape că-1 aneantizează. 

în timp ce raţionalismul îşi produce forme comple¬ 
mentare şi înaintează prin expansiune, empirismul se 
constituie în ipostaze mai curînd succesive. Căci empi¬ 
rismul baconian,' bunăoară, deşi primul în ordine isto¬ 
rică şi întrucîtva, cel puţin în aparenţă, cu valoare ma¬ 
triceală, sistematic, se deosebeşte de cel lockeian sau de 
cel al lui Condillac. Reductibile la o structură unică nu 
sînt nici chiar modelele mai asemănătoare : cel baconian 
şi cel al lui Hobbes, cel al lui Condillac şi cel al lui 
Helveţius, cel berckeleyan şi cel humeist. 

Mai înainte, deci,*- par a trece deosebirile, într-o is¬ 
torie „sincopată" sau într-un sistem de sisteme. 

La limită, în primele lui ipostaze sau momente (Ba¬ 
con şi Hobbes), cît sînt privite dinspre Locke şi Condil- 
tac, Berkeley şi Hume, empirismul aduce mai curînd 
cu un empirio-raţionalism şi, deci, cu o alternativă la 
poziţiile, abstracte, păgubitoare prin schematismul şi uni¬ 
lateralitatea lor. Astfel, atît „şcoala empirică de filoso- 
fie", cît şi cea „sofistică sau raţională", superficial opuse, 
în rezultate, „deformate" şi „monstruoase", se întîlnesc. 

întemeiată, una, „nu pe lumina noţiunilor", ci „pe 
mărginirea şi întunecimea unor puţine experimente", iar 

cealaltă pe presupoziţii făcute „mai înainte" ca „expe- 
rienţa“, să fie consolidată în mod ştiinţific, ambele eşu¬ 
ează şi deturnează cunoaşterea de la adevăr (Francis 
Bacon, Noul organon, I, 64). 

Or, prevenea, Fr. Bacon (1561-1626), singura şansă 
este „alianţa strînsă şi trainică dintre cele două facul¬ 
tăţi, experienţa şi raţiunea 11 , ceea ce face ea „ţinta“ fi¬ 
losofici să nu fie „de a tăgădui simţurile, ci de a le 
ajuta ; nici de a dispreţui intelectul, ci de a-1 îndruma", 
dacă aspiră la autenticitate (Ibidem, I, 95, 126). 

Thortias Hobbes (1588—1679), la rîndul său, admite 
că tot ceea ce este „în gîndirea omului" vine „prin or¬ 
ganele simţurilor" întrucît sînt afectate de „corpul exte¬ 
rior" sau „de calităţile sensibile", tot atâtea „mişcări 
ale materiei". însă prin simţuri nu dobîndim decît „ima¬ 
gini cauzate" de lucruri şi calităţi, deci ale acestor lu¬ 
cruri şi ale acestor “calităţi acum şi aici. Senzaţia este 
„cunoaştere a faptului", în timp ce ştiinţa, „a consecin¬ 
ţelor şi dependenţei unui fapt de altul", a lucrurilor şi 
calităţilor aşa cum sînt intr-un întreg şi oa întreg. 

Rămînînd la senzaţii nu numai că. am „pierde" lu¬ 
crurile în conexiunea lor, dar nu ne-am mai putea exer¬ 
cita intelectual, deci gîndirea şi limbajul şi-ar pierde 
legitimarea. Căci_intelectul este un sistem „al concep¬ 
ţiilor şi gîndurilor prin mijlocirea succesiunii şi ţesătu¬ 
rii numelor lucrurilor în afirmaţii şi negaţii şi alte for¬ 
me ale limbajului". Şi încă, mintea nu este simpflă 
oglindire pentru că, prin natura sa, calculează. Ea este 
adunarea şi scăderea: „Logicienii, pentru consecinţele 
cuvintelor, adună două nume pentru a face o afirmaţie, 
două afirmaţii pentru a' face un silogism, mai multe si¬ 
logisme pentru a face o demonstraţie şi, din suma sau 
concluzia unui silogism, ei scad o propoziţie pentru a 
găsi pe următoarea". Asemenea şi politologii : „adună 
pactele pentru a găsi datoriile omeneşti", iar juriştii, 
legile şi faptele, „pentru a găsi ceea ce e drept şi ceea 
ce e nedrept". Şi tot astfel, în orice exerciţiu raţional 
(Leviathan, I, 1,- 5, 2, 5). Mai înaintea lui Leibniz, Hob¬ 
bes pare să ştie că nimic nu este în gîndire dacă nu vine 
din simţuri, în afară de gîndirea însăşi. 

Asociativă (altfel cum ar da seamă de lucrurile lu¬ 
mii şi actele noastre, relaţii şi în relaţii ?), ea se supune 
Intercondiţionărilor obiective şi ia act de ele, dar în 

structuri şi în funcţii care-i dau identitatea necesară în. 
cunoaştere, ca asumare subiectivă a realului. Altminteri, 
ca simplă „oglindire* 4 a lucrurilor, cum tir mai fi con¬ 
diţie şi temei pentru „concepţii şi gînduri**, pentru ştiinţă 
ca reconstrucţie a sistemului lucrurilor în lume ? 

Dacă lucrăm cu un concept restrictiv al empirismu¬ 
lui, cu cel la care se ajunge cam în cursul unui secol 
atunci Bacon şi Hobbes nu sînt empirişti. Dar cum prin 
restrîngere empirismul nu cîştiga în rigoare 1 cît pierdea 
din completitudine, cu valoare paradigmatică este con¬ 
ceptul lui de început de istorie. 

In acest caz istoria este inversă, adică dinspre un 
model concret către altul abstract (luînd concretul şi 
abstractul în accepţie hegeliană). 

Totuşi, istoria negativă este dublată de o alta, pozi¬ 
tivă, în măsura în care de la Bacon la Locke şi de la acesta 
la Hume empirismul devine mai reflexiv sau critic. De- 
taşînd, cît se poate, ideea de critică a experienţei pure 
din contextul ei empiriocriticist de mai tîrziu (sfîrşituî 
veacului al XlX-lea şi începutul celui următor), n-ar fi 
prea riscantă aplicarea sa empirismului modern tîrziu, 
eu deosebire în concept humeist. Istoria pozitivă a em¬ 
pirismului, deci, ar sta intr-o înaintare în conştiinţa cri¬ 
tică. Aşa stînd lucrurile din perspectiva „primei** isto¬ 
rii, în condiţia unui empirism mai autentic se situează 
Bacon şi Hobbes, Cantemir la noi, La Mettrie şi Helve- 
tius, însă dinspre cealaltă, Locke şi Condillae, Berkeley 
şi Hume par a-1 defini mai exact. 

Conştiinţa critică nu le lipsea nici celor dintîi, numai 
că, empirişti care şi gîndeau, pentru a zice ca Hegel, ei 
se vor fi aplicat experienţei pentru a-i desluşi valoarea 
şi limitele în raport cu raţiunea. Situarea însă va fi fost 
în experienţă, ceea ce nu este fără importanţă în deter¬ 
minarea conceptuală a empirismului, o descriere a ex¬ 
perienţei fiind posibilă şi dinspre raţiune. 

Bacon şi Hobbes sînt, co-i drept, mai curînd empi- 
rio-raţionalişti, dar cu alegerea experienţei ca termen 
referenţial. 

Complementare în cunoaştere, experienţa şi intelec¬ 
tul şi, mai departe, în ordine metodică, inducţia şi de¬ 
ducţia, socotea Bacon, bunăoară, se presupun prin chiar 
condiţia întregului la care participă. Autorul Noului or¬ 
ganon nu contestă (sau nu diminuează), aşadar, legitim 
mitatea şi valoarea intelectului şi ale operaţiunilor sale. 

El are în vedere numai interpretarea intelectualistă şi 
deductivistă, a cunoaşterii \ şi cunoştinţei în genere, a 
experienţei în particular. 

„Există sau pot exista două căi pentru a cerceta şi 
descoperi adevărul. Una se înalţă ca într-un zbor de la 
datele simţurilor şi de la faptele particulare la propozi¬ 
ţiile cele mai generale şi stabileşte şi descoperă din aceste 
principii, socotite ca un adevăr de nezdruncinat, propo¬ 
ziţiile mijlocii. Aceasta este calea întrebuinţată azi. Cea¬ 
laltă scoate, propoziţiile din datele simţurilor şi din fap¬ 
tele particiilare, ridieîndu-se continuu şi gradual pen¬ 
tru a ajunge, în cele din urmă, la propoziţiile cele mai 
generale. Aceasta e calea adevărată..." (Noul organon, 
I, 19). 

Din ambele situări, punctul de plecare este identi¬ 
ficat în datele simţurilor, numai că una, cea a „şcolii 
raţionale", „atinge în treacăt experienţa şi particularul 11 , 
în timp ce, cealaltă, şi ea deschisă, către generalitatea 
cea mai mare, „stăruie în cadrul lor potrivit regulilor 
şi ordinii" (Ibidem, I, 27). 

Prima, deci, centrată cum este în cîmpul intelectu¬ 
lui, nu se aplică metodic experienţei, ceea ce se traduce 
în punerea acesteia în condiţie de mijloc necesar, de 
bună seamă, numai că pentru cealaltă. Aşa se şi. face 
că, deşi i se recunoaşte necesitatea, nu este cercetată în 
necesitatea ei. De unde şi devalorizarea sa. 

Ferindu-se să facă aceeaşi transgresiune a regulilor 
de copstituire a conştiinţei şi a naturii ei, numai că din 
cealaltă parte, în intenţie, cel puţin, Bacon supune ex¬ 
perienţa unui examen cu finalitate în justificarea „ştiin¬ 
ţei empirice". Ştiinţa, aceasta presupune o „formă logică", 
dar empirică, ea „este caracterizată printr-o anumită 
metodă", se înţelege că inductivă. 

Trei urmau a fi, după Karl Popper, cerinţele pe care 
ştiinţa empirică trebuia (trebuie) să le satisfacă : 1. sis¬ 
temul ei „să fie sintetic (să reprezinte o lume necontra- 
dictorie...)" ; 2. „să satisfacă criteriul de demarcaţie" 
(enunţurile sale „trebuie să fie definitiv sau concluziv 
decidabile"), „aşadar să nu fie metafizic, ci să reprezinte 
o «lume a experienţei» posibile" ; 3. „să. se distingă în- 
tr-’uri fel oarecare faţă de alte sisteme ca sistem ce re¬ 
prezintă «lumea experienţei noastre»" (Logica cercetă¬ 
rii, p. 82). 

Dacă operăm cu „canonul“ popperian, problema este 
de a justifica „ştiinţa empirică" baconiană ca sistem ce 
reprezintă o lume : „lumea experienţei noastre" (Mo- 
ritz' Schlick) sau, poate mai curînd, lumea aşa cum e 
„organizată" în experienţa noastră. 

Reale, şi ca atare numai ele, „corpurile individuale" 
se manifestă „în acte pur individuale după forme sau 
legi (Noul organon, II, 2). Mai înainte, în ordinea na¬ 
turii, prin aceasta ele sînt fundamentale în aceea a 
ştiinţei. Luarea de cunoştinţă, prin urmare, este totuna 
cu .comprehensiunea sensibilelor, dar întrucît sînt inte¬ 
ligibile. Altminteri experienţa însăşi n-ar fi posibilă sau 
nu, pentru a zice după Popper, ca „metodă". 

în ambele ipoteze: cea „metafizică", a inteligibilului 
distinct de sensibil, sau cea nominalistă (a irealităţii uni- 
vensaliilor), experienţa era compromisă ca o „organizare" 
a lumii, căzînd în condiţia incertă a unui, aşa-zicînd, 
„complex de senzaţii". Or, ea este „cuprindere" a lucru¬ 
rilor ca întreg, deci ca unitate concretă a singularităţii. 
In consecinţă, prin chiar structura contradictorie, în ur¬ 
marea arhitectonicii realului, ea îşi asigură o organizare 
„necontradictorie", dar aceasta numai cu autodepăşirea,. 
ca metodă, în „ştiinţa empirică". 

In sine, deci, ca un „complex de senzaţii", ea ar fi 
neapalizabilă şi neorganizabilă. Cît însă este o „cuprin¬ 
dere" a întregului în chiar „cuprinsul" său, ea poate să 
se „instrumentalizeze" pentru a lucra asupră-şi şi, ast¬ 
fel, să facă pasibilă „organizarea" ca trecere de la „par¬ 
ticular" la „propoziţiile" inferioare, de aici „la cele me¬ 
dii, iar în urmă la cele mai generale" ; aşadar, ca inducţie. 
în al cărei rost intră .formularea „propoziţiilor" cu va¬ 
labilitate universală. Pentru aceasta însă, dacă nu vrea 
să se închidă într-un cerc vicios, adică dacă vrea să 
„confirme" presupoziţii, ea va trebui să opereze demar¬ 
caţii în cîmpul experienţei şi după „logica" acesteia. 
Adică „să aleagă observaţiile şi experienţele prin ex¬ 
cluderi şi respingeri ale faptelor neconcludente" şi nu¬ 
mai „după ce a stabilit un număr corespunzător de pro¬ 
poziţii" să se oprească, „în fine, la cele afirmative" 
(Ibidem, I, 60). 

„Criteriul de demarcaţie", deci, nu va fi „verificabi- 
Iitatea", ci „falsificabilitatea", dar aceasta din urmă în- 
tr-un sens diferit de cel popperian, deşi sugerat de el 
(Karl Popper, op. cit., p. 83). 

Căci cele trei „tabele" : cel al esenţei şi prezenţei (ce 
adună cazurile în care o „însuşire" este prezentă, bună¬ 
oară, exemplifică Bacon, căldura), cel al deviaţiei sau 
absenţei („sumar al cazurilor în care natura respectivă 
lipseşte") si cel al gradelor sau comparaţiei („în care na¬ 
tura cercetată se înfăţişează în diferite grade") nu func¬ 
ţionează în ordinea „verificabilităţii‘\ ci în aceea a de¬ 
marcaţiei dintre ceea ce este concludent şi ceea ce nu. 
Aşa se şi explică trecerea în primul rînd a procedeului 
negativ : cea dintîi operaţiune „este de a respinge şi de 
a exclude succesiv, fiecare dintre însuşirile care nu se 
găsesc deloc în cazurile unde însuşirea dată este pre¬ 
zentă". „Numai atunci, după excluderile şi respingerile 
cuvenite..., în al doilea rînd, oarecum la fund va rămîne 
forma afirmativă, veritabilă, solidă şi bine delimitată". 

Altminteri, dacă „spiritul încearcă să facă aceasta în 
mod afirmativ, de la început- vor rezulta fantezii şi 
păreri, noţiuni rău definite şi propoziţii care trebuie în¬ 
dreptate în fiecare zi..." (Noul organon, II, 12, 13, 16, 15). 

Cu tabelele în această ordine, a instrumentării, se 
va decide ceea ce este concludent prin eliminarea a ceea 
ce nu e, delimitarea făcîndu-se între faptele cu sens şi 
cele fără sens într-un context empiric. 

Tabelele, prin urmare, nu verifică, ci doar separă 
neverificabilul ide verificabil. Aceasta face ca ele să aibă 
drept „criteriu de demarcaţie" nonverificabilitatea. Alt¬ 
fel, încă o dată, primul în ordinea instrumentalizării, 
chiar al importanţei, ar fi cel al prezenţei. Dar dacă s-ar 
începe cu aceasta, inducţia ar fi totuna cu însumarea 
cazurilor. Ea însă „intră în acţiune" abia după ce s-a 
făcut „sumarul" cazurilor concludente, ceea ce înseamnă 
că îi premerge o operaţiune în care experienţa se orga¬ 
nizează şi deci se pune în condiţie de mijloc, singura 
ce-i este definitorie. Ca scop, ea s-ar închide în sine, 
ceea ce ce ar avea urmări grave, riscîndu-se „pierderea" 
lucrurilor. Faptul nu va întîrzia să se întîmple în em¬ 
pirismul tîrziu, berkeleyian, dar este previzibil deja din 
momentul de criză, lockeian. 

Cu un concept totuşi sensualist al experienţei, John 
Locke (1632—1704) este în istoria empirismului ca un 
fel de placă turnantă. în tradiţie baconiană, filtrată însă, 
el identifică încă în experienţă „organizarea" percepţiilor 
(ca luare de cunoştinţă), dar, parcă berkeleyian, avant la 
lettre, tinde s-o închidă între limitele ei. 

Ca „o coală albă pe care nu stă scris nimic“, mintea 
noastră îşi ia nenumărata mulţime de idei din expe¬ 
rienţă ca ' deschidere la real (prin „simţirea 14 acestuia) 
sau către sine („prin perceperea proceselor lăuntrice", 
cînd ea „se îndreaptă asupra ideilor pe care le-a dobîn- 
dit“). Simple, ideile dobîndite cu simţurile sau pe calea 
reflecţiei, prin combinare, comparare şi abstractizare, trec 
în, idei complexe, deci sintetice. Exerciţii (sau funcţii) 
ale gîndirii, cele trei operaţiuni sînt numai „organizări" 
ale experienţei, iar nu cunoaşteri, riguros vorbind, de 
îndată ce nu semnifică nimic în ordinea care le-ar co¬ 
respunde, adică a universaliilor. 

Combinate şi puse în relaţie (comparate), ideile sim¬ 
ple ne procură pe cele complexe, care devin generale 
prin abstractizare (ca despărţire a lor de „toate celelalte 
existenţe şi împrejurări de existenţă reală, ca timpul, 
locul sau orice alte idei" care le însoţesc). 

Aşa fiind, ideile generale (abstracte) nu sînt arbitrare r 
„opera intelectului", ele îşi au însă „fundamentul în 
similitudinea dintre lucruri". De aceea ele semnifică 
„esenţe diferite" (cercul care este diferit de un oval, 
pămîntul de apă etc.). 

Acestea (esenţele) sînt reale, dar nu întrucît sînt ge¬ 
nuri sau specii, ci numai ca existenţe. „învăţătura şl dis¬ 
cuţiile din şcoli (scolastice — n.n.) ocupîndu-se mult cu 
genus şi species, cuvîntul esenţă aproape că a pierdut 
prima sa semnificaţie şi, în loc să fie aplicat alcătuirii 
reale a lucrurilor, a fost aproape totdeauna aplicat al¬ 
cătuirii artificiale a lui genus şi species Or, esenila „ 
„în primul său sfens, semnifica exact existenţă 

Numind, aşadar, existenţa comună a acestor sau a 
acelor lucruri, ideile abstracte iau seamă de similitudini 
prin care clasifică. Numai că, operaţiune a intelectului, 
clasificarea cu genuri sau specii nu presupune existenţa 
reală a acestora. Ideile sînt generale, «Iar întrucît „re¬ 
prezintă multe obiecte particulare" .şi nu genuri sau spe¬ 
cii reale. Căci „universalitatea nu aparţine obiectelor 
înseşi, care în existenţa lor sînt toate particulare" (Eseu 
asupra intelectului omenesc, voi. 1, p. 81, 82, 137 ; voi. 
II, p. 20, 22, 19). 

Interpretarea nominalistă a universaliilor, care cu 
Berkeley avea să ducă la subiectivismul ruinător, deşi 
mai supravegheată la John Locke, este, de acuma, pre- 

vizibilă în urmările ei. Deocamdată, pentru că este mai 
reticentă, nu pune sub semnul întrebării existenţa în¬ 
săşi, astfel că nu duce la „imaterialismul 44 berkeleyian. 
Dar în măsura în care universaliilor le este „luată 44 rea¬ 
litatea, atît sfera existenţei, cît şi cea a cunoaşterii pierd 
ceva din cuprinderea lor. Şi încă, paradoxal, experienţa 
însăşi pierde, nemaiputîndu-se „organiza 1 * după „arhi¬ 
tectonica 44 realului sau nu după real, întrucît uneşte în 
sine universalitatea şi invidualitatea. 

Avem de-a face cu un reducţionism, dar cum acesta 
hipertrofiază abstract un termen (pentru că-1 diminuează 
tot abstract pe celălalt), nu-i. conferă aceluia demnitate 
suplimentară. „Reducţionismul radical... îşi pune sarcina 
să specifice un, limbaj al datelor sensibile şi să arate cum 
se traduce restul discursului semnificativ, cuvînt cu cu- 
vînt, în el“ (W. von O. Quine, Două dogme ale empiris¬ 
mului, în Episterpologie. Orientări contemporane, p. 51). 

Insă prin aceasta îşi ştirbeşte poate mai întîi şi mai 
grav propria legitimitate. 

John Locke apasă mult prea mult pe „experienţă 14 , 
atît îneît, prin reflex, intelectul este în oarecare măsură 
devalorizat. Dar cum ceea ce intră în rosturile acestuia, 
sesizarea universaliilor, nu intra şi în cel al experienţei, 
genurilor şi speciilor le este „luată 44 condiţia de a fi in re. 
In urmare firească, mai înainte ca intelectul să sufere' 
prin devalorizare, aceasta atingea chiar experienţa. Căci, 
făcută să fie un sistem al „ideilor simple 14 (senzaţii şi 
percepţii), experienţa nu mai avea cum să se autodepă- 
şească în ştiinţă, ca în „adevărul 44 ei. 

Devalorizată’ ca într-o altă vînătoare a lui Acteon 
ea .însăşi, devalorizat şi intelectul, în cele din urmă, 
aceeaşi „pierdere 44 o înregistrau cunoaşterea, în conceptul 
ei generic, şi lumea. Cunoaşterea, în măsura în care li¬ 
mitele 1 experienţei treceau în limite ale ei, şi lumea, în¬ 
trucît, pentru conştiinţă, putea să apară aşa cum e 
pricepută. 

A fi este cum e perceput sau, în expresie mai frustă, 
berkeleyiană, a fi înseamnă a fi perceput nu sînt, ca 
atare, lockeiene. Autorul Eseului... le invită sau, mai cu- 
rînd, le îndepărtează pe cît poate. Logica empirismului 
duce însă la ele, ca la ultimele consecinţe, ce-i drept, 
devastatoare şi detumante, dar fireşti şi, dintr-un anume 
punct de vedere, necesare. Ele erau fireşti pentru că un 

empirism radical nu putea să le evite şi erau necesare 
ca un fel de „experiment" negativ. 

Adesea, parcă antrenată în „jocul" epuizării tuturor 
ipotezelor posibile, filosofia a încercat şi pe Cele ris¬ 
cante, intr-un fel, pentru destinaţia. şi valoarea lor în 
fenomenologia umanului. Adesea, aşadar, parcă şi-a ^pro¬ 
gramat" eşecuri, a imaginat situaţii aporetice şi le-a 
„experimentat", 'dar, de fiecare dată, în vederea sporirii 
şi adîncirii „albiei" sale. 

La rigoare, şi broarea „are... un sens", care, recunos¬ 
cut, ; nu compromite trecutul, cit îl salvează (Constantin 
Uoica,. De caelo, p. 8). 

Idealismul subiectiv al lui George Berkeley (1685— 
1753) este un astfel de „experiment" negativ, pe care 
filosofia, prin împingerea empirismului către (sau în) 
ultimele sale consecinţe, şi-l va fi organizat, riscînd 
enorm. Dar el trebuia „trăit" atît ca „ipoteză posibilă", 
cit şi pentru ceea ce putea să descopere ori să-şi clari¬ 
fice, prin recul. 

Intr-un fel, idealismul subiectiv berkeleyian aduce 
cu o punere a filosof iei într-o „situaţie limită". 

în urmarea întregii istorii a empirismului modern, 
ca epilog firesc al unei înaintări abstracte, tocmai prin 
aceasta idealismul subiectiv prevenea asupră unor difi¬ 
cultăţi care nu erau numai ale sale. 

Gnoseologi’smul modern, mai cu seamă în direcţie 
empiristă pre-berkeleyiană, pusese subiectul în ingrata 
condiţie de conştiinţă-copie. 

Empirismul, de dinainte de Berkeley (cu rezerve însă 
de la caz la caz) este revelator în acest servă întrunit 
ceea ce s-a numit interpretare a eunoştinţeî-copie - u 
a conştiinţei-oglindă şi care dă măsura exactă a contem- 
plativismului se va fi constituit în istoria şi în sistemul 
lui. In acelaşi timp. însă, cu Berkeley, el înregistrează 
o mişcare de reevaluare critică şi de reconstrucţie în 
termenul subiectului. 

Şimplificînd întrucîtva, empirismul pare să se fi pus 
într-o condiţie pentru a o face posibilă şi pe cealaltă. 
Unilateralitatea Sa, pregnantă cit il privim în succesiune, 
se atenuează dacă îl cercetăm sistematic (Sau ca pe un 
sistem în istorie). „Cheia" o dădea încă John Locke, în- 

.al cărui empirism se adună ambele laturi sau mişcări : 
una de deschidere către real şi alta de circumscriere a 
„experienţei pure“. De aici şi ambiguitatea modelului 
iockeian, însă unai dacă se poate spune aşa, metodică, 
prin îndreptarea empirismului către cercetarea valorii, 
limitelor şi mijloacelor experienţei. 

în construcţia lockeiană cele două componente sau 
tendinţe se pot distinge cu oarecare uşurinţă. Locke se 
situează încă în direcţia care vine dinspre Bacon şi Hob- 
bes, dar, totodată, o face posibilă pe aceea berkeleyiană- 
humeistă, prin circumscrierea' şi examinarea „experien¬ 
ţei pure“. într-un moment de cumpănă în istoria empi¬ 
rismului, el nu este însă nici baconian, nici berkeleyian 
(ca determinaţii generice), cele două tendinţe suprave- 
ghindu-se reciproc. 

Baconian, Locke recunoaşte semnificaţia reală a „idei- 
lor“, dar, berkeleyian, lucrează cu un concept nominalist 
al ei. Ca Bacon pune experienţa în termen de relaţie (ca 
asumare subiectivă a realului), însă ca Berkeley (ca un 
Berkeley mai reticent) găseşte că senzaţiile care „semni- 
fică“ aşa-numitele calităţi secundare (culoare, sunet, mi¬ 
ros) ţin aproape numai de simţuri. Doar calităţile pri¬ 
mare (formă, întindere, soliditate, număr, mişcare şi re- 
paos) şînt „cu totul inseparabile de corp“j celelalte însă, 
chiar dacă în funcţie de „puterile diferitelor combinări 
ale calităţilor primare 41 , sînt senzaţii (Eseu..., I, p. 111, 
117). 

Mai mult, cu toate că ideilor despre „substanţe 14 nu 
le contestă semnificaţia reală : „ele nu sînt formate după 
placul gîndurilor noastre, fără să fi fost luate după un 
model real 44 , faţă cu noi, substanţele sînt puse în regim 
de incognoseibilitate. „Noi nu cunoaştem alcătuirea reală 
a substanţelor de care depind ideile noastre simple 44 . Că 
ele sînt dincolo şi independent de conştiinţa noastră nu 
trebuie să ne îndoim, numai că o cunoaştere a lor ca 
atare n-ar fi posibilă. Cît sîntem în măsură să vorbim 
despre ele, faptul ţine de capacitatea noastră de a alcătui 
din „idei simple 44 , „idei complexe 44 . Presupunîndu-le pe 
cele dintîi, acestea fiind adevărate, „ideile complexe des¬ 
pre substanţe 44 vor fi şi ele tot asemenea. în consecinţă, 
complexe de idei simple, „ideile de substanţe 44 rezultă 
dintr-un „acord 44 şi sînt acest „acord 44 (Ibidem, II, p. 177, 
178). Proccdînd invers, luînd „complexului 44 idee simplă- 
după idee simplă, ce mai rămîne ? 

De aici nu mai era de făcut decît un pas pînă la dis¬ 
trugerea acelui ,,nu ştiu ce, pe care Locke îl menţinuse" 
(tf. Bagdasar, Teoria cunoştinţei, voi. I, p. 84). Şi acest 
pas, sau poate că mai curînd salt, este făcut curîrid de 
Berkeley. 

Supunînd unei analize de tip nominalist Logica şi 
.Metafizica în concept tradiţional, Berkeley le găsea vicii 
de fond atît de grave, încît legitimitatea le devenea în¬ 
doielnică de vreme ce îşi vor fi ales ca temei presupo¬ 
ziţii vide de sens. Căci „ideile abstracte" nu semnifică 
nimic, neputînd s-o fadă chiar dacă ar exista ceea ce 
ele ar trebui să substituie. 

„Eu nu tăgăduiesc existenţa lucrurilor pe care le pu¬ 
tem percepe .sau prin simţurile noastre, sau prin reflexie. 
Nu pun la îndoială faptul că lucrurile, pe care le văd cu 
ochii mei, le pipăi cu mîinile mele, există în adevăr" 
fTratat despre principiile cunoaşterii omeneşti, 35). Se 
mai cuvine recunoscut şi că lucrurile, sau ceea ce luăm 
ea atare, sînt alcătuite dintr-o sumedenie de însuşiri 
„contopite" în calităţi. 

Cei ce admit posibilitatea „ideilor generale abstracte" 
ignoră însă acest fel de a fi al lucrurilor şi, în urmare, 
socotesc că sufletul nostru e în stare să „perceapă" o 
calitate anume independentă de celelalte şi, prin aceasta, 
s-o separe (abstraho-abstrahere , a rupe, a separa). Bu¬ 
năoară, dacă abstractizarea ar fi posibilă cînd „percepe" 
corpul în mişcare, sufletul ar urma să separe mişcarea 
de corpul care se mişcă şi de direcţia sau viteza miş¬ 
cării. Dar . ce sens ar mai putea să aibă mişcarea fără 
corpul în mişcare ? - 

Admiţînd totuşi că ideea abstractă este posibilă, ca¬ 
litatea abstractă n-ar urma să fie ca lucrtil însuşi, iar în 
acest caz am avea lucrul care se mişcă şi mişcarea ca 
altceva ? Dar, în acest caz, zicînd ca Occam odinioară, 
am multiplica fără necesitate. Cum, prin ipoteză, cei ce 
socotesc legitime „ideile abstracte" nu admit decît lu¬ 
cruri alcătuite din însuşiri, se pun în situaţie contradic¬ 
torie, trebuind să accepte că există lucruri şi că, osebit 
de ele, există şi calităţi. Atunci ce ar mai fi lucrurile 
fără calităţi, ce şi calităţile fără lucruri ? 

Pentru a ieşi din dificultate n-am avea de ales decît 
să le separăm in re, dar, în acest fel, am multiplica fără 
necesitate, iar abstracţia tot n-ar deveni posibilă. Căci 

sufletul nostru s-ar raporta distinct Ia corpul care se 
mişcă şi la mişcare. 

Că există „idei generale 14 , avertizează Berkeley, „nu 
tăgăduiesc 44 .' Altminteri n-am mai putea gîndi, nici vorbi. 
Contestîndu-le ne-am contesta pe noi înşine (Ibidem, 
Intr. 12). 

Or, critica teoriei „ideilor abstracte 44 şi,. în urmarea 
ei, şi aceea ^ „întrebuinţării greşite a limbajului 44 nu tre¬ 
buie să fie demolatoare, ci constructive. Ele nu au în 
rostul lor negarea, ci afirmarea. Problema, de aceea, nu 
este: dacă putem gîndi şi vorbi, ci alta, mai de fond, 
cum gîndi rea şi limbajul sînt posibjle necorţtradictonii, 
cu sens. Vizînd o analiză semantică a limbajului, cît 
luăm în seamă prezenţa ei în filosofia contemporană, 
programul berkeleyian se dovedeşte a fi de o moderni¬ 
tate incontestabilă. 

Berkeley, aşadar, nu are a se îndoi de faptul că^ „un 
clivînt devine general 44 prin aceea că „se întrebuinţează 
ca un semn... al unei idei generale 44 , nici de valoarea sem¬ 
nificativă a acestora din urmă, ci de legitimitatea, în 
cele din urmă ontologică, a ideilor abstracte. 

Problema în sine (sugerată de altminteri de John 
Lopke), dincolo de rezolvarea ei, este de tot memorabilă, 
punînd în discuţie ceea ce se numeşte „angajamentul 
ontologic 44 al cuvintelor şi al „ideilor 44 ca temei pentru 
valabilitatea lor. Dar tot de aici pornesc şi dificultăţile 
berkelevismului, care sînt ale oricărui empirism ca.neo- 
nominalism. I 

„Eu cred, declară Berkeley, ca într-o profesiune de 
credinţă, că un cuvînt devine general prin faptul că se 
întrebuinţează ca un semn 44 , numai că „nu al unei idei 
generale abstracte, ci al mai multor 1 idei particulare, 
fiecare din acestea fiind sugerate indiferent minţii noas¬ 
tre prin acest cuvînt 44 . Cînd spunem, de pildă, că „schim¬ 
barea survenită în mişcare e proporţională cu forţa im¬ 
primată 44 , nu ne referim la mişcare , fără corpul mişcat, 
ci la viteza sau direcţia ca atare. Se trage numai conclu¬ 
zia că teorema despre orice mişcare particulară ce se 
consideră rapidă sau înceată, perpendiculară, orţzontală, 
oblică sau în orice altă formă se dovedeşte în toate ca¬ 
zurile egal de adevărată (Ibidem, Intr. 11). 

In cazul în care am admite o „mişcare 44 , o „întindere 44- 
etc., în general, cum le-am fi obţinut ? Presupunîndu-le 

ca existente în prdine universală, în ce fel luăm cunoş¬ 
tinţă de ele pentru a le ţine în mintea noastră ca abstrac¬ 
ţii, cînd nimic nu este în intelect dacă nu vine prin 
simţuri ? Dar ceea ce este universal este imperceptibil. 

Aşa stînd lucrurile, „universaliile" ori sînt, dar nu 
avem cum să ni le asumăm, ori, dacă lucrăm cu „idei 
generale" (şi lucrăm, întrucît gîndim şi vorbim), atunci 
■ele nu substituie nimic, ca atare, în ordine tran^subiec- 
tivă. 

Pe scurt, existenţa universaliilor, pentru noi, este o 
pseudo-problemă, sau, cum ziceau nominaliştii medievali, 
o vorbă goală (flatus vocis). 

Pentru n^pi, a fi ceva este în măsura îti care percepem. 
„Dacă spun 1 că masa la care scriu există, atunci aceasta 
înseamnă că o văd şi o ating... Există un miros, aceasta 
înseamnă că el a fost simţit ; există un sunet, aceasta în¬ 
seamnă că el a fost auzit...". 

„Existenţa lor (esse) constă în a fi percepută (percipi) 
şi e imposibil ca ele să aibă o existenţă în afară de su¬ 
fletele sau fiinţele cugetătoare care le percep" ( Ibidem , 
3)'. Dacă^ar avea-o ca o experienţă în sine, ea ar fi im¬ 
perceptibilă, ceea ce, pentrU noi, ar reveni la a fi (ca 
şi) inexistentă. Ceea ce se întoarce la a spune că esse 
est percipi. 

Idealismul subiectiv berkeleyian, deci, cu punctul de 
plecare într-o dogmă reducţionistă, pentru a zice astfel 
după Quine, a „punerii" în identitate a cunoştinţei cu 
percepţia, se circumscrie în limitele unei relaţii de tip 
gnoseologic, iar nu ontologic. 

Cu reflexe în ontologie (ceea ce nu este perceput sau, 
în genere, nu este perceptibil nu are existenţă, univer¬ 
saliile şi, mai cu seamă, „materia sau substanţa corpo¬ 
rală"), el se defineşte mai curînd în interidrul relaţiei 
(gnoseologice) dintre subiect şi obiect decît în cel al ra¬ 
portului dintre subiect şi lucru (ca lucru în sine). Cînd, 
totuşi, admite o fiinţă absolută (Dumnezeu) care ar ga¬ 
ranta existenţa lucrurilor sensibile, prin aceasta Berkeley 
indică exact limitele de aplicabilitate ale idealismului su¬ 
biectiv, adică, în termenii kantieni, intre sensibilitate şi 
fenomen (sau lucrul ca fenomen). 

Că, în acest fel, „ştiinţa empirică" era de două ori 
lovită în şansele ei (o dată prin luarea condiţiei sale care 
stă în universalitate şi apoi în subordonarea ei faţă de 



„înţelepciunea spiritului înfrînt care trezeşte în noi toate- 
senzaţiile“), nu încape nici o îndoială (Ibidem, 72). 

Dar, revenind, propoziţia berkeieyiană _es.se est percipi 
este inteligibilă şi, încă, dă seamă de limitele în care 
idealismul subiectiv era o încercare de instituire, fie şi 
abstractă, a rolului activ al subiectului numai în „lec¬ 
tură" gnoseologică. Aplicată „lucrului în sine" (deci rc- 
semnificată ontologic), eş îşi pierde sensul. 

. Critica din unghiul de vedere al „bunului simţ", sim¬ 
plificatoare prim confundarea obiectului cu lucrul, res¬ 
pinge idealismul subiectiv pentru a fi în ultimele sale 
consecinţe o imensă absurditate, cînd, de fapt, se înte¬ 
meiază ca pe o absurdă decodificare. Exemplul lui Johan 
Iacob Engel („filosof popular" german, din secolul al 
XVIII-lea) care, într-o ficţiune filosofico-literară, îl punea 
pe Joseph Timm, „proprietar de pămînt" şi adversar al 
„oricărui fel de speculaţie", avînd „mintea sănătoasă a 
omului normal", să-şi deplore fiul pentru a fi spus că 
„îl face" şi pe el, care îi este „tată... şi, pe lîngă asta, 
mai face şi cerul şi pămînt.ul şi soarele şi luna şi ţările 
şi mările", exemplul acesta, aşadar, este de tot grăitor 
(Der Philosoph fiir die Welt, I, II, 1775—1777 ; după 
P. P. Negulescu, Istoria filosofiei contemporane, voi. V, 
p. 117—122). 

Idealismul subiectiv însă nu pune lucrul în depen¬ 
denţă de subiect. N-o face nici Berkeley, n-o va face 
nici Kant, din altă perspectivă şi în alte contexte filo¬ 
sofice (formale şi materiale). 

Centrat într-un concept abstract (unilatoralizant), al 
„experienţei pure", idealismul, bcrkeleyian nu schimbă 
poziţia lucrului în raport cu subiectul, ci subiectivează 
obiectul. De aici ideea rolului activ al subiectului (fie 
ea şi abstractă, deopotrivă datorita idealismului şi reduc- 
ţionismului empirist), dar şi punerea obiectului în de¬ 
pendenţă de subiect. 

Faptul însă se întoarce în contra subiectului, în cele 
din urmă, care, asemenea „pianului nebun" —.cum zi¬ 
cea Diderot — „cîntă" singur. 

Anexindu-şi-1, subieptul pierde obiectul, dar se pierde 
şi pe sine. Or, „în faţă" unul, obiectul, „în vecinătate", 
„dedesubt", celălalt, subiectul (lat. subjectum, part. tr„ 

de la subjicere), etimologic, mai înainte de toate, cei doi 
termeni se presupun şi se condiţionează. Ei stau în acea 
corelativitate pe care Aristotel ti numea reciprocă, pen¬ 
tru că subiectul este ceea ce este numai prin aşezarea 
lucrului în faţa sa, deci prin trecerea acestuia în con¬ 
diţia obiectului (ca lucru asumat, teoretic şi practic, ca 
lucru valorizat). Iar obiectul, la rîndul său, se afirmă 
prin afirmarea sau instituirea subiectului. în dialectica 
raportării lor. deci, fiecare se pune prin celălalt. 

Berkeley însă, cu toate că recunoaşte lucrul ca exis¬ 
tent, plasîndu-se în cîmpul „experienţei pure“ descrie 
şi legitimează obiectul numai din perspectiv^ acesteia. 
Limitele ei, de aceea, devin limitele „lumii“ sale. 

Cu urmări negative, poate mai cu seamă în ordinea 
conceptului experienţei, subiectivismul berkeleyian nu va 
fi fost însă un eşec al filosofici. într-o perspectivă inte¬ 
gratoare, el ţine parcă de un procedeu metodic. Acesta 
vrea să spună că, în vederea unei determinări critice a 
valorii şi a limitelor sale, experienţa trebuie pusă ca 
„experienţă pură“, deci desprinsă din sistemul conştiin¬ 
ţei si cercetată abstract. 

I Cu David Hume (1711—1770), caracterul metodic (în 
limitele convenţiei adoptate) al subiectivismului berke¬ 
leyian capătă mai multă claritate, prin reluare şi desă- 
vîrsiro. 

Berkeley degajase mai toate consecinţele (pozitive şi 
negative) ale unui empirism dus Ia limită, încă o dată, 
parcă din necesităţi „experimentale 4 ^. Hume de aceea por¬ 
neşte de la această reconstrucţie ca un sistem de presu¬ 
poziţii indubitabile. în ordinea pe care o adoptă el în¬ 
suşi. Berkeley făcuse mai tot din ceea ce era necesar. în 
consecinţă, perseverarea în acelaşi angajament risca să 
fie cel puţin fastidioasă. Fixat însă din necesităţi de 
construcţie jn justificarea „ideilor generale 14 prin deli¬ 
mitare faţă cu cele „abstracte 44 şi a „cunoştinţei empirice 44 
prin eliminarea celei „intelectuale 44 , Berkeley amînase 
critica „experienţei 44 însăşi. Sau, oricum, atît cît i-o 
aplica, o făcea indirect, prin reflex. Obţinut prm deli¬ 
mitare, conceptul experienţei era beneficiarul criticii, 
dar al unei critici abstracte, de îndată ce funcţiona, to¬ 
tuşi, pro domo. Experienţa, deci, căpăta legitimitate nu¬ 
mai prin eliminarea celeilalte componente sau a celui¬ 
lalt termen. De aici şi un anume dogmatism berkeleyian. 

Hume însă, aeeeptînd-o ca totuna cu cîmpul cunoaş¬ 
terii şi cunoştinţei, vrea s-o supună unei critici menite 
s-o verifice dinlăuntru. 

Ceea ce Kant avea să întreprindă într-o ordine ge¬ 
nerică (a raţiunii pure), Hume face în limitele experien¬ 
ţei. .Mutatis mutandis, programul kantian este şi cel al 
lui Hume, căci şi într-o parte şi în alta critica urma să 
justifice capacitatea raţiunii, respectiv, a experienţei „cu 
privire la toate cunoaşterile 11 . 

Critica, prin urmare, „nu este opusă procedeului dog¬ 
matic al raţiunii (sc. experienţei, la Hume — n.n.) în 
cunoaşterea ei pusă ca ştiinţă (căci aceasta trebuie să fie 
totdeauna dogmatică, adică strict demonstrativă, înte- 
meindu-se pe principii riguroase apriori), ci dogmatis¬ 
mului, adică pretenţiei de a merge înainte cu o cunoaş¬ 
tere pură derivată din concepte (cunoaştere filosofică) 
după principii, aşa cum raţiunea^sc. experienţa, n.n.) le 
foloseşte demult,- fără a cerceta modul şi dreptul prin 
care a ajuns la ele. Dogmatismul este deci procedeul' 
dogmatic al raţiunii^ pure (experienţei, .n.n.) fără critica 
prealabilă a capacităţii ei proprii 14 (Imm. Kant, Critica 
raţiunii pure, p. 13, 33). 

Hume merge mai departe decît Berkeley, care ur¬ 
mărise să demonstreze că experienţa este cunoaşterea ,, 
încercînd să arate cum este. Prin aceasta, în ordinea oea 
mai generală, de principiu, „amintirea lui David Hume 44 
îi va fi întrerupt lui Kant „somnul dogmatic 44 . 

De bună seamă, nu se putea „da ascultare lui Hume 
în privinţa concluziilor la care ajunsese şi care se în¬ 
făţişau astfel cum le formulase numai datorită faptului 
că el nu-şi dăduse seama de toată întinderea problemei 
ce-şi pusese, ci se mărginise numai la o parte a ei, care 
nu se putea dezlega fără' examinarea întregului 44 (Imm. 
Kant, Prolegomene, p. 20). Dar gestul critic fusese făcut 
şi el era încurajator, fie şi doar ca „primă seînteiere 44 a 
unei „lumini 44 . „Luînd ca punct de plecare o idee trans¬ 
misă de altul, dar nu pe deplin dezvoltată, poţi nădăj¬ 
dui ca printr-o meditare stăruitoare să o duci mai de¬ 
parte... 44 (Ibidem). 

Impresii („percepţiile noastre mai vii pe care le avem 
cînd auzim, vedem, simţim, vorbim, urîm, sau voim 44 ) 

şi idei („percepţiile... mai puţin intense şi vii**), cunoştin¬ 
ţele astfel calificate şi clasificate par a ţine de evidenţa 
pură şi simplă. 

„Copii ale impresiilor 1 *, de unde ştim însă din care 
„derivă* 1 cutare sau (fcutare idee ? 

Problema se complică şi mai mult dacă luăm în seamă 
faptul că ideile nu sînt doar simple, ci şi complexe. Exis¬ 
tenţa lor şi, încă, existenţa după un principiu general sînt, 
cel puţin la un prim nivel de aproximare, în afară de 
orice îndoială, confirmarea venind din qfiiar modul nos- ■ 
tru de a fi, ca limbaj şi gîndire. „Cuvintele care exprimă 
cele mai complicate idei corespund foarte mult unul 
altuia ; aceasta e o dovadă sigură că ideile simple, cu¬ 
prinse în cele compuse, sînt legate între ele printr-un 
anumit principiu general, care are o influenţă âsupra 
întregii omeniri**. 

Evidentă, „prea evidentă ca să scape atenţiei noastre**, 
conexiunea ideilor a fost, poate tocmai din acest motiv, 
luată ca atare. Or, ce garanţie avem că asocierea are 
valabilitate ? De unde ştim că asociem licit cînd n-am 
găsit temeiul conexiunilor şi nu avem nici măcar certi¬ 
tudinea că această idee simplă vine din această impre¬ 
sie ? 

Verificabilitatea ideilor simple nu comportă mari di¬ 
ficultăţi întrucît ele sînt copii ale impresiilor. Este-sufi¬ 
cientă. de aceea, raportarea la acestea din urmă. „Dacă 
bănuim că un termen oarecare e întrebuinţat fără înţeles 
sau idee corespunzătoare, trebuie să ne întrebăm numai 
atît : din care impresii derivă acea idee presupusă ? Şi 
dacă e imposibil să-i atribuim o impresie oarecare, atunci; 
prin aceasta, bănuiala noastră va fi confirmată** (Cerce¬ 
tare asupra intelectului omenesc, p. 16, 17, 19, 20). 

Totuşi, problema rămîne deschisă, simpla afirmare a 
„corespondenţei** dintre idei şi impresii nefiind sufi¬ 
cientă pentru garantarea autenticităţii celor dintîi. Hume 
ia „corespondenţa** ca pe o presupoziţie cel mult justi¬ 
ficată psihologic, ceea ce eră de tot insuficient. De alt¬ 
minteri, atît îi oferea empirismul, care se întemeia pe „o 
necesitate jimţită" (Imm. Kant, Critica raţiunii practice, 
p. 99). \ 

Poate că admiterea ei era chiar necesară dacă ţinem 
seama de faptul că întreprinde o critică a cunoştinţei 

In limitele experienţei. Or, pentru aceasta nu trebuia să 
se introducă nimic din afară ca „experimentul 1 * (sau ceea 
ce pare astfel într-o perspectivă istorică) să se desfăşoare 
în datele lui. Astfel incit, ceea ce la o judecată abstractă 
(anistorică) ar putea să pani o gravă insuficienţă, la o 
alta, concretă, ar aduce cu o supunere la metodă în ve¬ 
derea justificării ideilor complexe, a acelora, deci, eu 
care lucrează „ştiinţa empirică**. 

Evident, tocmai de aceea ele ne determină „să cerce¬ 
tăm care e natura acestei evidenţe**, adică ne trimit la 
un principiu general al asociaţiei lor. Acesta este unul, 
dar în trei funcţii sau, după Alois Riehl, în trei forme 
ale experienţei : asemănarea, contiguitatea (spaţio-tempo¬ 
rală) şi cauzalitatea. 

Cu deosebire, Hume se aplică celei din urmă, dato¬ 
rită generalităţii ei, căci „toate raţionamentele referi¬ 
toare la fapte par a fi bazate pe relaţia dintre cauză şi 
efect** (Cercetare asupra intelectului omenesc, p. 24, 22). 

Funcţie sau formă a experienţei, ea nu are a fi do- 
bîndită decît prin aceasta şi nu din principii (a priori), 
chiar dacă am presupune un om, bunăoară pe A dam, 
ca posesor al unor „facultăţi raţionale perfecte". Cum, 
admiţînd că va fi perfectă „de la început", raţiunea, „nea¬ 
jutată «le experienţă" putea să infere „din fluiditatea şi 
transparenţa apoi concluzia al ea îl va sufoca, sau din 
lumina şi căldura focului că ele îl vor arde ?“. 

Dar, „prin experienţă", cum putem totuşi afirma, fără 
riscuri, că „de la cauze care apar similare, aşteptăm 
efecte similare “ ? Şi ce ne garantează că A este cauză 
şi B efect, cînd „efectul e un fapt deosebit de cauza lui“ ? 
Difdrite, ce ne opreşte să presupunem că în cursul na¬ 
turii va .interveni o modificară astfel îneît „un obiect 
asemănător acelora pe care le-am cunoscut prin expe¬ 
rienţă poate fi urmat de efecte deosebite sau contrare ? 
Oare nu pot concepe clar şi distinct că un corp care cade 
din cer şi care în toate celelalte privinţe seamănă cu ză¬ 
pada are totuşi gustul de sare şi e simţit ca foc?" (lbi- 
dem, 25, 33, 27, 32). 

La o primă evaluare, ideea complexă a cauzalităţii 
presupune o relaţie necesară între cauză şi efect. Cores¬ 
punde însă ea unei impresii umane ? Dacă da, căreia Şi 
cum ? Dacă nu, întrucît mai semnifică ceva pentru a fi 

operaţională în ştiinţa noastră ? Căci a şti înseamnă a şti 
cauzal sau, cel puţin, aşa pare prin presiunea tradiţiei 
filosofice şi a obişnuinţei. 

Pentru Aristotel, bunăoară, cunoaşterea este totuna 
cu identificarea „primelor cauze“ : „trebuie să ne însu¬ 
şim cunoaşterea primelor cauze, căci numai atunci putem 
spera că cineva cunoaşte acest lucru“ ; „adevărul nu-1 
putem cunoaşte dacă nu cunoaştem cauza 44 (Metafizica, 
I, 3, 983 a, 25 ; II, 1, 993 a 20). Asemenea şi Bacon : „cel 
care nu cunoaşte cauza... are o ştiiţiţă imperfectă 14 (Noul 
organon, II, 3). 

Valoarea teoretică, dar şi practică k cauzalităţii („ceea 


ce în teorie este ştiinţă, în practică este regulă 14 , sinte¬ 
tiza aforistic Bacon) părea a fi un bun definitiv cîştigat, 
prin antici, ca şi prin moderni. Totuşi, ca într-o de¬ 
concertantă maree) certitudinii aristotelice îi urmează în¬ 
doiala scepticilor şi lui Bacon, Hume. 

Nici Aristotel, nici Bacon nu vor fi procedat dogma¬ 
tic, deci fără supraveghere critică. Distingînd cam 41 de 
sensuri ale cauzei, stabilindu-le după varii criterii şi 
descriindu-lc în funcţie de situarea „observatorului 44 (cau¬ 
zele sînt prime şi în număr de patru, cînd le determinăm 
),dinspre principii 44 , dar mai multe după „modalitate 44 , 
în rezumat, accidentale, ajutătoare, mijlocitoare, particu¬ 
lare. actuale şi. potenţiale ; altminteri enumerarea ar mai 
putea continua. Ceea ce, apoi, este de un fel după mo¬ 
dalitate, este de altul după relaţie: cauza particulară 
poate fi ea însăşi generală dacă subordonează alta şi tot 
asemenea cauza actuală, din alt punct de vedere, este po¬ 
tenţială) construind, aşadar, un sistem bine structurat 
şi dinamic, în acelaşi timp, Stagiritul va fi lucrat cu me¬ 
todă şi aplicaţie critică. Luînd în seamă şi justificarea 
conceptului ei : la cauză ajungem inductiv, pornind «le 
la ceea ce este (tb oti), adică de la efect, jn care deter¬ 
minantul stă ca asemenea universului în individuale, 
reacţia . sceptică, în acest caz, nu pare explicabilă decît 
printr-o ignorare deliberată (sau, ceea ce este cam ace¬ 
laşi lucru, printr-o înţelegere precară) a modelului aris¬ 
totelic. Iar, prin transfer, ţot asemenea şi reacţia hume- 
istă, de acum faţă cu o istorie întreagă, de la Aristotel 
la scolastici si de la aceştia la moderni. 

Fireşte că respingeri fără alte temeiuri decît psiho¬ 
logice (ignoranţă, incomprehensiune, adversitate humo- 
rală) vor fi existat (bunăoară, Anytos, Meletos şi Lycon 
contra lui Socrate), însă valoarea lor filosofică este nulă 
(cel mult. sînt utile ca probe în studiile de caz într^o 
istorie a mentalităţilor. 

Cu scepticii sau cu Hume situaţia este alta, reacţia 
lor fiind îndreptăţită, fără ca prin aceasta poziţiile res¬ 
pinse să fi fost false. 

De la Aristotel la Bacon şi. mai departe, la materia- 
liştii francezi ai secolului al XVIII-lea, valabilitatea ex¬ 
plicaţiei cauzale era întemeiată ontologic. Întrucît prţn- 
cipiile sînt şi cauze prime, cum datorită lor lucrurile 
iau naştere, se mişcă şi pot fi cunoscute, este lesne de 
înţeles, cel puţin din perspectiva aristotelismului, că 
explicaţia cauzală are necesitate şi obiectivitate. 

Scepticismul antic sau cel modern, humeist, însă, fie 
prin suspendarea descrierii ontologice ca ilegitimă dato¬ 
rită neputinţei noastre de a delibera (primul), fie prin 
anularea nominalistă a valorii sale semnificative (Hume), 
se fixează în conştiinţa pură. Riscurile erau previzibile, 
dar „experienţa “ trebuia făcută în vederea centrării ac¬ 
tului critic în conştiinţa luată ca formă în sine, sau ca 
formă pură.. 

Dogmaticii (adică platonicienii), avea să spună Sextus 
Empiricus într-o reconstituire a poziţiei sceptice, vor fi 
căzut de acord că „egte cauză lucrul în virtutea acţiunii 
căruia se produce efectul“, dar nu se vor mai fi înţeles 
în identificarea şi clasificarea cauzelor. 

Ţinînd seama de toate faptele şi de probele sau ar¬ 
gumentele filosofilor „este probabil că există cauza“. 
Altminteri cum ar mai fi posibilă mişcarea în general, 
şi ordinea lumii. Fără cauze necesare ar trebui să pre¬ 
supunem „că toate se nasc din toate la întîmplare. Bu¬ 
năoară, caii s-ar naşte din şoareci, iar elefanţii din fur¬ 
nici". însă şi invers,, există suficiente motive de a o 
nega. Cel dintîi şi poate cel mai puternic este acela al 
cercului vicios : mu sîntem în măsură să identificăm cauza 
acestui efect decît prin perceperea lui ca efect al acelei 
cauze. Dar dacă nu putem cunoaşte cauza decît după, 
efect, de unde ştim că acest efect este produs de această 
cauză ? Cercul se închide, căci „pentru a gîndi cauza 

trebuie cunoscut mai dinainte efectul, iar pentru a cu¬ 
noaşte efectul... trebuie cunoscută în prealabil cauza". 

Cel denal doilea motiv pentru probabilitatea că „nu 
există o cauză a unui lucru" ţine de ruinătoarea regre¬ 
siune la nesfîrşit care ar pîndi orice explicaţie cauzală. 
Spunem că orice efect are o cauză, deci trebuie să cerce¬ 
tăm nu numai efectul, ci şi cauza. Cînd însă „sîntem în 
situaţia de a investiga dacă există cauză“, în mod Aece- 
sar ajungem să ne întrebăm dacă nu există o cauză a 
cauzei şi tot astfel „la infinit". „Dar este imposibil să 
înfăţişezi cauze infinite.că număr". 

O ieşire din situaţie ar părea, totuşi, să existe. Să 
admitem, deci, că determinîndu-1, cauza „subzistă ca 
producătoare a efectului“ sau nu este cauză. Admiţînd-o, 
trebuie s-o punem în condiţia anteriorităţii : „să pre¬ 
ceadă avînd caracterul de producătoare a efectului". în¬ 
să cauza eete (relativă la efect, există, adică, „în raport" 
cu aceasta. în acest caz „nu poate avea prioritate în exis¬ 
tenţă faţă de efect". Or, şi într-un fel şi în altul, nici dacă 
este totuna cu efectul, nici dacă are existenţă de sine 
stătătoare ea nu mai produce ceva, deci nu mai are func¬ 
ţie „cauzatoare". 

„Concepută în relaţie cu efectul", pentru că în co¬ 
existenţă este efectul, iar în anterioritate nu se mai de¬ 
fineşte relativ, ea nu are „existenţă substanţială" şi deci 
„conceptul" său se goleşte de orice sens. 

La limită, cu aceeaşi demnitate, probele pro şi contra 
ne îndreaptă către singura atitudine posibilă : „să ne sus¬ 
pendăm judecata în privinţa existenţei reale a cauzei" 
(Schiţe pyrrhoniene, III, 17—30). 

Sceptic el însuşi, cu mărturisirea apartenenţei la spi¬ 
ritul unei filosofii în care identifica o reacţie faţă de 
„indolenţa" şi „aroganţa", „pretenţiile exagerate şi cre¬ 
dulitatea superstiţioasă" ale minţii, Hume se ataşează 
însă unei direcţii mai radicale a scepticismului. Ceea ce 
este explicabil, el situîndu-se într-un concept al con¬ 
ştiinţei empirice mai în puritatea sa. în acest fel, riscu¬ 
rile subiectiviste şi relativiste erau mai mari, însă cerce¬ 
tarea trebuia împinsă la limită, pentru a fi cît mai pro¬ 
bantă şi pentru a fi în măsură să determine reluarea 
ei din cealaltă perspectivă, contrară. 

Ajungînd, aşadar, la contestarea obiectivităţii şi a ne¬ 
cesităţii relaţiei cauzale şi optînd pentru admiterea ei 

numai prin obişnuinţă, Hume punea sub semnul între¬ 
bării ştiinţa însăşi. 

încheierea însă era mai mult provocatoare decît des¬ 
curajatoare, ceea ce Kant avea să perceapă exact.' 

Socotită „pe drept“ de către- Hume o crux metaphy- 
sicorum, dar adusă la nivelul zero al obiectivităţii, pro¬ 
blema cauzalităţii şi pentru pna şi pentru alta impunea 
reevaluarea sa radicală, ca tot ceea ce „este numai o 
simplă legătură subiectivă de percepţii să devină o pro¬ 
poziţie de experienţă". însă, pentru aceasta, propoziţia 
de experienţă trebuia „să se înfăţişeze ca necesară şi 
cu valoare universală" (Imm. Kant, Prolegomene, p. 99). 

Aflîndu-şi prin transfigurare locul său natural, în 
kantianism în aceeaşi Componentă care-i era esenţială, 
humeismul. şi, cu el, întregul empirism modern aveau 
să sufere, în secolul al XlX-lea, o a doua „schimbare la 
faţă", odată cu absorbţia lor în mişcarea pozitivistă. 
John Stuart Mill, ca şi în orizontul empiriocriticismului 
tîrziu (cel de „al doilea pozitivism"), Avenarius, Willy, 
Petzoldt vor trece mai în faţă subiectivismul berkeleyian 
şi humeist, făcînd din „critica experienţei pure" un 
mijloc de reinstituire a acestuia, în timp ce Auguste 
Comte (1798—1857), într-o „lectură" mai puţin restric¬ 
tivă a empirismului în „ideea" sa, îl va integra în alt 
orizont, pe care, fie şi în posibilitate, îl conţinea. 

De altminteri, Comte însuşi indica filiaţia „acestei 
mari mişcări (pozitiviste) a spiritului omenesc... din pre¬ 
ceptele lui Bacon". Dar nu numai din acestea şi nu din 
ele luate izolat, ci în asociaţie ou altele, mai exact, „din 
acţiunea combinată (a lor), a concepţiilor lui Descartes 
şi a descoperirilor lui Galilei u (Cours de philosophie po¬ 
zitive, t. I, p. 10). Pozitivismul, aşadar, va fi fost, deopo¬ 
trivă, beneficiarul direcţiei empiriste, al raţionalismului 
şi al ştiinţei moderne. în alte cuvinte, aspiraţia către 
„universalitate", „indispensabilă reconstrucţiei sale de¬ 
finitive", venea din vocaţia şi din necesitatea sintezei. 
Şi nu doar aspiraţia, ci şi şansa, pentru că, mareînd 
într-o „memorabilă epocă" decadenţa „filosofiei teologice 
şi metafizice", empirismul, raţionalismul şi resurecţia 
ştiinţifică modernă, ca trei componente ale aceleiaşi miş¬ 
cări „de ascensiune a filosofiei pozitive", îi vor fi dat 
acesteia din urmă, ca „revoluţie" în spirit, legitimitate 
istorică (Ibidem, p. 11). 

Prezumţioasă, nu încape îndoială, „lectura 14 teleolo¬ 
gică a lui Comite nu venea însă dintr-o deficienţă de 
percepere a complementarităţii gîndirii moderne, cîî, se 
înţelege, din supraevaluarea pozitivismului. Pe de altă 
parte, convergenţa şi complementaritatea celor trei mari 
direcţii nu puteau fi, totuşi, luminate decît prin situa¬ 
rea intr-un orizont de „lectură 14 retroproiectivă. 

Rămîne, de bună seamă, cel puţin discutabilă alege¬ 
rea acestuia, adică a celui pozitivist, dar nu opţiunea 
pentru sinteză' şi cu atît mai mult cu cit Comte, ca odi¬ 
nioară Kant şi Hegel, valoriza gîndirea modernă," filo¬ 
sofică şi ştiinţifică, în componentele ei definitorii. 

Drept este că, pozitivistă, „lectura 44 comteiană este 
încă prea datoare „grilei 44 empiriste, aşa cum îi era su¬ 
gerată de către Bacon, dar, şi, poate, de către Hume. 

O influenţă humeistă „nu este ou neputinţă 44 , deşi 

este greu de probat. Dar, oricum, cu toate că o filiaţie, 

ăşa-zicîndu-i, livrescă, nu se poate identifica, un hu- 

meism fără Hume există. Si aceasta întrucît,' socotea 

/’ 

Comte, „după legea celor trei stări, mintea omenească 
nu se mai ocupa, în faza pozitivă, de natura intimă a 
fenomenelor, adică de entităţile abstracte, pe care în faza 
metafizică le considera ca fiind izvoarele, din care luau 
naştere ele sau, cu alte cuvinte, ca fiind cauzele lor 
oculte 44 (P.P. Negulescu, Istoria filosofiei contemporane, 
voi. IV, p. 517). 

in faza sa metafizică, mintea noastră se va fi anga¬ 
jat (sau va fi fost angajată) în identificarea unor „en¬ 
tităţi 44 care, socotite fie în sine, fie apte „să se materia¬ 
lizeze 44 , rămîneau separate de „corporeitatea 44 lucrurilor. 
„Caracteristica fundamentală a concepţiilor metafizice 44 
era, aşadar, „de a atribui fiecărei substanţe o existenţă în 
sine 44 distinctă de cea „a lucrurilor în care se manifestă 44 . 

Presupunîndu-le existenţa, cum le-am cunoaşte însă, 
pentru că problema nu e de a descrie lumea în sine, 
ci de a ne justifica pe noi în faţa ei şi pe ea, pentru 
noi ? Or, presupoziţia metafizică a entităţilor şi, în ur¬ 
marea sa, „pretenţia, care ne face să surîdem, a putin¬ 
ţei de a cunoaşte natura intimă a lucrurilor şi modul 
de generare a fenomenelor 44 ne-ar contrazice chiar mo¬ 
dul nostru de a fi şi de a ne raporta la lume, ca expe¬ 
rienţă şi prin ea. „Căci experienţa singură este în stare 
să ne dea măsura forţelor noastre 44 . 

Cît introducem în explicaţie motivul „producerii lu¬ 
crurilor", ne-am situa în marginile ştiinţificităţii. Putem, 
deci, ,să-l acceptăm, numai că într-o condiţie de non- 
verificabilitate, ceea ce, dacă definitorie ne este numai 
atitudinea pozitivă, revine la a-1 trece în rîndul ficţiu¬ 
nilor necritic (dogmatic) admise (Cours de philosophie 
positive, t. II, 231, 232 ; t. I, 9). 

Impusă de „modul nostru de organizare", experienţa 
nu ne trece, nu poate şi nu trebuie să ne treacă dincolo 
de „cunoaşterea legilor fenomenelor". Cît sîntem în stare 
să ştim ne este de-aj uns ; nu avem nevoie, zice Comte, 
să ne socotim ca zeii, pentru a ne justifica măreţia. 

Prin experienţă ne-am situa în faţa lucrurilor lumii 
şi am aşeza lucrurile în faţa noastră. Dar lucrurile aşa 
cum apar în sistemul, iar nu în şinele lor, care n-ar 
adăuga nimic la ştiinţa, deci, la umanitatea noastră. 

Cît le-am desluşi în natura lor ascunsă, presupunînd 
că am putea-o face, le-am pierde tocmai în modul lor 
de a fi care ne interesează, adică în legăturile sau legile 
lor. Şi în loc să le cercetăm pentru noi, le-am cunoaşte 
pentru ele, ca şi cum scopul nostru ar fi să aflăm ce 
sînt ele şi în ce fel are loc producerea lor. Prinzîndu-ne 
în cercetarea „generăriilor" lor şi în căutarea „naturii 
lor" nu vom ajunge însă decît la pierderea atît a lucru¬ 
rilor, cît şi a noastră. Căci fixîndu-ne ca scop identifi¬ 
carea „cauzelor generatoare" ne-am rătăci printre „va¬ 
nele probleme teologico-metafizice referitoare la hime¬ 
rica determinare a cauzelor prime şi finale", astfel incit 
n-api mai putea şti nici ce sînt lucrurile, nici cum ele 
intră în ştiinţa noastră pentru puterea noastră. Căci „a 
şti" înseamnă a prevedea sau „a şti" are sens numai 
pentru a prevedea în scopul „acţiunii" ; „aceasta este 
formula foarte simplă care exprimă într-o manieră 
exactă relaţia ştiinţei, ca şi a artei". 

Dar ca prevedefe ştiinţa n-ar fi posibilă prin igno¬ 
rarea legăturilor dintre lucruri (Ibidem, t. I, p. 6 ; t. II, 
p. 233 ; t. VI, p. 455, t. I, p.' 35). 

Humeist (într-o accepţie generică a determinativului) 
cît se îndoieşte de semnificaţie, în ordinea cauzalităţii, 
a faptelor pozitive (sau, mai aurind, cît o contestă), 
Comte este baconian în măsura în care socoteşte licită 
inducerea la „legi" şi cartezian prin idealul de raţiona¬ 
litate la care raportează ştiinţa. 

După ce va fi „conceput, într-o manieră generală, 
studiul naturii ca bază a acţiunii raţionale asupra natu¬ 
rii, spiritul omenesc trebuie să procedeze la cercetări 
teoretice, făcînd complet abstracţie de consideraţiile prac¬ 
tice". Avînd ca soop „modificarea" lucrurilor lumii „în 
folosul naturii", „ansamblul cunoştinţelor" şi „proce¬ 
deele pe care noi le deducqm în vederea acţiunii sînt 
„două sisteme esenţial distincte prin ele însele ; de aceea 
ele trebuie gîndite şi construite în mod distinct". 

De bună seamă, „fundament pentru al doilea", tocmai 
pentru a fi neîndoielnic şi clar, ^sistemul teoretic" tre¬ 
buie cercetat în sine, cu metodă. Aceasta era „sarcina 
unei expuneri cu adevărat raţionale a filosof iei pozitive" 
(Ibidem, t. I, 'p. 36). 

Din punctul de vedere al metafizicii, ştiinţa noastră 
urma a fi unitară în mod absolut şi fără de istorie. Or, 
dacă „fenomenele naturale" pot fi luate în „omogeni¬ 
tatea lor" dinspre noi, cît sîntem „afectaţi" de ele, me¬ 
reu ne vor părea altfel. în consecinţă, fără a contesta 
unitatea ştiinţei, faţă cu „omogenitatea" lumii „metoda 
pozitivă generală" ne-ar conduce spiritul către un sis¬ 
tem concret al cunoştinţelor expuse sistematic. 

Omogene, în sine, numai că acest în sine este doar 
presupus, lucrurile sînt eterogene în faţa noastră. Şi 
aceasta nu numai că fiecare în parte este el însuşi, dar 
şi percepţia noastră diferă, în funcţie de dezvoltarea 
spiritului. Ignorînd şi un fapt şi altul, ce ar mai fi ştiinţa 
decît „un mod dogmatic" de a o concepe, deci ca pe un 
sistem abstract, fără istorie şi nediferenţiat în sine ? 

Or, noi sîntem istorie, isţorie într-un concept sui- 
generis fenomenologic, adică devenire a conştiinţei care, 
în funcţie de ce, de cît şi de cum cunoaşte relaţiile din¬ 
tre lucruri devine ea însăşi mai cuprinzătoare şi mai 
structurată. 

în mod firesc — firescul, aici, ţinînd de ceea ce este 
mai înainte într-o ordine a istoriei totuna cu aceea a 
sistemului — se porneşte de la „fenomenele cele mai 
simple" care sînt şi „cele mai generale", pentru a ajunge 
la „cele mai particulare sau mai complexe". Criteriul 
clasificării ştiinţelor ar sta, deci, „în ordinea generalităţii 
sau simplicităţii", ele urmîndu-se (şi presupunîndu-se în 
succesiune : „studiul raţional al fiecărei categorii este 
întemeiat de cunoaşterea legilor principale ale categoriei 
precedente şi trece în fundamentul celei succedente") 

după cum se înscriu într-o ordine a generalităţii descreS- 
cînde (Ibidem, t. I, p. 42, 48). >. 

Proiectul comteian se ataşează la o istorie îndelun¬ 
gată a motivului care, începînd în mod decis cu Aristo- 
tel, traversînd scolastica, este relansată, în'zorii epocii 
moderne, de Bacon şi, prin Saint-Simon (în multe inspi¬ 
rator al lui Auguste Comte), îşi adaugă ipostaza poziti¬ 
vistă.. 

Momente ale aceleiaşi istorii, cel aristotelic, cel ba- 
eonian şi cel comteian, pentru a opri enumerarea la mi¬ 
nimum probant, ele se individualizează în funcţie de cel 
puţin doi factori : starea istorică a ştiinţelor şi crite¬ 
riul utilizat. 

Aflate la începuturile lor, în Antichitate ştiinţele 
aveau să fie diferenţiate, dar în ..contexte globalizante : 
retorica şi poetica, în categoria celor „creatoare 14 , etica, 
economia şi politica în grupa celor „practice 14 , matema¬ 
tica, fizica (aceasta ca filosofie secundă, dar şi ca totali¬ 
tate a tipurilor de descriere a „naturii 44 de la mecanică 
la psihologie) şi metafizica sau filosofia primă. 

Creatoare, practice şi teoretice, ele par a fi fost de¬ 
osebite tipologic, de către Aristotel, în funcţie de .capa¬ 
cităţile sau de exerciţiile corespunzătoare ale sufletu¬ 
lui. Aceasta însă numai la o primă evaluare, pentru că, 
la o a doua, ele pot fi luate mai curînd ca trei moda¬ 
lităţi de reconstrucţie a realului. Astfel încît fiecărei 
facultăţi i-ar corespunde un.mod de a fi al lumii şi al 
umanului, dar un mod însemnat de către om. 

Obiectul fiecărei ştiinţei este o reconstrucţie, ceea ce 
impune considerarea atît a realului, cît şi a subiectului, 
dar în orizontul acestuia. Se poate, de aceea, vorbi de un 
isomorfism între sistemul ştiinţelor şi sistemul realu¬ 
lui rcşemnificat. 

Valorizări ale întregului, de la cele creatoare la cele 
teoretice, ştiinţele sînt o continuă înaintare în refacerea 
lui pentru subiect. Aşa se face că ele sînt prinse ca în¬ 
tr-o fenomenologie a spiritului, locul fiecăreia în parte 
fiind stabilit de deschiderea progresivă către întregul ca 
întreg. Dacă ştiinţele „poetice 44 şi „practice 44 , bunăoară, 
sînt ^le omului care se instituie pe sine ca univers de¬ 
terminat, acest univers cu structuri proprii, distinct, dar 
nu prin „retragere 44 din cîmpul întregului, ci în el, ca 
un alt mod de a fi al lui, cele „teoretice 44 , de la mate- 

matică la metafizică, ne conduc din aproape în aproape 
la fiinţa ca fiinţă, la fiinţa întrucît este. 

Prinse într-o „scară", prin aceasta ştiinţele nu sînt 
inferioare şi superioare, căci, într-un fel, totul este în tot. 

Cu multe impreciziuni şi ambiguităţi, sistemul aris¬ 
totelic al ştiinţelor fiind, mai curînd, al „cunoaşterilor" 
sau al „reconstrucţiilor" (şi aceasta într-un concept ex¬ 
trem de încăpător), principiul care îl structurează este 
însă riguros obiectiv. Dar obiectiv ca loc de „întîlnire" 
dintre real (ca lucru) şi subiect. Bacon, în schimb, pare 
mai decis în opţiunea pentru un criteriu subiectiv de 
îndată ce grupează ştiinţele după memorie (istoria), 
după imaginaţie (poezia) şi după raţiune (filosofia şi 
teologia). Numai că, distincte după cum aparţin unei 
facultăţi, alteia sau celeilalte, ştiinţele (şi la Bacon im¬ 
precis determinate) sînt „decupaje" în funcţie de „ori¬ 
zonturile" de aplicaţie. Dar de acestea altfel înţelese de- 
eît ca zone distincte, căci rostul operaţiunii de clasifi¬ 
care, dacă este „să deosebească domeniile ştiinţelor", nu 
e şi să rupă „legăturile dintre ele" prin discriminări ar¬ 
bitrare în natură (Despre însemnătatea si proqresul ştiin¬ 
ţelor, IV, 1). 

istoria în ansamblul ei. bunăoară, subîntinde istori- 
citatea, deopotrivă în ordine naturală şi umană, în timp 
ce filosofia. ca nume generic pentru matematică, ştiin¬ 
ţele naturii, şţiinţele omului şi, fireşte, pentru filosofia 
„propriu-zisă". are a cerceta cauzele. 

La rigoare, nici clasificarea comteţană nu se bazează 
în exclusivitate, pe un criteri subiectiv, întrucît prin¬ 
cipiul generalităţii descrescînde şi al complexităţii cres- 
cînde, ia seamă şi, poate, mai întîi, de tipurile de legă¬ 
turi dintre lucruri. In consecinţă, ar fi; de tot firesc, ar 
ţine chiar de o evidenţă „a priori" ca „fenomenele cele 
mai simple... să fie şi cele mai generale", iar. prin re¬ 
flex, ştiinţele corespunzătoare să stea la capătul „scării". 
Astronomia, aşadar, cel puţin din punct de vedere „dog¬ 
matic" (sau sistematic), urma a fi prima treaptă întrucît 
„cazurile" ei puteau fi luate „în mod separat". Fizica 
însă ar presupune o organizare mai complexă, cu mul¬ 
tiple interacţiuni. La fel chimia, dar faţă cu fizica şi 
biologia în raport cu chimia. în sfîrşit, sociologia, apli¬ 
cată cum este omului, deci unui „fenomen" al lumii 
multideterminat : ca alcătuire fizică şi chimică, o anato¬ 
mie şi o fiziologie, dar şi o organizare proprie, ca in- 

divid şi viaţă socială, după obiectul ei, deci, sociologia 
ar avea generalitatea cea mai scăzută şi complexitatea 
maximă. 

Din perspectivă dogmatică nu este însă înregistrată 
metafizica şi faptul este explicat de Comte prin particu¬ 
larităţile sale : ea nu face parte din - ceea ce s-a numit 
„filosofia naturală 14 . Ea este un calcul (ca matematica 
abstractă) şi o geometrie şi o mecanică raţională (ca ma¬ 
tematica în determinaţie concretă). 

Nefăoînd parte din „filosofia naturii", ea nu încape 
într-o clasificare din punct de vedere dogmatic. De aceea 
ar fi nevoie şi de altă „situare", complementară, anume 
de cea istorică. Accentul se mută, de acuma, pe istoria 
(sau pe „expunerea istorică") a) ştiinţelor şi într-o viziune 
mai cuprinzătoare a umanităţii. Căci una de cealaltă nu 
se pot despărţi, astfel încît este nevoie de o istorie a 
ştiinţelor pentru o istorie a umanităţii, sau, mai precis, 
de o istorie a umanităţii ca istorie a ştiinţelor şi prin 
ea. Or, din acest punct de vedere, istoric, matematica 
va fi fost cea dintîi (Ibidem-, t. I, p. 47, 61, 43). 

Istoricul, aici, nu are neapărat sens temporal, deşi 
Comte socoteşte matematica cea dintîi şi în această or¬ 
dine-. în înţelesul dominant însă, matematica ar fi prima 
dacă recurgem la metoda istorică de expunere, întrucît 
„fenomenele geometrice şi mecanice sînt, între toate, 
cele mai generale, mai simple, mai ireductibile şi mai 
independente". De aceea, ca „un preliminariu indispen¬ 
sabil", cu matematica urmează a înoepe orice istorie a 
unităţii, prin ştiinţe şi orice „eduoaţie ştiinţifică raţio¬ 
nală" (Ibidem, t. I, p. 62—63). 

Distinct, după cum ne plasăm analitic, cele două ti¬ 
puri de expunere sînt însă complementare. Ordinea 
ştiinţelor, deci, va trebui să se supună atît rigorilor me¬ 
todei istorice, cît şi celor „dogmatice". „Istoricul şi lo¬ 
gicul", aşadar, coincid (Rene Hubert, Auguste Comte, 
p. 40). Drept urmare, succesiunea (istorică) şi ordinea (în 
sistem) se vor suprapune în aceeaşi aşezare a ştiinţelor : 
matematica, astronomia, fizica, chimia, biologia / şi so¬ 
ciologia. 

Criteriul comteian este ceva mai complex decît ar 
putea să pară la o primă judecată. 

Aşa fiind, este ireductibil la o singură dimensiune, 
Comte lucrînd cu el în multele sale determinaţii. To- 

tuşi, între acestea, cea subieotivă( mai exact, poate, su- 
biectivizantă) tinde să devină dominantă, cît Auguste 
Comte raportează ştiinţele la un concept al observaţiei- 
experienţei întrucîtva fiziopsihologizant. * - 

Detaliind, astronomia ar fi posibilă prin simpla ob¬ 
servaţie şi, deci, printr-un singur simţ (văzul), în timp 
ce fizica, chimia, biologia şi sociologia s-ar folosi, res¬ 
pectiv, de experienţă, de experiment, de comparaţie şi 
de clasificare, de filiaţie (mişcarea progresivă), ajutate, 
cum ar fi, de o percepţie prin auz, pipăit şi văz (fizica) 
ori prin toate în simultaneitatea lor (chimia, biologia). 
Acestea, dar, fac „să concure simultan toate simţurile 
noastre la analiza fenomenelor“ (Cours de philosophie 
positive, t. II, p. 8 ; t, III, p. 11). 

Adăugind, totuşi, eliminarea filosofiei (totuşi, întru- 
cît filosofia naturii, ca sumă a ştiinţelor, putea fi orice 
altceva decît filosof ie), subiectivismul se accentuează şi 
pe o altă' cale, aceea a programului antimetafizic al po¬ 
zitivismului. 

Dificultăţile „filozofiei pozitive“, cel puţin în această 
latură a sa, aveau să fie percepute ca stingheritoare chiar 
la un „comteian", într-o accepţie ceva mai cuprinzătoare. 
Este vorba de Herbert Spencer (1820—1903), care, reţi- 
nînd în principiu, criteriul comteian al clasificării ştiin¬ 
ţelor, va căuta o cale de reinsţituire a 'filosofiei. Ce-i 
drept, nu cea mai sigură, însă, oricum, fie şi ca un sis¬ 
tem „al cunoaşterilor complet unificate", ea începea să 
spere la existenţă chiar în sau din orizont pozitivist. 
(Les Premiers Principes, p. III). 

Şi încă mai mult Vasile Conta (1845—1882), deschis la 
experienţa pozitivistă, dar depăşind-o (şi depăşindu-se) 
critic într-o construcţie materialistă, întrucîtva ca Spen¬ 
cer (al cărui cititor fervent va fi fost) sau mai curînd 
pornind de la el, pentru că avea să înainteze antipozi- 
tivist va conferi metafizicii chiar o demnitate epistemo¬ 
logică proprie. în sarcinile ei, prevenea filosoful român 
într-un fel care îl ataşa la marea tradiţie modernă, nu 
întră simpla sistematizare a ştiinţelor (ce ar mai fi ea, 
în identitate proprie ?), ci „să facă inteligibil principiul 
universal". 

Că nu este „sistem" al ştiinţelor, dar că funcţionează 
sistematizant, acestea nu au a se contrazice, pentru că, 

aplicată „principiului universal 11 , metafizica, împotriva 
a „ceea ce susţin unii pozitivişti, se impune ca o nece¬ 
sitate intelectuală". Sistemul ştiinţelor n-ar fi posibil 
fără ideea de „principiu" şi, implicit, structurarea Lui, 
fără intervenţia metodică a metafizicii. 

Aşa stînd lucrurile, ştiinţele înseşi au o componentă 
„metafizică", ele definindu-se ca reconstrucţii în raport 
de „unităţile relative de alcătuire a materiei" (eterică, 
geologică, siderală). „Orice ştiinţă, deci, este o privire 
complexivă după o descriere amănunţită şi o clasificare 
riguroasă a tuturor lucrurilor cuprinse sub o idee gene¬ 
rală superioară, adică după subdivizarea lor în grupuri..." 
(Bazele metafizicii, în Opere filosofice, p. 490, 491, 494 ; 
Intîiele principii care alcătuiesc lumea, în op. cit., p. 554). 
Revenind, contradictorie prin eclectism, cu tentaţia şi şan¬ 
sele obiectivităţii, dar prea puternic, totuşi, contracarate 
de dogmatistnul subiectivizant al unei filosofii cu multe 
restricţii, clasificarea comteiană, deşi abstractă, nu va fi 
fost şi neoperantă. 1 j 

Impingînd cît mai în faţă componenta subiectivistă, 
Comte compromitea logicitatea sistemului prin punerea 
în dificultate a „elementelor" (ştiinţelor) înseşi. Cu un 
obiect „decupat" după varii şi alunecoase criterii : gene¬ 
ralitatea descrescîndă şi complexitatea crescîndă (cum 
însă „măsurate" acestea ?), după cum se întemeiază pe 
observaţie sau pe experienţă, după participarea unui 
singur simţ sau a mai multora, ce mai erau, sau ce mai 
puteau fi ştiinţele ca orizonturi riguros delimitate ? 

- Or, pentru evitarea impreciziunilor într-o operaţiune 
care, epistemologic, dăţlea seamă de specificitatea, ca şi 
de universalitatea fiecărei ştiinţe, de diversitatea şi de 
unitatea lor, criteriul în stare să distingă spre a integra, 
trebuia să aibă maximum de obiectivitate. 

Fără să fi fost o prelungire în linie dreaptă a empi¬ 
rismului, filosofia- pozitivă fusese, aşadar, o modalitate 
de a-1 revaloriza într-o sinteză mărturisită prin program 
de Auguste Comte, dar sub semnul lui. Pornindu-se de 
aici, luîndu-se şi alte determinaţii : „modul triadic al 
gîndirii", „profetismul", aspiraţia către „o sinteză care 
să fie totodată subiectivă şi obiectivă", Emile Brehier şi 

Jean Wahl aveau să pună în corespondenţă (posibilă „fie 
şi pînă la un anumit purict“) pe Comte cu Hegel (Jean 
Wahl, Tableau de la philosophie frangaise, p. 95, 96). 

' Tot ce se poate, o probă a „comunicabilităţii“ celor 
două filosofii făcînd-o încă Hyppolite Taine (1828—1893), 
pozitivist în succesiune comteiană, dar şi hegelian (D.D. 
Roşea opta pentru un hegelianism „dominant 14 ; cf. In¬ 
fluenţa lui Hegel asupra lui Taine, p. 178 şi urm.). 

Dar, oricum, în timp ce Hegel înfăptuia o sinteză 
din perspectiva raţiunii (dialectice) şi deci a unui raţio¬ 
nalism concert sau dialectic, Auguste Comte o aşeza în 
spaţiul (şi sub semnul) experienţei şi empirismului, chiar 
dacă acestea în concepte mult modificate. De aici — 
dintr-un fel de ambivalenţă a „empirismului 14 comteian 
construit prin repudierea celui restrictiv (sau pur) berke- 
leyian şi humeist, dar şi ca „sinteză 44 (cu cel „clasic 44 
baconian sau cu raţionalismul cartezian), totuşi, sub 
semnul lui — şi valorizările (ori numai receptările) di¬ 
ferite. Pe de o parte, cu John Stuart Mill (1803—1837). 
este adus în orizontul unui pozitivism mult mai dator 
empirismului subiectivizant, iar, pe de alta, prin Taine 
şi prin Şcoala de sociologie franceză (cu Emile Durk- 
heim, cu Lucien Levy-Bruhl), intră în modele, incontes¬ 
tabil, eliberate de constrîngerile doctrinare pozitiviste. 

Georges Gusdorf, observând că Auguste Comte va fi 
acordat „o importanţă privilegiată epistemologiei 44 , avea 
să-l „recupereze 44 pentru istoria, dar mai cu seamă pen¬ 
tru problematica ei în condiţie contemporană, prin ide ea 
interdisciplinităţii istoriei ştiinţelor, prin reînnoirea „si¬ 
tuaţiei epistemologice a matematicii 44 , ca sistem de me¬ 
tode generale şi principii universale, sau ca fundament 
pentru „filosofia naturală 44 (De Vhistoire des Sciences ă 
l’histoire de la pensee, t. I, p. 96—98). Şi încă, s-ar mai 
putea identifica reflexe comteiene la Mach, ca şi în po¬ 
zitivismul logic (Cf. Jean Wahl, op. cit., p. 97). Ceea ce 
însă nu este valabil doar pentru empirismul, aşa-zieîndu-i 
transfigurat (cel pozitivist-comteian), ci şi pentru em¬ 
pirismul modern în întreaga sa configuraţie şi istorie, 
de la Bacon, prin Hobbes şi Loche, la Berkeley şi Hume. 

Ireductibile, fără îndoială, la modelele tradiţionale, 
pozitivismul logic ori filosofia analitică au în acestea 
(fie şi) preistoria lor, dacă nu chiar prima lor istorie şi 
delimitarea cîmpului de exercitare. 

8. De la fiinţa raţiunii 
la raţiunea fiinţei 


„Filosofia morală 14 , socotea Hume, se va fi dezvoltat 
în două piari direcţii, una considerînd „pe om ca năs¬ 
cut pentru acţiune în primul rînd şi influenţat, în hotă- 
rîrile sale, de gust şi sentiment 14 , iar cealaltă privindu-1 
„în lumina unei fiinţe mai mult cugetătoare decît active 14 . 

Abstract, deci unilaterale, ambele „speculaţii 44 cer 
însă alta, care, ţinînd seama de „principiile 44 lor, să îm¬ 
bine „cercetarea profundă cu claritatea şi adevărul cu 
noutatea 44 (Cercetare asupra intelectului omenesc, p. 5, 14). 

Un empirist, deşi critic, sau cum ar fi zis Hegel, „care 
gîndeşte 44 , dar, oricum, un empirist ce înregistra cu lu¬ 
ciditate dificultăţile filosofiei tradiţionale (deşi restrînsă, 
în context, la cea morală) şi „simţea 44 (sau „presimţea 44 ) 
necesitatea sintezei, face cît o mărturie, parcă, obiectivă 
a istoriei înseşi. 

De bună seamă că dincolo de un „eveniment 44 sau al¬ 
tul, în conceptul lor, raţionalismul şi empirismul nu 
erau poziţii atît de unilaterale, în sine, pe cît par din 
perspectiva sintezei. 

Dinspre aceasta ele nu numai că apăreau, dar erau 
forţate, analitic, să se separe, parcă, în contra istoriei 
şi a sistemului lor din necesităţi de metodă. 

Paradigma unui raţionalism abstract şi aceea a unui 
empirism tot asemenea. aparţin, deci, în mai mare mă¬ 
sură criticii ulterioare decît stării de fapt. 

„Simplificarea 44 , dacă de aşa ceva este vorba, era 
numai o primă mişcare de punere a lor în relaţie de 
excluziune, pentru ca, în urma celei de-a doua, de con- 

strucţie a unui model concret (unificator), ele să revină 
şi, reevaluate, să-şi ocupe locul lor „natural". 

De punerea lor în retragere, aşadar, urmau să profite 
ele însele, însă nu în conceptul tradiţional, al unor fi¬ 
losofii, dacă nu opuse, Oricum diferite, ci în altul, re- 
const uit prin depăşirea lor, ceea ce înseamnă că şi cu 
mijloacele lor. Critica, în acest caz, făcea din materia 
istorică un mijloc de reîntemeiere şi de restructurare 
a filosofiei. 

Ba, deci, mai înainte de toate, ţinea de gestul de 
tip epistemologic, de tot necesar, ca urmare a crizei fun¬ 
damentelor sale, aşa cum, nu atît o produseseră, cît o 
„experimentaseră" raţionalismul şi empirismul. 

Provocată parcă deliberat şi teleologic, prin severă 
analiticitate, criza raţionalistă şi empiristă a filosofiei 
era parte a aceluiaşi program, modern, de reîntemeiere. 

Dificultăţile întîmpinate de filosofie în construcţia sa, 
husserlian zicînd, ca o ştiinţă riguroasă, le înregistra¬ 
seră încă Descartes şi Bacon . 

Constatînd că, deşi „cultivată timp de mai multe se¬ 
cole... şi că, totuşi, în acest domeniu nu se găseşte încă 
nici un lucru care să nu fie neîndoielnic", Descartes 
„simţea" că trebuie să pornească de la fundamente, care, 
asa fiind, urmau să explice necondiţionat totul (Discurs..., 
P :38). , . 

Care erau insa acestea şi, mai cu seama, cum pu¬ 
teau fi stabilite în mod evident şi clar ? 

întrebările nu priveau şansele unei filosofii anume, 
ci ale filosofiei în condiţie formală. Ele, de aceea, as¬ 
cund tulburătoarea (viitoare) întrebare kantiană : dacă 
e posibilă filosofia. 

Cum este posibilă, la aceasta putea să răspundă fie¬ 
care filosofie în parte, cea piatoniciană cu formele, cea 
aristotelică cu fiinţa ca fiinţă, cca atomistă cu atomii. 
Dar întrebarea şi răspunsul priveau mereu altă filoso¬ 
fie. Or, discuţia trebuia să poarte asupra filosofiei din¬ 
colo de o construcţie sau alta. 

Deprinsă (şi, cît „se ia intenţia drept faptă", atunci 
şi menită) să judece „toate ştiinţele", ce şansă avea ca 
„arenă" a unor certuri fără sfîrşit" ?. 

Părînd (sau putînd fi) „un tribunal care să garan¬ 
teze în pretenţiile ei legitime", pentru aceasta nu tre¬ 
buia ea însăşi să se supună unei judecăţi în stare s-o 
garanteze în rostul asumat (sau Conferit), adică judecă- 

ţii raţiunii în conceptul ei formal, deci anterior oricărei 
întrebuinţări ? (Imm. Kant, Critica raţiunii pure, p. 11, 13). 

Dar cum putem trece de la întrebări sau interpre¬ 
tări la .raţiunea însăşi^? Căci simplu presupunînd-o, nu 
căpătăm deplina certitudine, făcîndu-şi loc o altă presu¬ 
poziţie : dacă raţiunea pe care ne bizuim, ne înşeală ? 

Se întîmplă însă un lucru ciudat, sau numai în apa¬ 
renţă ciudat : filosofia recurge, pentru întemeiere, la ra¬ 
ţiune, dar raţiunea cu temei este justificată filosofic. 
Ca operaţiunea să fie „curată 14 ar trebui o critică a „ra¬ 
ţiunii pure“. Dar o critică de acest fel nu este ea însăşi 
o critică filosofică ? 

Întrucît se raportează la raţiune, sau întrucît trebuie 
să se plece de la raţiune, aceasta, zicînd după Hegel, 
este pusă ea însăşi ca uh absolut, însă ca unul ce avea 
nevoie de legitimare. 

CV altă oale decît cea a filosofiei, a unei întrebuinţări, 
în termen generic, a raţiunii, deci, nu este. De închi¬ 
derea cercului am scăpa, parafrazîndu-1 pe Hegel, mai 
degrabă decît citîndu-1, prin lucrarea cu reflexia filoso¬ 
fică întrucît este raţiune. Căci, doar astfel filosofia va 
putea să se raporteze la raţiune ca raţiune : „întrucît se 
raportează la absolut, reflexia se nimiceşte pe sine în¬ 
săşi şi nimiceşte orice fiinţă şi orice limitat 14 (Deosebirea 
dintre sistemul lui Fichte şi al lui Schelling, în Studii 
filosofice, p. 141). 

Revenind, cît raportează „reflexia filosofică 44 la ra¬ 
ţiunea ca raţiune, „nimiceşte 44 orice limitare şi fiinţă a 
ei (orice presupoziţie), adică o pune în faţa propriei ne¬ 
gaţi vităţi. 

„Reflexia filosofică 44 , aşadar, pune raţiunea să se în¬ 
doiască (să se „nimicească 44 ) pentru a şti că este raţiune. 

Luînd-o ca dat, sau plecînd de la simpla afirmare 
a identităţii sale cu sine, raţiunea este raţiune, mai mult 
decît atîta nu aflăm. Or, noi vrem s-o justificăm,' totuşi, 
prin ceea ce nu este ea. 

De cum am pus-o în termen negativ (într-un termen 
care nu mai trebuie justificat, el nenumirid ceva), aflăm 
că raţiunea este şi că demonstraţia am făcut-o situîn- 
du-se „dincolo 44 de ea şi, totuşi, cu mijloacele ei. 

Dubito, mă îndoiesc, dar aceasta înseamnă că gîndesc : 
ergo cogito. 

Primul fapt primitiv, acela al gîndirîi, este dedus 
din gîndirea însăşi, dar nu din ea într-un exerciţiu po- 

zi tiv, ci din negativitatea sa. Obţinut pe această cale şi 
în această modalitate, el nu mai are a fi pus la îndoială, 
căci de acuma raţiunea s-ar contesta pe sine şi opera¬ 
ţiunile ei. 

în limitele lui Dubito ergo cogito, îndoiala nu se apli¬ 
că raţiunii ca raţiune şi nu direct, ci mijlocit prin fap¬ 
tul de a gîndi, ceea ce este altceva. Mă îndoiesc vrea să 
spună, prin negativitate, că „eu gîndesc că gîndesc“. 
Este aici, prin urmare, un fel „de gîndire a gîndirii“ în 
care „primul termen nu stă în identitate cu cel de^al 
doilea 14 (Jean Wahl, Tableau de la philosophie jrangaise, 
p. 12). Cel dintîi, ca în propoziţia ontologică : „fiinţa 
este 44 , numeşte faptul de a fi al gîndirii ca „pura rapor¬ 
tare la sine 44 , ca „purul-a-fi-în sine 44 , cel de-al doilea 
termen (G.W.F. Hegel, Prelegeri de istorie a filosofiei, 
II, p. 416). 

Odată stabilită prima certitudine, cea de-a doua, a 
fiinţei, decurge fără nici o mediere : cogito ergo sum. 
gîndesc, deci sînt. 

Din afirmarea de sine sau din faptul de a, fi, cu cer¬ 
titudine, gîndirea scoate pe celălalt, al fiinţei, căci ea 
este, pentru că este şi aceasta ori este ca identitate cu 
aceasta. 

„A gîndi este totuna cu o fi 44 , propoziţia parmeni- 
diană, revine şi în aceeaşi întrebuinţare, ontologică, dar 
cu urmări de la sine înţelese, în ordinea legitimării fi¬ 
losofiei (prin certificarea datelor ei primei, ireductibile). 

„Gîndirea este 44 semnifică dublu : întrucît gîndirea 
este (ca gîndire), dar şi ca gîndire a celeilalte universa¬ 
lităţi. Identitatea, deci, este afirmată, de. fapt, prin co¬ 
participare a gîndirii şi a fiinţei, căci' gîndirea este şi 
fiinţa este (ca fiinţă) gîndită. 

„Cea mai interesantă idee a timpurilor moderne în 
general 44 , pusă de Descartes „în fruntea metafizici sale 44 , 
ea nu este însă urmărită pînă la capăt şi în toate da¬ 
tele ei. , 

Fiinţa şi gîndirea, ca fapte primitive, capătă legiti¬ 
mitate, dar mai puţin ca -identitate a două „determinaţii 
diferite 44 . Pentru a pune în acelaşi concept identitatea şi 
diferenţa, el a trebuit să recurgă la „reprezentări ul¬ 
terioare 44 (eu gîndesc 44 , şi prin aceasta „este afirmată 
fiinţa 44 ) ceea ce e un „mod exerior 44 de a reflecta (Ibidem, 
p. 417, 418). 


337 



Intrucîtva, Descartes finalizează operaţiunea de jus¬ 
tificare (de critică) a filosofiei în actul de întemeiere a 
filosofiei raţionaliste (cum, din altă perspectivă, „ Bacon 
o va face prin „teoria idolilor", pentru empirism). 

Nu este vorba de o restrîngere a cîmpului de sem¬ 
nificare şi operaţionalitate a programului sau nu de o 
deturnare pro domo a acestuia. 

De bună seamă că Descartes (ca, la rîndul său, Ba¬ 
ron) are deja modelul raţionalist (de cealaltă parte em- 
pirist) cînd se apleacă asupra fpndamentelor filosofiei. 
Deci, un anume „apriorism" este în afară de discuţie 
şi de altfel era de tot necesar. Prin urmare, nu se poate 
bănui o „deturnare" nici involuntară, din pre-determi- 
nare, nici atît de partizană, încît pentru • legitimarea 
propriei poziţii Descartes şi Bacon treceau la o adaptare 
silită a „criticii" şi a instrumentării ei. 

„Coborînd" către ei, dinspre Kant, putem „înscena" 
(metodic) organizarea unor „experimente" verificatorii. 

Mai în detaliu, Descartes şi Bacon pornind, unul de 
la modelul raţionalist şi altul de la cel empirist, des¬ 
prind un concept al „fundamentelor" filosofiei cît mai 
„alb", mai în condiţie formală adică, după care încearcă 
să-l verifice, fiecare, în orizontul propriu. 

Dacă „înscenarea" ţine, atunci sensul celălalt, de la 
Descartes şi Bacon la Kant, capătă şanse sporite de in- 
tdligibilitate, raţionalismul şi empirismul nemaiputînd 
să pară drept eşecuri, fie şi parţiale, ci mişcări pregăti¬ 
toare pentru sinteză şi convergente în aceasta. 

„Criza" pe care o vor fi provocat, ea însăşi pare pre¬ 
meditată, fiind pusă ca mijloc al devenirii, în coerenţă 
şi adevăr, a filosofiei. 

întrebarea kantiană, dacă este posibilă filosofia (me¬ 
tafizica, mai exact), era de aceea o întrebare a istoriei 
şi sistemului ei. 

Că ştiinţa este, nimeni nu are a se îndoi, astfel încît 
întrebarea dacă e posibilă nu are temei. Dar dacă meta¬ 
fizica este, aşa cum putem spune despre geometrie, nu 
mai sîntem atît de siguri. „Nu există nici o carte pe care 
să o putem arăta, cum arătăm pe Euclid, şi să spunem : 
iată metafizica, aici găseşti realizat scopul cel mai înalt 
al acestei ştiinţe, cunoştinţa unei fiinţe supreme şi a 
unei lumi viitoare demonstrată după principiile raţiu¬ 
nii pure" (Prolegomene, p. 35—36). 

„Sînt învăţaţi" pentru care filosofia se reduce la „is¬ 
toria filosofiei vechi şi noi". Numai că istoria filosofiei 
este a filosofiei, ceea ce înseamnă că întrebarea nu nu¬ 
mai că nu primeşte răspuns, dar este pusă cu şi mai 
multă acuitate. Căci, dacă este a filosofiei, cum se des¬ 
făşoară în varii direcţii, parcă divergente, sau tocmai 
pentru că înaintează astfel, ce este ceea ce se dezvăluie. 
Ce este, ce poate fi, sub noianul de fapte, ce este, dacă 
este — întrebarea venind ca o - fatalitate, în condiţiile în 
care, pe măsură ce spectacolul se întregeşte, filosofia 
dispare în filosofii ? 

Putem lesne constata existenţa filosofiilor, însă toc¬ 
mai de aici şi dificultate^ identificării filosofiei. 

Să fie oare starea de fapt totuna cu starea de drept 
şi filosofiile să depună mărturie în contra filosofiei ? 

Cît ne-am opri la ele, pentru a le lua ca martor al 
dreptului (al îndreptăţirii) filosofiei, la o primă evaluare 
am avea de ales între totalitatea (suma) lor şi separarea 
uneia care să ne conducă în căutarea filosofiei. Ambele 
căi sînt însă închise, prima pentru a ni le propune pe 
toate, iar a doua, dimpotrivă, pentru a alege una sin¬ 
gură, dar care ? Şi după ce criteriu ? 

In consecinţă, drumul nu este de la istoria filosofiei 
la filosofie, ci la aceasta la cealaltă. Pentru a o desluşi 
exact în condiţia sa de istorie a filosofiei şi nu a filoso¬ 
filor sau, încă mai radical, nu în aceea de tot atîtea 
istorii cîte filosofii sînt, aşadar, pentru a o înţelege, atît 
ca istorie în concept unic, cît şi ca a filosofiei, sîntem 
întorşi către fundamentele acesteia, către ea întrucît este 
şi cum este. 

In aparenţă negativistă faţă cu filosofiile ca „eveni¬ 
mente" într-o istorie, ca de altfel şi faţă cu istoria în¬ 
săşi (a filosofiei), la o mai exactă evaluare reacţia kan¬ 
tiană este aşa cum este numai în chip metodic. 

Cît rămînem, la o istorie ca succesiune simplă şi „cît 
evenimentele" ei sînt determinate exterior, cît istoria 
nu este înţeleasă ca înaintare în filosofie (sau ca deve¬ 
nire a acesteia), iar „faptele" ei (fiecare în parte) ca 
proiecţie a istoriei în sistem, „istoria filosofiei" va eşua 
într-o simplă operă de înregistrare, aşa-zicînd notarială 
a vieţii aparente a filosofiei. 

Reacţia faţă de istoria sa, filosofia a înregistrat-o de¬ 
mult, poate mai întii cu Socrate, care se mira cum fi- 

losofii „n-au înţeles cît de nepătrunse sînt pentru noi 
aceste taine, de vreme ce chiar aceia care-şi închipuie 
că vorbesc mai cu pricepere despre ele seamănă cu nişte 
-nebuni, aşa cum se deosebesc prin părerile lor. într- 
adevăr, printre nebuni unii nu se tem chiar de ceea 
ce ar trebui să se teamă, pe cînd alţii se tem şi de ceea 
ce n-ar trebui să aibă frică ; unii cred că pot spune şi 
[face totul în public, alţii socotesc că e rău să ai vreo 
legătură cu oamenii... Tot astfel, printre cei ce studiază 
legile universului, unii stabilesc, de parte* unitatea 
fiinţei, alţii, de altă parte, multiplicitatea ei nesfîrşită ; 
de o parte mişcarea veşnică a corpurilor, de alta inerţia 
lor absolută...“ (Xenofon, Memorabilia, II, 1). 

Forţînd, parcă, filosofia să renunţe la unitatea sa, 
istoria ei (ca sumă de păreri mai degrabă divergente 
decît complementare) mai curînd se desprindea de ea, 
opunîndu-i-se chiar, decît o confirma sau decît era fi¬ 
losofia însăşi, în devenirea sa. 

De, la Socrate la Kant şi la Hcgel, aparenţa s-a păs¬ 
trat, la conservarea ei, ce-i drept, contribuind istoricii 
filosofiei înşişi. 

Exceptîndu-1 pe Aristotel, singurul care pînă la Leib- 
niz şi Hegel a înţeles că istoria filosofiei este în identi¬ 
tate cu sistemul ei, sau că este sistemul acesteia aşa 
cum se constituie, autorii de succesiuni de la sfîrşitu'l 
Antichităţii greceşti sau primii istorici moderni n-au 
excelat în comprehensiune filosofică. 

Ce-i drept, simţul istoriei şi al istoricităţii nu le-a 
lipsit. Chiar primul istoriograf „modern 41 al filosofiei, 
Johannes Baptista Buonasegnius (sec. al XV-lea), şi, mai 
înaintea sa cam cu un veac, unul dintre ultimii medie¬ 
vali, Walter Burleigh (Gualterus Burlaeus), înţelegeau 
să scrie o historia philosophica sive de origine, incrementa 
et divisiorte philosophiae, deci voiau să reconstituie 
timpul genezei, ca şi pe acela al devenirii filosofiei, in¬ 
teresaţi cum erau de originea şi de creşterea ei. Dacă 
historia philosophica a lor este o simplă punere în serie 
cronologică (adesea cu abateri de la succesiunea reală, 
Burlaeus^ bunăoară, făcînd din Zenon stoicul, dascălul 
lui Socrate), conştiinţa unei anume istoricităţi nu le 
poate fi contestată. De altminteri, nu mult după ei, Jo¬ 
hannes Jacobus Frisius, într-o Bibliotheca philosophorum 
classicorum authorum cronologica (1592) avea să inte¬ 
greze suocesiunea filosofilor în succesiunea epocilor 

(succesio aetas), iar Francais Bacon proiectează o istorie 
a gîndirii filosofice în contextul unei istorii a artelor şi 
ştiinţelor (Cf. Lucien Braun, Histoire de l’histoire de la 
philosophie, passim). ' 

Numai că istoricitatea coborîtă în succesiune pierdea, 
chiar printr-o rea înţelegere a istoriei, filosofia ca sistem. 

Abia Lgibniz, în mod expres (încercări se mai înre¬ 
gistraseră totuşi), avea să ne înveţe că „opera de istorie 
nu se încheie cu o lucrare de documentare, pentru că 
din aceasta trebuie să iasă o anume logică a filosofiei 44 ’ 
(Robert Lenoble, Essai sur la notion d’experience, p. 
13). Căci el identifica în istorie procesul de constituire 
a filosofiei care traversează anii (per annos), deci, a fi- 
losofiei ca un sistem de valori perene, ca philosophia 
perennis. 

Cit era (cit este) redusă la o „colecţie de păreri“, la 
„o înşirare narativă de diverse opinii“, istoria filosofiei 
îşi distrugea obiectul care e sistemul „în dezvoltare 14 al 
filosofiei. Situaţie paradoxală, căci nimic n-a contribuit 
mai mult la naşterea şi la înrădăcinarea convingerii pri¬ 
vitoare la „nulitatea filosofiei 14 ca „istoria ei 44 (G.W.F. 
Hegel, Prelegeri de istorie a filosofiei, I, p. 22—23, 26) ; 
dar o „istorie 44 ca raportare exterioară, mai atentă la 
„poveste 44 , mai dispusă să „povestească 44 decît să caute 
semnificaţiile „perene 44 , o istorie ca succesiune de re¬ 
zumate inexpresive şi devalorizante. Aceasta, da, era şi 
este, în continuare, cit se mai face, „o ştiinţă de prisos 
şi foarte plictisitoare 44 , dacă nu, mai înainte de toate, 
păgubitoare, îndepărtînd de filosofie pe cei ce .îşi „măr¬ 
turisesc neştiinţa intr-ale filosofiei 44 , iar de ea însăşi, pe 
filosofi. De la ! Kant şi Shopenhauer pînă în vremea noas¬ 
tră, filosofii; (numindu-i astfel, provizoriu, numai pe „sis- 
tematicieni 44 ) se menţin încă la distanţă prudentă de „is¬ 
toria filosofiei 44 (ca istoriografie deci), sau, cel puţin, 
aceia mai grăbiţi să inducă de la cazuri la principiu. 

Or, în datele ei esenţiale şi în condiţia sa, „istoria 
filosofiei 44 nu este nici marginală, nici marginalizantă. 
Cînd e practicată cum trebuie, în conceptul ci, oferă ace¬ 
leaşi şanse ca filosofia sistematică, fiind la limită alt 
mod de a face filosofie. In principiu, nimic nu e ratat 
din capul locului, dar poate fi ratat. 

Istoria „narativistă 44 a putut să stingă interesul pen¬ 
tru ea, sancţiunea fiind şi previzibilă şi meritată. Prin 
extindere însă, filosofia ar pierde enorm dacă nu s-ar 

prăbuşi în vidul pe care singură, din excesivă precauţie, 
şi l-a creat. 

Filosofia şi istoria ei se presupun însă ca laturile în¬ 
tregului. Printr-o parafrază la Kant, s-ar putea spune 
că, în timp ce filosofi^ fără istoria sa ar fi goală, istoria 
în absenţa filosofiei ar fi oarbă. Separate, deci, istoria 
filosofiei n-ar mai funcţiona, aşa-zicînd, personant faţă 
cu filosofia, iar aceasta n-ar fi o continuă emergenţă a 
istoriei (ceea ce, într-o bună parte a sa, este). Dar de 
aici ar pierde şi una şi cealaltă, fiindcă o gravă „tăie¬ 
tură" le-ar despărţi sau poate ar scinda-o pe fiecare în 
parte. Căci istoria s-ar vedea lipsită de timpul ei pre¬ 
zent, iar filosofia de „substructurile" sale care, din per¬ 
spectivă temporală, aparţin trecutului. 

Or, dacă istoria filosofiei este â filosofiei, iar filoso¬ 
fia este , istorică, istoria şi sistemul se determină reci¬ 
proc. Istoria, prin urmare, va putea fi citită ca sistem 
pe verticală, în timp ce sistemul ca istorie „absorbită" 
şi reconstruită în celălalt plan, orizontal. Istoria hege¬ 
liană a filosofiei şi sistemul hegelian, sînt, în acest sens, 
exemplare. 

Intorcîndu-ne la vechii greci, bunăoară, n-o facem 
decît pentru legitimarea, cu argumentele istoriei filo¬ 
sofiei, dar ale ei ca filosof ie, a opţiunilor noastre. In 
acest fel, un sistem de fapte istorice este recunoscut, 
în semnificaţia sa, cu valoare pentru construcţia sistemati¬ 
că. Operaţiunea de recunoaştere însă era, este condiţionată 
de interpretarea faptului istoric ca fapt deschis, cu locul 
său natural în sistemul în continuă devenire al filosofiei. 

Prin analogie cu „opera deschisă" deci, putem admite, 
tot asemenea, şi faptul istoric, pentru că numai astfel 
istoria filosofiei în ansamblul său va ieşi din condiţia 
ingrată de „istorie pură" şi de „ştiinţă a faptului" în 
sine şi „se va proiecta în Sistematica filosofică" (Mar¬ 
tin Heidegger, Trăite des categories..., p. 28). 

Astfel înţeleasă, din probă a crizei filosofice, istoria 
sa trece în condiţie de mijloc pentru continua ei în¬ 
noire. Pentru că „sistem în dezvoltare", ca filosofia în¬ 
săşi, istoria filosofiei este a sistemului şi în sistemul ei. 
în deschidere la Hegel, Kant părea dispus mai degrabă 
să le separe decît să le recunoască, fie şi într-o aproxi¬ 
mativă reciprocitate. Numai că aceasta în partea pro¬ 
pedeutică, atît cît ia în seamă „criza" filosofiei tradiţio- 

nale. La rigoare, el identifica în istoria filosofiei diversi¬ 
tatea lipsiţă de unitate, pentru că filosofia însăşi nu-şi 
va fi găsit conceptul unificator. Abia după ce întreprinde 
întemeierea ei, Kant ia în seamă şi posibilitatea refun- 
dării istoriei filosofiei, aşa cum, de altminteri, avea să 
facă şi Hegel. „Mă mulţumesc să arunc o privire fugi¬ 
tivă, dintr-un punct de vedere pur transcendental, anume 
din acela al naturii raţiunii pure, asupra întregului ela¬ 
borărilor ei de pînă acum, ceea ce înfăţişează primirii 
mele, fără îndoială, un edificiu, dar un edificiu în ruine 11 
(Critica raţiunii pure, p. 629—630). Discutabilă, de bună 
seamă, încercarea de reîntemeiere transcendentală a filo¬ 
sofiei şi a istoriei sale. Dar discutabilă numai atîta cît 
„natura raţiunii pure“ primeşte o interpretare anume, 
de a cărei universalitate (şi obieotivitate) Hegel, mai 
întîi, avea să se îndoiască. Nu însă, ori nu în aoeeaşi 
măsură, cît filosoful Criticii urmărea aflarea unui temei 
în ordine formală. 

Or, din acest punct de vedere, ca Hegel, puţin mai 
tîrziu, Kant gîndeşte posibilitatea epistemologică a isto¬ 
riei filosofiei din perspectiva filosofiei întemeiate pe 
raţiunea pură, deci mai înainte şi independent de orice 
experienţă. Căci numai de această mişcare depindea re¬ 
zolvarea „problemei posibilităţii sau imposibilităţii unei 
metafizici în genere şi determinarea atît a izvoarelor, cît 
şi a sferei şi limitelor ei“. 

Nu încape îndoială că, Ai ordinea exigenţei (a pro¬ 
blemei de faptji filosofia (cu istoria ei) forţa acceptarea, 
însă, în starea de fapt, ea era totalitatea experienţelor 
(sau a construcţiilor determinate), mereu altele, de la o 
epocă la alta, diferite (şi, parcă, exclusive) şi în interio¬ 
rul aceluiaşi orizont temporal. Or, problema era a „prin- 
cipiilor“, anterioare (în ordine logică) tuturor „expe- 
rienţelor“ (Ibidem, p. 13). De aceea, punctul de plecare 
trebuie să stea într-o critică a lor, a principiilor, „a ca¬ 
pacităţii raţiunii în genere cu privire la toate 'cunoaş- 
terile u şi nu „a cărţilor şi sistemelor 11 (Ibidem). 

Numai astfel întemeiată, filosofia va căpăta legitimi¬ 
tate şi istoria e)i ca istorie a raţiunii pure sau în raţiunea 
pură. .. 

Diversitatea, de acum, va fi pusă sub conceptul filo¬ 
sofiei ca sistem interpretat (al interpretărilor) în acelaşi 
temei. în consecinţă, dacă nu există şi nu va exista „nici 
o carte pe care s-o putem arăta, cum arătăm pe Euclid, 

şi să spunem : iată metafizica, vom fi în măsură să ideft- 
tificăm în cărţile care nici una nu este filosof ie, acea 
unitate sistematică de unde vin toate şi unde se întorc 
toate". 

Nici filosofia tradiţională n-a fost lipsită de încer¬ 
cări de întemeiere, însă, întrucît s-a procedat după mo¬ 
dul intelectului, în loc de una s-au configurat două 
paradigme. Şi astfel, în loc de o filosofie, două. Oricum, 
problema întemeierii rămînea deschisă. 

Căutîndu-se „izvoarele" metafizicii numai în meta¬ 
fizică, nu şi în afară de ea, „în legile raţiunii pure", 
filosofia a fost închisă în cercul explicaţiei cunoaşterii 
prin cunoştinţă, ăgnorînd că actul întemeierii presupune 
identificarea a ceea ce este ireductibil. Principiile „cu¬ 
noştinţei metafizice", de aceea, vor fi fost căutate fie în 
experienţa externă, fie în cea internă, oricum în orizon¬ 
tul altei cunoştinţe, nici măcar metafizice, însă. 

Rezultatele, negative, n-ay întîrziat să apară şi, 
odată cti ele, şi necesitatea luării în seamă a originii 
a priori a cunoştinţei metafizice, adică în „intelectul pur 
şi raţiunea pură". Pasul va fi fost hotărîtor, totuşi nere- 
zolutoriu. Căci a priori, în acest context determinat faţă 
cu contrariul său, a posteriori, din experienţă, nu este 
încă îndeajuns de precis, putînd să numească şi cu¬ 
noştinţe deduse „dintr-o regulă generală pe care totuşi 
am împrumutat-o de la experienţă (Prolegomene..., p. 34, 
28 ; Critica raţiunii pure, p. 42—43). 

Or, a priori, pentru a avea deplină putere operaţio¬ 
nală, trebuie să semnifice numai cunoştinţe care sînt 
independente absolut de orice experienţă. 

Părăsind însă „terenul experienţei", cum poate inte¬ 
lectul să obţină cunoştinţe a priori şi, obţinîndu-le, cum 
le poate legitima în cuprinderea, valabilitatea şi valoarea 
lor ? 

Este lesnicios, de aceea s-a şi procedat astfel aproape 
în mod curent, să identificăm „cunoştinţe" şi să con¬ 
struim cu ele, iar numai într-o a doua mişcare să cercetăm 
„dacă temelia a fost bine pusă". Cu deosebire sîntem ispi¬ 
tiţi să luăm drept neîndoielnic tot ceea ce am obţinut, 
conducîndu-ne după faptul că „o mare parte şi, poate, 
cea mai mare din activitatea raţiunii constă în anali¬ 
zele conceptelor pe .care le avem despre obiecte". 

Operaţiunea este utilă, chiar dacă nu aduce decît „ex¬ 
plicări a ceea ce a fost gîndit deja în conceptele noastre". 

însă, amăgită de ea însăşi şi, „fără a observa 14 , raţiunea 
poate „să adauge la conceptele date alte concepte cu 
totul străine 11 , neştiind „cum ajunge la ele“ şi neputîn- 
du-si nici măcar pune întrebarea (Critica raţiunii pure, 
p. 48). 

Cu aceasta devine necesară introducerea diferenţei. 
dintre „aceste două moduri de cunoaştere 14 . 

Orice cunoştinţă este o judecată, dar, indiferent de 
origine şi formă ldgică, din punctul de vedere al „con¬ 
ţinutului 44 , judecăţile sînt fie „pur explicative 44 , fie „ex¬ 
tensive 44 . Cele dinţii, analitice, nu adaugă nimic la „con¬ 
ţinutul 44 cunoştinţei, pentru că dezvăluie doar ceea ce 
„era mai dinainte real cugetat 44 în noţiunea subiectului, 
ca, bunăoară, în „toate corpurile au întindere 44 . în schimb, 
în propoziţia „unele corpuri sînt grele 44 , la conceptul su¬ 
biectului se adaugă ceva care sporeşte cunoştinţa privi¬ 
toare la el. Această judecată este sintetică (Prolegomene, 
P, 28, 29).' 

Aşa fiind, aceasta din urmă este o judecată de expe¬ 
rienţă. Generalizînd, toate judecăţile de experienţă sînt 
sintetice, întriicît numai pe această cale', "empirică, la 
conceptul subiectului se adaugă sintetic acela al predi¬ 
catului. / '' 

Nu încape îndoială că cele două concepte, acela al su¬ 
biectului şi acela al predicatului, îşi aparţin, însă întîm- 
plător. Dar dacă aşa stau lucrurile, ce ne poate da ga-i 
ranţia legitimităţii sintezei ? Pe ce „se sprijină 44 intelec¬ 
tul „cînd crede a găsi îp afara conceptului A un predicat 
B care îi este străin şi pe care totuşi îl consideră unit 
cu el ?“ Pe experienţă ] Termenul B are însă o genera¬ 
litate pe care n-o poate dobîndi pe această cale şi, în plus, 
adaugă „expresia necesităţii 44 a priori. Şi,-tu toate acestea, 
legitimitate, judecăţile sintetice au, bunăoară, cele mate¬ 
matice. Prin urmare, dacă toate judecăţile de experienţă 
sîht sintetice, invdrsa nu mai este valabilă. Căci, sintetice^ 
judecăţile matematice, conţinînd în sine necesitate, nu 
sînt din experienţă, ci a priori. 

Dar nu numai ele sînt în această situaţie, ci şi jude¬ 
căţile ştiinţei naturii (ale fizicii) sau cele ale metafizicii 
(Critica raţijinii pure, p. 48—54). 

Explicative doar, deşi necesare, judecăţile analitice 
sînt un drum închis în întemeiere^ cunoştinţei. Rămîn, 
de aceea, judecăţile sintetice, pentru a fi extensive. Con¬ 
diţia nu este însă suficientă, pentru-că oricfe cunoştinţă 

presupune universalitate şi necesitate, ceea ce judecă¬ 
ţile de experienţă nu conferă din sine, neconţinîndu-le 
în sine. De aceea orice judecată care vrea să fie cunoş¬ 
tinţă trebuie să fie sintetică (asemenea judecăţilor de 
experienţă 14 ) şi a priori (ca judecăţile analitice). 

Dar „cum sînt posibile judecăţile sintetice a priori ? 
„Aceasta e adevărata problemă a raţiunii pure“ (Ibidem, 
P- 53). 

Fără a fi reductibilă la opoziţia faţă de raţionalism şi 
empirism şi la încercarea de a le depăşi — în acest caz 
ar fi fost a „cărţilor şi sistemelor 14 , doar — în instru¬ 
mentarea sa kantiană critica ^nteşte mult mai departe, 
la fundamentele înseşi, într-o ordine formşlă. Kant, prin 
urmare, vizează „modurile de cunoaştere 14 şi nu „cunoaş¬ 
terile 44 . Sau nu pe acestea în primul rînd. 

Dar punctul de plecare era „viermănosul dogmatism 44 , 
atît cel ce căuta „izvoarele judecăţii metafizice numai în 
metafizică, şi nu în afară de ea, în legile raţiunii pure 44 , 
cît şi cel ce o deriva din „experienţa vulgară comună 44 
(Prolegomene, p. 34 ; Critica raţiunii pure, p. 12). Iar, 
pe de altă parte, necesitatea depăşirii acesteia. Kant o 
desluşise chiar în.filosofia anterioară. El însuşi, de alt¬ 
fel, depune mărturie cînd îi evocă : pe „celebrul Locke 44 , 
cu încercarea sa de a construi „o fiziologie a intelectului 
omenesc 44 , pe Hume, care îl va fi trezit „din somnul dog¬ 
matic 44 sau „pe vestitul Wolff 44 şi „pe pătrunzătorul 
Baumgarten... care au putut căuta în principiul contra¬ 
dicţiei proba principiului raţiunii suficiente 44 ( Critica ra¬ 
ţiunii pure, p. 12 ; Prolegomene, p. 20, 34). 

Dacă adăugăm la aceştia pe Descartes însuşi, iar mai 
aproape de Kant pe Leibniz şi pe Diderot, tabloul se 
întregeşte nu neapărat prin nume, ci prin tendinţe sau 
ca o mişcare. 

Leibniz (1646—1716), bunăoară, recunoscînd într-o 
respingere a sensualismului lockeian că „experienţa este 
necesară... pentru a determina sufletul înspre cutare cu¬ 
getare sau cutare cugetare şi pentru a-1 face să ia seamă 
de ideile care sînt în noi 44 şi, deci, că „nimic nu e în 
suflet care să nu vină din simţuri 44 , prevenea că „trebuie 
să se excepteze sufletul însuşi şi afectele sale 44 . Astfel 
încît, presupoziţia empiristă ar putea fi corectată : „Nihil 
est in intellectu quod non juerit in sensu, excipe : nisi 
ipse intellectus : nimic nu este în intelect care să nu vină 
din simţuri (principiu empirist) în afară de intelectul 

insuşi“. Căci „sufletul include fiinţa, substanţa, unul, 
acelaşi-ul, cauza, percepţia, raţionamentul şi multe alte 
noţiuni pe care simţurile nu sînt în măsură să le dea“ 
(Nouveaux essais sur Ventendement humain, II, I, 2). 

Diderot (1713—1784), apoi, filosoful materialismului 
francez modern cu cea mai largă şi suplă comprehensiune, 
distingînd două tipuri de filosofie : una „experimentală 14 
(„cu ochii legaţi 14 , care „apucă tot ce-i cade în mînă“) şi 
alta „raţională 14 (ea va fi adunat „materiale preţioase 44 , 
căznindu-se să facă din ele „o făclie 44 , dar care „i-a slu¬ 
jit mai puţin decît dibuirea rivalei sale 44 ), se îndreaptă 
către o reconstrucţie întregitoare. Căci natura însăşi este 
un întreg, iar, cit ne priveşte, noi nu sîntem numai sim¬ 
ţuri sau numai raţiune. „Operaţii 44 distincte, a simţi şi a 
judeca se presupun însă prin chiar modul de a fi al 
lucrului. Or, a-4 vedea pe acesta „aşa cum este el în 
natură 44 , deci, în întregul său, aceasta înseamnă a fi „filo¬ 
sof 44 (Despre interpretarea naturii, XXIII ; Combaterea 
rînd cu rînd a -lucrării lui Helvetius intitulată „Despre 
om“, VI ; Elemente de fiziologie, Logica, în Materialista 
jrancezi..., p. 110, 180, 195). 

O „tradiţie 44 va fi existat, aşadar, numai că nu îndea¬ 
juns de organizată, ea nedispiţnînd de ceea ce s-ar putea 
numi un discurs asupra metodei. Critica raţiunii pure este 
tocmai „discursul 44 care lipsea. 

Cu întrebarea : cum sînt posibile judecăţile sintetice 
a pribri ? (desfăcută în altele cîteva : „Cum este posibilă 
matematica pură ?“, „Cum este posibilă fizica pură ?“, 
„Cum este posibilă ca dispoziţie naturală metafizica 44 şi, 
subsecventă acesteia, „Cum metafizica este posibilă ca 
ştiinţă ?“, Critica... dobîndea „adevărata problemă 44 a 
raţiunii pure şi, deci, programul de realizare de care de¬ 
pindea „salvarea 44 sau „ruina 44 metafizicii, ca şi înteme¬ 
ierea „ştiinţelor 44 . Dar a acestora din urmă întrucît sînt 
(de aceea, în cazul lor, cum presupune că „trebuie să fie 
■posibilă 44 , pentru că sînt), în timp ce, metafizica, încă 
o dată, era îndoielnică în chiar ordinea de fapt. In con¬ 
secinţă, în ceea ce o priveşte, cum se aplică chiar posi¬ 
bilităţii de existenţă (Critica..., p. 55—57). 

Acesta fiindu-i programul, Critica raţiunii pure trece 
In condiţia „unei ştiinţe speciale 44 care : este critică pen¬ 
tru că are rol propedeutic, este a rcţţiunii întrucît' aceasta 
procură „principiile cunoştinţei a priori“ şi, în sfîrşit, 

este pură fiindcă lucrează cu un concept al cunoştinţei 
în care „nu se amestecă nici o experienţă 14 . 

Trebuind (sau voind) să ofere doar „piatra de încercare 
a valorii sau a non-valorii tuturor cunoştinţelor a priori“, 
critica raţiunii pure, deci, urma a pregăti un „organon 44 
sau cel puţin un „canon al raţiunii pure 44 , în vederea înte¬ 
meierii şi expunerii jilosofiei transcendentale (Ibidem, p. 
58, 59). ' 

Transcendental (ca, de altfel, nici a priori) nu este 
de invenţie kantiană, în absolut. Scolasticii, încă, numeau 
transcendentale (transcendentia) conceptele cu semnifi¬ 
caţie trans-categorială, adică Fiinţa, Unul (Unum), Ade¬ 
vărul (Verum), Binele (Bonum), Frumosul (Pulcher). 

Transcendenţe celor zece categorii aristotelice, în re¬ 
laţia inversă, a lor cu acestea şi, în genere, cu tot ceea ce 
ele subîntind, Fiinţa, Unul etc. sînt transcendentale, dînd 
esenţialitate. 

Sugestia scolastică este evidentă, dar transcendentalul 
kantian capătă sensuri şi funcţii inconfundabile, într-o 
evaluare de principii, numind trecerea de la „descrierea 
transcendentului 44 , „adică a lumii independente de condi¬ 
ţiile experienţei, la cercetarea condiţiilor experienţei 44 
(Jean Wahl, Trăite de metaphysique, p. 643). 

„Sistemul tuturor principiilor raţiunii pure 44 , filosofia 
transcendentală (faţă cu care critica este doar schiţa sau 
propedeutica), aplicată cum este „modului de cunoaştere 44 
întrucît „acesta e’posibil a priori“ şi, deci, avînd a răs¬ 
punde la „întrebarea capitală 44 („cum este posibilă cu¬ 
noştinţa prin raţiunea pură ?“), se confundă cu o construc¬ 
ţie în rost epistemologic universal. Căci, nu numai ştiinţa, 
ci şi metafizica avea a fi întemeiată transcendental (Cri¬ 
tica..., p. 59 ; Prolegomene, p. 47). 

Raportare la obiecte, cunoaşterea presupune, deopo¬ 
trivă, sensibilitatea prin care ele ne sînt date şi intelectul 
prin care sînt gîndite, iar, prin fiecare în parte, o mate¬ 
rie şi o formă. 

In ordinea sensibilităţii, mai înţîi materia este senzaţia 
(a posteriori), în timp ce forma îi aparţine a priori, deci, 
independent de orice experienţă. La rîndul său, inte¬ 
lectul ar aplica propriile forme, conceptele a priori, unui 
„divers 44 care este al sensibilităţii „a priori 44 . 

După ideea criticii, după termenul raţiunii pure şi 
după transcendental, a priori dă şi el seamă de înnoirea 

kantiană a limbajului filosofiei sau, oricum, face parte 
din această altă, aşa-zicînd, gramatică. 

Rămîne mereu deschisă problema limitelor libertăţii 
filosofului faţă de limbaj ori, mai curînd, înlăuntrul unui 
limbaj. Are el dreptul şi dacă, da, cit, să ia identitatea 
unui cuvînt şi să-i dea în schimb alta ? Kant nu este 
primul care modifică limbajul filosofic, deci care re-cre- 
ează şi în universul acestuia. în fond, reconstrucţia filo¬ 
sofică presupune în mod necesar şi resemnificarea ter¬ 
menilor, o altă gramatică chiar. Parmenide, Platon, Aris- 
totel, Thoma, Descartes, Kant, Hegel, Husserl, Heidegger, 
Blaga sînt şi nume ale unor limbaje care, aşa fiind, tre¬ 
buie învăţate. 

Convins de necesitatea înnoirii limbajului pentru în¬ 
noirea filosofiei, sau determinat de cerinţele acesteia din 
urmă, Kant a întreprins el însuşi o „reformă 14 a „grama¬ 
ticii 44 . Limbajul plăsmuit de el este nou, original, dar, 
ccl puţin la prima vedere, pare mult prea „lipit 44 de sem¬ 
nificaţiile pe care le poartă, înţr-atît chiar, îneît, dincolo 
de orizontul său de nuimire, dă impresia că îşi pierde 
(sau îşi restrînge) valabilitatea. 

Paradoxal însă. pe cît un limbaj este mai solidar cu 
sensurile lui, pe cît dă mai bine seama de adevărul unei 
filosofii (pentru că, integrat într-un sistem, participă el 
însuşi la „adevărul 44 acestuia), pe atîta are şansa univer¬ 
salizării. 

Orice interpretare, nu încape nici o îndoială, este, mai 
înainte de toate, operă de „traducere 44 , adică de identi¬ 
ficare exactă a sensurilor determinate ale unui „limbaj 44 
în vederea trecerii lor şi ale acestuia în alt sistem, la 
limită, în sistemul filosofiei însăşi. 

De altminteri, Kant, înnoitorul, face îndeajuns dovada 
supunerii faţă de tradiţie pentru a o modifica şi integra 
în „limbajul 44 său. 

A priori, ca atare, îi premerge, fiind utilizat încă de 
scolastici pentru a numi raţionamentul per causam, prin 
cauză, de la ceea ce este mai înainte (prior), din principii 
(cognitio ex principiis). Aşa fiind, el se determină însă 
nu numai prin sine, ci şi prin corelativul său, prin 
a posteriori, cunoaştere ab effectu, de la ceea ce este 
posterior în raport cu principiile. 

Dumnezeu, avea să spună, mai in ăpropiereâ lui Kant, 
Leibniz, încă tradiţionalist, poate fi cunoscut a priori 

(cît se pleacă de la principiul că „nimic nu poate împie¬ 
dica posibilitatea a ceea ce nu cuprinde în sine, nici o 
mărginire, nici o negaţie şi, în consecinţă, nici o contra¬ 
dicţie 1 *), dar şi a posteriori „de vreme ce există făpturi 
contingente, 'iar acestea nu pot avea raţiunea lor ultimă, 
adică suficientă, decît în fiinţa rîecesară care îşi are 
temeiul existenţei sale în ea însăşi 1 * ( Monadologia , 45). 

In resemnificarea kantiană, a priori iese însă din sta¬ 
rea de termen corelaţiv şi, totodată, nu se mai aplică 
unui tip de argumentare sau cunoştinţei, întrucît este 
derivată din principii. 

Spaţiul şi timpul, formele a priori ale sensibilităţii, 
şi „conceptele pure** ale intelectului sînt principiile aces¬ 
tora, acelea care le dau identitate şi le instituie ca ter¬ 
men, celălalt termen, în cunoaştere ca relaţie. 

Apriorismul, deci, face mai întîi operă de instituire 
a subiectului, întreprindere de tot necesară, căci, în ab¬ 
senţa acestui termen, asumarea celuilalt încetează de a 
mai fi posibilă. 

„Idealismele** tradiţionale, cel cartezian sau cel „fan- 
tastic** al „bunului Berkeley** se vor fi angajat în această 
lucrare, numai că, şi într-un caz şi în altul, prin pier¬ 
derea lucrurilor „reale** (Critica..., p. 88 ; Prolegomene, 
p. 70). Or, instituirea subiectului era condiţionâtă de cea 
a obiectului. 

Un subiect, în absolut, este un non-sens, el însuşi fiind 
o relaţie, pentru că este într-o relaţie. Stabilit într-o 
identitate de sine, abstractă, el riscă să-şi piardă semni¬ 
ficaţia, ca şi în cazul contrar, al nerecunoaşterii sale ca 
termen distinct. 

Pe alte căi, cu alte mijloace, rezultatul însă este ace¬ 
laşi. 

încercarea kantiană de instituire a subiectului înco¬ 
rona o istorie îndelungată, cu începuturile sale, poate, 
încă în socratism şi în platonism. Căci sufletul, cu datele 
sale înnăscute, se determina ca termen distinct nu numai 
într-o ordine ontologică, ci şi, în decurgere firească, în 
cea a cunoaşterii, ca relaţie. Posibile, de bună seamă, ca 
reamintire, cunoştinţele sînt însă ulterioare şi presupun 
sufletul cu un sistem, cu „înnăscutele** sale ca forme sau 
principii reglatoare, în relaţie cu lucrurile. Dar, în mod 
deosebit cu Aristotel, subiectul capătă sensul propriu, fiind 
în mai mare măsură individualizat în raport cu „sufle- 
tul“. 

în datele sale prime este încă afirmat ca suflet, de 
altminteri presupoziţie de tot necesară la care nici Kant 
nu avea să renunţe — „există două tulpini ale cunoaşterii 
omeneşti" : sensibilitatea şi intelectul (Critica..., p. 61). 

Termen în relaţia cognitivă, deci într-o determinaţie 
ulterioară în ordinea ontologiei noastre, el presupune 
sufletuL Ca o realitate structurată, aşadar, virtual, el ţine 
de condiţia sa „naturală". Senzaţiile, buhăoară, depind 
de „sensibile" dar şi de „simţire", „rezidă în organul sen¬ 
zitiv ca organ şi disting diferenţele obiectului simţit, ca, 
de exemplu, vederea, distinge albul de negru, gustarea, 
dulcele de amar" (Aristotel, Despre suflet, IV, 426 b, 
10—15). 

Receptivă în raport cu- lucrurile, sensibilitatea nu este, 
deci, nestructilraţă ea însăşi. Astfel încît, parafrazînd 
principiul leibnizian, putem spune că nimic nu este în 
cunoaşterea sensibilului care să nu fie venit de la acesta, 
în afară de sensibilitatea însăşi. Altminteri ce ar mai fi 
decît o „oglindire"-mecanică ?'Or, sensibilitatea nu repro¬ 
duce cît integrează în forma ei, adică reconstruieşte. Ea 
face dintr-o „materie" în sine materia ei, ceea ce presu¬ 
pune un transfer ca mod particular al transferului onto¬ 
logic. Detaliind, noi facem din lucrurile în sine lucru¬ 
rile noastre (valori), operaţiune care, lato sensu, numeşte 
modul nostru de a fi şi de a ne constitui într-o mutaţie 
ontologică, noi, aşadar, săvîrşim transferul, mai întîi (în 
ordinea luării de cunoştinţă), ca sensibilitate şi, prin 
aceasta, ca intelect. 

Mai depărtat de lucru ca acest sensibil şi, deci, mai 
autonom, fiind ca sistem mai bine constituit, intelectul, 
însă, atît în urmarea poziţiei sale faţă de obiect, cît şi da¬ 
torită modului său de a fi, este mai aproape de fiinţa 
realului. Depărtarea de sensibil înseamnă apropierea de 
inteligibil. Intelectul activ cu deosebire, de două ori me¬ 
diat faţă cu lucrurile (de sensibilitate şi de intelectul 
pasiv), are atîta autonomie, încît este socotit dc Aristotel 
ca „separat, neafectabil şi neamestecat, fiind prin natura 
sa act, activitatea reală" ( Ibidem, III, 430 a, 15—20). 

De aceea, pentru a-i aplica o determinaţie kantiană, 
el aduce cu „raţiunea pură", fiind condiţie a cunoştinţei 
independent de orice experienţă. 

„Principiu al principiului ştiinţei", intelectul activ di 
suprema identitate subiectului ca subiect, adică îl defi¬ 
neşte ca pe un termen constituit, dar nu din reprezentări. 

nu din conţinuturi de gîndirei, ci din structuri şi exerciţii 
(sau funcţii) proprii (Cf. Analiticile secunde, II, 19, 100 ă). 

în fine, pentru a nu mai exemplifica decît cu ineis- 
mul cartezian, în contra aparenţelor, dacă nu a unei 
prejudecăţi, ideile înnăscute, întrucît numesc mai de¬ 
grabă „formele naturale ale gîndirii“ decît stau pentru 
cunoştinţe, „devansează vederile profunde ale idealismu¬ 
lui kantian" (A. Fouillee. Descartes, p. 113). 

în prelungirea.unei întregi istorii, apriorismul kantian 
se individualizează înşă prin sistematicitate şi polivalenţă, 
prin cuprindere şi capacitate operaţională. v 

Ca structurile-funcţii ale sufletului în concept socra- 
tic-platonic, ale sensibilităţii şi intelectului aristotelice 
sau ca „ideile înnăscute", formele a priori kantiene nu 
sînt cunoştinţe, nu se definesc corelativ şi nu sînt deter¬ 
minaţii în ordinea conştiinţei individuale. Dar, în timp 
ce Socrate şi Platon, Aristotel sau Descartes nu săvîrşeau 
o delimitare riguroasă, de unde o asemenea indecizie în 
separarea „structurilor-funcţii" de sensuri ca şi în lu¬ 
crarea cu un concept încă ambiguu al conştiinţei gene¬ 
rice, Kant se angajează stăruitor într-o operă, cum o 
spuhea el însuşi, de proporţii copernicane. 

Cu prea mare severitate, poate, însă dincolo de apli¬ 
carea rigorilor propriei filosofii, nu fără o percepţie 
exaată, Hegel avea să observe că „ideea cuprinsă în 
acealtă concepţie", (asupra judecăţilor sintetice a priori) 
este rnare", numai că „realizarea... rămîne înăuntrul unor 
vederi cu totul obişnuite, btute, empirice...". 

Examinînd „gîndirea... înăuntrul (frontierelor) ei", 
Kant urmăreşte determinarea universalităţii şi a necesi¬ 
tăţii nu „în sensul lor obiectiv, şi întrucît gîndirea este 
izvorul unor astfel de relaţii sintetice", dar se abate de 
la program. „Condiţii subiective ale cunoaşterii", uni¬ 
versalitatea şi- necesitatea sînt însă raportate „la un ma¬ 
terial dat în chip empiric". 

în consecinţă, „raţiunea" nu poate fi ea însăşi „pen¬ 
tru sine". Cînd „vrea", totuşi, să fie, „ea devine trans¬ 
cendentă, depăşeşte experienţa, deoarece îi lipseşte cea¬ 
laltă parte componentă, şi atunci ea creează simple hi¬ 
mere” (Prelegeri de istorie a filosofiei, II, -p. 590, 591). 

De bună seamă, cunoaşterea este o relaţie care, aşa 
fiind, are doi termeni. 

Faptul ca atare nu se poate contesta, dar în logica 
discursului kantian el devine contradictoriu, de vreme 

352 



ce „critica raţiunii pure nu este o cunoaştere a obiec¬ 
telor, ci o cunoaştere a principiilor ei, cunoaşterea limi¬ 
telor şi întinderii ei, pentru -ca ea să nu depăşească ex- 
perienţa“. Dar, în loc să se aplice riguros principiilor 
cunoaşterii în determinaţia lor „constitutivă 11 , trece mai 
în faţă pe cea „regulativă** (Ibidem, p. 591 — 592). 

De aici şi dificultatea în depăşirea paradigmelor tra¬ 
diţionale, „dogmatice 11 , şi, încă, în încercarea de a pune 
în sinteză experienţa şi formele a priori (principiile) 
conştiinţei. 

Kant distinge între „materie 11 şi „formă 11 (experienţa, 
bunăoară, „este la început materie fără formă 11 ) şi apoi 
le uneşte „aşa incit nu mai putem despărţi forma de 
materie* 1 . Cum se face însă „că materia şi forma, radi¬ 
cal deosebite, se armonizează, se sudează, corespund una 
alteia ?“ (Mircea Florian, Recesivitatea..., I, p. 264). 

Spaţiul şi timpul, ca forme a priori ale sensibilităţii, 
nu semnifică nici însuşirile, nici raporturile „lucrurilor 
în sine**, în ordinea lor, pentru că noi „le privim** ca 
„fenomene**, deci „ca obiecte ale simţurilor noastre**. 
Ca sensibilitate, noi sîntem afect-aţi de „diversul feno- 
menului** şi ne raportăm la el în această condiţie a sa 
(Critica..., p. 77,. 65). Prin aceasta nu substituim realului 
forme ale subiectului, neraportîndu-ne la el ca atare. 
Kant previne că se situează numai în „punctul de ve¬ 
dere al omului** şi nu universal, în cel al oricărei „fiinţe 
gînditoare** posibile şi, cit ne priveşte, nu ia în seamă 
decît condiţia de subiect care îşi asumă o materie (a 
cunoştinţei) transcendentă. 

Idealismul subiectiv, cit poate fi identificat în kan¬ 
tianism, nu are, deci, semnificaţie ontol'Ogică. De alt¬ 
fel, în principiul său, acesta ţine numai de relaţia de 
tip gnoseologic dintre subiect şi obiect. 

Că are (sau mai curînd că poate să aibă) reflex în 
ontologie, este adevărat, însă numai atît cit se iau „sim¬ 
plele reprezentări drept lucruri** (Prolegomene, p. 81). 
Or, Kant ocoleşte ceea ce îi pare a fi „un idealism fan- 
tastic**, neangajînd în nici un fel lucrurile ca lucruri. 
Dacă, totuşi, există un idealism subiectiv kantian, acesta 
ţine de acea dificultate majoră pe care o semnala He- 
gel încă. Anume, în discuţie intră imposibilitatea trecerii 
de la materie la formă şi, deci, a justificării valabilităţii, 
restrînse, a spaţiului („cu privire la orice experienţă 
externă posibilă**), şi, universale, a timpului care se apli- 

că tuturor „fenomenelor 11 deopotrivă „externe 11 sau „in¬ 
terne 11 (Critica..., p. 76, 77). Oricum, deşi se raportează 
la „obiectele externe 11 doar ca „reprezentări ale sensi¬ 
bilităţii 11 şi nu la lucrurile în sine „care ne sînt necu¬ 
noscute 11 , spaţiul şi timpul dau formă unei materii ce 
le transcende. Intuiţii pe care nu le luăm din experienţă, 
ci le identificăm în „reprezentare 11 , forme prin care or¬ 
donăm sensibilele numai întrucît sînt „simple fenome¬ 
ne 11 , spaţiul şi timpul duc către un idealism subiectiv 
sui-generis, paradoxal, nu pentru a pune în dependenţă 
pe a fi de a fi perceput (ca în berkeleyism), ci datorită 
unei anume obiectualizări a lor. Kant, prin urmare, îm¬ 
pinge parcă ceea ce socoteşte a fi doar condiţie „a ra¬ 
porturilor în care sînt intuite obiecte 11 în condiţia aces¬ 
tora pentru a face posibilă ordonarea lor. însă, pentru 
a evita ceea ce el însuşi numea „un scandal al filoso¬ 
fici 11 , Kant distinge lucrul de fenomen şi-l declară in¬ 
cognoscibil (Critica..., p. 71, 35). 

Dar agnosticismul kantian, presupunîndu-1, fie şi pro¬ 
vizoriu, nu are numai funcţie, aşa-zicînd, de apărare, 
sau, oricum, nu ţine doar de acest context. 

„Orice intuiţie a noastră 11 , „nu este decît repre¬ 
zentarea fenomenului 11 . Aceasta vrea să spună că „lu¬ 
crurile pe care le intuim nu sînt în ele însele aşa cum 
le intuim, nici raporturile lor nu sînt constituite în ele 
însele aşa cum ne apar nouă 11 . Dacă ne-am suprima ca 
subiect, lucrul ca obiect ar fi el însuşi suprimat pentru 
noi. Nu însă şi „natura obiectelor în sine, care ne trans- 
cend în mod absolut, numai că, prin aceasta, ne rămîn, 
total necunoscute“YCn£ica..., p. 81—82). 

Lucrul în sine, prin urmare, datorită condiţiei sale de 
în sine, este incognoscibil. în caz contrar, fiecare cunoaş¬ 
tere (în ordinea sensibilităţii — cea matematică şi în or¬ 
dinea intelectului — cea fizică) ar fi a lui ca atare. 

Kant nu discută însă problema cunoaşterii, ci, zicea 
Hegel, pe aceea a cunoaşterii Cunoaşterii şi Cunoştinţei, 
Cum este posibilă matematica pură şi cum este posibilă 
fizica pură sînt întrebări care poartă asupra legitimităţii 
obiectului matematicii şi fizicii ca ştiinţe. 

De bună seamă, el are conceptul obiectului ca relaţie, 
identificîndu-i o materie şi o formă. Spre deosebire de 
Berkeley, dispus la „dezlegarea 11 obiectului de lucru, de 
unde şi reconstrucţia subiectivistă a subiectului, Kant ia 
obiectul. ca lucru căruia subiectul îi aplică formele sale. 

O asemenea determinare este de tot memorabilă şi ope¬ 
raţională, căci obiectul (lat. obiectus, aşezare în faţă, 
opunere, apariţie) este lucrul-pentru-noi, lucru asumat. 
„Expresia obiect în sine, de aceea, este o contradicţie 1 * 
(Louis Lavelle,. De Vetre, p. 29). 

Tot ceea ce ne alcătuieşte universul nostru ontologic, 
(de la existenţa materială la cea spirituală) este un sis¬ 
tem al obiectelor (sau valorilor). 

Ştiinţa noastră este o reconstrucţie a lumii şi nu o 
aducere a lumii ca atare în uman. Nu vorbim şi nu gîn- 
dim cu lucruri, nici nu ne folosim de ele ca lucruri. 
Pentru a le face ale noastre trebuie să le prindem în 
relaţie cu noi, în relaţie însă de un fel distinct (în ordine 
ontologică) decît cea a lucrurilor în natura lor. Ca să le 
transferăm, noi trebuie să le luăm în stăpînire (să le 
măsurăm, zicea încă Protagoras), adică să le trecem în 
regim de obiect. Altfel, am rămîne la „o reprezentare 
confuză a lucrurilor, care conţine numai ceea ce le apar¬ 
ţine în sine, dar numai sub forma unei îngrămădiri pe 
care nu le distingem unele de altele cu conştiinţă** (Cri¬ 
tica..., p. 82). Say, oricum nu le-am distinge „cu conşti- 
inţa“ în ordine generică, ci doar individuală. Am fi, în 
consecinţă, doar această reacţie, ceea ce ar atrage după 
sine imposibilitatea noastră ca istorie, imposibilitatea ca 
limbaj şi gîndire, imposibilitatea ca ştiinţă. 

Ce ar mai fi, revenind, matematica, ce şi fizica (sau 
ştiinţele naturii) ? 

Receptivă, sensibilitatea se află în faţa unei materii 
amorfe, din punctul nostru de vedere. în sine, materia 
are forma ei, dar cu aceasta nu putem lucra. Dacă sen¬ 
sibilitatea nu ar fi structurată, la rigoare, n-ar mai fi 
nici receptivitate. Mai mult, n-ar mai sta ca termen. 
Prin urmare, ea este în măsura îp care este un sistem 
de structuri în care prinde şi organizează materia trans- 
subiectivă. „Căci... obiectele simţurilor nu pot fi per¬ 
cepute decît numai în conformitate cu formele (structu¬ 
rile) sensualităţii** (Prolegomene, p. 54). 

întrucît matematica îşi reprezintă „toate conceptele 
în intuiţie**, matematica pură (deci în termen epistemo¬ 
logic) şi le construieşte „în intuiţia pură**. Astfel că „geo¬ 
metria s-ar întemeia pe intuiţia pură a spaţiului**, arit¬ 
metica şi-ar crea „conceptele ei de număr prin adăugirea 
succesivă a unităţilor de timp**, iar mecanica pură, în 

fine, „cu ajutorul aceleiaşi reprezentări 11 (a timpului), 
„conceptele de mişcare 11 (Ibidem, p. 55). 

Matematica, deci, presupune reprezentarea fenome¬ 
nului, dar obiectul său este construcţia sa. Problema nu 
este una de cunoaştere, ci de construcţie. Şi, cu toate 
acestea, în kantianism, matematicii i se pun limite. Ia 
în seamă fenomenul, dar nu este cunoaştere a lui (în acest 
caz ar trebui să fie a lucrului ca fenomen), ci îl orga¬ 
nizează spaţio-temporal. Cum nu-1 cunoaşte,. de ce se 
opreşte în faţa lui ? 

Or, „problema centrală şi proprie cunoaşterii în ge¬ 
neral, esenţa acelei «despre ce este vorba», are un ca¬ 
racter cu totul nematematic 11 (Oscar Becker, Măreţia şi 
limitele gîndirii matematice, p. 172). 

Kant ezită între o matematică în termen de un „con- 
ţinut“ şi alta ca o construcţie pură. în mod firesc, 
aceasta din urmă trebuia să anuleze orice limitare, pen¬ 
tru că „gîndirea matematică... este complet indiferentă 14 
faţă de „sensul valorii fenomenelor 14 şi de conţinutul lor. 

„în această privinţă Brouwer s-a exprimat, într-o 
ocazie, într-un sens care ar putea fi interpretat ca sta¬ 
bilirea unui principiu de «neutralitate» a matematicii. 
Conform cuvintelor lui, matematica se bazează pe ope¬ 
raţii care sînt independente pe de o parte de limbaj, pe 
de altă parte de «obiectele» la care se referă. Sau, altfel 
spus, este cu totul indiferent dacă aceste obiecte sînt 
«lucruri în sine» sau «fenomene», în sensul lui Kant, 
dacă, în general, ele sînt obiecte pasive sau simple acte 44 
(Ibidem, p. 167). 

Ijnterpretînd-o, aşadar, încă (fie şi într-o anumită mă¬ 
sură) tradiţionalist, oscilînd între un concept cognitiv şi 
altul formal al ei, Kant o limitează la „fenomen 44 cînd 
„substratul operaţiilor sale îi este indiferent 44 (Ibidem, 
p. 167). 

De aici şi ceea ce s-a putut numi „agnosticismul 44 kan- 
ti.an. 

Cu luarea în seamă a „fizicii 44 şi, mai departe, a me¬ 
tafizicii se adaugă însă noi explicaţii menite să-i reducă 
din gravitatea sau, oricum, să4 pună într-un concept 
ireductibil la forma sa, aşa-zicîndu-i, clasică. 

în concluzia la Estetica transcendentală (ştiinţa des¬ 
pre toate principiile sensibilităţii a priori), prin punerea 
acesteia în termeni restrictivi : „judecăţile 44 ei „nu se 
întind... niciodată mai departe de obiectele simţurilor şi 

nu pot fi valabile decît pentru obiecte ale experienţei 
posibile 1 *, Kant face deja deschiderea către Logica trans¬ 
cendentală, „ştiinţă care ar determina originea, sfera şi 
valabilitatea obiectivă 11 a conceptelor „capabile să se ra¬ 
porteze la obiecte nu ca intuiţii pure sau sensibile, ci 
numai ca acţiuni ale gîndirii pure“ (Critica raţiunii pure, 
p. 66, 89, 55). 

Dacă Estetica avea a răspunde la prima întrebare 
(„cum este posibilă matematica pură“), logica se aplică 
celorlalte : „cum este posibilă fizica pură“ şi „cum este 
posibilă metafizica în general 11 . 

Deocamdată, pînă la marea distincţie intelect-raţiune, 
se impune doar cea între sensibilitate şi intelect. 

Ambele, „tulpini 11 dintr-o „rădăcină comună 11 , ele se 
separă însă după cum, prin sensibilitate, „obiectele ne 
sînt date“, iar prin intelect, „gîndite**. 

„Facultate de cunoaştere nesensibilă 11 . întrucît nu 
există decît două moduri „de a cunoaşte* 1 ,, prin intuiţie 
şi concept, intelectul aparţine celui secund. 

Dacă sensibilitatea este „receptivitatea simţirii noas- 
tre“, intelectul este „capacitatea de a gîndi obiectul intui¬ 
ţiei sensibile**. Amîndouă „facultăţi** necesare („idei fără 
conţinut sînt goale, intuiţii fără concepte sînt oarbe**), 
ele se presupun şi se întregesc, dar tocmai de aceea se 
şi disting. Sensibilitatea se determină prin receptivitate, 
îşi ia obiectul ca dat, formele sale sînt intuiţii ; intelectul 
este spontan (producîndu-şi „reprezentările**), obiectele 
sale sînt „gîndite**, iar formele sale, concepte. Sensibi¬ 
litatea întemeiază matematica pură, intelectul fizica 
(Ibidem, p. 61, 102, 91). 

Sensibilitatea prinde doar „diversul** reprezentărilor, 
nu şi legătura acestuia ori, cu atît mai p'uţin, unitatea 
sa, care constituie principiul posibilităţii intelectului. 
Aceasta (unitatea) presupune conştiinţa sintezei şi, de 
aceea, poate fi numită unitate transcendentală a conşti¬ 
inţei de sine, fără de care „diversele reprezentări care 
sînt date într-o anumită intuiţie nu ar fi toate repre¬ 
zentările mele**. Şi sensibilitatea unifică reprezentările 
intuiţiei, dar întrucît „ne sînt date". Intelectul însă o 
face astfel încît ele să fie „legate într-o conştiinţă**, act 
de tot necesar, fiindcă numai „unitatea conştiinţei... 
constituie raportul reprezentărilor ca un obiect, deci 
valabilitatea lor obiectivă** (Critica raţiunii pure, p. 132). 

Pentru că diversul intuiţiei sensibile apare ca o uni¬ 
tate, cum aceasta nu este posibilă decît" prin unitatea 
conştiinţei, intelectul este făcut necesar din perspectiva 
cunoaşterii în genere. Distinct de sensibilitate, el îşi 
face din datele ei, materia sa, pentru că ea însăşi se 
pune în această condiţie. 

Determinat el însuşi „în raport cu funcţiile logice 
de a judeca 11 , diversul se aduce singur în conceptul 
conştiinţei generice. Iar întrucît categoriile sînt tocmai 
„aceste funcţii logice ale judecăţii 11 , diversul urmează 
a fi determinaţ în raport cu ele. „Deci, şi diversul din- 
tr-o intuiţie dată este supus necesar categoriilor 11 . Ast¬ 
fel încît, de acuma, putem spune că din cunoaştere fac 
parte : conceptul „prin care un obiect este.gîndit" (ca¬ 
tegoria) şi intuiţia, prin care obiectul este „dat". 

Raportîndu-se la „obiecte ale intuiţiei în genere 11 , 
conceptele pure ale intelectului (categoriile) apar deci 
ea forme de gîndire şi nu de cunoaştere, aceasta fiind 
o relaţie. Or, conceptele pure aparţin intelectului ca 
forme (sau structuri-funcţii) ale sale, ele îi dau identita¬ 
tea, îl fac să fie ceea ce este. 

Kant numeşte conceptele pure, prin care intelectul 
se raportează a priori la obiectele intuiţiei, categorii, 
cum o spune el însuşi, după Aristotel, numai că, identi¬ 
ficarea, instrumentarea şi construcţia lor într-un sistem 
aveau să fie „foarte mult“ diferite. 

Proiectul aristotelic, de stabilire a conceptelor „fun- 
damentale“, va fi fost demn de un bărbat perspicace pre¬ 
cum Stagiritul, însă absenţa unui „principiu" ar fi făcut ca 
sistemul să cadă într-o anume incoerenţă.. Complet, el 
^este totuşi o „rapsodie", avînd, poate, doar „valoarea 
unei îndrumări pentru cercetătorii viitori decît pe aceea 
a unei idei sistematic dezvoltate care să merite să fie 
adoptată" (Critica raţiunii pure, p. 141, 111; Prolego¬ 
mene, p. 114, 115). 

De bună seamă că cele două „tabele" ale categoriilor 
— aristotelică şi kantiană — se deosebesc în multe, chiar 
în principiul lor, metafizic (ontologic), de o parte, epis¬ 
temologic, de - alta. însă completitudinea şi existenţa 
unui principiu, oricum, sistematicii aristotelice nu-i pot 
fi contestate. 

La prima vedere, aceasta nu are, kantian vorbind, 
nici un principiu, fiindcă nu doar numărul se modifică. 

de la o expunere la alta, ci şi ordinea. De regulă, Sta- 
giritul le pune în această succesiune : substanţa, canti¬ 
tatea, calitatea, relaţia;' locul, timpul, poziţia, posesia, ac¬ 
ţiunea şi pasiunea (în Categorii şi în Topica). în Meta¬ 
fizica însă, în cartea a Vil-a, 1, 1028 b, în XII, 1, 1069 
a, calitatea este trecută mai înaintea cantităţii, iar în 
VII, 1029 b, timpul este trecut înaintea locului. 

Ordinea, ce-i drept, nu este cel din urmă lucru în- 
tr-un sistem categorial şi, de aceea, în contra aparen¬ 
ţelor, Aristotel n-o tratează '„rapsodic 14 . Mai întîi aşază 
substanţa pentru a fi subiect faţă de care toate cele¬ 
lalte sînt predicate. Aşa fiind, ea nu este numai primă 
categorie, ci este principiul sistertiului. De aceea, fără 
să fie propriu-zis kategorein, o atribuire, substanţa face 
parte din sistemul categoriilor. Lăsată în afara lui, 
aceasta şi-ar fi pierdut sensul, pentru că sistemul este 
de fapt sistemul substanţei, al substanţei care, întrucît 
este subiect, are calitate, cantitate, timp, loc, relaţii etc. 
Toate acestea, avea să comenteze Porfir, „sînt în ea şi 
au nevoie de ea spre a fi“ (Comentarii, 22 r). Astfel, ca¬ 
litatea, cantitatea, timpul, locul... urmau să aibă exis¬ 
tenţă de sine stătătoare ; or „aceste categorii diferite de 
substanţă nu au a fi socotite ca fiinţe în sensul propriu 
al cuvîntului, ci calităţi şi mişcări ale Fiinţei “ (Aristotel, 
Metafizica, XII, 1, 1969 a). Aşa stînd lucrurile, ordinea 
lor sau, mai curînd, principiul acesteia, trebuie să se 
supună logicii substanţei. Deci „mai înainte 14 şi „după 44 
în succesiune sînt în funcţie de mai „aproape 44 şi mai 
„departe 44 de Fiinţă. 

Asemenea, în principiu, avea să procedeze şi Hegel, 
cînd identifica în calitate prima ~ determinaţie, în can¬ 
titate (ca determinaţie exterioară) pe cea de a doua 
ş.a.m.d. 

Aristotel, aşadar, pune mai întîi substanţa şi după 
ea, cu ezitări, calitatea şi cantitatea. Ezitările, însă, nu 
descalifică întreprinderea sau, oricum, nu aduc în mod 
negativ o probă pentru contestarea existenţei unui prin¬ 
cipiu în „categoriologia 44 aristotelică. Argumente se pot 
aduce şi pentru ordinea din Categorii, 4 (substanţă, can¬ 
titate, calitate...), dar şi pentru cea din Metafizica, XII, 
1 : substanţă, calitate, cantitate... Dintr-un punct de ve¬ 
dere, poate acela al numirii (din Categorii), cantităţii îi 
revine anterioritatea în sistem fiindcă, însemnînd unu 

sau multiplu, „unul şi multiplul măririi sînt anterioare, 
desigur, lui a fi de lin anumit fel“ (Porfir, Comentarii, 
6, 5 a). Din altul însă, poate predominant metafizic, ca¬ 
litatea este anterioară, ca fiind „diferenţa substanţei 14 
(Metafizica, V, 14, 1020 a). 

Greu de hotărît între. una şi cealaltă, dar dacă ţinem 
seama şi de pasajul din Metafizica XII, în care nu se 
face o simplă enumerare, ci se apasă pe ordinea în suc¬ 
cesiune : mai întîi substanţa şi „după ea vine calita¬ 
tea.aceasta pare să fie cea mai potrivită sistematizare, 
în limitele aristotelismului. 

Dar nu numai atît, pentru că această ordine, fiind a 
metafizicii, este prin întemeiere mai puternică. In con¬ 
secinţă, din acest punct de vedere, substanţa este astfel 
şi numai întrucît se diferenţiază calitativ este calitatea 
a ceea ce „poate fi împărţit în două sau mai multe ele- 
mente“, căci, fiecare dintre acestea „este, prin natura sa, 
un 'lucru unul şi determinat 14 (Metafizica, V, 13, 1020 a). 

în fine, cit priveşte completitudinea, orice sistem ca¬ 
tegorial care are un principiu, în limitele acestuia îşi 
este .suficient sieşi. De aceea, judecata asupra număru¬ 
lui categoriilor se supune celei asupra principiului sis¬ 
temului. Numărul, ca atare, nu spune nimic, pentru că 
orice sistem nu poate să aibă decît atîtea sau atîtea ca¬ 
tegorii. Un sistem alcătuit dintr-o infinitate numerică 
de clemente este un nonsens. Mereu alte construcţii, de 
aceea nu sînt în funcţie de identificarea numerică a ca¬ 
tegoriilor, ci de alegerea principiului. 

Astfel, chiar sistemul kantian poate fi socotit incom¬ 
plet, întrucît aceeaşi întrebare ca în cazul aristotelismu¬ 
lui se poate pune şi de această dată. De ce zece, de o 
parte, de ce douăsprezece, de alta ? 

întrebarea, deci, trebuie pusă altcum : se justifică 
cele zece sau cele douăsprezece în funcţie de principiu ? 
Sau acestea, zece, douăsprezece, satisfac elementar prin¬ 
cipiul ? 

Există, stabilea Kant, „atîtea concepte pure ale in¬ 
telectului care se raportează a priori la obiecte ale in¬ 
tuiţiei în genere cîte funcţii logice existau în toate jude¬ 
căţile posibile 44 ale „intelectului în judecăţi 44 . Căci 
„funcţiile amintite epuizează complet intelectul şi îi mă¬ 
soară în întregime capacitatea 44 (Critica..., p. 110)). 

Judecăţile erau : după cantitate : universale, particu¬ 
lare, singulare după calitate : afirmative, negative, in- 

finite; după relaţii: categorice, ipotetice, disjunctive • 
şi, în sfîrşit, după modalitate, problematice, asertorice, 
apodictice. 

în urinare, „conceptele pure“ sau „categoriile" aveau 
să fie în mod corespunzător : ale cantităţii (unitatea, 
multiplicitatea, totalitatea), ale calităţii (realitatea, ne¬ 
gaţia, limitaţia), ale relaţiei (inerenta, cauzalitatea, co¬ 
munitatea sau acţiunea reciprocă între activ şi pasiv), 
iar ale modalităţii, posibilitatea, existenţa şi necesitatea. 

„Aceasta este lista tuturor conceptelor originar pure 
ale sintezei pe care intelectul le cuprinde a priori în 
sine şi în temeiul cărora numai el este un intelect pur ; 
pentru că numai cu ajutorul lor el poate înţelege ceva 
în diversul intuiţiei, adică poate gîndi un obiect al ei“ 
(Critica..., p. 111). 

De ce numai acestea şi „în acijst număr", nu s-ar 
putea indica „nici o raţiune", previne Kant (Ibidem, p. 
140). Prudenţă ? Dacă da, oricum, din spirit de metodă, 
necesar în orice construcţie de acest fel. De altminteri, 
încă o dată, numărul este discutabil numai dacă siste¬ 
mul h-u îşi este suficient sieşi şi deci nu este operaţional. 

Problema este alta : îndeplinesc cele douăspre¬ 
zece categorii condiţia de elemente într-un sistem 
perfect coerent pentru a da răspunsul la cea de-a doua 
întrebare a filosofiei transcendentale ? 

Forme ale intuiţiei şi intuiţie ele însele, ceea ce în¬ 
seamnă că sînt unitatea „diversului", spaţiul şi timpul 
presupun „şi o legătură cu care trebuie să fie conform 
tot ce trebuie să fie reprezentat ca determinat" în ele 
ca o condiţie a sintezei „oricărei aprehensiuni". Această 
sinteză nu ar putea să aibă loc decît într-o „conştiinţă 
originară" şi „în conformitate cu categoriile" care apar 
astfel, ca valabile pentru toată experienţa şi, deci, pen¬ 
tru „toate obiectele experienţei". 

Cu ajutorul spaţiului şi al intuiţiei sensibile ex¬ 
terne configurăm (formal) această casă, ca acest în¬ 
treg. Dar acest întreg este altceva decît intuiţia sensi¬ 
bilă şi decît spaţiul, ceea ce ne trimite la o determinaţie 
a sa, ca atare. întregul este un omogen, prin urmare el 
este posibil prin categoria cantităţii- 

Sau, în altă ordine, percepem, de pildă, îngheţarea 
apei. Avem de-a face aici cu două stări (fluiditatea şi 
soliditatea) care se află în succesiune (adică în relaţie 

temporală). Prin forma timp căpătăm numai reprezenta¬ 
rea succesiunii, dar nu şi pe aceea legăturii. Or, aceasta 
e posibilă numai prin aplicarea cauzei care ne-ar duce 
la determinarea a „tot ce se întîmplă în timp în genere 
din punct de vedere al relaţiei...“. Succesiunea, de 
acuma, este pusă într-un raport al cauzelor şi efectelor. 

Gîndire a unui obiect în genere, categoriile se aplică 
acestuia nu în forma intuiţiei lor, ci în aceea a legilor 
„legăturii 14 lor. Prin urmare, explicăm cu ele : „cum 
putem prescrie... naturii legea 44 şi cum o facem posibilă 
(Critica.'., p. 156, 157, 159). Căci natura luată ca totali¬ 
tate a obiectelor experienţei presupune legi necesare şi 
universale. Acestea însă numai ca legi ale lucrurilor în- 
truoît sînt obiecte ale unei experienţe posibile şi nu ale 
lor în sine. 

Cît ne-am raporta la natură ca totalitate a lucru¬ 
rilor în sine, cunoaşterea n-ar fi posibilă nici a priori, 
nici a posteriori. Nici a priori, pentru că intelectul ar 
urma să se supună lucrului ca şi cum i-ar fi dat mai 
dinainte, or, acesta dacă este (şi este), nu este ca obiect. 
Fiind, el există într-o altă ordine decît cea a subiectului. 
In consecinţă, ce şanse am avea să gîndim ceea ce este 
fără a şti cum este? Şi încă mai grav, ce ne-ar da ga¬ 
ranţia că intelectul se raportează la lucruri, cînd şi de 
o parte şi de alta avem de-a face cu termeni în sine ? 
Din acest dualism nu s-ar putea ieşi decît prin presupu¬ 
nerea unei, aşa-zicînd, armonii prestabilite. Presupoziţia 
însă e introdusă ilicit.. 

Admiţînd-o totuşi, cum se face că intelectul îşi 
construieşte un obiect care este altfel decît lucrul ? Dacă 
acesta n-ar fi distinct, ce ar mai fi intelectul şi cunoaş¬ 
terea însăşi ? Fiind însă altceva decît lucru, obiectul 
trebuie raportat la subiect. Prin urmare, o cunoaştere 
a posteriori pură nu este posibilă : nu ne-am asuma 
lucrul şi ne-am pierde ca subiect. 

Ar rămîne, de aceea, ca singură şansă, cunoaşterea 
a priori, ceea ce vrea să însemne asumarea conformi¬ 
tăţii necesare „cu legile pe care o au lucrurile ca obi¬ 
ecte ale experienţei 44 . Dar legile, pentru că nu sînt ale 
lucrului ca lucru, urmează a fi ale experienţei posibile, 
ca principii fundamentale ale ei. 

„Astfel, enunţă Kant, este dezlegată problema pusă 
în a doua întrebare : cum este posibilă fizica pură ?“ 
(Prolegomene, p. 76, 89). ' 

Strînse într-un sistem, principiile experienţei' pure 
(ale Esteticii transcendentale : spaţiul şi timpul, întru- 
cît sînt condiţii ale posibilităţii lucrurilor ca fenomene, 
ale judecăţilor sintetice, cum că orice obiect este supus 
„condiţiilor necesare ale unităţii sintetice a diversului 
intr-o experienţă posibilă 11 , dar mai cu seamă cele ale 
intelectului, care „nu sînt altceva decît reguli ale folo¬ 
sirii obiective a categoriilor 11 ) fac posibil un sistem al 
obiectului, al naturii ca obiect (Critica..., p. 187, 188 ; 
Prolegomene , p. 90)., 

în discuţie este problema construcţiei obiectului, 
acum ca sistem al naturii şi (mai e nevoie s-o spu¬ 
nem 7) al naturii ca totalitate a lucrurilor. Acestora, 
în sinea lor, nici conceptele pure ale intelectului, nici 
formele a priori ale sensibilităţii nu li se aplică, mai 
întîi pentru că lucrurile sînt în sine (noumena), apoi 
întrucît obiectul însuşi nu este lucru cunoscut, ci lu¬ 
cru reconstruit. Cît stă în faţa conştiinţei şi devine al 
ei, lucrul este ca obiect. Dar în această condiţie nu trece 
decît în (şi prin) fenomenalitatea lui. 

Real în sine, fiind Necondiţionatul, lucrul în sine 
nu poate fi ca atare trecut sau pus în relaţie cu subiec¬ 
tul. Altminteri ar fi condiţionat şi, deci, limitat, căci 
ă cunoaşte, zicea Hamilton (din „şcoala scoţiană 1 *), în¬ 
seamnă a condiţiona, adică a cuprinde. Or, „fiinţa în 
sine nu poate fi cunoscută 11 (Aristotel, Metafizica, VII, 
10, 1036 a). Sau este incognoscibilă în absolut, aceasta 
insă dintr-o perspectivă schimbată, predominant onto¬ 
logică, întruoît „a zice că nu putem cunoaşte esenţa 
absolutului, înseamnă a admite pe tăcute existenţa ^b- 
solutului“ (Titu Maiorescu, Prelegeri de filosof ie, p. 204). 

Poziţie negativă, în limitele gnoseologice, din punct 
de vedere metafizic (ontologic) agnosticismul apare ca 
negativitate non-restrictivă, ori, zicînd ca Lucian Blaga, 
asemenea unei „censuri transcendente", numai că insti¬ 
tuite de subiect în faţa absolutului, paradoxal, pentru 
a şi-l face ca termen în raportare. în absenţa „censurii", 
subiectul, ce-i drept, s-ar pune ca absolut, însă prin pier¬ 
derea Absolutului ontologic. Or, „numai în cadrul unui 
finalism ontologic îşi găseşte explicaţia necesară... su¬ 
biectivitatea cunoaşterii individuale însăşi" (Lucian Bla¬ 
ga, Trilogia cunoaşterii, p. 480). 

Presupunînd-o ca absolută, cunoaşterea n-ar fi, prin 
aceasta, desţărmurită, ci limitată, de îndată ce ea s-ar 

institui destituind fiinţa în sine. în acest caz însă, ce 
âr mai fi ea, ca absolut, cînd absolutul este suspendat ? 

Incognoscibilitatea, de aceea, vrea să însemne doar 
mişcarea de de-limitare, acea negativitate de tot ne¬ 
cesară pentru întemeierea nelimitării cunoaşterii. în 
alte cuvinte, ea nu are limite numai întrucît este o de¬ 
păşire a limitelor. 

Incognoscibilitatea şi cognoscibilitatea, ambele în ab¬ 
solut, sînt poziţii abstracte şi deci ruinătoare, prima în 
ordine gnoseologică şi ontologică, iar cealaltă, invers, 
ontologică şi gnoseologică. Incognoscibilitatea abstractă 
ar instala un dualism cu urmări grave în amîndouă ori¬ 
zonturile, pentru că, pe de o parte, subiectul n-ar mai 
putea fi o „fenomenologie 11 , deci, o mişcare de autocon- 
strucţie prin asumarea lumii, iar, pe de alta, el ar sta 
ca termen alături de „fiinţa în sine“, cu demnitate on¬ 
tologică egală. întrerupînd comunicaţia, instituim deci 
doi termeni „în sine“, ceea ce este fără de sens 

Cognoscibilitatea în absolut, apoi, ar începe printr-o 
suspendare a fiinţei în sine, pentru a încheia cu o li¬ 
mitare a cunoaşterii înseşi. De fapt, ambele poziţii se 
adună în aceeaşi mare şi infructuoasă negare : a cunoaş¬ 
terii şi a fiinţei metafizice în conceptul lor autentic şi 
în aceeaşi imposibilitate de legitimare a gnoseologiei ca 
teorie a cunoaşterii deschise şi a ontologiei ca temei (sau 
garanţie) a acesteia. 

în aparenţă, sau cel puţin la o primă evaluare, Kant 
procedează încă abstract, în modul empirismului tîrzju, 
care, cu Locke şi Berkeley, oprea cunoaşterea în faţa 
„lucrului în sine“ şi astfel eşua, în cele din urmă, în- 
tr-un „idealism fantastic 11 (a fi înseamnă a fi perceput), 
ca şi în modul raţionalismului, care, prin intuiţia inte¬ 
lectuală, postula existenţa în sine atît a subiectului, cît 
şi a fiinţei. 

Ce-i drept, în limitele sensibilităţii şi ale intelectu¬ 
lui, lucrurile au a se orienta „după cunoaşterea noastră" 
şi nu invers. însă lucrurile ca obiecte şi nu în sine, pen¬ 
tru că „intelectul meu şi condiţiile în care el poate lega 
determinările lucrurilor în existenţa lor nu prescriu nici 
un fel de lege" (Critica raţiunii pure, p. 24 ; Prolegomene, 
p. 73). Totuşi, ceea ce pare a fi subiectivism şi agnosti¬ 
cism este, în realitate, o aducere a fenomenului (pentru 
că sensibilitatea şi intelectul numai acestuia i se aplică) 
în condiţia obiectului. La rigoare, matematica şi fizica 

nu sînt limitate refuzîndu-li-se capacitatea de recon¬ 
strucţie a „lucrului în sine“ pentru că nu acesta era (nu 
acesta este) obiectul lor. Dacă mintea noastră s-ar com¬ 
porta la fel în toate exerciţiile sale, de ce atîtea ? N-ar 
fi ele redundante ? 

Da bună seamă că ipoteza kantiană este în oarecare 
măsură restrictivă în raport cu şansele matematicii şi 
ale fizicii. Oricum, şi acestea sînt proiecţii sau construc¬ 
ţii ale „lucrului în sine“, numai că din perspectiva şi cu 
mijloacele lor. Insă trebuie să avem mereu în vedere 
faptul că nici una nu-1 reconstruieşte ontologic, sau nu 
este o teorie a fiinţei ca fiinţă şi, zicînd după Hegel, 
un discurs asupra posibilităţii absolutului de a sta în 
faţa conştiinţei ca absolut. 

Consecinţele restrictive şi separaţia totuşi abstractă 
a „fenomenului 14 şi „lucrului în sine“ veneau însă din 
acelaşi loc, care este, poate, „cheia“ kantianismului şi 
şansa modernităţii lui. Este vorba de distincţia intelect- 
raţiune. 

Incepînd cu simţurile şi înaintînd către intelect, 
„orice cunoaştere 14 s-ar desăvîrşi în raţiune, „deasupra 
căreia nu se găseşte în noi nimic mai înalt pentru a pre¬ 
lucra materia intuiţiei şi a o aduce sub cea mai înaltă 
unitate a gîndirii 44 . 

Facultate a unităţii fenomenelor cu ajutorul regulilor, 
pentru că se raportează la experienţă şi la „un obiect 44 , 
intelectul nu poate să procure „cunoştinţe sintetice din 
concepte 44 , deci nu poate ajunge la principii. Rămîne ra¬ 
ţiunii de a o face, întrucît se aplică intelectului, şi de a 
depăşi conceptele pure în idee, pentru că principiul ei 
(şi principiul suprem) este necondiţionatul'(Critica,raţiu¬ 
nii pure, p. 283, 284). 

Avînd de-a face doar cu obiecte ale experienţei po¬ 
sibile, intelectul este condiţionat şi, de aceea, el se miş¬ 
că în seria condiţiilor. în măsura în care caută condiţia 
condiţiei trece de la o condiţie la alta şi nu la necondi¬ 
ţionat. Acestuia i se aplică numai raţiunea, căci numai 
ea poate „să-l reclame în lucrurile în sine 44 necontradic- 
toriu. Dacă am admite că intelectul ,-,se orientează după 
obiecte ca lucruri în sine, se va găsi că Necondiţionatul 
nu poate fi gîndit fără contradicţie“. Dacă însă acceptăm 
că tot ceea ce se numeşte cunoaştere nu se orientează 
după lucruri ca „lucruri în sine 44 , ci că acestea, „ca fe- 

nomene 44 , ţin de „modul nostru de reprezentare 14 , atunci 
contradicţia dispare. Şi, în consecinţă, „se va găsi să ne¬ 
condiţionatul poate fi identificat „nu în obiecte întrucît 
le cunoaştem (ne sînt date), ci... în ele întrucît nu le cu¬ 
noaştem, ca lucruri în sine“ (Ibidem, p. 26). 

Facultate a „principiilor 14 , raţiunea conţine Idei care 
dau sens Necondiţionatului, sau absolutului (fiind „vala¬ 
bil fără restricţii 44 ) pentru că prin ele se obţiru „cunoş¬ 
tinţe 44 cărora nu le mai corespunde „vreun obiect 44 din- 
tr-o experienţă. Prin sensibilitate şi intelect doar se „si¬ 
labiseau 44 fenomene „în conformitate cu unitatea sinte¬ 
tică 44 ; raţiunea însă conferă una „de cu totul altă na¬ 
tură 44 , anume aceea a regulilor sub principii. în număr 
de trei, conţinînd unitatea absolută a subiectului gindi- 
tor (sufletul), unitatea absolută a seriei condiţiilor feno¬ 
menului (lumea) şi unitatea absolută a condiţiei tuturor 
obiectelor gîndirii (Dumnezeu), tipurile (clasele) Ideilor 
se determină ca „o totalitate absolută a condiţiilor 44 . 

Cind n-au fost înţelese în sensul lor autentic (şi ca¬ 
zul ar fi al metafizicii tradiţionale), ele au putut să ducă 
la psihologia raţională, la cosmologia raţională şi la teo¬ 
logia raţională, toate sisteme de raţionamente probabile 
(în cele din urmă sofistice, dar „sofisticări... ale raţiunii 
pure înseşi 44 şi nu „ale oamenilor 44 ), căci pe calea pri¬ 
mei clase se va fi ajuns la aparenţa unităţii absolute a 
subiectului gînditor, prin cea de-a doua la conceptul ne¬ 
sigur al totalităţii absolute a seriei condiţiilor pentru 
un fenomen dat şi, în fine, cu cea de-a treia la „o fiinţă 
a tuturor fiinţelor 44 . 

Psihologia raţională, procedînd abstract, va fi ajuns 
să lucreze cu un concept al sufletului imaterial, inco¬ 
ruptibil (fiind simplu), personal, nemuritor, cînd nici una 
dintre aceste determinaţii nu aparţine „experienţei po¬ 
sibile 44 şi, deci, nu ne spune nimic sigur. „Hoinărind în 
spiritualismul care pentru noi e lipsit de fundament în 
viaţă 44 , psihologia raţională se dovedeşte a nu fi „ raţio¬ 
nală a (Ibidem, p. 299, 292, 285, 300, 308, 327, 313). Or, 
psihologia trebui§ întemeiată ca fiziologie a simţului 
intern, fiindcă numai astfel „eul cugetător 44 (sufletul) va 
putea fi circumscris exact. 

„Psihologia raţională 44 se va fi angajat într-o deter¬ 
minare a naturii lui şi de aceea va fi prezumată doar. 
îl va fi căutat ca pe o substanţă în sine, permanentă, 
eludînd „experienţa posibilă 44 şi „condiţia ei subiectivă 41 

care e viaţa şi, oricît ar fi de ciudat, decăzîndu-1 din 
identitatea sa. Or, psihologia are în rosturile ei legiti¬ 
marea lui „eu gîndesc“ (a sufletului) ca sistem al facul¬ 
tăţilor lui şi, prin acestea, al formelor pure care îi asi¬ 
gură şi îi dau identitate ca subiect (Prolegomene, p. 133). 

La rîndul ei, „cosmologia raţională 14 , angajînd raţiu¬ 
nea în desluşirea seriei condiţiilor, pentru a evita re¬ 
gresiunea la nesfîrşit va fi construit un concept al Ne¬ 
condiţionatului ca termen prim, nesigur însă şi contra¬ 
dictoriu, procedînd după modul intelectului. De aici şi 
reprezentarea lui contradictorie. 

Dar raţiunea omenească sănătoasă, cum ar fi zis He- 
gel, nu întîrzie să-şi ia propriile măsuri de precauţie şi 
control. Rezultate dintr-o extindere asupra lucrului în 
sine a minţii noastre, antinomiile (1. Lumea are început 
în timp şi limită în spaţiu — Lumea este infinită; 2. 
Totul în lume este format din elemente simple — Ni¬ 
mic nu este simplu, ci compus ; 3. Există o cauzalitate 
prin libertate — Nu există libertate, totul fiind natură ; 
4. In seria cauzală a lumii există o fiinţă necesară — 
In această serie nimic nu este necesar, ci totul contin¬ 
gent), antinomiile, deci, ca „situaţii-limită“, întorc ra¬ 
ţiunea către ea însăşi, pentru a se întrebuinţa şi folosi 
în limitele ei, adică în puterile ei. 

Ivite din instituirea lucrurilor în sine ca obiect al 
cunoaşterii şi conţinut al cunoştinţei şi, în urmare fi¬ 
rească, făcînd problematic conceptul metafizicii, pentru 
că aceasta se vedea „tîrîtă în două direcţii opuse 44 , anti¬ 
nomiile, ca şi „paralogismele“ psihologiei raţionale tre¬ 
ceau în condiţie de avertisment şi, parcă, de reguli ale 
metodei pentru „cunoaşterea raţiunii omeneşti “ şi buna 
ei folosire în întemeierea cunoştinţei. 

în sfîrşit, „teologia raţională 11 (şi, prin analogie cu 
ea, orice „metafizică speculativă 14 ), rupînd „cu experienţa 44 
şi în contra ei, construieşte un concept nefondat al unei 
fiinţe în sine (sau suprasensibile) şi, situaţie paradoxală, 
se slujeşte de el „pentru a determina posibilitatea şi, 
prin urmare, realitatea tuturor celorlalte lucruri 44 (Ibidem, 
p. 140, 151, 152). 

Hegel, lucrînd el însuşi cu distincţia intelect-raţiune 
într-un concept încă mai autentic şi mai operaţional, 
avea să-l preţuiască pe Kant, din acest punct de vedere, 
aşa cum numai el ştia s-o facă, generos, cu largă com- 

prehensiune, dar şi critic pînă la severitate. „De la Kant 
încoace a intrat fri uzul limbajului filosofic să se facă 
distincţie 11 între intelect ca „gîndire în raporturi finite 11 
şi raţiune „ca gîndire care are ca obiect al său necon¬ 
diţionatul infinitului 11 . 

Intrînd în paralogisme şi în contradicţii (antinomii) 
cînd se exercită asupra infinitului, intelectul se situa în 
argument pentru raţiune şi, mai departe, pentru con¬ 
strucţia unui întreg, al concretului (rezultat din „unirea 
infinitului cu finitul cunoaşterii 1 *), în idei. „Este un mare 
cuvînt acela de a spune că raţiunea produce idei“, nu¬ 
mai că „la Kant el este o abstracţie. Concretul raţiunii 
ar fi doar îmbinarea necondiţionatului cu condiţionatul** 
(Prelegeri de istorie a filosofiei, II, p. 603, 604). 

Kant face distincţia în cauză cit se poate de clar şi 
lucrează cu ea, însă separaţia mai de profunzime, a lu¬ 
crului în sine de fenomen, este cel puţin stingheritoare. 
De aici, mai întîi într-o ordine de principiu, îmbinarea, 
totuşi abstractă, a necondiţionatului şi condiţionatului, 
iar în alta, a aplicaţiilor, înţelegerea eului numai ca 
„gîndire a noastră 11 , nu însă şi ca „realitate 1 *, identifica¬ 
rea contradicţiilor în conştiinţă (ne-ar aparţine numai 
nouă „neexistînd în sine şi pentru sine**) şi neînţelege¬ 
rea sintezei „conceptului cu fiinţa**, pentru instituirea 
acesteia** (Ibidem, p. 610). 

De bună seamă că, din perspectivă kantiană, metafi¬ 
zica (ontologia), prin luarea termenului ei central, a fiin¬ 
ţei, se năruie (sau pare a se nărui). Aşa se şi face că lo¬ 
cul ei este luat de o expunere critică „într-un sistem 
complet** a întregului „stoc de concepte a priori", a di¬ 
viziunii lor „după diferitele izvoare pe care le au : sen¬ 
sibilitate, intelect şi raţiune**, „a întocmirii unei tabele 
complete** şi a analizei lor, ca şi tot „ce se poate deduce 
din ele“, în vederea explicării posibilităţii cunoştinţei 
sintetice a priori, a identificării principiilor „acestui fel 
de cunoştinţă** şi a limitelor ei (Prolegomene, p. 177— 
178). 

Acesta fiindu-i orizontul de exerciţiu, tot de aici îi vin 
ş! şansele de întemeiere „oa ştiinţă**. 

Cînd însă dezlega metafizica de conceptul fiinţei, 
Kant proceda prin reacţie faţă de tradiţie şi, la o ju¬ 
decată preliminară, acest fapt nu poate fi eludat nepă- 

gubitor pentru înţelegerea importanţei istorice (dar şi în 
perspectiva sistemului) a gestului său. 

Hegel îl evalua numai din punctul de vedere al unei 
filosofii de după Kant (în particular al propriei sale 
construcţii sau al modului de a fi al filosofiei în această 
determinaţie). Or, deşi necesară, raportarea, pentru a fi 
concretă, are nevoie şi de mişcarea cealaltă : către Kant 
venind dinspre tradiţie. Căci, dinspre aceasta, mai cu 
seamă dinspre aceasta, paradoxal (fiind o cale istorică), 
dezvăluie tocmai participarea la sistem. 

Metafizica prekantiană, prinsă în jocul teribil al insti¬ 
tuirilor, se prăbuşea, aşa-zicînd, în propriile-i izbînzi, 
lecţia ei, marea ei lecţie fiind a centralităţii, fiinţei. Insă, 
cu fiecare nouă construcţie prin care teoria fiinţei (onto¬ 
logia formală) căpăta un plus de coerenţă, aceasta se ve¬ 
dea contrazisă. 

Încă de la antici, de la Parmenides şi Platon, în ordine 
formală, se vor fi strîns mai toate condiţiile de inteligi- 
bilitate ontologică. în ordinea interpretării însă, meta¬ 
fizica. părea mai degrabă o succesiune sau o sumă de 
modele incomunicabile. Ontologia, aşadar, apărea ca 
ontologii neprinse într-o istorie ca sistem. 

Necongruente, parcă, cele două planuri de descriere 
şi de construcţie, cam asemenea antinomiilor, vor fi de¬ 
terminat punerea filosofiei în faţa ei însăşi, pentru luare 
de cunoştinţă. Aceasta însă nu era posibilă dccit prin- 
tr-un act de suspendare. 

Centrată şi formal şi material în fiinţă, metafizica 
trebuia să se pună între „paranteze 14 , ca atare, pentru 
a-şi evalua mijloacele şi şansele din punctul de vedere al 
subiectului ca subiect. „Incognoscibiliţatea“ kantiană a 
lucrului în sine (a fiinţei ca fiinţă) era tocmai o asemenea 
suspendare : agnostică, dacă o privim din lăuntrul cri¬ 
ticismului, a acestuia ca eveniment închis, metodică, 
dacă ieşim din orizontul lui. 

în metafizicile tradiţionale, fiinţa în sine era de¬ 
scrisă ca şi cum ar fi fost cunoscută. Prima problemă a 
ontologiei şi adevărata ei problemă nu putea fi însă 
aceasta, ci, încă o dată, aceea a putinţei subiectului (li¬ 
mitat) de a prinde în concept nelimitatul, fără a-1 condi¬ 
ţiona. Nu cumva absolutul indeterminat şi ilimitat 
(absolutus) este termen contradictoriu, căci a numi şi a 
gîndi înseamnă a delimita ? 

Dacă ar fi, spunea Gorgias încă, fiinţa n-ar putea fi 
gîndită nici numită. Dar, în acest caz, ontologia n-ar 
fi posibilă. Totuşi, mintea noastră se exercită ontologic. 

în faţa lui Kant stăteau două posibilităţi : una de a 
suspenda definitiv ontologia ca simplă vanitate şi alta 
de a cerceta., şansele ei de valabilitate în subiect. Or, 
critica raţiunii pure este tocmai un asemenea program. 

Dinlăuntrul kantianismului nu aflăm decît că subi¬ 
ectul este (aceasta în formă pozitivă). Dar mai aflăm (în 
formă negativă) -şi că lucrul este incognoscibil. 

Refuzul kantian al ontologiei era, se vede, unul me¬ 
todic şi, prin aceasta, complementar marii acceptări 
(construcţii) hegeliene, exemplară şi, de aceea, măsură 
pentru faptul că „orice filosofie valabilă pare a începe 
de la şi ar trebui să sfîrşească la fiinţă“ (Constantin 
Noica, Devenirea întru fiinţă, p. 55). 

Dar pînă la integrarea kantianismului în hegelianism 
ca o verificare a „intenţionalităţii 11 ontologice a criticii, 
drumul acesteia către ceea ce, într-o perspectivă feno¬ 
menologică, ar fi adevărul ei, pare întrerupt de Fichte 
(1762—1814), situaţie ciudată tocmai prin „nevoia de 
consecventă 14 pe care el se va fi „străduit s-o satisfacă 14 
(G. W. F. Hegel, op. cit., p. 632). 

Aparenţa, admiţînd-o deocamdată, ţine de suspenda¬ 
rea lucrului în sine kantian pentru identificarea necon¬ 
diţionatului în eul pur care „şi afirmă în mod absolut 
propria fiinţă 44 (Grundlage der gesammten Wissenschaft- 
lehre, vezi Fichtes, Werke, Ed. I, p. 98). 

Dar Fichte se îndoia de'legitimitatea lucrului în sine 
nu pentru că acesta ar fi principiul, ci întrucît nu poate 
fi de vreme ce este concept limitativ în ordinea expe¬ 
rienţei (este incognoscibil) şi, deci, negativ. în acest caz 
ce realitate mai are, dacă chiar mai „putem considera 
ca existînd în adevăr în afară şi independent de noi... 
un simplu concept negativ al minţii noastre ?“ (P. P. 
Negulescu, Istoria filosof iei contemporane , H, p. lll). 

Întrucît „lucrul în sine 44 este ilegitim ca principiu, 
el apărînd mai curînd ca o presupoziţie a minţii noastre, 
ar rămîne de cercetat eul, adică celălalt termen dintre 
singurii posibili. Aceasta pe de o parte şi ca simplă ipo¬ 
teză. Pe de alta, şi ca demonstraţie, ca într-o sui-generis 
reducţie fenomenologică, eliminînd tot ceea ce pare 
adăugat de experienţă în cunoaştere, ajungem în cele 
din urmă la ceva „ce nu mai poate fi eliminat cu gîn- 

direa“ (Grundlage..., în op. cit., p. 92). Acest ireductibil 
este. Eul. Aşa fiind, el stă ca identitate de sine dar şi, 
odată cu aceasta, ca diferenţă faţă de altceva, deci faţă 
de contrariul sau negativul său. Ca în dialectica plato¬ 
nică din Sofistul, identicul, pentru că este identic, pre¬ 
supune diferitul printr-o mişcare pur logică. Eul şi Non- 
Eul sînt instituite, aşadar, ca termeni neîndoielnici. însă, 
întrucît sînt prin opoziţie, se unesc într-o sinteză, Su- 
biect-Obiect. în sine, ca şi în altul, Eul este abstract, 
„adevărul 11 său, de aceea, stă numai în unitate. în con¬ 
secinţă, termenul prim trebuie înţeles numai în „iden¬ 
titatea Subiect-Obiect** şi nu doar în sine, aşa cum „a 
fost considerat aproape îndeobşte 1 * (Versuch einer neuen 
Darstellung der Wissetichaftsdehre, în op. cit., p. 528). 

In aparenţă, numai o filosof ie a Eului pentru o nouă 
„doctrină a ştiinţei**, fiindcă, polemizînd cu Kant, Fichte 
se va fi angajat într-o operă de reîntemeiere a cunoş¬ 
tinţei. „Doctrina ştiinţei** (Wissenschafts Lehre), in prin¬ 
cipiu, asemenea criticii kantiene, urma să fie însă o 
construcţie a filosofiei şi, în acest fel, mai înainte de 
toate, o teorie (o logică) a termenilor primi. De aceea, 
„nevoia de consecvenţă**, pe care o contesta Hegel, venea 
dintr-un program ontologic. La acesta, Kant doar ajun¬ 
gea ; Fichte însă porneşte de la el, în continuarea fi¬ 
rească a kantianismului. 

Nemulţumit de postularea „lucrului în sine** pentru 
că este act ilegitim (raţiunea îl admite, dar nu-1 justi¬ 
fică), Fichte, ca odinioară Descartes, vrea să procedeze 
radical. 

Fixarea în orizontul Eului, nu neapărat subiectivistă, 
răspundea exact intenţiilor sale şi programului de în¬ 
temeiere a ontologiei. Căci aceeaşi întrebare carteziană 
şi kantiană, dacă (şi cum) este posibilă metafizica, stă 
ca punct de plecare. Deci, în alte cuvinte, cum este po¬ 
sibilă ca o reconstrucţie necontradictorie a lumii ca alt 
termen, celălalt ? 

De bună seamă că noi luăm cunoştinţă de ea, dar în 
fenomenalitatea sa. Cum, totuşi, de ea ca atare ? Şi cum 
o putem justifica în faţa conştiinţei ? 

Perspectiva este în continuare critică, Fichte propu- 
nînd nu atît o ontologie, cît o logică (sau o teorie) a ei. 
Or, aceasta nu avea cum să fie decît deductivă şi în 
spaţiul Subiectului. 

‘ Justificîndu-1 pe acesta, prin acelaşi procedeu nega¬ 
tiv simili-cartezian, numai că recurgînd la „reducţie 1 *, 
Fichtes poate să instituie (ontologic şi nu ontic) realitatea 
ca Non-Eu. In conţinut, Non-Eul, ca principiu, „este in¬ 
dependent de Eu“ ; acestuia ii aparţine numai „forma, 
relaţia**. „Eu pun un altceva în faţa Eului, anume pe 
mine ca ne-pus ; acest Non-Eu este obiectul în general, 
obiectul care nu este contrar, care e negativul meu“ 
(G. W. F. Hegel, Prelegeri de istorie a filosofiei, II, p. 
640). 

Perspectiva fiind ontologică şi nu ontică, de instituire 
a conceptului realităţii şi nu a realităţii, nu poate fi 
vorba de producerea acesteia din urmă. Fichte o justi¬ 
fică, prin Eu, numai în concept, deci pentru a fi gîndită. 
Astfel se explică forma'' negativă în care subiectul o 
pune. Dacă însă ar fi identificat-o şi în conţinut cu ne- 
gativitatea, Fichte urma fie s-o admită ca pe un „lucru 
în sine** incomunicabil, fie s-o pună în dependenţă de 
reprezentările noastre (ca în „ideealismul fantastic**" ber- 
keleyin). 

Altceva (alt principiu) din orizontul Eului, faţă cu 
acesta, formal, ea nu poate fi decît Non-Eu (dar un 
ne-fiinţă). Ca Non-Eu, realitatea era cealaltă, într-o re¬ 
laţie negativă, în singura care era în măsură să-l insti¬ 
tuie. Căci numai prin de-limitare faţă de Eu, Non-Eul 
putea să se delimiteze el însuşi. Dar întrucît se de-li- 
mitează reciproc, se determină reciproc, astfel încît Eul 
„simte** în.Non-Eu limitarea sa. Simţindu-1 (avînd „sen- 
zaţia“ a ceva), Eul poate să şi-l reprezinte şi apoi să-l 
construiască în forma obiectului. 

Dacă în deducţia principiilor ca operaţiune ontolo¬ 
gică, Non-Eul este în dependenţă de subiect, în cunoaş¬ 
tere, acesta din urmă „face din obiect reprezentarea sa“. 
Astfel, „această filosofie este idealism**, făcînd ca „toate 
determinaţiile obiectului** să fie „de natură ideală** (Ibi- 
dem, p. 647). Fichte, prin urmare, nu menţine cu con¬ 
secvenţă ambii termeni în condiţia re-cunoscută, de 
principii, ceea ce avea-să aibă consecinţe grave nu nu¬ 
mai asupra obiectului, ci şi asupra subiectului, trebuind 
să rămînă în limitele unei filosofii abstracte a intelec¬ 
tului. El „nu ajunge la ideea raţiunii, ca la unitatea de- 
săvîrşită, reală, a subiectului şi obiectului, adică a Eului 
cu Non-Eul“ (Ibidem, p. 650). Depăşirea acestei dificul- 

taţi, „cea mai importantă 14 îi zice Hegel, după scurte 
şi infructuoase căutări ale citorva fichteeni (Nietham- 
mer, Schad, Mehmel), minori şi prea puţin statornici, 
este filosofia lui Frieclrich Wilhelm Joseph Schelling 
(1775—1854). 

In reacţie faţă cu Fichte, ca acesta în raport cu Kant, 
(discontinuitatea şi continuitatea, totodată, trec, parcă, 
într-o condiţie de constituire a „filosofiei clasice ger¬ 
mane 44 ), Schelling, ca şi Hegel, îi reproşează a nu fi de¬ 
păşit dualismul principiilor decît în monismul Eului, iar 
nu în acela al Absolutului. Căci, într-o primă miş¬ 
care, justificate ca principii, atît Eul, cît şi Non-Eul, la 
a doua, primul şi-l subordona pe celălalt, astfel că, punct 
de plecare, el era şi de întoarcere, totul închizîndu-se ca 
într-un cerc. Or, fiindcă se presupun, înseamnă că am¬ 
bele sînt relative şi că „adevărul 11 lor este într-un al 
treilea, în absolut ca totalitate. 

In perspectiva cunoaşterii, Racordul obiectului cu su- 
biectul“ este de ordinul evidenţei. însă, chiar astfel fo¬ 
losiţi, este nevoie de „distrugerea identităţii 11 pentru a 
ajunge la „principiul explicativ, la unul singur, aceasta 
fiind o condiţie fără de care nu se poate a întemeierii. 

Cît ne situăm în orizontul „obiectivului 11 , dobîndim 
cunoaşterea naturii. Cît însă „subiectivului 11 îi este re¬ 
cunoscută prioritatea, devine posibilă „filosofia transcen¬ 
dentală 44 . Dar şi de o parte şi de alta termenul corelativ 
este presupus, numai că în regim secund. Aşa se face 
că ştiinţa naturii se raportează la obiect ca „tendinţă 
necesară de spiritualizare 11 , iar filosofia este transcen¬ 
dentală : „ea pleacă de la subiectiv ca principiu şi ca 
absolut, dar face să apară obiectivul 14 . 

Întrucît „cunoaşterea naturii 44 urmăreşte să aducă 
natura în „sfera intelectului 44 şi, mai ales, întrucît o 
aduce (fapt care dovedeşte că_ „natura este originar în 
identitate cu ceea ce noi recunoaştem în noi înşine ca 
inteligent şi avînd conştiinţă), ea ar trece într-o „filosofie 
a naturii 44 . 

în consecinţă, „filosofia naturii 44 şi filosofia transcen¬ 
dentală sînt, ca opuse, singurele direcţii posibile ale 
filosofiei (Systeme de l’idealisme transcendental, p. 1, 
4, 5). 

Din direcţii contrarii, tocmai prin aceasta ele se 
adună în legitimarea identităţii „subiectului 44 şi „obiec¬ 
tului 44 în absolut, ca principiu unic. 

Dacă Fichte pornea în instituirea ontologică de la Eu 
şi prin cunoaştere îl reinstala pe acesta în principiu'. 
Schelling urmează o cale oarecum inversă. Pleacă, adi¬ 
că, de la cunoaştere şi înaintînd în fenomenologia aces¬ 
teia în dubla sa determinaţie : fizică şi transcendentală, 
„coboară 14 , dacă se poate spune aşa, către principiu. 

Numai că, în felul său, el repetă cazul scolasticului 
„care n-a voit să intre în apă înainte de a învăţa să 
înoate 14 . 

Schelling porneşte de la un examen al cunoaşterii, 
adică de la faptul de „a cunoaşte cunoaşterea 44 . Dar 
„cum vrei să cunoşti fără să cunoşti este greu de înţeles 44 
(Hegel, op. cit., p. 668). 

Şi încă, urmărind instituirea absolutului ca principiu, 
el îl presupune, astfel incit demonstraţia este circulară : 
„A pretinde că există un principiu suprem al cunoaşterii 
nu înseamnă altceva decît a lua în.seamă faptul că există 
un principiu absolut 44 (Systeme..., p. 20). 

începînd prin a se opune lui însuşi în sine, absolutul 
ca unitate originară a subiectivului şi obiectivului s-ar 
desăvîrşi prin luarea de cunoştinţă care ar fi totuna cu 
autoproducerea ca sistem al determinaţiilor. Se cunoaşte 
şi se pune ca natură întrucît obiectivului îi este afir¬ 
mată prioritatea, însă, deja, din această ipostază ca pro¬ 
ces de spiritualizare autoorientat. Căci înaintînd de la 
apariţia ca materie (prima potenţă), prin magnetism şi 
chimism, ca diferenţieri lăuntrice (a doua şi a treia) că¬ 
tre formele şi funcţiile organice, absolutul s-ar spiritua¬ 
liza progresiv pînă la deplina luare de cunoştinţă şi re¬ 
construcţie ca totalitate filosofică. Totul este predeter¬ 
minat de scop. Natura „trebuie să apară ca produsă în 
conformitate cu scopul 44 şi, deci, ca o mişcare de trecere 
de la „activitatea lipsită de conştiinţă 44 la „activitatea 
avînd conştiinţă 44 , pentru că altfel ar urma să fie luată 
ca fiind în sine. Or, dacă se ia cunoştinţă de ea, înseam¬ 
nă că ea, prin sine, trece într-o formă care să-i facă 
posibilă intuiţia. Supusă scopului, din unitatea cu 
acesta ar rezulta apariţia sa ca „activitate avînd conşti¬ 
inţă 44 . Dar cum această activitate „este predeterminată 
de principiul care se divizează pentru a dezvălui conşti¬ 
inţa liberă 44 , scopul realizat ar fi „inteligenţa creatoare 
în stare să se expună pe sine însăşi 44 . în acest fel, „idea¬ 
lismul transcendental 44 s-ar dezvălui ca absolutul care se 
cunoaşte pe sine (Ibidem, p. 343, 346). Dar această cu- 

noaştere de sine n-ar putea fi decît intuitivă, adică pro¬ 
pria intuiţie de sine a absolutului cu expresia în idea¬ 
lismul transcendental. 

S-a văzut în filosofia lui Schelling punctul de pornire 
al celei hegeliene. Hegel însuşi, de altminteri, cu toate 
că foarte sever cu ea, nu-i va diminua locul şi rolul în 
propria lămurire. 

Similarităţile şi prelungirile „idealismului transcen- 
dental“, ca şi ale „filosofiei naturii 11 sînt, ce-i drept, în 
afară de orice îndoială. Dar „filosofia clasică germană 11 
este ca o istorie ce înaintează în sistem : Kant îl face 
posibil pe Fichte, iar filosofia acestuia întrupează kan¬ 
tianismul. Schelling se sprijină pe Fichte şi pe Kant, 
sau prin Fichte pe Kant, după cum Hegel, la rîndul lui, 
integrează în sistem întreaga istorie germană a gîndirii 
moderne. Cum ar fi zis Aristotel, transmisia este aseme¬ 
nea celei în alergarea la ştafetă. 

Beneficiar al atîtor experienţe care, toate, parcă re¬ 
petau în vederea unei mari sistematizări, Hegel apare 
ca o conştiinţă a gîndirii moderne în genere, sau, poate, 
ca o conştiinţă a conştiinţei, căci reevaluează şi dezvoltă 
tradiţia superior critic. 

Deferent faţă cu „filosofia identităţii 14 (este „unica 
depăşire 14 şi „forma superioară, autentică, legată direct 
de Fichte 44 ), Hegel îi măsoară exact valoarea şi limitele. 

Iniţiator al „filosofiei naturii 44 în epoca modernă şi 
operînd cu concepte „ale raţiunii 44 , gest hotărîtor pentru 
instituirea „conţinutului 44 , a „adevărului 44 ca „lucru prin¬ 
cipal 44 , Schelling se va fi încîlcit însă „în abstracţii 44 . 

Ceea ce îl nemulţumeşte, cu deosebire, este concep¬ 
tul intuiţiei (ca identitate a subiectului şi obiectului), 
care dă măsura eşecului „filosofiei transcendentale 44 . 

„Initrucît, potrivit presupoziţiei acestei filosofii, in¬ 
divizii au nemijlocita intuiţie a acestei identităţi a su¬ 
biectivului cu obiectivul, filosofia apare în indivizi ca un 
talent artistic, ca un geniu, pe care nu l-ar avea decît 
copiii norocului 44 . 

Or, „filosofia este..., prin însăşi natura ei, capabilă 
de-a fi generală, fiindcă în termenul ei este gîndirea, şi 
omul este om tocmai datorită gîndirii sale 44 (Prelegeri de 
istorie a filosofiei, II, p. 660, 665, 668, 669, 667). 

Aşa fiind, ea n-ar măsura fiinţa, pentru că n-ar con¬ 
figura exact în înaintarea şi realizarea în totalitate şi 
ca totalitate. Devenire continuă în adevăr, noi ne con¬ 
stituim ca adevăr sau riscăm să nu mai fim. Dar adevă¬ 
rul este numai întregul şi „raţiunea umană sănătoasă se 
îndreaptă către concret 14 ca „unitate a unor determinaţii 
diferi te“ (Prelegeri de istorie a filosof iei, I, p. 33). 

Cît vrem să-i percepem arhitectonica şi mişcarea sa 
lăuntrică, din perspectivă istorică, dintr-una care ne 
ajută s-o desluşim în sistematicitatea ei, filosof ia hege¬ 
liană pare a fi definită de aceşti doi termeni : abstract 
şi concret. Dar nu întrucît sînt, unul, punct de plecare, 
şi celălalt, de sosire, într-o dispunere evoluţionist-li- 
neară. 

Corelativi, ei se determină reciproc, într-un fel, ca 
printr-o interparticipare. Ceea ce, prin urmare, este ab¬ 
stract, este posibilitatea concretului, după cum, la rîn- 
dul său, concretul pare a fi abstractul care se autode- 
păşeşte. Abstractul, de aceea, este el însuşi concret şi 
concretul, sistem care se produce ca realizare şi, realitate 
ale abstractului. 

De aici deopotrivă istoricitatea (în sens fenomenolo¬ 
gic) şi sistematicitatea : „Ceea ce este prim în ştiinţă (în 
sistem — n.n.) a trebuit să se dovedească a fi prim şi 
istoriceşte 14 . Aceasta însă în interiorul aceluiaşi orizont, 
ca regulă de fixare a structurilor sau ca principiu al 
arhitectonicii, „fiindcă ştiinţa trebuia să înceapă cu ceea 
ce e absolut simplu, deci, -cu ceea ce e mai gol (de con¬ 
ţinut) 44 , pentru a putea fi reconstituită ca sistem al uni¬ 
versalului „care era în sine însuşi particularul, determi¬ 
natul 44 (Ştiinţa logicii, p. 70, 22; Prelegeri..., p. 33). 

Alcătuit din trei mari orizonturi : cel al logicii sau 
ontologiei, cel al filosofiei naturii şi cel al filosofiei spi¬ 
ritului, sistemul hegelian este în fiecare în parte abstract 
şi concret şi, în ansamblul său, ca mişcare ide la abstract 
la concret. Căci, mai întîi, în cercul său de determinare, 
fiecare orizont este o „fenomenologie 44 , adică o autoin¬ 
struire în forma concretului (a întregului sau totalităţii). 
Apoi, cît se presupun, nici unul, în sine şi prin sine, nu 
poate fi întregul. Conceptul fiinţei ar sta în modul in¬ 
telectului fără raportare la cel al naturii, în timp ce, al 

treilea, acela unificator, al spiritului, în absenţa celor¬ 
lalte, ar fi ca o generalitate goală. 

în măsura în care cele trei orizonturi ar fi abstract- 
delimitate, deci închise, sistemul filosofiei trebuia să fie 
o alcătuire din sisteme incomunicabile. Dar în acest caz 
ce mai putea fi ontologia, ce şi filosofia naturii ca filo¬ 
sofic secundă (pentru a-i zice aristotelic), ce, în fine, 
filosofia spiritului ca legitimare în conştiinţa filosofică 
(ea însăşi în determinaţie ontologică) a identităţii con¬ 
crete a acelora ? Puse în stare de incomunicabilitate sau, 
dacă nu, într-una de comunicaţie exterioară, ceea ce la 
limită este acelaşi lucru, primele două .se vedeau reduse 
la condiţia de elemente sau părţi într-o sinteză, iar cel 
de-al treilea orizont în cea de sumă a lor. Condiţie, 
aceasta din urmă, deloc avantajoasă, pentru că, totali¬ 
tate prin însumare, .faptul ridica întrebarea simplă, dar 
gravă : De ce a numi două ? Şi, poate complementară 
acesteia, cum cele două stau ca atare, fără să se limiteze 
reciproc ? 

Cum ontologia mai stă ca o teorie (şi ca reconstruc¬ 
ţie) a fiinţei, dacă alături de ea are aceeaşi legitimitate 
(si de acelaşi tip, ontologică) filosofia naturii ? Pentru că 
aceasta „este : considerare pe calea conceptului, ea are 
drept obiect acelaşi Universal, dar pentru sine, şi îl 
consideră propria lui necesitate, potrivit autodeterminării 
conceptului 11 (Filosofia naturii, p. 12). 

O ontologie, fie în determinaţie primă, fie în cealaltă, 
secundă, limitată, ar fi un non-sens. 

Fiinţa, bunăoară, numai ca termen în orizontul său 
de descriere ar cădea din condiţia ei de absolut (ca nume 
generic pentru unitate şi unicitate, indetfirminare şi in- 
condiţionare). Asemenea, în'principiu, şi natura, care, 
altceva, ontologie vorbind, ar fi limitată dar ar şi limita. 
Limitînd şi fiind limitată însă, nici ea n-ar mai avea 
şansa de a putea fi reconstituită ontologic. 

Or, fiecare este universal, numai că universalitatea 
lor apare din perspective distincte, logica fiind o teorie 
a fiinţei ca fiinţă (deci în ordine formală), în timp ce 
filosofia naturii este a fiinţei întrucît fiinţează, sau altfel 
spus, a fiinţei ca existenţă. De aici şi identitatea lor, dar 
o identitate concretă, într-un întreg care este aceasta şi 
cealaltă, dar din alt punct de vedere. Fiinţa ca fiinţă, 
conceptual, este ea însăşi şi existenţă, după cum exis- 

tenţa (ca ex-istenţă : ex — din, sisto-sistere — a pune,, 
a aşeza), este existenţă a fiinţei. 

Pentru că numai întregul este „adevărul 14 , fiecare se 
instituie ca totalitate, dar în aceeaşi măsură încă ab¬ 
stracte. De aceea, din ambele orizonturi, devine posibil 
al treilea, cel al fiinţei care gîndeşte. 

Reconstrucţii, logica şi filosofia naturii o presupuneau 
ca atare, ele stînd numai în faţa gîndirii. Dar, tocmai de 
aceea, aceasta nu putea fi ca un atribut al lor în modul 
spinozist. Ea trebuie instituită ca alt orizont ontologic,, 
sarcină pe care o preia filosofia spiritului. 

Ontologie a umanului, aceasta săvîrşeşte o separaţie 
necesară a termenilor, dar în vederea restabilirii uni¬ 
tăţii. Astfel încît Spiritul avea să fie nume pentru Abso¬ 
lut (sau principiu), în care fiinţa noastră se recunoaşte 
prin participare la întreg şi întregul este justificat ca 
întreg. Absolutul, deci, putea să fie gîndit, fără a. fi, prin 
aceasta, limitat. 

Spinoza şi, vag spinozist, Schelling, urmărind acelaşi 
lucru, o făcuseră în forma identităţii abstracte. De aceea 
vor fi şi recurs la intuiţia intelectuală, care însă accen¬ 
tua tocmai dificultăţile ce urmau a fi depăşite. 

Coextensivă fiinţei gîndirea spinozistă, neavînd cum 
să se delimiteze ontologic, nu se putea pune ca alt ter¬ 
men, ca termen care se separă pentru a fi celălalt, de 
tot necesar în reconstrucţia filosofică a lumii. Ca aceasta 
să capete totuşi legitimitate, Spinoza recurgea la intuiţie, 
prin care însă gîndirea se instituia, dar în forma contra¬ 
riului său. 

Or, pentru a fi a absolutului, gîndirea trebuie să fie 
ea însăşi un absolut, însă în forma ei. Altminteri, situa¬ 
ţia periculoasă a admiterii a două absoluturi era imi¬ 
nentă. 

Hegel, însă, distingînd două absoluturi,* o face din 
orizonturi distincte şi în vederea reaşezării lor în uni¬ 
citatea concretă. La acest concept, prin urmare, trebuia 
să se ajungă, el neputînd să stea ca punct de plecare. 
„Defectul filosofiei lui Schelling, avea el să spună, este 
că punctul de indiferenţă al subiectivului şi obiectivului 
e situat la început, în frunte, că această identitate este 
stabilită în Chip absolut, fără să se demonstreze că acesta 
e adevărul. Schelling recurge adesea la Spinoza, stabi¬ 
leşte axiome. Dar cînd filosofăm, vrem să ni se de¬ 
monstreze că cutare lucru este aşa şi nu altfel. Insă, 

cînd se pleacă de la intuiţia intelectuală, trebuie să ac¬ 
ceptăm aserţiunea, oracolul.. (Prelegeri de istorie a fi- 
losofiei, II, p. 672). 

Pornind de la o presupoziţie nejustificată, Schelling 
proceda necritic, ceea ce ruina totul. Filosofia însă, pen¬ 
tru a fi ceea ce Kant încă socotea a fi o critică a raţiu¬ 
nii, trebuia să se supună ea însăşi tuturor rigorilor cri¬ 
tice. Pentru a întemeia, aşadar, ea trebuia, să înceapă 
cu propria întemeiere. Or, spre a evita fixarea începu¬ 
tului (în ordinea legitimării sale) într-o „perfecţiune 
abstractă 11 , ea nu avea alt punct de plecare decît „ceea 
ce e absolut simplu 11 . Altminteri, îşi alegea presupoziţii 
care „aveau ele însele mai întîi nevoie de critică 14 (Şti¬ 
inţa logicii, p. 22). 

încă anticii şi chiar cu prima expresie a filosofici 
(altfel aceasta n-ar mai fi fost filosofie) şi-au pus pro¬ 
blema principiului sau a începutului (a începutului- ca 
principiu). însă cei vechi îl vor fi înţeles aproape nu¬ 
mai ca „începutul tuturor lucrurilor 44 , deci obiectiv, ca 
„un conţinut 44 : apa, unul, nous, idea, substanţa etc. 
Oînd se vor fi interesat şi de „subiectiv 44 , o vor fi făcut 
tot în latura conţinutului. 

Abia modernii ajung la conştiinţa că „activitatea su¬ 
biectivă 44 este „moment esenţial al adevărului obiectiv 44 
şi că, în urmare, „principiul trebuie să fie şi început şi 
ceva ce este prins pentru gîndire să fie prim şi mersul 
acesteia 44 . Numai pâ, de regulă, ambele laturi au fost 
luate fie ca rezultat (în mod mijlocit, deci), fie ca în¬ 
ceput (în chip nemijlocit), cînd în faţa jfilosofiei totul 
conţine „atît nemijlocire, cît şi mijlocire 44 . 

Alegîndu-se mijlocirea, problema era împinsă mereu 
mai departe şi, deci, rezolvarea ei mereu amînată. Căci 
„a vrea să clarifici natura cunoaşterii în contra ştiinţei 
însemna a pretinde că ea trebuie să fie dezbătută în 
afară de ştiinţă (ca teorie critică a fundamentelor şi a 
întemeierii). Iar în măsura în caro se lucra doar cu „ne- 
mi jlocirea 44 , filosofia era împinsă către o zonă nesigură 
şi „foarte nepotrivită 44 pentru conceptul ei, în care „cre¬ 
dinţa în adevăruri divine, experienţa internă, cunoaşte¬ 
rea prin revelaţie internă etc. 44 luau locul reflecţiei (Ibi- 
dem, p. 50, 51). 

Şi într-un caz şi în altul, începutul rămînea fără jus¬ 
tificare, întrucît întrebarea : de ce aceasta ? nu-şi afla 
răspunsul. Stăruind, ea punea în continuare existenţa 

filosofiei sub semnul pluralismului ruinător, de îndată 
ce fiecare întemeiere era a unui timp de reconstrucţie, 
iar nu, în genere, a reconstrucţiei filosofice ca atare. Dar, 
totdeauna „a existat numai o singură filosofie ale cărei 
diferenţe simultane constituie laturile necesare ale unui 
unic principiu 11 (Prelegeri ele istorie a filosofiei, II, 
p. 695). 

Empirismul conferea legitimitate filosofiei de tip 
empirist, nu însă şi celei raţionaliste, raţionalismul, 
la rîndul său, întemeia numai în orizontul propriu, 
iar „idealismul transcendental 14 , de la Kant la Schelling, 
deşi, dincolo de o paradigmă sau alta, propunea un mo¬ 
del, ce-i drept, integrator prin depăşire, pe care însă 
nu-1 construia cu mijloacele „logicii pure“. El era o 
opţiune pentru început în dublă determinaţie, nemijlo¬ 
cită şi mijlocită, numai că în forma „idealismului trans¬ 
cendental 14 , deci într-o interpretare anume. în urmare, 
filosofia era forţată să fie doar în această modalitate, 
evident restrictivă. 

Kant însuşi, cu toate că angajat într-o critică a ra¬ 
ţiunii pure, lucra cu un concept necritic (deci presupus) 
al acesteia. 

La o presupoziţie, totuşi, nu se putea renunţa, de 
îndată ce prima problemă a filosofiei era justificarea 
începutului (a principiului). Dar care erau şansele sale 
de legitimare de îndată ce nici procedarea imanentă, nici 
cealaltă, transcendentală, nu aveau a-i da certitudine ? 
Nici una, pentru că, imanentist, deci din interior, s-ar 
fi ales ca început o determinaţie logic ulterioară : „for¬ 
ma 44 subiectivă sau „conţinutul 44 obiectiv, iar transcen¬ 
dent, întrucît, în acest caz, filosofia ar fi trebuit să re¬ 
curgă la ceva din afară postulat necritic. 

Situaţia, problematică, nu avea altă ieşire decît iden¬ 
tificarea începutului într-un termen deopotrivă nemij¬ 
locit şi mijlocit. 

Formal, acesta nu putea fi nici raţiunea pură kan¬ 
tiană (nemijlocită), nici apa, unul, nous, idea etc.. mij¬ 
locite, ci fiinţă pură, care nu-i aparţine şi în acelaşi 
timp îi aparţine filosofiei. 

Nu-i aparţine pentru că este presupoziţie rezultată 
din „cunoaşterea pură în întregul cuprins al dezvoltă¬ 
rii ei“, dar îi aparţine în măsura în care filosofia „se 
înstrăinează de această subiectivitate şi se uneşte cu 
ea 44 , şi-o face a ei. 

Dubla mişcare ţine de perspectiva fenomenologică, o 
perspectivă asupra conştiinţei ce are „drept rezultat 
conceptul ştiinţei, adică ştiinţa pură". în urmare, logica, 
deci sistemul ştiinţei pure, este legitimată fenomenolo¬ 
gic, ca întreg sau concret, dar, în acelaşi timp, cît ne 
plasăm în orizontul ei, ceea ce îi vine ca dat şi mijlocit 
apare ca nemijlocire şi ca presupoziţie abstractă. 

Fenomenologic, „certitudinea devenită adevăr 41 „nu 
se mai găseşte în faţa obiectului, ^ci şi l-a făcut interior 11 
(Ibidem, p. 51). Kantian vorbind, conştiinţa se va fi 
instituit dar prin determinarea obiectului să se învîr- 
tească în jurul ei. Cîştigîndu-se pe sine, ea îşi „distru¬ 
gea 44 obiectul sau,-' oricum, îl pierdea ca termen în faţa 
căruia stă. 

Dar filosofia, construcţie a absolutului pentru con¬ 
ştiinţă, trebuie să se înstrăineze de „subiectivitate 11 şi 
să se unească, dacă aspiră la autenticitate, cu „înstrăi¬ 
narea sa 44 . în alte cuvinte, ea este o revenire la obiect, 
însă la acesta aşa cum stă în faţa conştiinţei, într-o uni¬ 
tate dată a fiinţei în general, „fără nici o determinare 
şi împlinire 44 , adică abstracte. 

Fenomenologia însăşi, ca „ştiinţă a conştiinţei 44 , pleca, 
în construcţia sa, de la aceeaşi presupoziţie a începutu¬ 
lui abstract şi nemijlocit, totuna cu fiinţa pură. Dovadă 
că începutul nu poate fi decît abstract, căci „nu are 
voie să presupună nimic, nici să aibă vreun temei 44 dacă 
e să fie temei „al întregii ştiinţe 44 (Ibidem, p. 51, 52). 

Cu acelaşi început (prin raportare la fiinţa pură ca 
unitate nediferenţiată şi nemijlocită a Eului la lucrul 
care este numai întrucît este, certitudinea sensibilă a 
conştiinţei, şi la unitatea care a anulat „orice raportare 
la un altceva şi la mijlocire 44 , interiorizîndu-şi obiectul, 
cunoaşterea pură), fenomenologia şi logica se presupun 
oa punctele diametrale şi, deci, se închid, parcă, în cerc. 
„Ce e prim e şi ultim şi ceea ce e ultim e şi prim 44 . Dar 
„bucla 44 de reîntoarcere (şi deci de închidere a cercului) 
pe care o trasează logica este numai coincidenţă cu cea¬ 
laltă. Cercul se închide, însă ca în spirală. 

Fiinţa pură a logicii (a ontologiei), deci, şi ea uni¬ 
tate nemijlocită şi abstractă, este „rezultat 44 , ceea ce din 
orizontul fenomenologiei pare unitate concretă a nu¬ 
meroase determinări. Cît însă acest rezultat este trecut 
„dincoace 44 , în orizontul Logicii, revine la condiţia de 
început care nu poate fi decît abstract. Căci, fenome- 

nologic, conştiinţa însuşindu-şi obiectul s-a pus pe sine 
ca adevăr, logic însă ea trebuie să-l reinstituie, pentru 
legitimarea Absolutului şi deci şi a Sa în faţa acestuia. 

Fenomenologia era cunoaşterea pură „în întregul cu¬ 
prins al dezvoltării ei ; logica, în schimb, trebuia să fie 
punerea Absolutului ca absolut, a Absolutului care nu 
este un de cunoscut, ci un de instituit“. Fenomenologia 
era o construcţie a conştiinţei prin asimilarea „obiec- 
tului“, logica însă este a amîndurora şi, de aceea, nu 
în forma cunoaşterii, sau nu în forma posibilă din per¬ 
spectiva „ştiinţei conştiinţei 14 . Avînd conceptul conştiin¬ 
ţei ca absolut, ea urma să pună şi „obiectul 14 în acelaşi 
termen şi astfel să justifice unitatea (concretă) a lor, ca 
identitatea parmenidiană a lui a gîndi şi a fi. O identi¬ 
tate de tip ontologic însă, şi nu ontic, se înţelege, pen¬ 
tru că problema, încă o dată, este aceasta : Cum gindi- 
rea poate să gîndească Absolutul. însă, pentru aceasta, 
era nevoie mai înainte de toate de instituirea gîndirii 
ca absolut (ceea ce făcuse fenomenologia). Cu acest ab¬ 
solut însă nu se putea lucra mai departe, în ontologie, 
fără riscul subiectivismului, deci al înaintării către ab¬ 
stract şi al căderii în el. Demersul fichteian o probează 
îndeajuns. 

Dar punerea conştiinţei ca absolut pentru ontologie 
şi, deci, unitatea sa cu „obiectul 44 , prin interiorizare, 
era numai începutul. Acesta, fiinţa conştiinţei care-şi 
face din fiinţa „obiectului 44 conţinutul său, însă, era în¬ 
ceputul pentru o reconstrucţie a „obiectului 44 ca abso¬ 
lut, ca şi pentru o altă unitate~(de tip ontologic) a ab¬ 
solutului conştiinţei şi a absolutului „obiectului 44 . 

„Fiinţa pură 44 a Logicii o conţine deja, dar în forma 
abstractă a începutului, de îndată ce este pusă ca în¬ 
străinare de subiectivitate şi, în acelaşi timp, ca unire 
cu ea. 

Cei doi termeni sînt deja puşi faţă în faţă, ceea ce 
însă nu putea fi decît începutul. Căci de la raportarea 
exterioară (abstractă) trebuia să se treacă la identitatea 
concretă. 

Cît stau unul în faţa altuia, ei se limitează reciproc, 
astfel îneît unitatea lor le ia condiţia absolutului şi ea 
însăşi, ea ca alăturare, nu se poate pune ca absolut. De aceea 
fiinţa pură este totodată şi nefiinţă. „Prin urmare, în¬ 
ceputul le conţin» pe amîndouă : fiinţa şi neantul, el 

-e unitatea fiinţei şi a neantului, sau el e nefiinţă care 
este totodată şi fiinţă şi este fiinţă care este în acelaşi 
timp şi nefiinţă 14 (Ibidem, p. 56). 

Ca unitate a celor doi termeni, fiinţa pură este într-o 
determinaţie care nu aparţine logicului. De aceea, în 
interiorul acestuia" ea este indeterminatul pur, este ceea 
ce n-a fost construit cu mijloacele lui. Aşa se face că 
este (ca dat) şi nu este, totodată (lipsită cum e de de¬ 
terminaţie de tip ontologic), şi tot astfel se explică şi că, 
întrucît presupune doi termeni, e compusă, dar ca în¬ 
ceput e simplă, deci este una: Altminteri nu avea cum 
să stea ca principiu, pentru că o condiţie fără de care 
nu se poate a legitimităţii acestuia este unicitatea. 

Fiinţa pură a logicii îşi face din unitatea ca rezul¬ 
tat conţinutul ei, adică trece cei doi termeni în condi¬ 
ţie de determinaţii ulterioare (la care ajunge şi nu la 
care pleacă). Dacă ar porni de la ele, ea ar fi un com¬ 
pus, iar ontologia s-ar origina într-o presupoziţie îm¬ 
prumutată. Or, în acest caz, ea s-ar întemeia pe ceva 
nesupus rigorilor ontologice. 

Formal, procedeul este asemenea celui cartezian. 

Gîndirea, prin urmare, ştie că este şi ea şi obiectul, 
dar ştie într-o relaţie gnoseologică. Ce este însă ea, ce 
şi obiectul, ca termeni ontologici ? 

întrebarea ne trece „dincolo 14 (mai înainte) de re¬ 
laţia în determinaţie gnoseologică, pentru a ne plasa 
într-o zonă de profunzime absolută a lui : de ce aceşti 
doi termeni ? 

Critică, ontologia, nu se poate bizui pe presupoziţii 
exterioare, fie ale experienţei interne sau externe, fie 
ale revelaţiei etc. 

Descartes recurgea la un termen negativ (îndoiala), 
menit să ne dea certitudinea celor doi pozitivi : gîndi¬ 
rea şi existenţa. 

îndoiala, prin urmare, stătea în cartezianism pentru 
fiinţa hegeliană, fiind, ca aceasta, abstractă, nemijlocită 
şi negativă. Ea, însă, întrucît e negativitate pură, nu 
trece în cîmpul construcţiei. Or, începutul trebuie să fie 
şi „acel ceva cu care s-a făcut începutul 44 , căci „înain¬ 
tarea e o întoarcere înapoi la temei, la originar şi veri¬ 
tabilă 44 (Ibidem-, p. 53). 

Fiinţa-care-este-şi-nefiinţă, fiinţa pură, lipsită de de¬ 
terminaţii, se afirmă (şi deci se determină) prin ceea 
ce nu este ea. Abstractă, nu este „adevărată 44 , dar, în- 

trucît se uneşte cu contrariul său, îşi produce adevărul, 
adică devenirea. Presupusă în identitate absolută cu sine, 
fiinţa ar rămîne, parmenidian zicînd, strînsă între ho¬ 
tarele „amarnice 14 ale sale şi, paradoxal, ar fi totuna cu 
neantul sau nimicul, deci contrarul său absolut. Altfel 
spus, ar fi ceea ce nu este şi nu poate fi. 

Este, de altminteri, o echivalenţă între poziţia cen¬ 
trală şi fiinţa absolută şi cealaltă care lucrează cu un 
concept al nefiinţei în aceeaşi determinaţie, exempli- 
ficînd, între parmenidism şi budism, căci, şi de o parte 
şi de alta, întemeierea îşi pierde sensul. Iar cu ea şi 
temeiul. 

Aşa stînd lucrurile, nu doar din nimic, nimic, ci şi 
din fiinţă nimic. 

Strînsă în limitele sale, fiinţa parmenidiană nu 
numai că nu explică existenţa, însă ea însăşi rămîne 
în starea abstractă a identităţii de sine. 

Din această situaţie, aporetică în orizont eleatic, nu 
se putea ieşi decît admiţînd fiinţa în egală măsură ea 
nefiinţă, ceea ce însemna : ca devenire în sine. 

Hegel îl evocă aici pe Heraclit, cum la numele fiin¬ 
ţei abstracte îl asociase pe Parmenides. Sistemul, aşadar, 
este pus în identitate cu istoria, Parmenides corespun- 
zîndu-i fiinţei abstracte, în timp ce Heraclit fiinţei ca 
devenire. Momentele istorice, prin urmare, semnifică 
determinaţii în sistem, ceea ce, în condiţie- generică, 
vrea să însemne că istoria este ea însăşi sistemul fiin¬ 
ţei, numai că pe verticală. „Succesiunea sistemelor fi¬ 
losofice nu este întîmplătoare, ci ea înfăţişează înainta¬ 
rea treptată 14 în constituirea sistemului logic al filoso- 
fiei (Prelegeri de istorie a filosofiei, II, p. 695). 

„Verticalitatea 44 coincide cu „orizontalitatea 44 fiinţei 
în autodeterminarea sa ca mişcare de la abstract la 
concret. De aceea, ce este prim în istorie este prim 
şi în sistem, şi invers. Istoria însăşi este sistem şi sis¬ 
temul este istorie. Aşa se şi explică de ce „ultima fi- 
losofie a unei epoci este rezultatul acestei dezvoltări şi 
este adevărul în forma cea mai înaltă pe care şi-o dă 
despre sine conştiinţa de sine a spiritului 44 (ibidem). 

Asemenea „cercurilor 44 din trunchiul copacului, care, 
în dispunerea lor concentrică, indică succesiunea „vîrs- 
telor 44 , dar şi faptul de a fi constitutive, sistemele is¬ 
torice coparticipă la întreg. Ceea ce este mai înainte, 
în această perspectivă, nu rămîne în urmă, temporal 

vorbind, ci mai către „mijioc", decupînd Un orizont mai 
puţin cuprinzător, dar el însuşi rotund, deci întreg. 
Mişcarea, în consecinţă, va fi una de expansiune în 
cercul fiinţei sau a cercului fiinţei în sine. Căci, cu fie¬ 
care sistem, sistemul fiinţei devine mai concret. 

Istoria, deci, este o continuă construcţie a sistemu¬ 
lui, astfel încît, în ea, sistemul însuşi are a se „citi“ 
esenţial. 

Epurînd conceptul fiinţei de tot ceea ce era „re¬ 
prezentare", Parmenide crea „prin aceasta elementul 
(fundamental al) ştiinţei", acela în care avea să se pla¬ 
seze Heraclit şi, în genere, întreaga ontologie în con¬ 
strucţie istorică şi, în acelaşi timp, sistematică. Dar nu 
în conţinutul său (abstract), ci în forma lui, care, for¬ 
ţată din interior, devenea mai cuprinzătoare, adică mai 
concretă. Prima „forţare" este cea heraclitică, în iden¬ 
titatea istoriei, a autodeterminării ca devenire în aceea 
a sistemului. De aceea şi stă „ca al doilea început ab¬ 
solut" în aceeaşi dublă raportare. Căci, în concept par- 
menidian, ca şi în revenirile succesive dar de fiecare 
dată la alt nivel (în alt „cerc" al spiralei), în termen 
spinozist sau fichtean (A = A), fiinţa pură se pune pe 
sine însă prin aceasta se şi opune sieşi, întrucît, ne- 
instituindu-şi determinaţiile, ea nu este, sau, altfel spus, 
nu este pentru că îşi lipseşte ca totalitate. Condiţia de¬ 
venirii, ca al doilea început (sau temei), prin urmare, 
ţine de chiar faptul de a fi (întrucît este) şi de a nu fi 
(pentru că este abstract). început sau temei ea însăşi, 
devenirea stă, de aceea, cu fiinţa şi ca fiinţă. 

Dacă, în ipostază parmenidiană, fiinţa se afirma nu¬ 
mai pe sine (fiinţa este şi nu poate decît să fie), în cea¬ 
laltă, heraclitică, ea se dezvăluie ca devenire. In con¬ 
secinţă, de la fiinţa este se trece la fiinţa este devenire, 
în care este funcţionează intranzitiv. 

Prin această punere în identitate a fiinţei cu deve¬ 
nirea, sistemul are dialecticitate genuină, deci conatu- 
rală sşu coîntemeietoare. Astfel că, prin temeiul său 
chiar (fiinţa ca devenire), sistemul este dialectic. 

Temei ea însăşi, pentru că este (fiinţă în identitate 
cu nefiinţa), devenirea se dezvăluie ca depăşire, aufhe- 
ben, care „înseamnă a păstra, a conserva şi în acelaşi 
timp şi a face să înceteze, a pune capăt". Dubla mişcare 
vine din condiţia fiinţei ca devenire şi a devenirii ca 
fiinţă (Ştiinţa logicii, p. 76, 89). 

Fiind, ca fiinţă, devenirea este în aceasta. Prin ur¬ 
mare fiinţa este aceea care stă atît ca început, cit şi 
ca scop, ea fiindu-şi, cum ar fi zis Aristotel, cauza fi¬ 
nală. 

Accentul rămîne în continuare pe fiinţa şi nu pe 
în (pe devenirea în. fiinţă), pentru că, deşi temei, deve¬ 
nirea este, totuşi, al doilea. 

Intru (de la lat. intro, înăuntru), care-i va fi „lipsit 
lui Hegel“, este presupus, dar nu în sintagma : deve¬ 
nirea întru fiinţă pe care o propune Constantin Noica, 
ci în alta, poate mgi operaţională : fiinţa-care-devine- 
în-ea-însăşi. Lucrînd cu întru ca „în spre“ şi „în“, am 
trece accentul de pe primul temei pe cel de-al doilea 
şi, astfel, locul fiinţei-care-devine-în-sine l-ar lua de¬ 
venirea (al doilea temei) în (sau întru) fiinţă. 

Conservare, deci, pentru că este în fiinţă, dar în 
fiinţă totuna cu nefiinţa, prin aceasta devenirea este 
şi suprimare. Păstrîndu-se şi suprimîndu-se, totodată, 
pentru că se conservă ca fiinţă, dar îşi anulează iden¬ 
titatea din primul ei temei, fiinţa-ca-devenire apare ca 
determinată în sine. 

Dacă,- din perspectiva fiinţei pure, fiinţa şi nefiinţa 
par independente, din cea a devenirii „devin momente 
încă deosebite dar suprimate şi conservate 14 . Ele alcă¬ 
tuiesc această unitate, o unitate determinată deci, care, 
aşa fiind, este ceva, o calitate. Dar, întrucît se afirmă 
în identitatea lui ceva, fiinţa ca devenire face posibil 
pe altceva ca altul sau opusul. Cum ceva şi altceva se 
determină reciproc, se limitează însă, totodată, prin 
chiar faptul că se pun şi se opun, se autodepăşesc în 
transcenderea finităţii, adică în infinit, în care fiinţa se 
recunoaşte pentru sine ca unul sau „reîntoarcere infi¬ 
nită în sine“. 

Revenirea însă se produce in bucla următoare a spi¬ 
ralei, căci „modul determinat, care în fiinţa determi¬ 
nată ca atare e un alt ceva şi fiinţăi-pentru-alt-ceva, este 
recurbat în unitatea infinită a fiinţei-pentru-sine“. 

Depăşire a fiinţei determinate, a finitului în infi¬ 
nit şi unitate a acestora, ca unitate a lor, fiinţa-pentru- 
sine este însă fiinţa-pentru-unul, ceea ce exclude pe 
altul. De aici şi „recurbarea", întoarcerea la fiinţă de¬ 
terminată, dar ca un „determinat absolut" (Ibidem, p. 
87, 140, 141, 142). 

Raportare simplă la sine, ca fiinţa parmenidiană, 
fiinţa-pentru-sine exclude pe altul (deci Multiplul) şi, 
prin aceasta, se limitează (se determină negativ). 

Una, socotea încă Parmenide, fiinţa face ilegitimă 
existenţa alteia, dincolo de sine. Dacă ar fi ca şi alta, 
ar urma să existe cu egală îndreptăţire două principii. 
Dar o condiţie fără de care nu se poate a începutului 
ontologic este unicitatea. Două s-ar limita şi s-ar ex¬ 
clude, căci ar trebui să aibă semn contrar. 

Lucrînd însă cu un concept abstract al fiinţei, elea¬ 
tul îi justifica unicitatea prin absoluta identitate cu 
sine : „Soarta a constrîns-o să fie întreagă şi nemiş- 
cată“. „Fiind una şi peste tot la fel, nu-i lipseşte nimic, 
căci de i-ar lipsi ceva, i-ar lipsi totul“. Dar, paradoxal, 
tocmai pentru că este una, ea este „strînsă în hotarele 
unor cumplite legături 11 (fr. 8, Diels). Un dincolo de 
ea nu poate fi, pentru că numai fiinţa este, însă dacă 
ea este aşa cum este, ce mai e altul sau multiplicitatea ? 

„Pornind de la ideea că, în afara fiinţei, nefiinţa 
nu-i nimic, (Parmenide) ajunge să creadă că fiinţa e 
una şi nimic altceva..." „Constrîns să ţină seama de 
aparenţe şi să admită că unitatea există după raţiune, 
iar pluralitatea după datele simţurilor, (el) e adus să 
susţină existenţa a două cauze şi a două principii, cal¬ 
dul şi recele..." (Aristotel, Metafizica, A 5, 986 b 18). 

Dar. mai înainte, poate va fi fost constrîns să ad¬ 
mită pluralitatea din acelaşi orizont din care făcea po¬ 
sibilă numai unitatea. Căci una şi „strînsă" în hotarele 
sale, ea nu putea fi, zicînd după Hegel, decit pentru 
sine sau. pentru unul. Ca temei însă, ea trebuia să fie 
„pentru-un-altceva-unul“, ceea ce duce.- la necesitatea 
admiterii lui Altul. Acesta în fiinţa însăşi nu putea fi 
admis, ea fiind peste tot la fel. Nu rămînea soluţia apo- 
retică a instituirii multiplului în alt plan şi, deci, în 
altă întemeiere. Dar atunci ce mai era fiinţa ? Ce şi 
Altul lipsit de în-temeierea fiinţei ? 

Hegel avea să preia dificultatea (istorică) parmeni¬ 
diană şi s-o integreze în sistem. In urmare, despre ea 
nu mai putea spune că va fi fost doar a gîndirii intr-un 
moment istoric determinat, ci a sa în exerciţiul logic de 
instituire a fiinţei. 

Ce-i drept, în formă, aşa-zicînd, parmenidiană ea 
rămînea închisă în aporie. Dar aceasta nu era un acci¬ 
dent istoric. Punîndu-şi-o în faţă, sau punîndu-se în ea, 

gîndirea şi-a revelat o dificultate necesară în construcţia 
(ontologică) a fiinţei. 

Dovadă, coincidenţa momentului de depăşire a ei în 
determinaţie istorică şi în determinaţie sistematică. 

în ordine istorică, parmenidismul trece, (ca o auto- 
depăşire) în atomism, care semnifică „fiinţarea în sine 
în forma multiplului 14 , iar în cea sistematică, fiinţa-pen- 
tru-unul în „devenire de mai mulţi unu“ (Logica, p. 193 ; 
Ştiinţa logicii, p. 151). 

Mai mulţi unu înseamnă însă instituirea fiecăruia 
în parte şi a tuturor. Fiecare este el însuşi şi raportare 
la ceilalţi, deci este acest ceva alături de alţii. întrucît 
este acest ceva prin dublă raportare la sine ca la unu 
şi la ceilalţi şi întrucît fiecare este el însuşi şi altul 
(căci fiecare unu este altul dinspre alt unu), unul ca 
mai mulţi unu se determină cantitativ. „Determinaţia 
calitativă, care în Unu şi-a atins determinarea-în-şi-pen- 
tru-sine, a trecut, prin aceasta, în determinaţia ca depă¬ 
şită, adică în fiinţa ca fiind cantitate“ (Logica, p. 192). 

Suprimare a calităţii, dar a ei ca modul de a fi al 
fiinţei, cantitatea o pune însă în unitate cu sine, astfel 
îneît ea apare ca unitate a fiinţei-pentru-sine cu fiinţa- 
pentru-altceva. „Cercul 44 ei este cu celălalt, al calităţii, 
pentru că ambele sînt fiinţa în această determinaţie şi 
în cealaltă. Nici una nu trece în condiţie de subiect şi 
amîndouă stau în subiectul care este fiinţa ori sînt acest 
subiect, însă în presupunere reciprocă. 

Despărţite (cînd şi cît vor fi fost), ele dădeau seamă 
numai de fiinţă într-o determinaţie sau alta. Istoric (iar 
sistematic prin lucrarea abstractă fiinţa-pentru-unul sau 
cu fiinţa-pentru-alţii), eleaţii vor fi înaintat în „forma 
fiinţei 44 , în timp ce filosofii naturii s-au oprit la con¬ 
siderarea „esenţei* lucrurilor ca ceva material 44 (Ibidem, 
p. 206). Dar tot istpric (şi, din celălalt punct de vedere, 
sistematic, în forma identităţii concrete a calităţii şi 
cantităţii), pythagoricii, cu numerele, aveau şă treacă 
dincolo de separaţia abstractă a celor două determinaţii. 
■Totuşi, în număr, unitatea era în forma acestuia, ceea 
cc constituia o etapă necesară, însă era numai o etapă. 

Trecînd în ordinea sistemului, în forma cantităţii, 
unitatea era dată de aceasta. Presupusă, calitatea stă¬ 
tea dincolo de cantitate, iar fiinţa se dezvăluia abstract 
în aceasta, cînd ea, ca. acest întreg, relativ, era unita¬ 
tea calităţii şi a cantităţii, a lor întrucît se presupun 

reciproc; aflîndu-şi „adevărul**- numai în raportare. De 
aceea, calitatea este în sine cantitate „şi, tot astfel, can¬ 
titatea este în sine calitate 11 (Ibidem, p. 214). 

Dîndu-şi măsura exactă una alteia, fiecare recunos- 
cîndu-se în identitate cu cealaltă, ca „adevăr 11 (adică în¬ 
treg) al lor este numai unitatea lor, adică măsura, sau, 
mai exact, fiinţa care se desăvîrşeşte, putîndu-se afir¬ 
ma ca „măsura tuturor lucrurilor 11 , prin urmare, ca te¬ 
meiul „ce statorniceşte fiecărui lucru .graniţa sa“. 

Aşa îl socoteau vechii evrei pe Iahve şi grecii şi-o 
reprezentau pe Nemesis, această măsură doar a omenes¬ 
cului (Ibiclem, p. 210). 

Protagoras, în filosofie, prelucra poate sugestii mi¬ 
tice atunci cînd, în locul lui Nemesis, aşeza omul ca 
măsură a tuturor lucrurilor. Interpretarea măsurii era 
restrictivă, dar, printr-o a doua înlocuire, se putea ajunge 
(şi s-a ajuns) la fiinţă. 

Hegcl nu valorizează ontologic măsura protagoriană. 
Totuşi, fie şi prin analogie, ea este memorabilă şi in¬ 
tră în istoria unui concept care începe cu Parmenide 
încă. „însuşi Parmenide introdusese, după fiinţa ab¬ 
stractă, necesitatea ca antică limită a tot ce există 1 *. Dar 
istoria coincide cu sistemul, în această determinaţic, 
odată cu Spinoza. 

Deşi substanţei spinoziste „îi lipseşte... revenirea 
înapoi în ea însăşi**, modul este afirmarea ci ca măsură, 
căci exterioritatea sa şi a atributului întindere este, ca 
a treia determinaţic, unitatea lor (Ştiinţa logicii, p. 
315, 314). 

Temei, aşadar, prin aceasta măsura se‘pune deja ca 
esenţă, adică fiinţa ca revenire la sine. Ea este sistem, 
primul sistem constituit al fiinţei ca totalitate, iar în- 
trucît este totalitate, întemeiază, deci „trebuie să apară**, 
adică să se dezvăluie ca fenomen (Ibidem, p. 467). 

Kant îl va fi înţeles numai „în sens subiectiv**, fi- 
xîndu-i esenţa, în mod abstract, în afara sa, într-un .lu¬ 
cru în sine incognoscibil. Dar fenomenul nu este apa¬ 
renţă, ci „natura proprie a lumii nemijlocit obiective**, 
cognoscibilă pentru că esenţa este în ea. „Esenţa nu 
rămîne în spatele său dincolo de fenomen, ci se mani¬ 
festă ca esenţă tocmai prin faptul că reduce lumea la 
pur fenomen** (Logica, p. 246). 

Fenomen în care îşi dezvăluie realitatea, esenţa, 
esenţă care se realizează, fenomenul, pentru că fiecare 
este unitate a amîndurora, dar dinspre sine, pentru că 
una este realitatea celeilalte sau realitatea prin cealaltă, 
esenţa şi fenomenul sînt în _ identitatea lor concretă 
realitatea fiinţei. 

Abstractul mod de a fi al acesteia este lăsat în urmă, 
fiinţa apărînd ca sistem al unor determinaţii în identi¬ 
tate, dar şi în diferenţă. Realitatea, deci, nu este o 
determinaţie, ci este fiinţa ca totalitate şi astfel ca reală. 

Dacă fiinţa pură, abstractă fiind, era totuna cu ne¬ 
fiinţa, întrucît se afirmă ca întreg, se afirmă ca reali¬ 
tate, pentru că numai concretul este real. Nu este deci 
vorba de o producere a realităţii, ci de o instituire a 
fiinţei ca realitate. Mişcarea este logică, asemenea celei 
din Sofistul platonic. Ea este una de reconstrucţie a 
sistemului fiinţei, deci a ontologiei, şi nu, încă o dată, 
a onticului. Realitatea, de aceea, nu stă ca termen se¬ 
cund şi ca apariţie ulterioară, ci, întrucît este „adevă¬ 
rul “ fiinţei, este fiinţa ca totalitate, stă în condiţie 
primă. 

De altfel, prim şi secund, nu au sens aici, într-o 
logică a fiinţei (deci într-o ontologie formală), pentru 
că, din această perspectivă, numai fiinţa este şi nu poate 
clecît să fie. 

Idealismul hegelian nu vine de aici, nu are cum să 
stea aici. In măsura în care este, Hegel însuşi vorbind 
despre idealismul său absolut, el ţine de asimilarea 
fiinţei cu ideea care- se' gîndeşte pe sine şi care „jse 
manifestă, se produce şi se bucură veşnic de sine, 
ca spirit absolut 11 (Filosofia spiritului, p. 402, 404). Dar 
această identificare se întîmplă dincolo de orizontul on¬ 
tologiei prime (al logicii), ca şi de acela al ontologiei 
secunde (al filosofici naturii), şi într-un fel necritic. He¬ 
gel, adică, ia Spiritul absolut ca presupoziţie după un 
model formal similiteologizant, ca pe acel ceva care 
uneşte în sine logicul, natura şi spiritul, căci „logicul 
devine natură, iar natura devine spirit 1 * (Ibidem, p. 403). 

Asumîndu-şi sarcina istorică a depăşirii dualismului 
tradiţional al subiectului şi obiectului, ca şi monismul 
transcendental (asimilarea obiectului în subiect), Hegel 

presupunea un al treilea termen, întregitor, Spiritul 
absolut ca prim şi ultim, în acelaşi timp. Căci logicul, 
natura şi spiritul (umanul) s-ar desfăşura între Abso¬ 
lut ca alfa şi Absolut ca omega, pentru a zice ca P. Teil- 
hard de Chardin. Ele ar fi ca ipostaze complementare 
şi coextensive ale aceluiaşi termen, unu în toate şi, deci, 
toate în unu. 

Minus autodevenirea sau fenomenologia lor, logicul 
în care subiectivul şi obiectivul sînt în identitate (pen¬ 
tru că în construcţia de tip ontologic fiinţa gîndită este 
totuna cu gîndirea fiinţei), natura şi spiritul ne reîn¬ 
torc la separaţia şi, deci, la arhitectonica în modalitate 
carteziană. Şi tot astfel, carteziană este şi presupunerea 
Spiritului absolut, ca o altă fiinţă perfectă (sau ca alt 
nume al ei). 

La Descartes, ce-i drept, dispunerea este în trepte 
de existenţă, deci în schema tradiţională, încă platonică, 
a distincţiei între sensibil şi suprasensibil. Hegel anu¬ 
lează separaţia, ori, mai curî'nd, forma tradiţională a 
acesteia, pentru că, altfel, o transferă în „interiorul 11 
Spiritului absolut, care este unitatea celor trei „ipos- 
taze“, dar şi altceva. 

Ce legitimitate are însă acest alt-ceva ? Deci, cum, 
ca Absolut, poate fi pus de conştiinţă în faţa ei ? 

Nu prin justificarea logicului, a naturii şi a spiritu¬ 
lui ca „ipostaze 11 ale sale, pentru că de la acestea la el 
nu putem trece decît ilicit. Argumentul „celui de al 
treilea om" intervine prevenitor. Dacă cele trei „ipos- 
taze“ sînt ale Spiritului absolut, de unde ştim că sînt 
ale lui ? Nu va trebui, în acest caz, să admitem un alt 
termen, care să ne garanteze că logioul, natura şi spiri¬ 
tul sînt „manifestări" ale Absolutului ? Dar un alt ter¬ 
men înseamnă transcenderea Spiritului absolut în în¬ 
treita sa unitate şi,' deci, căutarea altuia. Şi tot astfel,, 
la nesfîrşit. 

Descartes recurgea la o soluţie provizorie : să pre¬ 
supunem o fiinţă perfectă pentru că nu putem admite o 
alta imperfectă (geniul rău). Ceea ce însă, la Descartes, 
stătea mai degrabă ca o zonă „albă" circumscrisă parcă 
interogativ şi problematizant, la Hegel ia formă sis¬ 
tematică, de îndată ce Spiritul absolut trece în condiţie 

de principiu al principiilor cu urmări restrictive mai 
cu seamă pentru ontologie şi, deci, pentru conceptul 
fiinţei. 

Trecînd Spiritul în regimul Absolutului, Hegel fă¬ 
cea ca fiinţa să se „desfăşoare 1 *, cînd ea este „o înfăşu- 
rare“. Din orizont hegelian „poţi spune că fiinţa este... 
tocmai desfăşurarea... sau, dimpotrivă, că fiinţa ar fi 
spiritul. In amîndouă cazurile, nu identifici cu Hegel 
fiinţa. Căci dacă spui cu el-: fiinţa este cu adevărat 
«rezultatul cu drum cu tot», deci Spiritul cu desfăşu¬ 
rarea lui cu tot, atunci fiinţa este de natura întregului 
şi nu mai e manifestă în parte decît ca «moment», ne- 
putînd fi invocată în plinătatea şi împlinirile ei nicăieri, 
cum Hegel însuşi n-o mai invocă. Iar dacă spui că este 
Spiritul însuşi, atunci fiinţa a rămas la el undeva în 
urmă, solidară cu nefiinţa, sau este undeva la capătul 
unei deveniri, care, de fapt, nu se încheie, sau cînd se 
încheie, se reia** (Constantin Noica, Devenirea întru 
fiinţă, p. 169). 

Oricum, fiinţa îşi pierde centralitatea, iar ontologia 
se delimitează în sine, funcţionînd numai înlăuntrul sis¬ 
temului ei, ca şi cum s-ar construi doar în vederea 
propriei legitimări. 

Nu încape îndoială că în prima ei mişcare ontologia 
urma a se configura ca sistem suficient sieşi. Iar Hegel, 
de la primul ei termen, acela al fiinţei pure, pînă la 
autodeterminarea cu temei sau esenţa şi, prin amîndouă, 
pînă la concept (ca „adevăr** al lor) avea a o construi 
ca sistem al întregului sau concretului, a ceea ce con- 
creşte sau se con-formează (concresco — concretum, a 
se forma / a lua naştere împreună). 

„Absolut concretul**, prin aceasta conceptul dă de¬ 
plină legitimitate filosofiei care este „cunoaştere** cu 
ajutorul lui, „întrucît în ea tot ceea ce este socotit de 
conştiinţa obişnuită ca fiind şi de sine stătător în ne- 
mijlocirea sa“ e recunoscut „ca. un moment ideal** (Lo¬ 
gica, p.293, 287). 

Justificare şi reconstrucţie a absolutului, filosofia 
trebuie să lucreze cu un termen al acestuia, care pre¬ 
supune în egală măsură subiectul şi obiectul. în ur¬ 
mare, ca identitate a contrariilor, întrucît este „absolut 
concretul**, conceptul avea a fi subiectiv (în componentă 
formală sau în ordinea gîndirii), obiectiv: absolutul ca 


392 



obiect, dar ca obiect care nu este o latură sau o parte 
a întregului, ci întregul, însă „dinspre 14 sine, ca, de alt¬ 
fel, şi subiectul (monada leibniziană, bunăoară, este 
„obiect 44 , dar, „în sine“, şi activitate de reprezentare), 
iar în unitatea depăşită a subiectivului şi obiectivului 
■ este Ideea, adică „forma absolută în care s-au reîntors 
toate determinările, întreaga plinătate a conţinutului 
pus în ea“. 

Cît este privit dinspre subiectiv, întregul este luat 
doar în forma sa, deci în modul intelectului. Cît însă 
forma este ca atare prin altul al său, „conţinutul 14 , „mo¬ 
dul intelectului 44 şi „subiectivul 44 presupun „modul ra¬ 
ţiunii 44 şi „obiectivul 44 . De aici şi autodepăşirea în între¬ 
gul Ideii care este „subiect-obiect 44 , deci unitate „a idea¬ 
lului şi realului, a finitului şi infinitului, a sufletului 
şi corpului 44 . 

întregitoare, pentru că trece dincolo de „concretul 
abstract 44 (de totalitate, ori dinspre subiectiv, ori din¬ 
spre obiectiv adică), Ideea este şi depăşirea intelectu¬ 
lui în raţiune. Căci numai raţiunea este concretul, ca 
Ideea însăşi. De aceea „Ideea poate fi înţeleasă ca ra¬ 
ţiunea 44 şi, invers, aceasta „este adevăratul sens filo¬ 
sofic pentru raţiune 44 . 

Pentru că „Ideea însăşi este dialectică 44 , proces care 
„veşnic separă şi distinge 44 într-o continuă construcţie 
a întregului, raţiunea are ca proprie natură dialectici- 
tatea, „sufletul oricărei cunoaşteri cu adevărat ştiinţi¬ 
fice 44 şi adevărata metodă a filosofiei „întrucît nu este 
formă exterioară 44 , ci „conţinutul conceptului 44 . 

Faptul fusese descoperit încă de antici, de Zenon 
eleatul şi de Socrate (în formă subiectivă) ; dar Platon 
este întemeietorul prin deducţia dialectică din Unu a 
multiplului, ca şi prin determinarea multiplului ca Unu. 
In epoca modernă, apoi, stabilind antinomiile raţiunii 
pure, Kant „arăta cum fiecare determinaţie abstractă 
a intelectului, luată aşa cum se prezintă ea însăşi, se 
transformă în contrariul ei 44 . El săvîrşea astfel deschi¬ 
derea către raţiunea dialectică şi, în virtutea universa¬ 
lităţii acesteia, către universalitatea dialecticului în or¬ 
dinea fiinţei, oa şi în cea a naturii. „Căci, tot ce ne în¬ 
conjoară poate fi primit ca exemplu al dialecticului 44 : 
ceea ce este finit trece în opusul său, natura „este îm¬ 
pinsă să se depăşească pe ea însăşi 44 , iar spiritul, şu~ 

biectiv sau obiectiv, îi relevă prezenţa în toate mani¬ 
festările sale: 

Universal, cum filosofia este conceptul universalităţii 
concrete, dialecticul va fi chiar metoda sa, aceea, deci, 
prin care ia seama de „structura întregului 44 , pentru că 
„metoda nu este altceva decît structura întregului, în¬ 
făţişat în pura sa esenţialitate 44 (Logica, p. 328, 366, 347, 
161, 369, 162, 163 ; Fenomenologia spiritului, p. 33). 

Analitică şi sintetică, dar nu cînd analitică sau cînd 
sintetică, ci conţine în sine în aşa fel îneît orice miş¬ 
care a sa este dublu determinată, metoda filosofiei (dia¬ 
lectica) este mai mult decît un organon. Ea este „con¬ 
ceptul pur, care nu se raportează decît la sine însuşi ; 
de aceea este simplă raportare la sine, care este fiinţă 44 , 
ca „totalitate concretă 44 (Ştiinţa logicii, p. 844). 

Cu valoare istorică şi sistematică fundamentală,; dia¬ 
lectica hegeliană are astfel o incontestabilă valoare pa¬ 
radigmatică. Ivită, în perspectivă istorică, din. reacţia 
faţă de dificultăţile filosofiei tradiţionale şi, deci, făcută 
să fie „sufletul 44 unui program de reconstrucţie, cel pu¬ 
ţin formal, în structura şi în funcţionalitatea sa logică, 
ea era depăşire a acestora intr-un model profund în¬ 
noitor, prin coerenţa şi operaţionalitatea lui. 

Intreprinzînd o reformă a filosofiei, Hegel îşi va fi 
dat seama că şansele acesteia depindeau în primul rînd 
de .evaluarea exactă a stării de fapt. Iar starea de fapt 
era istoria filosofiei sau filosofia în determinaţie istorică. 

Hegel i se aplică, dacă se poate spune aşa, cu fre¬ 
nezie, dar şi, totodată, cu o luciditate, parcă, ea însăşi 
frenetică. El ştie, şi de aici acest punct de plecare, că 
istoria filosofiei este filosofia care devine. Altminteri, 
„ultima 44 filosofie n-ar mai fi întreaga filosofie recon¬ 
struită. 

Dar ca istoria filosofiei să apară ca devenire a filo¬ 
sofiei, era necesară „perceperea 44 sa ca sistem. 

Ceea ce Hegel pare să reproşeze predecesorilor săi, 
inclusiv lui Kant, e că nu vor fi luat în seamă întregul, 
ci partea : Kant se va fi raportat la raţionalism şi la 
empirism, Fichte la Kant, Schelling la Fichte. Fiecare, 
de aceea, va fi venit cu un proiect de reformă (de re- 
întemeiere) a filosofiei fatal restriotiv, căci ceea ce pui 
este în funcţie, şi de-termenul căruia i te opui. 

Or, pentru a fi radicală, critica trebuie să se aplice 
întregii filosofii, deci istoriei acesteia, dar nu ei în suc¬ 
cesiunea, lineară şi contingenţă, parcă, a faptelor (con¬ 
cepţiilor), ci', întrucît este sistem, adică filosofia în de¬ 
venirea să. Cînd, aşadar, ne aplicăm istoriei, accentul 
trebuie să, fie pus pe filosofie şi nu pe istorie. Căci dacă 
sîntem mai atenţi la istoria filosof iei pierdem ceea ce 
ne interesează, de fapt, tocmai obiectul, adică filosofia. 

Dar, revenind, radicalitatea proiectului hegelian ve¬ 
nea din situarea în opoziţie şi nu in deosebire faţă cu 
filosofia în sistemul ei istoric. 

Ca raportare în modul raţiunii, opoziţia era singura 
mişcare menită să aducă istoria (filosofia în devenirea 
sa) în sistemul „ultim“. 

Depăşire (suprimare şi conservare) a filosof iilor (aşa- 
zicîndu-le în „percepţie 11 istorică) întrucît fiecare în 
parte era o abstracţie (sau era abstractă), hegelianismul 
urma să fie sistemul, sau întregul, filosofia în condiţie 
concretă. însă şi ea 'relativă (deci, concret-abstractă), 
după cum şi cele dinainte vor fi fost tot asemenea, căci, 
din nou, fiecare în parte este sinteză, este întregul. Nu¬ 
mai , că în măsuri diferite, în virtutea faptului că filo- 
sofia. este devenire în concret. Or, aşa stînd lucrurile, 
filosofia lui Platon era mai concretă decît cea a lui 
Parmenide, dar mai abstractă decît cea a lui Aristotel ; 
concretă faţă cu raţionalismul şi empirismul, filosofia 
kantiană, la rîndul ei, îşi va fi generat ea însăşi propria 
depăşire. 

Concretă şi prin poziţia sa istorică, filosofia hegeliană 
este cu atît mai mult prin construcţia sistematică, în 
urmarea înstructurării dialecticii. Aoeasta, deci, ţine de 
sistem sau este sistemul însuşi. Altminteri ce ar mai fi 
şi ce sens ar mai avea ? Şi întrucît ar mai putea, fi luată 
ca „forma fundamentală a oricărei dialectici ?“ Căci 
exemplaritatea ei vine din chiar structura sistemului, 
din mişcarea logică a determinaţiilor sale şi din auto- 
constituirea sa, din logica sa, pe scurt. * 

Fapt de importanţă considerabilă, dar insuficient pen¬ 
tru punerea şi impunerea ei în condiţia dialecticii ca 
teorie şi metodă perfect posibile ca adevăr. 

Insă punînd Spiritul ca principiu, Hegel subordo¬ 
nează dialecticul unei mişcări orientate (teleologice), 
ceea ce înseamnă limitarea lui prin trecerea în plan 
secund. Astfel incit el pare mai curînd un mod de a fi 
sau de a se manifesta, ca o mişcare întrucîtva „înstrăi- 
nată“ a Spiritului absolut. De aici, apoi, şi mişcarea ca 
desfăşurare a fiinţei, ca şi a naturii şi spiritului, iar nu 
ca „înfăşurare 11 (C. Noica). Sau ca înfăşurare a tuturor 
acestora în Spirit, deci în altceva decît ele, în sinea lor 
şi în întregul lor. 

O desfăşurare este fiinţa, o desfăşurare este natura, 
o desfăşurare este spiritul, trecerea însăşi de la logică 
la filosofia naturii şi, mai departe, la filosofia spiritu¬ 
lui este aceeaşi desfăşurare orientală, deci ca „înfăşu- 
rare“ a Spiritului. în consecinţă, o anume linearitate 
(fiinţă-natură-spirit) face ca cele trei „orizonturi" să se 
raporteze, în oarecare măsură, exterior. 

Bunăoară, fiinţa faţă cu natura. 

De la una la cealaltă, previne Hegel, nu se trece ca 
înlăuntrul fiinţei de la o determinaţie la alta. înteme¬ 
ind, fiinţa nu se transformă. 

încă Heraclit, de altminteri, avertiza parcă asupra 
modului cum să înţelegem, ca şi asupra celui cum nu 
trebuie să înţelegem raportul dintre fiinţă (foc) şi lu¬ 
cru. Acesta din urmă — zicea el — este „strîngere", 
adică negativitatea principiului, dar în orizontul de cu¬ 
prindere al lui. 

Dacă focul- ar genera ca foc (prin aprindere) ar trece 
el însuşi în altceva, fie acest altceva şi ca mai mult foc. 
Insă mai mult sau mai puţin sînt sintagme inoperante 
în conceptul fiinţei, o spunea Parmenide, o sugera 
Heraclit, întărea Platon, neputîndu-i lipsi nimic, după 
cum nici prisosi. Generarea prin aprindere, deci, ar fi 
acelaşi lucru cu producerea prin trans-formare. însă, 
una nelimitată şi necondiţionată, fiinţa nu are cum să 
treacă. în altceva. Dacă ar trece, n-ar mai sta ca prin¬ 
cipiu, 

Rămînea, de aceea, ca singură explicaţie „stingerea", 
adică anularea principiului în sine, mişcare echivalentă 
cu producerea existenţei, ca apariţie a fiinţei în ea în¬ 
săşi. 

Nimic, deci, de obiectat interpretării hegeliene, care 
este cea a ontologiei, că natura nu devine din fiinţă, ci 
e întemeiată de aceasta, decît, poate, punerea naturii în 
relaţie de exterioritate („exterioritatea spaţiului şi a 
timpului 41 ) în fiinţă. 

Or, de bună seamă că ontologia ca logică (filosofia 
primă în termen aristotelic) şi filosofia naturii (filosofia 
secundă) sînt planuri distincte de descriere şi interpre¬ 
tare, fiecare construindu-se în jurul altui concept : al 
fiinţei şi, respectiv, al existenţei (al fiinţei ca natură). 

Stagiritul, încă, le stabilea identitatea, deci, le separa 
dar pentru a le uni, pentru că, distincte, ele se presupun, 
în sine intransformabilă, indeterminată, fiinţa ca fiinţă 
aparţinea, ca atare, metafizicii. Dinspre aceasta numai 
fiinţa era conceptibilă. Dar dinspre fizică, fiinţa în sine 
apărea ca fiinţă determinată, ca temeiul care este în-te- 
meiatul. 

Metafizicul şi fizicul (în concept aristotelic) nu pre¬ 
supun distincţia transcendent-imanent, întrucît fiinţa în 
sine numeric una, dar două ca specificaţie (deci, formă 
şi materie) constituie fiinţa determinată, este aceasta şi, 
totuşi, îşi menţine identitatea de sine. Insă nu pentru a 
fi transcendentă, ci intransformabilă. 

Nici fiinţa hegeliană nu este transformabilă şi, deci, 
natura nu rezultă prin transformare. Totuşi, o anume 
separaţie este menţinută, de îndată ce fiinţa şi natura 
stau într-un raport de exterioritate. 

Aristotel punea fiinţa să medieze întemeierea cu ea 
însăşi (ca materie şi formă), în timp ce fiinţa hegeliană 
apare ca natură prin eliberarea dip sine a momentului 
particularităţii sale, „adică al primei determinări şi alte- 
ritătii ; Ideea nemijlocită, ca reflex al ei“ (Logica, p. 
370)'. 

Dar, de unde dificultăţile şi izbînzile sau, în context, 
ascendenţa asupra aristotelismului. 

Punînd fiinţa ca materie-şi-for mă să alcătuiască lu¬ 
crurile (individuale), cum materia şi forma erau ele în¬ 
sele în identitate (abstraotă) de sine, transform abilitatea 
(devenirea) în natură aproape că nu avea semnificaţie 
sau, oricum, aceasta era foarte aproape de treapta zero. 

Hegel însă dă conceptului conţinutului său şi, astfel, 
justifică ideea de sistem dialectic al naturii. De aici nu 
rezultă condiţionarea ideii de sistem al naturii de tota¬ 
litatea premizelor hegeliene. Mai în apropierea lui Hegel, 

Paul Henri d’Holbach (1723—1789) o reconstruise cu 
mijloacele şi din perspectiva materialismului. 

Distincte, nu încape îndoială, cele două modele se 
apropie, dacă nu chiar închid un „cerc“. 

Natura, zicea d’Holbach, este „marele tot“, deci sis¬ 
tem suficient sieşi, pentru că principiul ei, materia, nu 
are început, nici sfîrşit în timp sau în spaţiu. Unică, 
infinită şi incondiţionată, prin însuşi modul său de a fi, 
ea elimină posibilitatea unui „mai înainte 11 sau, în ge¬ 
nere, a unui „dincolo dc“ fie ca factor creator, fie ca 
agent al mişcării. Aceasta ţinînd de „esenţa materiei 41 , 
deci infinită ea însăşi, face ca „toate fenomenele din na¬ 
tură 44 să apară şi să dispară, să acţioneze unele asupra 
altora, să se compună şi să se descompună urmînd „legi 
neschimbătoare 44 , inerente. Căci materia „se mişcă prin 
propria sa energie 44 , după legi care o confirmă ca pro¬ 
pria sa cauză şi, totodată, ca propriul scop. Pentru că 
nu-i transcende nimic, se autodetermină produeîndu-şi 
infinit formele de manifestare. 

Temei universal, ea este peste tot şi în toate, dar în 
modalităţi esenţial distincte, fiind un sistem care se 
autostruoturează după legi inerente. Ea, de aceea, nu 
este simplă aglomerare de lucruri care apar şi dispar 
fără ordine şi necesitaţe. „A exista înseamnă a îndeplini 
mişcările proprii unei asemenea determinante 44 . De aceea 
„toate fenomenele sînt necesare 44 , prinse cum şînt în 
ordinea esenţei lor şi, prin aceasta, în ordinea univer¬ 
sală. „Ceea ce numim dezordine nu este decît un .termen 
relativ prin care se desemnează acţiunile sau mişcările 
necesare prin care anumite fiinţe sînt alterate şi tulbu¬ 
rate, în mod necesar în felul lor momentan de a fi, şi 
nevoite să-şi schimbe felul de a acţiona ; dar niciuna 
dintre aceste acţiuni, nici una dintre aceste mişcări nu 
pot să se abată o singură clipă de la ordinea generală 
a naturii, existenţele dobîndindu-şi de la natură fiinţa, 
proprietăţile şi mişcările lor particulare 44 . 

Ceea ce, prin urmare, aduce cu dezordinea şi întîm- 
plarea, ţine numai de relativitatea lucrurilor şi a siste¬ 
melor determinate în care sînt prinse, ca şi de inter re¬ 
laţia lor. Dar cum fiecare existenţă este într-o esenţă, 
orice lucru stă ca o ordine ; altfel cum ar mai fL? Şi 
dacă s-ar comporta distinct faţă cu ordinea universală 

coextensivă materiei şi necesară prin chiar condiţia de 
unicitate a acesteia, n-ar fi altceva, absolut altceva ? 
(Sistemul naturii, p. 47, 62, 83, 89). 

D’Holbach prinde totul, ce-i drept, în sistemul in- 
frangibil al ordinii universale, eliminînd ca iraţională 
întîmplarea. Numai că necesitatea este privită abstract 
şi, de aceea, intr-un fel întîmplarea este negată, dar ca 
fenomen acauzal şi desprins dintr-un sistem determinat. 

. Totul este necesar dar după grade distincte de nece¬ 
sitate. Un lucru pentru că este într-o esenţă, iar esen¬ 
ţele în universalitatea materiei, se diferenţiază însă în- 
lăuntrul necesităţii. 

O anume incomprehensiune a întîmplării, proprie vi¬ 
ziunii mecaniciste, nu poate fi contestată. Totuşi, d’Hol- 
bach tinde s-o pună în legătură cu necesitatea, deşi, la 
limită, riscă s-o coboare pe aceasta, aşa-zicînd după He- 
gel, în regimul întîmplării. 

Fără să aibă larga cuprindere dialectică ce avea să 
fie proprie filosofiei hegeliene a naturii, prin ideea de 
sistem, d’Holbaeh intră însă într-o „istorie a dialecticii 
naturii 14 . Iar din acest punct de vedere cele două „sis- 
teme“ sînt solidare. Din totuna cu identitatea abstractă, 
unul, cel d’holbachian fiind reconstrucţie în orizontul 
materialismului, în timp ce „sistemul 14 hegelian poartă 
cu sine toate dificultăţile interpretării spiritualiste. Pen¬ 
tru d’Holbach, de aceea, natura exprimă universalitatea 
principiului (a materiei), or, în perspectivă hegeliană 
este numai o etapă în procesul de autodesăvîrşire a Spi¬ 
ritului/ Astfel îneît, natura, produsă Ca înstrăinare a 
Spiritului de sine însuşi, este predeterminată şi orien¬ 
tată teleologic. „Spiritul care s-a sesizat pe sine vrea 
să se recunoască şi în natură, să suspende pierderea să 
de sine. împăcarea aceasta a spiritului cu natura şi cu 
realitatea este ea singură libertatea sa adevărată, în care 
el îşi leapădă modul particular de a gîndi şi de a intui 44 . 

„Făpturi ale conceptului în momentul exteriorităţii 44 , 
„făpturile naturii 44 sînt doar „trepte 44 , ale spiritului către 
sine însuşi care, după această „înstrăinare 44 , se poate 
recunoaşte „ca reîntoarcere din natură 44 în identitatea şi 
în deplinătatea sa (Filosofia naturii, p. 576;. Filosofia 
spiritului, p. 14). 

Cu suspendarea naturii sau, mai curînd, cu autosus- 
pendarea sa ca natură, renăscîndu-se ca libertate, deci, 
ca neatîrnare de altul şi ca raportare la sine, Spiritul 
s-ar desăvîrşi ca Spirit absolut. 

După săvîrşirea din viaţă, adesea acceptat cu fervoare 
sau, dimpotrivă, respins cu îndîrjire, şi intr-un caz şi în 
altul, el „murea 44 însă a doua oară. Căci poziţiile extremiste 
nu puteau duce decît acolo unde au dus, adică la ocultarea 
valorii filosofiei sale. 

Discipolii ortodocşi, Karl Daub, Georg Andreas Gab- 
ler, Karl Ludwig Michelet, Philip Konrad Marheineke, 
Karl Werder nu aveau să adauge ceva esenţial la mo¬ 
numentala filosofie nici chiar la o mai exactă percepere 
a sensurilor ei. Dintre aceştia din urmă se va fi remarcat 
totuşi Karl Rosenkranz (1805—1879), autor al unei Vieţi a 
lui Hegel, al unei Apărări contra lui Haym, al unui Sistem 
al ştiinţei, al unei Estetici a urîtului, aceasta o dezvoltare 
bine individualizată a dialecticii hegeliene a negativului 
şi negativităţii (Urîtul ca „frumos negativ 11 care-şi anu¬ 
lează „contradicţia sa cu frumosul, nounificindu-se cu 
el“, O estetică a urîtului, p. 35). 

De altă parte, nici contestarea nu întirzie, Otto Frie- 
dricn Gruppe, Heinrich Leo, Ludwing Knapp, Rudolf 
Haym fiind printre primii şi cei mai exclusivişti, din- 
tr-un refuz abstract al hegelianismului. Dar cine voia 
„să atace şcoala hegeliană 14 , s-a spus, trebuia cel puţin 
s-o egaleze. 

Aşa stînd lucrurile, mai îndreptăţit putea fi doar 
Arthur Schopenhauer (1788—1860), care, nici el „un 
Hegel 44 , era, totuşi, creatorul unei filosofii. 

Intolerant şi violent în limbaj („palavrele îngrozi¬ 
toare 44 ale lui Hegel ; şcoala sa, „şcoală de platitudini 44 
şi filosofia sa „absurditate şi nebunie 44 ), Schopenhauer 
adoptă mijloacele demolatorului, parcă, din orgoliu ne¬ 
măsurat. Ceea ce-i dedicase Goethe : „Pentru a te bucura 
de valoarea ta trebuie să dai, mai întîi, valoare lumii 44 nu 
pare să-l fi împăcat cu filosofii, sau, cel puţin cu o mare 
parte a lor. Căci, antihegelian, ca şi antifichtean şi anti- 
schellingean, Schopenhauer li se opune tuturor prin 
Kant, dar printr-un Kant pe care şi-l asumă şi-l recon¬ 
struieşte atît de personal îneît acceptarea aduce, pe 
alocuri, cu respingerea. 

Mărturisită, originarea în kantianism nu avea să facă 
din Schopenhauer un kantian. Trebuind să fie în vede- 

rea depăşirii, întoarcerea la Kant era, deci, mai mult 
aparentă. 

O „revenire 11 , da altminteri, nici nu mai era posibilă 
sau nu prin ignorarea filosofiilor, post-kantiene : fich- 
teană, schellingeană şi hegeliană, tot atîtea revalorizări 
ale criticii cu punerea în lumină a marilor ei virtuţi ca 
şi a dificultăţilor. Kantianismul, prin urmare, intrase 
■deja în conştiinţa filosofică şi devenise el însuşi cu 
aceasta. 

Schopenhauer, ce-i drept, nu se „întoarce 14 la kantia¬ 
nismul „de şcoală 44 , însă pare a ignora valorizările ulte¬ 
rioare determinate, cum zice Hegel, de nevoia de con¬ 
secvenţă. Pare numai, fiindcă, intenţionînd să scoată 
„lucrul în sine 44 din starea sa de incomunicabilitate cu 
noi, din aceeaşi nevoie, a consecvenţei, nu avea de ales 
altă cale decît cea pe care se înaintase de la Ficlite la 
Hegel. Astfel, „mult batjocoritul Absolut hegelian de¬ 
vine voinţă, substanţă infinită, în care e sădită şi afir¬ 
marea şi negarea 44 , iar Voinţa însăşi, la rîndul ei, apă¬ 
ruse în Filosofici naturii a lui Schelling „ca principiu 
primar al conştiinţei 44 şi la Fichte ca „esenţa Eului... 
^Florica Neagoe, Arthur Schopenhauer..., p. 18). 

Identificînd „lucrul în sine 44 kantian cu Voinţa, Scho¬ 
penhauer suspendă „dualismul 44 kantian, numai că în- 
tr-un monism subiectivist. Căci ea, voinţă a conştiinţei 
şi ca principiu metafizic a Conştiinţei generice, ea făcea 
posibilă depăşirea „dualismului 44 însă prin anularea ce¬ 
luilalt. termen. In consecinţă, ca Voinţă în şinele ei, 
lumea ca apariţie devenea reprezentarea- eului. încheie¬ 
rea, cu diferenţe care ţin de premise, era berkeleyiană. 
Berkeiey, de altminteri, este evooat cu admiraţie „pen¬ 
tru marele serviciu adus filosof iei 44 (Le monde comme 
volonte et representation, t. I, c. I, par. 1). 

Atît de abrupta „despărţire 44 de Hegel, ca şi de Kant, 
la urma urmelor, de ei ca spirite tutelare ale raţionalis¬ 
mului modern, nu putea să aibă decît acest epilog : su¬ 
biectivist şi iraţionalist. 

Pe alte căi, cu alte mijloace, o reconfirmare a faptu¬ 
lui şi, deci, prin reflex, a hegelianismului ca o garanţie 
pentru raţionalism, în limitele aceleiaşi „istorii 44 ime¬ 
diate a împotrivirilor abstracte faţă de Hegel, avea, în 
fine, s-o facă Soren Kierkegaard (1813—1855).* 

Pînă la un punct, din perspectiva în care se fixează, 
anume aceea a „inferiorităţii 44 , reacţia kierkegaardiană: 
faţă de universalismul absolut (şi absolutizant) hegelian, 
nu rămînea la opoziţia exterioară şi sterilă. Danezul so¬ 
litar şi cutremurat în fiinţa lui de dramatismul (în per¬ 
cepţia sa, de tragicul) poziţiei noastre în lume divulga 
în filosofia lui Hegel un „triumf al crepusculului 14 „sen¬ 
timentului existenţei 44 , printr-un sistematicism deperso- 
nalizant şi alienant (Emmanuel Mounier, Introduction 
aux existentialismes, p. 17). Trecea, de aceea, dincolo de 
înfruntarea simplu livrescă a hegelianismului, anume 
în orizontul omului şi omenescului. Numai că alternativa 
la universalismul 44 hegelian nu era o „dialectică a exis¬ 
tenţei 44 fixată în eul care este „raportat ce se rapor¬ 
tează la sine însuşi 44 sau „în orientarea interioară a aces¬ 
tui raport 44 (S. Kierkegaard, Trăite du desespoir, p. 61). 
■Căci, şansa fiinţei noastre în lume nu era condiţionată 
de abdicarea de la „universalitate 44 şi de refuzul „exte¬ 
riorităţii 44 , ci de reconstrucţie ca întreg sau unitate a 
universalităţii şi individualităţii, a exteriorităţii şi inte- 
riorităţii. 

Or, deşi cu o deplasare de accent pe universalitate, 
hegelianismul era, totuşi, opţiune pentru întreg ca uni¬ 
tate sau coincidenţă a opuşilor. 

Cu limitele pe care spiritualismul i le punea în mod 
fatal, dialectica sa, în structura şi în funcţionalitatea ci, 
rămînea exemplară. Valorizarea ei ulterioară avea să-i 
confirme autenticitatea. 

Intre da şi nu, aşadar, hegelianismul părea a ieşi din 
istorie. însă, concomitent cu poziţiile extremiste, în ime¬ 
diata succesiune hegeliană se înfiripă o mişcare ce-i dă¬ 
dea speranţe tînărului Engels că filosofia marelui dia¬ 
lectician „a început să trăiască 44 . -Este vorba de „stînga 
hegeliană 44 (sau gruparea „tinerilor hegelieni 44 ), denomi¬ 
naţie ce subîntinde mai curînd o stare de spirit decît o 
mişcare omogenă. 

Arnold Ruge, Bruno Bauer, Karl Friederich Koppen, 
David Strauss, Karl Marx, Friederich Engels sînt cu 
toţii convinşi că hegelianismul este filosofie care devine, 
deci filosofie deschisă prin caracterul său înnoitor. Insă 
înţelegerea acestuia era de la început diferită de la 
Strauss la Bauer, de la Feuerbach la Marx, ceea ce, ra- 
dicalizîndu-se, avea să ia forma opoziţiei. 



Strauss şi Bauer, aplicaţi criticii istorice şi filosofice 
a creştinismului, cu deosebiri între ei, ca şi faţă de 
Hegel (printr-o viziune distinctă asupra raportului re¬ 
ligiei cu filosofia), ei rămîn totuşi în orizont hegelian. 
Cit se individualizează, faptul se întîmplă încă în inte¬ 
riorul hegelianismului,' chiar dacă al unuia înţeles altfel 
decît „o scolastică osificată 41 , pentru a zice ca Strauss. 

Nu vor fi ales,, prin urmare, să lucreze ca hegelieni 
de sistem, ci, situîndu-se într-o perspectivă sau alta (în 
cea a „substanţei sau raţiunii universale 11 care se întru¬ 
pează în „înstrăinarea sa“ în materie, ceea ce, în formă 
religioasă însemna, a lui Iisus Hristos ca realizare ome¬ 
nească a lui Dumnezeu, Strauss ; în cea a „conştiinţei 
de sine“, Bajuer) prin chiar lucrarea cu motive determi¬ 
nate ei se vor fi deosebit de Hegel. Dar, prin aceasta, 
nu şi se vor fi opus. Nici hegelieni ortodocşi, ei nu sînt 
nici conştiinţe filosofice care integrează hegelianismul 
în alte structuri. Mai curînd ei par neohegelieni, avant 
la lettre. Căci, aşa cum se va constitui în secolul nostru 
de la Kroner şi Glockner la Liebert şi Jonas Cohn, în 
Germania de la Croce la Gentile în Italia, cu Jean Wahl 
sau Jean Hyppolite în Franţa, deşi altfel şi altceva de¬ 
cît hegelianismul clasic, neohegelianismul se va situa 
într-o „post-istorie“ a aceluia. Sau, altfel spus, într-un 
hegelianism fără Hegel (aşa cum, de altminteri, avea 
să se mai constituie şi neokantianismul, acesta, bine în¬ 
ţeles. ca un kantianism de după Kant sau fără Kant). 

Primul însă, care, în succesiune hegeliană, avea să se 
individualizeze printr-o încercare de depăşire este Feuer- 
bach. Pornind de la Hegel şi opunîndu-j-se, el vrea să 
se delimiteze principial, deci, printr-un alt tip ele filo- 
sofie, iar nu prin alt sistem. Hegel sau K$mt, Hegel sau 
Fichtc, Hegel sau Bchelling, toate acestea erau alterna¬ 
tive simple şi anistorice, la urma urmelor, de îndată ce 
renunţarea la „ultima 11 filosofie pentru o alta de dinainte, 
fie şi ca punct de plecare, era totuna cu abdicarea de la 
spiritul istoriei, de la istoricitate. 

Hegelian „de stînga“, asemenea lui Strauss sau lui 
Bruno Bauer, în deosebire de aceştia, Feuerbach îşi în¬ 
ţelege însă poziţia ca şansă a radioalităţii. Situarea, deci, 
este, parcă, metodică, ea fiind numai prima etapă a eli¬ 
berării, a doua fiind critica, ea însăşi de la stînga. 

Sever faţă cu hegelianismul, Feuerbach nu-1 pune 
„între paranteze 11 şi nu se situează în alt concept filo- 

sofic, cel al materialismului, pentru a-1 elimina. Prin- 
tr-o mare negaţie, el urmăreşte decuparea şi instituirea; 
altui orizont. Deocamdată, în prima construcţie, acesta 
este opus, totuşi, abstract (exterior) hegelianismului. De 
aici şi ignorarea (ceea ce nu e totuna cu respingerea)- 
dialecticii hegeliene. Deci, mai curînd o „punere între 
paranteze 1 * pentru a delimita exact, pornind de la ceea 
ce Hegel numea primul început, celălalt tip de construc¬ 
ţie filosofică. Abia după această operaţiune putea să vină. 
cealaltă, de instituire a celui „de-al doilea 1 * început (de¬ 
venirea sau, prin extindere, dialecticul). 

Opoziţia exterioară era de tot necesară, metodic, pen¬ 
tru că numai în acest fel hegelianismul pute^ fi valorizat, 
adică integrat. Căci integrarea nu avea cum să fie posi¬ 
bilă decît ca instructare în ceva. 

In raporturile cu filosofia hegeliană, deci, problema- 
principală nu era aceea a suspendării ei, ci a înlocuirii 
ei şi, în mişcarea a doua, a integrării sale critice. 

Gestul lui Feuerbach, s-a spus în epocă, fusese eli¬ 
berator. 

Dar eliberarea ca operă pozitivă (dezlegare prin con¬ 
strucţie) era încă, din univers feuerbachian, după Feuer¬ 
bach însuşi, sarcină a „filosofiei viitorului**. 



în loc de încheiere 


Orice încheiere, aşa-zicînd după Constantin Noica, 
pare a fi deschidere, căci ea nu este atît capitol concluziv, 
cit de trecere în alt spaţiu, al posibilului. 

Că lucrurile stau astfel în ordine universală rămîne 
de discutat. Cu siguranţă însă, „încheierea 11 oricărei „is- 
torii“ este (sau trebuit să fie) o deschidere. Aceasta, 
fireşte, mai întîi în urmarea faptului că procesul istoric 
în obiectivitatea lui este deschis. Numai că, din acest 
punct de vedere, nu este singurul, căci „decupajul 14 ori¬ 
cărei ştiinţe presupune în mod necesar deschiderea. Ast¬ 
fel încît orice „descriere 14 este e doar provizorie şi de pro¬ 
vizoratul ei nu pare a da seama mai bine altceva decît 
„încheierea 44 . 

Istoria (ca istoriografie) însă îşi face din „încheiere 44 
o deschidere cu atît mai mult cu cît, în orizontul ei de 
aplicaţie, distincţia dintre trecut şi prezent este de tot 
relativă. Pe de o parte fiindcă trecutul este „personant 44 , 
deci se „actualizează 44 continuu prin succesive „reisto- 
ricizări 44 (sau printr-o necurmată istoricizare), iar pc de 
alta întrucît prezentul nu numai că absoarbe în sine 
treoutul, dar .şi ca prezent, ca înfăptuire, este un petre¬ 
cut. Relativitatea limitelor dintre trecut şi prezent face 
ca trecutul şi prezentul să treacă în condiţie de laturi 
ale aceluiaşi întreg, ale procesului istoric adică. 

O istorie a ideilor filosofice, deci a formelor sau a 
structurilor în înţelesul originar (idea, formă, mod de a 
fi), aşa cum a fost proiectată aceasta, numai în aparenţă 
dincolo de orizontul de semnificare al temporalităţii, se 
va fi fixat însă în el în vederea justificării faptului isto- 

ric (trecut) ca fapt deschis. Istoria, s-a încercat să se 
demonstreze pînă aici, este ea însăşi o devenire înăuntrul 
structurilor deja configurate, ale structurilor ei şi, prin 
aceasta, „personantă“ în sistemul conştiinţei filosofice 
prezente şi constitutivă lui. 

Aparţinînd altui timp, filosofia „trecută" nu este şi 
incomunioabilă cu filosofia „prezentă". „Trecută" una, 
cea „istorică", „prezentă" alta, cea „sistematică", întrucît 
le privim dinspre istorie, dinspre sistem însă, mai îna¬ 
inte şi după capătă sensuri structurale. Mai înainte , în 
urmare, este totuna cu mai în adîncime în perspectiva 
unei ontologii a conştiinţei filosofice. Sau, altfel spus, 
cu datele ei constitutive, de la cele „deduse" sau „ulte¬ 
rioare" la cele ce par originare (ireductibile), la cele ce, 
prin analogie cu fonemele, bunăoară, s-ar putea numai 
filosofeme. 

în'proiectul acestei istorii a ideilor filosofice (altceva, 
cel puţin în intenţia autorului, decît o istorie a filosofiei 
de la începuturi pînă în pragul contemporaneităţii), 
în proiectul ei, aşadar, a stat să participe la dovedirea 
prezenţei structurale a istoriei gîndirii filosofice în ori¬ 
zontul conştiinţei filosofice actuale (care, prin complexita¬ 
tea sa,, presupune o cercetare distinctă de aceasta). Căci, 
încă o dată, ne aplecăm asupra trecutului pentru a fi mai 
în măsură să răspundem interogaţiilor prezentului, pen¬ 
tru viitor. 

Poate să pară exagerat (orgolios ?) dar această isto¬ 
rie a fost plănuită că un examen al filosofiei contempo¬ 
rane în structurile ei elementare, „dinspre" istorie. De 
aceea, cuvîntul de „încheiere" este şi unul de „deschi¬ 
dere", de îndată ce această istorie a ideilor filosofice a 
fost voită ca un „exerciţiu" în construcţia filosofică ac¬ 
tuală din perspectiva şi cu mijloacele istoriei. Dacă este, 
cine va fi avut răbdarea să-l însoţească pe autor pînă 
aici va putea judeca. 

